
Kai situacija tarsi yra visiškai tokia, kokia atrodo, labai gali būti, 
kad tai apgaulė; kai, atrodytų, akis bado klasta, 
didžiausia galimybė, kad nieko apgaulingo čia nėra. 


Ervingas Goffmanas, Strateginė sąveika 


Svarbiausias dalykas yra ne moralumas, o išlikimas. Kiekviename 
lygmenyje nuo grubios maskuotės iki poetinės vizijos kalbos 
gebėjimas slėpti, klaidingai informuoti, palikti dviprasmybių, 
kelti hipotezes, pramanyti yra gyvybiškai būtinas žmogiškosios 
sąmonės pusiausvyrai ir žmogaus raidai visuomenėje... 


George Steineris, Po Babelio 


Jeigu tiesa ir melas teturėtų vieną veidą, 

mūsų padėtis būtų nepalyginamai geresnė. 

Tada patikėti tereikėtų tuo, kas priešinga melo sakymui. 
Tačiau tiesos priešybė reiškiasi šimtais tūkstančių pavidalų, 
ji - it beribis laukas. 


Michelis de Montaigne, Esė 


Pratarmė trečiajam 
leidimui 


Dar kartą perskaitęs 1985 metų pirmąjį knygos leidimą, kurį 
sudarė pirmieji aštuoni skyriai, ir antrą 1992 m. leidimą, papil- 
dytą devintu bei dešimtu skyriais, su palengvėjimu atsidusau, 
nes neradau juose nieko, ką šiandien laikyčiau neteisingu. Vie- 
nuoliktame skyriuje, kuriuo papildytas šis, trečiasis, leidimas, 
yra naujų teorinių įžvalgų, trumpa naujų atradimų apžvalga ir 
paaiškinimai, kodėl dauguma Žmonių, net profesionalų, taip 
prastai sugeba pažinti melą. 

Ilgainiui mano skeptiškumas, ar apskritai įmanoma iš elgesio 
kaip nors pažinti melą, šiek tiek sumažėjo. Pasitikėjimo suteikė ir 
visas mūsų atliekamas mokymas. Per penkiolika pastarųjų metų 
so universitetas) ir Maureen O Sullivan (San Francisko univer- 
sitetas) dėstėme knygoje Žinau, kad meluoji nagrinėtą medžiagą 
teisėsaugos pareigūnams Jungtinėse Amerikos Valstijose, Angli- 
joje, Izraelyje, Honkonge, Kanadoje ir Amsterdame. Mūsų klau- 
sytojus ši tema domino ne akademiniu, bet taikomuoju aspektu. 
Jie patys pateikė mums daugybę pavyzdžių, kurie patvirtino ne 
vieną knygos Žinau, kad meluoji idėją. 

Remdamasis tiek mūsų tyrimais, tiek su teisėsaugos pareigū- 
nais dirbant sukaupta patirtimi, drąsiai galiu pasakyti štai ką. 
Atskirti, kada Žmogus meluoja, kada sako tiesą, sėkmingiausiai 
įmanoma, kai: 

e asmuo meluoja pirmąkart, 

e tokiu būdu iki šiol niekada nėra melavęs, 

+ meluojantis daug kuo rizikuoja - svarbiausia, kad pagavus 

jam grėstų griežta bausmė, 

e kai įtariamąjį kalbinantis asmuo plačių pažiūrų, neskuba 

per greitai daryti išvadų, 

e kai įtariamąjį kalbinantis asmuo moka jį ar ją paskatinti 
papasakoti savo istoriją (kuo daugiau pasakoma žodžių, 
tuo lengviau atskirti melą nuo tiesos), 

e kai kalbinantįjį asmenį ir įtariamąjį sieja ta pati kultūrinė 
aplinka, jie kalba ta pačia kalba, 

e kai įtariamąjį kalbinantis asmuo knygoje Žinau, kad meluoji 
paminėtas melo užuominas laiko ne melo įrodymu, bet 
signalais, apie ką reikia surinkti daugiau informacijos, 

e kai įtariamąjį kalbinantis asmuo suvokia sunkumus - jie 
aprašyti ir knygoje Žinau, kad meluoji, - kylančius 
išaiškinant nekaltą asmenį, įtariamą įvykdžius nusižengimą. 


Padėka 


Dėkoju Nacionalinio psichinės sveikatos instituto Klinikinių 
tyrimų skyriui už paramą mano neverbalinės komunikacijos ty- 
rimams nuo 1963 iki 1981 metų (MH 11976). Nacionalinio psi- 
chinės sveikatos instituto mokslininko tyrėjo stipendijų progra- 
ma per pastaruosius dvidešimt metų padėjo plėtoti mano tyri- 
mų programą ir parašyti šią knygą (MH 06092). Noriu padėkoti 
Hary F. Guggenheimo fondui, taip pat Johno D. ir Catherine T. 
Mac Arthurų fondui už paramą kai kuriems ketvirtame ir penk- 
tame skyriuose aprašytiems tyrimams. Walace V. Friesenas, su 
kuriuo dirbu daugiau kaip dvidešimt metų, yra atradimų, ku- 
riuos aprašau šiuose skyriuose, bendraautoris. Dauguma šioje 
knygoje plėtojamų idėjų pirmiausia gimė du dešimtmečius tru- 
kusiame mudviejų dialoge. 

Dėkoju Silvanui S. Tomkinsui, draugui, kolegai, mokytojui, 
paskatinusiam mane parašyti šią knygą, už jo komentarus ir 
pasiūlymus, kaip patobulinti rankraštį. Man padėjo daugy- 
bė rankraštį perskaičiusių bičiulių, kurie atkreipė dėmesį į tas 
sritis, kurias išmano geriau už kitus: gydytojas Robertas Blau, 
teismų advokatas Stanley Casparas, romanistas Jo Carsonas, 
išėjęs į pensiją FTB agentas Rossas Mullaney, politinis mąstyto- 
jas Robertas Pickus, psichologas Robertas Ornsteinas, vadybos 
konsultantas Billis Villiamsas. Mano žmona ir pirmoji skaityto- 
ja Mary Anna Mason nusipelno didelės padėkos už kantrybę ir 
konstruktyvią kritiką. 

Daugelį knygos idėjų aptariau su Ervingu Goffmanu, kurį 
melo tema domino šiek tiek kitu aspektu. Mums abiem džiugia 
patirtimi tapo skirtingų, bet ne prieštaringų mudviejų požiūrių 
lyginimas. Šios knygos rankraštį būtų papildę ir jo komentarai, 

jeigu ne netikėta jo mirtis prieš pat jam išsiunčiant rankraštį. 
Dėl šio nelemto fakto liko nuskriaustas ir skaitytojas, ir aš, nes 
mudviejų su Ervingu Goffmanu dialogas, deja, galėjo įvykti tik 
mano mintyse. 


PIRMAS SKYRIUS 


Įvadas 


1938 metų rugsėjo 15-oji. Tučtuojau įvyks viena gėdingiausių, 
viena pražūtingiausių apgavysčių. Pirmą kartą susitinka Vokie- 
tijos kancleris Adolfas Hitleris ir Didžiosios Britanijos ministras 
pirmininkas Neville Chamberlainas. Pasaulis stebi tikėdamasis, 
kad tai, ko gera, paskutinė viltis išvengti naujo karo. (Vos prieš 
šešetą mėnesių Hitlerio daliniai įžygiavo į Austriją ir prijungė 
ją prie Vokietijos. Anglija ir Prancūzija išreiškė protestą, tačiau 
nieko daugiau nesiėmė.) Rugsėjo 12-ąją, likus trims dienoms iki 
susitikimo su Chamberlainu, Hitleris pareikalauja prijungti prie 
Vokietijos dalį Čekoslovakijos ir šioje šalyje sukursto riaušes. 
Hitleris jau slapta mobilizavęs Vokietijos kariuomenę Čekoslo- 
vakijai pulti, tačiau tam parengta ji bus tik rugsėjo pabaigoje. 

Jei jam pavyktų užvilkinti čekų armijos mobilizaciją dar ke- 
liomis savaitėmis, Hitleris galėtų pasinaudoti netikėto užpuoli- 
mo pranašumu. Kad laimėtų laiko, Hitleris nuslepia savo karo 
planus nuo Chamberlaino teigdamas, jog taiką būtų įmanoma 
išsaugoti, jeigu čekai įvykdytų jo reikalavimus. Chamberlainas 
apkvailintas, jis stengiasi įtikinti čekus nemobilizuoti armijos, 
kol dar esama derybų su Hitleriu galimybės. Po susitikimo su 
Hitleriu Chamberlainas rašė seseriai: „Nepaisant kietumo ir 
žiaurumo, kurį aš pamačiau veide, man susidarė įspūdis, jog tai 
žmogus, kurio žodžiu galima pasitikėti.“! 

Įtikinėdamas Hitlerio žodžiu abejojusiuosius po penkių die- 
nų Parlamente pasakytoje kalboje Chamberlainas patvirtina, jog 


" Už didžiumą svarstymų apgaulės tarptautiniuose santykiuose tema esu dėkingas Ro- 
berto Jerviso knygai The Logic of Images in International Relations, Princeton, N. J.: Prince- 
ton University Press, 1970, iš kurios sužinojau ir apie Alexanderį Grothą. Ši citata anali- 
zuota Grotho straipsnyje “On the Intelligence Aspects of Personal Diplomacy,;“ Orbis 7, 
1964, p. 833—-849. Cit. iš: Keith Feiling, The Life of Neville Chamberlain, London: Macmillan, 
1947, p. 367. 

kliaudamasis asmeniniu susitikimu su Hitleriu galįs teigti, kad 
jo „Žodžiai neprieštarauja ketinimams.“ 

Kai prieš penkiolika metų ėmiausi studijuoti melo reiškinį, nė 
nenumaniau, kad mano darbą būtų galima pritaikyti aiškinant 
tokį melą. Maniau, mano analizė bus naudinga tik tiems, kurie 
dirba su psichikos ligoniais. Gilintis į melą pradėjau, kai psicho- 
terapeutai, kuriems išdėsčiau savo samprotavimus apie tai, kad 
veido išraiškos universalios, o kiekvienos kultūros gestų pras- 
mė skirtinga, pasidomėjo, ar toks neverbalinis elgesys negalėtų 
atskleisti, kada pacientas meluoja.? Paprastai tuo įsitikinti nėra 
labai svarbu, išskyrus tuos atvejus, kai į psichiatrijos ligoninę 
paguldyti mėginusieji nusižudyti pacientai tvirtina, jog jaučiasi 
daug geriau. Kiekvienas gydytojas bijo būti apgautas paciento, 
kuris vos ištrūkęs iš ligoninės nusižudo. Toks praktinis interesas 
iškėlė vieną svarbiausių su Žmonių bendravimu susijusį klau- 
simą: ar Žmonės, net smarkiai susinervinę, gali suvaldyti apie 
save siunčiamą informaciją, ar neverbalinis elgesys išduoda, ką 
jie slepia po žodžiais? 

Tada ėmiausi tikrinti pokalbių su psichiatriniais pacientais 
videoįrašus ieškodamas melo apraiškų. Šią medžiagą buvau su- 
kaupęs kitam tikslui - ketinau išskirti išraiškas ir gestus, kurie 
gali būti naudingi diagnozuojant psichikos sutrikimų sunkumą 
ir tipą. Dabar, kai dėmesį sutelkiau į apgaulę, ėmė atrodyti, kad 
melavimo ženklus ėmiau įžvelgti didumoje šios įrašytos me- 
džiagos. Beliko įsitikinti jų tikrumu. Kol kas neabejojau tik dėl 
vieno — to, kas įvyko po pokalbio. 

Marija - keturiasdešimt dvejų metų namų šeimininkė. Pasku- 
tinis iš jos trijų bandymų nusižudyti buvo visiškai rimtas. Pa- 
dauginusią migdomųjų tablečių ją tik atsitiktinai rado dar gyvą. 
Bet Marijos istorija nelabai skiriasi nuo daugelio kitų vidutinio 
amžiaus depresiją patiriančių moterų. Vaikai užaugo, jiems pa- 
sidarė nebereikalinga. Vyras buvo užsiėmęs tik darbu. Marija 
pasijuto niekam nenaudinga. Tuo metu, kai atvyko į ligoninę, 


* 1938 m. rugsėjo 28 d. Neville Chamberlaino kalba Bendruomenių Rūmuose, in Search 
Of Peace, New York: Putnam and Sons, 1939, p. 210; cituota Grotho. 

3 Šis darbas skelbtas kaip straipsnių serija 1960 m. gale ir mano redaguotoje knygoje 
Darwin and Facial Expression (New York: Academic Press, 1973). 

ji jau nebepajėgdavo susitvarkyti namuose, kentėjo nuo nemi- 
gos, dažniausiai sėdėdavo viena ir verkdavo. Per pirmąsias tris 
savaites ligoninėje jai paskyrė medikamentų ir grupinę terapiją. 
Atrodė, kad pacientė labai teigiamai reaguoja į gydymą, tapo 
linksmesnė, nešnekėdavo apie nusižudymą. Viename įrašytų 
pokalbių Marija sako gydytojui, kad jaučiasi daug geriau, pa- 
prašo savaitgaliui išleidžiama. Tačiau prieš gaudama sutikimą 
Marija prisipažįsta pamelavusi tam, kad ją išleistų. Ji ir toliau 
beviltiškai troško nusižudyti. Po daugiau kaip trijų mėnesių, 
praleistų ligoninėje, Marijos būklė iš tiesų pagerėjo, bet po metų 
liga atkrito. Ją išleido iš ligoninės ir, atrodo, paskui daugelį metų 
ji nesirgo. 

Pokalbio su Marija videoįrašas apgavo daugelį jaunų ir paty- 
rusių psichiatrų, kuriems jį parodžiau.* Mes gilinomės į video- 
nėdami kiekvieną gestą ir išraišką, bandydami įžvelgti galimų 
apgaulės užuominų (clues to deceit). Ir štai žiūrėdami sulėtintą 
vaizdą, per trumputę pauzę, prieš pacientei atsakant į gydytojo 
klausimą apie ateities planus, išvydome jos veide šmėkštelint 
nevilties išraišką, taip trumpai tetrukusią, kad žiūrėdami pir- 
muosius kartus jos nepastebėjome. Kai jau įtarėme, kad už šių 
be galo trumpų mikroišraiškų gali pasirodyti slepiami jausmai, 
gilinomės toliau ir radome daugiau tokių, dažniausiai šypsenėle 
pridengtų mikroišraiškų. Dar mums pavyko įžvelgti mikrogestą. 
Sakydama gydytojui, kad ji kuo puikiausiai įveikianti ligą, Ma- 
rija gūžtelėdavo pečiu, bet tai tebuvo gesto fragmentas, ne visas 
gestas, tik jo dalis. Ji gūžtelėdavo vienu pečiu truputėlį pakreip- 
dama ranką. Arba abi rankas laikydama sudėtas visai ramiai 
akimirką kilstelėdavo petį. 

Mums pasirodė, kad pastebėjome ir kitus neverbalinius ap- 
gaulės ženklus, bet nebuvome tikri, ar juos tikrai įžvelgiame ar 
tik įsivaizduojame. Juk ir visiškai nekaltas elgesys atrodys įtarti- 
nas, jei iš anksto Žinai, kad žmogus meluoja. Tačiau mūsų atra- 


* Šis darbas aprašytas pirmajame mano straipsnyje apgaulės tema: Paul Ekman and 
Wallace V. Friesen, “Nonverbal Leakage and Clues to Deception,“ Psychiatry 32, 1969, 
p. 88-105. 

dimus galėjo patvirtinti tik objektyvus patikrinimas, nepaveiktas 
žinojimo — meluoja žmogus ar sako tiesą. Be to, išanalizuoti rei- 
kėjo daugiau žmonių, kad būtų įsitikinta, jog aptikti apgaulės po- 
žymiai nėra išskirtiniai, saviti, būdingi tik vienam konkrečiam in- 
dividui. Suprantama, norinčiam išsiaiškinti tiesą asmeniui (toliau 
vadinsime jį melo tikrintoju, arba verifikuotoju — vert. past.) būtų 
paprasčiau, jei vieno asmens melą išduodantis elgesys akivaiz- 
džiai parodytų, kad kitas žmogus irgi meluoja. Deja, kiekvie- 
no Žmogaus melavimo požymiai gali būti individualūs. Mūsų 
sukurtas eksperimentas buvo paremtas tokio tipo kaip Marijos 
melu, kai stebimi asmenys smarkiai motyvuoti slėpti stiprias 
neigiamas meluojant patiriamas emocijas. Žiūrėdami ypatin- 
gai trikdantį su kruvinomis scenomis operacinėje filmą, tiria- 
mieji turėjo paslėpti tikras emocijas - susikrimtimą, skausmą, 
pasibjaurėjimą - ir įtikinti pašnekovą, kad žiūri filmą apie nuos- 
tabias gėles. Šio eksperimento rezultatas aprašytas ketvirtame ir 
penktame skyriuose. 

Nepraėjo nė metai — tebuvome pasiekę pradines melo eks- 
perimentų stadijas, kai manęs ėmė ieškoti įvairių rūšių melu 
besidomintys žmonės. Kažin, ar mano atradimus ir metodus 
būtų galima taikyti šnipinėjimu įtariamiems amerikiečiams iš- 
aiškinti? Ilgainiui, kai įvairiuose moksliniuose žurnaluose buvo 
paskelbti mūsų duomenys apie elgesio požymius, pagal kuriuos 
galima pažinti, kada pacientas meluoja gydytojui, tokių užklau- 
sų daugėjo. Gal šiuos duomenis galima panaudoti apmokant 
saugos tarnybų pareigūnus iš eisenos ar gestų pažinti žudikiš- 
kų kėslų turinčius teroristus? Ar galėčiau supažindinti FTB su 
metodikomis, kaip parengti policininkus, kad greičiau atspėtų, 
ar įtariamasis meluoja? Nebesistebėjau, kai manęs paklausė, ar 
galėčiau padėti aukščiausio lygio derybininkams pažinti opo- 
nentų melus arba gal iš Patricijos Herst fotografijų, darytų jai 
dalyvaujant banko apiplėšime, galėčiau pasakyti, ar ji tai darė 
savo noru, ar priversta? Per pastaruosius penkerius metus su- 
sidomėjimas peržengė JAV sienas. Į mane jau kreipėsi dviejų 
Jungtinėms Amerikos Valstijoms draugiškų šalių atstovai, o kai 
skaičiau paskaitą Sovietų Sąjungoje, į mane kreipėsi pareigūnai, 


16 


prisistatę kaip atstovaujantys kažkokiam už tardymą atsakin- 
gam „elektrotechniniam institutui“. 

Toks dėmesys man nepatiko, baiminausi, kad mano išvados 
bus panaudotos piktam, priimtos nekritiškai, pritaikytos per 
daug skubotai. Atrodė, kad mano neverbaliniai apgaulės po- 
žymių tyrinėjimai negali turėti nieko bendra su kriminalistika, 
politika ar diplomatija. Juk tai tėra mano nuojauta. Paklaustas 
negalėčiau paaiškinti rimčiau. Kad šią nuojautą pagrįsčiau, man 
reikėjo išsiaiškinti, kodėl meluodami žmonės apskritai padaro 
klaidų. Juk ne visi melai nepasiseka. Kartais sumeluojama to- 
bulai. Gali nepasirodyti jokių apgaulės požymių nei veido iš- 
raiškoje, gestuose ar vos pastebimų balso permainų. Gali nebū- 
ti jokių melagį išduodančių ženklų. Tačiau aš Žinau, kad melo 
požymiai egzistuoja. Savo elgesiu gali išsiduoti ir labiausiai už- 
kietėję melagiai. Taigi sužinoti, kada melas pasiseka, kada su- 
žlunga, kaip pastebėti apgaulės užuominas, o kada neverta nė 
stengtis jas įžvelgti, man reiškė suprasti melo, meluojančiųjų ir 
melo tikrintojų skirtumus. 

Hitlerio melas Chamberlainui ir Marijos gydytojui labai rim- 
ti — ant kortos buvo pastatyti gyvenimai. Ir vienas, ir kitas slėpė 
ateities planus. Abiem, kad pasisektų, buvo svarbu parodyti ne- 
jaučiamas emocijas. Tačiau skirtumas tarp vieno ir kito apgaulės 
didžiulis. Hitleris - puikus, iš prigimties talentingas artistas. Be 
įgimto talento, Hitleris dar buvo kur kas geriau nei Marija įgu- 
dęs apgaudinėti. 

Be to, Hitleris turėjo pranašumą dar ir todėl, kad apgaudinė- 
jo apsigauti norėjusį asmenį. Chamberlainas tapo auka, norin- 
čia tikėti Hitlerio melu, kad jis neplanuoja kariauti, jei tik Če- 
koslovakijos sienos bus pakeistos pagal jo reikalavimus. Kitaip 
Chamberlainas būtų turėjęs prisipažinti, kad jo nuraminimo po- 
litika žlugo ir faktiškai susilpnino jo šalį. Panašų atvejį aptaria 
politologė Roberta Wohlstetter, analizuodama apgaudinėjimo 
taktiką ginklavimosi varžybose. Svarstydama apie tai, kaip Vo- 
kietija pažeidė Anglijos ir Vokietijos 1936 m. susitarimą dėl jūrų 
ginkluotės, ji sako: „ir apgaudinėjantysis, ir apgaudinėjamasis 
manė, kad priešininkas padarys klaidų. Jiems abiem reikia iš- 

saugoti iliuziją, kad susitarimas nesulaužytas. Britų nuogąstavi- 
mais dėl ginklavimosi varžybų sėkmingai manipuliavęs Hitleris 
pasiekė susitarimo dėl jūrų ginkluotės apribojimo, kuriuo britai, 
nepasitarę su prancūzais ar italais, slapta revizavo Versalio su- 
tartį. Londono nuogąstavimai dėl ginkluotės varžybų sutrukdė 
britams įžvelgti ar pripažinti, kad naujoji sutartis sulaužyta.'? 

Daugelyje apgavysčių auka nepastebi melagio klaidų. Dvi- 
prasmišką elgesį išsiaiškindama sau palankiausiu būdu ji slapta 
priima melą, kad išvengtų pražūtingų apgaulės atskleidimo pa- 
sekmių. Žiūrinčiam pro pirštus į žmonos romaną sutuoktiniui 
pavyksta atitolinti pažeminimą, pripažinimą, kad jis yra raguo- 
tas, ir skyrybų galimybę. Net jei pats pripažįsta Žmonos neišti- 
kimybę, gali padėti jai ir toliau meluoti, kad nereikėtų jai pri- 
sipažinti ir atskleisti visų kortų. Kol niekas aiškiai nepasakyta, 
vyras dar gali puoselėti tegul ir menką viltį, kad gal neteisingai 
ją įtaria, gal Žmona jo neapgaudinėja. 

Suprantama, ne kiekviena auka taip mielai leidžiasi apgau- 
nama. Kartais taikstymasis su apgaule ar padėjimas meluojan- 
čiajam niekuo nenaudingas. Kai kurie melo gaudytojai laimi tik 
tada, kai apgaulę atskleidžia, ir tai padarę jie nieko nepraranda. 
Policijos kvotėjas ir už banko paskolas atsakingas banko tarnau- 
tojas gerais darbuotojais laikomi tada, kai atskleidžia meluojan- 
tijį ir atpažįsta teisingą žmogų. Dažnai auka laimi /7 pralaimi 
ir jei leidžiasi apgaunama, ir jei atskleidžia melą. Bet šie du as- 
pektai ne visada pasiteisina. Marijos gydytojas smarkiai nerizi- 
kavo patikėdamas jos melu. Jei ji būtų pagijusi nuo depresijos, 
gydytojas galėtų sau prisiskirti nuopelną už sėkmingą gydymą. 
Tačiau jei pacientė iš tiesų nebuvo pasveikusi, jis ne tiek daug 
prarado. Skirtingai nuo Chamberlaino, gydytojas savo karjera 
nerizikavo. Jis nebuvo viešai prisiėmęs atsakomybės dėl netei- 
singo sprendimo, jei paaiškėtų, kad Marija meluoja, - gydytojas 
pralaimėtų daug mažiau nei laimėtų paaiškėjus, jog Marija sako 
tiesą. 1938 m. Chamberlainui išsiaiškinti tiesą jau buvo per vėlu, 


* Roberta Wohlsetter, “Slow Pearl Harbors and the Pleasures of Deception,“ in Intelligence 
Policy and National Security, ed. Robert L. Pfaltzgraff, Jr., Uri Ra'anan, and Warren Mil- 
berg, Hamden, Conn.: Archon Books, 1981, p. 23-34. 

nes Hitleriu pasikliauti nebuvo galima, nes niekuo kitu jau ne- 
buvo įmanoma sustabdyti jo agresijos, tai reiškė, kad Chamber- 
laino karjera baigta, o karas, kurio vylėsi galįs išvengti, prasidės. 

Nors Chamberlainas turėjo savų motyvų patikėti Hitleriu, 
jam apgauti nebuvo sunku, nes nereikėjo slėpti jokių emoci- 
jų. Dažniausiai melas nepasiseka dėl to, kad slepiama emocija 
vis viena išlenda. Kuo didesnes emocijas Žmogui tenka slėpti 
meluojant, kuo jų daugiau, tuo labiau tikėtina, kad kokiu nors 
poelgiu jis išsiduos. Hitleris tikrai nesijuto kaltas, o kaltė yra 
emocija, kuri meluojančiam pridaro dvigubos bėdos. Mat kal- 
tės sukelti sąžinės priekaištai kartais pastūmėja melagį padaryti 
tokių klaidų, dėl kurių jį pagauna. Tačiau Hitleris tikrai nesijuto 
kaltas meluodamas atstovui tos šalies, kuriai dar taip neseniai 
Vokietija buvo žeminamai pralaimėjusi kare. Kitaip nei Marijos, 
Hitlerio ir jo aukos nesiejo bendros vertybės, savo melo aukos 
jis negerbė, ja nesižavėjo. Marijai, kad pavyktų pameluoti, teko 
nuslėpti intensyvias emocijas. Jai teko nuslopinti norą nusižu- 
dyti motyvuojančius nusivylimą ir kančią. Be to, Marija nega- 
lėjo nesijausti nekalta meluodama gydytojams - ji juos mėgo, 
žavėjosi, žinojo, kad jie nori jai padėti. 

Dėl šių ir kitų priežasčių į savižudybę linkusio paciento ar ne- 
ištikimo sutuoktinio melagingo elgesio ženklus daug lengviau 
pastebėti negu diplomato ar dvigubo agento. Bet ir ne kiekvienas 
diplomatas, nusikaltėlis ar žvalgybos agentas yra tobulas apga- 
vikas. Klaidų padaro ir jie. Mano atlikti tyrimai leidžia įvertinti 
realias galimybes pastebėti melo ar pastangų apgauti požymius. 
Tiems, kuriuos domina galimybė atskleisti politinį ar nusikals- 
tamą melą, mano patarimas būtų ne ignoruoti tam tikrus elgesio 
požymius (behavioral clues), bet atidžiau į juos įsigilinti, įvertinti 
jų ribotumus ir galimybes. 

Nors jau esama įrodymų apie apgavystės požymius, jie ga- 
lutinai dar nepatvirtinti. Tiek melo, tiek melo priežasčių, tiek 
meluojant išaiškėjančių klaidų mano darytos analizės rezultatai 
sutampa su kitais melo srities eksperimentais, su istoriniais bei 
literatūriniais šio reiškinio aprašymais. Tiesa, neužteko laiko įsi- 
tikinti, ar šios teorijos atlaikys tolesnius eksperimentus ir kritiką. 

Nusprendžiau nelaukti visų atsakymų ir parašyti šią knygą, nes 
juk tie, kuriems rūpi atskleisti apgaulę, laukti neturi kada. Jau 
dedamos pastangos pažinti neverbalinius apgaulės požymius 
tose srityse, kuriose klaidos kaina didžiausia. Su įrodymais ir ar- 
gumentais nesusipažinę „ekspertai“ jau siūlo melo atpažinimo 
paslaugas parenkant prisiekusiuosius ir priimant žmones į dar- 
bą. Policininkai ir profesionalūs melo detektorių operatoriai jau 
supažindinami su neverbaliniais apgaulės požymiais. Maždaug 
pusė mokomosios medžiagos informacijos, kurią man teko ma- 
tyti, neteisinga. Muitinės darbuotojai išklauso specialų kursą, 
supažindinantį su neverbaliniais kontrabandinės veiklos po- 
žymiais. Man sakė, kad šiuose mokymuose naudojamas mano 
darbas, bet nors ir daugybę kartų reikalavau parodyti man tą 
mokomąją medžiagą, baigdavosi pažadais „netrukus su mani- 
mi susisiekti“. Neįmanoma sužinoti ir ką su mano duomenimis 
veikia žvalgybos tarnybos, nes jų darbas slaptas. Tačiau Žinau, 
kad juos tai domina, nes prieš šešerius metus mane buvo pa- 
kvietę į Gynybos departamentą smulkiau paaiškinti apie savo 
tyrinėjimus, jų teikiamas galimybes ir kylančius sunkumus. 
Paskui girdėjau kalbas, kad darbas vyksta, man net pavyko nu- 
girsti kai kurių su tais dalykais, matyt, susijusių asmenų vardus. 
Tačiau į mano laiškus jie nieko neatsakė arba atsakydavo, kad 
nieko negali atskleisti. Nerimą kelia ir tai, kad nei visuomenės 
tiriamas žvilgsnis, nei priekabi mokslinės bendruomenės kritika 
neabejoja tokiais „eksperimentais“. Šia knyga noriu paaiškinti 
ir jiems, ir tiems, kuriems jie dirba, savo metodo trūkumus ir 
stipriąsias puses. 

Šią knygą parašiau ir skiriu ją ne tik tiems, kam rūpi atskleisti 
gyvybės ar mirties klausimus. Įsitikinau, kad gilinantis, kaip ir 
kada žmonės meluoja arba sako tiesą, įmanoma daug sėkmin- 
giau išsiaiškinti daugelį žmonių santykių. Nedaug tėra sričių, 
kuriose nesama apgaulės ar bent jos galimybės. Tėvai meluo- 
ja vaikams apie seksą norėdami apsaugoti juos nuo žinojimo, 
kuriam, jų manymu, vaikai nepasirengę. Paaugliai vaikai slepia 
nuo tėvų savo seksualinius nuotykius bijodami, kad tėvai jų ne- 
supras. Meluoja vieni kitiems draugai (net geriausias draugas 

jums visko nepasakys), mokytojai ir mokiniai, gydytojas ir paci- 
entas, vyras ir žmona, liudininkas ir prisiekusieji, advokatas ir 
klientas, pardavėjas ir pirkėjas. 

Melas yra tokia svarbi mūsų gyvenimo ypatybė, kad geresnis 
jo supratimas reikšmingas visoms žmonių veiklos sritims. Kai 
kas sudrebės nuo tokio teiginio, nes melą laiko smerktinu reiš- 
kiniu. Tokiam požiūriui aš nepritariu. Per daug paprasta būtų 
sakyti, kad žmonių santykiuose apskritai neturėtų būti melo, 
nieku gyvu nepatarčiau ir imtis kiekvieną melą atskleisti. Pa- 
tarimų skilties redaktorė Ana Landers savo skaitytojams teisin- 
gai primena, kad tiesa gali būti panaudota ir kaip kuoka, kuria 
žmogų gali skaudžiai pritrenkti. Melas gali būti žiaurus, tačiau 
tokie ne visi melai. Yra altruistiško melo, žinoma, daug mažiau 
nei sako tie, kurie meluoja. Kai kurie visuomeniniai santykiai 
gali gyvuoti tik apgaubti mito. Tačiau nė vienas meluojantis ne- 
turėtų per lengvai patikėti, kad auka pageidauja būti apgauta. Ir 
nė vienas melo tikrintojas neturėtų pradėti nuo prielaidos, kad 
jis turi teisę atskleisti bet kokį melą. Esama nekenksmingo, net 
humaniško melo. Yra melas, kuris atskleistas pažemintų auką 
arba trečiąją šalį. Tačiau visa tai reikėtų aptarti daug smulkiau, iš 
anksto išsiaiškinus ir nemažai kitų dalykų. Pradėti reikėtų nuo 
melo apibrėžimo, nuo dviejų melo formų apibūdinimo ir dviejų 
rūšių apgaulės užuominų, arba požymių. 


ANTRAS SKYRIUS 


Melas, informacijos 
nutekėjimas ir kiti 
apgaulės požymiai 


Richardas Nixonas praėjus aštuoneriems metams nuo at- 
sistatydinimo iš prezidento posto neigė kada nors melavęs, bet 
prisipažino, kaip ir kiti politikai, kai ką nuslėpdavo. Tai būtina 
norint laimėti ir išlaikyti postą, sakė jis. „Negali sakyti, ką gal- 
voji apie vieną ar kitą asmenį, nes tau jo gali prireikti... negali 
reikšti savo nuomonės apie pasaulio lyderius, nes ateityje gali 
tekti su jais susidurti.“* Nixonas ne vienintelis, vengiantis tiesos 
nutylėjimą vadinti melu, kai tai gali būti pateisinama.* Kaip nu- 
rodoma Oksfordo anglų kalbos žodyne, „šiuolaikinėje vartosenoje 
žodis [melas] paprastai turi ryškų moralinio smerkimo atspalvį, 
tad mandagiame pokalbyje šio žodžio stengiamasi vengti, pa- 
keičiant jį tokiais eufemistiniais sinonimais, kaip apgaulė, netie- 
sa.“" Nesunku pavadinti melagiu nemėgstamą žmogų, bet labai 
nelengva, jeigu jis mėgstamas, juo Žavimasi. Dar gerokai prieš 
Votergeito skandalą Nixonas savo oponentams demokratams 
vaizdingai apibūdino melagį — „ar pirktumėte iš tokio žmogaus 
pavažinėtą automobilį?“, tuo tarpu jo paties gebėjimas slėpti ir 
maskuoti susižavėjusių respublikonų buvo liaupsinamas kaip 
politinis nuovokumas. 

* Nuostatos gali keistis. Jody Powellas, buvęs prezidento Carterio spaudos sekretorius, 

pateisina tam tikrą melą: „Nuo pat pirmos dienos, kai pirmasis reporteris uždavė vy- 

riausybės pareigūnui pirmą nelengvą klausimą, nesiliaujama ginčytis, ar vyriausybė 
turi teisę meluoti. Taip, turi. Tam tikromis aplinkybėmis vyriausybė ne tik turi teisę, bet 
yra net įpareigota pozityviai meluoti. Per ketverius metus Baltuosiuose Rūmuose į to- 
kias aplinkybes buvau patekęs du kartus.“ Jis sakosi melavęs, kad „apsaugotų nuo 
skausmo ir pasimetimo daugybę visiškai nekaltų žmonių.“ Kitą kartą nesakė tiesos apie 


amerikiečių įkaitų gelbėjimo iš Irano karinio plano rengimą (Jody Powell, The Other Side 
of the Story, New York: William Morrow 6: Co.,Inc., 1984). 


* San Francisco Chronicle, October 28, 1982, p. 12. 
" The Compact Edition of the Oxford English Dictionary, New York: Oxford University Press, 
1971, p. 1616. 

Tačiau manajam melo ar apgaulės apibrėžimui šie dalykai 
nėra svarbūs (žodžius melas ir apgaulė čia vartoju sinonimiškai). 
Daugelis žmonių, net ir pateikdami klaidingą informaciją, ne- 
meluoja. Moteris, persekiojama paranojinės manijos, sako esanti 
Marija Magdalietė, ir ji nėra melagė, nors toks teiginys neteisin- 
gas. Nepasisekęs patarimas klientui, kaip investuoti kapitalą, 
nėra melas, nebent konsultantas sąmoningai sakė netiesą. Žmo- 
nės, kurių išorė kartais apgaulinga, dar nebūtinai yra melagiai. 
Žolės lapeliu apsimetęs besislepiantis vabzdys maldininkas me- 
luoja ne daugiau nei žmogus, kurį dėl aukštos kaktos palaikėme 
protingesniu nei iš tiesų yra.* 

Melagis - tas, kuris gali pasirinkti nemeluoti. Auką jis apgau- 
dinėja sąmoningai, ją klaidingai informuoja turėdamas aiškių 
ketinimų. Tiek paties meluojančio asmens, tiek bendruomenės 
požiūriu, melas gali būti pateisinamas, gali ir nebūti pateisina- 
mas. Melagis gali būti geras ar blogas Žmogus, mėgstamas ar ne- 
mėgstamas. Tačiau meluojantis asmuo gali pasirinkti - meluoti 
ar sakyti tiesą, jis suvokia melo ir tiesos skirtumą.? Patologiniai 
melagiai, kurie sąmoningai sako netiesą, bet savo elgesio nej- 
stengia kontroliuoti, nėra mano analizės objektas, taip pat ir ne- 
suvokiantys, kad meluoja, saviapgaulės aukos.** Ilgainiui mela- 


* Įdomu pasvarstyti apie tokių stereotipų kilmę. Aukšta kakta tariamai rodo didelę sme- 
genų apimtį, tačiau tai nebūtinai teisinga. Įsitikinimas, kad žmogus plonomis lūpomis 
žiaurus, paremtas taikliu pastebėjimu, jog pykstant lūpos susiaurėja. Klaidinga čia tai, 
kad laikinas emocinės būsenos požymis pritaikomas charakterizuojant asmenybės bruo- 
žą.Tokia išvada implikuojama, esą Žmonės plonomis lūpomis atrodo taip dėl to, kad yra 
nuolat iš pykčio kietai sučiaupę lūpas, bet juk jos gali būti tiesiog paveldėtas veido bruo- 
žas. Lygiai toks pats stereotipiškas įsitikinimas neva putlių lūpų Žmogus juslingas pa- 
remtas teisingu pastebėjimu, kad seksualiai susijaudinus prisipildžiusios kraujo, lūpos 
tampa putlios, tačiau pritaikytas jis netiksliai apibendrinant ir paverčiant tai pastoviu 
bruožu, nes juk ir putlios lūpos gali būti paveldėtas veido bruožas. 

“* Nors aš neginčiju, kad esama patologinių melagių ar saviapgaulės aukų, įsitikinti tuo 
nėra lengva. Suprantama, kad jokių melagio žodžių negalime laikyti įrodymais. Išaiš- 
kintas melagis gali sakyti bet ką, kad sumažintų sau bausmę. 


" Žr. Paul F. Secord, “Facial Features and Inference Processes in Interpersonal Percep- 
tion, in Person Perception and Interpersonal Behavior/" ed. R. Taguiri and L. Petrullo, Stan- 
ford University Press, 1958. Taip pat: Paul Ekman, “Facial Signs: Facts, Fantasies and 


Possibilities," in Sight, Sound and Sense, ed. Thomas A. Sebeok, Bloomington: Indiana 
University Press, 1978. 

9 1r: o , 
vis dar ginčijamasi, ar gyvūnai gali sąmoningai apsispręsti, meluoti ar ne. Žr. David 
remack and Ann James Premack, The Mind ofan Ape, New York: W. W. Norton « Co,, 
1983. Taip pat: Premack and Premack, “Communication as Evidence of Thinking,“ in 
Animal Mind - Human Mind, ed. D. R. Griffin, New York: Springer-Verlag, 1982. 

gis gali patikėti savo melu. Jei taip atsitinka, toks žmogus jau 
negali būti laikomas melagiu, o jo sakomą netiesą dėl kitame 
skyriuje nurodomų priežasčių paaiškinti bus daug sunkiau. 
Tereikia prisiminti vieną epizodą iš Mussolinio gyvenimo, pa- 
rodantį, kad patikėti savo paties melu ne visuomet naudinga: 
„. 1938 m. [Italijos] armijos divizijos sudėtis nuo trijų pulkų 
buvo sumažinta iki dviejų. Mussoliniui tai patiko, nes dabar jis 
galėjo sakyti, kad fašistai turi šešiasdešimt divizijų vietoj vos 
pusę to skaičiaus turimų iš tiesų, bet armijoje, prieš pat prasi- 
dedant karui, ši permaina sukėlė didžiulę sumaištį. Mussolinis 
užmiršo apie savo paties įvykdytas reformas, po kelerių metų 
jis tragiškai suklydo įvertindamas realias savo kariuomenės pa- 
jėgas. Atrodo, kad Mussoliniui ne daug ką pavyko apgauti, iš- 
skyrus save.“!9 

Pateikiant melo apibrėžimą reikia apibūdinti ne tik melagį, 
bet ir auką. Meluojama, kai auka nenori būti apgauta, o mela- 
gis iš anksto neįspėja apie savo ketinimą tai padaryti. Būtų keista, 
jei melagiais vadintume aktorius. Žiūrovai juk sutinka, kad juos 
tam tikram laikui apgautų, dėl to ir ateina į teatrą. Skirtingai nuo 
apgaviko, aktoriai neapsimeta neįspėję, kad tai tik trumpam 
priimamas pavidalas. Juk jei brokeris įspėtų pateiksiąs kad ir 
įtikimą, bet klaidingą informaciją, klientas nesivadovautų jo pa- 
tarimu. Jeigu Marija būtų pasakiusi gydytojui, ką iš tiesų jautė, 
arba jei Hitleris būtų įspėjęs Chamberlainą netikėti jo pažadais, 
niekas niekam nebūtų sumelavęs. 

Tad pagal mano apgaulės apibrėžimą, vienas asmuo ketina 
apgauti kitą, kai tai daro sąmoningai, iš anksto neįspėjęs ir au- 
kos tiesiogiai nepaprašytas nesakyti tiesos.* Taigi egzistuoja dvi 


'“ Dėkoju Michaeliui I. Handeliui už pacitavimą to intriguojančiame savo straipsnyje 
“Intelligence and Deception,“ Journal of Strategic Studies 5, March 1982, p. 122-154. Cit. iš: 
Denis Mack Smith, Mussolini's Roman Empire, p. 170. 


* Mane domina tai, ką Goffmanas vadino begėdišku melu, tokiu, kai „esama neabejotinų 
įrodymų, jog Žmogus žinojo meluojąs ir darė tai sąmoningai.“ Tačiau Goffmaną domino 
ne toks melas, o kitokio pobūdžio klaidinantis pateikimas, kai skirtumas tarp teisingo ir 
klaidingo nėra toks ryškus: „... kasdieniame gyvenime turbūt nesama tokios teisėtos 
profesijos ar tokių santykių, kurių dalyviai nesiima slaptos praktikos, nesuderinamos su 
siekiamais pateikti (apie save) įspūdžiais.“ (Abi citatos iš: The Presentation of Self in Every- 
day Life, New York: Anchor Books, 1959, p. 59, 64. 

pagrindinės melo formos: nuslėpimas (conceal) ir klastojimas, arba 
iškraipymas (falsify)."" Nuslėpdamas melagis nepasako tam tikros 
informacijos, bet iš tiesų nepasako ir nieko neteisingo. Klasto- 
jant ar iškraipant Žengiamas dar vienas žingsnis. Melagis ne tik 
nuslepia teisingą informaciją, bet ir pateikia klaidingą taip, tarsi 
ji būtų teisinga. Dažnai norint apgauti neišvengiamai tenka kai 
ką nuslėpti ir kai ką suklastoti, tačiau retkarčiais meluojančiam 
pavyksta išsiversti vien nutylint. 

Ne visi nuslėpimą laiko melavimu, kai kas jį traktuoja kaip 
įžūlesnį klastojimą." Jei gydytojas nepasako pacientui, kad liga 
nepagydoma, jei vyras nepamini, kad pietų pertrauką praleido 
motelyje su žmonos geriausia drauge, jei policininkas neįspėja 
įtariamojo, kad jo pokalbių su advokatu klausoma, jokia klai- 
dinga informacija neperduodama, bet kiekvienas iš šių pavyz- 
džių atitinka mano melo apibrėžimą. Aukos neprašė, kad jas 
apgaudinėtų, o apgaudinėjantis asmuo veikė sąmoningai, iš 
anksto neįspėjęs apie ketinimą apgauti. Informacija nepateikta 
sąmoningai, ne atsitiktinai. Gali pasitaikyti išimčių, kai informa- 
cijos nuslėpimas nėra melas, nes apie tai įspėta iš anksto arba 
auka sutinka būti apgauta. Jei vyras ir žmona susitaria nesikišti 
vienas į kito asmeninį gyvenimą ir nepranešti vienas kitam apie 
ryšius už šeimos ribų, išskyrus tuos atvejus, kai apie tai tiesiai 
paklausiama, nuslėpto susitikimo motelyje melu nelaikysime. 
Jei pacientas prašo gydytoją nesakyti blogų naujienų, tokios 
informacijos nuslėpimas nėra melas. Tačiau pagal įstatymą įta- 
riamasis ir advokatas turi teisę pasikalbėti slapta, ir tos teisės 
pažeidimas visada bus melas. 

Jeigu įmanoma pasirinkti, kaip meluoti, meluojantis asmuo 
paprastai pasirenka galimybę nuslėpti, o ne iškraipyti tiesą. 
Galimybė nuslėpti suteikia daugiau pranašumų. Pirmiausia, 


" Šį skirtumą pripažįsta diduma apgaulės analitikų. Žr. str.: Handel, "Intelligence," and 
Barton Whaley, “Toward a General Theory of Deception,“ Journal of Strategic Studies 5, 
March 1982, p. 179-192, kuriuose aptariamas šio atskyrimo pritaikymas analizuojant 
karines apgaules. 

'* Sisela Bok terminą melas taiko tam, ką aš vadinu klastojimu, o slaptumo samprata nusa- 
ko tai, ką vadinu nuslėpimu. Ji tvirtina, kad toks skyrimas turi moralinę reikšmę; pasak 
jos, melas yra “prima facie neigiamas su aiškia neigiama prezumpcija, o slaptumui tai 
nebūtinai būdinga“ Kn.: Secrets, New York, Pantheon, 1982, p. xv. 

nuslėpti daug lengviau nei iškraipyti. Nieko nereikia prama- 
nyti. Nerizikuoji, kad susimausi, jei nesi sukūręs visos istorijos 
iš anksto. Sakoma, Abrahamas Lincolnas sakęs, jog jo atmintis 
ne tokia gera, kad meluotų. Jei gydytojas neteisingai paaiškina 
paciento ligos simptomus stengdamasis nuslėpti jo nepagydo- 
mą ligą, jam teks prisiminti šį melagingą paaiškinimą, kad pa- 
klaustas po kelių dienų neprieštarautų tam, ką jau yra pasakęs. 
Nuslėpimas mieliau pasirenkamas dar ir dėl to, kad atrodo tarsi 
mažiau smerktinas negu iškraipymas. Tai pasyvus, ne aktyvus 
melas. Net jei aukai padaryta ne mažesnė žala, melagis jaučiasi 
mažiau kaltas slėpdamas negu klastodamas.* 

Meluojantis gali guostis mintimi, kad auka iš tiesų Žino tiesą, 
tik nenori pažvelgti jai į akis. Neištikima žmona gali samprotau- 
ti kad ir taip: „Mano vyras tikriausiai žino, kad aš retkarčiais pa- 
žaidžiu, nes niekada neklausia, kur praleidžiu popietes. Nieko 
jam neatskleisdama elgiuosi gailestingai; juk aš nemeluoju jam 
apie tai, ką veikiu. Neversdama jo sužinoti, kad esu neištikima, 
laikausi nuostatos jo nežeminti.“ Nuslėptą tiesą visada lengviau 
pateisinti, jei kartais ji vėliau paaiškėja. Nutylėjęs apgavikas dar 
iki galo neįklimpęs. Jis gali pasiteisinti įvairiai — ir kad ketino 
pasakyti vėliau, ir kad užmiršo. Asmuo, kuris prisiekia sakyda- 
mas „jei gerai prisimenu“, pasilieka atsarginį variantą, jei vėliau 
jo nuslėpta informacija būtų atskleista. Teiginys, kad ne itin ge- 
rai prisimenama tai, kas prisimena ir kas sąmoningai nesakoma, 
yra tarpinis tarp nuslėpimo ir iškraipymo. Taip apgaudinėjantis 
tvirtina, kai negali nieko nesakyti, kai jam užduotas klausimas, 
kai juo suabejota. Sakydamas, neva jis neprisimena, melagis iš- 
venigia būtinybės kada nors apskritai prisiminti suklastotą isto- 
riją, jam tereikia atsiminti savo melagingą tvirtinimą, kad nepri- 
simena. Jei vėliau išaiškėtų tiesa, melagis gali pareikšti, kad ne 
melavo, o tiesiog neprisiminė. 


* Eve Sweetser pateikia įdomų pastebėjimą, kad auka gali labiau pasipiktinti, kai infor- 
macija nuo jos nuslepiama, nei kai ji suklastojama: „Tada auka negali skųstis, kad jai 
melavo, jai atrodo, tarsi oponentas „pralindo“ pro įstatymo spragą.“ 


"Eve Sweetser, “The Definition of a Lie,“ in Cultural Models in Language and Thought, ed. 
Naomi Ouinn and Dorothy Holland, 1987, p. 40. 

Votergeito skandalas, dėl kurio prezidentui Nixonui teko at- 
sistatydinti iš posto, puikiai iliustruoja tokią užmiršimo strategi- 
ją. Vis daugėjant įrodymų apie demokratų dalyvavimą organi- 
zuojant įsiveržimą į viešbutį ir bandymą ten įrengti pasiklausy- 
mo aparatūrą buvo priversti atsistatydinti prezidento patarėjai 
Harry Robbinsas Haldemanas ir Johnas Ehrlichmanas. Spaudi- 
mas Nixonui vis didėja, Haldemano vietą užima Alexanderis 
Haigas. „Nepraėjo nė mėnesio nuo Haigo sugrįžimo į Baltuo- 
sius Rūmus, kai 1973 m. birželio 4 d. jam su Nixonu teko svars- 
tyti, kaip atsakyti į rimtus kaltinimus, iškeltus buvusio Baltųjų 
Rūmų patarėjo Johno W. Deano. Nixono ir Haigo pokalbio įraše, 
paskelbtame rengiant apkaltą, Haigas pataria Nixonui išsisukti 
nuo įtarimų pasiteisinimu neva neprisimena.“ 

Tačiau pasiteisinimas atmintimi įtikimas ne visomis aplin- 
kybėmis. Gydytojas, paklaustas, ar paciento tyrimų rezultatai 
neigiami, negali dėtis jų neprisimenąs, kaip ir policininkas, įta- 
riamajam paklausus, ar kambaryje esama pasiklausymo apara- 
tūuros. Prisidengti atmintimi galime tik kalbėdami apie nereikš- 
mingus dalykus, dar apie tai, kas vyko seniai. Tačiau vargu ar 
pasiteisinsime pamiršę reikšmingus įvykius, kad ir kiek laiko 
būtų nuo jų praėję. 
nuslėpti ar suklastoti informaciją. Žmonai paklausus vyrą, ko- 
dėl neradusi jo per pietų pertrauką, jis priverstas meluoti, kad 
išlaikytų paslaptį. Galima būtų sakyti, kad net įprastas klausi- 
mas prie vakarienės stalo — „kaip praėjo diena?“ — yra informa- 
cijos reikalavimas, tačiau nuo jo galima išsisukti. Vyras tiesiog 
paminės kitus dalykus nuslėpdamas pasimatymą, jei tiesioginis 
klausimas neverčia jo pasirinkti - meluoti ar sakyti tiesą. 

Yra melas, kuris nuo pat pradžios reikalauja apgaulės, nes 
slėpti tiesą jau nebepakanka. Psichiatrijos pacientei Marijai teko 
ne tik slėpti, kad ji yra prislėgta, ketina nusižudyti, jai teko dar 
ir apsimesti, kad jaučiasi geriau, kad nori savaitgalį praleisti su 
šeima. Meluojant apie kandidato turimą darbo patirtį paprasto 
nutylėjimo irgi nepakanka. Juk tektų ne tik nuslėpti nepatyrimą, 


4 David Rosenbaum, New York Times, December 17, 1980. 

bet ir sukurti deramą darbinės patirties aprašymą. Sprunkant iš 
nuobodaus vakarėlio ir stengiantis neįžeisti šeimininkų prireiks 
ne tik nuslėpti, kad mieliau namuose žiūrėsite televizorių, bet ir 
sukurti įtikimą paaiškinimą, kad privalote anksti ryte kur nors 
būti, turite bėdų su aukle ar kokį kitą pasiteisinimą. 

Kartais, nors melas to tiesiogiai nereikalauja, meluojančiam 
tenka imtis klastos, kad pridengtų slepiamą tiesą. Klasta už- 
maskuojant tai, kas slepiama, ypač praverčia, kai reikia paslėpti 
emocijas. Nesunku paslėpti emocijas, kurių jau nebejaučiame, 
daug sunkiau suvaldyti tuo momentu patiriamas emocijas, ypač 
dideles. Baimę sunkiau paslėpti negu susirūpinimą, įniršį - nei 
susierzinimą. Kuo stipresnė emocija, tuo didesnė tikimybė, 
kad kokie nors jos požymiai pasirodys, kad ir kaip meluojantis 
stengtųsi ją nuslėpti. Imitavimas nejaučiamos emocijos padeda 
užmaskuoti jaučiamą emociją. Tad suklastota emocija gali padė- 
ti sutramdyti slepiamą emociją ir neleisti jai prasiveržti. 

Šį ir daugelį kitų mano čia išdėstytų samprotavimų puikiai 
iliustruoja epizodas iš Johno Updike romano Susituokime. Rutos 
telefono pokalbį su širdies draugu nugirsta vyras. Iki šiol roma- 
ne Rutai pavykdavo nuslėpti neištikimybę be melo, bet dabar, 
tiesiai paklausta vyro, ji priversta griebtis melo. Nors meluoja 
Ruta, kad nuslėptų nuo vyro romaną, šis epizodas kaip tik paro- 
do, kaip greitai meluojant kyla emocijos, kaip joms prasiveržus 
darosi dar sunkiau paslėpti tai, ką būtina slėpti. 

„Džeris [Rutos vyras] išgąsdina ją, nes išgirsta jos pokalbį te- 
lefonu su Diku [Rutos draugužiu]. Ruta manė, kad vyras sode 
už namo grėbė lapus. Tačiau atėjęs iš virtuvės jis paklausė: 'Kas 
čia skambino?" 

Ruta išsigando. "Ai, nieko svarbaus. Moteris iš sekmadieninės 
mokyklos klausė, ar mes užrašysime Džoaną ir Čarlį./“*5 

Išgąstis pats savaime nėra įrodymas, kad žmogus meluoja, ta- 
čiau pastebėjęs ją išsigandusią Džeris gali įtarti, jog Ruta bijo, nes 
kažką slepia. Nors kvočiami gali išsigąsti ir visai nekalti žmonės, 
kaip tik į tai kvotėjai dažnai ir neatkreipia dėmesio. Rutos padė- 
tis gana kebli. Nenumatydama, kad teks meluoti, ji nesugalvo- 


I5 John Updike, Marry Me, New York: Fawcett Crest, 1976, p. 90. 

jo, ką reikės sakyti. Patekusi į tokią keblią padėtį bijo, kad jos 
neišaiškintų. O kadangi išgąstį paslėpti dar sunkiau, padidėja 
tikimybė, kad Džeris sugaus ją meluojant. Ruta galėtų išmėginti 
dar vieną ėjimą - tiesiai pasakyti, kaip jaučiasi, nes veikiausiai 
vis viena to nenuslėps, o sumeluoti tik apie savo emocijų prie- 
žastį. Galėtų prisipažinti išsigandusi ne dėl to, kad turi ką slėpti, 
o iš baimės, jog Džeris ja nepatikės. Šis triukas duotų vaisių tik 
tada, jei ir anksčiau Džeris būtų ne kartą įtarinėjęs Rutą, o vė- 
lesni įvykiai būtų parodę ją buvus nekaltą, tad dabar paminėjus 
nepagrįstus jo kaltinimus, gal liautųsi ją įtarinėjęs. 

Rutai turbūt nepavyktų išlikti šaltakraujiškai, ramiai ar at- 
rodyti nė kiek nesusijaudinusiai. Kai rankos ima drebėti, daug 
lengviau jas paslėpti sugniaužus į kumštį ar sunėrus užuot sten- 
gusis išlaikyti padėtas ramiai. Kai lūpos įsitempia ir susiaurėja, 
o viršutiniai vokai ir antakiai pakyla iš baimės, sunku išsaugoti 
ramų veidą. Tokias išraiškas lengviau paslėpti kitais raumenų 
judesiais - dantų griežimu, suspaustomis lūpomis, surauktais 
antakiais, rūsčiu žvilgsniu. 

Geriausia stiprias emocijas slėpti po kauke. Tačiau uždengiant 
veidą ar jo dalį ranka, nusisukant nuo Žmogaus, su kuriuo kal- 
bama, paprastai tik išsiduodama meluojant. Geriausia kaukė — 
apsimesta emocija. Ji ne tik klaidina, bet ir geriausiai pridengia. 
Užvaldytas stiprios emocijos Žmogus nepaprastai sunkiai išlai- 
ko ramų veidą ar ramias rankas. Pagavus emocijoms sunkiausia 
išoriškai atrodyti nesusijaudinusiam, šaltakraujiškam ar abejin- 
gam. Daug lengviau nutaisyti pozą, kitais veiksmais sustabdyti 
ar pridengti jaučiamų emocijų išraiškas. 

Updike romane Džeris pasako Rutai ja netikintis. Tad jos bai- 
mė turėtų sustiprėti tiek, kad paslėpti jau neįstengs. Slėpdama 
išgąstį ji galėtų supykti, nustebti ar nusistebėti. Galėtų piktai 
priekaištauti Džeriui, kad ja netiki, piktintis, kad kišasi ne į savo 
reikalus. Galėtų net nustebti, kad ja nepasitiki, kad klauso jos 
pokalbių. 

Tačiau ne kiekviena situacija leidžia meluojančiam paslėpti 
jaučiamą emociją. Yra tokio melo, kurį lydinčių emocijų nuslėpti 
kone neįmanoma. Tokią sudėtingą situaciją aprašo Ezeras Weiz- 

manas, buvęs Izraelio gynybos ministras. Po dramatiško Anwa- 
ro Sadato vizito į Jeruzalę Izraelio ir Egipto karinės delegaci- 
jos aptarė, ar būtų įmanoma pradėti derybas. Per derybų sesiją 
Egipto delegacijos vadovas Mohammedas el-Gamasy Weizma- 
nui pranešė sužinojęs, jog Sinajuje Izraelis stato dar vieną gy- 
venvietę. Weizmanas suprato, kad tai gali sutrukdyti deryboms, 
nes dar nebuvo susitarta dėl to, ar Izraeliui liks net ir esamos 
gyvenvietės. 

„Buvau pasipiktinęs, nors viešai pykčio parodyti negalėjau. 
Kol mes aptarinėjame saugumo garantijas stengdamiesi nors 
kiek stumtelėti į priekį taikos vežimą, mano kolegos Jeruzalėje, 
užuot jaudinęsi dėl jau esamų gyvenviečių teisėtumo, stato dar 
vieną kaip tik tuo metu, kai derybos jau pajudėjo į priekį.“!* 

Weizmanas negalėjo parodyti supykęs ant savo kolegų Jeru- 
zalėje. Jei nuslėptų pyktį, jam pavyktų nuslėpti ir tai, kad kole- 
gos Jeruzalėje su juo nepasitarė. Jam teko slėpti stiprią emociją, 
tačiau negalėjo užmaskuoti jos kokia kita. Negalėjo pasirodyti 
laimingas, išsigandęs, sielvartaujantis, nustebęs ar pasipiktinęs. 
Privalėjo būti dėmesingas, bet abejingas, neišsiduoti, kad el-Ga- 
masy pasakyta žinia jam buvo svarbi naujiena. Deja, knygoje ne- 
užsiminta, pavyko jam ar ne. 

Pokerio lošimas yra kita situacija, kai vienos emocijos neįma- 
noma paslėpti po kita. Jei lošėjas susijaudinęs dėl to, kad gavo 
geras kortas ir gali laimėti didelę sumą, jis privalo nuslėpti bet 
kokius džiūgavimo ženklus, kad kiti žaidėjai nepadėtų kortų 
ant stalo atsisakydami lošti. Tad užsimaskuoti kokia nors kita 
emocija jam būtų pavojinga. Jei jis bandys paslėpti susijaudini- 
mą dėdamasis nusivylęs ar susierzinęs, kiti pamanys, kad gavo 
blogas kortas ir tikėsis, jog šis lošėjas padės jas ant stalo ir atsi- 
sakys lošti. 

Jo veidas turi būti visiškai be išraiškos. Bet jei lošėjas nuspren- 
džia paslėpti nusivylimą ar susierzinimą dėl gautų prastų kortų, 
kad kiti lošėjai padėtų kortas, jam pravers kaukė. Apsimetant 
patenkintu ar susijaudinusiu jam ko gera pavyks nuslėpti nusi- 
vylimą ir sukurti įspūdį, kad gavo geras kortas. Gal kiti lošėjai 


'* Ezer Weizman, The Battle for Peace, New York: Bantam Books, 1981, p. 182. 

juo ir patikės, ypač jei jis dar naujokas. Patyrusiam pokerio lo- 
šėjui dera pasiekti meistriškumo ir mokėti nuslėpti bet kokias 
emocijas dėl lošiant iškritusių kortų.* (Beje, tokios apgaulės kaip 
lošiant pokerį —- nutylėjimo ar akių dūmimo - mano melo api- 
brėžimas neapima. Lošiant juk niekas nesitiki, kad Žaidėjai at- 
skleis, kokias gavo kortas. Pats lošimas iškart įspėja, kad žaidėjai 
stengsis vienas kitą apgauti). 

Paslėpti nepageidaujamą emociją galima po bet kokia kita 
apsimesta emocija. Šypsena yra ta kaukė, kuria prisidengiama 
dažniausiai. Ji visų neigiamų emocijų - baimės, pykčio, sielvar- 
to, pasibjaurėjimo — priešybė. Šypsotis skubama dažniausiai dėl 
to, kad vienoks ar kitoks laimingumo atspalvis ne vienu atveju 
padeda apgauti. Nusivylęs darbuotojas turi šypsotis, kad virši- 
ninkas nesuprastų, jog jis įskaudintas ar pyksta dėl to, kad nebu- 
vo paaukštintas. Beširdė draugė juk turi dėtis linkinti gero, kai 
su rūpestinga šypsenėle išdeda negailestingą kritiką. 

Šia kauke taip dažnai prisidengiama dar ir dėl to, kad šypsena 
laikoma tradicinio pasisveikinimo dalimi, susitikus mandagu- 
mas dažniausiai reikalauja šypsotis. Net jei jaučiamės siaubingai, 
paprastai pasisveikinant to parodyti ar pripažinti nedera. Dar 
daugiau, iš vargšo Žmogaus tikimasi, kad jis nuslėps neigiamus 
jausmus ir mandagia šypsenėle palydėdamas frazę „ačiū, puikiai, 
o kaip jūs?“, atsakys į pasveikinimą „kaip šiandien laikotės?“ Ti- 
kri jausmai veikiausiai liks neatskleisti net ne dėl to, kad šypsena 
tokia puiki kaukė, bet ir kad mandagiai sveikinantis žmonėms iš 
tiesų retai rūpi, kaip tas kitas Žmogus iš tiesų jaučiasi. Tikimasi 
tik to, kad abu dėsis draugiški, vienas kitam malonūs. Į tokias 
šypsenas rimtesnio dėmesio paprastai niekas nekreipia. Manda- 
gaus pasisveikinimo fone Žmonės įpratę melo nepastebėti. Ga- 
lėtume net sakyti, kad kažin, ar būtų teisinga tokį elgesį laikyti 
melagingu, nes nerašytos mandagaus pasisveikinimo taisyklės 
iškart įspėja, jog; tikrosios emocijos atskleistos nebus. 


" Stebėdamas pokerio lošėjus Davidas Hayano aprašo kitą profesionalių lošėjų stilių: 
„Susijaudinę lošėjai per visą lošimą šneka, taip priversdami priešininkus nerimauti ir 
nervintis... Tiesą jie pateikia kaip melą, o melą kaip tiesą. Toks žodinis spektaklis įkvėp- 
tas ir palydimas perdėtų gestų...“ Apie vieną tokių lošėjų jis sako, kad tas „atrodė taip, 
tarsi šoktų pilvo šokį.“ („Poker Lies and Tells,“ Human Behavior, March 1979, p. 20). 

Dar viena šypsenos populiarumo paslaptis, kad tai lengviau- 
sia iš sąmoningai nutaisomų, emocijas atspindinčių veido iš- 
raiškų. Dar nesulaukę nė vienerių kūdikiai jau sugeba valingai 
šypsotis. Šypsena yra viena ankstyviausių išraiškų, kurias kū- 
dikis valingai panaudoja, kad įsiteiktų kitiems. Ir vėliau visą 
gyvenimą socialinės šypsenos atspindi emocijas, kurių nejau- 
čiame, bet reikalaujama ar naudinga jas parodyti. Aišku, retsy- 
kiais suklystama - tokia netikra šypsena nusišypsome ne laiku, 
kartais per skubriai, kartais per ilgai. Kartais suklystame įterp- 
dami ją ne vietoje: nusišypsome per greitai ar per ilgai uždelsę 
po žodžio ar frazės, kurias ši šypsena turėtų lydėti. Nusišypsoti 
lengviausia, bet apie visų kitų emocijų išraiškas to pasakyti ne- 
galėtume. 

Daugeliui žmonių sunkiau suklastoti neigiamas emocijas. 
Penktame skyriuje aprašyti mano tyrimai rodo, jog diduma 
žmonių neįstengia valingai judinti raumenų, kad realistiškai 
imituotų nejaučiamus sielvartą ar baimę. Apsimestą pyktį ir pa- 
sibjaurėjimą parodyti šiek tiek lengviau negu šypseną, bet klai- 
dų irgi padaroma dažnai. Suklastoti ne šypseną, bet neigiamą 
emociją ne visuomet lengva. Suprantama, yra išimčių. Hitleris 
buvo puikus artistas, gebantis be vargo imituoti neigiamas emo- 
cijas. Susitikime su britų ambasadoriumi Hitleris atrodė taip ne- 
žmoniškai įniršęs, kad neįstengė tęsti pokalbio. Tame susitikime 
dalyvavęs vokiečių pareigūnas pasakojo: „Vos ambasadorius 
spėjo uždaryti duris, kai Hitleris pliaukštelėjo sau per šlaunį 
juokdamasis: 'Chamberlainas šio pokalbio tikrai neištvers, jo ka- 
binetas dar šį vakarą subyrės!'“! 

Be nutylėjimo ir klastojimo, yra gana daug kitų melavimo 
būdų. Vieną jau paminėjau aptardamas tai, ką epizode iš Joh- 
no Updike romano „Susituokime“ Ruta galėtų padaryti, kad 
išsigandusi vyro neišsiduotų meluojanti. Užuot bandžiusi nesė- 
kmingai nuslėpti išgąstį, galėtų prisipažinti, kad išsigando, bet 
pameluoti apie melo priežastį. Melagingai nurodydama, iš kur 


' Alan Bullock, Hitler, New York: Harper ėz Row, 1974, rev. ed., p. 528. Cit. iš: Robert 
Jervis, The Logic of Images in International Relations, Princeton, N. J.: Princeton University 
Press, 1970. 

kilo jos emocija, Ruta teigtų esanti visai nekalta, neva bijanti tik 
dėl to, ar vyras ja patikės. Jei psichiatras būtų paklausęs Marijos, 
kodėl ji atrodo šiek tiek susinervinusi, galėtų prisipažinti, kad 
taip iš tikrųjų yra, bet sumeluoti, dėl kokios priežasties. Būtų 
galėjusi pasakyti neva nervinasi, nes labai nori namo, pabūti su 
savo šeima. Tad pasakydama tiesą apie apėmusią ją emociją su- 
meluotų tik apie jos priežastį. 

Kitas panašus būdas yra pasakyti tiesą, tačiau pateikti ją taip, 
kad auka nepatikėtų. Vadinu tai klaidingu tiesos pasakymu. Tad 
Džerio paklausta, su kuo kalbėjo telefonu, Ruta galėjo atsakyti: 
„O, aš kalbuosi su savo meilužių, kuris skambina kas valandą. 
Kadangi mes triskart per dieną mylimės, mums teikia nuolat 
dėl to susitarti!“ Toks tiesos sutirštinimas nuskambėtų kaip pa- 
sišaipymas iš Džerio, jam būtų nelengva toliau žmoną įtarinėti. 
Apgauti auką padėtų ir pašaipus balso tonas bei veido išraiška. 

Kitas melagingo tiesos pateikimo pavyzdys pateiktas Rober- 
to Daley knygoje ir pagal ją pastatytame filme Miesto princas: 
Tikra istorija apie per daug žinojusį policininką. Kaip galima spręsti 
iš paantraštės, tai tikra istorija, ne literatūrinė išmonė. Robertas 
Leucis — slaptu informatoriumi tapęs policininkas, jis padeda 
federaliniams prokurorams rinkdamas įrodymus apie policijos, 
advokatų, laiduotojų už užstatą nusikalstamą ryšį su narkoti- 
kų perpardavinėtojais ir mafijos nariais. Daugiausia įrodymų jis 
surinko įrašinėdamas pokalbius į drabužiose paslėptą magne- 
tofoną. Tačiau Leucis ima įtarti. Jei paaiškėtų, kad jis iš tikrųjų 
nešiojasi diktofoną, kažin ar jam pavyktų išsisukti nerizikuojant 
gyvybe. Šiame epizode Leucis šnekasi su DiStefano, vienu iš nu- 
sikaltėlių. 

— Nesėskime šį vakarą prie muzikos automato, nes aš nieko 
negaliu įrašyti, - [sako Leucis]. 

— Nejuokinga, - atsako DiStefano. 

Leucis ima girtis, kad iš tiesų dirba vyriausybei, kaip ir kitame 
kambario gale esanti barmenė, kurios siųstuvas paslėptas jos... 

Visi nusijuokė, bet DiStefano juokas nuskambėjo nelinks- 
mai.“!š 


'* Robert Daley, The Prince of the City, New York: Berkley Books, 1981, p. 101. 

Leucis pasišaipo iš DiStefano įžūliai pasakydamas tiesą. Jis 
tikrai negali padaryti gero įrašo netoli muzikos automato. Ir iš 
tiesų dirba vyriausybei. Atvirai tai prisipažindamas, juokauda- 
mas apie padavėją, kuri kelnaitėse ar už liemenėlės slepia įra- 
šinėjimo prietaisą, Leucis užkerta kelią tolesniems DiStefano 
įtarinėjimams. 

Yra dar viena į melagingą tiesos sakymą labai panaši melo 
rūšis — pusiau tiesa. Pasakoma dalinė tiesa. Sušvelnindamas ar 
nepaminėdamas to, kas svarbiausia, meluojantis gali ir neat- 
skleisti apgaulės, bet ir nepasakyti nieko neteisingo. Netrukus 
po ką tik aprašyto romano Susituokime epizodo Džeris ateina į 
lovą ir prisiglaudęs prie Rutos klausinėja, kas jai patinka. 

„— Tu man patinki, - sako ji, - ir visi balandžiai tame medyje, 
ir visi miesto šunys, išskyrus tuos, kurie išvarto mūsų šiukšlių 
dėžes, ir visos katės, išskyrus tą katiną, nuo kurio ėmė lauktis 
mūsų Lulu. Man patinka gelbėtojai paplūdimyje ir policininkai 
mieste, išskyrus tą, kuris aprėkė mane, kad ne ten apsisukau su 
mašina, ir dar man patinka kai kurie mūsų siaubingi draugai, 
ypač kai išgeriu... 

— Na, o kaip tau Dikas Metju? [Dikas — Rutos meilužis]. 

— Kodėl, visai nieko.“!? 

Yra dar vienas būdas, kuris padeda melagiui išsisukti ne- 
pasakant teisybės. Tai — neteisingą išvadą skatinanti gudrybė. 
Vienas laikraščio skyrelio redaktorius duoda štai tokį juokingą 
patarimą, kaip susidoroti su šia įprasta problema - ką pasakyti, 
kai bičiulio darbai jums ne prie širdies. Jūs draugo darbų paro- 
dos atidaryme. Kūriniai jums atrodo pasibaisėtini, tačiau nesu- 
skumbate iš parodos pasprukti ir pripuolęs bičiulis klausia jūsų 
nuomonės. „— Džeri, - sakote jūs (tarkime, menininko vardas 
Džeris), spitrindamasis jam į akis, tarsi būtumėte labai sujau- 
dintas. - Džeri, Džeri, Džeri“. Apglėbkite jį kuo tvirčiau, nenu- 
leiskite žvilgsnio nuo jo akių. Dešimt kartų iš dešimties Džeris 
pagaliau išsivaduos iš jūsų glėbio, kukliai sumurmės kokią frazę 
ir nueis... Aišku, gali būti ir kitų variantų. Pabandykite šią frazę 
pateikti su meno kritikui būdinga intonacija, tarsi kreipdamiesi 


" Updike, Marry Me, p. 90. 

į nematomą liudininką: „— Džeri, Džeri. Na, ką čia ir bepridė- 
si? O gal sušnibždėkite kiek tyliau, paslaptingiau: - Džeri. Man 
trūksta žodžių. O gal verčiau šiek tiek ironiškai: - Džeri. Visi, 
visi tik apie tai ir šneka.“?? Šis triukas pranašus tuo, kad kaip ir 
sakant pusiau tiesą ar melagingą tiesą, meluojančiam nereikia 
pasakyti nieko neteisingo. 

Tačiau ir vieną, ir kitą atvejį vis vien laikau melu dėl sąmo- 
ningos pastangos apgauti auką, iš anksto jos apie tai neįspėjus. 

Bet kurią iš šių melo rūšių išduoda vienas ar kitas meluojan- 
čio asmens elgesio aspektas. Esama dviejų apgaulės požymių. 
Klaida gali atskleisti tiesą, bet gali tik užsiminti, kad tai, kas sa- 
koma ar rodoma, neteisinga, tačiau tiesos neatskleisti. Tuos atve- 
jus, kai melagis suklysdamas atskleidžia tiesą, vadinu teisingos 
informacijos nutekėjimu (Ieakage). Kai meluojančio elgesys rodo, 
kad ji ar jis meluoja neatskleisdamas tiesos, tai vadinu apgaulės 
požymiu. Jei Marijai sakant, kad jaučiasi puikiai, gydytojas paste- 
bėtų ją grąžant rankas, tai būtų apgaulės užuomina, priežastis 
įtarti ją meluojant. Tačiau gydytojas nesužinos, kaip ji jaučiasi 
iš tiesų — gal pyksta ant medikų, gal šlykštysi savimi, gal nuo- 
gąstauja dėl ateities, - jeigu nenutekės informacija. Tikrąsias jos 
emocijas galėtų išduoti veido išraiška, balso tonas, kalbos riktas, 
tam tikri gestai. 

Apgaulės užuomina atsako į klausimą, ar asmuo meluoja, ar 
kažką slepia. Tai parodys tik informacijos nutekėjimas. Tačiau 
dažnai tai nėra svarbu. Kai svarbu tik tai, ar žmogus meluoja, ar 
ne, bet ne kąjis slepia, pakanka apgaulės užuominos, informaci- 
jos nuotėkis nereikalingas. Pagal tai, kokia informacija slepiama, 
įmanoma suprasti, ar ji nesvarbi. Jei apgaulės užuomina paska- 
tina darbdavį pajusti, kad pretendentas užimti pareigas meluo- 
ja, to pakanka - jokio slepiamos informacijos nuotėkio jam ne- 
reikia, kad apsispręstų meluojančio pretendento nesamdyti. 

Tačiau to pakanka ne visuomet. Kartais svarbu tiksliai suži- 
noti, kas nuslėpta. Vien išsiaiškinti, kad darbuotojas iššvaistė 
jam nepriklausančius pinigus, gali nepakakti. Apgaulės užuo- 


* Jon Carrroll, “Everyday Hypocrisy - A User's Guide,“ San Francisco Chronicle, April 11, 
1983, p. 17. 

mina parodys, kad darbuotojas meluoja, gal ji prives net prie 
konfrontacijos su juo ir prie jo prisipažinimo. Tačiau net jei ši 
situacija išaiškinta, švaistūnas atleistas, baudžiamoji byla baigta, 
darbdaviui vis dėlto gali reikėti informacijos nuotėkio. Jis gali 
norėti sužinoti, kaip darbuotojas tai įvykdė, ką jis padarė su pa- 
sisavintais pinigais. Jei Chamberlainas būtų pamatęs apgaulės 
užuominas, jis būtų supratęs, kad Hitleris meluoja, tačiau šioje 
situacijoje būtų pravertęs ir informacijos nuotėkis, parodantis, 
kokie Hitlerio planai, kaip toli jis ketina eiti. 

Kartais nutekėjimas suteikia tik dalį aukos pageidaujamos in- 
formacijos, atskleidžia daugiau nei apgaulės užuominą, bet ne 
viską, kas slepiama. Prisiminkime aptartą romano Susituokime 
epizodą. Ruta išsigąsta, nes nežino, kiek pokalbio telefonu su 
meilužiu jos vyras Džeris išgirdo. Paklausta apie tai Ruta ga- 
lėjo padaryti ką nors, kas būtų išdavę jos išgąstį - lūpos galėjo 
suvirpėti ar viršutinis vokas kilstelėti aukštyn. Tokia užuomina 
apie išgąstį reikštų, kad Ruta veikiausiai meluoja. Nes kitaip 
kodėl ji imtų jaudintis dėl jo klausimo? Tačiau tokia apgaulės 
užuomina nepasakytų Džeriui nei ką ji meluoja, nei su kuo šne- 
kėjosi telefonu. Dalį šios informacijos Džeris gavo iš Rutą išda- 
vusio jos balso: 

„— na, supratau iš tavo balso tono. [Džeris aiškina Rutai, ko- 
dėl netiki jos paaiškinimu, su kuo šnekėjosi telefonu. 

— Tikrai? Ir koks jau tas mano tonas? - norėjo sukikenti. 

Jis pažvelgė į erdvę tarsi spręsdamas filosofinę problemą. At- 
rodė pavargęs, jaunas ir liesas, per trumpai nukirptais plaukais. 

- Tavo balsas skambėjo kitaip, - tarė jis. — Šilčiau. Tai buvo 
moters balsas. 

— Ašjuk esu moteris. 

— Tavo balsas, kai šneki su manimi, - tarė jis, - labiau mergai- 
tiškas.“ 

Jos balso tonas netiko šnekėtis su kažkuo iš sekmadieninės 
mokyklos, jis tiko šnekėtis su meilužiu. Buvo panašu, kad vei- 
kiausiai tai romanas, bet visa istorija neaiški. Džeris nežino, 
ar romanas dar tik prasideda, ar jau įpusėjęs, nežino ir kas jos 


21 John Updike, Marry Me, p. 90. 

draugužis. Bet jis žino daugiau nei galėtų vien tik iš apgaulę 
išduodančios užuominos, terodančios, kad ji meluoja. 


Tad melą apibūdinau kaip sąmoningą apsisprendimą suklai- 
dinti auką, nesuteikiant jai jokio įspėjimo apie šį ketinimą. Esa- 
ma dviejų pagrindinių melo formų - nuslėpimas, kai teisinga in- 
formacija nepasakoma, ir klastojimas (iškraipymas), kai klaidin- 
ga informacija pateikiama kaip teisinga. Kiti melo būdai: klaidi- 
nimas, kai pripažįstant kilusią emociją klaidingai nurodoma jos 
priežastis; tiesos pasakymas neteisingai; tiesos pripažinimas ją 
padidinant ar su tokiu humoru, kad auka suklaidinama; pusiau 
tiesa ar dalies tiesos pripažinimas nukreipiant aukos dėmesį nuo 
to, ką norima paslėpti; į neteisingą išvadą nukreipiantis vingis ar 
tiesos pasakymas taip, kad ji įgyja visai priešingą reikšmę. Ap- 
gaulės užuominų, arba požymių, esama dviejų rūšių: nuotėkis, 
kai melagis netyčia atskleidžia tiesą, ir apgaulės užuomina, kai 
meluojančio elgesys atskleidžia tik tai, kad jis sako netiesą. 

Tiek informacijos nutekėjimas, tiek apgaulės užuomina yra 
klaidos. Jos padaromos ne visuomet. Ne visas melas nepavyks- 
ta. Kitame skyriuje paaiškinsiu, kodėl kai kurie melai nepasi- 
seka. 


TREČIAS SKYRIUS 


Kodėl nepasiseka 
pameluoti 


Nepasiseka pameluoti dėl daugelio priežasčių. Apgaulės 
auka, radusi paslėptus dokumentus ar išdavikišką lūpdažio 
dėmę ant nosinės, gali netyčia atskleisti įrodymus. Apgaviką 
gali išduoti kitas žmogus. Pavydus kolega, paliktas sutuoktinis 
ar sutuoktinė, samdytas informatorius — pagrindiniai apgau- 
lės atskleidimo šaltiniai. Tačiau mums rūpi meluojant daromos 
klaidos, kurias apgaudinėjantis padaro nevalingai, atvejai, kai 
sumeluoti nepavyksta dėl paties melagio elgesio. Pasikeitusi 
veido išraiška, kūno judesys, balso intonacija, gerklėje pakilęs 
gumulas, labai gilus arba itin paviršutiniškas kvėpavimas, ilgos 
pauzės tarp žodžių, kalbos riktai, šmėkštelėjusi veido išraiška, 
nepataikytas gestas — visa tai gali tapti apgaulės užuominomis 
arba nutekinti informaciją. Kyla klausimas, kodėl melagiai ne- 
gali susidoroti su tokiomis elgesio išdavystėms? Kartais jiems 
tai pavyksta. Kartais sumeluojama tobulai —- nei melagio žodžiai, 
nei veiksmai melo neišduoda. Kodėl ne visada? Yra dvi priežas- 
tys - viena susijusi su mintimis, kita - su jausmais. 


Supainioti žodžiai 


Melagiai ne visada numato, kada teks meluoti. Ne visada 
spėja pasiruošti, ką ketina pasakyti, surepetuoti žodžius ir juos 
išmokti. Jau minėtame epizode iš Updike romano Susituokime 
Ruta nesitiki, kad vyras Džeris nugirs ją kalbantis telefonu su 
meilužiu. Tad priedangai akimirksniu suregzta istorija apie sek- 
madieninę mokyklą, į kurią esą turi užrašyti vaikus, išduoda ją, 
mat, nesisieja su tuo, ką vyras išgirdo ją sakant. 

Net kai melagis gerokai iš anksto žino, kad turės meluoti ir 
kruopščiai parengia žodžius, jam gali nepakakti išmonės nu- 

matyti visus klausimus, kuriuos jam gali užduoti, ir apgalvoti, 
kaip reikės į juos atsakyti. Gali nepakakti ir išmanumo, kai pa- 
sikeitusios aplinkybės gali būti savaime išdavikiškos. Didžiajai 
prisiekusiųjų Žiuri svarstant Votergeito proceso liudininkų paro- 
dymus, federalinis teisėjas Johnas J. Sirica tokią situaciją apibū- 
dino aiškindamas savo reakciją į ypatingojo prezidento Nixono 
patarėjo Fredo Buzhardto liudijimą: „Pirmoji Fredo Buzhardto 
bėda buvo ta, kad jam nepavyko paaiškinti, kodėl nėra įrašų. 
Pirmąją bylos svarstymo dieną Buzhardtas pasakė, kad balan- 
džio 15 d. įvykusio prezidento susitikimo su (teisininku) Deanu 
įrašo nėra, nes... buvo sugedęs laikmatis. ...Bet netrukus pirminį 
paaiškinimą pakeitė. [Buzhardtas sužinojo, kad kiti liudininkai 
gali parodyti, jog laikmatis iš tiesų veikė.] Dabar jis teigė, kad 
balandžio 15 d. susitikimas su Deanu ... nebuvo įrašytas, nes abi 
paruoštos juostos jau buvo užpildytos ilgos susitikimų dienos 
įrašų.“* Netgi kai aplinkybės neverčia melagio keisti tekstą, kai 
kuriems jų sunku prisiminti, ką sakė anksčiau, tad į naujus klau- 
simus jau neįstengia atsakyti greitai ir nuosekliai. 

Bet kuri iš šių nesėkmių - kai nepavyksta numatyti, kada ne- 
išvengiamai teks meluoti, numatyti pasikeitusias aplinkybes ati- 
tinkančius žodžius, prisiminti anksčiau sukurtą melą - sukuria 
nesunkiai pastebimų apgaulės užuominų. Arba apgaudinėjan- 
čio Žmogaus žodžiuose išryškėja vidinis prieštaravimas, arba jie 
kertasi su kitais tuo metu žinomais arba vėliau paaiškėjančiais 
faktais. Šios akivaizdžios apgaulės užuominos ne visada tokios 
patikimos ir aiškios, kaip galėtų pasirodyti. Pernelyg sklandi 
frazė gali būti gerai išsitreniravusio mulkintojo raiškos ženklas. 
Dar blogiau, kad tai žinodami kai kurie apgavikai tyčia daro 
klaidelių, kad jų žodžiai neskambėtų pernelyg sklandžiai. Žur- 
nalistas tyrėjas Jamesas Phelanas, išaiškinęs Howardo Hugheso 
biografijos klastotę, atskleidė nepaprastai žavingą gudrybę. 

Niekas nebuvo Hugheso matęs daugybę metų, todėl itin pa- 
didėjo viešas susidomėjimas šiuo milijardieriumi, dar kūrusiu 
filmus ir buvusiu didžiausių lošimo namų Las Vegase savinin- 


“John J. Sirica, To Set the Record Straight, New York: New American Library, 1980, p. 142. 

ku. Hugheso viešumoje nesimatė taip seniai, kad kai kas abejo- 
jo, ar jis tebėra gyvas. Visus apstulbino, kad taip atsiskyrėliškai 
gyvenantis žmogus paprašytų parašyti savo biografiją. Tačiau 
Cliffordas Irvingas kaip tik ir tikino ją parašęs. „McGraw-Hill“ 
leidykla sumokėjo autoriui 750 000 JAV dolerių už knygą, o Life 
žurnalas — 250 000 JAV dolerių už trejetą ištraukų, bet paaiškė- 
jo, kad tai klastotė! Cliffordas Irvingas buvo „... puikus apga- 
vikas, vienas geriausių. Stai pavyzdys. Per kryžminę apklausą, 
kai bandėme išnarplioti tą istoriją, jis nė karto nepadarė klaidos 
pasakodamas ją kiekvieną kartą visiškai taip pat. Jo pasakojime 
būdavo smulkių neatitikimų, ir kai mes juos sugaudavome, jis iš 
karto tai pripažindavo. Eilinis apgavikas užsirašytų savo pasa- 
kojimą iki paskutinės raidės - kad galėtų ją pakartoti tiek kartų, 
kiek reikės, nenukrypdamas. Sąžiningas žmogus paprastai daro 
nedidelių klaidų, ypač pasakodamas tokią ilgą, sudėtingą isto- 
riją kaip Cliffo. Cliffas buvo gudrus, gerai tai žinojo ir sugebėjo 
sukurti sąžiningo Žmogaus įspūdį. Kai mes sugaudavome jį dėl 
ko nors, kuo, regis, būtų galima kaltinti, sakydavo, 'Oi, tai atro- 
do man nenaudinga, tiesa? Bet taip buvo.' Jis kūrė atviro - net 
kai jam tai buvo žalinga - Žmogaus vaizdą, o tuo pat metu vie- 
ną po kitos raitė melagystes.““ Nuo tokio gudrumo neįmanoma 
apsisaugoti — taip, talentingiausiems apgauti pavyksta. Tačiau 
dauguma melagių ne tokie apsukrūs. 

Nespėjus apgalvoti žodžių arba pamiršus, kas jau sumeluo- 
ta, gali atsirasti apgaulės užuominų, kylančių iš to, kaip tekstas 
pasakomas, net jei tai, kas sakoma, savaime nėra prieštaringa. 
Būtinybė apgalvoti kiekvieną ištariamą žodį - pasveriant gali- 
mybes, ieškant žodžio ar idėjos — gali išryškėti pauzėmis ar dar 
subtiliau — įsitempia viršutinis vokas ir antakis, gali pasikeisti 
kai kurie gestai (tai smulkiau paaiškinta ketvirtame ir penkta- 
me skyriuose). Tuo nenoriu pasakyti, kad jei kas prieš ištarda- 
mas apsvarsto kiekvieną žodį, būtinai meluoja, bet kai kuriomis 
aplinkybėmis - taip. Kai Džeris paklausia Rutą, su kuo kalbėjosi 
telefonu — tada jau bet kokie ženklai, rodantys, kad moteris at- 
sargiai parenka žodžius, pirštų mintį, jog ji meluoja. 


2 James Phelan, Scandals, Scamps and Scoundrels, New York: Random House, 1982, p. 22. 

Melagingi jausmai 


Nesugebėjimas numatyti galimų situacijų, išsamiai supla- 
nuoti ir surepetuoti apgaulingus žodžius yra tik viena priežas- 
čių, dėl kurių meluojant daromos klaidos, kurios virsta apgau- 
lės užuominomis. Suklystama ir dėl to, kad paslėpti patiriamus 
ar imituoti menamus jausmus nėra lengva. Ne kiekvienas melas 
susijęs su emocijomis, bet tie, kurie susiję, melagiui kelia ypatin- 
gų sunkumų. Pastangas slėpti tuo metu išgyvenamus jausmus 
gali išduoti ir žodžiai, bet, išskyrus kalbos riktus, paprastai ne 
žodžiai išduoda šiuos jausmus. Jei pats to nenori, niekas never- 
čia melagio žodžiais išreikšti slepiamų jausmų. Mažiau nuo jo 
valios priklauso, kaip pavyks paslėpti veido išraišką, tankesnį 
kvėpavimą, įtampą balse. 

Sužadinus emocijas pokyčiai prasideda akimirksniu ir savai- 
me - be pasirinkimo ar apsvarstymo. Romane Susituokime, kai 
Džeris apkaltina Rutą meluojant, jai nesunku užslopinti žodžius 
„Taip, tai tiesa!“. Bet baimė, kad jos romanas bus atskleistas, siun- 
čia girdimus ir regimus ženklus. Ruta negali rinktis - pasiduoti 
tai panikai ar ne, negali valios pastangomis liautis bijojusi. Ma- 
nau, kad tai esminė emocinės patirties savybė. 

Žmonės negali aktyviai pasirinkti, kada kokią emociją jie pa- 
tirs. Veikiau emocijas jie patiria pasyviai, tuomet, kai jos kyla, o 
neigiamos emocijos — tokios, kaip baimė ar pyktis —- gali apim- 
ti žmogų prieš jo valią. Žmonės ne tik mažai gali pasirinkti, 
kada kokią emociją patirti, dažnai nuo jų valios nepriklauso ir 
tai, ar tos emocinės išraiškos požymius mato kiti. Ruta negalė- 
jo paprastai nuspręsti, kad nepasiduos panikai. Nėra tokio at- 
sipalaidavimo mygtuko, kurį paspaudusi moteris būtų galėju- 
si nutraukti emocines reakcijas. Apimtas itin didelės emocijos 
žmogus gali neįstengti suvaldyti savo veiksmų. Stipri emocija 
paaiškina — nors ir ne visada pateisina - netinkamus veiksmus: 
„Nenorėjau kelti balso (daužyti stalo, įžeisti tavęs, trenkti tau), 
bet praradau savitvardą. Nesusivaldžiau.“ 

Kai emocija auga laipsniškai, o ne užklumpa staiga, jei ji pra- 
sideda žemu registru — jaučiamas suirzimas, o ne įniršis - elge- 

sio pokyčiai būna neryškūs ir gana lengvai paslepiami, jei tik 
xmogus suvokia savo jausmus. Bet daugelis žmonių nesuvokia. 
Kai emocija kyla pamažu, kai dar nestipri, ji gali būti labiau 
pastebima kitų, nei paties žmogaus — kol jausmas nesustiprė- 
ja, sąmonė jo nefiksuoja. Tačiau kai emocija sustiprėja, ją daug 
sunkiau suvaldyti. Be pastangų veido, kūno ir balso pokyčių 
nepaslėpsime. Netgi kai pavyksta juos paslėpti, netgi nesant 
emocijų nutekėjimo, kartais apgaulės užuomina gali būti pačios 
žmogaus pastangos. 

Nelengva paslėpti patiriamą jausmą, ne lengviau ir suklasto- 
ti emocijos vaizdą — net kai žmogus nepatiria kitų jausmų, ku- 
riuos reikėtų slėpti. Tam reikia tikrai daugiau, nei vien pasakyti 
sau „aš pykstu“, „aš bijau“. Kad vaidyba būtų įtikinama, turi 
atrodyti ir kalbėti taip, tarsi iš tikrųjų būtum piktas arba įtūžęs. 
Nelengva imituoti reikalingus judesius, ypatingus balso poky- 
čius, būtinus suklastoti emocijoms. Yra tam tikri veido judesiai, 
kuriuos valingai gali padaryti tik kai kurie žmonės. (Jie aprašyti 
penktame skyriuje.) Šie sunkiai atliekami veido judesiai gyvy- 
biškai svarbūs imituojant sielvarto, baimės, pykčio jausmus. 

Sunkiausia suklastoti jausmus kaip tik tada, kai labiausiai 
reikia, kad jie padėtų paslėpti kitą emociją. Nelengva dėtis su- 
pykus, tačiau jei pykstančiu apsimetantis žmogus dar patiria ir 
baimę, jis jaučiasi draskomas pusiau. Iš baimės kylantys impul- 
sai traukia jį į vieną pusę, o valingos pastangos dėtis supyku- 
siam - į kitą. Antai išsigandus antakiai savaime pakyla aukštyn. 
Bet apsimetantis pykstančiu žmogus turėtų juos nuleisti. Dažnai 
apgaulę išduoda patys patiriamos ir melagingos emocijos vidi- 
nės kovos ženklai. 

O kaip melai, kurie nesusiję su jausmais, - kai sumeluojami 
veiksmai, planai, mintys, ketinimai, faktai arba fantazijos? Ar 
šiuos melus išduoda melagio elgsena? 


Melo sukeliami jausmai 


Ne kiekvienai apgaulei prireikia emocijas slėpti arba jas klas- 
toti. Išeikvotojas slepia, kad jis vagia pinigus. Plagiuotojas slepia 

pavogęs kito darbą ir pateikęs jį kaip savo. Tuščiagarbis vidu- 
tinio amžiaus vyriškis slepia savo amžių, dažo žilus plaukus ir 
tikina esąs septyneriais metais jaunesnis. Tačiau emocijos gali 
kilti ir kai meluojama apie ką kitą, ne apie jausmus. Tuščiagarbis 
vyriškis gali drovėtis savo tuštybės, o kad jo apgaulė pavyktų, 
jam teks slėpti ne tik savo amžių, bet ir susidrovėjimą dėl to. 
Plagiuotojas gali niekinti tuos, kuriuos apgaudinėja. Taigi jam 
teks slėpti ne tik savo darbo šaltinį, bet ir dėtis turinčiu tariamų 
sugebėjimų, teks slėpti savo panieką. Švaistūnas, išeikvojęs sve- 
timus pinigus, nustebs, kai jo nusikaltimu bus apkaltintas kas 
nors kitas. Jam teks slėpti savo nuostabą ar bent jos priežastį. 

Taigi jausmai dažnai įsipina į melą, nors meluota buvo ne sie- 
kiant paslėpti emocijas. Sukilusias emocijas reikia paslėpti, kad 
melas nebūtų atskleistas. Kalta dėl to gali būti bet kokia emocija, 
bet trejetas jų taip dažnai būna susipynusios su apgaule, kad rei- 
kalauja atskiro paaiškinimo. Tai melo išaiškinimo baimė, kaltė 
dėl apgaulės ir džiaugsmas apgavus. 


Melo išaiškinimo baimė 


Švelnesnės formos baimė nesutrukdo meluoti, kaip tik prie- 
šingai, gali padėti melagiui išvengti klaidų, suteikti budrumo. 
Vidutiniško intensyvumo baimė gali padėti įgudusiam melo 
aiškintojui pastebėti elgsenos ženklus, o didelė melagio baimė 
atskleidžia kaip tik tai, ko jis bijo. Jei meluojantis asmuo galėtų 
numatyti, kaip stipriai jį apims baimė dėl atskleidimo, nuspręs- 
damas meluoti galėtų pagrįsčiau pasverti, ar verta rizikuoti. Jei 
tik galėtų apskaičiuoti, kokią baimę dėl melo atskleidimo pa- 
tirs, apsisprendęs meluoti galėtų planuoti baimės sušvelninimo 
ar nuslėpimo priemones. Ši informacija gali būti naudinga ir 
tiesos verifikuotojui. Žinodamas, kad įtariamasis labai bijo būti 
atskleistas, tiesos aiškintojas gali sutelkti dėmesį į jo baimės 
ženklus. 

Daug veiksnių lemia, kokį pavidalą įgaus melo atskleidimo 
baimė. Pirmasis veiksnys - kaip melagis vertina apgaulės aukos, 
kaip melo aiškintojo, įgūdžius. Jeigu Žinoma, kad jo taikinys — 


patiklus, malonus, nekils didelė melo atskleidimo baimė. Kita 
vertus, žmogus, kurį sunku apkvailinti, kuris turi aukštą melo 
atskleidėjo reputaciją, iškart kels melo išaiškinimo baimę. Tėvai 
dažnai tikina vaikus, kad jie meistriškai atskleidžia kiekvieną ap- 
gaulę. „Pažvelgęs tau į akis galiu pasakyti, ar meluoji.“ Netiesą 
sakanti mergaitė bijo būti pagauta, todėl ją išduoda baimė arba ji 
prisipažįsta, nes neabejoja, jog išsisukti šansai itin menki. 

Terence Rattigano pjesėje Vinslovų berniukas ir 1950 m. pagal 
ją sukurtame filme tėvas tokį masalą naudoja atsargiai. Jo paau- 
glys sūnus Ronis buvo apkaltintas pavogęs pinigų pašto perlai- 
dą ir pašalintas iš Jūrų laivyno koledžo: 

„ARTŪRAS [tėvas]. Šiame laiške parašyta, kad tu pavogei pini- 
gų perlaidą. (Ronis Žiojasi kalbėti, Artūras jį sustabdo.) Nenoriu, 
kad pasakytum nors žodį, kol neišklausei manęs. Jeigu pavogei, 
privalai man pasakyti. Aš nepyksiu ant tavęs, Roni, jei tik pasa- 
kysi tiesą. Bet jeigu meluosi, aš suprasiu, nes melo tu nuo manęs 
nepaslėpsi. Aš suprasiu, Roni, tad nepamiršk to prieš kalbėda- 
mas. (Pauzė.) Ar tu pavogei tą pašto perlaidą? 

Ronis. (Dvejodamas) Ne, tėte. Nepavogiau. 

(Artūras žengia arčiau jo.) 

ARTŪRAS. (Įsmeigęs žvilgsnį į jo akis.) Ar tu pavogei tą pinigų 
perlaidą? 

Ronis. Ne, tėte. Nepavogiau. (Artūras dar akimirką nenuleidžia 
žvilgsnio nuo jo akių, paskui atsipalaiduoja). ** 

Artūras patiki Roniu, pjesėje pasakojama istorija, kokioms 
nepaprastoms aukoms pasiryžta tėvas ir visa šeima, kad įrody- 
tų Ronio teisumą. 

Tėvai nė visada gali naudoti Artūro strategiją tiesai atskleisti. 
Berniukas, daug kartų anksčiau melavęs ir sėkmingai apkvaili- 
nęs tėvą, neturės jokios priežasties manyti, kad šį kartą jam ne- 
pasiseks. Tėvas ar motina gali nenorėti pasiūlyti atleidimo už 
prisipažinimą nusižengus arba gali būti, kad dėl praeities įvykių 
tokiu pasiūlymu nebūtų patikėta. Berniukas turi tikėti tėvu ir 
neabejoti, kad tėvas gali patikėti juo. Tėvas, anksčiau įtarinėjęs ir 


* Terence Rattigan, The Winslow Boy, New York: Dramatists Play Service Inc. Acting 
Edition, 1973, p. 29. 

nepasitikėjęs, netikėjęs tiesą sakiusiu sūnumi, nekaltam berniu- 
kui kels baimę. Čia susidaro svarbi apgaulės išaiškinimo proble- 
ma: beveik neįmanoma atskirti nekalto berniuko baimės dėl to, 
kad juo nepatikės, nuo kalto berniuko baimės, kad bus atskleista 
apgaulė. Baimės ženklai bus tokie patys. 

Šios problemos nėra būdingos tik atskleidžiant apgaulę tarp 
tėvų ir vaikų. Visada sudėtinga atskirti nekalto žmogaus baimę 
dėl to, kad juo nepatikės, nuo kalto Žmogaus baimės, kad bus 
atskleista jo apgaulė. Ši problema dar padidėja, kai melo veri- 
fikuotojas turi įtaraus asmens reputaciją ir praeityje nepatikėjo 
tiesa. Kiekvieną kartą tokiam melo aiškintojui bus vis sunkiau 
atskirti baimę, kad Žmogumi nepatikės, nuo melo išaiškinimo 
baimės. Apgaudinėjimo patirtis ir sėkmingas išsisukimas turėtų 
visada sumažinti išaiškinimo baimę. Vyras, sukantis keturiolik- 
tą romaną, per daug nesijaudins, kad jį pagaus. Jis turi apgau- 
dinėjimo įgūdžių. Žino, ko tikėtis, kaip prisidengti. Svarbiausia, 
kad jis mano, jog visada išsisuks. Savikliova susilpnina atsklei- 
dimo baimę. Jeigu tai trunka pernelyg ilgai, melagis gali pradėti 
daryti apmaudžias klaidas. Melagiui veikiausiai naudinga šiek 
tiek bijoti galimybės būti išaiškintam. 

Poligrafas, arba melo detektorius, veikia tuo pačiu principu 
kaip išdavikišką apgaudinėjančio elgesį atskleidžiantis žmogus, 
taigi ir prietaisas gali suklysti dėl tų pačių dalykų. Poligrafo tes- 
tas neatskleidžia melo, tik fiksuoja emocijas. Jo laidai prijungia- 
mi prie įtariamo asmens ir fiksuoja prakaitavimo, kvėpavimo, 
kraujo spaudimo pokyčius. Padidėjęs kraujo spaudimas arba 
prakaitavimas savaime nėra apgaulės požymiai. Rankos supra- 
kaituoja, širdis plaka greičiau kylant emocijoms. Prieš pradė- 
dami poligrafo testą dauguma operatorių stengiasi įtikinti įta- 
riamąjį, kad poligrafas visada nustato melagį - taip jie padaro 
vadinamąjį stimuliavimo testą. Įprasčiausias būdas — parodyti 
įtariamajam, kad mašina gali atspėti, kurią kortą jis paima nuo 
stalo. Kai įtariamasis paima kortą ir įdeda ją į kortų malką, jis 
prašomas sakyti „ne“ kiekvieną kartą, kai poligrafo operato- 
rius paklausia, ar tai tam tikra korta. Kai kurie naudodami šią 
techniką nesuklysta, nes jie nepasitiki, kad poligrafo fiksuojama 

kreivė pagaus melą, bet naudojasi žymėtomis kortomis. Jie teisi- 
nasi dviem priežastimis, kodėl apgaudinėja įtariamąjį. Jeigu jis 
nekaltas, labai svarbu, kad jis žinotų, jog mašina neklysta - ki- 
taip gali baimintis, kad juo nepatikės. Jeigu kaltas, svarbu, kad 
bijotų būti pagautas — kitaip detektoriaus testas neduos jokio re- 
zultato. Dauguma poligrafo operatorių šia apgaule nesinaudoja, 
bet pasitiki mašina, kad ji užfiksuos, kokią kortą testuojamasis 
paėmė.“ 

Čia visai taip pat, kaip ir Vinslovų berniuke - įtariamasis turi 
tikėti melo verifikuotojo gebėjimu. Baimės ženklai bus dvipras- 
miai, jeigu negalėsime testo parengti taip, kad bijotų tik melagis, 
o ne tas, kuris sako tiesą. Poligrafo testai nepavyksta ne tik dėl 
to, kad kai kurie nekalti asmenys bijo būti neteisingai apkaltinti 
arba testuojant būna prislėgti dėl kitų priežasčių, bet ir dėl kai 
kurių nusikaltėlių netikėjimo mašinos stebuklais. Jie žino, kad 
gali išsisukti, ir jei jie tai Žino, greičiausiai jiems ir pavyks.* 

Kita paralelė su Vinslovų berniuku — poligrafo operatoriaus 
pastangos išgauti prisipažinimą. Kaip tėvas skelbėsi turįs ypa- 
tingų galių atskleisti melą, kad paskatintų sūnų prisipažinti, jei 
jis kaltas, taip ir kai kurie poligrafo operatoriai stengiasi išgauti 
prisipažinimą įtikindami įtariamuosius, kad mašinos jie neap- 
gausią. Jei įtariamasis neprisipažįsta, kai kurie poligrafo ope- 
ratoriai baugina sakydami, kad mašina parodė, jog jis nesako 
tiesos. Didinant išaiškinimo baimę viliamasi, kad kaltasis prisi- 
pažins. Nekaltieji kenčia nuo neteisingų kaltinimų tikėdamiesi, 
kad bus išteisinti vėliau. Deja, šitaip spaudžiami, nepakėlę įtam- 
pos, kartais prisipažįsta ir nekalti asmenys. 

Poligrafo operatoriai paprastai neturi tėvų galimybės ska- 
tinti prisipažinti, siūlyti amnestiją už prisipažintą nusikaltimą. 
Kriminaliniai tardytojai gali šiek tiek prie to priartėti leisdami 
suprasti, kad prisipažinimas sušvelnins bausmę. Tardytojai pa- 


25 Ši istorija minima ir Davido Lykkeno knygoje A Tremor in the Blood: Uses and Abuses of 
the Lie Detector, New York: McGraw-Hill, 1981. 


* Kai kurie poligrafo specialistai mano, kad įtariamojo įsitikinimas mašinos tikslumu 
nėra itin svarbus. Šis ir kiti su poligrafo testu susiję klausimai bei tai, kaip poligrafo re- 
zultatai palyginami su elgesio suteikiamomis apgaulės užuominomis, aptariama septin- 
tame skyriuje. 

prastai negali pasiūlyti visiškos amnestijos, tik psichologinę. Jie 
tikisi išgauti prisipažinimą leisdami įtariamajam suprasti, kad 
jam nereikėtų patirti gėdos ar net atsakomybės už įvykdytą 
nusikaltimą. Kvotėjas gali su užuojauta paaiškinti, kad jam tai 
puikiausiai suprantama, kad tokioje situacijoje pats irgi būtų 
taip pasielgęs. Kitas variantas galėtų būti pasiūlyti įtariamajam 
jo reputaciją gelbstintį nusikaltimo motyvo paaiškinimą. Toliau 
pateikiamas pavyzdys iš įrašyto į magnetinę juostą nužudymu 
įtariamo asmens tardymo, kai paaiškėjo jo nekaltumas. Policijos 
kvotėjas kalbasi su įtariamuoju: 

„Būna tokių laikotarpių, kai dėl aplinkos, dėl ligos, dėl dau- 
gelio priežasčių žmonės nepasuka tiesiu lygiu taku... Kartais tai, 
ką padarome, būna ne mūsų valioje. Kartais kažką padarome 
pagauti aistros ar pykčio akimirką ir galbūt dėl to, kad kažkas 
mūsų galvoje suveikia ne taip. Normalūs žmonės, žinodami, ką 
padarė blogai, nori tai pataisyti.“ 

Iki šiol kalbėjome apie tai, kaip melo verifikuotojo reputaci- 
ja gali turėti įtakos melagio nuogąstavimams būti išaiškintam 
ir nekalto žmogaus baimę, kad juo nepatikės. Kitas apgaulės 
išaiškinimo baimės veiksnys yra melagio asmenybė. Vieniems 
žmonėms meluoti labai sunku, kiti tai daro neįtikėtinai lengvai. 
Daug daugiau žinoma apie Žmones, kurie meluoja lengvai, negu 
apie tuos, kurie neįstengia meluoti. Apie šiuos man pavyko šį tą 
išsiaiškinti tiriant, kaip slepiamos neigiamos emocijos. 

1970 m. pradėjau ciklą eksperimentų siekdamas patikrinti ap- 
gaulės užuominas, pastebėtas analizuojant įrašą su psichiatrijos 
ligoninės paciente Marija, kurios melą aprašiau pirmame sky- 
riuje. Prisiminkime — Marija nuslėpė savo nerimą ir nusivylimą, 
galėtų nusižudyti. Aš nagrinėjau panašius kitų žmonių melus 
norėdamas išsiaiškinti, ar jų elgesyje įžvelgsiu šiame įraše paste- 
bėtas apgaulės užuominas. Nelabai tikėjausi rasti pakankamai 
tokių klinikinių pavyzdžių, nes nors ir galima įtarti, kad paci- 
entas melavo, retai pavyksta tuo įsitikinti, nebent jis prisipažįsta 
kaip Marija. Vienintelė mano galimybė buvo sumodeliuoti Ma- 


26 J. Phelan, Scandals, p. 110. 

rijos melu pagrįstą situaciją, kad galėčiau nagrinėti meluojant 
žmonių daromas klaidas. 

Kad tai sietųsi su Marijos melu, eksperimento dalyviai turėjo 
patirti itin stiprias neigiamas emocijas ir turėti svarius motyvus 
šiuos jausmus slėpti. Stiprioms neigiamoms emocijoms sukelti 
tiriamiesiems rodžiau kruvinus operacinės vaizdus ir papra- 
šiau jų nuslėpti visus jas Žiūrint patiriamų jausmų ženklus. Iš 
pradžių mano eksperimentas žlugo — nė vienas tiriamasis ne- 
pakankamai pasistengė savo emocijas nuslėpti. Nesitikėjau, kad 
bus taip sunku paskatinti žmones meluoti laboratorijoje. Žmo- 
nės ima drovėtis suprasdami, kad mokslininkai stebi juos ne- 
tinkamai besielgiančius. Dažnai jie beveik niekuo nerizikuoja, 
tad net jei ir meluoja, nesistengia taip, kaip stengtųsi realiame 
gyvenime, kai sumeluoti svarbu. Savo eksperimento dalyviais 
pasirinkau slaugos studentes, nes būtent joms buvo itin svarbu, 
kad tokio pobūdžio melas pavyktų. Slaugytojos privalo sugebėti 
nuslėpti operacinės ar kitų kruvinų vaizdų keliamas neigiamas 
emocijas. Tad mano eksperimentas suteikė studentėms galimy- 
bę bandyti susiformuoti svarbų jų profesijai įgūdį. Kita priežas- 
tis, dėl kurios pasirinkau slaugytojas, buvo etinė - negalėjau bet 
kam rodyti tokių žiaurių vaizdų. Pasirinkdamos profesiją slau- 
gytojos sutinka susidurti su tokiu realybės aspektu. Joms daviau 
tokius nurodymus: 

„Štai dirbate greitosios pagalbos priimamajame ir įbėga moti- 
na su smarkiai sužalotu vaiku, juk negalite parodyti, kaip esate 
sukrėsti, nors ir žinote, kad vaikas kenčia baisų skausmą, kad jo 
šansai išgyventi menki. Jums tenka užgniaužti savo jausmus ir 
nuraminti motiną, kol ateis gydytojas. Arba įsivaizduokite, kaip 
elgsitės, kai teks apvalyti išmatas pacientui, kuris jau nekontro- 
liuoja tuštinimosi. Jis ir taip gėdijasi, kad grįžo į kūdikio būvį. 
Tikriausiai jausite pasibjaurėjimą, bet teks jį slėpti. Eksperimen- 
tas suteikia jums galimybę patikrinti ir išmėginti savo gebėjimą 
kontroliuoti jausmų raišką. Pirmiausia matysite malonų filmą su 
spalvingais vandenyno vaizdais ir jį žiūrėdamos atvirai apibū- 
dinsite savo jausmus pašnekovui, kuris nemato to filmo. Paskui 
išvysite vienus baisiausių vaizdų, kokie tik gali pasitaikyti metų 

metus dirbant slaugytojos darbą. Žiūrėdamos šiuos vaizdus tu- 
rėsite slėpti tikruosius jausmus, kad pašnekovas pamanytų, jog 
žiūrite kokį kitą malonų filmą, pavyzdžiui, galėsite pasakyti, 
kad rodomi gražūs gėlynai [San Fransisko] Aukso Vartų parke. 
Stenkitės, kaip įmanydamos.“ 

Mes parinkome baisiausius, kokius tik radome, įrašus. Per 
pradinius tyrimus nustatėme, kad kai kuriuos tiriamuosius la- 
biausiai sukrėtė didelių nudegimų vaizdai, nes jie žinojo, kad 
siaubingą aukos skausmą vaistai menkai temalšina. Kitus labiau 
sujaudino amputacijos epizodas - ir pliaupiantis kraujas, ir min- 
tys apie tai, kaip jausis Žmogus, kai atsibudęs suvoks, kad neturi 
galūnės. Mes sujungėme šiuos du filmus, kad atrodytų, jog nu- 
degimo aukai amputuojama galūnė. Rodydami šią kraupią me- 
džiagą norėjome išsiaiškinti, kaip žmonėms pavyksta nuslėpti 
ypač stiprias emocijas, kai jie to nori arba privalo. 

Mano universitete stojant į slaugytojų mokyklą konkursas 
visuomet didelis, todėl visos šios jaunos studentės buvo verti- 
namos aukščiausiais balais už įvairių dalykų rašomuosius, labai 
gerais pažymiais ir puikiausiomis charakteristikomis. Nors vi- 
sos priklausė šiai rinktinei grupei, gebėjimu slėpti jausmus vie- 
na nuo kitos smarkiai skyrėsi. Kai kurios tai darė puikiai, kitos 
visai nesugebėjo. Per pokalbį pasibaigus eksperimentui paaiš- 
kėjo, kad nesugebėjimas pameluoti apie savo jausmus žiūrint 
baisiuosius filmus neapsiribojo tik šiuo eksperimentu. Dalis 
slaugos studenčių niekuomet nesugebėjo pameluoti apie savo 
jausmus. Kai kurias itin gąsdindavo jų melo išaiškinimo galimy- 
bė. Jos neabejoja, kad kiekvienas į jas pažvelgęs gali pasakyti, ar 
jos meluoja, - ir ši pranašystė savaime išsipildo. Visoms šioms 
studentėms pateikiau daug objektyvių asmenybės testų ir nu- 
stebau, kad tos, kurioms labai sunku buvo meluoti, pagal testus 
visai nesiskyrė nuo kitų eksperimento dalyvių. Be šios savybės 
jos, regis, visai nesiskiria nuo visų kitų. Jų šeimos ir draugai Žino 
apie šią jų savybę ir atleidžia joms perdėtą teisumą. 

Aš stengiausi išsiaiškinti daugiau ir apie jų priešingybes - tas, 
kurios melavo lengvai ir labai sėkmingai. Melagiai iš prigimties 
žino apie šį savo gebėjimą, kaip ir tie, kurie juos gerai pažįsta. 

Jiems sekasi meluoti nuo pat vaikystės —- kada panorėję jie kvai- 
lina tėvus, mokytojus ir draugus. Melo atskleidimo baimės jie 
nepatiria. Priešingai, jie neabejoja savo gebėjimu apgauti. Toks 
pasitikėjimas, melavimas nepatiriant melo atskleidimo baimės 
yra vienas iš psichopatinės asmenybės požymių. Tačiau tai buvo 
tik viena savybė, kuri šiuos melagius iš prigimties siejo su psi- 
chopatais. Kitaip nei psichopatai, šie melagiai iš prigimties pui- 
kiai sugebėjo priimti sprendimus, tinkamai mokydavosi iš savo 
patirties. Jie nepasižymėjo kitomis psichopatinėmis savybėmis: 
„„„paviršiniu žavesiu... gailesčio ar gėdos jausmo stoka, asocia- 
liu elgesiu be regimo sąžinės graužimo, patologiniu egocentriz- 
mu ir negebėjimu mylėti.“*" (Kaip sąžinės graužatis ir gėda gali 
išduoti apgaulę, paaiškinsiu vėliau, kai kalbėsiu apie kaltę dėl 
apgaulės.) 

Melagiai iš prigimties mano eksperimente nesiskyrė nuo kitų 
pagal savo įvairių objektyvių asmenybės testų balus. Jų testai 
nerodė jokių psichopatinės asmenybės požymių. Jų mąstymo 
sanklodoje nebuvo nieko asocialaus. Kitaip negu psichopatai, 
jie nesinaudojo gebėjimu meluoti, kad pakenktų kitiems.* Mela- 
giai iš prigimties, itin meistriškai apgaudinėjantys, bet sąžiningi 
žmonės, sugebėtų pasinaudoti savo talentu pasirinkę tam tikras 
profesijas - aktorių, prekybos agentų, teismo advokatų, derybi- 
ninkų, šnipų ar diplomatų. 

Karinių apgaulių tyrėjai domisi charakterio savybėmis ge- 
bančiųjų meluoti talentingiausiai: „Toks asmuo turėtų būti ap- 
dovanotas lanksčiu, sieti ir derinti gebančiu protu, kuris veikia 
skaidydamas idėjas, koncepcijas, arba 'žodžius' iki jų pamatinių 


* Robert D. Hare, Psychopathy: Theory and Research, New York: John Wiley, 1970, p. 5. 


“ Nusikaltėliai psichopatai apkvailina ekspertus. „Robertas Reslleris, FTB Biheviorizmo 
skyriaus vadovas... apklausęs 36 daug nužudymų įvykdžiusius nusikaltėlius...[sakė]: 
Dauguma atrodo ir kalba normaliai... [Annai] Rule, buvusiai policijos pareigūnei, psi- 
chologijos studentei, parašiusiai kelias knygas apie serijinius žudikus... pavyko trum- 
pam žvilgtelėti į serijinio žudiko sąmonę, kai šiurpaus atsitiktinumo aplinkybėmis jai 
teko dirbti su Tedu Bundy. [Bundy vėliau buvo nuteistas už nužudymus - kai kuriuos 
jų įvykdė tuo metu, kai dirbo su Rule]. Jie greitai susidraugavo. [Rule pasakojo]: Tedas 
buvo toks manipuliatorius, kad niekada nežinojai, ar jis tave mausto, ar ne... Asocialus 
asmuo visada kalba nuoširdžiai, jo išorė nepriekaištinga. Maniausi žinanti, ko ieškoti, 
bet kai dirbau su Tedu, neįžvelgiau jokio ženklo, neturėjau už ko užsikabinti“ (Edward 
Iwata „The Baffling Normalcy of Serial Murders“, San Francisco Chronicle, May 5, 1984). 


51 


detalių, o paskui juos iš naujo įvairiais būdais derina. (Vienas to- 
kio mąstymo tipo pavyzdžių yra loto žaidimas.) ... didžiausi pra- 
eities apgaulės vartotojai ... yra individualistai, turintys polinkį 
varžytis, didelėje organizacijoje jie lengvai nepritaptų, nes linkę 
dirbti pavieniui. Dažnai būna įsitikinę savo nuomonės pranašu- 
mu. Tam tikru aspektu jų charakteris panašus į vienišo, ekscen- 
triško, bohemiško menininko, tik jų menas kitoks. Tai veikiausiai 
vienintelis bendras didžiųjų apgaulės profesionalų, tokių, kaip 
Churchillis, Hitleris, Dayanas ir T. E. Lawrence vardiklis.“ 

Tokiems „didiesiems praktikams“ veikiausiai prireikia poros 
labai skirtingų įgūdžių - suplanuoti apgaulingą strategiją ir ge- 
bėjimo suklaidinti priešininką atsidūrus su juo akis į akį. Aki- 
vaizdu, kad Hitleris turėjo juos abu, bet, matyt, ištobulino tik 
vieną. Deja, sėkmingų apgavikų savybės tyrinėtos nedaug, nėra 
jokio darbo, kuriame būtų išnagrinėta, ar sėkmingų apgavikų 
asmenybės savybės skyrėsi pagal sritį, kurioje jie apgaudinėda- 
vo. Numanau, atsakymas būtų neigiamas, ir tie, kurie sėkmingai 
meluoja kovos lauke, puikiausiai tą darytų ir dideliame versle. 

Kyla pagunda prakeikti visus melavusius politinius prieši- 
ninkus kaip asocialias psichopatines asmenybes. Nors neturiu 
įrodymų, kad galėčiau nuginčyti, jog jie tokie nebuvo, panašūs 
vertinimai man kelia įtarimą. Kaip Nixonas yra herojus arba 
niekšas, nelygu vertinančiojo politinės pažiūros, taip ir užsienio 
vadovai gali atrodyti psichopatai arba sukčiai —- pagal tai, ar jie 
savo melais remia mūsų vertybes. Manyčiau, kad psichopatai 
retai išsilaiko biurokratinėse institucijose taip ilgai, kad taptų 
tautos lyderiais. 

Kol kas aprašiau du atskleidimo baimę lemiančius veiksnius — 
melagio asmenybę, šiek tiek anksčiau — melo tikrintojo reputa- 
ciją. Ne mažiau svarbu ir tai, kuo melagis rizikuoja. Yra paprasta 
taisyklė: kuo daugiau rizikuojama prarasti, tuo labiau bijoma, 
kad melas bus išaiškintas. Tačiau pritaikyti šią paprastą taisyklę 
kartais gana sudėtinga, nes išsiaiškinti, kuo rizikuojama meluo- 
jant, ne visada paprasta. 


* Michael I. Handel, “Intelligence and Deception,“ Journal of Strategic Studies 5, 1982, 
p. 136. 

Kartais ir visai lengva. Slaugos studenčių motyvacija siekti 
sėkmingos karjeros itin stipri, ypač kai jos ima rengtis darbui 
ligoninėse, todėl mūsų eksperimente jos rizikavo daug kuo. Dėl 
to slaugytojos tikriausiai jautė didžiulę atskleidimo baimę, kuri 
galėjo išaiškinti ar kitaip išduoti jų apgaulę. Melo išaiškinimo 
baimė būtų mažesnė, jei studentėms neatrodytų, jog šis eksperi- 
mentas susijęs su būsimąja karjera. Pavyzdžiui, daugeliui būtų 
kur kas mažiau rūpėję nesusikirsti, jeigu jas būtų prašę nuslėpti 
jausmus, susijusius su vagiliavimu parduotuvėje. Žinia, rizika 
būtų padidėjusi studentes įspėjus, kad susikirtusios per eksperi- 
mentą nebus priimtos į slaugos mokyklą.* 

Klientą klaidinantis prekybininkas turėtų labiau stengtis 
parduoti tai, už ką gaus didesnius, ne mažesnius komisinius. 
Kuo didesnis atlygis, tuo didesnė turėtų būti melo išaiškinimo 
baimė. Tada yra daugiau ką prarasti. Kartais akivaizdus atlygis 
apgavikui nėra svarbiausias dalykas. Galbūt pardavėjas siekia 
sužavėti kitą pardavėją. Apmaudamas kietą klientą gali pelnyti 
aukštą jo atlygį - susižavėjimą, tegul uždirbti komisiniai ir visai 
menki. Juk lošiant pokerį iš mažų pinigų ant kortos statoma kur 
kas daugiau, jei lošikas trokšta laimėti prieš varžovą dėl mergi- 
nos palankumo. Kai kuriems žmonėms svarbiausia laimėti Žžūt- 
būt. Jiems nesvarbu, lošiama iš pensų ar dolerių, jie bet kuriose 
varžybose rungiasi dėl labai svarbių dalykų. Tai, dėl ko meluo- 
jama, gali būti taip unikalu, kad to išsyk nesupras joks pašalinis 
stebėtojas. Mergininkui gali būti smagu kvailinti žmoną - šitaip 
jis veikiau kartoja maniakišką norą slėptis nuo Mamytės, o ne 
tenkina jį deginančią aistrą. 

Apgaulės atskleidimo baimė turėtų būti didesnė, kai meluo- 
jama siekiant išvengti bausmės, ne tik pelnyti atlygį. Kai pir- 
mąkart apsisprendžiama apgauti, paprastai tuo siekiama pasi- 
pelnyti. Melagis daugiausia galvoja, ką jis laimės. Pradedantis 
išeikvotojas, matyt, pirmiausia galvos apie „vyną, moteris ir 
linksmybes“. Išeikvojimams tęsiantis pasipelnyti tikriausiai jau 


* Mūsų tyrimas parodė, kad tos, kurioms geriausiai pavyko eksperimentas, kurios sė- 
kmingiausiai įstengė suvaldyti emocijas, visus kitus trejetą mokslo metų buvo geriau- 
sios studentės. 

nebepavyksta. Bendrovė gali nustatyti nuostolius, kilti įtarimų, 
tad išeikvotojas daugiau savintis negalės. Dabar jis toliau ap- 
gaudinėja tik kad išsisuktų, nes dabar jam gresia tik bausmė. 
Išvengti bausmės gali būti apgaulės tikslas ir nuo pat pradžių, 
jei auka įtari ar apgavikas menkai pasitiki savimi. 

Apgaudinėjant siekiama išvengti dviejų rūšių bausmės: gre- 
siančios bausmės, jei sumeluoti nepavyks, ir bausmės už patį 
apgaudinėjimo poelgį. Išaiškinimo baimė didesnė, kai gresia abi 
šios bausmės. Kartais bausmė pagavus meluojant būna daug di- 
desnė nei ta, kurios vengiant sukuriamas melas. Pjesėje Vinslo- 
vų berniukas tėvas iškart tai pasako. Jeigu melo aiškintojas prieš 
kvosdamas įtariamąjį gali iškart aiškiai pasakyti, kad už melą 
laukia didesnė bausmė negu už nusikaltimą, atsiranda didesnė 
galimybė, kad įtariamąjį tai paskatins nemeluoti. 

Tėvai turi Žinoti, kad jų bausmės griežtumas yra vienas veiks- 
nių, lemiančių vaikų prisipažinimą arba melą apie nusižengi- 
mus. Klasikinė tokia situacija pateikta Masono Locke Weemso 
beletrizuotame pasakojime Džordžo Vašingtono gyvenimas ir neuž- 
mirštami darbai. Tėvas kalba jaunajam Džordžui: „Tiesą sakant, 
daugelis tėvų tiesiog verčia vaikus griebtis šio nedoro būdo 
(melavimo) barbariškai mušdami juos už kiekvieną nedide- 
lį prasižengimą — taigi kitą kartą prasižengęs mažas įbaugin- 
tas žmogelis ima ir sumeluoja! Tik kad išvengtų rykštės. Bet tu, 
Džordžai, juk Žinai, kad tau visada sakiau ir dabar sakau, kad 
jei kartais netyčia padarysi ką bloga, kaip neretai atsitinka, nes 
tebesi nedidelis vargšas berniukas, neturi nei patirties nei žinių, 
niekuomet nemeluok, kad tai paslėptum, bet drąsiai ryžkis, ir 
kaip mažas žmogus, pasakyk man apie tai - o aš, užuot tave 
mušęs, Džordžai, tik labiau gerbsiu ir mylėsiu, mano mielasis.“ 
Pasakojimas apie vyšnios medį liudija, kad Džordžas tėvo pa- 
žadu patikėjo. 

Ne tik vaikai praranda daugiau meluodami, nei būtų sakę 
tiesą. Vyras gali sakyti žmonai, kad tegul įskaudintas, būtų atlei- 
dęs už romaną, jei nebūtų melavusi. Netekęs pasitikėjimo, saky- 
tų jis, prarado daugiau nei vien tikėjimą jos ištikimybe. Žmona 
gali to nežinoti ir gali taip neatsitikti. Gal prisipažinimas apie 

romaną būtų suprastas kaip žiaurumas, įsižeidęs sutuoktinis 
juk galėtų pareikšti, kad supratingai partnerei apie savo nukly- 
dimus derėtų patylėti. Vyras su žmona gali dažnokai nesutarti. 
Santuokoje per ilgus metus jausmai gali pasikeisti. Šalia santuo- 
kos mezgamas romanas gali iš esmės pakeisti santykius, kurie 
juos siejo, kol toks romanas tebuvo hipotetinis. 

Net jei nusižengiantis žmogus žino, kad pagautas patirs di- 
desnę žalą negu prisipažindamas apie nusižengimą, meluoti 
gali kilti didelė pagunda, nes atskleisdamas tiesą jis patirs tie- 
sioginius nuostolius, o melas žada galimybę išvengti bet kokių 
nuostolių. Galimybė išsisukti nuo tiesioginės bausmės gali būti 
tokia viliojanti, kad noras pasirinkti šį kelią paskatina melagį ne- 
įvertinti tikimybės, jog gali būti pagautas - ir to kainos. Supra- 
timas, kad prisipažinti būtų buvę geriau, ateina per vėlai, o po 
ilgai ir kruopščiai slėptos apgaulės jau ir prisipažinimas baus- 
mės nesumažina. 

Kartais kyla dvejonių dėl santykinės prisipažinimo ir tolesnio 
slėpimo kainos. Kai kurie veiksmai savo prigimtimi tokie blogi, 
kad išdrįsus apie juos prisipažinti pelnoma mažai palankumo, 0 
jų slėpimas mažai padidina pažeidėjo bausmę. Tai tokie atvejai, 
kai slepiamas smurtas prieš vaikus, kraujomaiša, nužudymas, 
išdavystė, teroras. Kitaip nei atlygis, galimas kai kuriems atgai- 
laujantiems mergininkams, žmonėms, kurie prisipažįsta padarę 
tokius nusikaltimus, negali tikėtis atleidimo (nors prisipažini- 
mas ir atgaila galėtų sumažinti bausmę). Nereikėtų tikėtis ir to, 
kad atskleidus jų slepiamą nusikaltimą kils visuotinis moralinis 
pasipiktinimas. Tokioje situacijoje gali atsidurti ne tik pavojingi 
ir žiaurūs žmonės. Nacių okupuotame krašte savo tapatybę sle- 
piantis žydas ar šnipas karo metu mažai laimi prisipažindami 
ir nieko nepraranda stengdamiesi slėpti savo apgaulę. Net kai 
nėra vilties susimažinti bausmę, melagis vis tiek gali prisipažin- 
ti, kad nusimestų melo naštą, sušvelnintų išaiškinimo baimės 
sukeltą kančią ar palengvintų kaltės jausmą. 

Kitas veiksnys, kurį dera apsvarstyti aiškinant, kaip išaiškini- 
mo baimę lemia didesnė ar mažesnė rizika, yra tai, ką laimi ar 
praranda ir apgaulės auka, ne tik apgavikas. Paprastai apgavi- 

kas pelnosi iš aukos. Iššvaistęs pinigus darbuotojas laimi tai, ką 
praranda darbdavys. Bet ne visada viena lygu kitam. Prekybos 
agento komisiniai, uždirbti neteisingai apibūdinus produktą, 
gali būti daug mažesni negu nuostoliai, kuriuos patiria patiklus 
klientas. Tai, kuo rizikuoja melagis ir melo auka, gali skirtis ne 
tik apimtimi, bet ir pobūdžiu. Mergišius laimi nuotykį, o raguo- 
tas sutuoktinis praranda savigarbą. Kai melagis ir melo auka 
rizikuoja nevienodai, ir vieno, ir kito rizika gali turėti įtakos me- 
lagio išaiškinimo baimei. Svarbu dar ir tai, ar melagis įžvelgia šį 
skirtumą. 

Melagiai nėra pats patikimiausias šaltinis vertinant, kuo rizi- 
kuoja jų aukos. Jie aiškiai linkę tikėti tuo, kas jų tikslams paran- 
ku. Apgavikams patogu tikėti, kad melo aukos iš jų apgavysčių 
gauna lygiai tiek pat ar net daugiau naudos. Gali būti ir taip. Ne 
kiekvienas melas auką nuskriaudžia. Esama ir altruistinio melo: 

„Išblyškusį sumenkusį vienuolikos metų berniuką sužeistą, 
bet gyvą vakar ištraukė iš Josemičio nacionalinio parko kalnuo- 
se sekmadienį sudužusio mažo lėktuvo. Vienuolikos tūkstančių 
pėdų aukštyje, kur nukrito lėktuvas, jis iškentė dienomis siau- 
tusias audras ir šaltas naktis susisupęs į pūkinį miegmaišį, ant 
galinės sniege nugrimzdusios lėktuvo sėdynės luženos. Vienas. 
"Kaip mano mama ir tėtis?" —- paklausė klejojantis penktokas. — 
Ar jie gyvi? Gelbėtojai nepasakė berniukui, kad jo patėvis ir 
mama mirė ir yra dar prijuosti prie sėdynių sudaužytoje lėktuvo 
kabinoje, tik per keletą colių nuo tos vietos, kur gulėjo jis pats.“* 
Nedaug kas ginčytųsi, kad tai altruistinis melas, naudingas au- 
kai, o gelbėtojams neteikiantis jokios naudos. Tai, kad meluoja- 
ma aukos labui, nereiškia, kad nėra patiriama itin didelė išaiš- 
kinimo baimė. Jeigu meluojama dėl svarbių dalykų, išaiškinimo 
baimė bus didelė, nepaisant to, kam šis melas naudingas. Susi- 
rūpinusiems dėl berniuko, kuris gal nepakeltų tokio sukrėtimo, 
gelbėtojams teks smarkiai pasistengti, kad jų nuslėpta tiesa tuoj 
neiškiltų. 

Tad apibendrinant, didžiausia baimė dėl galimo melo išaiški- 
nimo patiriama tada, kai: 


* San Francisco Chronicle, January 9, 1982, p. 1. 

+ melo auka turi nelengvai apmulkinamo Žmogaus reputaciją, 

e melo auka nuo pat pradžių yra įtari, 

* melagis turi mažai patirties ir iki šiol jam nėra pasisekę 
sėkmingai sumeluoti, 

» melagis ypač bijo, kad jo melas gali būti išaiškintas, 

e meluojama dėl svarbių dalykų, 

e rizikuojama ir prarasti atpildą, ir susilaukti bausmės, arba, 
jei bijoma tik dėl vieno ar kito, rizikuojama užsitraukti 
bausmę, 

e gresia didelė bausmė, jei pagautų meluojant, arba bausmė 
už tai, apie ką meluojama, tokia didelė, kad nelieka 
paskatos prisipažinti, 

+ melas aukai neteikia visiškai jokios naudos. 


Kaltė dėl apgaulės 


Kaltė dėl apgaulės — tai jausmas, patiriamas dėl melo, o ne 
teisinis klausimas, kaltas asmuo ar ne. Kaltę dėl apgaulės reikia 
skirti nuo kaltės jausmo, susijusio su melo turiniu. Įsivaizduo- 
kime, kad pjesėje Vinslovų berniukas Ronis būtų tikrai pavogęs 
piniginę perlaidą. Jis tikriausiai būtų jautęs kaltę dėl pačios va- 
gystės — laikytų save niekšingu žmogumi dėl to, ką padarė. Jei 
Ronis vagystę būtų nuslėpęs nuo tėvo, jaustųsi kaltas, kad me- 
luoja. Įsivaizduokime, kad Ronis būtų apvogęs berniuką, kuris 
apgaudinėjo siekdamas nurungti Ronį mokyklos varžybose. 
Galbūt Ronis, apvogęs tokį piktą klasioką nesijaustų kaltas, gal 
jam tai atrodytų tinkamas kerštas. Bet gal jis vis tiek jaustų kaltę 
dėl apgaulės, jei nuslėptų vagystę nuo mokytojo ir tėvo. Psichi- 
atrijos pacientė Marija nesijautė kalta dėl savo plano nusižudyti, 
bet jautė kaltę, kad sumelavo gydytojui. 

Kaip ir išaiškinimo baimė, kaltė dėl apgaulės gali būti skir- 
tingo intensyvumo. Ji gali būti vos juntama arba tokia stipri, 
kad melas nepavyks, nes kaltė dėl apgaulės leis prasprūsti tie- 
sai arba sukurs apgaulės užuominas. Pasiekusi viršūnę kaltė dėl 
apgaulės tampa kankinama, pakertančia pamatinį kenčiančio 
asmens savivertės jausmą. Noras išsilaisvinti iš tokios kankynės 

gali paskatinti prisipažinimą, net ir numatant už prasižengimus 
gresiančią bausmę. Tiesą sakant, bausmė kaip tik gali būti tai, ko 
žmogui reikia, dėl ko jis prisipažįsta palengvindamas sau kanky- 
nę dėl kaltės. 

Tik apsisprendę sumeluoti žmonės ne visada tiksliai numato, 
kokias kančias sukels melo kaltė. Melagiai gal nesuvokia, kaip 
paveiks jų aukų padėka už tariamą pagalbą arba kaip jausis, jei 
kitas Žmogus bus apkaltintas už jų prasižengimus. Nors tokie 
dalykai paprastai sukelia kaltės jausmą, kitiems tai — katžolė, 
prieskoniai, dėl kurių verta meluoti. Toliau tokią reakciją vadin- 
siu džiaugsmu apgavus. Kita priežastis, dėl kurios melagiai neįver- 
tina, kokią kaltę dėl apgaulės pajus, yra ta, kad tik po.kurio laiko 
melagiui paaiškėja, jog vieno melo nepakaks, kad teks vėl meluo- 
ti, dažnai prikuriant vis daugiau, kad paslėptų pirminę apgaulę. 

Gėda glaudžiai susijusi su kalte, bet esama ir esminio skirtu- 
mo. Kaltės jausmui nereikalinga auditorija, niekam to nereikia 
žinoti, nes kaltas žmogus pats sau teisėjas. Kitaip yra su gėda. 
Kad žmogus pajustų gėdingą pažeminimą, reikia, kad kiti jam 
nepritartų ar jį pajuoktų. Jeigu apie nusižengimą niekas niekada 
nesužinos, gėdos nepatirs, bet kaltės jausmas vis tiek gali ap- 
imti. Žinoma, gali apimti ir abu. Gėdos ir kaltės skirtumas la- 
bai svarbus, nes šios dvi emocijos gali plėšti žmogų į priešingas 
puses. Troškimas palengvinti kaltę gal skatins prisipažinti, bet 
noras išvengti gėdos pažeminimo gali sutrukdyti tai padaryti. 

Įsivaizduokime, kad pjesėje Vinslovų berniukas Ronis pavogė 
pinigus ir jautė didelę kaltę, bet jautė ir kaltę dėl melo slėpdamas 
savo prasižengimą. Ronis gali norėti prisipažinti, palengvinti 
sąžinės kančias. Tačiau jį veikiausiai stabdo gėda įsivaizduojant, 
kaip reaguos tai sužinojęs tėvas. Prisimename, kad norėdamas 
paskatinti prisipažinti tėvas siūlo amnestiją - prisipažinus nebus 
jokios bausmės. Sumažėjusi Ronio bausmės baimė turėtų suma- 
žinti ir nuogąstavimą dėl melo atskleidimo, bet kad Ronis pri- 
sipažintų, tėvui dar reikia sumažinti ir gėdą. Tėvas bando tai 
padaryti žadėdamas Roniui atleidimą, bet jis būtų dar labiau 
sumažinęs gėdos ir padidinęs prisipažinimo tikimybę, jei būtų 
pridėjęs panašų masalą, kokį citavau anksčiau, kai tardytojas 

bandė išgauti prisipažinimą iš nužudymu įtariamo Žmogaus. 
Jis būtų galėjęs pasakyti Roniui: „Aš suprantu, kad galima ap- 
sivogti, gal ir aš tavo vietoje būčiau tą patį padaręs, jei atsi- 
rastų tokia pagunda. Kiekvienas gyvenime suklysta, padaro 
viena ar kita, tik paskui supranta, kad negerai. Kartais tiesiog 
negali susivaldyti.“ Žinoma, geras tėvas anglas veikiausiai 
neįstengtų šito nuoširdžiai pasakyti ir, kitaip nei nusikaltėlio 
tardytojas, tikriausiai nenorėtų meluoti, kad paskatintų prisi- 
pažinimą. 

Kai kuriuos žmones itin žeidžia gėda dėl melo ir kaltė dėl ap- 
gaulės. Tai labai griežtai užauginti ir išauklėti žmonės, tikintys, 
kad melas yra viena baisiausių nuodėmių. Kitus auklėjant gal 
nebuvo taip griežtai smerkiamas melas, tačiau buvo išugdytas 
stiprus, visa persmelkiantis kaltės jausmas. Tokie kaltės per- 
smelkti žmonės, regis, siekia patirčių, kurios galėtų sustiprinti 
jų kaltę taip, kad jie būtų apgėdinti kitų akivaizdoje. Deja, kaltės 
jausmą patiriančios asmenybės itin mažai tirtos. Šiek tiek dau- 
giau Žinoma apie jų priešybę. 

Jackas Andersonas, laikraščio skilties reporteris aprašė me- 
lagį, kuris nejautė nei gėdos, nei kaltės, savo skiltyje suabejoda- 
mas Melu Weinbergu - pagrindiniu FTB liudininku nagrinėjant 
„Abscam“ bylą. Andersonas aprašė, kaip Weinbergas pažiūrėjo 
į Žmonos reakciją, kad keturiolika metų jis slėpė nesantuoki- 
nį romaną. „Kai Melas pagaliau parėjo namo, jis tik gūžtelėjo 
pečiais į Marijos reikalavimą visa tai paaiškinti. 'Na, sakykim, 
mane sučiupo, - tarė jis, - juk visada sakiau, kad esu didžiausias 
pasaulyje melagis.' Tada įsitaisė savo mėgstamiausiame krėsle, 
užsisakė maisto iš kinų restorano ir paprašė Marijos padaryti 
jam manikiūrą.““? 

Kai žmogus nejaučia nei kaltės, nei gėdos dėl savo nusižen- 
gimų, manoma, jis turi psichopato požymių - jei kaltės ir gėdos 
stygius persmelkia visus ar daugelį to žmogaus gyvenimo as- 
pektų. (Akivaizdu, kad išvados apie tokią diagnozę negali pa- 
daryti iš pasakojimo laikraštyje.) Ekspertai nesutaria, ar tai, kad 
žmogus nejaučia kaltės ir gėdos, yra auklėjimo padarinys, ar ko- 


* San Francisco Chronicle, January 21, 1982, p. 43. 

kių nors biologinių veiksnių sukeltas reiškinys. Tačiau sutaria- 
ma, kad meluodamas psichopatas nedaro klaidų nei dėl kaltės 
jausmo, nei iš baimės, kad bus atskleistas jo melas. 

Kai apgaviko socialinės vertybės kitokios negu aukos, jis di- 
delės kaltės dėl apgaulės nejaus. Žmonės jaučiasi mažiau kalti, 
kai meluoja tiems, kurie, jų nuomone, elgiasi blogai. Merginin- 
kas, kurio vedybų partnerė šalta ir negeidulinga lovoje, jausis 
mažiau kaltas dėl melo, kad slepia romaną. Revoliucionierius 
ar teroristas retai jaučia kaltę dėl to, kad apgaudinėja valsty- 
bės agentus. Šnipas nesijaus kaltas suklaidinęs savo auką. Bu- 
vęs CŽV agentas tai labai aiškiai apibendrino: „Atmeskite visas 
skambias frazes apie šnipinėjimą, ir šnipo darbas tebus apvilti 
pasitikėjimą.“*! Teikdamas patarimus saugumo pareigūnams, 
kurie norėjo sugauti asmenis, ketinančius nužudyti aukšto lygio 
vyriausybės pareigūną, negalėjau tikėtis, kad juos galėtų išduoti 
kokie nors dėl apgaulės jaučiamos kaltės požymiai. Jei jie nėra 
profesionalai, žudikai gali bijoti, kad jų nepagautų, bet vargu ar 
jie pajus kaltę dėl to, ką suplanavę. Profesionalus nusikaltėlis 
nejaučia kaltės apgavęs pašalietį. Tas pats principas galioja aiš- 
kinant, kodėl diplomatas arba šnipas nesijaučia kaltas, kai su- 
klaidina kitą pusę. Abi pusės turi savo vertybes. Melagis savo 
pusei daro gera. 

Daugelyje šių pavyzdžių melas įteisintas - kiekvienas šių indi- 
vidų remiasi aiškiai apibrėžta socialine norma, kuri įteisina opo- 
nento apgavystę. Tokia įteisinta apgaulė ypatingo kaltės jausmo 
nesukelia, kai taikinys yra priešininko pusėje, o vertybės - skir- 
tingos. Gali būti pateisinama ir apgaulė melo objektų, kurie nėra 
oponentai, ojų ir apgaviko vertybės - bendros. Gydytojai nejau- 
čia kaltės apgaudinėdami pacientus, jeigu mano, kad tai daro jų 
labui. Skirti pacientui placebą - cukraus tabletę, pavadintą nau- 
dingu vaistu, yra sena, laiko patikrinta medicinos apgaulė. Jeigu 
pacientas jaučiasi geriau ar bent liaujasi prašęs gydytojo vaisto, 
kuris jam nereikalingas, kuris greičiau pakenktų, daugelis me- 
dikų mano, kad toks melas pateisinamas. Hipokrato priesaika 
nereikalauja būti sąžiningam su pacientu. Gydytojas turi daryti 


* William Hood, Mole, New York: W. W. Norton 6 Co., 1982, p. 11. 

tai, kas pacientui padeda. Kunigas, kuris nuslepia nusikaltėlio 
išpažintį, kai policija klausia jį, ar žino, kas tai padarė, neturėtų 
jausti kaltės dėl apgaulės. Jo priesaika įteisina šią apgaulę. Jis iš 
apgaulės nepasipelno, tik nusikaltėlis, kurio tapatybė lieka neži- 
noma. Mano eksperimente dalyvavusios slaugos studentės ne- 
jautė kaltės dėl to, kad nuslėpė savo jausmus. Apgaulę įteisino 
mano pavyzdžiai, kuriais paaiškinau, kada slaugytojas turėtų 
nuslėpti jausmus norėdamas gerai atlikti darbą ir palengvinti 
paciento kančias. 

Melagiai gali nesuvokti arba nepripažinti, kad apgaulė, kurią 
jie pateikia kaip altruistinę, yra naudinga ir jiems. Nacionalinės 
draudimo kompanijos viceprezidentas aiškino, kad pasakydami 
tiesą Žmogų užgauname tada, kai nukenčia jo eg0: „Kartais ne- 
lengva vyrukui pasakyti: 'Neišeis iš tavęs joks pirmininkas.'“*? 
To nepasakant vaikinas neįskaudinamas ir viceprezidentas ne- 
patenka į nepatogią situaciją. Galėtų būti „sunku“ matyti to vy- 
ruko nusivylimą, jau nekalbant apie protesto galimybę, ypač jei 
jis pamanytų, kad viceprezidentas atsakingas už tokį neigiamą 
jo įvertinimą. Melas išgelbsti juos abu. Žinoma, būtų galima gin- 
čytis, kad jaunam vyrui meluojant padaroma žala, jis negauna 
informacijos, kuri, nors ir nemaloni, galėtų paskatinti jį dirbti 
geriau arba ieškoti kito darbo. Panašiai būtų galima sakyti, kad 
skiriantis placebą gydytojas irgi pelnosi iš melo. Jam nereikia 
patirti paciento nusivylimo ir frustracijos, kad jo ligai nėra vais- 
tų, nei paciento pykčio, jei sužinotų, kad gydytojas skiria place- 
bą, nes pacientą laiko hipochondriku. Galiausiai nebeaišku, ar 
melas išties padeda, ar kenkia pacientui. 

Bet vis tiek esama visiškai altruistinio melo - kunigo, nusle- 
piančio nusikaltėlio išpažintį, gelbėtojų, kurie vienuolikame- 
čiam berniukui nepasako, kad jo tėvai žuvo lėktuvo katastrofo- 


“ Nors nuo 30 iki 40 proc. pacientų placebas suteikia palengvėjimą, kai kurie medicinos 
darbuotojai ir filosofai mano, kad jo naudojimas kelia pavojų pasitikėjimui gydymo san- 
tykiuose ir parengia kelią pavojingesnėms apgaulėms. Žr. Lindsey Gruson str. “Use of 
Placebos Being Argued on Ethical Grounds“, New York Times, February 13, 1983, p. 19, 
kuriame nagrinėjamos abi šio klausimo pusės. 


32 Bruce Horowitz, “When Should an An Executive Lie?“ Industry Week, November 16, 
1981, p. 81. 

je, - kai meluojantis jokios naudos negauna. Jeigu meluojantis 
žmogus mano, kad jis iš melo neturi naudos, tikriausiai jis ne- 
jaus ir kaltės. 

Kai melas leidžiamas, netgi egoistiška apgaulė gali nesukelti 
kaltės. Pokerio Žaidėjai nejaučia kaltės apgaudinėdami. Tas pats 
ir derantis — ir Artimųjų Rytų turguje, Volstryte arba vietinėje 
nekilnojamojo turto agento kontoroje. Straipsnyje apie melus 
pramonės srityje rašoma: „Bet tikriausiai garsiausias iš visų 
melų yra frazė "Tai galutinis mano pasiūlymas.' Tokia frazė ne 
tik įprasta verslo pasaulyje, bet šito kaip tik ir tikimasi... Nie- 
kas nesitiki, kad, pavyzdžiui, per bendras derybas kas nors iš 
pat pradžių padės ant stalo visas kortas.“*? Namo: savininkas, 
kuris prašo už namą daugiau nei galėtų parduoti, nejaus kaltės 
gavęs pirmą paprašytą sumą. Jo melas sankcionuotas. Derybų 
dalyviai, kaip ir pokerio lošėjai, pasirengę gauti neteisingą in- 
formaciją, tad melo apibrėžimas šiose srityse netaikomas. Šios 
sritys savo prigimtimi iš anksto įspėja, kad niekas nesielgs tei- 
singai. Tik kvailys rodo savo kortas lošdamas pokerį arba tik 
pasiūlęs parduoti namą iškart nurodo žemiausią kainą, už kurią 
parduos. 

Kaltė dėl apgaulės gali atsirasti, kai melas nėra įteisintas. Di- 
džiausia kaltė melagį kankina, kai auka pasitiki, kai ji nesitiki 
būti suklaidinta, nes melagį ir melo auką sieja teisėti, sąžinin- 
gi santykiai. Tokia oportunistinė apgaulė kelia dar didesnį kal- 
tės jausmą, jei auka nukenčia tiek, kiek melagis laimi. Bet net 
ir šiuo atveju kaltės dėl apgaulės jausmas nebus itin stiprus (jei 
apskritai bus), jei aukos ir melagio nesies jokios bendros ver- 
tybės. Paauglė, slepianti nuo tėvų, kad rūko marihuaną, gali ir 
nejausti kaltės, jei mano, kad tėvai kvailai įsitikinę, jog kvaišalai 
kenksmingį, jei tariasi iš patirties žinanti, jog jų nuomonė netei- 
singa. Ojei dar mano, kad jie ir veidmainiai, patys girtauja, ojai 
neleidžia mėgautis atsipalaiduoti skirta substancija, dar mažiau 
tikėtina, jog jausis kalta juos apgaudinėdama. Bet jei mergina 
nesutaria su tėvais nei dėl marihuanos, nei kitais klausimais, bet 
tebėra prie jų prisirišusi, jie jai rūpi, ji susigės paaiškėjus, kad 


3 Ibid, p. 83. 

meluoja. Kad žmogus pajustų gėdą, jis turi bent kiek gerbti tuos, 
kurie jo elgesiui nepritaria, kitaip šis nepritarimas sukelia pyktį 
ar panieką, o ne gėdą. 

Melagiai jaučiasi mažiau kalti, kai su aukomis jų nesieja as- 
meninis ryšys ar jos visai nepažįstamos. Klientė, kuri nuslepia 
nuo kasininko, kad jai paskaičiavo per mažą kainą už brangų 
daiktą jos pirkinių vežimėlyje, jaučiasi mažiau kalta, jeigu to ka- 
sininko nepažįsta. Jeigu kasininkas yra parduotuvės savininkas 
arba savininko šeimos narys, jeigu tai nedidelė, šeimai priklau- 
santi parduotuvė, meluojanti klientė jausis kaltesnė nei jaustųsi 
vienoje didelio prekybos tinklo parduotuvių. Kai auka anoni- 
miška, lengviau susikurti kaltę mažinančias iliuzijas, esą asmuo, 
kuriam sumeluota, nė kiek nenuskriaustas, jam nesvarbu, jis nė 
nepastebės melo, o gal net nusipelno būti apgautas.?* 

Dažnai kaltės dėl melo ir melo išaiškinimo baimės esama at- 
virkštinio santykio. Tai, kas sumažina kaltę, padidina išaiškini- 
mo baimę. Kai apgaulė teisėta, kaltė dėl jos turėtų mažėti, bet 
melavimo pateisinimas visada padidina melo pelną ar nuosto- 
lį, taigi padidėja ir atskleidimo baimė. Suprasdamos, kad toks 
slaptumas bus reikalingas jų darbe, slaugos studentės rimtai 
priėmė mano eksperimentą ir bijojo nesėkmės. Jos labai bijojo, 
kad melas gali paaiškėti, tačiau visai nesijautė kaltos dėl to, kad 
apgaudinėja. Darbdavys, meluojantis iššvaistymu įtariamam 
darbuotojui ir slepiantis savo įtarimus bei mėginimus sučiupti 
nusikaltėlį, veikiausiai labai bijo, kad jo melas nebūtų atskleis- 
tas, bet kaltę dėl apgaulės jis kažin ar pajus. 

Tie patys veiksniai, kurie padidina kaltę dėl apgaulės, gali 
sumažinti išaiškinimo baimę. Melagis gali jaustis kaltas, kad 
klaidina patiklią auką, bet, matyt, mažiau nuogąstaus, kad jį 
sučiups meluojant to nesitikintis žmogus. Žinoma, tas pats as- 
muo gali jausti didžiulę kaltę dėl melo ir labai bijoti, kad jo 
nesučiuptų, arba beveik nejausti nei vieno, nei kito. Tai pri- 
klauso nuo aplinkybių detalių, nuo melagio ir nuo melo veri- 
fikuotojo. 


* Šią mintį iškėlė Robert L. Wolk ir Arthur Henley knygoje The Right to Lie, New York: 
Peter H. Wyden, Inc., 1970. 

Kai kurie žmonės mėgaujasi kalte, kurią patiria apgaudinė- 
dami. Galimybė pajusti kaltę dėl to, ką padarė, gali net moty- 
vuoti juos meluoti. Tačiau daugumai žmonių ši patirtis taip ken- 
kia, kad jie ieško būdų ją sumažinti. Yra įvairių būdų apgaulei 
pateisinti. Ją galima laikyti kerštu už patirtą neteisybę. Galima 
sakyti, kad piktas melo objektas nenusipelno sąžiningo elgesio. 
„Viršininkas buvo toks šykštus, neatlygino man už visą padary- 
tą darbą, todėl aš šiek tiek pats pasiėmiau.“ Kartais aukos atro- 
do tokios lengvatikės, kad melagis laiko tai jų, o ne savo kalte. 
Žioplys pats prašosi apmaunamas. 

Kiti du melo pateisinimo būdai, palengvinantys kaltės dėl ap- 
gaulės jausmą, jau buvo paminėti anksčiau. Kilnus tikslas arba 
toks darbo reikalavimas - prisiminkime, kaip Nixonas atsisakė 
savo sakytą netiesą pripažinti melu — tai buvę būtina, kad lai- 
mėtų postą ir jame išliktų. Kitas pateisinimas —- neva meluojama 
saugant auką. Kartais melagis nueina taip toli, kad teigia, jog 
auka šito norėjusi. Jeigu melo objektas bendradarbiautų rezgant 
apgaulę, jei jis iškart Žinotų tiesą, bet dėtųsi nežinąs, tada tam 
tikra prasme ir melo nebūtų, o melagis nebūtų už melus atsakin- 
gas. Tikrai norinti, kad jai meluotų, auka padeda apgavikui iš- 
saugoti apgaulę užsimerkdama, kai melagio elgsena jį išduoda. 
O nenorinti būti apgauta auka, pajutusi įtarimą, žinia, stengsis 
apgaulę atskleisti. 

Įdomus aukos savo noru pavyzdys iškyla neseniai paskelb- 
toje medžiagoje apie Robertą Leucį, buvusį policininką, tapusį 
slaptu informatoriumi, kurio istoriją minėjau antro skyriaus pa- 
baigoje. Leucis buvo išliaupsintas Roberto Daley knygoje Miesto 
princas ir pagal ją sukurtame filme, kuriame esą papasakotos ti- 
kros istorijos apie tai, kaip Leucis padėjo federaliniams tyrėjams 
surinkti policijos pareigūnų ir advokatų korupcijos įrodymus. 
Leuciui pradėjus dirbti su federaliniais kaltintojais, jie paklausė, 
kokius nusikaltimus įvykdęs pats. Jis prisipažino įvykdęs tik tris 
nusikaltimus. Tie, kuriuos Leucis paskui išaiškino, teigė, kad jis 
įvykdęs daug daugiau nusikaltimų nei prisipažino. Jie ginčijosi, 
esą Leucis melavo apie savo nusikaltimus, tad jo liudijimu pasi- 
kliauti negalima. Šių kaltinimų nepavyko įrodyti, ir daug žmo- 

nių buvo nuteisti remiantis Leucio parodymais. Alanas Dersho- 
witzas, vieno iš asmenų, nuteistų remiantis Leucio liudijimu, 
gynėjas taip aprašė pokalbį po teismo, kai Leucis prisipažino 
išties padaręs daugiau nusikaltimų. 

„— Aš [Dershowitzas] pasakiau jam [Leuciui|, kad man sun- 
ku patikėti, jog Shaw [federalinis prokuroras] nežino apie nusi- 
kaltimus, padarytus iki Rosnerio [Dershovitzo ginamojo) bylos. 
"Esu tikras, kad širdyje jis žino, kad aš padariau daugiau nusi- 
kaltimų, — pasakė Leucis. - Jis turėjo tai žinoti. Maikas [Shaw] 
nėra kvailys." 

— Kaip tada jis galėjo sėdėti ir žiūrėti, kaip tu meluoji būda- 
mas liudininku? - paklausiau aš. 

— Jis sąmoningai tikrai nežinojo, kad meluoju, - tęsė Leucis. — 
Tikriausiai įtarė ir tuo tikėjo, bet aš liepiau jam nespausti manęs 
irjis nespaudė. Aš pasakiau “tris kartus', - Leucis iškėlė tris pirš- 
tus ir plačiai nusišypsojo. — Ir jis sutiko. Prokurorai kiekvieną 
dieną pakursto melagingai liudyti, Alanai. Tu tai žinai.“ 

Dershowitzas vėliau išsiaiškino, kad šis prisipažinimas apie 
melą irgi buvo melas. Teisėsaugos pareigūnas, dalyvavęs Leu- 
cio pirmame susitikime su federaliniais prokurorais, papasakojo 
Dershowitzui, kad Leucis iš pat pradžių prisipažino įvykdęs kur 
kas daugiau nusikaltimų negu tris, kurie paskui buvo pripažinti 
viešai. Federaliniai prokurorai kartu su Leuciu slėpė visą jo kri- 
minalinių nusikaltimų istoriją, kad būtų išsaugotas Leucio kaip 
liudininko patikimumas - prisiekusieji gal ir patikės policinin- 
ku, kuris padarė tik tris nusikaltimus, bet ne tuo, kuris padarė 
jų daugybę. Po teismų, kai tapo plačiai žinoma, kad Leucis pa- 
darė daugiau nusikaltimų, jis melavo Dershowitzui sakydamas, 
kad prokurorai buvę aukos savo noru, jis nepripažino, kad jie 
atvirai tapo slaptais bendrininkais, siekiančiais paslėpti jo nusi- 
kaltėlio dosjė, - taip jis pridengė prokurorus, kol jie dengė jį. Sa- 
koma, kad nesitikėdamas garbingumo tarp vagių, Leucis įrašė 
savo prisipažinimą prokurorams ir įrašą išsaugojo. Prokurorai 
jau nebegalėjo dėtis nekaltais, ir kadangi Leucis visada galėjo 


* Alan Dershowitz, The Best Defense, New York: Random House, 1982, p. 370. 

atskleisti jų melagingą liudijimą apie jo parodymus, jis užsitikri- 
no, kad prokurorai apsaugos jį nuo baudžiamojo persekiojimo. 

Kad ir kokia tiesa apie Leucį, šis pokalbis su Alanu Dersho- 
witzu puikiai iliustruoja, kaip auka savo noru, kuriai melas 
naudingas, gali padėti melagiui sumeluoti. Žmonės gali bendra- 
darbiauti ir leistis klaidinami ir dėl ne tokių piktavališkų prie- 
žasčių. Dėl mandagumo apgaulės auka dažnai pati sutinka būti 
apgauta. Šeimininkė priima svečio ankstyvo išėjimo pasiaiškini- 
mą ir daug į jį nesigilina. Svarbiausia, kad apseinama be grubu- 
mo - pakanka apsimetimo, kuris apsaugo šeimininkės jausmus. 
Auka ne tik pasiruošusi, bet iš esmės sutinka būti apgauta, tad 
mandagaus elgesio reikalaujama netiesa į mano melo apibrėži- 
mą nejeina. 

Meilės romantika yra dar viena kilni apgaulė, kai auka ben- 
dradarbiauja su apgaviku, kai abi pusės palaiko viena kitos 
melą. Shakespeare rašė: 


Kai man imi prisiekinėt, mieloji, 
Jog tu švari kaip angelas likai, - 
Tikiu aš, nors jaučiu, kad tu meluoji, 
Nes pienburniu mane laikai. 


Ir vis dėlto, patenkintas be galo, 
Kad man dar pakeliui su jaunatve, 
Klausausi tavo saldžiabalsio melo, 
Kuris mane apraizgo kaip tave. 


Bet kam gi tiesą tu slepi taip uoliai? 
Ko gėdiniesi taip žilų plaukų? 
Širdies apnuogint nedera gražuolei, 


O meilei metais girtis - nejauku. 


Išbrist iš melo nematau aš būdo, 
Nes lygiai mes meluojame abudu?“ 


36 Viljamas Šekspyras, Sonetai, vertė Aleksys Churginas, Kaunas: MENS SANA, 2004. 

Žinoma, ne visos romantiškos apgaulės yra tokios kilnios, ir 
ne visos aukos taip nori būti apgautos. Negalima tikėtis, kad ap- 
gavikas sąžiningai išsiaiškins, ar jo būsimoji auka pasirengusi 
apgavystei, ar ne. Jo nuomonė apie aukos pasirengimą yra šališ- 
ka, nes šitaip apgavikas jaučiasi ne toks kaltas. Jei jam pavyktų 
pasiekti, kad auka pripažintų įtarusi, jis bent iš dalies jau būtų 
išsisukęs. 

Iš pradžių neketinusi taikstytis su apgaule auka ilgainiui gali 
ją priimti, kad netektų už tai sumokėti. Įsivaizduokime, į kokią 
keblią padėtį pakliūna valstybės pareigūnas, kuris ima įtarti, 
kad jo meilužė, kuriai patikėdavo informaciją apie savo darbą, 
yra šnipė. Verbuotojas į darbą gali sutikti tapti apgaulingai dar- 
bą gavusio kandidato auka, kai tas jau pasamdytas - tai geriau, 
negu pripažinti, kad neteisingai šį kandidatą įvertino. Roberta 
Wohlstetter aprašo daugybę atvejų, kai valstybių vadovai savo 
noru tapo priešininkų melo aukomis - Chamberlainas nebuvo 
vienintelis. „Visais šiais per ilgą laiką įsisenėjusiais suklydimais 
stiprėjančių priešingų įrodymų akivaizdoje vis svarbesnis tam- 
pa puoselėjamas tikėjimas ir raminančios prielaidos apie poten- 
cialaus priešininko gerą valią ir bendrus su juo interesus... Prie- 
šininkas gali tik padėti aukai rinktis — ir šioji stengsis paversti 
visai nesvarbiu dalyku tai, kas kitaip atrodytų gana grėsmingas 
ėjimas.“?7 


Tad apibendrinant, kaltė dėl apgaulės bus didžiausia, kai: 

e auka apgaunama ne savo noru, 

e apgaulė yra absoliučiai savanaudiška, ir aukai šis melas 
niekuo nenaudingas, tas, kuris apgaunamas, praranda tiek 
pat ar daugiau, negu laimi melagis, 

e apgaulė neįteisinta, priešingai - įteisinti sąžiningi santykiai, 

+ melagį ir melo auką sieja bendros vertybės, 

+ melagis asmeniškai pažįstamas su melo auka, 

e aukos nepavyktų lengvai apkaltinti nedorumu ar 
nepatiklumu, 

37 Roberta Wohlstetter, “Slow Pearl Harbours and the Pleasures of Deception,“ in Intelli- 


gence Policy and National Security, ed. Robert L. Pfaltzgraff, Jr., Uri Ra'anan, and Warren 
Milberg, Hamden, Conn.: Archon Press, 1981. 

e auka turi priežastį tikėtis, kad bus apgauta, ir visai 
priešingai, melagis savo elgesiu siekia laimėti pasitikėjimą 
savo teisingumu. 


Džiaugsmas apgavus 


Kol kas aptariau tik neigiamus jausmus, kuriuos gali sukelti 
kieno nors melas, - baimę, kad apgaulę atskleis, ir kaltę dėl jos. 
Melas gali sukelti ir teigiamų jausmų. Melą galima įsivaizduo- 
ti kaip tam tikrą pasiekimą, ir tai geras jausmas. Melagis gali 
jaudintis arba laukdamas iššūkio, arba tą akimirką, kai meluo- 
ja, kai sėkmė dar nėra garantuota. Po'to gali apimti su palen- 
gvėjimu ateinantis pasitenkinimas, pasididžiavimas laimėjimu 
arba pasipūtėliška panieka aukai. Džiaugsmas apgavus lydi vi- 
sus arba bet kurį šių jausmų, kurie neslepiami gali išduoti ap- 
gaulę. Nekaltas džiaugsmo apgavus pavyzdys, kai pajuokavus 
apgaunamas patiklus draugas. Tas, kuris pajuokavo, turi slėpti 
džiaugsmą, patirtą apgavus, nors tas džiaugsmas didžia dalimi 
nukreiptas į kitus, kurie įvertina, kaip šauniai patiklus žmogus 
pamaunamas ant kabliuko. 

Džiaugsmas apgavus gali būti įvairaus stiprumo. Jis gali būti 
visai nejuntamas ar beveik nereikšmingas lyginant su melo iš- 
aiškinimo baime, bet gali būti ir toks stiprus, kad išlenda kokia 
nors apgaulę išduodanti elgesio užuomina. Žmonės gali prisi- 
pažinti apgavę nesitverdami noru pasidalinti džiaugsmu, kad 
apstumė kitą. Yra tekę girdėti, kad nusikaltėliai atskleidė savo 
nusikaltimą draugams, nepažįstamiems žmonėms, net policijai, 
trokšdami, kad juos pripažintų ir įvertintų jų sumanumą tokiai 
apgaulei suregzti. 

Kaip alpinizmas ar šachmatai, taip ir melas smagus tik tada, 
kai susijęs su rizika. Kai šeštojo dešimtmečio pradžioje studija- 
vau Čikagos universitete, ten būta mados vogti knygas iš uni- 
versiteto knygyno. Virtusi mažne kiekvieno naujo studento ini- 
ciacijos ritualu, tokia vagystė paprastai apsiribodavo keliomis 
knygomis, šis laimėjimas būdavo plačiai demonstruojamas ir 
pripažįstamas. Kalti dėl jos studentai beveik nesijausdavo. Stu- 

dentiškoje kultūroje vyravo įsitikinimas, kad universiteto kny- 
gynas turėtų bendradarbiauti su universitetu, bet jis siekė pel- 
no, vadinasi, tokio piktnaudžiavimo buvo nusipelnęs. Netoliese 
buvusių privačių knygynų niekas neliesdavo. Labai nebijodavo, 
kad apgaulė bus pastebėta, nes knygyne nebuvo jokių apsaugos 
priemonių. Mano studijų laikais pačiupo tik vieną Žmogų - jį 
išdavė jo džiaugsmas apgavus. Bernardui neužteko papras- 
čiausiai pavogti. Jam reikėjo didesnės rizikos, kad galėtų pasi- 
didžiuoti, parodyti savo panieką knygynui, pelnyti trokštamą 
studijų draugų susižavėjimą. Jis vogė tik didelius meno albu- 
mus, kuriuos paslėpti buvo ne taip lengva. Tačiau greitai ir tai 
jau nedarė jokio įspūdžio, tad jis ėmė kniaukti trejetą ar ketvertą 
knygų išsyk. Bet ir tai tapo per lengva. Tad ėmė erzinti knygyno 
darbuotojus. Trindamasis aplink kasą su savo grobiais po pa- 
žastimi nesistengė slėpti knygų. Tai paskatino pardavėjus juo 
domėtis. Džiaugsmas apgaudinėti vertė jį toliau erzinti likimą. 
Jo džiaugsmo apgavus ženklai iš dalies ir informavo apie va- 
gystę. Vaikiną sučiupo. Jo bendrabučio kambaryje rado beveik 
penkis šimtus pavogtų knygų. Vėliau Bernardas tapo milijonie- 
riumi garbingame versle. 

Yra ir kitų būdų sustiprinti apgaulės džiaugsmą. Jeigu ap- 
gautasis turi sunkiai apkvailinamo žmogaus reputaciją, apgau- 
lės džiaugsmą gerokai pagardins ir sustiprins. Šį jausmą gali 
sustiprinti ir kitų, žinančių, kas vyksta, žmonių dalyvavimas 
įvykiuose. Tačiau auditorija nebūtinai turi dalyvauti tiesiogiai, 
svarbiausia jos dėmesys ir įvertinimas. Kai stebėtojai dalyvauja 
ir mėgaujasi melagio pasirodymu, jis turbūt patiria didžiausią 
apgaulės džiaugsmą, kurį tuo metu sunkiausia nuslėpti. Kai vai- 
kas meluoja stebint būriui vaikų ir matydamas, kaip tai links- 
Mina draugus, melagis taip įsismagina, kad džiaugsmas pra- 
siveržia išorėn susprogdindamas jo melo burbulą. Meistriškas 
pokerio lošėjas geba suvaldyti visus apgaulės džiaugsmo požy- 
mMius. Kai jam iškrenta itin geros kortos, savo veiksmais privalo 
klaidinti kitus, kad tie pamanytų, jog jo kortos nėra labai geros, 
kad jie didintų statomą sumą ir liktų lošti. Net kai aplink susi- 
būrę stebintys ir patarinėjantys žino, ką jis daro, lošėjas privalo 

slėpti bet kokius džiaugsmo požymius. Lengviausia tai padaryti 
vengiant žvilgsniu susidurti su stebėtojais. 

Yra žmonių, kurie labai atsparūs apgaulės džiaugsmui. Kol 
kas mokslininkai nėra tokių žmonių ištyrę, nėra aiškiai patvir- 
tinę, kad jie egzistuoja. Tačiau akivaizdu, kad kai kurie žmonės 
giriasi daugiau už kitus, ir kad pagyrūnai, matyt, mažiausiai pa- 
jėgia atsispirti apgaulės džiaugsmui. 

Taigi meluodamas žmogus gali jausti apgaulės džiaugsmą, 
kaltę dėl apgaulės ir melo išaiškinimo baimę — šie jausmai gali 
apimti vienas po kito arba paeiliui. Grįžkime prie pokerio. Kai 
žaidėjui tenka labai blogos kortos, o jis apsimetinėja turįs to- 
kias geras, kad kiti iškrenta, jis gali jausti apgaulės išaiškinimo 
baimę, jei lošiama iš didelių sumų. Matydamas kiekvieną pasi- 
traukiantį žaidėją jis turbūt pajus ir apgaulės džiaugsmą. Kitų 
klaidinimas pokeryje yra įteisintas, tad lošėjai kaltės dėl apgau- 
lės jausti neturėtų, kol jie nesukčiauja. Pinigus išeikvojęs asmuo 
gali patirti visus tris jausmus: džiaugsmą, kad apkvailino savo 
kolegas ir darbdavį, baimę tomis akimirkomis, kai, regis, yra 
įtariamas, ir galbūt kaltę, kad sulaužė įstatymus ir sugriovė ben- 
drovės pasitikėjimą. 

Tad apibendrinant, džiaugsmas apgavus didžiausias, kai: 


e apgaunant auką tenka įveikti sunkumus, nes ši turi 
nelengvai apkvailinamo žmogaus reputaciją, 

+ meluojant tenka įveikti sunkumus dėl to, ką reikia nuslėpti 
arba pramanyti, 

e kai kiti stebi arba Žino apie melą ir pritaria meistriškam 
melagio pasirodymui. 


Kaltė, baimė, džiaugsmas - visi šie jausmai gali atsispindė- 
ti veido išraiškoje, balse, kūno judesiuose net tada, kai melagis 
stengiasi juos nuslėpti. Net ir tada, kai šie jausmai prasiveržia 
ne verbaliniu būdu, pastangos juos nuslėpti gali virsti apgaulės 
užuomina. Kituose dviejuose skyriuose paaiškinsiu, kaip pažin- 
ti apgaulę iš žodžių, balso, kūno ir veido. 

KETVIRTAS SKYRIUS 


Kaip apgaulę pažinti 
is žodžių, balso ar kūno 


— Iš kur tu gali žinoti, kad aš pamelavau? 
— Melas, mielas mano berniuk, iškart matyti. Jis būna dviejų rūšių — 
trumpom kojom ir ilga nosimi. Tavo melas, atrodo, iš tų ilganosių. 
Pinokis, 1892 m. 


Žmonės meluotų mažiau, jei žinotų, kad yra objektyvus melą 
rodantis ženklas, bet tokio ženklo nėra. Nėra jokio tiesiogiai ap- 
gaulę rodančio ženklo — gesto, veido išraiškos ar raumens trūk- 
telėjimo, — kuris vienintelis pats savaime rodytų, kad Žmogus 
meluoja. Yra tik požymiai, iš kurių galima spręsti, kad Žmogus 
užkluptas nepasiruošęs, kad jo emocijos nepatvirtina to, ką šne- 
ka. Tuomet ir išsprūsta melą išduodanti informacija ar apgau- 
lės užuominos. Melo tikrintojui reikia išmanyti, kaip emociją 
atspindi kalba, balsas, kūnas ir veidas, kokie jausmų pėdsakai 
išlieka, kad ir kaip meluojantis stengiasi juos nuslėpti, kaip Žino- 
ti, kas išduoda rodomų emocijų melagingumą. Norint pastebėti 
apgaulę reikia suprasti ir tai, kaip kiekvienas elgesio elementas 
rodo, jog melagis kuria pasakojimą pagal situaciją. 

Atskleisti melą nėra taip paprasta. Viena iš kliūčių — infor- 
macijos griūtis. Per daug tenka įvertinti vienu metu. Per daug 
šaltinių - žodžiai, pauzės, balso skambesys, veido išraiškos, gal- 
vos judesiai, gestai, poza, kvėpavimas, paraudimas ir išbalimas, 
prakaitavimas. Iš vienų šių šaltinių informacijos nuteka daugiau 
nei iš kitų. Ir visi jie informaciją gali skleisti tuo pačiu ar panašiu 
metu, lenktyniaudami dėl melo verifikuotojo dėmesio. Laimei, 
jam nebūtina vienodai dėmesingai išanalizuoti viską, ką girdi ar 
mato. Ne visi pokalbio informacijos šaltiniai patikimi. Iš vienų 
nuteka daugiau informacijos negu iš kitų. Keista, bet diduma 

žmonių visų pirma kreipia dėmesį į mažiausiai patikimus šalti- 
nius - žodžius ir veido išraiškas - ir netrunka suklysti. 

Paprastai melagiai tikrina, kontroliuoja ir maskuoja ne visą 
savo elgesį. Tikriausiai jie to neįstengtų net ir labiausiai norė- 
dami. Neįtikėtina, kad kas nors pajėgtų kontroliuoti visa, kas 
galėtų jį išduoti - nuo pirštų galų iki kaktos. Todėl melagiai sle- 
pia ir klastoja tai, į ką, jų įsitikinimu, daugiausia dėmesio kreips 
žmonės. Meluojantis žmogus linkęs ypač atsargiai parinkti žo- 
džius. Augdamas vaikas ima suprasti, jog dauguma žmonių ati- 
džiai klauso, kas jiems sakoma. Žodžiams teikiamas toks didelis 
dėmesys, nes jie akivaizdžiai yra turtingiausias, išskirtinis ben- 
dravimo būdas. Žodžiais perduodama kur kas daugiau ir nepa- 
lyginti greičiau negu veidu, balsu ar kūnu. Melagiai cenzūruoja 
tai, ką sako, atsargiai slėpdami turinį, kurio perduoti nenori, ne 
tik dėl to, kad Žino, jog į šį šaltinį dėmesį atkreipia visi, bet ir 
dėl to, kad už žodžius veikiausiai teks atsakyti daug rimčiau nei 
už balso toną, veido išraiškas, daugumą kūno judesių. Visada 
galima paneigti piktą veido išraišką ar šiurkštų balso toną, gali- 
ma išsiginti: „Tau pasigirdo. Mano balse nebuvo jokio pykčio.“ 
Daug sunkiau išsiteisinti pasakius piktą Žodį. Jis išlieka, jį len- 
gviau pakartoti, sunku visai išsižadėti. 

Kita priežastis, kodėl taip rūpestingai kontroliuojame, ką sa- 
kome, kodėl taip dažnai stengiamasi visų pirma užmaskuoti žo- 
džius, yra ta, kad žodžiais lengva klastoti, pasakyti netiesą. Juk 
galima tiksliai užsirašyti, ką reikės pasakyti, iš anksto sudėstyti 
ant popieriaus žodžius. Tik profesionalus aktorius galėtų tiks- 
liai suplanuoti veido išraišką, gestą, balso priegaides. Žodžius 
galima daug kartų surepetuoti. Girdėdamas savo paties žodžius 
ir nuolat gaudamas atsakomąją reakciją, kalbantis asmuo gali 
geriau pakoreguoti turinį. Atsakomoji reakcija iš kitų šaltinių — 
veido, kūno, balso - ne tokia tiksli. 

Po žodžių didžiausias kitų dėmesys krypsta į veidą. Veido 
išraišką dažnai komentuoja ir kiti žmonės: „Ir gali čia nesivai- 
pyti!“, „Bent nusišypsotum, kai tai sakai!“, „Ir gali taip įžūliai 
į mane nedėbčioti.“ Veidas susilaukia tokio dėmesio iš dalies ir 
dėl to, kad jis yra žmogaus „aš“ ženklas ir simbolis. Tai svar- 

biausia, pagal ką atskiriame vieną Žmogų nuo kito. Veidai tam- 
pa ikonomis, kurios garbinamos fotografijomis, kabinamos ant 
sienų, statomos ant rašomųjų stalų, nešiojama piniginėse ir ran- 
kinėse.“ Neseniai atlikti tyrimai patvirtino, kad veidai atpažįsta- 
mi konkrečioje smegenų srityje.?? 

Yra ir kitų priežasčių, kodėl žmonės tiek dėmesio teikia vei- 
dui. Jis yra pagrindinė vieta, kurioje pasirodo emocijos. Sykiu 
su balsu veidas gali pasakyti, koks kalbėtojo požiūris į tai, kas 
sakoma, tik ne visada tiksliai, nes veidas apie jausmus gali ir 
sumeluoti. Kai žodžius sunku išgirsti, klausantis žmogus gali 
suprasti juos žiūrėdamas pašnekovui į lūpas. Stebint veidą gau- 
namas svarbus signalas, reikalingas pokalbiui tęsti. Kalbantis 
asmuo nori įsitikinti, kad jo pašnekovas jį girdi. Jei jis žiūri kal- 
bančiajam į veidą, tai turėtų reikšti, jog girdi, tačiau šis signalas 
nėra pats patikimiausias. Nuobodžiaujantys, tačiau mandagūs 
pašnekovai gali žvelgti kalbančiam asmeniui į veidą, o galvoti 
visai apie ką kitą. Pašnekovas gali skatinti kalbėtoją, pritariamai 
linkčiodamas galvą ir tarstelėdamas „na, taip, hm, taip“, bet ir 
tokį pritarimą galima suvaidinti.* 

Palyginus su tuo dideliu dėmesiu, kuris skiriamas žodžiams 
ir veidui, kūnas ir balsas tokio nesusilaukia, nes kūnas suteikia 
daug mažiau informacijos nei žodžiai. Rankų gestai gali suteik- 
ti nemažai informacijos, panašiai kaip kurčiųjų kalbos ženklai, 
bet jie nėra įprasti šiaurės europiečių ir iš jų kilusių amerikie- 
čių pokalbiuose, išskyrus tuos atvejus, kai šnekėtis uždrausta.** 
Balsas, kaip ir veidas, gali išduoti žmogaus emocijas, parody- 
ti, susijaudinęs jis ar ne, tačiau dar nežinoma, ar balsas galėtų 


38 Str. “Facial, Fantasies and Possibilities," in Sight, Sound, and Sense, ed. Thomas A. Sebeok, 
Bloomington: Indiana University Press, 1978, aš aprašau aštuoniolika skirtingų rūšių in- 
formacijos, kurią gali perteikti veidas. Viena iš jų yra individo identitetas. 

3 Žr.: J. Sergent and D. Bindra, “Differential Hemispheric Processing of Faces: Methodo- 
logical Considerations and Reinterpretation,“ Psychological Bulletin 89, 1981, p. 554. 


* Daugumai Žmonių kalbant svarbi klausytojo reakcija ir jos nesulaukdami tuoj klausia: 
„Ar klausai?“ Nedaug tėra žmonių, kurie kaip uždaros sistemos gali šnekėti nepaisyda- 
mi, ar iš klausytojų susilaukia padrąsinamo atsako. 

** Pavyzdžiui, lentpjūvės darbininkai, kuriems reikia bendrauti, tačiau jie negali susi- 
šnekėti dėl triukšmo, naudojasi ištobulinta rankų gestų sistema. Dėl tos pačios priežas- 
ties lakūnai ir nusileidimo įgulos irgi susišneka sudėtinga gestų sistema. 

suteikti tiek informacijos kaip veidas apie konkrečias jaučiamas 
emocijas. 

Melagiai paprastai labiau nei balsą ir kūną stengiasi kon- 
troliuoti žodžius ir veidą — tai, ką žino, kad atidžiai stebi kiti. 
Žodžius jiems seksis suvaldyti sėkmingiau negu veidą. Meluoti 
lengviau žodžiais negu veido išraiškomis, nes, kaip minėjau, Žo- 
džius surepetuoti paprasčiau nei mimiką. Nuslėpti žodžiais irgi 
lengviau. Cenzūruodami viską, kas gali juos išduoti, žmonės 
sėkmingiau kontroliuoja žodžius nei veido išraiškas. Juk nesun- 
ku žinoti, ką sakai, daug sunkiau sužinoti, ką rodo tavo veidas. 
Grįžtamojo ryšio aiškumas, kai žmogus girdi savo žodžius juos 
ištardamas, galėtų būti palygintas nebent su veidrodžiu, į kurį 
nuolat žiūrėdami matytume kiekvieną išraišką. Nors veidui bū- 
dingi pojūčiai, galintys suteikti informaciją, kada įsitempia ir 
juda raumenys, mano tyrimai parodė, kad dauguma Žmonių šia 
informacija nesinaudoja. Nedaugelis suvokia, kokios išraiškos 
pasirodo veide, gal nebent tik ribinėmis sąlygomis.* 

Yra dar viena svarbi priežastis, kodėl veidas parodo daugiau 
apgaulės užuominų negu žodžiai. Veidas tiesiogiai susijęs su to- 
mis smegenų sritimis, kurios nulemia emocijas, o žodžiai ne. Kai 
sužadinama emocija, veido raumenys ima reaguoti nevalingai. 
Tik sąmoningomis pastangomis arba išsiugdę įprotį Žmonės pa- 
jėgūs išmokti sutrukdyti toms išraiškoms pasirodyti ir sėkmin- 
giau ar nejas paslėpti. Veido išraiškų, kurios atsiranda pirmiau- 
sia, vos sužadinus emociją, išskyrus apsimestines, sąmoningai 
nepasirenkame. Veido išraiškos yra dvilypė sistema —- valinga 
ir nevalinga, melo ir tiesos sakymo, dažnai „veikianti“ vienu 
metu. Štai kodėl veido išraiškos gali būti tokios sudėtingos, to- 
kios trikdančios ir žavinčios. Apie valingų ir nevalingų išraiškų 
skirtumo nervinį aspektą daugiau paaiškinsiu kitame skyriuje. 

Įtarūs žmonės turėtų kreipti daugiau dėmesio į balsą ir kūną. 
Balsas, kaip ir veidas, susijęs su emocijas reguliuojančiomis 


* Neurofiziologai tiksliai nežino, kaip konkrečiai žmogus gauna informaciją apie savo 
veido išraiškų pasikeitimą ir ar registruojamos raumenų ar odos permainos. Psichologai 
nesutaria, kiek žmogus jaučia savo išraiškas tuo metu, kai šios pasirodo veide. Mano 
tyrimai leidžia manyti, kad išraiškų pasirodymo savo veide mes aiškiai nesuvokiame, 
kad dažniausiai į pojūčius veide beveik nekreipiame dėmesio. 

smegenų sritimis. Kai kuriuos balso pokyčius, atsirandančius 
dėl Žmogų apėmusių emocijų, nuslėpti labai sunku. Atsakomoji 
reakcija į balso skambėjimą, kurios melagiui reikia, kad galėtų 
savo balsą reguliuoti, turbūt nėra tokia pat kaip į žodžius. Pir- 
mąkart išgirdę į magnetofono juostą įrašytą savo balsą žmonės 
nustemba, mat, įpratę girdėti jį skambantį savo kūne kitaip. 

Kitas informacijos nutekėjimo ir apgaulės užuominų šaltinis 
yra kūnas. Kitaip nei veidas ar balsas, dauguma kūno judesių 
nėra tiesiogiai susiję su emocijas reguliuojančiomis smegenų sri- 
timis. Kontroliuoti kūno judesius neturėtų būti sunku. Žmogus 
jaučia, dažnai ir mato, ką daro jo kūnas. Paslėpti kūno judesius 
turėtų būti daug lengviau nei paslėpti veido išraiškas ar emocijų 
sukeltus balso pokyčius. Tačiau Žmonės retai stengiasi tai daryti. 
Jie užaugo žinodami, kad kūno judesių slėpti nebūtina. Juk už 
tai, ką išreiški kūno judesiais, retai esi atsakingas. Taigi kūnas 
išduoda informaciją, nes į jį nekreipiama dėmesio. Žmonės per 
daug teikia reikšmės veidui, žodžiams. 

Nors visi žinome, kad žodžiai gali būti neteisingi, mano tyri- 
mai parodė, kad Žmonės priima kitų žodžius už gryną pinigą ir 
dažnai apsigauna. Nesakau, kad žodžių reikėtų visiškai nepai- 
syti. Žmonės daro klaidų kalbėdami, šios verbalinės klaidos tei- 
kia informaciją ir sukuria apgaulės užuominų. Net jei žodžiais 
nepadaroma klaidų, melą dažnai išduoda neatitikimas to, kas 
sakoma, ir to, ką išduoda balsas, kūnas ir veidas. Vis dėlto dau- 
gumos apgaulės požymių veide, kūne ir balse nepaisoma arba 
jie interpretuojami neteisingai. Man tai paaiškėjo iš gausių tyri- 
mų, kuriuos atlikau su žmonėmis prašydamas juos įvertinti ki- 
tus, parodytus videojraše. 

Vieni matė tik veidą, kiti tik kūną, treti girdėjo tik šneką tarsi 
per filtrą, kuris neleido suprasti žodžių, tik garsą, dar kiti girdė- 
jo arba skaitė žodžius. Visi matė tuos pačius Žmones - praeitame 
skyriuje aprašytas slaugos studentes, - kurios žiūrėdamos fil- 
mus sakė tiesą arba melavo apie patiriamas emocijas. Primenu, 
kad atvirame pokalbyje su studentėmis buvo rodomas malonus 
filmas su vandenyno vaizdais ir studenčių buvo paprašyta nuo- 
širdžiai apibūdinti savo jausmus. Melaginguose pokalbiuose 

studentės matė kraupius operacinės vaizdus ir buvo paprašytos 
įtikinti pašnekovą, kad žiūri kitą malonų filmą, šį sykį su gėlynų 
vaizdais. Pašnekovas nematė, kokį filmą būsimosios slaugyto- 
pasirodyti norėjo kuo geriau. Jos neabejojo, kad eksperimentu 
tikrinamas jų gebėjimas kontroliuoti emocijas nelaimingų atsiti- 
kimų metu ar operacinėse. 

Stebint, kaip Žmonėms pavyko suprasti, ar studentės me- 
luoja, mus domino ne tik tai, koks informacijos šaltinis patiki- 
miausias — veidas, kūnas, balsas ar žodžiai - bet ir tai, ar įtarūs 
žmonės apgaulę pajunta greičiau negu tie, kurie nesitiki būti 
apgauti. Būsimuosius vertintojus, kurie turėjo girdėti ar žiūrėti 
videoįrašą, suskirstėme į dvi grupes. Vieniems sukėlėme įtari- 
mą truputį papasakodami apie tuos asmenis, kuriuos jie vertins, 
o kitai grupei įtarimo pasistengėme nesužadinti. Neįtariančiųjų 
grupei apie eksperimentą nieko nesakėme, nieko nepaminėjome 
nė apie tai, kad jie gali būti apgauti ar jiems sumeluota. Sakėme, 
kad jie matys ar girdės žmones, pasakojančius apie jų žiūrėtą 
filmą. Nenorėdami sukelti jiems įtarimo, reikalavimą įvertinti 
sąžiningumą įterpėme į ilgą sąrašą kitų vertinimų, kuriuos jiems 
reikėjo pateikti, pavyzdžiui, įvertinti draugiškumą, ekstraversi- 
ją, polinkį dominuoti, netaktą, susitvardymą ir kitus dalykus. 

Nors kai kurios studentės melavo itin prastai ir išaiškinti 
jas nebuvo jokio vargo, daugeliui jų pavyko suklaidinti neįta- 
riančių vertintojų grupę. Prasčiausiai sekėsi tiems, kurie matė 
tik veidą arba tik girdėjo žodžius. Meluojančias studentes jie 
dažnai įvertindavo kaip sakančias tiesą. Įtariesiems sekėsi ne 
ką geriau. Vertintojams buvo pasakyta, kokie nurodymai duo- 
ti slaugos studentėms, jie įspėti, kad asmenys, kuriuos vertins, 
meluos arba sakys tiesą. Įvertinti jiems reikėjo tik vieną - ar stu- 
dentės šneka sąžiningai, ar apgaudinėja. Tik nedaugeliui pa- 
vyko geriau negu spėjant nustatyti, kas melavo, kas sakė tiesą. 
Taikliausiai pataikė tie, kurie matė tik kūną, tačiau ir jų tik 6596 
spėjimų buvo teisingi, nors įmanoma atspėti 5070.*? Vienas kitas 

4 Šio darbo rezultatų buvo skelbta: Paul Ekman, Wallace V. Friesen, Maureen O'Sulli- 


van, and Klaus Scherer, “Relative Importance of Face, Body and Speech in Judgments of 
Personality and Affect,“ Journal of Personality and Social Psychology 38, 1980, p. 270-277. 

atpažino melą itin sėkmingai — teisingai nustatė 8570 melavu- 
sių. Tarp tiksliai melagius identifikavusių buvo itin patyrusių 
didelę klinikinio darbo patirtį turinčių psichoterapeutų. Kiti 
buvo tiesiog ypač jautrūs žmonės, dirbantys kitose profesinėse 
srityse.* 

Atpažinti kai kurias melo rūšis galima išmokti. Žmonės, su- 
sipažinę su tuo, kas dėstoma šiame ir kitame skyriuose, sėkmin- 
gai įvertindavo, kada slaugos studentės meluoja, - kone taip pat 
sėkmingai kaip patyrę psichoterapeutai. Kai kurių melo rūšių 
požymius įmanoma išmokti atpažinti. Tiesos aiškintojas turi 
daugiau šansų pažinti apgaulę, jei ji sumišusi su emocijomis, ir 
jei meluojantis asmuo nėra psichopatas, labai patyręs arba me- 
lagis iš prigimties. Verifikuotojas turi trejetą tikslų: dažniau pa- 
žinti melagį, rečiau tiesą palaikyti melu ir, svarbiausia, suvokti, 
kada tiesos nuo melo atskirti neįmanoma. 


Zodžiai 


Keista, tačiau daugelį melagių išduoda nerūpestingai ištarti 
žodžiai. Turiu galvoje ne tuos atvejus, kai meluojantis žmogus 
neįstengia paslėpti, ką pasakė, ar kai stengėsi paslėpti, tik jam 
nepasisekė - kalbu apie tai, kad jis tiesiog nepasistengė klai- 
dinti ištariamais žodžiais. Agentūros, atrenkančios vadovau- 
jančius darbuotojus, vadovas aprašė vyriškį, kuris per vienus 
metus skirtingais vardais dukart kreipėsi į jų agentūrą norėda- 
mas įsidarbinti. Kai tą žmogų paklausė, kokiu vardu į jį kreip- 
tis, „vyriškis, kuris pirmąkart pasivadino Lesliu D Einteriu, o 
vėliau Lesteriu Deinteriu, melavo neužsikirsdamas. Jis paaiš- 
kino vardą pasikeitęs, nes Leslis skambėjo pernelyg moteriš- 
kai, o pavardę - kad būtų lengviau ištariama. Tačiau iš tiesų jį 
išdavė buvusių darbdavių rekomendacijos. Jis pateikė tris pa- 


* Ne vienas psichologas mėgino nustatyti, kas nulemia - sugeba Žmogus įvertinti kitus 
ar ne. Deja, aiškesnių rezultatų dar niekas nepasiekė. Šių tyrinėjimų apžvalgą žr.: Mau- 
reen O Sullivan, “Measuring the Ability to Recognize Facial Expressions of Emotion,“ in 
Emotion in the Human Face, ed. Paul Ekman, New York: Cambridge University Press, 
1982. 

giriamuosius rekomendacinius laiškus. Visi trys „darbdaviai“ 
buvo neteisingai parašę tą patį žodį.“*! 

Net ir apdairų melagį išduos tai, ką Sigmundas Freudas vadi- 
na kalbos riktu. Kasdienio gyvenimo psichopatologijoje Freudas rašo, 
kad kasdienio gyvenimo apsirikimai, tokie kaip kalbos riktai, pa- 
žįstamų vardų užmiršimas ir skaitymo bei rašymo klaidos yra 
ne atsitiktinumai, bet prasmingi įvykiai, atskleidžiantys vidinius 
psichologinius konfliktus. Riktai parodo, sako Freudas, „...tai, ko 
žmogus nenorėjo pasakyti: jie tampa priemone išsiduoti.“** Freu- 
das specialiai apgaule nesidomėjo, bet vienas jo pavyzdžių buvo 
melą išduodantis kalbos riktas. Pavyzdyje aprašoma dr. Brillio, 
vieno ankstyvųjų ir geriausiai žinomų Freudo sekėjų, patirtis. 

„Vieną vakarą išėjome su dr. Frinku pasivaikščioti. Kalbėjome 
apie Niujorko psichoanalizės draugijos reikalus. Susitikome ko- 
legą dr. R., kurio nebuvau matęs daug metų ir nieko nežinojau 
apie jo asmeninį gyvenimą. — Mes labai apsidžiaugėme vėl su- 
sitikę ir man pasiūlius nuėjome į kavinę, kur gyvai šnekučiavo- 
mės geras dvi valandas. Pasirodo, jis nemažai žinojo apie mane, 
nes pačioje pradžioje pasiteiravo apie mano mažylį, paaiškinda- 
mas, kad kartkartėmis išgirsta apie mane iš mūsų bendro drau- 
go ir domisi mano moksline veikla, skaitydamas medicininius 
žurnalus. - Į mano klausimą, ar yra vedęs, atsakė neigiamai ir 
pridūrė: „Kam tokiam žmogui kaip aš vesti?“ 

Kai susiruošėme eiti, jis staiga kreipėsi į mane: „Norėčiau 
paklausti, ką jūs tokiu atveju darytumėte: pažįstu vieną slaugę, 
kuri kaip bendrininkė buvo įvelta į skyrybų procesą. Žmona pa- 
davė vyrą į teismą dėl ištuokos, apkaltindama slaugę kaip ben- 
drininkę, ir jis gavo ištuoką“. - „Norite pasakyti, ji gavo ištuo- 
ką“, - įsiterpiau. Jis tuojau pasitaisė: „Aišku, ji gavo ištuoką“. 
Ir pasakojo toliau, kad slaugę baisiai sujaudino šis procesas ir 
skandalas, kad ji ėmė gerti, tapo nervinga ir taip toliau, kol pa- 
galiau paprašė patarimo, kaip turėtų ją gydyti. 

Kai tik jis pasitaisė, aš paprašiau paaiškinti klaidą, bet išgirdau 
įprastus nusistebėjimus, negi Žmogus neturįs teisės suklysti, tai 


* Bruce Horowitz, “When Should an Executive Lie?“ Industry Week, November 16, 1981, 
p. 83. 
* Sigmund Freud, Kasdienio gyvenimo psichopatologija, Vilnius: Apostrofa, 2006, p. 118-120. 

buvęs tik atsitiktinumas, ir nieko čia nereikią ieškoti. Atsakiau, 
kad kiekvienas apsirikimas turėtų būti pagrįstas, kad būčiau lin- 
kęs manyti, jog šios istorijos herojus jis pats, jei pradžioje nebūtų 
sakęsis esąs nevedęs; tokiu atveju riktą būtų galima paaiškinti 
noru, kad bylą būtų pralaimėjusi žmona, bet ne jis, kad jam (pa- 
gal mūsų santuokos įstatymą) netektų mokėti alimentų ir Niu- 
jorko valstijoje jis vėl galėtų vesti kitą moterį. Jis užsispyręs neigė 
mano spėliones, kartu jas patvirtindamas perdėta afekto reakci- 
ja, aiškiai matomu susijaudinimu ir pagaliau kvatojimu. Darsyk 
paprašiau vien vardan mokslo pasakyti teisybę, bet jis kartojo tą 
patį: „Jei nenorite išgirsti melo, turite tikėti, jog esu viengungis, 
o visas jūsų psichoanalitinis aiškinimas - klaidingas“. Pridūręs, 
kad toks kiekvieną smulkmeną naršantis žmogus esąs tiesiog pa- 
vojingas, jis atsisveikino, neva turįs pasimatymą. 

Abu, dr. Frinkas ir aš, buvome įsitikinę, kad mano aiškini- 
mas teisingas, todėl nutariau gauti daugiau informacijos, kuri 
arba patvirtintų, arba atmestų jį. - Po kelių dienų užsukau pas 
kaimyną, seną dr. R. draugą, kuris visiškai patvirtino mano aiš- 
kinimą. Teismo procesas įvyko prieš kelias savaites, slaugė buvo 
pakviesta kaip viena kaltinamųjų.“* 

Freudas teigė, jog „būtina kalbos klaidos sąlyga yra kalbėtojo keti- 
nimo ką nors pasakyti slopinimas [Įkursyvas originale].“** Slepiama 
gali būti sąmoningai, jei kalbantis asmuo meluoja, tačiau Freudą 
labiau domino tie atvejai, kai kalbėtojas nesuvokia, kad slepia. 
Padaręs klaidą kalbėtojas gali pamatyti, ką nuslėpė, bet gali net 
ir tada nesuvokti. 

Melo tikrintojas turėtų elgtis atsargiai, nepasikliauti prielaida, 
kad kalbos riktas jau yra melo įrodymas. Paprastai iš konteksto 
įmanoma suprasti, ar kalbos riktas išduoda melą, ar ne. Melo 
tikrintojas turėtų nesuklysti manydamas, kad žmogus sako tiesą 
vien todėl, kad jis nedaro kalbos klaidų. Diduma melo yra be jo- 
kių kalbos klaidų. Freudas nepaaiškino, kodėl vienokį melą kal- 
bos klaida išduoda, o kitokio ne. Nemenka pagunda pamanyti, 

“ Freudas pateikė ir kitų įdomių, trumpesnių kalbos riktų pavyzdžių, bet jie ne tokie 

įtikinami kaip šis, mano parinktas, nes juos tenka versti iš vokiškojo originalo. Dr. Brillis 

buvo amerikietis, tad Freudas šį pavyzdį pateikė anglų kalba. Ibid., p. 89-90. 


* S. Freud, Parapraxes (1916), James Strachey, tr. and ed. , The Complete Psychological 
Works, vol. 15, New York: W. W. Norton, 1976, p. 66. 

jog kalbos klaidą melagis padaro tada, kai nori būti pagautas, 
kai jaučiasi kaltas meluodamas. Juk dr. R. iš tiesų turėjo jaustis 
kaltas dėl to, kad melavo garbiam kolegai. Tačiau neatlikta jokių 
tyrimų —- nedaug yra ir hipotezių, - kurios paaiškintų, kodėl tik 
kai kurį melą išduoda kalbos klaida. 

Tirados yra trečias būdas, kuriuo melagis išsiduoda kalbėda- 
mas. Tirada skiriasi nuo kalbos rikto. Šiuo atveju prašaunama pro 
šalį ne vienu ar dviem žodžiais, informacija ne šiaip prasprūsta, 
o stačiai išsilieja. Melagį užvaldo emocija ir kol ji nepraeina, jis 
nesuvokia, kokias pasekmes turės tai, ką jis atskleidžia. Jei me- 
lagiui pavyktų susitvardyti, šios pražūtingos sau informacijos jis 
dažnai neatskleistų. Dėl užplūdusių emocijų įtampos — įniršio, 
siaubo, baimės ar sielvarto - melagis tiesiog priverstas išsiduoti. 

Tomas Brokaw, kai dirbo NBC televizijos laidos „Šiandien 
rodome“ vedėju, apibūdino ir ketvirtą apgaulės užuominų šal- 
tinį: „Diduma užuominų, kurias gaunu iš žmonių, - žodinės, 
ne fizinės. Įrodymų, kad Žmogus meluoja, ieškau ne jo veide. 
Man rūpi kita - painūs atsakymai ar įmantrūs išsisukinėjimai.“* 
Brokaw nuojautą patvirtina keli tyrimai, kurių rezultatai rodo, 
kad vieni Žmonės, kai iš tikrųjų meluoja, atsakinėja netiesiogiai, 
daugiažodžiauja ir pasako daugiau, nei jų prašoma. Tačiau kiti 
tyrimai parodė kaip tik priešingą dalyką: dauguma žmonių tie- 
siog per daug nuovokūs, kad atsakytų netiesiogiai, stengtųsi 
išsisukinėti.* Tomas Brokaw tokių melagių greičiausiai nepa- 


* John Weisman, “The Truth will Out,“ TV Guide, September 3, 1977, p. 13. 


* Sunku pasakyti, kaip reikėtų aiškinti šį ir kitus prieštaringumus apgaulės reiškinį ti- 
riančioje literatūroje, nes atlikti eksperimentai nebuvo patys patikimiausi. Beveik visi 
tyrėjai stebėjo studentus, kurie melavo apie gana kasdieniškus dalykus beveik niekuo 
nerizikuodami. Daugelis melą tiriančių eksperimentų nebuvo parengti, tinkamai neap- 
galvota, kokios rūšies melas bus tiriamas. Pavyzdžiui, studentai buvo paprašyti argu- 
mentuotai pateikti nuomonę, kuri prieštarautų jų pačių įsitikinimams mirties bausmės 
arba abortų klausimais. Arba jie buvo paprašyti pasakyti, patinka jiems ar ne fotografi- 
joje matomas asmuo, o paskui apsimesti, kad jų nuomonė priešinga. Paprastai tokiuose 
eksperimentuose neatsižvelgiama nei į meluojančio asmens santykį su apgaulės auka, 
nei į tai, kaip šis santykis lems melagio pastangas sėkmingiau pameluoti. Šiuose ekspe- 
rimentuose melagis ir auka buvo nepažįstami, jie neturėjo jokios priežasties manyti, kad 
kada nors vėl susitiks. Kartais jokios aukos nė nebūdavo, o meluojantis asmuo turėjo 
„pameluoti“ mašinai. Naujausią, nors ir nepakankamai kritišką šių eksperimentų ap- 
žvalgą žr.: Miron Zuckerman, Bella M. DePaulo, and Robert Rosenthal, „Verbal and 
Nonverbal Communication of Deception,“ in Advances in Experimental Social Psychology, 
vol. 14, New York: Academic Press, 1981. 

žintų. Tačiau dar pavojingiau, jei melagiu palaikysime teisingą 
žmogų, kuris, savo nelaimei, šneka painiais ar nuo pagrindinės 
minties nukrypstančiais sakiniais. Juk yra būtent taip šnekančių 
žmonių. Bet koks apgaulės užuominą teikiantis elgesys gali būti 
kai kuriems Žmonėms įprastas. Galimybę neteisingai įvertinti 
tokius žmones vadinu Brokaw spąstais. Melo tikrintojo tyko to- 
kie Brokaw spąstai, kai įtariamo melu asmens jis nepažįsta ir 
apie jo elgesio savitumus nieko nežino. Šeštame skyriuje aptar- 
siu, kaip Brokaw spąstų išvengti. 

Iki šiol neištirta jokių kitų informacijos nutekėjimo žodžiais 
ar žodžių teikiamų apgaulės užuominų šaltinių. Nemanau, kad 
daug jų pavyks rasti. Kaip rašiau anksčiau, apgaudinėjančiam 
asmeniui nepaprastai lengva žodžiais nuslėpti ir klastoti tiesą, 
nors ir pasitaiko klaidų - nerūpestingumo, riktų, tiradų, daugia- 
žodystės, išsisukinėjimo. 


Balsas 


Balsas — visa kita, kas kalbant nėra žodžiai. Įprasčiausios ap- 
gaulės užuominos, išduodamos balsu, yra pauzės. Jos gali būti 
per ilgos ar per dažnos. Įtarimą kelia ir tai, kai atėjus žmogaus 
eilei kalbėti jis dvejoja, ypač kai dvejoja atsakydamas į klausimą. 
Įtampą sukelia ir trumpesnės pauzės pokalbio metu, jei jų pasi- 
taiko pakankamai dažnai. Kalbos klaidos irgi gali būti apgaulės 
užuomina. Joms priklauso ir tokie beprasmiai Žodelyčiai, kaip 
„aha“, „na-a-a“, „hm-m-m“, pakartojimai, tokie, kaip „na, su- 
pranti, supranti...“, žodžių dalys, kaip „man 1a-la-labai patiko“. 

Tokios apgaulės užuominos balse, kaip klaidos ir pauzės, gali 
pasitaikyti dėl dviejų skirtingų priežasčių. Melagis gali būti iš 
anksto neapgalvojęs, ką sakys. Jei melagis nesitikėjo, kad teks 
meluoti, o gal pasiruošė meluoti, tačiau nesitikėjo konkretaus 
klausimo, jis, ko gera, dvejos ar padarys kalbos klaidų. Tačiau 
klaidų gali pasitaikyti ir gerai apgalvotame melagio tekste. Di- 
delė baimė, kad melas veikiausiai išaiškės, ir gerai pasiruošusį 
melagį priverčia suklupti ar užmiršti tai, ką ketino pameluoti. 
Melo atskleidimo baimė gali padidinti nepasiruošusio melagio 

klaidas. Suprasdamas, kaip prastai jam sekasi meluoti, melagis 
gali dar labiau įsibaiminti, kad jį sugaus meluojant, tad pauzių 
ir kalbos klaidų tik pagausės. 

Apgaulę galima pažinti ir iš balso skambėjimo. Nors daugu- 
ma mūsų tiki, kad iš balso skambėjimo galima pasakyti, kokią 
emociją jaučia žmogus, balsą studijuojantys mokslininkai tuo 
dar nėra įsitikinę. Jie jau atrado nemažai būdų, kaip atskirti ne- 
malonius balsus nuo malonių, tačiau iki šiol neįsitikino, ar balso 
skambėjimas apėmus kiekvienai iš nemalonių emocijų — pyk- 
čiui, baimei, sielvartui, pasibjaurėjimui, paniekai - skiriasi. Ma- 
nau, kad ilgainiui bus paaiškinti ir šie skirtingumai. O kol kas 
aprašau, kas žinoma, kas teikia vilčių. 

Geriausiai nustatytas emocijos požymis yra balso aukštumas. 
Apie 70/o tirtų asmenų susijaudinę imdavo šnekėti aukštesniu 
balsu. Ir, matyt, reikia patikslinti — kai Žmogus susijaudina iš 
pykčio ar išgąsčio. Yra ir šiokių tokių įrodymų, kad balsas tam- 
pa žemesnis, kai žmogus nuliūdęs ar nusiminęs, tačiau tai dar ne 
iki galo ištirta. Mokslininkai dar neišsiaiškino, ar balso aukštis 
keičiasi susijaudinus, pasibjaurėjus, pajutus panieką. Kiti emoci- 
jų požymiai, nors dar tiksliai nenustatyti, yra garsesnė, greitesnė 
šneka supykus ar išsigandus ir tylesnė, lėtesnė nuliūdus. Turė- 
tume sulaukti svarbesnių naujienų ir iš vertinančių kitus balso 
kokybės aspektus — tembrą, energijos spektrą skirtingų dažnių 
juostose, su kvėpavimu susijusius balso pokyčius.“ 

Emocijų sukeltas balso permainas sunku paslėpti. Jei ir me- 
luojama iš esmės daugiausia apie emocijas, kurios patiriamos 
sakant netiesą, galima tikėtis, jog informacija nutekės. Jei melo 
tikslas nuslėpti baimę ar pyktį, balsas turėtų būti aukštesnis ir 
garsesnis, kalba greitesnė. Priešingas balso pokytis veikiausiai 
išduos liūdesį, kurį apgavikas stengiasi nuslėpti. 

Balso skambėjimas gali išduoti ir tokį melą, kuriuo siekiama 
ne nuslėpti emocijas, net jei kokios emocijos ir nuslėptos. Jei 


*“ Keletas naujų metodų, sukurtų balsui vertinti, per artimiausius kelerius metus turėtų 
duoti revoliucingų rezultatų. Šių metodų apžvalgą žr. Klaus Scherer, “Methods of Rese- 
arch on Vocal Communication: Paradigms and Parameters,“ in Handbook of Methods in 
Nonverbal Behavior Research, ed. Klaus Scherer and Paul Ekman, New York: Cambridge 
University Press, 1982. 

žmogus nuogąstauja, kad jo melą išaiškins, balse pasigirs baimė. 
Galima spėti, kad kaltė dėl apgaulės balso skambėjimą pakeis 
panašiai kaip liūdesys. Bet neaišku, ar balse gali atsispindėti 
džiaugsmo apgavus sukeltas pokytis. Neabejoju, kad bet koks 
susijaudinimas balse atsispindi tam tikru būdu, tačiau tai dar 
reikėtų patvirtinti. 

Mūsų eksperimentas su studentėmis slaugytojomis buvo 
vienas pirmųjų, per kurį užregistruotas apgaudinėjant pasi- 
keičiantis balso aukštis.“ Nustatėme, jog apgaudinėjant balsas 
tampa aukštesnis. Manau, šiuos rezultatus gavome dėl to, kad 
studentės buvo išsigandusios. Ši emocija jas apėmė dėl dviejų 
priežasčių. Padarėme viską, ką tik galėjome, kad jos pamany- 
tų, jog eksperimento rezultatai daug ką nulems. Todėl jos dar 
labiau nuogąstavo, kad nebūtų pagautos meluojant. Kai kurie 
kruvini vaizdai juos mačiusioms slaugytojoms sukėlė dar ir em- 
patišką baimę. Rezultatus būtume gavę kitokius, jei kuri nors iš 
minėtų dviejų baimių būtų buvusi ne tokia didelė. Pavyzdžiui, 
jei būtume stebėję asmenis, nerizikuojančius būsima profesine 
karjera, gal jie nė nepajustų balso aukštumą pakeičiančios bai- 
mės. O jei, tarkime, studentėms slaugytojoms būtume parodę 
filmą apie mirštantį vaiką, jis veikiau būtų sužadinęs liūdesį, ne 
baimę. Ir kai jų baimė, kad sugaus meluojant, būtų lėmusi balso 
paaukštėjimą, šią reakciją kompensuotų liūdesys, dėl kurio bal- 
sas tampa žemesnis. 

Aukštesnis balsas dar nėra apgaulės požymis. Tai veikiau bai- 
mės ar pykčio, gal ir susijaudinimo rodiklis. Mūsų eksperimente 
kaip tik šių emocijų požymis išdavė studentės tvirtinimą, neva 
ji laiminga ir rami žiūrėjo filmą apie gėles. Pavojinga bet kokios 
emocijos ženklus balse interpretuoti kaip apgaulės įrodymą. 
Tiesą sakantis žmogus bijodamas, kad juo nepatikės, iš baimės 
gali pakelti balsą taip, kaip jį pakelia melagis, nuogąstaujantis, 
kad jį sugaus meluojant. Melo tikrintojo bėda, kad kartais emo- 
Ciškai susijaudina ir nekalti, ne tik melagiai. Aptardamas, kaip 
Ši problema trukdo melo tikrintojui interpretuoti kitas apgau- 


*7 Šie rezultatai skelbiami: Paul Ekman, Wallace V. Friesen, and Klaus Scherer, “Body 
Movement and Voice Pitch in Deceptive Interaction,“ Semiotica 16, 1976, p. 23-27. Tuos 
pačius rezultatus gavo ir Schereris bei kiti tyrėjai. 

lės užuominas, kurių galėtų pasirodyti, vadinsiu ją Otelo klaida. 
Šeštame skyriuje aptarsiu šią klaidą smulkiau, paaiškinsiu, kaip 
melo tikrintojui jos išvengti. Deja, išvengti šito nėra lengva. As- 
muo, besistengiantis išsiaiškinti apgaulę išduodančius balso po- 
kyčius, neapsaugotas ir nuo Brokaw spąstų (individualių emo- 
cinio elgesio skirtumų), kuriuos minėjau anksčiau aptardamas 
pauzes ir kalbos klaidas. 

Kaip emocijos signalai balse, tokie kaip aukštis, ne visada 
rodo melą, taip ir balsas, kuriame nepasigirsta jokių emocijų, 
nebūtinai rodo asmens teisumą. Johno Deano liudijimų, trans- 
liuotų per nacionalinę televiziją svarstant Votergeito bylą, pa- 
tikimumą iš dalies nulėmė tai, kaip buvo interpretuotas jokių 
emocijų nerodantis, pabrėžtinai lygus jo balso tonas. Johnas De- 
anas, prezidento Nixono patarėjas, liudijo praėjus dvylikai mė- 
nesių po įsilaužimo į Demokratų partijos komiteto būstinę Vo- 
tergeito viešbutyje. Jau prieš mėnesį prezidentas Nixonas buvo 
prisipažinęs, kad jo patarėjai stengėsi nuslėpti įsilaužimą, tačiau 
paneigė pats ką nors apie tai žinojęs. 

Federalinio teisėjo Johno Siricos žodžiais tariant, „byloje, su- 
sijusioje su šio įsilaužimo dangstymu, smulkesnės žuvelės jau 
buvo gerokai susipainiojusios, nes visų jų parodymai skyrėsi. 
Teliko nustatyti aukščiausių įsipainiojusių asmenų kaltę arba ne- 
kaltumą. Daugiausia čia ir turėjo lemti Deano parodymai... Tad 
Senatui duotuose parodymuose jis patvirtino ne kartą Nixonui 
sakęs, jog; nutildyti Votergeito įsilaužimo bylos kaltinamuosius 
prireiksią milijonų dolerių, o Nixonas atsakęs, kad tuos pinigus 
įmanoma gauti. Be jokio išgąsčio, jokio pasipiktinimo, jokio at- 
sisakinėjimo. Tad Deanas pateikė sensacingiausią kaltinimą. Jis 
tikino, kad Nixonas pats pritaręs kaltinamųjų papirkimui.“* 

Kitą dieną Baltuosiuose Rūmuose Deano tvirtinimai buvo 
nuginčyti. Po penkerių metų paskelbtuose atsiminimuose Ni- 
xonas rašė: „Johno Deano liudijimus Votergeito byloje laikau 
meistrišku tiesos ir netiesos, įmanomo nuoširdaus nesupratimo 
ir aiškiai sąmoningų iškraipymų lydiniu. Stengdamasis sumen- 
kinti savo vaidmenį jis perkėlė viską, ką pats žinojo apie įsilau- 


* John J. Sirica, To Set the Record Straight, New York: W. W. Norton, 1979, p. 99-100. 

žimą, ir savo nerimą į kitų žmonių žodžius bei veiksmus.“*? Tuo 
metu Deanas buvo užsipultas kur kas negailestingiau. Į spaudą 
prasprūdo tariamai iš Baltųjų Rūmų atkeliavusios istorijos, esą 
Deanas melavo, apkaltino prezidentą, nes bijojo homoseksualų 
prievartos, kurią galbūt tektų patirti atsidūrus kalėjime. 

Taigi Deanas sakė savo, o Nixonas savo, ir mažai kas Žinojo, 
kuris sako tiesą. Teisėjas Sirica, reikšdamas savo abejones, pasa- 
kojo: „Turiu prisipažinti, jog į Deano įtarinėjimus žiūrėjau skep- 
tiškai. Slepiant įsilaužimą ... jis pats aiškiai buvo viena svarbiau- 
sių figūrų. Jam grėsė nemažai prarasti... Tuo metu man atrodė, 
kad Deanui labiau rūpi pačiam apsiginti įpainiojant prezidentą, 
o ne pasakyti tiesą.“ 

Teisėjas Sirica toliau aprašo, kokį įspūdį jam paliko Deano 
balsas: „Kai jis perskaitė savo liudijimą, komiteto nariai ištisas 
dienas taršė jį priešiškais klausimais. Tačiau savo versijos Dea- 
nas nepakeitė. Jis neatrodė nė mažiausiai susinervinęs. Vieno- 
das, be emocijų balso tonas kėlė pasitikėjimą.“*! Tačiau kai kam 
gal pasirodytų, kad lygiu balso tonu kalbantis žmogus kontro- 
liuoja save, 0 tai jau galėtų reikšti, jog turi ką slėpti. Nenorint 
suklysti dėl vienodo Deano balso tono interpretacijos, reikėtų 
žinoti, ar toks balsas šiam asmeniui būdingas. 

Tai, kad Žmogaus balse nėra jokių emocijų, nebūtinai rodo, 
jog jis sako tiesą. Yra Žmonių, kurie bent jau balsu niekada nero- 
do emocijų. Gana dažnai emocingi žmonės, meluodami apie kokį 
konkretų dalyką, gali jokių emocijų neparodyti. Taigi teisėjas Si- 
rica pateko į Brokaw spąstus. Prisiminkime - NBC žurnalistas ir 
laidų vedėjas Brokaw sakė, jog daugiažodystę supranta kaip žen- 
klą, kad žmogus meluoja, o aš paaiškinau, kad galima apsirikti, 
nes yra individų, kurie visada daugiažodžiauja. Dabar teisėjas 
Sirica gali padaryti priešingą klaidą - patikėti, kad asmuo sako 
tiesą vien todėl, kad jis nepateikia jokių apgaulės užuominų, ne- 
atsižvelgti į tai, kad kai kurie Žmonės jų niekada nepateikia. 
Abi klaidos kyla iš individų emocinės raiškos skirtingumo. 

* Richard Nixon, The Memoirs of Richard Nixon, vol. 2, New York: Warner Books, 1979, 

p. 440. 


* Sirica, To Set the Record Straight, p. 99-100. 
3! Ibid. 

Melo tikrintojas suklys, jei nežinos, koks paprastai yra emocinis 
įtariamojo melu elgesys. Brokaw spąstai neegzistuotų, jei nebū- 
tų jokių patikimų apgaulę rodančių elgesio užuominų. Melo ti- 
krintojas neturėtų už ko užsikabinti. Brokaw spąstai negrėstų ir 
tuomet, jei elgesio užuominą būtų galima pritaikyti visiems, ne 
tik daugeliui žmonių. Nėra tokių apgaulės užuominų, kurios būtų 
vienodos visoms žmogiškosioms būtybėms, tačiau po vieną ir drau- 
ge su kitomis jos gali padėti tiesos aiškintojui įvertinti. Johno 
Deano sutuoktinė, draugai ir bendradarbiai geriau žinotų, ar jis, 
kaip ir kiti Žmonės, balsu parodo emocijas, ar sugeba balsą val- 
dyti. Tad teisėjas Sirica, kuris iki šiol Johno Deano nepažinojo, 
pateko į Brokaw spąstus. . 

Deano liudijimas vienodu balsu duoda ir dar vieną pamoką. 
Melo tikrintojas negali užmiršti galimybės, kad įtariamasis gali 
būti nepaprastai talentingas artistas, sugebantis taip pakeisti 
savo elgesį, kad nesuprasi, meluoja jis ar ne. Pagal jo paties pri- 
sipažinimą, galima manyti, kad Johnas Deanas buvo talentin- 
gas melagis. Atrodo, kad jis iš anksto žinojo, kaip teisėjas Sirica 
ir kiti išsiaiškins jo elgesį. Planuodamas, kaip elgsis, kai reikės 
liudyti, jis pasakoja svarstęs taip: „Būtų lengva liudijant imti 
dramatizuoti ar leistis į per ilgas šnekas... Tačiau aš nuspren- 
džiau skaityti savo parodymus vienodu balsu, kaip įmanoma 
šaltakraujiškiau, lygiai taip pat atsakinėti į klausimus... Žmonės 
linkę manyti, kad sakantis tiesą liudytojas turėtų būti ramus.'?* 
Deanas prisimena, kad kai baigė liudyti ir prasidėjo kryžminė 
apklausa, jis gerokai susijaudino: „Jaučiau, kaip dusau iš pyk- 
čio, jausdamasis vienas ir bejėgis prezidento galybės akivaizdo- 
je. Giliai įkvėpiau, kad atrodyčiau galvojąs, o iš tiesų stengiau- 
si susitvardyti... Negali parodyti emocijų, pasakiau sau. Spauda 
pastvers tai kaip nevyriškumo, silpnumo ženklą.“*? Pats faktas, 
kad Deano liudijimas buvo dirbtinis, kad jis taip talentingai kon- 
troliavo savo elgesį, nebūtinai reiškia, kad jis melavo. Veikiau tai 
reiškia, kad žmonėms reikėtų atsargiau vertinti jo elgesį. Vėliau 
pateikti įrodymai leidžia spręsti, kad Deano liudijimas didžiąja 


* John Dean, Blind Ambition, New York: Simon 6r Schuster, 1976, p. 304. 
“ Ibid., p. 309-310. 

dalimi buvo teisingas, o Nixonas, kuris, kitaip nei Deanas, nebu- 
vo toks talentingas, melavo. 

Baigiant balso aptartį reikėtų užsiminti dar ir apie tuos prie- 
taisus, kurie neva automatiškai ir teisingai pažįsta melą iš balso. 
Tai psichologinio streso vertintojas (PSV), Mark II balso anali- 
zatorius, streso balse analizatorius, psichologinio streso anali- 
zatorius (PSA), „Hagoth“ streso balse analizatorius, streso balse 
monitorius. Šių prietaisų gamintojai teigia iš balso galintys at- 
pažinti melą net Žmogui šnekant telefonu. Suprantama, kaip ir 
nurodo pavadinimai, ši technika aptinka ne melą, o stresą. Nėra 
tokio balso signalo, kuris savaime reikštų melą, yra tik neigiamų 
emocijų ženklai. Šių gana brangių prietaisų gamintojai aiškiai 
vartotojo neįspėja, kad jie neišaiškins tų melagių, kurie neigia- 
mų emocijų nejaučia, ir neteisingai įvertins tuos nekaltus žmo- 
nes, kurie viso labo susinervinę. Balso specialistai mokslininkai 
ir besispecializuojantieji su kita melo aiškinimo technika įrodė, 
kad šie prietaisai melą aptinka ne geriau nei jį aptinkame spėda- 
mi, kad jie ne itin sėkmingai įveikia net ir lengvesnę užduotį, kai 
tereikia nustatyti, susinervinęs žmogus ar ne.?* Tačiau neatrodo, 
kad dėl to juos būtų ėmę mažiau pirkti. Galimybė garantuotai ir 
be kliūčių aptikti melą išlieka tokia pati intriguojanti. 


Kūnas 


Vieną būdą, kuriuo kūnas išduoda slepiamus jausmus, išsi- 
aiškinau daugiau kaip prieš dvidešimt penkerius metus, studen- 
tiškais laikais atlikdamas eksperimentą. Tuo metu dar nebuvo 
mokslinių įrodymų, ar kūno judesiai tiksliai atspindi emocijas 
ir asmenybę. Tiesa, vienas kitas psichoterapeutas taip galvojo, 
tačiau jų samprotavimus tuo metu akademinėje psichologijoje 
įsitvirtinę bihevioristai atmesdavo kaip nepagrįstus. Daugelis 
1914-1954 m. atliktų tyrinėjimų taip ir neparėmė įsitikinimo, 
kad neverbalinis elgesys gali suteikti tikslią informaciją apie 

* Kritišką šių streso balse nustatymo būdų apžvalgą žr.: David T. Lykken, A Tremor in 

the Blood, New York: McGraw-Hill, 1981, 13 sk. ir Harry Hollien, “The Case against 


Stress Evaluators and Voice Lie Detection“ (unpub, mimeograph), Institute for Advance 
Study of the Communicative Processes, University of Florida, Gainesville. 

emocijas ir asmenybę. Akademinė psichologija didžiavosi, kad 
moksliniai eksperimentai paneigė neprofesionalų įsitikinimą 
neva emocijas ar asmenybę galima paaiškinti iš veido ar kūno 
kalbos. Vienas kitas sociologas ar psichoterapeutas, kurie toliau 
rašė apie kūno judesius, panašiai kaip ir tie, kurie domėjosi eks- 
trasensorika ar grafologija, laikyti silpnapročiais ar šarlatanais. 

Aš negalėjau tuo patikėti. Stebėdamas grupinės terapijos se- 
ansų metu kūno judesius įsitikinau, kad galiu atspėti, kas dėl ko 
nervinasi. Su visu pirmų metų doktoranto optimizmu ėmiau- 
si keisti akademinės psichologijos požiūrį į neverbalinį elgesį. 
Sukūriau eksperimentą, kuriuo ketinau parodyti, kad ištikus 
stresui žmogaus kūno judesiai pasikeičia. Stresą turėjo sukelti 
dėstytojas — jis sutiko veikti pagal planą, kurį sukūriau ketin- 
damas apklausti savo kolegas doktorantus apie visiems jiems 
svarbius dalykus. Slapta kamera fiksuojant jų elgesį dėstytojas 
užduodavo pradedantiesiems psichologams klausimus, ką jie 
ketina daryti baigę studijas. Tuos, kurie paminėjo tiriamąjį dar- 
bą, dėstytojas užsipuolė, esą jie slapstysis laboratorijoje ir vengs 
atsakomybės padėti psichinėmis ligomis sergantiems žmonėms. 
Tie, kurie ketino padėti žmonėms ir praktikuoti psichoterapi- 
ją, kritikavo už tai, kad trokšta tik užsidirbti pinigų ir purtosi 
atsakomybės dirbti tiriamąjį darbą, kuris padėtų geriau gydyti 
psichikos ligas. Doktorantams dar užduodavo ir kitą klausimą, 
ar jie patys kada gydyti psichoterapija. Tuos, kurie buvo gydyti, 
paklausdavo, kaip jie patys sirgdami tikisi padėti kitiems. Kurie 
psichoterapija niekada gydyti nebuvo, užsipuldavo už tai, kad 
stengiasi padėti kitiems patys neturėdami jokios tiesioginės pa- 
tirties. Tai buvo situacija, kurioje studentas bet kokiu atveju bū- 
davo apkaltinamas. Įtampai padidinti paprašiau dėstytoją, kad 
nutraukinėtų atsakančiuosius į klausimus, neleistų jiems baigti, 
kai bandys atsakyti į jo replikas. 

Doktorantai savo noru pasisiūlė dalyvauti šiame nelinksma- 
me eksperimente norėdami padėti man, kolegai. Žinojo, kad tai 
tiriamasis pokalbis, kad paklius į stresą sukeliančias situacijas, 
tačiau nuo to lengviau jiems nebuvo. Dėstytojas, kuris dabar el- 
gėsi taip neprotingai, turėjo didžiulę galią. Jo nuomonė buvo la- 

bai svarbi doktorantūros pabaigoje, o nuo palankaus įvertinimo 
priklausė, kokį jie galėtų gauti darbą. Po kelių minučių studen- 
tai sutrikdavo. Neįstengdami išeiti ar apsiginti, kunkuliuodami 
iš pykčio jie arba nutildavo, arba imdavo kažką nerišliai mur- 
mėti, kai bandydavo jam atsakyti. Aš buvau paprašęs dėstytojo, 
kad šie kankinimai nesitęstų ilgiau kaip penkias minutes, o kai 
pabaigs, kad paaiškintų, ką jis darė ir kodėl, pagirti studentus, 
kad taip sėkmingai ištvėrė stresą. 

Aš stebėjau veiksmą per veidrodinį stiklą kamera visą laiką 
fiksuodamas kūno judesius. Savo akimis negalėjau patikėti tuo, 
ką išvydau per pirmąjį pokalbį. Po trečio užsipuolimo doktoran- 
tė parodė dėstytojui pirštą! Tokia poza ji laikė ranką visą minutę. 
Bet neatrodė nė kiek supykusi, o dėstytojas dėjosi nepastebintis. 
Pokalbiui pasibaigus puoliau į vidų. Abu sakė, kad aš išsigalvo- 
ju. Ji prisipažino pykusi, tačiau neigė, kad tai parodė. Dėstytojas 
pritarė, kad aš tikriausiai įsivaizdavau, tikino, nešvankų gestą 
tikrai būtų pastebėjęs. Kai išryškinome juostą, pamatėme mano 
įrodymą. Šis gestas riktas — parodytas pirštas - nebuvo nesą- 
moningos emocijos išraiška. Studentė žinojo, kad pyksta, tačiau 
sąmoningai nesuvokė išreiškianti pyktį. Ji nežinojo jam rodanti 
pirštą. Prasiveržė jausmai, kuriuos ji sąmoningai stengėsi pa- 
slėpti. 

Po penkiolikos metų dar sykį pamačiau tokios pat prigimties 
neverbalinės informacijos nutekėjimą. Mačiau tai eksperimente 
su studentėmis slaugytojomis, besistengiančiomis nuslėpti re- 
akciją į šiurpius filme rodomus operacinės vaizdus. Šį sykį pra- 
sprūdo ne piršto gestas, bet trūktelėjimas pečiu. Viena po kitos 
būsimosios slaugytojos išsiduodavo meluojančios, kai nežymiai 
trūktelėdavo pečiu pašnekovui paklausus: „Ar norėtumėte žiū- 
rėti toliau?“, „Ar tiktų šį filmą rodyti vaikui?“ 

Trūktelėjimas pečiu ir parodytas pirštas yra du pavyzdžiai, 
kurie vadinami emblemomis, atskiriant juos nuo visų kitų Žmonių 
rodomų gestų. Emblemos turi labai tikslią prasmę, žinomą vi- 
siems konkrečios kultūrinės grupės nariams. Visi žino, kad pirš- 
tas reiškia „velniop“ ar „susikišk“, o truktelėjimas pečiu reiškia 
„nežinau“, „aš bejėgis“ arba „koks skirtumas?“ Diduma kitų ges- 

tų tokios konkrečiai apibrėžtos prasmės neturi ar ji daug mažiau 
apibrėžta. Be žodžių daugelis gestų nieko nereiškia. Kitaip yra su 
emblemomis. Jas galima panaudoti vietoj žodžio ar kai žodžių 
pavartoti neįmanoma. Šiuo metu JAV įprasta naudoti apie 60 em- 
blemomis laikomų gestų. (Kiekviena šalis, dažnai ir šalies regioni- 
nės grupės turi skirtingus emblemomis esančių gestų rinkinius). 
Kiti gerai žinomų emblemų pavyzdžiai yra pritarimą išreiškian- 
tis linkčiojimas, neigimą reiškiantis galvos purtymas, kvietimas 
pirštu prisiartinti, pamojavimas pasisveikinant ar atsisveikinant, 
dviejų pirštų sukryžiavimas norint kitą žmogų sugėdinti, pri- 
dėjimas rankos prie ausies prašant šnekėti garsiau, pakeleivio, 
prašančio pavėžėti, aukštyn iškeltas nykštys, ir kiti simboliai.“ 
Emblemomis esantys gestai beveik visada rodomi sąmonin- 
gai ir juos rodantis asmuo žino, ką daro. Jis nusprendžia taip 
siųsti Žinią. Tačiau gali pasitaikyti išimčių. Kaip būna kalbos 
riktų, taip gali pasitaikyti ir kūno judesių riktų - embleminių 
gestų, išduodančių informaciją, kurią asmuo stengiasi nuslėpti. 
* Mūsų simbolių apžvalgos metodas ir jo rezultatai amerikiečiams pateikti: Harold G. 
Johnson, Paul Ekman, and Wallace V. Friesen, “Communicative Body Movements: Ame- 


rican Emblems,“ Semiotica 15, 1975, p. 335—353. Skirtingų kultūrų simbolių palygimą žr.: 
Ekman, “Movements with Precise Meanings," Journal of Communication 26, 1976, p. 14-26. 

Suprasti, ar emblema yra riktas, atskleidžiantis slepiamą infor- 
maciją, 0 ne sąmoninga Žinia, galima iš dviejų dalykų. Vienas — 
parodomas tik emblemos fragmentas. Trūktelėti pečiais galima 
kilstelint abu pečius ar atverčiant delnus arba derinant šį judesį 
su veido mimika, kai pakeliami antakiai, viršutiniai vokai nusilei- 
džia, o burna įgauna pasagos formą; arba suderinant visus šiuos 
veiksmus ir dar šiek tiek atmetant į šoną pakreiptą galvą. Kai toks 
emblema esantis gestas išduoda slepiamą informaciją, bus paro- 
dytas tik vienas elementas ir tas nebaigtas. Gal bus trūktelėta tik 
vienu pečiu ir ne itin smarkiai, gal bus patempta tik viršutinė lūpa, 
gal atversti delnai bus vos kilstelėti. Iškeltas pirštas yra ne tik tam 
tikra penkių pirštų kombinacija, bet ranka dar išmetama į prie- 
kį ir aukštyn, dažnai ne vieną kartą. Kai ši emblema —- iškeltas 
pirštas - buvo parodytas nesąmoningai, kai jis išdavė užgniaužtą 
studentės įniršį, ranka nebuvo išmesta, liko tik pirštų derinys. 

Antrasis ženklas, kad emblema yra riktas, ne sąmoningas 
veiksmas, kai jis parodomas neįprasta pozicija. Diduma tokių 
emblemomis esančių gestų parodomi tiesiai priešais žmogų, tarp 
liemens ir kaklo. Kai toks simbolinis gestas parodomas iš įpras- 
tos pozicijos, jo nepastebėti neįmanoma. Slepiamą informaciją iš- 
duodantis emblemos gestas niekada nebus parodytas įprastai. Per 
įtemptą pokalbį, kai doktorantė parodė dėstytojui pirštą, šis nebu- 
vo atkištas jam priešais, kad matytųsi, bet jos ranka buvo padėta ant 
kelio. Eksperimente su būsimomis slaugytojomis iš pečių trūktelė- 
jimo, išduodančio bejėgiškumą, nesugebėjimą paslėpti jausmus, 
teliko nežymus rankos pasukimas rankų nepakeliant nuo skraito. 
Jei emblema nebūtų suskaidyta, jei ji nebūtų patraukta iš įprastos 
pateikimo padėties, meluojantis asmuo suvoktų, ką daro, ir em- 
blema esantį gestą „cenzūruotų“. Žinoma, šios savybės, būdingos 
slepiamos informacijos nutekėjimą rodančiai emblemai — suskai- 
dymas ir pateikimas neįprasta poza daro ją sunkiai pastebimą ki- 
tiems. Melagis informaciją išduodančią emblemą gali parodyti ir 
ne vieną kartą, bet nei jis, nei melo auka jos nepastebės. 

Niekas negali laiduoti, kad kiekvienas meluojantis asmuo 
padarys tokią simbolinio gesto rodymo klaidą. Labai tikrų ap- 
gaulės ženklų nebūna. Kol kas pakankamai neištirta, kaip dažnai 

žmonėms meluojant pasitaiko tokių riktais virtusių emblemos 
prasmę turinčių gestų. Susidūrę su dėstytojo priešiškumu du iš 
penkių studentų parodė tokį simbolinį gestą. Iš melavusių bū- 
simųjų slaugytojų tokį gestą riktą parodė daugiau nei pusė. Bet 
nežinome, kodėl vieni žmonės tokiu pavidalu išduoda slepiamą 
informaciją, o kiti ne.* 

Nors ne kiekvienas melagis parodo tokias netikras emblemas, 
bet tos, kurios pasitaikė, pakankamai patikimos. Netikra emble- 
ma galima pasikliauti kaip ženklu, rodančiu asmens nenorimą 
atskleisti informaciją. Nuo Brokaw spąstų ar Otelo klaidos emble- 
mos interpretacija priklauso mažiau nei dauguma kitų apgaulės 
požymių. Yra žmonių, kurie nuolat daugiažodžiauja, bet mažai 
kas nuolat rodys tokius netikrus simbolinius gestus. Kalbos klai- 
dos gali reikšti įvairaus pobūdžio įtampą, nebūtinai sukeltą vien 
melo. Kadangi emblema esantis gestas siunčia itin konkretų pra- 
nešimą, beveik kaip žodžiai, tad klaidingai parodytas šis simboli- 
nis judesys paprastai nėra toks daugiaprasmis. Jei asmuo apsirinka 
norėdamas pasakyti „eik velniop“ ar „man maišosi protas“, arba 
„ne tą norėjau pasakyti“, - kurių kiekvieną galima išreikšti emble- 
ma, - suprasti, kas norėta pasakyti, neturėtų būti taip jau sunku. 

Tai, kokia emblema pasirodys kaip klaida, koks pranešimas 
prasprūs, priklausys nuo nuslėptos tiesos pobūdžio. Eksperi- 
mente, kuriame dalyvavo priešiškai nusiteikęs dėstytojas, dok- 
torantai slėpė pyktį ir pasipiktinimą, tad emblema turėjusio būti 
gesto klaidomis tapo pirštas ir kumštis. Eksperimente, kai buvo 
rodytas mokamasis medicinos filmas, studentės slaugytojos pyk- 
čio nejautė, tačiau daugeliui atrodė, kad jos neįstengia deramai 
nuslėpti emocijų. Bejėgiškas trūktelėjimas pečiu tapo emblemos 
raiškos klaida. Suaugusiųjų nereikia mokyti emblemų prasme 
vartojamų gestų žodyno. Visi žino, ką reiškia jų kultūroje rodomi 
tokie simboliniai gestai. Tačiau daugeliui žmonių dar reikia su- 
žinoti, kad emblemos gali būti klaidingos. Jei melo tikrintojai iš- 
leis iš galvos šią galimybę, klaidingų emblemų gestų nepastebės, 

* Gaila, kad niekas iš apgaulę nagrinėjusių tyrėjų nepatikrino, ar jie galėtų pakartoti 

mūsų atradimus apie emblemų klaidas. Viliuosi, kad jiems tai pavyks, kaip pavyko ir 


man dukart per dvidešimt penkerius metus atskleisti informacijos nutekėjimą per klai- 
dingus, emblemas turėjusius reikšti gestus. 

jie paprasčiausiai prasprūs jiems pro akis, nes netikra emblema 
būna suskaidyta, pateikta neįprasta poza. 

Iliustracijos yra kitos prigimties kūno judesiai, suteikiantys 
apgaulės užuominų. Iliustracijos dažnokai painiojamos su sim- 
boliniais gestais, tačiau svarbu juos vienus nuo kitų atskirti, nes 
žmonėms meluojant šių dviejų rūšių kūno judesiai gali kisti at- 
virkštine tvarka, kitaip tariant, kai netikrų emblemų daugėja, 
iliustracijų paprastai mažėja. 

Iliustracijomis šie gestai vadinami dėl to, kad žmogus jais ilius- 
truoja savo kalbą. Tą padaryti galima ne vienu būdu. Pabrėžti 
žodį ar frazę, panašiai kaip kirčio ženklu ar paryškinant, minčių 
tėkmė gali būti nubrėžta ore, tarsi kalbėtojas sau diriguotų - ran- 
komis jis gali ore nupiešti paveikslą ar judesiais pakartoti ar su- 
stiprinti tai, kas sakoma. Paprastai kalbą iliustruoja rankos, nors 
antakio ir viršutinio voko judesiai dažniausiai yra svarbiausi, tą 
pačią funkciją gali atlikti ir visas kūnas ar viršutinė liemens dalis. 

Per pastaruosius kelis šimtmečius visuomenės požiūris į 
iliustracijų deramumą kito keletą kartų. Vienu metu tos pačios 
iliustracijos rodė priklausymą aukštesnėms klasėms, o kitu jos 
laikytos netašytų žmonių elgesiu. Oratoriaus, kalbančio viešuo- 
menei, sėkmei būtinos iliustracijos paprastai būdavo aprašomos 
oratorystės menui skirtose knygose. 

Iliustracijas tirti moksliškai pirmąkart imtasi ne siekiant at- 
skleisti apgaulės užuominas, bet ir metus iššūkį nacių sociolo- 
gams. To mokslinio darbo rezultatai galėtų padėti melo tikrinto- 
jui išvengti klaidų, padaromų, kai neatsižvelgiama į iliustracijų 
nacionalinį pagrindą. 1930-aisiais pasirodė daug straipsnių, ku- 
riuose buvo teigiama, kad iliustracijos įgimtos ir kad „Žemes- 
nės rasės“, tokios kaip žydai ar čigonai, iliustruoja savo šneką 
gausesnėmis energingomis iliustracijomis, lyginant su mažiau 
gestikuliuoti linkusiais arijais. Nepaminėtas tik Vokietijos sąjun- 
gininkų italų polinkis naudoti daug iliustracijų! 

Davidas Efronas“, Argentinos žydas, studijavęs Kolumbijos 
Universitete su antropologų Franzu Boasu, analizavo Niujorko 


* Efrono knyga Gesture and Environment, išleista 1941, perleista kitu pavadinimu Gesture, 
Race, and Culture, The Hague: Mouton Press, 1972. 

miesto žemutinės rytų dalies gyventojus. Jis nustatė, kad emi- 
grantai iš Sicilijos naudoja iliustracijas, kuriomis tarsi nupiešia- 
mas paveikslėlis arba parodomas veiksmas, o emigravę iš Lie- 
tuvos Žydai naudoja iliustracijas, kurios akcentuoja ar nubrėžia 
minties eigą. Jų atžalos, gimę Jungtinėse Amerikos Valstijose 
ir lankę bendras mokyklas, iliustracijomis jau nesiskiria. Ir tie, 
kurių tėvai kilę iš Sicilijos, ir Lietuvos žydų vaikai savo kalbą 
iliustruoja vienodai. 

Iliustravimo stilius, kaip parodė Efronas, yra įgytas, ne įgim- 
tas. Skirtingų kultūrų Žmonės ne tik naudoja skirtingų rūšių 
iliustracijas, bet vieni iliustruoja labai mažai, o kiti gausiai. Net 
ir toje pačioje kultūroje individai skiriasi pagal tai, kiek ilius- 
tracijų jie paprastai parodo.* Tačiau melą gali išduoti ne vien 
tai, kiek ar kokios rūšies iliustracijų Žmonės naudoja. Apgaulės 
užuominą įžvelgsime pastebėję, jog iliustracijų sumažėjo, žmo- 
gus iliustruoja mažiau negu paprastai. Reikėtų daugiau paaiš- 
kinti, kada žmonės iliustruoja, tuomet mažiau klysime vertinda- 
mi, kodėl asmuo ėmė iliustruoti mažiau. 

Pirmiausia apsvarstykime, kodėl žmonės apskritai iliustruo- 
ja. Iliustracijos pasitelkiamos norint geriau išreikšti sunkiai Žo- 
džiais perteikiamas idėjas. Paaiškėjo, kad žmonės linkę dažniau 
iliustruoti paprašius juos apibūdinti zigzagą, o ne kėdę, kad jie 
dažniau pasitelks iliustracijas nurodydami, kaip nueiti į paštą, 
ne aiškindami, kodėl pasirinko vieną ar kitą profesiją. Ilius- 
tracijų Žmonės imasi ir tada, kai neranda žodžio. Spragtelėjęs 
pirštais ar tarsi ko siekdamas ore, asmuo, regis, lengviau ran- 
da žodį, tarsi tas žodis plūduriuotų jam virš galvos ir judesiu 
kalbėtojas jį pagautų. Tokia ieškomo žodžio iliustracija pašne- 
kovui bent parodo, kad žodžio ieškoma, kad asmuo, kurio jis 
klauso, dar neužleido savo eilės kalbėti. Iliustracijos gali turėti 
parengiamąją funkciją, padedančią Žmonėms susieti žodžius į 
rišlią šneką. Kuo labiau žmones jaudina tai, ką jie sako, tuo dau- 
giau jie iliustruoja. 

* Imigrantų šeimos, kilusios iš tų kultūrų, kurios gausiai naudoja iliustracijas, dažnai 

moko savo vaikus „nešnekėti rankomis“. Vaikus jie įspėja, kad jei iliustruos, atrodys 


tarsi atvykę iš senosios šalies. Iliustruodami mažiau labiau primins šiaurės europiečius, 
senesniuosius amerikiečių protėvius. 

Žmonės linkę iliustruoti gausiau nei paprastai įniršę, pasibai- 
sėję, labai sunerimę, sielvartaudami, apimti entuziazmo. 

Dabar aptarkime, kodėl žmonės ima iliustruoti mažiau, nei 
yra įpratę, nes tai padės suprasti, kada iliustracijų sumažėjimas 
gali būti apgaulės užuomina. Pirmoji priežastis veikiausiai, kad 
emociškai žmogus abejingas tam, apie ką šneka. Tad kalbėto- 
jai iliustruos mažiau negu įpratę tada, kai jie neįsijautę, nuobo- 
džiauja, kai jiems neįdomu, kai yra labai liūdni. Zmones, kurie 
apsimeta nerimastingais ar entuziastingais, gali išduoti tai, kad 
jie nepalydi savo kalbos iliustracijomis. 

Zmogus iliustruos mažiau ir negalėdamas apsispręsti, ką 
sakyti. Jei tenka atsargiai pasverti kiekvieną žodį, prieš sakant 
apgalvoti, ką sakyti, daug iliustracijų neišvysime. Kai paskaitą 
skaitome ar prekės reklamą pristatome pirmą arba antrą kartą, 
iliustracijų nebus tiek daug, kaip vėliau, kai jau nereikės tokių 
pastangų parinkti žodžius. Iliustracijų sumažėja, kai kalbame at- 
sargiai. Su apgaule tai gali būti nė nesusiję. Gal Žmogus turi būti 
atsargus, nes daug kuo rizikuoja, nuo to priklauso, kokį įspūdį 
padarys viršininkui, gal jis stengiasi būti atsargus atsakydamas 
į klausimą, kuris gali jam laimėti prizą, gal tai pirmieji žodžiai 
asmeniui, kuriuo aistringai žavėjosi iš tolo. Dviprasmiškumas 
irgi verčia atsargiai apgalvoti, kas sakoma. Gal drovų žmogų ne- 
paprastai vilioja daug geresnio darbo pasiūlymas, tačiau jis bijo 
iš to kylančios rizikos. Neapsispręsdamas, sutikti su pasiūlymu 
ar ne, jis kankinasi, nes nežino, ką sakyti ir kaip pasakyti. 

Jei melagis iš anksto tinkamai neapgalvojo savo žodžių, jam 
taip pat gali tekti elgtis apdairiai, prieš pasakant kiekvieną žodį 
atsargiai apsvarstyti. Apgavikai, kurie deramai nesurepetavo, 
kurie konkrečiu būdu meluoti nepatyrę, kurie nenumatė, ko jų 
ir kada gali paklausti, iliustracijų naudos mažiau. Net jei mela- 
gis tinkamai pasirengęs ir surepetavęs, iliustruoti jis gali mažiau 
dėl emocijų. Kai kurios emocijos, ypač baimė, gali trukdyti riš- 
liai šnekėti. Beveik bet kokios stiprios emocijos tvardymas truk- 
do rišliai jungti žodžius. Jei emociją reikia ne tik slopinti, bet ir 
Slėpti, jei ji stipri, net melagiui, puikiai parengusiam tekstą, bus 
Sunku jį pasakyti ir iliustracijų sumažės. 

Mūsų eksperimente studentės slaugytojos iliustracijų naudo- 
jo mažiau, kai stengėsi nuslėpti reakciją į filmą apie amputacijas 
ir nudegimus, nei tada, kai nuoširdžiai pasakojo apie emocijas, 
sukeltas filmo su gėlių vaizdais. Iliustracijų sumažėjo bent jau 
dėl dviejų priežasčių: studentės nebuvo įgudusios sugalvoti rei- 
kiamą melą, jos neturėjo pakankamai laiko sugalvoti, ką sakyti. 
Be to, buvo sužadintos stiprios emocijos, tiek melo išaiškinimo 
baimė, tiek reakcija į matytą šiurpų filmą. Daug kitų tyrėjų irgi 
nustatė, kad meluojant iliustracijų naudojama mažiau nei sa- 
kant tiesą. Jų eksperimentuose emocijų sukelta nebuvo, tačiau 
meluojantys asmenys buvo prastai pasirengę. 

Supažindindamas su iliustracijų reiškiniu sakiau, kad svarbu 
atskirti jas nuo emblemų, nes meluojant jų skaičius keičiasi skir- 
tingai - emblemomis buvusių klaidų gausėja, o iliustracijų ma- 
žėja. Svarbiausi emblemomis esančių gestų ir iliustracijų skir- 
tumai yra judesio tikslumas ir siunčiamas pranešimas. Šie abu 
emblema esančio gesto elementai tiksliai nurodyti, bet kokiu 
judesiu emblemos neparodysi, tik tikslus judesys išreiškia gana 
tikslų turinį. Iliustracijos, priešingai, gali apimti didelį spektrą 
judesių ir išreikšti gana neapibrėžtą pranešimą. Prisiminki- 
me nykščio ir smiliaus derinį (O), išreiškiantį emblemą „OK“. 
Ji parodyti galima tik vienu būdu. Jeigu nykštį sujungtume su 
viduriniu arba mažuoju pirštu, šis simbolinis gestas nebūtų vi- 
sai aiškus. Jo ir prasmė labai konkreti — „OK“, „gerai“, „viskas 
puiku“.* Atskirtos nuo žodžių iliustracijos daug prasmės neturi. 
Stebėdami žmogų, iliustruojantį savo žodžius judesiais, bet šių 
žodžių negirdėdami, pokalbį menkai tesuprasime, tačiau visai 
kas kita, jeigu asmuo rodo emblema esantį gestą. Kitas emblemų 
ir iliustracijų skirtumas yra tai, kad nors ir vienos, ir kitos ro- 
domos žmonėms kalbantis, emblemų gestus galima panaudoti 
vietoj žodžių arba kai žmonės negali šnekėtis ar nešneka. 

Melo tikrintojas turėtų atsargiau interpretuoti iliustracijas nei 
simbolinių gestų klaidas. Kaip minėjau, tiek Otelo klaida, tiek 
Brokaw spąstai turi įtakos iliustracijoms, bet ne emblemos pras- 
mę turinčių gestų riktams. Jei melo tikrintojas pastebi, kad su- 


* Šis simbolinis gestas turi visai kitokią, nepadorią reikšmę kai kuriose Pietų Europos 
šalyse. Simboliai nėra universalūs. Jų prasmė skirtingose kultūrose skirtinga. 

mažėjo iliustracijų, jis privalo įvertinti visas kitas priežastis (iš- 
skyrus melą), dėl kurių Žmogus galėtų stengtis atsargiai parinkti 
kiekvieną žodį. Emblemos klaida paprastai turi mažiau dvipras- 
mybių, perduodamas pranešimas paprastai pakankamai aiškus, 
kad melo aiškintojas galėtų be vargo jį tinkamai interpretuoti. 
Melo aiškintojui nereikia pažinoti įtariamojo iš anksčiau, kad 
suprastų jo rodomo simbolinio gesto klaidą. Toks judesys pats 
savaime turi prasmę. Tačiau kadangi individai labai skiriasi pa- 
gal tai, kiek judesiais iliustruoja pokalbį, jų neįmanoma įvertinti 
neturint jokio vertinimo pagrindo. Kad galėtum interpretuoti 
iliustracijas, kaip ir daugumą kitų apgaulės užuominų, reikia 
pažinoti asmenį iš anksčiau. Pastebėti apgaulę matant žmogų 
pirmą kartą labai sunku. Emblema esančio gesto klaida suteikia 
vieną iš tokių retų galimybių. 

Kitą kūno judesių rūšį - manipuliacijas — paaiškinsiu norėda- 
mas įspėti melo tikrintoją neskubėti jų interpretuoti kaip apgau- 
lės požymius. Išsiaiškinome, kad verifikuotojas dažnai klaidin- 
gai įvertina tiesą sakantį asmenį kaip meluojantį, nes šis naudoja 
daug manipuliacijų. Nors manipuliacijos gali rodyti, kad žmogus 
susinervinęs, taip yra ne visada. Manipuliacijų pagausėjimas nėra 
patikimas apgaulės požymis, nors žmonės būtent tuo įsitikinę. 

Manipuliacijomis vadinami visi judesiai, kuriais viena kūno 
dalis švarina, masažuoja, trina, laiko, žnaibo, krapšto, kaso ar 
kitaip veikia kitą kūno dalį. Manipuliacijos gali trukti labai 
trumpai, bet gali tęstis ir iki kelių minučių. Kai kurios trumpos, 
rodos, turi tikslą: patvarkomi plaukai, išvaloma ausis, pakaso- 
ma kuri nors kūno dalis. Kitos manipuliacijos, ypač trunkančios 
ilgėliau, atrodytų, yra visai betikslės: sukami ir vėl paleidžiami 
plaukai, patrinami pirštai, koja mušama į grindis. Įprasčiausios 
manipuliacijos atliekamos rankomis. Manipuliacijos objektas 
gali būti ranka, taip pat ir kokia kita kūno dalis. Įprasti mani- 
puliacijų objektai yra plaukai, ausys, nosis, tarpukojis. Manipu- 
liavimo veiksmai gali būti atliekami ir veido srityje - liežuviu 
pliauškinama į žandus, dantimis kramsnojamos lūpos, gali koja 
būti trinama į koją. Manipuliacijoms gali būti naudojami ir re- 
kvizitai, pavyzdžiui, degtukas, pieštukas, sąvaržėlė, cigaretė. 

Dauguma žmonių išauklėti vengti tokių labiau vonios kam- 
bariui derančių įpročių, bet jie taip ir neišmoko manipuliacijų 
nusikratyti - nė nepajunta, kad tai daro. Negalėtume sakyti, kad 
žmonės šių savo manipuliacijų sąmoningai nesuvokia. Juk vos 
sumojame, kad kurią nors mūsų manipuliaciją kažkas stebi, ją 
iškart nutraukiame, sušvelniname ar užmaskuojame. Vos pas- 
tebimą judesį tuoj pridengiame kitu, ryškesniu. Bet net ir ši su- 
dėtinga strategija, skirta manipuliacijoms paslėpti, nėra daroma 
sąmoningai. Manipuliacijos yra prie pačios sąmoningumo ribos. 
Dauguma žmonių neįstengia ilgesniam laikui nutraukti mani- 
puliacijų, net jei sąmoningai stengiasi tai padaryti. Jie tiesiog 
prie savo manipuliacijų pripratę. 

Tačiau matydami kitų manipuliacijas mes elgiamės padoriau 
nei jas atlikdami. Manipuliaciją darančiam asmeniui suteikia- 
ma privatumo ją užbaigti net tada, kai ima ją daryti vidury po- 
kalbio. Pokalbio dalyviai, jam atliekant manipuliaciją, nusuka 
žvilgsnį ir atsigręžia tik tada, kai šis užbaigia. Jeigu manipulia- 
cija yra viena iš tų, atrodytų, beprasmiškų veiksmų, kaip plau- 
kų sruogos sukimas, kuris niekada nesibaigia, kiti žmonės, be 
abejo, nenusuka žvilgsnio į šoną visam laikui, bet ir į manipu- 
liacijos veiksmą ilgam neįsismeigia. Toks mandagus „nedėme- 
singumas“ manipuliacijoms yra per daug gerai išmoktas įprotis, 
nereikalaujantis pastangų. Manipuliaciją stebintis, ne ją darantis 
asmuo, kaip koks smalsusis Tomas nusižengia padorumui. Kai 
du automobiliai privažiuoja prie „Stop“ ženklo, nusižengia tas, 
kuris žvilgčioja į šalia sustojusio automobilio vairuotoją, ne tas, 
kuris energingai krapštosi ausį. 

Tiek aš, tiek kiti, nagrinėję manipuliacijas, svarstėme, kodėl 
žmonės imasi vienos rūšies manipuliacijos, o ne kitos? Ką reiš- 
kia, kai Žmogus trina, o ne spaudinėja, krapšto, o ne kaso? Ir 
ar yra koks nors skirtumas, ar kaso jis ranką, ausį ar nosį? Iš 
dalies galima atsakyti, kad kiekvieno asmens psichika indivi- 
duali. Žmonės turi mėgstamą konkrečios rūšies manipuliaciją, 
kuri yra skiriamasis jo bruožas. Vienas Žmogus gal sukinėja Žie- 
dą, kitas krapštinėja odeles aplink nagus, dar trečias raito ūsus. 
Niekas nebandė išsiaiškinti, kodėl žmogus mėgsta vieną mani- 

puliaciją, o ne kitą, nes juk yra ir tokių, kurie neturi jokių spe- 
cialių jiems būdingų manipuliacijų. Yra šiokių tokių įrodymų, 
kad tam tikros manipuliacijos reiškia ne vien tik nepatogumus. 
Išsiaiškinome, kad psichiatrijos pacientai kartais irgi naudoja 
manipuliacijas, pavyzdžiui, krapštinėjasi ir tais atvejais, kai jo- 
mis nerodo pykčio. Susigėdę pacientai užsidengdavo akis. Ta- 
čiau šie įrodymai nėra galutiniai, nors apskritai jau įrodyta, kad 
pajutus diskomfortą manipuliacijų pagausėja?" 

Mokslininkai jau pakankamai patikimai parėmė nespecia- 
listų įsitikinimą, kad žmonės nerimauja, atlieka nerimastingus 
judesius, kai jie nejaukiai jaučiasi, nervinasi. Bet koks nerimas 
padaugina tokių manipuliacijų, kaip kūno kasymasis, spaudi- 
nėjimas, krapštymas, kiaurymių valymas ir švarinimas. Aš taip 
pat manau, kad Žmonės daro gausesnes manipuliacijas, kai jie 
yra atsipalaidavę, kai nusimeta socialinius apribojimus. Draugų 
būrelyje žmonės paprastai mažiau jaudinasi dėl padoraus elge- 
sio. Vieni greičiausiai nesidrovėdami riaugės, kiti krapštinėsis, o 
tokį elgesį daugelyje situacijų bent iš dalies tramdytų. Jeigu taip 
yra iš tikrųjų, manipuliacijos sukelia diskomfortą tik oficialioje 
aplinkoje, su mažiau pažįstamais žmonėmis. 

Tad manipuliacijos nėra patikimi apgaulės ženklai, nes jos 
gali rodyti priešingas būsenas - ir diskomtortą, ir atsipalaidavi- 
mą. Be to, melagiai žino, kad manipuliacijas reikia stengtis nu- 
slopinti, ir ne vienam dažnai tai pavyksta. Jokių ypatingų Žinių 
tam nereikia, o nuomonė, kad manipuliacijos yra diskomtorto, 
susinervinimo ženklai, paprasčiausiai priklauso folklorui. Di- 
duma juk įsitikinę, kad melagis nenustygsta vietoje, kad neri- 
mavimas yra apgaulės požymis. Kai žmonių paklausėme, iš ko 
jie atspėtų, kad asmuo meluoja, dauguma paminėjo rangymąsi, 
gudrias neramias akis. Tačiau visiems žinomi ženklai, rodantys tokį 
elgesį, kurį nesunku nuslopinti, nebus itin patikimi, jei melagis daug 
kuo rizikuoja ir nenori būti išaiškintas. 

Studentės slaugytojos meluodamos nedarė daugiau manipu- 
liacijų nei sakydamos tiesą. Kitais eksperimentais įrodyta, kad 

* Manipuliacinių gestų aptartį žr.: Paul Ekman and Wallace V. Friesen, “Nonverbal Be- 


havior and Psychopathology,“ in The Psychology of Depression: Contemporary Theory and 
Research, ed. R. J. Friedman and M. N. Katz, Washington, D.C.: J. Winston, 1974. 

apgaudinėjant manipuliacijų padaugėja. Manau, kad šių įro- 
dymų prieštaringumą paaiškina didesnis ar mažesnis rizikos 
veiksnys. Kai meluojant daug kuo rizikuojama, manipuliacijos 
veiksmas gali būti su pertrūkiais, nes kartais pasireiškia priešiš- 
kos jėgos. Didelė rizika priverčia melagį stebėti ir kontroliuoti 
įprastas pažįstamas apgaulės užuominas, prie kurių priklauso 
ir manipuliacijos. Tačiau dėl didelės rizikos melagis gali bijoti, 
kad bus pagautas, tad baimė gali pagausinti manipuliacijų. Jų 
gali pagausėti, jos gali būti valdomos, nuslopinamos, trumpam 
išnykti, po tam tikro laiko vėl pasirodyti, vėl būti nuslopintos. 
Būsimosios slaugytojos daug kuo rizikavo, tad jos stengėsi kuo 
smarkiau manipuliacijas slopinti. Pati situacija buvo šiek tiek 
keistoka — neįprasta, kad eksperimento metu būtų prašoma 
meluoti, - tad sutrikimo galėjo pakakti tam, kad manipuliacijų 
padaugėtų. Tačiau per šiuos eksperimentus meluojantis asmuo 
nieko svarbaus nelaimėjo apgavęs, o nepasisekus daug neprara- 
do, tad didelės prasmės stengtis valdyti ar slopinti manipulia- 
cijas nematė. Net jei mano paaiškinimas, kodėl gaunami tokie 
prieštaringi rezultatai, ir neteisingas (tokias po fakto pateikia- 
mas interpretacijas paprastai reikėtų laikyti negalutinėmis, kol 
jos nepatvirtintos tolesnių studijų), bet jau patys prieštaringi 
duomenys yra pakankama priežastis, dėl kurios melo tikrintojas 
manipuliacijas turėtų interpretuoti atsargiai. 

Eksperimentu, kuriuo buvo tikrinta, kaip sėkmingai žmonės 
atpažįsta melą, išaiškinome, kad tie, kurie naudoja daug mani- 
puliacijų, laikomi melagiais. Buvo visai nesvarbu, ar daug mani- 
puliacinių gestų darantis žmogus iš tiesų sakė tiesą, ar melavo. 
Tie, kurie jį matė gausiai gestikuliuojant, įvertino kaip nesąži- 
ningą. Taigi reikėtų atsižvelgti į tai, kaip lengva padaryti tokią 
klaidą. Dar kartą pakartosiu daugybę priežasčių, kodėl manipu- 
liacijų gestai nėra patikimi apgaulės požymiai. 

Žmonės labai skiriasi tuo, kaip gausiai ir kokių rūšių manipuliaci- 
niais gestais jie paprastai palydi savo žodžius. Ši individualių skir- 
tingumų problema (Brokaw spąstai) gali būti įveikta, jei melo 
tikrintojas pažįsta konkretų asmenį iš anksčiau ir gali palyginti 
jo elgesį įvairiomis aplinkybėmis. 

Manipuliacijų, kaip apgaulės užuominų, interpretaciją sunki- 
na Otelo klaida, nes labiau gestikuliuoti žmonės ima dėl kokių nors 
priežasčių pasijutę nepatogiai. Ta pati bėda ir su kitais apgaulės 
požymiais, bet šios klaidos reikia ypač saugotis vertinant ma- 
nipuliacinius gestus, mat, jie retkarčiais yra ne tik nepatogumo 
požymis, bet ir atsipalaidavimo su draugais atodūsis. 

Tikimasi, kad gausūs kalbą palydintys manipuliacijų gestai išduos 
apgaulę, tad motyvuotas melagis stengsis juos sutvardyti. Kitaip nei 
veido išraiškos, kurias Žmonės irgi stengiasi kontroliuoti, ma- 
nipuliacijas sutramdyti gana lengva. Jei su melu susijusi rizika 
didesnė, melagiui bent iš dalies pavyks manipuliacinius gestus 
sutvardyti. 

Poza yra kitas kūno požymis, nagrinėtas ne vieno tyrėjo, ta- 
čiau nedaug rasta patvirtinimų, kad poza gali būti informacijos 
nutekėjimo ar apgaulės užuominų šaltinis. Žmonės žino, kaip 
dera sėdėti ir stovėti. Formaliam pokalbiui deranti poza skirsis 
nuo tos, kokia tinka kalbant su draugu. Kai žmogus apgaudinė- 
ja, poza, atrodo, būna puikiai kontroliuojama ir valdoma. Nei 
aš, nei kiti apgaulės tyrėjai neįžvelgėme meluojančių asmenų 
pozos skirtumų nuo tiesą sakančių Žmonių.* Aišku, galėjome 
neįvertinti to pozos požymio, kuris linkęs kisti. Galimas daly- 
kas, kad pastebėtume tendenciją susidomėjus palinkti į priekį, o 
išsigandus ar pasišlykštėjus loštelėti atgal. Tačiau turintis stiprią 
motyvaciją melagis turėtų įstengti nuslopinti visas, išskyrus 
subtiliausias, tokias emocijas išduodančias pozos užuominas. 


Autonominės nervų sistemos teikiamos apgaulės užuominos 


Iki šiol aptariau skeleto raumenų sukeltus kūno veiksmus. 
Emocijos sujaudinto kūno autonominė nervų sistema (ANS) 
taip pat sukelia pastebimų pokyčių - kvėpavimo dažnumo ir gi- 
lumo, rijimo dažnumo, didelio prakaitavimo. (Veide išryškėju- 


* Vienas apgaulę tyrinėjantis eksperimentas nustatė žmonių įsitikinimą, kad tie, kurie 
dažnai keičia pozą, meluoja. Tačiau faktiškai įrodyta, kad poza su teisumu nesusijusi. Žr. 
Robert E. Kraut and Donald Poe, “Behavioral Roots of Person Perception: The Deception 
Judgements of Custom Inspectors and Laymen,“ Journal of Personality and Social Psycho- 
logų 39, 1980, p. 784-798. 

sios ANS sukelti pokyčiai - paraudimas, išbalimas, akių lėliukių 
išsiplėtimas — aptariami kitame skyriuje). Sužadinus emocijas, 
šie požymiai atsiranda nevalingai, juos sunku paslėpti, todėl dėl 
šios priežasties jie gali būti itin patikimos apgaulės užuominos. 

Šiuos ANS sukeltus pokyčius fiksuoja poligrafas, arba melo 
detektorius, tačiau dauguma jų akivaizdūs ir be specialių prie- 
taisų. Jei melagis jaučiasi išsigandęs, piktas, susijaudinęs, siel- 
vartaujantis, kaltas, susigėdęs, veikiausiai jo kvėpavimas taps 
tankesnis, krūtinė kilnosis, žmogus tankiau ris seiles. Ištisus de- 
šimtmečius mokslininkai ginčijosi, ar kiekvienai emocijai būdin- 
gas konkretus tokių autonominės nervų sistemos pokyčių rinki- 
nys, ar ne. Daugelis psichologų mano, kad ne, jie įsitikinę, kad 
žmogus tankiau kvėpuoja, daugiau prakaituoja ir ryja sužadi- 
nus bet kokią emociją. ANS pokyčiai tik žymi emocijos stiprumą, 
bet nepasako, kokia tai emocija. Vis dėlto šis požiūris prieštarau- 
ja daugelio žmonių patirčiai. Išsigandę Žmonės jaučia kitokius 
kūno pokyčius nei, pavyzdžiui, supykę. Taip yra dėl to, sakytų 
daugelis psichologų, kad tas pačias kūno pajautas jie vienaip in- 
terpretuoja išsigandę, kitaip supykę. Tai ne įrodymas, kad ANS 
veikla iš tikrųjų skiriasi sužadinus baimės ir pykčio emocijas.** 

Mano naujesni tyrimai, pradėti jau kone pabaigus šią knygą, 
leidžia tuo abejoti. Jei neklystu, ANS pokyčiai nėra vienodi vei- 
kiant visoms emocijoms, kiekvienos emocijos skirtingi. Tai gali 
būti svarbu atskleidžiant melą. Taigi melo tikrintojas poligrafu 
arba vien žiūrėdamas ir klausydamas gali nustatyti ne tik tai, 
kad įtariamasis melu yra emociškai susijaudinęs, bet ir išsiaiš- 
kinti, kokios jis apimtas emocijos — išsigandęs, piktas, pasibjau- 
rėjęs ar nuliūdęs. Nors tokią informaciją, kaip aiškinu kitame 
skyriuje, galima perskaityti veide, dauguma jame atsispindinčių 
signalų Žmonės pajėgia nuslopinti. ANS veiklą užgniaužti daug 
sunkiau. 

Kol kas paskelbtas tik vienas tyrimas, ir kai kurie Žinomi psi- 
chologai mano atradimams nepritaria. Mano gauti duomenys 
laikomi prieštaringais, nepagrįstais, tačiau mūsų mokslininkų 


5 Šiuolaikinis šio požiūrio šalininkas: George Mandler, Mind and Body: Psychology of 
Emotion and Stress, New York: W. W. Norton 6: Co., 1984. 

grupės įrodymai tvirti, manau, jog ilgainiui mokslo bendruo- 
menė juos priims. 

Man atrodė, kad įveikti teks dvi problemas, trukdančias ras- 
ti įtikinamus įrodymus, jog skirtingoms emocijoms būdinga 
skirtinga ANS veikla, ir vyliausi pasiūlyti jų abiejų sprendimą. 
Problema viena - kaip gauti grynų emocijų pavyzdžių? Kad su- 
priešintų baimės ir pykčio emocijoms būdingus ANS pokyčius, 
mokslininkas turi neabejoti, kad jo tiriamasis patiria būtent šias 
emocijas. ANS sistemos pokyčių įvertinimas reikalauja sudėtin- 
gų prietaisų, tad tiriamasis privalo pateikti emocijų mėginius 
laboratorijoje. Klausimas, kaip išgauti tas emocijas sterilioje ne- 
natūralioje aplinkoje? Kaip sukelti žmogui baimę ir pyktį, bet ne 
vienu metu? Ypač svarbi problema, kaip pasiekti, kad žmogus 
nebijotų ir nepyktų vienu metu, kaip atskirti emocijas, kad jos 
nesusilietų į tai, ką aš ir kiti vadinu emocijų mišiniu. Jei emoci- 
jos neatskiriamos, jei jų mėginiai nebus gryni, tuomet nėra jokio 
metodo nustatyti, ar ANS veikla kiekvienos emocijos skirtinga. 
Nes jei tai pavyktų nustatyti, turint galvoje, kad pykčio mišinys 
turės ir baimės emocijos, o baimės turės pykčio emocijos, dėl to 
gali atrodyti, kad ANS pokyčiai vienodi. Tiek laboratorijoje, tiek 
realiame gyvenime išvengti tokio emocijų susiliejimo nelengva. 
Mišrių emocijų pasitaiko dažniau negu grynų. 

Populiariausias būdas gauti emocijų mėginių yra paprašyti 
tiriamąjį prisiminti ar įsivaizduoti ką nors baisaus. Pavyzdžiui, 
tiriamasis įsivaizduotų esąs užpultas gatvės plėšiko. Mokslinin- 
kas turi būti tikras, kad tiriamasis išsigando, bet dar ant plėšiko 
nesupyko, kad nesupyko nė ant savęs, jog leidosi išgąsdinamas 
ar kad buvo toks paikas, jog rizikavo. Toks pats pavojus, kad 
vietoj grynų emocijų bus sužadintos mišrios, išlieka ir jas sužadi- 
nus kitais būdais. Pavyzdžiui, mokslininkas rodo baimę keliantį 
filmą, gal epizodą iš Alfredo Hitchcocko siaubo filmo Psichozė, 
kurioje Tonis Perkinsas staiga peiliu užpuola duše besimaudan- 
čią Dženetę Li. Tiriamasis gali supykti ant mokslininko, kam jį 
išgąsdino, ir supykti pats ant savęs, kam išsigando, supykti ant 
Tonio Perkinso, kam jis užpuolė Dženetę Li, pasibjaurėti krauju, 
Susijaudinti dėl Dženetės Li kančios, nustebti dėl tokio veiksmo 

posūkio. Tad sugalvoti, kaip gauti grynų emocijų pavyzdžius, 
nėra taip paprasta. Manau, daugiausia ANS analizavusių moks- 
lininkų tiesiog padarė išvadą, jog tyrimo subjektai daro tai, ko 
tyrėjas pageidauja, kad jie be jokių pastangų pateikia grynųjų 
emocijų pavydžius. Jie nesiėmė nieko, kas patvirtintų, kad jų 
emocijų pavyzdžiai tikrai gryni. 

Antra problema ta, kad emocijų pavyzdžius tenka kaupti 
laboratorijoje, emocijos sukeliamos technologiškai. Daugelis ti- 
riamųjų vos įžengę per duris jaučia, kas jiems nutiks ir tas jų 
pojūtis nuolat stiprinamas. Mat, prie įvairių tiriamo asmens 
kūno dalių turi būti prijungti laidai, kad būtų galima nustatyti 
ANS veiklą. Tenka prijungti daugybę laidų, stebėti kvėpavimą, 
širdies ritmą, odos temperatūrą, prakaitavimą. Sėdėjimas su 
prijungtais laidais mokslininkui stebint tai, kas vyksta jų kūne, 
dažnai videokameroms fiksuojant pokyčius, daugelį Žmonių 
trikdo. Sumišimas yra emocija, ir jei ji sukelia ANS veiklą, tie 
pokyčiai nuspalvins kiekvieną gaunamą emocijos pavyzdį, kurį 
tyrėjas stengiasi užregistruoti. Jam gali atrodyti, kad tiriamasis 
vienu metu prisimena išgąsdinusį, kitu metu - pyktį sukėlusį 
įvykį, tačiau iš tiesų abu prisiminimus gali nustelbti sumišimas. 
Nė vienas mokslininkas nesiėmė jokių priemonių sumažinti su- 
mišimą, nė vienas nepatikrino ir neįsitikino, ar sumišimas nesu- 
gadino grynosios emocijos mėginio. 

Mums su kolegomis pavyko pašalinti sumišimo veiksnį tiria- 
maisiais pasirinkus profesionalius aktorius.?? Aktoriai pripratę, 
kad į juos žiūri, jie nesinervina, kai žmonės stebi kiekvieną jų 
judesį. Užuot sumišę, jie susižavėjo mintimi, kad prie jų bus pri- 
jungti laidai ir stebima, kas vyksta jų kūnuose. Tad su aktoriais 
pavyko įveikti pirmą problemą, gauti grynų emocijų pavyzdžių. 
Pasinaudojome tuo, kad aktoriai daugelį metų buvo dirbę pagal 
Stanislavskio vaidybos sistemą, kuri išugdo įgūdžius prisimin- 
ti ir iš naujo išgyventi emocijas. Šią techniką aktoriai praktiškai 
naudodavo, kad pasitelkę prisiminimus apie jausmus sukurtų 
konkretų vaidmenį. Darydami eksperimentą paprašėme akto- 


** Paul Ekman, Robert W. Levenson, 6 Wallace V. Friesen, “Autonomic Nervous System 
Activity Distinguishes between Emotions,“ Science, 1983, vol. 221, p. 1208-1210. 

rius — prijungę prie jų laidus ir nukreipę į jų veidus videoka- 
meras — taip intensyviai, kaip tik įstengia, prisiminti ir iš naujo 
išgyventi epizodą, kai jautė didžiausią gyvenime pyktį, paskui 
prisiminti ir kitus epizodus, kai jautė didžiausią baimę, liūdesį, 
nuostabą, laimę ir pasišlykštėjimą. Kiti mokslininkai šią techniką 
taikė jau anksčiau, bet mes tikėjomės daugiau sėkmės, nes tyrė- 
me profesionalus, įgudusius dirbti šiuo metodu, nesidrovinčius. 
Negana to, mes labai nesitikėjome, kad tiriami aktoriai padarys 
tai, ko paprašėme, patikslinome, ar gavome grynas, ne mišrias 
emocijas. Jiems prisiminus kiekvieną emociją paprašydavome 
įvertinti, kaip intensyviai jautė prisimintą ir atkurtą emociją, ir 
ar tuo pat metu jautė ir kokių kitų emocijų. Nė vienas iš tų ban- 
dymų prisiminti ar vėl išgyventi emociją, kai patvirtino jautę ir 
kitą emociją taip pat stipriai, kaip tą, kurią prašėme atkurti, į 
pavyzdžius įtrauktas nebuvo. 

Eksperimentuojant su aktoriais buvo lengviau išbandyti ir 
antrą grynų emocijų pavyzdžių išgavimo techniką, kuri iki šiol 
nebuvo naudota. Šią naują techniką prieš keletą metų atradome 
atsitiktinai, sužadindami emocijas kitam tyrimui. Gilindamiesi 
į veido išraiškų mechaniką — kokias išraiškas kokie raumenys 
sukelia - mes su kolegomis užfiksavome tūkstančius veido iš- 
raiškų. Jas nufilmavome, paskui nagrinėjome, kaip kiekviena 
raumenų judesių kombinacija keičia veido išraišką. Mūsų pačių 
nuostabai, pakartodami tuos emocijose dalyvaujančius raume- 
nų judesius, savo kūnuose staiga pastebėdavome ANS veiklos 
pokyčius. Nebuvo jokios priežasties tikėti, kad valingas veido 
raumenų judinimas galėtų sukelti nevalingus ANS pokyčius, 
bet eksperimentai tai patvirtino. Mes ir toliau nežinojome, ar 
kiekviena veido raumenų judesių grupė sukelia skirtingą ANS 
veiklą. Tiksliai paprašėme aktorių, kokius veido raumenis ju- 
dinti. Kiekvienai iš šešių emocijų suteikėme šešis skirtingus nu- 
rodymus. Jie nesidrovėjo paliepimo nutaisyti veido išraiškas ir 
būti stebimi, kai tai daro. Aktoriai be vargo įvykdė daugumą 
mūsų pageidavimų. Ir vėl mes nepasikliovėme, kad jie tikrai 
pateiks grynų emocijų pavyzdžius. Į videojuostą įrašėme jų de- 
mMonstruojamas veido emocijas, o savo tikslui panaudojome tik 

tuos bandymus, kurie, kaip paaiškėdavo iš videojuostos, tiksliai 
atitiko mūsų pageidautą veido raumenų judesių seką. 

Eksperimentas suteikė svarių įrodymų, kad ne visų emocijų 
ANS veikla vienoda. Širdies ritmo, odos temperatūros, prakai- 
tavimo pokyčiai (tiek veiksnių buvo įvertinta) ne visų emocijų 
vienodi. Pavyzdžiui, kai aktoriai veido raumenimis vaizdavo 
pyktį ir baimę (neužmirškime, jų neprašėme apsimesti, kad šias 
emocijas jaučia, prašėme tik parodyti konkrečius veido rau- 
menų veiksmus), širdis plakė tankiau abiem atvejais, bet odos 
temperatūra kito skirtingai. Oda įkaisdavo pykstant, atšaldavo 
išsigandus. Neseniai pakartojome šį eksperimentą su kitais tiria- 
maisiais ir gavome tuos pačius rezultatus. 

Jei kiti mokslininkai pabandys pakartoti mūsų rezultatus 
savo laboratorijose ir šie duomenys bus patvirtinti, jie galės pa- 
keisti tai, ką melo tikrintojui reikia sužinoti iš poligrafo. Užuot 
vien stengdamasis sužinoti, ar įtariamasis melu jaučia kokią nors 
emociją, poligrafo operatorius, įvertinęs ANS rodiklius, galės 
pasakyti ir kokia tai emocija. Net be poligrafo prietaiso, vien pa- 
ar gilumo, prakaitavimo pokyčius ir tai galėtų padėti nustatyti 
konkrečių emocijų pasireiškimą. Klaidų, padaromų aiškinant 
melą - netikėjimo sakančiais tiesą ir tikėjimo meluojančiais as- 
menimis — būtų padaroma mažiau, jeigu ANS veikla, kurią la- 
bai sunku nuslopinti, galėtų parodyti, kokią emociją jaučia melu 
įtariamas asmuo. Kol kas nežinome, ar emocijas galima atskirti 
vien pagal matomus ir girdimus ANS veiklos signalus, tačiau 
dabar yra akstinas tai išsiaiškinti. Šeštame skyriuje kaip tik ir 
aptariu tai, kaip konkrečių emocijų signalai - tiek iš veido, kūno, 
balso, žodžių, tiek ANS - gali padėti nustatyti, ar žmogus me- 
luoja, ar sako tiesą, kokių klaidų pavojus su tuo susijęs ir kaip 
jų išvengti. 

Antrame skyriuje sakiau, kad yra du melo būdai - nuslėpi- 
mas ir iškraipymas. Šiame skyriuje svarstėme, kaip pastangas 
jausmus nuslėpti gali išduoti žodžiai, balsas ar kūnas. Melagis 
iškreipia tiesą, kai nejaučia emocijos, nors turėtų jausti, arba kai 
dengia slepiamą emociją. Pavyzdžiui, išgirdęs, kad svainio vers- 

las žlugo, vyrukas nutaisys liūdną veidą. Jei svainiui jis visai 
abejingas, dirbtine liūdna išraiška tiesiog parodys deramą pa- 
dorumą, o jei dėl svainio nesėkmės slapta džiūgauja, šia liūdna 
išraiška jis pridengs tikruosius jausmus. Nežinome, ar žodžiai, 
balsas, kūnas gali išduoti tokias melagingas išraiškas, atskleis- 
ti, kad rodomos emocijos melagingos. Netikrų emocijų suvai- 
dinimo trūkumai nagrinėti daug mažiau negu slepiamų emoci- 
jų prasiveržimas. Tegaliu pateikti savo pastebėjimus, teorijas ir 
nuojautas. 

Nors žodžiai skirti klastoti, niekam iš mūsų - nei sakančiam 
tiesą, nei melagiui — nėra lengva žodžiais nusakyti emocijas. 
Tokius išraiškos niuansus gali aprašyti tik poetas. Nejaučiamą 
jausmą gali būti lygiai taip pat sunku aprašyti žodžiais, kaip ir 
tikrą. Nei vienas, nei kitas aprašymas nebus labai iškalbingas, 
detalus ar įtikinamas. Verbaliniam emocijos aprašui prasmę su- 
teikia balsas, kūnas, veido išraiška. Įtariu, kad daugelis žmonių 
gana neblogai gali nutaisyti pykčio, baimės, sielvarto, laimės, 
pasibjaurėjimo ar nuostabos balsą, kad apkvailintų kitus. Nors 
šių emocijų sukeltus balso pokyčius nuslėpti labai sunku, juos 
suklastoti kur kas lengviau. Daugelį žmonių balsu apkvailinti 
gana paprasta. 

Kai kuriuos ANS sukeltus pokyčius suvaidinti nesunku. Nors 
emocijų ženklus, pasireiškiančius tankiu kvėpavimu ar seilių ri- 
jimu, nuslėpti sunku, ypatingų gebėjimų juos suvaidinti tikrai 
nereikia, jei pasistengsi greičiau kvėpuoti ar dažniau ryti seiles. 
Prakaitavimą paslėpti jau sunkiau, jį ir suklastoti sunku. Nors 
melagis tankiau kvėpuodamas ir rydamas seiles galėtų sukurti 
neigiamų emocijų įspūdį, manau, taip elgiasi nedaugelis. 

Nors apgavikui nesunku pagausinti manipuliacinių ges- 
tų, kad pasirodytų nepatogiai pasijutęs, bet turbūt nedaugelis 
prisimins tai padaryti. Užmiršdamas atlikti šiuos veiksmus jis 
rizikuoja sukompromituoti kitais požiūriais įtikinamą patvirti- 
nimą, neva jis jaučia baimę ar sielvartą. 

Iliustracijų galime imtis (tegu ir ne visai sėkmingai), kad būtų 
Sukurtas susidomėjimo ir entuziazmo įspūdis, kai to iš tikrųjų 
nėra. Laikraščiai rašė, kad buvę prezidentai Nixonas ir Fordas 

specialiai mokyti kalbant naudoti daugiau iliustracinių gestų. 
Stebėdamas juos per televiziją vis pagalvodavau, kad būtent dėl 
šių pamokų jie ir ėmė atrodyti taip nenatūraliai. Sunku sąmo- 
ningai įterpti iliustraciją ten, kur ji turėtų būti, priderinti ją prie 
žodžių. Jos paprastai įsiterpia per anksti arba per vėlai. Panašiai 
atrodytų, jei bandytume slidinėti apgalvodami kiekvieną judesį, 
koordinacija būtų prasta ir tai matytųsi. 


Taigi aprašiau elgesio užuominas, kurios gali išduoti paslėp- 
tą informaciją, atskleisti, kad asmuo neapgalvojęs savo žodžių, 
arba išduoti emociją, kuri nesiderina su sakomais žodžiais. 

Kalbos riktai, simbolinių gestų klaidos, tirados — visa tai gali 
išduoti įvairią slepiamą informaciją —- emocijas, įvykdytus poel- 
gius, planus, ketinimus, fantazijas, idėjas. 

Kalba užuolankomis, pauzės, kalbos klaidos, iliustracinių 
gestų sumažėjimas gali nurodyti, kad kalbėtojas itin atsargiai 
dėsto tai, ką nori pasakyti, nes jis iš anksto neparengęs teksto. 
Tai neigiamų emocijų ženklai. Tačiau iliustracijų sumažėti gali 
ir iš nuobodulio. 

Pakeltas balsas, tankesnė, greitesnė kalba rodo, kad žmogus 
išsigandęs. Liūdesys balsą pakeičia priešingai - jis pažemėja. 

Pakitęs kvėpavimas, prakaitavimas, dažnesnis seilių rijimas 
ir itin išdžiūvusi burna yra stiprių emocijų požymiai, 0 iš šių 
ANS veiklos pokyčių modelio ateityje gal bus įmanoma nusta- 
tyti ir kokios tai emocijos. 


PENKTAS SKYRIUS 


Kaip apgaulę pažinti 
Iš veido išraiškos 


Veidas gali būti vertingas šaltinis melo verifikuotojui, nes 
veidas meluoja ir sako tiesą dažnai tuo pat metu. Veide dažnai 
atsispindi du pranešimai — tai, ką melagis nori parodyti ir ką 
nuslėpti. Vienos veido išraiškos padeda sumeluoti teikdamos 
melagingą informaciją, kitos melą išduoda, nes atrodo apsimes- 
tinės ir, nepaisant pastangų jas nuslėpti, kartais prasiveržia ti- 
krosios emocijos. Gali būti ir taip, kad akimirką veide pasirodys 
melagingos, tačiau įtikinamos išraiškos, o kitą akimirką jau pra- 
siverš slepiamos emocijos. Įmanoma, kad tai, kas iš tiesų jaučia- 
ma, ir tai, kas slepiama, pasirodys tam tikrose veido dalyse ir 
susilies į vieną išraišką. Esu įsitikinęs, kad Žmonės veide melo 
neperskaito, nes nemoka atskirti nuoširdžių jausmų išraiškų 
nuo melagingų. 

Tikros, išgyvenamos emocijos išraiškos veide pasirodo dėl to, 
kad jo raumenys gali judėti nevalingai, be mūsų pastangų. Me- 
lagingos išraiškos atsiranda valingai kontroliuojant veido rau- 
menis - taip suvaldomos patiriamos emocijos ir nutaisomos rei- 
kiamos išraiškos. Tad veidas yra dvilypė sistema, galinti atspin- 
dėti sąmoningai pasirenkamas išraiškas, ir tas, kurios reiškiasi 
spontaniškai. Kartais žmogus nė nežino, kas atsispindi jo veide. 
Yra ir tarpinių išraiškų — tokių, kurios kadaise buvo išmoktos, 
o paskui ėmė reikštis savaime, be pasirinkimo ar nepaisant pa- 
sirinkimo, ir paprastai mums jų nesuvokiant. Pavyzdžiais gali 
būti įprastinės ir ritualizuotos išraiškos, kurios atsiranda veide 
žmogui tramdant tam tikras emocijas, tarkime, pyktį, kurio ne- 
dera rodyti aukštą padėtį užimančiam asmeniui. Tačiau mane 
domina valingos, sąmoningos melagingos išraiškos, kurios pa- 
sitelkiamos norint apgauti, ir nevalingos, spontaniškos emocijų 

išraiškos, kurios, kad ir kaip meluojantis stengiasi jas nuslėpti, 
retkarčiais prasiveržia. 

Stebint pacientus su įvairiais smegenų pakenkimais ypač aiš- 
kiai matyti, kad valingas ir nevalingas išraiškas valdo skirtingos 
smegenų sritys. Pacientai su pakenkta piramidines neuronines 
sistemas apimančia smegenų sritimi paprašyti nusišypsoti ne- 
įstengia, bet šypsosi, kai išgirsta pokštą arba kaip nors kitaip 
nudžiugę. Visai priešingą vaizdą matome stebėdami pacientus 
su pažeista nepiramidinės sistemos smegenų dalimi. Jie sugeba 
valingai nusišypsoti, bet džiaugsmas jų veide neatsispindi. Tai- 
gi pacientai su piramidinių sričių pažeidimais veidu sumeluoti 
neįstengs, nes jiems nepavyks nuslopinti emocijos ar nutaisyti 
melagingos išraiškos. Pacientai su nepiramidinių sričių pažei- 
dimais, tie, kurie apimti emocijos nereaguoja veido išraiškomis, 
jomis galėtų nepaprastai talentingai meluoti, nes jiems nereikė- 
tų slopinti tikrai jaučiamų emocijų išraiškų.“? 

Nevalingos emocijų išraiškos veide yra evoliucijos padarinys. 
Daugelis žmogaus išraiškų nesiskiria nuo kitų primatų. Kai ku- 
rių emocijų išraiškos veide, bent jau tos, kurios reiškia laimę, 
baimę, pyktį, pasibjaurėjimą, liūdesį, sielvartą, o gal ir kai kurios 
kitos, yra universalios, vienodos visiems Žmonėms, nepriklau- 
somai nuo amžiaus, lyties, rasės ar kultūros.“ Šios veido išraiš- 
kos yra geriausias emocijų informacijos šaltinis, mat, jos atsklei- 
džia subtiliausius trumpiausiai trunkančių emocijų niuansus. 
Veidas gali atskleisti tokias emocines subtilybes, kokias žodžiais 
įamžina tik poetas. Iš veido galime suprasti: 


e kokias emocijas Žmogus jaučia - pyktį, baimę, liūdesį, pa- 
sibjaurėjimą, sielvartą, laimę, pasitenkinimą, susijaudinimą, 


60 Valingos ir nevalingos sistemų pakenkimų, sukeliančių skirtingus pažeidimus aprašy- 
mas paimtas iš klinikinės literatūros. Žr., pvz., K. Tschiassny, “Eight Syndromes of Faci- 
al Paralysis and Their Significance in Locating the Lesion,“ Annals of Otology, Rhinology, 
and Laryngology 62, 1953, p. 677—691. Išvadas, kaip žmonėms su skirtingais smegenų sri- 
čių pažeidimais sektųsi apgauti, padariau aš pats. 

*! Visų mokslinių duomenų apžvalgą rasite: Paul Ekman, Darwin and Facial Expression: A 
Century of Research in Review, New York: Academic Press, 1973. Ne tokią techninę aptartį 
su fotografijomis, iliustruojančiomis šių išraiškų universalumą, padarytomis Naujojoje 
Gvinėjoje žr.: Paul Ekman, Face of Man: Expressions of Universal Emotions in a New Guinea 
Village, New York: Garland STMP Press, 1980. 

nuostabą bei panieką — visus šiuos jausmus gali perteikti skir- 
tingos veido išraiškos, 

e ar dvi emocijos yra susiliejusios — dažnai Žmogus vienu 
metu jaučia dvi emocijas, ir veide atsispindi kiekvienos jų ele- 
mentai, 

e jaučiamos emocijos intensyvumą, kiekviena emocija gali 
skirtis intensyvumu - nuo susierzinimo iki įniršio, nuo nuogąs- 
tavimo iki siaubo ir t.t. 


Tačiau, kaip sakiau, veidas nėra vien nevalingų emocinių si- 
gnalų sistema. Jau pirmaisiais gyvenimo metais kūdikiai išmoks- 
ta kontroliuoti kai kurias veido išraiškas, nuslėpti tikruosius 
jausmus ir nutaisyti apsimestines emocijų išraiškas. Tėvai moko 
vaikus kontroliuoti veido išraiškas ir pavyzdžiu, ir dar tiesiau, 
tokiais perspėjimais: „nežiūrėk į mane tokiu piktu žvilgsniu“, 
„Nagi, parodyk, kaip džiaugiesi, kai teta duoda tau dovanėlę“, 
„Nnenutaisyk čia nuobodžiaujančio veido.“ Augdami Žmonės iš- 
moksta išraiškų demonstravimo taisykles (display rules) taip puikiai, 
kad šios tampa giliai įsišaknijusiais įpročiais. Ilgainiui diduma 
taisyklių ima veikti savaime, moduliuoja išraiškas be mūsų pa- 
sirinkimo ar net suvokimo. Net kai žmonės ima suvokti šias 
išraiškų demonstravimo taisykles, jiems ne visada įmanoma ir 
dažnai tikrai nelengva jomis nesivadovauti. Įsisenėjusio ir savai- 
me veikiančio, nereikalaujančio suvokimo įpročio sunku atsikra- 
tyti. Manau, kad emocijoms valdyti išsiugdytus įpročius - išraiškų 
demonstravimo taisykles - sulaužyti turėtų būti sunkiausia. 

Kaip tik dėl to, kad išraiškų demonstravimo taisyklės skir- 
tingose kultūrose skiriasi, keliautojui gali susidaryti įspūdis, 
kad veido išraiškos nėra universalios. Aš nustačiau, kad, pavyz- 
džiui, japonai emocijas žadinančius filmus tokia išraiška kaip 
amerikiečiai žiūri tik būdami vieni. Jeigu filmą kartu Žiūri kitas 
asmuo, ypač viršininkas, japonai daug dažniau negu amerikie- 
čiai paiso išraiškų demonstravimo taisyklių, neigiamų emocijų 
išraiškas pridengdami mandagia šypsenėle.“? 


* Ekman, Face of Man, p. 133-136. 

Bet šalia tokios savaime veikiančios veido išraiškų kon- 
trolės Žmonės pajėgūs ir sąmoningai cenzūruoti tikrų savo 
emocijų išraiškas arba suklastoti emocijų raišką. Ne vienam 
vienokiomis ar kitokiomis veido išraiškomis pavyksta kuo 
puikiausiai apgauti. Kiekvienas turbūt galime prisiminti, kaip 
smarkiai mus suklaidino kokio nors žmogaus veido išraiška. 
Tačiau beveik visi esame patyrę ir priešingą - iš Žmogaus vei- 
de šmėkštelėjusios išraiškos supratę, kad žodžiais jis meluo- 
ja. Kažin, ar bent viena sutuoktinių pora neprisimintų vienas 
kito veide matę tokios emocijos, paprastai pykčio ar baimės, 
išraišką, kurios pasirodymo kitas žmogus nė nesuvokė, kurią 
net neigė. Daugelis žmonių įsitikinę sugebantys atskirti mela- 
gingas išraiškas, tačiau mano tyrimai parodė, kad dauguma 
negali. 

Praeitame skyriuje aprašiau mūsų eksperimentą, kuriuo įro- 
dėme, kad Žmonės nepajėgė atskirti, kada slaugos studentės 
melavo, kada sakė tiesą. Tie, kurie matė studenčių veidų išraiš- 
kas, pataikė dar prasčiau nei būtų vien spėdami - jie įvertino 
būsimąsias slauges kaip visiškai sąžiningas, nors jos melavo. 
Vertintojus apgavo melagingos išraiškos, o į tikras emocijas 
išduodančias išraiškas jie neatkreipė dėmesio. Žmonėms me- 
luojant akivaizdžiausios, lengviausiai pamatomos išraiškos, į 
kurias daugiausia dėmesio kreipia kiti, dažnai yra melagingos. 
Paprastai diduma praleidžia pro akis subtilius, apsimestas emo- 
cijas išduodančius ženklus, trumpam švystelėjančias slepiamų 
emocijų užuominas. 

Dauguma vertintojų nesistengė nustatyti, ar tiriamasis me- 
luoja iš jo veido išraiškų, bet sutelkė dėmesį į lengviau įverti- 
namas elgesio detales, tokias kaip iliustracijos kūno judesiais ar 
pė dėmesį tik į šypseną ir įvertino ją pernelyg paprastai. Jiems 
teko įsitikinti, kad Žmonės tiek meluodami, tiek kalbėdami tie- 
są šypsosi vienodai dažnai. Šie vertintojai neatsižvelgė į šypse- 
nos prigimtį. Ne visos šypsenos vienodos. Mūsų veido išraiškų 
vertinimo technika leidžia išskirti daugiau kaip penkiasdešimt 
skirtingų šypsenų. Mes nustatėme, kad meluodamos slaugos 

studentės šypsojosi kitaip nei sakydamos tiesą. Mūsų tyrimų 
duomenis aprašysiu šio skyriaus pabaigoje. 

Besidomintys neverbaline komunikacija ir melu būtent dėl to, 
kad tenka išskirti tokią išraiškų gausybę, vengia vertinti veidą. 
Iki šiol nebuvo jokio nuoseklaus, objektyvaus metodo visoms 
veido išraiškoms įvertinti. Peržiūrėję slaugos studenčių melavi- 
mo epizodų videoįrašus, ėmėmės kurti tokį metodą žinodami, 
kad norint pamatyti apgaulės požymius iš veido išraiškų teks 
jas įvertinti tiksliai.“ 

Yra tūkstančiai viena nuo kitos besiskiriančių veido išraiš- 
kų. Dauguma jų visiškai nesusijusios su emocijomis. Daugelis 
išraiškų yra tai, ką vadiname pokalbio signalais, kuriais, panašiai 
kaip iliustracijomis, pabrėžiama kalba ar palengvinama sintaksė 
(pavyzdžiui, veido išraiška pažymimas klaustukas arba šauktu- 
kas). Dar yra nemažai mimikos emblemų, iš kurių paminėkime 
tik kelias: mirktelėjimas viena akimi, nuostabą rodantis anta- 
kių kilstelėjimas nuleidžiant vokus ir pasagos forma sudedant 
lūpas, vieno antakio kilstelėjimas išreiškiant skepsį. O kur dar 
visos mimikos manipuliacijos - kaip lūpų kramtymas, lūpų čiul- 
pimas, lūpų šluostymasis ir žandų pūtimas. Na ir, suprantama, 
dar yra emocijų išraiškos, tiek nuoširdžios, tiek apsimestinės. 

Daugybė, kartais net šimtai, išraiškų gali perteikti tą pačią 
emociją. Kiekviena emocija turi visą kompleksą išraiškų, kie- 
kviena jų akivaizdžiai skiriasi viena nuo kitos. Ir tai neturėtų 
stebinti. Juk vieną emociją atitinka ne vienas jausmas ar vienos 
rūšies patirtis, bet ištisas patirčių kompleksas. Štai aptarkime 
pykčio patirčių šeimą. Pykčio rūšys skiriasi: 


e intensyvumu — nuo suirzimo iki įniršio, 
» pagal tai, kaip jis kontroliuojamas - nuo ūmaus iki rusenančio, 
» pagal įsiplieskimo spartą (kokiu greičiu prasideda) — 
nuo ūmai pratrūkstančio iki lėtai įsižiebiančio, 
e pagal užgesimo spartą (kokiu greičiu slopsta) - nuo 
trumpalaikio iki ilgai trunkančio, 
8 The Facial Action Coding System, Paul Ekman and Wallace V. Friesen (Palo Alto: Consul- 
ting Psychologists Press, 1978), yra savarankiškam darbui skirtas rinkinys, į kurį įeina 


išraiškas iliustruojančios fotografijos ir filmai bei kompiuterinės programos, kuriomis 
žmogus gali pats išmokti apibūdinti ar įvertinti bet kokią veido išraišką. 

e pagal temperatūrą —- nuo kunkuliuojančio iki šaltakraujiško, 

e pagal nuoširdumą - nuo tikro iki apsimestinio, tokio, kaip 
pralinksmintas tėvas rodo nepaklusniam, bet mylimam 
vaikui. 


Ojei dar pridursime pykčio derinius su kitomis emocijomis, 
tokius, kaip pasitenkinimu nuspalvintas pyktis, kalte atmieštas 
pyktis, teisuoliškas pyktis, paniekos kupinas pyktis, tai pykčio 
šeima dar pagausės. 

Niekas nežino, ar kiekviena iš šių pykčio rūšių atsispindės 
ir tam tikra veido išraiška. Manau, taip, ir šių išraiškų esama 
dar daugiau. Jau turime įrodymų, kad yra daugiau skirtingų 
veido išraiškų nei žodžių bet kuriai emocijai. Veidas įspėja apie 
niuansus ir subtilybes, kurių kalba žodžiais perteikti neįstengia. 
Veido išraiškų spektro Žymėjimus, nustatymą, kiek konkrečiai 
išraiškų atitinka kiekvieną emociją, kurios sinonimiškos, kurios 
nurodo skirtingas, bet susijusias vidines būsenas, pradėjome 
tik nuo 1978 metų. Dalis to, ką aprašysiu apibūdindamas veide 
matomus apgaulės ženklus, paremta nuosekliomis studijomis, 
kurioms panaudota naujoji mūsų sukurta veidų vertinimo tech- 
nika, kita dalis pagrįsta per tūkstančius valandų, skirtų veido iš- 
raiškoms tyrinėti, sukaupta medžiaga. Tai, ką čia pranešiu, tėra 
negalutiniai rezultatai, nes dar nė vienas mokslininkas nemėgino 
pakartoti mūsų tyrimo, parodančio valingų ir nevalingų išraiš- 
kų skirtumus. 

Pradėkime nuo labiausiai viliojančio šaltinio - veido išduoda- 
mos informacijos arba mikroišraiškų. Tos išraiškos parodo visą 
slepiamos emocijos vaizdą, tačiau taip trumpai, kad paprastai 
jos nepastebimos. Mikroišraiška švysteli veide ir iš jo dingsta 
greičiau nei per ketvirtį sekundės. Jas atradome pirmajame savo 
eksperimente, skirtame apgaulės užuominoms, beveik prieš 
dvidešimt metų analizuodami įrašytą pokalbį su minėta pir- 
mame skyriuje psichiatrijos paciente Marija, slėpusia ketinimą 
nusižudyti. Videojuostoje, kuri įrašyta Marijai ligoninėje pralei- 
dus keletą savaičių, ją matome sakančią gydytojui, kad depresija 
daugiau nevargina, prašančią, kad išleistų ją savaitgaliui namo 

pabūti su šeima. Vėliau ji prisipažįsta melavusi norėdama iš- 
trūkti iš ligoninės priežiūros ir nusižudyti. Prisipažįsta, kad vis 
dar jaučiasi beviltiškai nelaiminga. 

Marijos elgesį charakterizavo daliniai trūktelėjimai pečiu — 
simbolinio gesto riktas — ir sumažėjęs iliustruojančių gestų skai- 
čius. Pastebėjome ir mikroišraišką - daug kartų atsukę juostą 
ir žiūrėdami ją sulėtintai išvydome Marijos veide absoliutaus 
liūdesio išraišką, kurią tučtuojau pakeitė šypsenėlė. Mikroiš- 
raiškos yra viso veido emocinės išraiškos taip suspaustos laike, 
kad trunka tik mažą dalį įprastos jų trukmės, ir pakeičiamos taip 
greitai, kad dažniausiai nepastebimos. 2 paveiksle parodyta liū- 
desio išraiška. Pastebėti ją labai lengva, nes ji sustingusi kny- 
gos puslapyje. Tačiau išvydę ją vos dvidešimtpenktąją sekun- 
dės dalį, tučtuojau slepiamą po kita išraiška, kaip dažniausiai 
būna, jos veikiausiai nepastebėtume. Netrukus po to, kai atra- 
dome mikroišraiškas, apie jas savo publikacijose paskelbė ir kiti 
tyrėjai, teigdami, kad jos yra slopinimo išdava, atskleidžianti 
nesąmoningas emocijas.“ Tačiau Marijos jausmai tikrai nebuvo 
nesąmoningi — ji skausmingai suvokė liūdesį, atsispindėjusį jos 
mikroišraiškoje. 


2 pav. 


Pokalbio su Marija ištraukas, kuriose pamatėme mikroiš- 
raiškas, parodėme kitiems ir paprašėme įvertinti Marijos sa- 


“* Žr. E. A. Haggard and K.S. Isacs, “Micromomentary Facial Expressions," in Methods of 
Research in Psychotherapy, ed. L. A. Gottschalk and A. H. Auerbach, New York: Appleton 
Century Crofts, 1966. 

vijautą. Neįgudę stebėtojai suklydo ir mikroišraiškos nepa- 
stebėjo, jiems pasirodė, kad Marija jaučiasi puikiai. Tik kai šį 
pokalbį parodėme sulėtinę, žmonės pastebėjo liūdesio ženklų. 
Patyrusiems psichologams sulėtinti juostos nė nereikėjo - jie 
pastebėjo momentinę liūdesio išraišką ir žiūrėdami videoįrašą 
įprastu greičiu. 

Pasipraktikavę bent valandą, dauguma žmonių išmoksta pa- 
stebėti tokias itin trumpas išraiškas. Projektoriaus objektyvą nu- 
statėme taip, kad skaidrė būtų rodoma labai trumpai. Iš pradžių, 
kai minėta išraiška švystelėdavo tik penkiasdešimtąją sekundės 
dalį, stebėtojai teigė, kad jos nemato ir niekada nepamatys. Ta- 
čiau labai greitai jie išmoko šias išraiškas įžiūrėti. Netrukus tai 
tampa taip paprasta, kad Žmonės pamano, jog pailginome eks- 
poziciją. Pamatę kelis šimtus veidų, kad ir kiek trumpai, emo- 
cijas ima pastebėti visi. Šį įgūdį nesunkiai galime susiformuoti 
kiekvienas. Tam tereikia kaip galima trumpiau žvilgtelėti į veido 
fotografijoje išraišką ir pabandyti atspėti, kokia tai emocija, tada 
pažvelgti į fotografiją atidžiau, kad įsitikintum, paskui paban- 
dyti tą patį su kita fotografija. Taip reikėtų pasitreniruoti bent su 
keliais šimtais fotografijų.“ 

Mikroišraiškos žada ir erzina, nes kad ir kokios jos yra iš- 
kalbingos, išduoda slepiamas emocijas, pasirodo jos nedažnai. 
Eksperimente, kurį atlikome prašydami meluoti studentes slau- 
gytojas, mikroišraiškų pasitaikė nedaug. Kur kas daugiau pa- 
matėme užgniaužtų išraiškų. Išraiškai formuojantis asmuo tarsi 
suvokia ją netrukus pasirodysiant, tad ją užgniaužia, kartais dar 
pridengdamas kita. Dažniausiai užgniaužta išraiška pridengia- 
ma šypsena. Kartais išraiška užgniaužiama taip greitai, kad sun- 
ku suprasti, kokia būtų buvusi emocija, kurią turėjo atspindėti 
neužgniaužta išraiška. Net jei ir nepaaiškėja, kokia galėjo pasi- 
rodyti emocija, pats jos užgniaužimo faktas gali būti aiški užuo- 
mina, kad asmuo slepia jausmus. Užgniaužta išraiška papras- 
tai trunka ilgiau, tačiau ji ne tokia baigtinė kaip mikroišraiška. 
Šioji būna suspausta laike, tačiau visas sutrumpintas emocijos 


6 Fotografijos ir nurodymai, kaip įgyti šį įgūdį, pateikti kn.: Unmasking the Face, Paul 
Ekman and Wallace V. Friesen, Palo Alto: Consulting Psychologists Press, 1984. 

vaizdas joje matyti. Užgniaužta išraiška nutrūksta, bet trunka ji 
ilgiau nei mikroišraiška, o kartais galima pastebėti ir tai, kaip ji 
nutraukiama. 

Tiek interpretuojant mikroišraišką, tiek užgniaužtą išraišką, 
susidursime su dviem problemomis, kurios dažnai pasitaiko 
ir aiškinant daugelį apgaulės užuominų. Prisiminkime pra- 
eitame skyriuje minėtus Brokaw spąstus, kai melo tikrintojas 
neatsižvelgia į individualius emocinių išraiškų skirtumus. Ne 
kiekvienas emocijas slepiantis žmogus parodys tai mikroišraiš- 
ka arba užgniaužta išraiška, tad jų nebuvimas dar nėra tiesos 
įrodymas. Individai skiriasi gebėjimais kontroliuoti išraiškas, 
yra žmonių - vadinu juos melagiais iš prigimties, - kurie daro 
tai tobulai. Antra klaida, kurią pavadinau Otelo klaida, pada- 
roma, kai neatsižvelgiama į tai, kad įtariami meluojant ir kai 
kurie teisūs Žmonės nesutramdo emocijų. Norėdamas išvengti 
Otelo klaidos melo tikrintojas turi suprasti, kad jei jis pastebi 
mikroišraišką ar užgniaužtą išraišką, to jam nepakaks įsitikin- 
ti, ar Žmogus meluoja. Beveik bet kurią šiomis išraiškomis iš- 
duodamą emociją gali patirti ir nekaltas asmuo, besistengian- 
tis jausmus paslėpti. Nekaltas asmuo gali nuogąstauti, kad 
juo nepatikės, gali jausti kaltę dėl ko nors kito, gali pykti arba 
piktintis neteisėtai apkaltintas, gali džiaugtis galimybe įrodyti, 
jog kaltintojas neteisus, gali būti nustebintas kaltinimo. Jei toks 
nekaltas asmuo šiuos jausmus norėtų paslėpti, irgi pasitaikytų 
mikroišraiškų arba užgniaužtų išraiškų. Kitame skyriuje paaiš- 
kinsiu, kaip išvengti šių problemų interpretuojant mikroišraiš- 
kas ir užgniaužtas išraiškas. 

Ne visas veido išraiškas sukuriančius raumenis vienodai len- 
gva kontroliuoti. Vieni raumenys patikimesni už kitus. Patikimi 
raumenys yra tie, kurių neįmanoma panaudoti melagingoms 
išraiškoms, melagis jų valdyti negali. Meluojantis žmogus ne- 
gali taip paprastai paslėpti šių raumenų judesių stengdamasis 
slėpti patiriamą emociją, nes lengvai jų sustabdyti ar užgniaužti 
neįmanoma. 

Išsiaiškinome, kurie raumenys negali būti lengvai kontro- 
liuojami, paprašę žmones valingai pajudinti tam tikrus veido 

raumenis ir veidų pavaizduoti įvairias emocijas.“ Yra tokių 
raumenų judesių, kuriuos valingai gali atlikti tik labai nedaug 
žmonių. Pavyzdžiui, tik apie 10 Yo tikrintų Žmonių įstengė va- 
lingai nuleisti žemyn burnos kampučius nepajudindami smakro 
raumens. Tačiau pastebėjome, kad tie sunkiai kontroliuojami 
raumenys juda, kai žmogus patiria tų raumenų judesių reika- 
laujančią emociją. Pavyzdžiui, tie patys asmenys, kurie neįsten- 
gia valingai nuleisti žemyn lūpų kampučių, tai padaro pajutę 
liūdesį, sielvartą, širdgėlą. Mums pavyko išmokyti Žmones va- 
lingai kontroliuoti šiuos sunkiai judinamus raumenis, nors pa- 
prastai šiai užduočiai gali prireikti šimtų valandų. Šie raume- 
nys yra patikimi, nes žmogus nežino, kaip perduoti informaciją, 
priverčiančią juos parodyti melagingą išraišką. Manyčiau, kad 
jei asmuo negali pasiųsti raumenims informacijos suklastoti 
išraišką, jis sunkiai „sustabdys“ ar užgniauš tokią informaciją, 
kuri sutrukdytų raumenims veikti, kai jis jaučia tuos raumenis 
judėti priverčiančią emociją. Jei žmogus neįstengia valingai pa- 
judinti raumens apgaulingai išraiškai, jis neįstengs ir taip greitai 
sustabdyti judančio raumens, kad paslėptų kurią nors emocinės 
išraiškos dalį.* 

Kai jaučiamos emocijos išraiškos nepajėgiama nuslopinti, yra 
kitų būdų ją nuslėpti. Galima užmaskuoti, dažniausiai šypse- 
na, tik kaktoje ir viršutinių vokų srityje matomų tikros emoci- 
jos ženklų taip paprastai nepaslėpsi. Galima įtempti priešingus 
judesius sukeliančius raumenis, kurie sutramdytų tikrą išraiš- 
ką. Pavyzdžiui, pasitenkinimo šypseną galima neutralizuoti 
suspaudžiant lūpas ir kilstelint aukštyn smakrą. Tačiau dažnai 
priešingų raumenų panaudojimas gali būti apgaulės užuomina, 
nes dėl priešingus judesius sukeliančių raumenų veiklos, sumi- 
šusios su jaučiamos emocijos išraiškoje dalyvaujančių raumenų 


* Friesenas ir aš sukūrėme veido raumenų judesių testą, kuriuo tyrėme, kaip žmonės 
valingai įstengia pajudinti kiekvienus raumenis ir nutaisyti emocijų išraiškas. Žr.: Paul 
Ekman, Gowen Roper, and Joseph C. Hager, “Deliberate Facial Movement,“ Child Deve- 
lopment 51, 1980, p. 886-891; čia aprašyta, kokius šis testas davė rezultatus su vaikais. 


* Aš aptariau šią idėją su ne vienu neuropsichologu, išmanančiu apie veidą ir emocijas, 
ir jie pritarė, kad mano svarstymai logiški ir gal net teisingi. Tačiau kol kas jie nepatikrin- 
ti, tad tenka juos laikyti hipoteze. 

3a pav. 3b pav. 


3c pav. 3d pav. 


judesiais, veidas gali pasidaryti nenatūralus, sustingęs, įtemptas. 
Geriausias būdas nuslėpti jaučiamą emociją būtų visiškai nuslo- 
pinti jos išraišką lemiančių raumenų judesius. O tai padaryti sun- 
koka, jei tą emociją sukuria judantys patikimi veido raumenys. 
Svarbiausia tokių tikslių emocijų požymius rodančių rau- 
menų judėjimo vieta yra kakta. 3a paveiksle parodyti patiki- 
mų raumenų judesiai, kai išgyvenamos liūdesio, sielvarto, su- 
sikrimtimo ir veikiausiai kaltės emocijos. Tai ta pati išraiška, 
kokia parodyta ir 2 paveiksle, bet 3a paveiksle lengviau sutelk- 
ti dėmesį tik į kaktą, nes visos kitos veido dalys be išraiškos. 
Atkreipkite dėmesį, kad vidiniai antakių kampeliai kilstelėti 
aukštyn. Paprastai dėl to viršutiniai vokai įgauna trikampio pa- 
vidalą, kaktos vidury susimeta raukšlės. Šį judesį valingai atlikti 
sugebėjo mažiau nei 1576 tikrintų žmonių. Tai reiškia, kad klas- 

tojant šias emocijas tokia išraiška nepasirodys, o pasirodyti ji tu- 
rėtų, kai žmogus jaučiasi liūdnas, apimtas sielvarto (ar kaltės), 
nors ir stengiasi tai nuslėpti. Šiame ir kitame paveiksle veido 
išraiškos parodytos radikalių pavidalu norint aiškiai pabrėžti 
išraiškos vaizdą, kai neįmanoma pavaizduoti, kaip ji atsiranda 
veide ir išjo pranyksta. Patiriant negilų liūdesį ši emocija pasiro- 
dytų kaktoje, kaip pavaizduota 3a paveiksle, tik ne taip ryškiai. 
Susipažinus su bendra viena ar kita išraiška, nesunku pastebėti 
net nežymius jos variantus, kaip ir realiame gyvenime, kai ma- 
tome kintančią išraišką, ne sustingusį jos vaizdą. 

3b paveiksle parodytas patikimų raumenų judesys, kai jau- 
čiama baimė, nerimas, nuogąstavimas, siaubas. Atkreipkite dė- 
mesį, kad antakiai pakelti ir sutraukti arčiau vienas kito. Tokį 
raumenų judesių derinį ypač sunku atlikti sąmoningai. Iš mūsų 
tikrintų asmenų tik 1070 sugebėjo atlikti jį valingai. Iliustracijoje 
taip pat matome viršutinį voką pakeltą, o apatinį įtemptą - tipiš- 
kus baimės ženklus. Kai žmogus stengiasi paslėpti baimę, vokų 
judesių galime nepastebėti, nes šiuos judesius kontroliuoti ne- 
sunku. Bet antakių padėtis tikriausiai išliks. 

3c paveiksle parodyti pykčiui, o 3d nuostabai būdingi anta- 
kių ir vokų judesiai. Kitos emocijos nėra susijusios tik su jomis 
būdingais antakių ir vokų judesiais. 3c ir 3d paveiksluose pa- 
rodyti antakių ir vokų judesiai nėra patikimi. Juos atlikti gali 
visi, tad jie galimi ir apsimestinėse išraiškose, juos ir paslėpti 
nesunku. 

Juos įtraukiau, kad susidarytų išsamesnis vaizdas, kaip anta- 
kiai ir vokai rodo emocijas, norėdamas pabrėžti jų kontrastą su 
patikimų raumenų judesiais, pavaizduotais 3a ir 3b paveiksluose. 

3cir 3d paveiksluose parodytas antakių pakėlimas ar nuleidi- 
mas yra dažniausios veido išraiškos. Šie antakių judesiai dažnai 
naudojami kaip pokalbio signalai, paryškinantys ir pabrėžian- 
tys tai, kas kalbama. Antakių kilstelėjimas gali būti naudojamas 
ir kaip šauktukas ar klaustukas, netikėjimo ar skepsio simbolis. 
Darwinas sutraukiantį antakius raumenį vadino „sunkumo rau- 
meniu“. Jis buvo teisus sakydamas, kad šis raumuo sujuda, kai 
reikia padaryti ką nors sunkaus, - tiek pakelti sunkų daiktą, tiek 

4 pav. 


išspręsti sudėtingą aritmetikos uždavinį. Antakius nuleisti ir su- 
traukti įprasta sumišus ir susikaupus. 

Kita tikrų emocijų požymius rodanti raumenų judėjimo sritis 
yra burna. Viena patikimiausių pykčio užuominų yra susiaurė- 
jusios lūpos. Raudonoji lūpų sritis pasidaro mažiau matoma, ta- 
čiau lūpos nebūtinai būna prikąstos ar suspaustos. Šį raumenų 
judesį daugeliui žmonių itin sunku atlikti, esu pastebėjęs, kad jis 
dažnai padaromas dar prieš žmogui imant pykti ir prieš suvo- 
kiant, kad pyksta. Tai subtilus judesys, be to, lengvai paslepia- 
mas po šypsena. 4 paveiksle parodyta, kaip šis judesys pakeičia 
lūpų išvaizdą. 

Otelo klaida - neįžvelgimas, kad melu įtariamas tiesą sakan- 
tis Žmogus gali rodyti tuos pačius emocinius ženklus kaip ir 
melagis, - kartais apsunkina tikras emocijas išreiškiančių veido 
raumenų judesių interpretaciją. Nekaltas melu įtariamas asmuo 
gali rodyti nuoširdžios baimės išraišką (3b pav.), nes bijo būti 
neteisėtai apkaltintas. Jaudindamasis dėl to, kad jei atrodys išsi- 
gandęs, žmonės pamanys, jog meluoja, jis stengsis paslėpti bai- 
mę, tad baimės požymius rodys jo antakių sritis, nes šį judesį 
sustabdyti sunku. Bet melagis, bijantis, kad jį sugaus meluojant, 
ir besistengiantis nuslėpti baimę, veikiausiai įgaus tą pačią iš- 
raišką. Šeštame skyriuje paaiškinu būdus, kuriais melo tikrinto- 
jas galėtų šią problemą įveikti. 

Brokaw spąstų - nepaisymo individualių skirtumų, dėl kurių 
melagis gali ir neparodyti apgaulės užuominų, kai tuo tarpu tiesą 

sakantis žmogus jas parodo, reikėtų vengti ir interpretuojant pa- 
tikimų, tai yra tikrų emocijų išraiškas lemiančių raumenų jude- 
sius. Yra žmonių - psichopatai ir melagiai iš prigimties, - kurie 
pasižymi nepaprastu sugebėjimu kontroliuoti tikrų jausmų vei- 
do išraiškas. Tad vertinant juos, net ir patikimų, tikras emocijas 
atspindinčių raumenų judesiai negali būti patikimi. Tokie ypač 
talentingi maskuotojai yra dauguma charizmatinių asmenybių. 
Sakoma, kad per 1983 m. vizitą į Lenkiją tokį talentą pademons- 
travo popiežius Jonas Paulius II.* 

Vos prieš keletą metų Gdansko laivų statybos darbininkų 
streikas buvo įžiebęs viltį, kad Lenkijos komunistiniai vadovai 
suteiks politinių laisvių. Daugelis bijojo, kad jei Lechas Waltęsa, 
„Solidarumo“ profsąjungos lyderis, nueis per toli, Sovietų 5ą- 
junga įves į Lenkiją savo karines pajėgas, kaip jau buvo Vengri- 
joje, Čekoslovakijoje, Rytų Vokietijoje. Sovietų daliniai jau keletą 
mėnesių Lenkijos pasienyje vykdė „karines pratybas“. Pagaliau 
„Solidarumą“ toleravę politikai atsitraukė, jų vietą, padedami 
Maskvos, užėmė kariškiai. Generolas Jaruzelskis sustabdė prof- 
sąjungų veiklą, suvaržė Lecho Walęsos įgaliojimus, įvedė karinę 
padėtį. Po aštuoniolikos mėnesių karinio režimo iš Lenkijos kilu- 
sio popiežiaus vizitas galėjo turėti svarbių padarinių. Ar popie- 
žius pareikš remiąs Waltęsą, ar jo pasirodymas vėl įžiebs streikus, 
paskatins sukilimą, ar jis suteiks palaiminimą generolui Jaru- 
zelskiui? Žurnalistas Williamas Safire taip komentavo generolo 
ir popiežiaus filmuotą susitikimą: „Romos popiežius ir politinė 
marionetė apsikeitė šypsenomis ir paspaudė vienas kitam ran- 
kas. Popiežius žinojo, kaip pasirodymu viešumoje pasiekti no- 
rimo efekto, ir visuomet rūpestingai apgalvodavo veido išraiš- 
ką. Jo duoto ženklo reikšmė buvo akivaizdi: bažnyčia ir valstybė 
pasiekė sutarimą, ir šią aukščiausio palaiminimo, popiežiaus 
suteikto Maskvos parinktajam Lenkijos vadui [Jaruzelskiui], epi- 
zodą dienų dienas transliavo valstybinė Lenkijos televizija.“* 

* Smerktinas požiūris į melą yra toks įsitvirtinęs, jog mano melagio samprata, taikoma 

gerbiamam asmeniui, atrodo nederama. Kaip paaiškinau antrame skyriuje, termino me- 


lagis nevartoju menkinamąja prasme, o paskutiniame skyriuje paaiškinsiu, kodėl kai 
kuriuos melus laikau doroviškai pateisinamais. 


“7 William Safire, “Undetermined," San Francisco Chronicle, June 28, 1983. 

Ne kiekvienas lyderis pajėgia taip tobulai kontroliuoti savo 
veido išraiškas. Buvęs Egipto prezidentas Anwaras Sadatas rašė, 
kaip būdamas paauglys stengėsi išmokti kontroliuoti veido rau- 
menis: „... politika buvo mano hobis. Tuo metu Italijoje iškilo 
Mussolinis. Mačiau jo fotografijas, skaičiau, kaip kreipdamasis į 
visuomenę jis keisdavo veido išraiškas, sudarydamas čia tvirto, 
čia agresyvaus Žmogaus įspūdį, kad žiūrėdami į jį žmonės tuose 
pačiuose bruožuose galėtų matyti tai valdžią, tai jėgą. 

Mane tai žavėdavo. Stovėjau prieš veidrodį namuose steng- 
damasis pamėgdžioti šį išraiškų valdymo meną, tik man nelabai 
sekėsi. Man paprasčiausiai pavargdavo veido raumenys, įskaus- 
davo veidą ir nieko daugiau pasiekti nepavykdavo.“ 

Sadatas neišmoko meistriškai kontroliuoti veido išraiškų, bet 
jo sėkmė sudarant slaptą sąjungą su Sirija ir 1973 m. netikėtai už- 
puolant Izraelį rodo, kad jis vis dėlto buvo išmokęs apgavystės 
meno. Jokio prieštaravimo čia nėra. Suklastoti ar nuslėpti veido 
išraiškas, kūno judesius ar balsą nereikia įgūdžių. To reikia tik 
susidūrus asmeniškai, apgaudinėjant akis į akį, kaip tame su- 
sitikime, kuriame Hitleris taip meistriškai apgavo Chamberlai- 
ną. Pasakojama, kad Sadatas susitikęs akis į akį su priešininkais 
niekada neslėpdavo savo tikrų jausmų. Pasak Ezero Weizmano, 
Izraelio gynybos ministro, kuris iškart po 1973-ųjų vedė derybas 
tiesiogiai su Sadatu, „tai nėra žmogus, kuris savo jausmus sle- 
pia, jie iškart atsispindi jo išraiškoje, balse, gestuose.“*? 

Individualūs skirtumai trukdo interpretuoti patikimų veido 
raumenų judesius dar vienu labiau ribotu būdu. Turiu galvoje 
anksčiau minėtus pokalbį lydinčius veido signalus. Dalis pokal- 
bio signalų panašūs į iliustracinius rankų gestus, jais pabrėžiami 
konkretūs ištariami žodžiai. Dauguma žmonių arba nuleidžia 
antakius, arba juos pakelia (kaip parodyta 3c ir 3d pav.). Tik 
labai nedaug žmonių kalbėdami antakiais padaro liūdesiui ar 
baimei būdingą judesį (3a ir 3b). Tų, kurie taip daro, raumenų 
Judesiai laikytini nepatikimais. Aktorius ir režisierius Woody 
Allenas yra būtent toks asmuo, kurio antakių judesiai nepati- 


6 “Anwar Sadat -inhis own words,“ San Francisco Examiner, October 11, 1981. 
“ Ezer Weizman, The Battle for Peace, New York: Bantam, 1981, p. 165. 

kimi. Liūdesį rodantį antakių judesį jis naudoja kalbai paryš- 
kinti. Dauguma žmonių pabrėždami žodį antakius nuleidžia 
ar pakelia, bet Woody Allenas kilsteli aukštyn vidinį antakių 
kampą. Iš dalies ir dėl to jo žvilgsnis atrodo toks ilgesingas ir 
toks išraiškingas. Kiti, kurie panašiai kaip Woody Allenas liū- 
desį reiškiančiu antakių judesiu pabrėžia žodžius, nesunkiai tą 
daro ir valingai. Šie žmonės turėtų sugebėti panaudoti tokius 
judesius melagingoms išraiškoms, o panorėję nesunkiai juos 
paslėptų. Jie lengvai valdo tuos raumenis, kurių nepajėgia kiti. 
Melo tikrintojas matys, kad jei melu įtariamas asmuo tokius ju- 
desius dažnai pasitelkia kalbai pabrėžti, šių raumenų judesiais 
pasikliauti negalima. 

Yra ir trečia problema, gresianti komplikuoti patikimų vei- 
do raumenų judesių interpretaciją ir kitas apgaulės užuominas. 
Šiuos raumenis galima priversti judėti pasitelkus teatro techni- 
kas melagingai išraiškai nutaisyti. Stanislavskio vaidybos tech- 
nika (dar vadinama Stanislavskio metodu) rengia aktorių tiksliai 
perteikti emociją išmokstant ją prisiminti ir iš naujo patirti. Pra- 
eito skyriaus pabaigoje minėjau, kad ši vaidybos technika buvo 
panaudota analizuojant autonominės nervų sistemos veiklą. Kai 
aktoriai taiko šią techniką, jie veido išraišką nutaiso nevalingai, 
ji yra iš naujo patiriamos emocijos rezultatas; o kaip rodo mūsų 
eksperimentas, sužadinti emocijos fiziologiją įmanoma. Kartais, 
kai Žmonės neįstengia nutaisyti 3a ir 3b paveiksluose parodytų 
išraiškų, paprašau juos taikyti Stanislavskio metodą ir iš nau- 
jo patirti liūdesį arba baimę. Tuomet dažnai atsiranda tie veido 
raumenų judesiai, kurių jie ankščiau valingai atlikti neįstengė. 
Melagis irgi gali taikyti Stanislavskio metodą, ir jei jis tai pada- 
rys, jokių apsimetimo požymių nepastebėsime. Patikimi veido 
raumenys suveiks tokia technika sukeltoje apsimestoje veido iš- 
raiškoje, nes jis jaus apsimestą emociją. Emocijas sužadinus Sta- 
nislavskio metodu, riba tarp melagingo ir teisingo tampa nepas- 
tebima. Dar sunkiau pažinti melagį, kuriam pavyksta apgauti 
patį save, kuris patiki savo paties melu. Tokių melagių išaiškinti 
neįmanoma. Pagauti meluojant galima tikėtis tik tokius mela- 
gius, kurie žinojo tai darantys. 

Taigi aprašiau, kokiais trimis būdais gali pasirodyti slepiami 
jausmai: mikroišraiškomis; tuo, kas matyti veide iki nuslopinant 
išraišką; tuo, kas matyti veide nepajėgus sustabdyti patikimų 
veido raumenų judesių. Daug kas tiki ir akimis, kaip slepiamą 
informaciją išduodančiu šaltiniu. Akys kaip sielos veidrodis neva 
išreiškia slapčiausius vidinius jausmus. Antropologė Margaret 
Mead cituoja sovietų profesorių, kuris tam nepritarė. „Prieš re- 
voliuciją mes vis sakydavome 'akys - sielos veidrodis./ Bet akys 
gali meluoti — ir dar kaip. Akys gali išreikšti nuoširdų susido- 
mėjimą, kurio žmogus iš tiesų nejaučia. Gali išreikšti ramybę 
ar nuostabą.““* Akių patikimumo problemą galima išspręsti 
apsvarsčius kiekvieną iš penkių informacijos šaltinių, kuriuos 
teikia akys. Iš jų tik trys gali teikti žinių apie informacijos nute- 
kėjimą ar apgaulės užuominų. 

Pirmasis — akių išvaizdos pokytis, kurį sukelia akių obuo- 
lius supantys raumenys. Šie raumenys keičia vokų pavidalą, 
daugiau ar mažiau atidengia akies baltumą ir rainelę, formuoja 
bendrą įspūdį žvelgiant į akių sritį. Kai kurie šių akies raumenų 
sukelti veido pokyčiai parodyti 3a, 3b, 3c ir 3d paveiksluose. Bet, 
kaip jau minėjome, tų raumenų judėjimas nesuteikia patikimų 
apgaulės užuominų. Palyginti nesunku šiuos raumenis valingai 
judinti ir jų judėjimą slopinti. Taigi nedaug informacijos suteiks 
mikroišraiškos ar sustabdytos išraiškos. 

Antrasis iš akių gaunamos informacijos šaltinis yra žvilgsnio 
kryptis. Žvilgsnį žmogus nukreipia apimtas ne vienos emoci- 
jos; žemyn ar į šalį susigėdęs, į šoną pasibjaurėjęs. Tačiau melu 
kaltinamas asmuo žvilgsnio veikiausiai smarkiai nenukreips, 
nes melagiai žino, kad taip daugelis kaip tik ir tikisi atskleisti 
apgaulę. Margaretos Mead cituojamas sovietų profesorius pažy- 
mi, kaip lengva kontroliuoti žvilgsnio kryptį. Net nuostabu, kad 
žmones ir toliau apgauna melagiai, kurie gerai išmokę žvilgsnio 
nenukreipti. „Labiausiai Patriciją Gardner prie Giovanni Vigliot- 
to — vyro, susituokusio gal jau su kokiu šimtu moterų - patraukė 


70 Margaret Mead, Soviet Attitudes toward Authority, New York: McGraw-Hill, 1951, p. 65- 
66. Cit.: Erving Goffman, Strategic Interaction, Philadelphia: University of Pennsylvania 
Press, 1969, p. 21. 

tas "sąžiningas", tiesiai į akis nukreiptas jo žvilgsnis“, sakė vakar 
liudydama ji [jo daugpatystės byloje].“7! 

Trečias, ketvirtas ir penktas informacijos, gaunamos iš akių, 
šaltiniai turėtų atskleisti daugiau nuslėptos informacijos ir paro- 
dyti apgaulės užuominų. Mirksėti galima valingai, tačiau kartų 
tai ir nevalinga reakcija, kuri sustiprėja emociškai susijaudinus. 
Akių lėliukės išsiplečia emociškai susijaudinus, tačiau žmogui 
nesuteikta galimybė jų išplėsti valingai, panorėjus. Akių lėliukės 
išsiplečia dėl autonominės nervų sistemos veiklos, kuri lemia ir 
seilių rijimo, kvėpavimo, prakaitavimo pokyčius, minėtus ke- 
tvirtame skyriuje. Padažnėjęs mirksėjimas ir išsiplėtusios akių 
lėliukės rodo, kad asmuo susijaudinęs, bet iš šių požymių atpa- 
žinti emocijos neįmanoma. Tai gali būti ir susijaudinimo, ir pyk- 
čio, ir baimės ženklai. Mirksėjimas ir lėliukių išsiplėtimas gali 
suteikti vertingos informacijos tik tada, kai įrodymas apie kurią 
nors emociją išduos, kad žmogus meluoja, o melo aiškintojas ga- 
lės atmesti galimybę, jog tai nėra neteisėtai apkaltinto asmens 
baimės ženklai. 

Ašaras, penktąjį ir paskutinį informacijos, gaunamos iš akių 
srities, šaltinį, taip pat sukelia autonominės nervų sistemos vei- 
kla, bet ašaros yra ne visų, o tik kai kurių emocijų požymis. Aša- 
ras sukelia sielvartas, liūdesys, palengvėjimas su kai kuriomis 
nevaldomo džiaugsmo, juoko formomis. Jos gali išduoti sielvar- 
tą, liūdesį, kai kiti šių emocijų požymiai slepiami, nors neabejo- 
ju, kad antakiai taip pat išduos šią emociją. Pasirodžius ašaroms, 
slepiamą jausmą netruks pripažinti ir pats žmogus. Juk jei bus 
nuslopintas juokas, džiaugsmo ašaros tikriausiai irgi nepasipils. 

Autonominė nervų sistema sukelia veide dar ir paraudimą, 
pabalimą, prakaitavimą. Kaip ir kitus autonominės nervų sis- 
temos sukeltus veido ar kūno pokyčius, paraudimą, išbalimą 
ir prakaitavimą nuslėpti sunku. Nėra tikra, ar prakaitavimas I/ 
padažnėjęs mirksėjimas bei išsiplėtusios akių lėliukės yra bet 
kokios emocijos sužadinimo ženklas, ar jis būdingas vienai, a! 
kelioms emocijoms. Apie paraudimą ir išbalimą žinoma labai 
mažai. 


" San Francisco Chronicle, January 11, 1982. 

Paraudimas laikomas sumišimo požymiu, paraustama susi- 
gėdus, o gal ir pajutus kaltę. Sakoma, moterys rausta dažniau 
nei vyrai, nors kodėl taip turėtų būti, nežinoma. Paraudimas gali 
rodyti, kad melagis susidrovėjęs ar susigėdęs dėl to, ką slepia, o 
gal jis slepia pačią savo gėdą? Veidas paraudonuoja ir iš pykčio, 
bet nežinoma, kuo paraudimas skiriasi nuo išbalimo. Matyt, ir 
viena, ir kita susiję su odos periferinių kraujagyslių išsiplėtimu, 
bet pykčio ir susigėdimo raudonis ar lengvas paraudimas susi- 
drovėjus gali skirtis intensyvumu, trukme, paraudusiomis ar pa- 
balusiomis tam tikromis veido sritimis. Manau, veidas parausta 
tik tada, kai Žmogus nesuvaldo arba kai stengiasi sutramdyti 
pratrūkstantį pyktį. Jei tai tiesa, veide ir balse bus ir kitų pykčio 
įrodymų, tad pažinti šią emociją melo tikrintojas negalės vien 
pasikliaudamas veido spalva. Smarkiau tramdant pyktį, kaip ir 
pykstant, veidas gali išblykšti ar pabalti. Pabalimas gali išduoti 
emocijas net ir tada, kai pykčio ar baimės išraiškos slepiamos. 
Stebina, kad ašarų, nukaitimo, paraudimo ar pabalimo ryšys su 
konkrečių emocijų išraiška ar jų slėpimu nagrinėtas labai mažai. 

Dabar nuo aptarimo, kaip iš veido pažinti slepiamų emocijų 
požymius, pereikime prie veido ženklų, rodančių apsimestinę 
išraišką, kad demonstruojamos emocijos Žmogus iš tiesų nepa- 
tiria. Viena jau minėta galimybė yra ta, kad patikimų raumenų 
judėjimas negali būti melagingos išraiškos detalė, jei, žinoma, 
kalbame ne apie Woody Alleną ar Stanislavskio metodą. Yra 
trys kitos užuominos, rodančios, kad išraiška melaginga - asi- 
metrija, jos trukmė ir vieta pokalbio tėkmėje. 

Esant asimetrinei veido išraiškai tie patys raumenų judesiai 
reiškiasi abiejose veido pusėse, bet vienoje jie stipresni. Jų ne- 
reikėtų painioti su tomis išraiškomis, kurios pasirodo vienoje 
veido pusėje. Tokie vienos veido pusės raumenų judesiai nėra 
emocijų ženklai, išskyrus paniekos išraiškas, kai apatinė lūpa 
Pakeliama ar įtempiamas lūpos kampas. Vienos veido pusės 
išraiškos būdingos simboliniams gestams, pavyzdžiui, mirkte- 
lėjimas ar skeptiškas vieno antakio kilstelėjimas. Asimetrinės 
išraiškos yra subtilesnės, įprastesnės, kur kas įdomesnės nei 
Vienos pusės išraiškos. 

Mokslininkai, domėjęsi atradimais, kad dešinysis smege- 
nų pusrutulis gali būti skirtas specialiai emocijoms, manė, kad 
viena veido pusė galėtų būti emocingesnė. Dešinysis pusrutulis 
kontroliuoja daugelį kairiosios veido pusės raumenų, o kairysis — 
dešiniosios, tad kai kurie mokslininkai iškėlė mintį, jog emocijos 
aiškiau atsispindės kairiojoje veido pusėje. Stengdamasis išsiaiš- 
kinti vieno iš šių eksperimentų nenuoseklumus aš netyčia su- 
pratau, kaip asimetrija galėtų tapti apgaulės užuomina. Kreivos 
išraiškos, kai raumenų judėjimas yra šiek tiek stipresnis vienoje 
veido pusėje nei kitoje, yra užuomina, kad demonstruojamos 
emocijos Žmogus iš tiesų nepatiria. 

Už šį atradimą aš dėkingas pirmajai grupei mokslininkų, 
tvirtinusių neva atradę, kad emocijos aiškiau atsispindi kairėje 
veido pusėje, kurie naudojosi ne savo medžiaga, bet iš manęs 
pasiskolintomis veidų fotografijomis. Labai atidžiai išnagrinė- 
jau jų gautus rezultatus ir aptikau jų nepastebėtų dalykų vien 
dėl to, kad kaip fotografas pažinojau tuos veidus. Haroldas Sac- 
keimas su kolegomis kiekvieną mano darytą veido fotografiją 
perkirpo pusiau, paskui sudėjo veidus iš dviejų kairiųjų ir dvie- 
jų dešiniųjų dalių, tad kiekvienas visas veidas susidėjo iš vienos 
sukarpytojo veido kairiosios ar dešiniosios dalies ir jos atvirkš- 
tinio atvaizdo. Žmonės matydavo intensyvesnes emocijas, kai 
žiūrėdavo į veidą, sudėtą iš kairiųjų pusių, lyginant su sudėtu 
iš dviejų dešiniųjų pusių./* Aš pastebėjau vieną išimtį - laimin- 
gus veidus Žmonės įvertindavo vienodai. Sackeimui tai sakė ne- 
daug, bet aš žinojau daugiau. Šiuos veidus fotografavau pats, 
tad Žinojau, kad laimingų veidų fotografijos buvo vienintelės, 
kuriose matyti tikrų emocijų išraiškos. Kitose aš buvau paprašęs 
savo modelius sąmoningai pajudinti konkrečius veido raume- 
nis. Laimingus veidus nufotografavau modeliams specialiai ne- 
pasirengus, jiems kuo nors natūraliai džiaugiantis. 

Tad palyginęs šiuos duomenis ir anksčiau šiame skyriu- 
je aprašytus tyrimus su pakenktų smegenų veido išraiškomis, 
pasiūliau visai skirtingą asimetrijos eksperimentų interpretaci- 


"Harold Sackeim, Ruben C. Gur, and Marcel C. Saucy, “Emotions Are Expressed More 
Intensely on the Left Side of the Face,“ Science 202, 1978, p. 434. 


128 


ją. Minėti tyrinėjimai parodė, kad valingos ir nevalingos išraiš- 
kos yra susijusios su skirtingomis neuronų grandinėmis, kurių 
viena gali būti pakenkta, o kita ne. Tai priklauso nuo smegenų 
pakenkimo pobūdžio. Kadangi valingos ir nevalingos reakcijos 
vienos nuo kitų nepriklauso, jei viena buvo asimetriška, kita ne- 
būtinai turi būti tokia pati. Ir paskutinis mano argumentas buvo 
patvirtintas faktu, kad smegenų pusrutuliai valdo valingus, o ne 
nevalingus veido raumenų judesius. Nevalingus generuoja že- 
mesnės, primityvesnės smegenų sritys, tad kairiojo ir dešiniojo 
pusrutulio skirtumai turėtų būti svarbūs valingoms, o ne neva- 
lingoms emocinėms raiškoms. 

Remdamasis mano svarstymais Sackeimas atrado priešingą 
dalyką nei manėsi atradęs. Man neatrodė, kad dvi veido pusės 
skiriasi emocinėmis išraiškomis. Asimetrija išryškėdavo tada, 
kai išraiškos būdavo nutaisomos sąmoningai, prireikus. Kai iš- 
raiška būdavo nevalinga, kaip tie spontaniški laimingi veidai, 
asimetrija menkai buvo pastebima. Asimetrija yra užuomina, 
kad emocijos išraiška nenatūrali.? Padarėme nemažai šias idėjas 
patvirtinančių eksperimentų lygindami valingas ir spontaniškas 
veido išraiškas. 

Mokslininkų nuomonės šiuo klausimu labai skyrėsi, ir tik ne- 
seniai pasiekta šiokio tokio sutarimo ir tik dėl tų raumenų, kurie 
dalyvauja teigiamų emocijų išraiškose. Dauguma mokslininkų 
dabar pritaria mūsų atradimams, kad kai emocija natūraliai 
nejaučiama, šypseną sukeliantis pagrindinis raumuo smarkiau 
juda vienoje veido pusėje. Paprašę žmones sąmoningai šypsotis 
ar dėtis laimingais išvydome asimetriją, kaip ją matėme ir ištyrę 
tas šypsenas, kuriomis žmonės kartais šypsosi žiūrėdami vieną 
iš mūsų baisiųjų filmų. Paprastai dešiniarankio judesys būdavo 
šiek tiek stipresnis kairėje veido pusėje. Kai šypseną sukeldavo 
nuoširdžios, natūraliai jaučiamos emocijos, išraiškos asimetrijos 
nustatėme daug mažiau. Tendencijos, kad asimetrija turėtų būti 
stipriau išreikšta kairėje veido pusėje, nepastebėjome.“ 

" Žr. Paul Ekman, “Asymmetry in Facial Expression“ ir Sackeimo paneigimą Science 202, 

1980, p. 833-836. 


“ Paul Ekman, Joseph C. Hager, and Wallace V. Friesen, “The Symmetry of Emotional 
and Deliberate Facial Actions,“ Psychophysiology, 18/2, 1981, p. 101-106. 

Tam tikrą asimetriją pastebėjome neigiamas emocijas atspin- 
dinčių raumenų judesiuose, kai raumenys būdavo judinami 
sąmoningai, bet ne kai jie lydėdavo spontanišką emociją. Kar- 
tais judesiai būdavo stipresni kairėje, kartais dešinėje pusėje, o 
kartais asimetrija būdavo nepastebima. Ne tik šypsena, bet ir 
antakius nuleidžiantis judesys, dažnas pykčio išraiškos elemen- 
tas, paprastai būna stipresnis kairėje veido pusėje, kai judesys 
atliekamas valingai. Nosies suraukimo judesys rodant pasibjau- 
rėjimą ir lūpų tempimas link ausų išsigandus paprastai stipres- 
ni dešinėje veido pusėje, jei tie judesiai atliekami valingai. Šie 
rezultatai visai neseniai paskelbti, tad neaišku, ar jie įtikins Sac- 
keimo šalininkus, siūliusius kitokią emocijų išraiškų asimetrijos 
interpretaciją.“ 

Aš nemaniau, kad melo tikrintojui tai galėtų turėti kokios 
nors reikšmės. Asimetrija paprastai būna menka, tad nesitikėjau, 
jog nepasirengus galima ją pastebėti. Pasirodo, klydau. Žmonės, 
paprašyti įvertinti išraiškų simetriją ar asimetriją, pataikydavo 
dažniau nei paprastai spėdami, nors vertino juostos nesulėtinus, 
neatsukus atgal./“* Tik jiems buvo lengviau, nes nurodyta, į ką 
tiksliai atkreipti dėmesį. Dar nežinome, ar žmonėms pavyktų 
įvertinti šį dalyką taip pat sėkmingai, jei reikėtų atkreipti dėme- 
sį į kitus trukdžius, pavyzdžiui, matyti kūno judesius, girdėti 
kalbą, atsakinėti asmeniui, su kuriuo kalbama. Parengti eksperi- 
mentą, kuris visa tai patikrintų, labai sunku. 

Jei dauguma veido išraiškų yra asimetriškos, veikiausiai 
emocijos netikros, bet asimetrija dar nėra tikras įrodymas, kad 
išraiška dirbtinė. Kai kurių tikrų emocijų išraiškos gali būti asi- 
metriškos, bet ne daugumos. Panašiai ir asimetrijos nebuvimas 
dar nerodo natūralios išraiškos, nes melo tikrintojas galėjo jos 
tiesiog nepastebėti. Be to, dar ne kiekviena valios pastangomis 
nutaisyta, ne nuoširdžiai patiriama, emocija yra asimetriška, bet 
tokių dauguma. Melo tikrintojas niekada neturėtų pasikliauti viena 
apgaulės užuomina, jų turėtų būti daug. Veido užuominos turėtų 


* Joseph C. Hager and Paul Ekman, “The Asymmetry of Facial Actions Is Inconsistent 
with Models of Hemispheric Specialization,“ Psychophysiology, 49 (5), 1985, p. 1416-1426. 
** Dėkoju Ronaldui van Gelderiui, padėjusiam atlikti šį neskelbtą darbą. 

būti patvirtintos balso, žodžių, kūno užuominų. Net veido vie- 
nintelė užuomina neturėtų būti interpretuojama, jeigu ji nepasi- 
kartoja, ar dar geriau, jeigu jos nepatvirtina kitos rūšies mimikos 
užuominos. Ką tik paaiškinau tris būdus, kuriais veidas išduoda 
nuslėptus jausmus (tris informacijos nutekėjimo šaltinius), - pa- 
tikimų veido raumenų judesiai, akys, autonominės nervų siste- 
mos sukelti veido pokyčiai. Asimetrija priklauso kitai trijų ap- 
gaulės užuominų grupei. Ji nenurodo, kas nuslėpta, bet gali būti 
apgaulės užuomina, įspėjanti, kad rodoma išraiška melaginga. 
Antra apgaulės požymių šaltinių grupė yra išraiškos trukmė. 

Čia turime galvoje visą veido išraiškos trukmės laiką - ir tą, 
per kurį ji pasirodo (pradžia), ir tą, per kurį išnyksta (pabaiga). 
Visi šie trys elementai gali tapti apgaulės užuominomis. Ilgai 
trunkančios išraiškos, 10 sekundžių ar ilgiau, tikrai, ir papras- 
tai tos, kurios trunka 5 sekundes, veikiausiai, bus apsimestinės. 
Daugelis nuoširdžių išraiškų taip ilgai nesitęsia. Išskyrus tuos 
atvejus, kai žmogus išgyvena kokią ribinę patirtį, yra apimtas 
didžiausios ekstazės, kunkuliuoja įniršiu ar nugrimzta į depre- 
sijos gelmes, nuoširdžių emocijų išraiškos veide nesilaiko ilgiau 
nei kelias sekundes. Net ir ekstremaliomis sąlygomis išraiškos 
retai trunka ilgėliau, dažniau jos reiškiasi kaip keletas trumpes- 
nių išraiškų. Ilgiau trunkančios išraiškos paprastai būna emble- 
mos ar skirtos pašiepti. 

Kalbant apie išraiškos pradžią ir pabaigą, jokių patikimų 
taisyklių pastebėti apgaulės užuominas pritaikyti neįmanoma, 
išskyrus nuostabą. Pradžia, pabaiga ir trukmė turi būti trum- 
pos, trumpesnės nei sekundė, jei nuostaba nuoširdi. Jeigu ji už- 
trunka ilgiau, tai jau pašaipi nuostaba (asmuo dedasi nustebęs), 
nuostabos simbolis (asmuo nurodo kažką, kas buvo nustebęs) 
ar apsimestinė nuostaba, kai žmogus stengiasi dėtis nustebęs. 
Nuostaba paprastai būna labai trumpa emocija, trunkanti tik 
tol, kol žmogus supranta, kas įvyko. Dauguma žmonių sugeba 
apsimesti nustebusiais, bet nedaug kas sugeba padaryti tai įti- 
kinamai, su trumpa nuostabos išraiškos pradžia ir pabaiga. Čia 
Pateikiama žiniasklaidos papasakota istorija rodo, kokios vertės 
gali įgyti nuoširdi nuostabos išraiška: „Ginkluotu apiplėšimu 

kaltinamas vyriškis buvo išlaisvintas, kai kaltintojas pamatęs 
jo reakciją į nuosprendį kaltas" iškart rado naujų įrodymų, kad 
Wayne Miltonas nekaltas. Valstijos prokuroro padėjėjas Tomas 
Smithas sakė supratęs, jog kažkas negerai, kai pamatė Miltono 
veido išraišką prisiekusiųjų žiuri praeitą mėnesį pripažinus jį 
kaltu 200 JAV dolerių pagrobimu iš gamtinių dujų bendrovės 
"Lake Apopka Gas Co'.“" 

Visos kitos emocinės išraiškos trunka trumpai, pasirodo ir 
išnyksta per sekundės dalį, nors kartais užtrunka ir iki kelių 
sekundžių. Išraiškos pradžia arba pabaiga gali būti staigi arba 
laipsniška - tai priklauso nuo aplinkybių. Pavyzdžiui, darbuo- 
tojas apsimeta, kad jam juokingas įkyraus, humoro jausmo ir at- 
minties neturinčio viršininko ketvirtąkart pasakojamas lėkštas 
anekdotas. Kiek užtruks jo šypsenos pasirodymas, priklausys 
nuo to, kaip sparčiai pasakotojas pasieks anekdoto kulminaciją, 
pamažu ir su smulkesniais elementais, ar iškart. Anekdoto po- 
būdis, pagal tai, kiek laiko galėtų prireikti jį perprasti, nulems, 
kaip greitai išnyks šypsenos judesys. Juk išspausti džiugesį imi- 
tuojančią šypseną sugeba bet kas, tačiau pagal kitas aplinkybių 
reikalaujamas subtilybes apsimetėlis tikriausiai tinkamai nenu- 
taikys šypsenos pradžios ir pabaigos. 

Išraiškos pasirodymas bendrame pokalbio sraute, reaguojant į 
balso pokyčius, kūno judesius, yra apgaulės užuominų, rodan- 
čių apsimestinę išraišką, trečiasis šaltinis. Pavyzdžiui, žmogus 
dedasi pykstantis ir sako: „Man toks tavo elgesys nusibodo!“ 
Jei pykčio išraiška pasirodo po žodžių, pyktis veikiausiai bus 
apsimestas, nes tikras pyktis pasirodytų kartu su žodžiais, o 
gal net šiek tiek anksčiau jų. Dar mažesnis atotrūkis turėtų būti 
nuo veido mimikos ir kūno judesių. Pavyzdžiui, sakydamas 
„nusibodo“, apsimetėlis trinkteli kumščiu į stalą. Jeigu pykčio 
išraiška pasirodo jau trinktelėjus kumščiu į stalą, ji veikiausiai 
yra apsimestinė. Nesuderintos su kūno judesiais veido išraiškos 
veikiausiai bus apgaulės užuominos. 

Kalba apie veide pasirodančias apgaulės užuominas būtų ne- 
baigta, jeigu neaptartume vienos dažniausiai pasitaikančių vei- 


" San Francisco Chronicle, June 14, 1982. 

do išraiškų — šypsenos. Tai unikalios veido išraiškos. Džiaugs- 
mui išreikšti užtenka vieno raumens, o daugelis kitų emocijų 
reikalauja nuo trijų iki penkių raumenų judesių. Dėl savo pa- 
prastumo šypsena yra lengviausiai atpažįstama išraiška. Nu- 
statėme, kad šypseną galima pažinti per didesnį atstumą (300 
pėdų) nei kitas išraiškas, ir per trumpesnį laiką nei kitas emoci- 
nes išraiškas./* Į šypseną sunku neatsakyti tuo pačiu —- žmonės 
net į šypseną fotografijoje reaguoja šypsena. Malonu žiūrėti į be- 
sišypsantį Žmogų, ir tai puikiai žino reklamos darbuotojai. 
Šypsena, kaip veido išraiška, nėra pakankamai įvertinta, ji, 
matyt, kur kas sudėtingesnė nei daugeliui atrodo. Yra daugy- 
bė šypsenų, visos jos skiriasi tiek forma, tiek perteikiama infor- 
macija. Šypsena lydi daug teigiamų emocijų, iš kurių paminė- 
kime džiaugsmą, fizinį ir sensorinį malonumą, pasitenkinimą, 
nuostabą ir daug kitų. Žmonės gali šypsotis ir tada, kai jiems 
nelinksma, bet ne ta apsimestine šypsena, kuria žmonės šypso- 
si, kai nori įtikinti kitus, kad jiems gerai, nors slepia neigiamas 
emocijas. Neseniai išsiaiškinome, kad tokios apsimestinės šyp- 
senos žmones klaidina. Paprašėme juos įvertinti tik tas šypse- 
nas, kuriomis mūsų eksperimente šypsojosi slaugos studentės, 
ir nuspręsti, ar kiekviena iš tų šypsenų buvo nuoširdi (kai Žiū- 
rėjo malonų filmą) ar apsimestinė (kai Žiūrėjo šiurpų filmą su 
daugybe kraujo). Rezultatai nesiskyrė nuo paprasto spėjimo. 
Manau, kad bėda buvo ne tik ta, kad žmonės nesugeba atskirti 
apgaulingos šypsenos, bet kad Žmonės nesuvokia, jog šypsenos 
gali skirtis. Taigi apsimestinės šypsenos neįmanoma atskirti nuo 
nuoširdžios nežinant visų šypsenos rūšių. Toliau pateikiamas 
aštuoniolikos skirtingų, bet nuoširdžių šypsenų aprašymas. 
Daugelio šypsenos rūšių bendras elementas yra didžio- 
jo skruosto raumens (zygomaticus major muscle) sukeltas veido 
raiškos pokytis. Šis raumuo eina per skruostikaulį žemyn visa 
apatine veido dalimi ir baigiasi prie burnos kampučių. Susi- 
traukdamas didysis skruosto raumuo pakelia lūpų kampučius 
Skruostikaulių link. Kai juda stipriau, ištempia ir lūpas, kilste- 


** Žr.: Paul Ekman and Joseph C. Hager, "Long Distance Transmission of Facial Affect 
Signals,“ Ethology and Sociobiology 1, 1979, p. 77-82. 

li skruostus suformuodamas maišelius po akimis ir raukšleles 
akių kampuose, vadinamąsias žąsies kojeles. (Kai kuriems Žžmo- 
nėms šis raumuo dar šiek tiek trukteli žemyn nosies galelį, o 
retkarčiais patempia ir odą palei ausis). Skruostikaulio bei kitų 
raumenų bendra veikla ir suformuoja įvairias šypsenos rūšis. 
Yra kelios šypsenos rūšys, kurias sukelia ne didžiojo skruosto 
raumens, bet kitų raumenų veiklą. 

Tik didžiojo skruosto raumens judėjimas sukelia šypseną, ko- 
kia šypsomasi jaučiant nuoširdžias, nekontroliuojamas, teigia- 
mas emocijas. Nuoširdžioje šypsenoje nedalyvauja jokie kiti apa- 
tiniai veido raumenys, tik viršutinėje veido dalyje gali atsirasti 
vienintelis pokytis - įsitempti žiedinis akių raumuo. Šie raume- 
nys sukelia didumą viršutinės veido dalies pokyčių — kilsteli 
skruostikaulius, suformuoja odos maišelius po akimis, suklosto 
žąsies kojeles, - kurie gali būti suformuoti ir stipraus didžiojo 
skruosto raumens judesio. 5a paveiksle parodyta nuoširdi šyp- 
sena. Tokia nuoširdi šypsena trunka ilgėliau ir yra intensyvesnė, 
kai išgyvenami teigiami jausmai./? Manau, kad visos teigiamos 
emocinės patirtys — džiaugsmas kitu žmogumi, palengvėjimo 
laimė, pasitenkinimas, patiriamas lytėjimo, klausos, vizualiniu 
būdu, nuostaba, pasitenkinimas - reiškiasi šia nuoširdžia šypse- 
na, Skiriasi tik trukme ir intensyvumu. 

Baiminga šypsena (fear smile), pavaizduota 5b paveiksle, su tei- 
giamomis emocijomis neturi nieko bendra, bet kartais gali būti su- 
painiojama su džiaugsmo šypsena. Ją sukelia juoko raumuo (riso- 
rius muscle) traukdamas lūpų kampus horizontaliai link ausų taip, 
kad lūpos ištempiamos į stačiakampį. Risorius kilęs nuo lotyniško 
žodžio, reiškiančio juoką, tačiau šis raumuo juda išsigandus, ne 
juokiantis. Ši painiava, matyt, kilo dėl to, kad kai risorius ištempia 
lūpas horizontaliai, jų kampai pakyla į viršų sukurdami itin pla- 
čios nuoširdžios šypsenos vaizdą. Baimės išraiška, ištempianti lū- 
pas į stačiakampio formą (tiek pakeltais lūpų kampais, tiek be jų) 
bus palydėta ir 3b paveiksle pavaizduotu antakių ir akių judesiu. 

Paniekinama šypsena (contempt smile) yra kitas netikslus emoci- 
nės išraiškos pavadinimas, nes ji visai nesusijusi su teigiamomis 


* Paul Ekman, Wallace V. Friesen, and Sonia Ancoli, “Facial Signs of Emotional Experi- 
ence“, Journal of Personality and Social Psychology 39, 1980, p. 1125-1134. 


134 


5a pav. 5b pav. 
Nuoširdi šypsena Baiminga šypsena 


5c pav. 5d pav. 
Paniekinama šypsena Tramdoma šypsena 


5e pav. 
Graudi šypsena 

emocijomis, nors dažnai būtent taip manoma. Paniekinama šyp- 
sena, kurią matome 5c paveiksle, susiformuoja įsitempus rau- 
meniui lūpų kampučiuose, dėl to kampučiuose ir aplink juos iš- 
kyla raumens gauburėlis, neretai ir duobutės, o lūpų kampučiai 
šiek tiek išsilenkia į viršų.* Painiavą kelia kaip tik šis lūpų išlin- 
kis, būdingas nuoširdžiai šypsenai. Kitas bendras elementas yra 
duobutė, kuri kartais atsiranda šypsantis nuoširdžiai. Pagrindi- 
nis paniekinamos ir nuoširdžios šypsenos skirtumas yra įtempti 
lūpų kampučiai, būdingi tik paniekos šypsenai. 

Besišypsantis tramdoma šypsena (dampened smile) asmuo faktiš- 
kai jaučia stiprias teigiamas emocijas, tačiau stengiasi jų neparo- 
dyti visa jėga. Šiuo atveju siekiama sutramdyti, bet ne'nuslopinti 
teigiamų emocijų raišką, o gal ir pačią emociją. Lūpos gali būti 
suspaustos, kampučiai įtempti, truktelėti žemyn, apatinė lūpa at- 
kišta, bet kurie šių judesių deriniai gali lydėti ir nuoširdžią šyp- 
seną. 5d paveiksle matome tramdomąją šypseną, kurioje visi trys 
tramdymo judesiai sutampa su nuoširdžios šypsenos judesiais. 

Graudi šypsena (miserable smile) atspindi neigiamas žmogaus 
emocijas. Tai ne pastanga nuslėpti emociją, o atspindys to, ką 
žmogus iš tikrųjų jaučia. Graudi šypsena paprastai reiškia, kad 
asmuo susitaikęs su tokia savo būsena. Jis tik šyptels ir toliau ken- 
tės. Tokią graudžią šypseną matėme veiduose tų žmonių, kurie 
vieni sėdėjo laboratorijoje žiūrėdami baisiuosius filmus ir neži- 
nojo, kad jie filmuojami slapta kamera. Dažnai tokia šypsena atsi- 
rasdavo iškart, vos jiems supratus, kokie šiurpus tie filmai. Tokias 
nelaimingas šypsenas matėme ir depresijos prislėgtų pacientų 
veiduose, jomis jie iškalbingai rodė, kokia apgailėtina jų padėtis. 

Graudi šypsena dažnai būna asimetriška. Ji dažnai ne priden- 
gia, bet aiškiai rodo patiriamus neigiamus jausmus. Jei liūdna 
šypsena stengiamasi pridengti baimę, pyktį ar sielvartą, ji gali 
gerokai priminti tramdomą šypseną. Lūpos suspaustos, apatinė 
atkišta į priekį, lūpų kampučiai įtempti arba nuleisti — visa tai gali 
padėti sutramdyti ir neleisti prasiveržti kuriai nors plūstančiai 
neigiamai emocijai. Pagrindinis liūdnos (5e pav.) ir tramdomos 


* Panieką gali rodyti ir vienpusė šios išraiškos versija, kai vienas lūpų kampas įtemptas 
ir šiek tiek pakeltas. 

šypsenos skirtumas yra tai, kad graudžiai šypsantis neįsitempia 
žiedinis akies raumuo. Šio raumens judėjimas, sutraukiantis odą 
aplink akis ir suformuojantis žąsies kojeles, yra tramdomos šyp- 
senos elementas, nes taip šypsomasi patiriant tikrą džiaugsmą, 
o esant liūdnai šypsenai, kai džiaugsmo nejaučiama, šis raumuo 
nesujuda. Liūdną šypseną gali rodyti ir antakiai bei kakta, tuomet 
akivaizdu, kad žmogus neslepia neigiamų emocijų. 

Pasitaiko, kad viena veido išraiška gali būti atspindimos dvi 
ar daugiau emocijų, kurių kiekviena gali būti sumišusi su bet 
kuria kita. Bet dabar mes nagrinėsime su teigiamomis emocijo- 
mis susijusius derinius. Jei Žmogus mėgaujasi pykčiu, tai nuo 
mėgavimosi pykčiu (enjoyable anger) natūralios šypsenos dar su- 
siaurės lūpos, viršutinė kartais šiek tiek pakils, o visa viršutinė 
veido dalis atrodys taip, kaip pavaizduota 3c paveiksle. (Tokią 
šypseną dar galima vadinti žiauria ar sadistine.) Mėgavimosi pa- 
nieka (enjoyable contempt) veido išraiškoje natūralią šypseną dar 
papildys įtempti vieni ar abu lūpų kampai. Liūdesiu ir baime 
irgi galima mėgautis — taip daro siaubo ar sentimentalių filmų ir 
knygų autoriai. Mėgavimosi liūdesiu (enjoyable sadness) išraiškoje 
lūpų kampai gali būti nuleisti žemyn, skruostai kilstelėti aukš- 
tyn, kaip ir šypsantis nuoširdžiai, o galbūt nuoširdi šypsena tie- 
siog susilies su 3a paveiksle parodyta veido išraiška. Mėgavimosi 
baime (enjoyable fear) viršutinės veido dalies išraišką, pavaizduo- 
tą 3b paveiksle, be natūralios šypsenos, dar lydi horizontaliai 
ištemptos lūpos. Kai kurie malonūs išgyvenimai būna ramūs, 
teikia pasitenkinimą, bet kartais jie būna sumišę su jauduliu, 
dirginimu. Mėgavimosi susijaudinimu (enjoyable surprise) išraiš- 
koje nuoširdi šypsena atsiranda kartu su kilstelėtu viršutiniu 
voku. Kino aktorius Harpo Marxas dažnai šypsodavosi tokia 
džiugaus susijaudinimo šypsena, o kartais, iškrėtęs pokštą, nu- 
švisdavo ir piktdžiugiško mėgavimosi šypsniu. Šypsantis mė- 
gavimosi nuostaba šypsena prie nuoširdžios šypsenos prisideda 
kilstelėti antakiai, nuleisti žandikauliai, pakilę viršutiniai vokai. 

Kitos dvi šypsenos rūšys suderina šypseną su ypatingu žvilgs- 
niu. Koketiška šypsena (flirtatious smile) nuoširdi, tačiau asmuo 
pažvelgęs į savo vilionės objektą tuoj pat nusuka akis, o paskui 
Slapta trumpam vėl į jį žvilgteli, tik tiek, kad žvilgsnis, kuris tuč- 

tuojau vėl nusukamas, būtų pastebėtas. Vienas iš nepaprastų 
Monos Lizos portreto įspūdžių yra tai, kad Leonardo da Vinci 
pavaizdavo ją besišypsančią tokia koketiška šypsena — pasisu- 
kusi į vieną šoną ji žvelgia į kitą, į jai rūpimą objektą. Gyvenime 
ši išraiška be galo trumpa, žvilgsnis nukreipiamas akimirksniu. 
Drovi šypsena (embarrassment smile) pasižymi tuo, kad žvilgsnis 
būna nukreipiamas žemyn ar į šalį vengiant susitikimo su pašne- 
kovo akimis. Kartais kartu su nuoširdžia šypsena pastebėsime 
trumpą pasmakrės (odos ir raumenų tarp apatinės lūpos ir sma- 
kro galiuko) kilstelėjimą aukštyn. Drovumas gali būti reiškiamas 
ir kitu šios šypsenos variantu - kukliai šypsantis ir žemyn ar į šalį 
nukreipiant žvilgsnį. 

Chaplino šypsena (Chaplin smile) neįprasta tuo, kad į joje daly- 
vauja raumuo, kurio dauguma Žmonių negali pajudinti. Charlie 
Chaplinas sugebėjo jį pajudinti - jam šypsantis lūpos pakildavo 
aukštyn daug staigiau negu įprastai nuoširdžiai šypsantis. Tai 
buvo ypatinga jo šypsena (žr. 5f pav.), puikybės šypsena, kai 
šypsomasi iš savo paties šypsenos. 

Kitos keturios šypsenos rūšys yra panašios išvaizdos, bet at- 
lieka skirtingas socialines funkcijas. Kiekviena nutaisoma valin- 
gai ir dažnai būna asimetriška. 

Vertinanti šypsena (gualifier smile) sušvelnina ryškiai nemalo- 
nų, kritiškos veido išraiškos atspalvį, dažnai priversdama objek- 
tą atsakyti šypsena. Ši šypsena nutaisoma sąmoningai, prasideda 
greitai. Lūpų kampai dažnai būna įtempti, kartais apatinė lūpa 
labai trumpai nežymiai atkišama. Vertinanti šypsena dažnai 


5f pav. 
Chaplino šypsena 

pabrėžiama ir mažumėlę galvą linktelint į šoną, tarsi sudarant 
įspūdį, jog besišypsantis pašnekovas šiek tiek iš aukšto žiūri į 
kritikuojamą Žmogų. 

Įsiteikiančia šypsena (compliance smile) žmogus pripažįsta, jog 
karčią piliulę praris neprotestuodamas. Niekas negalvoja, kad 
besišypsantis šia šypsena asmuo laimingas, bet ji rodo, jog žmo- 
gus yra susitaikęs su tokiu įvykių posūkiu. Ji šiek tiek primena 
vertinančią šypseną, tik be tai būdingo galvos kryptelėjimo. Vie- 
toj to trumpai gali kilstelėti antakiai, pasigirsti atodūsis, gali būti 
trūktelėta pečiu. 

Susitaikymo šypsena (coordination smile) suderina dviejų ar 
daugiau pašnekovų santykius. Tai mandagi draugiška šypsena, 
reiškianti sutarimą, supratimą, ketinimą deramai atlikti darbą, 
tinkamai atlikto kito asmens darbo įvertinimą. Šypsena neryški, 
paprastai asimetriška, kiti akies raumenys nesujuda. 

Pritarimo šypsena (listener response smile) - ypatinga, ja šyp- 
somasi klausantis ir leidžiant kalbančiajam suprasti, kad viską 
supratome, kad jam nereikia kartoti ar pasakyti to paties kitais 
žodžiais. Ši šypsena reiškia tą patį, ką „hm, hm“, „na, taip, Žino- 
ma“, dažnai palydima galvos linktelėjimu. Kalbėtojas nemano, 
kad klausytojas yra patenkintas, bet jo šypseną priima kaip pa- 
drąsinimą tęsti. 

Bet kurią iš jų —- vertinančią, įsiteikiančią, susitaikymo ir pri- 
tarimo - kartais gali pakeisti nuoširdi šypsena. Kam teikia malo- 
numą vertinimas, mokėjimas įsiteikti, išklausymas ar pritarimas, 
gali šypsotis ir nuoširdžia šypsena, nebūtinai čia aprašytomis. 

Dabar aptarsime apsimestinę šypseną. Ji skirta įtikinti, kad 
žmogus jaučia teigiamą emociją, kurios iš tiesų nejaučia. Mela- 
gis gali arba nejausti nieko arba netgi jausti neigiamas emocijas, 
kurias stengiasi paslėpti po apsimestinės šypsenos kauke. Ki- 
taip nei liūdna šypsena, kuria Žmogus prisipažįsta nejaučiantis 
džiaugsmo, apsimestine šypsena stengiamasi apgauti, priversti 
Pamanyti, kad besišypsantis asmuo jaučia malonius jausmus. 
Tik tokia šypsena ir yra apgaulinga. 

Yra keletas požymių, atskiriančių apsimestines šypsenas, 
Pretenduojančias atrodyti nuoširdžiomis, nuo tikrai nuoširdžių. 

Apsimestinės šypsenos būna labiau asimetriškos nei tikros. 

Apsimestinėje šypsenoje raumenys aplink akis nesujuda, tad nežy- 
mi ar vidutiniško intensyvumo šypsena skruostų aukštyn nepa- 
kels, nesuformuos raukšlelių aplink akis, nebus nė lengvo anta- 
kių nusileidimo - viso to, kas būdinga nežymiai ar vidutiniško 
intensyvumo nuoširdžiai šypsenai. Kaip pavyzdį palyginkime 6 
ir 5a paveikslus. Jei šypsena platesnė, didžiojo skruosto raumens 
judesys pakelia skruostus, sutraukia odą po akimis, suformuoja 
smulkias raukšleles, bet antakių jis nenuleidžia. Jei žiūrėdami į 
veidrodį šypsositės vis plačiau, pastebėsite, kad šypsenai platė- 
jant skruostai pakyla, atsiranda raukšlelės, bet antakiai žemyn 
nenusileidžia, jeigu nesujudinate žiedinio akies raumens. Nors 
toks antakių pasyvumas šypsenoje yra nelabai pastebimas, bet 
ji turi lemiamą reikšmę atskiriant nuoširdžią šypseną nuo apsi- 
mestinės, kai šypsomasi plačiai. 

Nenatūrali šypsena neretai išnyksta netinkamu metu. Ji gali ding- 
ti nuo veido per staigiai ar baigtis tarsi pakopomis, vis silpnė- 
dama, o kartais prieš išnykdama sustoja ar vėl susilpnėja viena 
pakopa, kol pagaliau išnyksta nuo veido. 

Kai apsimestine šypsena slepiamos kitos emocijos, joje dalyvauja 
tik apatinės veido dalies ir apatinių vokų judesiai. Dėl „patikimų“ 
raumenų darbo kaktoje dar gali pasimatyti baimės ar sielvarto 
ženklų. Netikra šypsena gali nepavykti iki galo paslėpti emo- 
cijos požymių ir apatinėje veido dalyje. Emocijų elementai gali 
susimaišyti, suformuoti mišrios emocijos pėdsakus. 


6 pav. 5a pav. 
Apsimestinė šypsena Nuoširdi šypsena 

Norėdami išbandyti šias idėjas savo eksperimente pirmiausia 
įvertinome studenčių slaugytojų šypsenų išraiškas. Jeigu mano 


nų filmą ir kalbėdamos apie jį, jos turėjo šypsotis apsimestine šyp- 
sena, nes stengėsi apsimesti, kad taip pat matė malonų filmą. Mes 
įvertinome tik du apsimestinės šypsenos požymius — nejudantį 
žiedinį akies raumenį ir pastebėtus pasibjaurėjimo (suraukta 
nosis) ar paniekos (įtempti lūpų kampai) požymius. Rezultatus 
gavome visiškai tokius, kokių tikėjausi, jie rimtai parėmė mano 
spėjimą: pirmuoju atveju nuoširdžių šypsenų buvo daugiau nei 
apsimestinių, nepastebėjome šypsenų, rodančių pasibjaurėjimą 
ar panieką; antruoju atveju pasirodė kitokias emocijas liudijan- 
čios užuominos, netikrų šypsenų buvo daugiau nei nuoširdžių. 
Mane nustebino ne tik tai, kad šios dvi apgaulės užuominos davė 
tokius puikius rezultatus, bet ir kad žmonės, vertindami kitų el- 
gesį, jomis, regis, visai nesiremia. Anksčiau atliktuose eksperi- 
mentuose mes parodėme tas pačias veido išraiškas videojuostoje 
ir paprašėme žmones įvertinti, kada būsimosios slaugytojos me- 
luoja, o kada sako tiesą. Vertinimai buvo pagrįsti tik spėjimu. 
Tad, ar mes prašėme įvertinti kažką, kas per daug subtilu, kad 
žmonės galėtų tai įžiūrėti, ar žmonės tiesiog nežino, į ką žiūrėti? 
Kitame eksperimente nusprendėme tai išsiaiškinti - pamokėme 
žmones, kaip pamatyti, ar žiediniai akių raumenys juda, ar ne, 
ir taip patikrinti, ar jiems pavyks bent kiek geriau pažinti melą. 


Taigi veidas pateikia gausybę įvairių apgaulės užuominų: 
tai mikroišraiškos, slopinamos išraiškos, tikrų emocijų raiško- 
je dalyvaujančių raumenų judesiai, mirksėjimas, lėliukių išsi- 
plėtimas, ašaros, paraudimas ir išbalimas, asimetrija, trukmė ir 
įterpimo vietos klaidos, apsimestinės šypsenos. Kai kurie iš šių 
požymių išduoda slepiamus jausmus, kiti suteikia tik apgaulės 
užuominų, treti parodo, kad išraiška netikra. 

Šie apgaulės požymiai veido išraiškoje, kaip ir praeitame sky- 
riuje aprašyti žodžių, balso, kūno išduodami apgaulės ženklai, 

skiriasi suteikiamos informacijos tikslumu. Kai kurie apgaulės 
požymiai tiksliai parodo, kokia emocija jaučiama, nors žmogus 
tikrą jausmą ir stengiasi slėpti. Kitos apgaulės užuominos at- 
skleidžia tik ar slepiamos emocijos yra teigiamos, ar neigiamos, 
bet tiksliai nepasako, kokias emocijas iš tiesų žmogus jaučia. Yra 
ir dar mažiau aiškių užuominų, rodančių tik tai, kad melagis 
jaučia kažkokias emocijas, bet nenurodančių, teigiamas ar nei- 
giamas. Kartais to gali ir pakakti. Žinant, kad asmuo kažkokią 
emociją jaučia, jau galima įtarti, kad jis meluoja, išskyrus tuos 
atvejus, kai melagis jokios emocijos nejaučia. Kartais melo išaiš- 
kinti nepavyksta, jei nežinoma, kokius jausmus Žmogus slepia. 
Tai priklauso nuo melo pobūdžio, nuo to, kaip Žmogus elgiasi, 
nuo aplinkybių ir ar yra kokių kitų paaiškinimų, kurie rodytų, 
kodėl žmogus stengiasi slėpti emocijas. 

Melo verifikuotojui svarbu prisiminti, kurie požymiai pertei- 
kia konkretesnę, kurie tik bendrą informaciją. Priede pateiktose 
1 ir 2 lentelėse apibendrinami visi apgaulės požymiai, aprašyti 
ir šiame, ir ankstesniame skyriuje, o 3 lentelėje pateikti netikrų 
emocijų požymiai. 


Klaidų pavojus ir kaip 
jų išvengti 


Paprastai melagiams pavyksta apgauti daugumą Žmonių.* 
Net vaikams, vos jie sulaukia aštuonerių ar devynerių (kai ku- 
rie tėvai tvirtina, kad daug anksčiau), pavyksta sėkmingai ap- 
gauti savo tėvus. Bandant atskleisti apgaulę suklystama ne tik 
tada, kai patikima melagiu, bet, dar blogiau, kai nepatikima tei- 
siu žmogumi. Tokios klaidos ilgam sužaloja vaiką, kuris buvo 
teisus, bet juo nepatikėjo, nors vėliau ir stengiamasi tą klaidą 
ištaisyti. Teisiam suaugusiajam, kuriuo nepatikima, šie padari- 
niai irgi gali būti katastrofiški. Gali netekti draugo, darbo ar net 
gyvybės. Kai nekaltai nuteistas žmogus po nepelnytai kalėjime 
praleistų metų iš jo paleidžiamas, apie tai rašoma laikraščiuose, 
tačiau tie atvejai nėra tokie reti, kad pakliūtų į pirmą puslapį. 
Nors atskleidžiant apgaulę visiškai išvengti klaidų neįmanoma, 
galima imtis apdairumo priemonių joms sumažinti. 

Pirmoji apdairumo priemonė - kuo tikslesnė iš elgesio pastebi- 
mų apgaulės požymių interpretacija. Ankstesniuose poroje skyrių 
pateikta informacija, kaip veidas, kūnas, balsas, kalba gali rodyti 
melą, neužkirs kelio klaidingam sprendimui, ar asmuo meluo- 
ja ar ne, bet galėtų padėti pasiekti, kad tokio pobūdžio klaidos 
būtų išaiškinamos ir ištaisomos. Melo tikrintojams jau neberei- 
kėtų kliautis vien nuojautomis ir intuicija. Turėdami daugiau ži- 
nių apie savo sprendimo pagrindą, melo tikrintojai galėtų dau- 
giau pasisemti patirties, kaip atmesti ar suteikti daugiau reikš- 


* Mūsų ir kitų mokslininkų vykdyti tyrimai parodė, kad yra žmonių, kurie daugiau ar 
mažiau gebėtų patikimai nuspręsti, ar asmuo meluoja, ar sako tiesą. Mes nustatėme ir tai, 
kad dauguma žmonių mano, jog jų vertinimas teisingas, nors iš tikrųjų taip nėra. Tik ne- 
daugelis išskirtinių žmonių geba gana tiksliai pastebėti apgaulę. Kol kas nežinau, ar tokie 
žmonės iš prigimties apdovanoti, ar įgyja šį gebėjimą ypatingomis aplinkybėmis. Mano 
tyrimas nebuvo nustatyti, kas geriausiai gali aptikti apgaulę, bet tai, ką atskleidžiau, liu- 
dija, jog šio gebėjimo neišsiugdo tradicinės psichinės sveikatos profesijų atstovai. 

mės tam tikroms apgaulės užuominoms. Iš to veikiausiai turėtų 
naudos ir neteisingai apkaltintieji, kurie pajėgtų tvirčiau ginčyti 
sprendimą, jei jo pagrindas būtų apibūdintas konkrečiai. 

Kita atsargumo priemonė - klaidų, pasitaikančių atskleidžiant 
apgaulę, geresnis prigimties supratimas. Pasitaiko dviejų rūšių klai- 
dos, kurios prieštaringos viena kitai pagal priežastis ir padari- 
nius. Nepatikėjęs tiesa melo tikrintojas klaidingai nusprendžia, 
kad tiesą sakantis žmogus meluoja. Patikėjęs melu verifikuoto- 
jas klaidingai nusprendžia, kad meluojantis asmuo sako tiesą.“ 
Melo tikrintojas gali padaryti šias abi klaidas tiek remdamasis 
melo detektoriaus testu, tiek elgesyje išryškėjančių apgaulės po- 
žymių analize. Prisiminkime antrame skyriuje minėtą Updike 
romano Susituokime epizodą, kai Džeris nugirsta, kaip žmona 
Ruta kalbasi telefonu su draugužiu. Pastebėjęs, kad jos balsas 
skamba moteriškiau negu kalbantis su juo, Džeris klausia, su 
kuo kalbėjosi. Ruta sukuria pasakojimą, esą skambinusi moteris 
iš sekmadieninės mokyklos ir klausė, ar užrašysime į ją Džoaną 
ir Čarlį. Jeigu Džeris patikėtų Rutos istorija, padarytų patikėji- 
mo melu klaidą. Įsivaizduokime kitokį siužetą: Ruta - ištikima 
žmona, ji išties kalbasi su žmogumi iš sekmadieninės moky- 
klos, o Džeris - įtarus jos vyras. Jeigu Džeris pamanytų, kad jo 
ištikima žmona meluoja, nors iš tikrųjų nemeluoja, tuomet būtų 
padaryta netikėjimo tiesa klaida. 

Antrojo pasaulinio karo metais Hitleris padarė klaidą pati- 
kėdamas melu, o Stalinas taip pat pražūtingai suklydo nepati- 
kėdamas tiesa. Įvairiomis priemonėmis — imituodami dalinių 
telkimą, skleisdami gandus, pakišdami suklastotus karinius 
planus žinomiems vokiečių šnipams - Sąjungininkai įtikino vo- 
kiečius, kad jie puls Europą ir atidarys antrąjį frontą Kalė, ne 


* Kalbant apie pasitaikančias klaidas, kai atliekama bet kokio pobūdžio tikrinimo proce- 
dūra, dažnai vartojamas terminas neteisingas pozityvas — juo apibrėžiama situacija, kurią 
apibūdinau kaip netikėjimą tiesa, 0 neteisingas negatyvas, mano terminais, — tikėjimas 
melu. Šiais terminais aš nesiremiu, nes kalbant apie melą jie klaidina, o „pozityvas“, 
man regis, netinkamas terminas apibūdinti asmeniui, kuris sugaunamas meluojant. Be 
to, man sunku prisiminti, kurią klaidą apibūdina neteisingas pozityvas, o kurią negaty- 
vas. Teko sutikti ir kitų terminų, pvz., netikras pavojus, kuriuo apibūdinama netikėjimo 
tiesa klaida, ir prašovimas, kuriuo nusakoma patikėjimo melu klaida. Šie terminai trum- 
pesni, bet nėra tokie tikslūs, kaip mano pasirinktieji. 

Normandijos pakrantėje. Praėjus šešioms savaitėms nuo opera- 
cijos pradžios Normandijoje, vokiečiai toliau laikėsi klaidingo 
įsitikinimo ir daugumą pajėgų laikė parengtus prie Kalė, užuot 
stiprinę savo priešų apgultą kariuomenę Normandijoje, nes ti- 
kėjo, kad išsilaipinimas Normandijoje buvo tik atitraukianti dė- 
mesį preliudija pulti Kalė! Taip buvo patikėta melu - praneši- 
mus, kad Sąjungininkai planuoja užpulti Kalė, vokiečiai palaikė 
tiesa, nors tai tebuvo kruopščiai sugalvota apgaulė. 

Visiškai priešingą klaidą — tiesą palaikydamas melu - padarė 
Stalinas, kai nepatikėjo daugybe gautų įspėjimų, tarp jų ir iš savo 
šnipų Vokietijoje, kad Hitleris ruošiasi pulti Sovietų Sąjungą. 
Tikslius pranešimus apie Vokietijos planus Stalinas palaikė melu. 

Patikėjimo melu ir nepatikėjimo tiesa skirtumas yra svar- 
bus, nes jis sutelkia dėmesį į melo tikrintojui gresiančių klaidų 
dvigubus pavojus. Nėra būdo visiškai išvengti abiejų klaidų — 
rinktis galime tik tokį, kuris mums atrodo mažiau rizikingas. 
Melo tikrintojas privalo įvertinti, kada rizikuoti būti apgautam, 
o kada verčiau rizikuoti apkaltinti nekaltą. Tai, kas laimima ar 
prarandama įtariant nekaltą arba patikint melagiu, priklauso 
nuo melo, melagio ir verifikuotojo. Gali būti, kad viena kuri šių 
klaidų turės blogesnius padarinius, o gali būti, kad abi klaidos 
bus vienodai pražūtingos. 

Nėra bendros taisyklės, kuri padėtų išvengti šių klaidų. Kar- 
tais abiejų tikimybė beveik vienoda, kartais didesnė tikimybė 
padaryti kurią nors vieną šių klaidų. Tai vėl priklauso nuo melo, 
melagio ir melo tikrintojo. Klausimai, kuriuos melo tikrintojui 
derėtų apsvarstyti prieš nusprendžiant, kurią klaidą jis rizikuo- 
tų padaryti, aptariami kito skyriaus pabaigoje. Jame aptariu po- 
ligrafą (melo detektorių) ir lyginu jo panaudojimą su apgaulę 
atskleidžiančiomis elgesio užuominomis. Dabar aprašysiu, kaip 
lengva aiškinant kiekvieną apgaulę atskleisti elgesio užuominą, 
Padaryti ir vieną, ir kitą šią klaidą bei kokių atsargumo priemo- 
nių reikėtų imtis norint jų išvengti. 

Individualūs skirtumai — tai, ką anksčiau pavadinau Brokaw 
Spąstais, kai siekiant atskleisti apgaulę neatsižvelgiama į žmo- 
nių elgesio raiškos skirtumus - sukelia abiejų tipų klaidas. Jo- 

kia apgaulės užuomina — veidas, kūnas, balsas ar žodžiai, netgi 
poligrafo užfiksuota autonominė nervų sistemos veikla — nėra 
melo įrodymas. Patikėjimo melu klaida padaroma todėl, kad kai 
kurie žmonės meluodami tiesiog nesuklysta. Tai ne tik psicho- 
patai, bet ir melagiai iš prigimties, naudojantys Stanislavskio 
metodą žmonės, ir tie, kurie nuoširdžiai tiki savo melu. Melo 
verifikuotojas privalo nepamiršti, kad apgaulės požymių nebuvi- 
mas nėra tiesos įrodymas. 

Apgaulės požymis irgi gali suklaidinti, pastūmėti padaryti 
priešingą klaidą — nepatikėti tiesa. Apgaulės užuomina gali būti 
tyčia pakišta apgaviko, siekiančio pasinaudoti klaidingu savo 
aukos įsitikinimu neva ji sučiupusi apgaviką meluojant. Pasako- 
jama, kad pokerio lošėjai naudoja triuką, pokerio žargonu vadi- 
namą „klaidingu signalu“. „Pavyzdžiui, vienas lošėjų gali ištisas 
valandas, dumdamas akis, tyčia kosėti. Priešininkas, kaip tikima- 
si, pakankamai nuovokus, netrukus įsidėmi, kad jo akių dūmimo 
modelis yra kosulys. Žaidžiant lemiamą partiją, kai statomos su- 
mos pakeliamos, apgavikas vėl kosi, bet šį kartą nebevaidina, o 
tikrai laimi suklaidinto priešininko piniginę ištuštinantį banką.“* 

Šiame pavyzdyje pokerio lošėjas surežisavo ir išnaudojo neti- 
kėjimo tiesa klaidą pasipelnydamas iš to, kad priešininkas manė 
jį meluojant. Kai melo tikrintojas padaro netikėjimo tiesa klaidą, 
daug dažniau nukenčia žmogus, klaidingai palaikytas melagiu. 
Kai kurie žmonės palaikomi melagiais, nors kalba tiesą ne dėl 
jų nesąžiningumo, bet dėl kokios nors elgesio keistenybės, indi- 
vidualios raiškos stiliaus. Tai, kas daugelio kitų atveju būtų ap- 
gaulės užuomina, kai kurie žmonių apgaulės tai neparodo, nes: 


e kalba netiesiogiai, užuolankomis, 

e kalbėdami tarp žodžių daro daug trumpų ar ilgų pauzių, 

e kalbėdami daro daug kalbos klaidų, 

* menkai iliustruoja, 

e naudoja daug kūno manipuliacijų, 

e jų veido išraiška dažnai rodo baimę, kančią arba pyktį, kad 
ir kaip jie iš tikrųjų jaustųsi, 

e jų veidas įgauna asimetrines išraiškas. 


80 David M. Hayno, “Communicative Competence among Poker Players,“ Journal of 
Communication 30, 1980, p. 117. 

Visais šiais elgesio aspektais žmonės labai skiriasi, dėl tų skir- 
tumų ir padaromos ne tik netikėjimo tiesa, bet ir tikėjimo melu 
klaidos. Kai teisus Žmogus, kuris painiai kalba, pavadinamas 
melagiu, padaroma netikėjimo tiesa klaida, kai meluojantis, bet 
sklandžiai kalbantis palaikomas teisiu — tikėjimo melu klaida. 
Net jei toks kalbėtojas meluodamas imtų painiau kalbėti, daryti 
daugiau klaidų, tai gali likti nepastebėta, nes jo kalba vis tiek 
sklandesnė negu daugelio žmonių. 

Dėl Brokaw spąstų padaromų klaidų pavyks sumažinti tik 
vienu būdu - pagrindžiant vertinimus įtariamojo elgsenos pokyčiais. 
Melo tikrintojas turi palyginti įprastinį įtariamojo elgesį ir tai, 
kaip jis elgiasi pareiškus įtarimus melu. Žmonės veikiausiai su- 
klys per pirmąją pažintį, nes neturi su kuo lyginti ir galimybės 
pastebėti elgesio pokyčius. Besąlygiški vertinimai, kaip antai, ji 
daro tiek daug manipuliacinių judesių, kad tikriausiai dėl kaž- 
ko, ko nepasako, nerimauja, greičiausiai bus neteisingi. Palygi- 
nimu grįsti vertinimai - ji daro kur kas daugiau manipuliacinių 
judesių, nei jai paprastai būdinga, tikriausiai smarkiai nerimau- 
ja - vienintelis būdas sumažinti nepatikėjimo tiesa klaidų, nes 
remiamasi individualiais raiškos stiliaus skirtumais. Patyrę po- 
kerio lošėjai labai to laikosi — jie įsimena savitus pastovių loši- 
mo partnerių „požymius“ (apgaulės užuominas).*! Jeigu melo 
tikrintojui būtina priimti sprendimą po pirmo susitikimo, jis 
turėtų trukti tiek, kad būtų galima stebėti įprastą įtariamojo elg- 
seną. Taigi melo tikrintojas iš pradžių turi kalbėtis streso neke- 
liančiomis temomis. Kartais tai neįmanoma. Įtariamajam, kuris 
piktinasi arba bijo, kad yra įtariamas, visas susitikimas gali būti 
įtemptas. Jeigu taip yra, melo tikrintojas turi suprasti, kad gali 
padaryti klaidų dėl Brokaw spąstų, nes nežino įprastinės įtaria- 
mojo elgsenos ypatumų. 

Daryti sprendimus per pirmuosius susitikimus ypač pavo- 
Jinga, nes per pirmąsias akistatas žmonės reaguoja labai indi- 
Vidualiai. Vieni elgiasi itin gražiai, laikosi gerai išmoktų elgesio 
taisyklių, tad iš pirmo susitikimo spręsti apie įprastą jų elgesį 
negalima. Kitiems pirmieji susitikimai gali sukelti nerimą, todėl 


5 Ibid, p. 115. 

jų elgesys irgi nėra įprastas, nors jau dėl kitos priežasties. Jei 
įmanoma, melo verifikuotojas sprendimus turėtų padaryti su- 
rengęs kelis susitikimus, nes vis geriau susipažindamas jis įgis 
vis patikimesnį palyginimo pagrindą. Nors atrodytų, atskleis- 
ti melą lengviau, kai Žmonės ne tik pažįstami, bet vienas kitą 
pažįsta artimai, taip yra ne visada. Įsimylėjėliai, šeimos nariai, 
draugai, artimi kolegos gali susiformuoti išankstines nuostatas 
arba užmerkti akis prieš kažką ir tai trukdys tiksliai spręsti apie 
apgaulės užuominas jų elgesyje. 

Keturių informacijos nuotėkio šaltinių — kalbos riktų, emo- 
cinių tiradų, emblemomis esančių gestų klaidų ir mikroišraiš- 
kų — interpretacijai Brokaw spąstai nėra tokie pavojingi. Jiems 
įvertinti nebūtinas palyginimas, nes tie šaltiniai turi savaiminę 
absoliučią reikšmę. Prisiminkime iš Freudo cituotą pavyzdį, ku- 
riame dr. R. apibūdino neva kažkieno kito skyrybas: „pažįstu 
vieną slaugę, kuri kaip bendrininkė buvo įvelta į skyrybų pro- 
cesą. Žmona padavė vyrą į teismą dėl ištuokos apkaltindama 
slaugę kaip bendrininkę, ir jis gavo ištuoką.“ Reikia Žinoti to 
meto skyrybų įstatymus (neištikimybė buvo vienintelė skyrybų 
priežastis, bylinėtis dėl skyrybų galėjo tik išduotas sutuoktinis 
ar sutuoktinė, ir į teismą kreipęsis sutuoktinis turėjo teisę gauti 
pastovų ir paprastai nemenką išlaikymą), kad iš to kalbos rikto 
suprastum, jog gali būti, kad dr. R. pats yra tas vyras. Tačiau ir 
be to kalbos riktas, kai vietoj „ji“ jis pasakė „jis“ turėjo itin kon- 
krečią prasmę, suprantamą savaime - dr. R. norėjo, kad skyrybas 
gautų jis, o ne žmona. Kalbos riktai tai ne pauzės, kurias galima 
suprasti kaip apgaulės požymius tada, kai jų skaičius keičiasi. 
Kalbos riktus suprasti galima ir nežinant, ar šį kartą Žmogus jų 
padarė daugiau nei įprastai. 

Riktas, mikroišraiška arba tirada atskleidžia informaciją ir 
visai nesvarbu, kaip dažnai pasitaiko. Jie neužmaskuojami. Pri- 
siminkite pavyzdį iš mano eksperimento, kuriame dėstytojo 
puldinėjama studentė parodė simbolinį gestą - „pirštą“. Tai ne 
iliustracija, kurią galima vertinti tik palyginus, kaip dažnai jas 
asmuo naudoja ypatingomis aplinkybėmis ir įprastai. „Pirštas“ 
nėra įprastas, jo prasmė gerai žinoma. Kadangi tai buvo emble- 
mos riktas — tik dalis simbolinio gesto, „piršto“ prasmę galima 

interpretuoti kaip studentės bandomų paslėpti jausmų nutekėji- 
mą. Taip pat galima interpretuoti savižudybės planus slėpusios 
pacientės Marijos veide šmėkštelėjusią liūdesio mikroišraišką. 
Tai, kad liūdesys tik šmėkštelėjo, o ne buvo normali išraiška, 
rodė, jog Marija bando liūdesį slėpti. Pokalbio kontekstas gali 
padėti išsamiai interpretuoti melo turinį, bet riktų, tiradų, mi- 
kroišraiškų siunčiami pranešimai išduoda slepiamą informaciją 
ir yra savaime prasmingi. 

Šie keturi informacijos nutekėjimo šaltiniai - kalbos, emble- 
mų riktai, tirados ir mikroišraiškos — nuo visų kitų apgaulės 
užuominų skiriasi vienu dalyku. Melo tikrintojui nereikia paly- 
ginimo pagrindo, kad išvengtų netikėjimo tiesa klaidos. Pavyz- 
džiui, per pirmąjį susitikimą melo tikrintojui nereikia galvoti, 
kaip interpretuoti kalbos riktą, mikroišraišką arba tiradą, nes 
galbūt jis bendrauja su žmogumi, kuriam toks elgesys būdingas 
apskritai. Priešingai, melo tikrintojui pasiseka, jei įtariamasis yra 
linkęs į kalbos riktus, tiradas, mikroišraiškas. Jei gavus informa- 
cijos iš šių keturių informacijos nutekėjimo šaltinių, netikėjimo 
tiesa klaidos galima išvengti ir nepaisant atsargumo priemonės, 
reikalaujančios pažinti žmogų iš anksčiau, apdaira mo, galinčio 
sumažinti tikėjimo melu klaidų, vis viena reikia laikytis. Tai, kad 
nėra nei minėtų, nei kokių kitų apgaulės užuominų, dar negali- 
ma interpretuoti kaip nekaltumo įrodymo. Ne kiekvienas mela- 
gis padaro kalbos klaidų, ne kiekvieno veide atsiranda mikroiš- 
raiška, ne kiekvienam išsprūsta tirada. 

Kol kas mes aptarėme klaidų, daromų atskleidžiant apgaulę, 
tik vieną šaltinį - nesugebėjimą įvertinti individualių skirtumų — 
Brokaw spąstus. Kitas ne mažiau svarbus bėdos pridarantis šalti- 
nis, iš kurio kyla netikėjimo tiesa klaidos, yra Otelo klaida. Šią 
klaidą melo tikrintojas padaro, kai neįvertina, kad įtampą pati- 
riantis žmogus gali atrodyti meluojantis, nors iš tikrųjų sako tie- 
są. Kiekvienas iš melo sukeliamų jausmų (jie paaiškinti trečiame 
skyriuje), galinčių išprovokuoti tikros informacijos nutekėjimą 
arba sukelti apgaulės užuominas, gali apimti ir dėl kitų priežas- 
čių teisingam žmogui pajutus įtarimą dėl melo. Teisingas žmo- 
gus gali bijoti, kad juo nepatikės, ir tą baimę galima supainioti 

su melo atskleidimo baime. Kai kuriuos žmones slegia toks sti- 
prus kaltės jausmas dėl kitų dalykų, kad jiems suvokus, jog yra 
įtariami bet kokiais kitais prasižengimais, tas kaltės jausmas vėl 
sukyla. Teisingi žmonės gali niekinti melagingai juos kaltinan- 
čius, susijaudinę jie gali mėginti įrodyti, kad jų kaltintojai klysta, 
gali jausti malonumą laukdami savo išteisinimo, o šių jausmų 
požymiai gali priminti melagio patiriamą malonumą apgavus. 
Tiek melagiai, tiek teisingi žmonės, žinodami, kad yra įtariami, 
gali patirti ir kitokių jausmų. Nors dėl skirtingų priežasčių, ir 
melagis, ir teisus Žmogus gali jausti nuostabą, pyktį, nusivyli- 
mą, būti sukrėstas ar pasibjaurėjęs melo verifikuotojo įtarimais 
arba klausimais. 

Aš šią klaidą pavadinau Otelo vardu, nes Shakespeare pjesėje 
aprašytas mirties epizodas yra puikus ir žinomas tokios klaidos 
pavyzdys. Ką tik apkaltinęs Dezdemoną mylint Kasijų, Otelas 
liepia jai prisipažinti, nes ketinąs nužudyti ją už išdavystę. Dez- 
demona prašo pakviesti Kasijų, kad paliudytų jos nekaltumą. 
Otelas jai sako, kad jo paliepimu Kasijus jau nužudytas. Dezde- 
mona suvokia, kad ji nepajėgs įrodyti savo nekaltumo, ir Otelas 
ją nužudys. 


DEzDEMONA: Jį apšmeižė! O dieve, aš žuvau! 
OrTeELas: Verkt mano akyse dėl jo? Lauk, kekše! 
DeEzDEMONA. Išvykite mane, bet nežudykit! 
OreLas. Mirtis, tau, kekše!?? 


Otelas mano, kad Dezdemonos baimė ir sielvartas yra reakcija 
į jos tariamo meilužio mirtį, ir tai tik patvirtina jos neištikimybę. 
Otelas neįstengia suvokti, kad būdama nekalta Dezdemona pa- 
tirtų tas pačias emocijas — sielvartą ir neviltį dėl to, kad Otelas ja 
netiki, kad paskutinė viltis įrodyti nekaltumą nužudžius Kasijų 
iš jos atimta, ir baimę, kad dabar Otelas nužudys ją. Dezdemona 
verkia dėl savo gyvenimo, savo vargo, kad Otelas ja netiki, o ne 
dėl meilužio mirties. 

Otelo klaida yra pavyzdys, kaip dėl išankstinių nuostatų melo 
tikrintojo sprendimai tampa neobjektyvūs. Dar iki šio epizodo 


52 Šekspyras, Raštai, t. 2: Tragedijos, iš anglų kalbos vertė Aleksys Churginas, Vilnius: 
Valstybinė grožinės literatūros leidykla, 1961, p. 155. 

Otelas buvo įsitikinęs Dezdemonos neištikimybe. Jis atmeta 
kitas Dezdemonos elgesio interpretacijas, nepagalvoja apie tai, 
kad jos emocijos neįrodo nei vieno, nei kito. Otelo pavyzdys 
ypatingas, tačiau išankstinės nuomonės dažnai iškreipia spren- 
dimus, paskatina melo tikrintoją atmesti idėjas, galimybes ar 
faktus, kurie nesiderina su tuo, kaip jis jau iš anksto yra nusi- 
statęs. Tai atsitinka net tada, kai melo verifikuotojas kankinasi 
dėl savo išankstinio nusistatymo. Įsitikinęs Dezdemonos melu 
Otelas kankinasi, tačiau tai nepaskatina jo bandyti pateisinti ją. 
Dezdemonos elgesį jis interpretuoja taip, kaip jis mažiausiai no- 
rėtų, kad taip būtų, kas jam yra labai skausminga. 

Tokios išankstinės nuomonės, iškreipiančios melo tikrinto- 
jo sprendimą ir pastūmėjančios į netikėjimo tiesa klaidą, gali 
turėti daugybę priežasčių. Otelo įsitikinimas, kad Dezdemona 
neištikima, buvo Jago, piktavalio jo padėjėjo darbas, kuris iš sa- 
vanaudiškų paskatų sužlugdė Otelą pasėdamas ir kurstydamas 
jo įtarimus. Galbūt Jagui nebūtų pavykę, jeigu Otelas nebūtų 
buvęs pavydus iš prigimties. Labai pavydžių žmonių įtarimai 
kartais gali išsikeroti ir be Jago. Jie ieško būdų patvirtinti savo 
baisiausius nuogąstavimus įtardami, kad visi jiems meluoja. 
Įtarūs žmonės turėtų būti itin prasti melo tikrintojai, itin linkę 
daryti netikėjimo tiesa klaidas. Žinoma, yra ir patiklių žmonių, 
kurie daro tikėjimo melu klaidas, nes niekada neįtaria, kad juos 
apgaudinėja. 

Kai smarkiai rizikuojama, kai melo tikrintojui įtariamojo me- 
las gali brangiai kainuoti, net ir nepavydus Žmogus gali pasku- 
bėti su neteisinga išvada. Kai melo tikrintoją apima pyktis, kai 
Jis bijo pažeminimo, jei jo blogiausi nuogąstavimai pasitvirtintų, 
jis gali ignoruoti viską, kas galėtų pakeisti jo įsitikinimą ir ieš- 
koti, kas jį dar labiau nuliūdins. Jis gali sutikti sa pažeminimu 
net neturėdamas išdavystės įrodymų užuot rizikavęs patirti dar 
didesnį, jeigu paaiškės, kad jis neteisus. Geriau kentėti dabar, 
negu kęsti netikrumo, baimės kančias. Jis labiau bijo patikėti 
melu, pavyzdžiui, kad yra raguotas, negu nepatikėti tiesa, tapti 
nepagrįstai kaltinančiu. Tai nėra racionalūs pasirinkimai. Verifi- 
kuotojas tampa vadinamojo žaibiško emocijų gaisro auka. Žmogus 

gali nebevaldyti emocijų, jos įgauna pagreitį ir laikui bėgant ne- 
slopsta, kaip paprastai, o priešingai — stiprėja. Griebiamasi vis- 
ko, kas pakursto baisius jausmus, padidina jų griaunamąją jėgą. 
Tokiame emociniame pragare žmogus negali nusiraminti - ir ne 
nusiraminti jis siekia. Žmogus siekia sustiprinti kiekvieną pati- 
riamą emociją, baimę paverčia siaubu, pyktį - įniršiu, bodėjimą- 
si —- pasibjaurėjimu, krimtimąsi - sielvartu. Siaučianti emocijų 
ugnis naikina viską, kas pakliūna, - daiktus, svetimus žmones, 
mylimus, patį asmenį, — kol išsenka. Niekas nežino, kas tokią 
emocijų ugnį pakursto ir kaip ji galiausiai užgęsta. Akivaizdu, 
kad kai kurie žmonės turi didesnį polinkį į emocinius gaisrus. 
Suprantama, kad pagautas emocinio gaisro bus itin prastas kitų 
teisėjas, nes jis tikės tik tuo, dėl ko patirs daugiau kančių. 
Netikėjimo tiesa klaidos — kai matoma apgaulė ten, kur jos 
nėra, - padaromos ne tik siaučiant emocijų gaisrui, kai žmogus iš 
prigimties pavydus arba kurstomas Jago. Apgaulę žmonės linkę 
įtarti dar ir dėl to, kad tai galingas ir naudingas paaiškinimas 
pasaulyje vykstančių gluminančių dalykų. Dvidešimt aštuone- 
rius metus CŽV dirbęs darbuotojas rašė: „Žmonės daugybę da- 
lykų linkę aiškinti apgaule, kuri turi prigimtinę savybę patenkin- 
ti abejojantį savo racionalumu. Kai kitų įtikinamų paaiškinimų 
nėra (galbūt dalykus, kuriuos siekiame paaiškinti, sukėlė klai- 
dos, įsakymų nesilaikymas arba kitos mums nežinomos aplin- 
kybės), apgaulė yra patogus ir lengviausias. Paprastai žvalgybos 
pareigūnai jautrūs apgaulės galimybei ir jos atskleidimas dažnai 
priimamas kaip sudėtinga, skvarbi analizė. ... Beveik kiekvieną 
įrodymą galima taip racionalizuoti, kad jis taptų apgaulės hipo- 
teze, tiesą sakant, galima teigti, kad jei apgaulė iškeliama kaip 
rimtas dalykas, tokios hipotezės beveik neįmanoma paneigti.“ 
Šiuos pastebėjimus galima pritaikyti daug plačiau nei žval- 
gyboje ar policijoje. Net kai įtariama, kad vaikas, tėvas, draugas 
ar mylimasis neteko pasitikėjimo, melo tikrintojas gali daryti ne- 
tikėjimo tiesa klaidas, nes neteisingai įtaria apgaulę, kuri paaiš- 


8 Richards J. Heuer, Jr., “Cognitive Factors in Deception and Counterdeception,“ in Stra- 
tegic Military Deception, ed. Donald C. Daniel and Katherine L. Herbig, New York: Perga- 
mon Press, 1982, p. 59. 

kina tai, kas kitaip nepaaiškinama. Jei jau susidarei išankstinę 
nuomonę, kad mylimas žmogus meluoja, visa informacija, kuri 
galėtų tai paneigti, filtruojama. 

Melo tikrintojai turėtų stengtis suvokti savo išankstines nuostatas 
apie įtariamąjį. Ir nesvarbu, iš ko jos kyla — melo tikrintojo asme- 
nybės, emocinių gaisrų, kitų Žmonių įtakos, praeities patirties, 
spaudimo darbe, būtinybės išsklaidyti abejones, - jei išanksti- 
nės nuostatos įtariamojo atžvilgiu atvirai pripažįstamos, melo 
tikrintojas turi vilties išvengti situaciją interpretuoti tik taip, kad 
ji šias nuostatas atitiktų. Galiausiai melo tikrintojui derėtų bent 
suvokti, jog pats per daug priklauso nuo savo išankstinių nuo- 
statų, kad galėtų objektyviai nuspręsti, meluoja įtariamasis ar ne. 

Melo tikrintojas turi neužmiršti ir tai, kad emocijos ženklas gali 
ir nebūti apgaulės užuomina, kad jis gali būti užuomina to, ką tie- 
są sakantis žmogus jaučia, kai jis įtariamas meluojant. Ar emocijos 
užuomina rodo jausmą, kylantį meluojant, ar jausmą, kuris api- 
ma nekaltai apkaltinus ir teisiant? Melo tikrintojas turi įvertinti, 
kokius jausmus konkretus įtariamasis veikiausiai pajus ne tik 
meluodamas, bet ir sakydamas tiesą. Ne visi melagiai patirs 
visus įmanomus meluojant kylančius jausmus ir ne visi sakan- 
tys tiesą — visus, kurie galėtų apimti pajutus įtarimą. Trečiame 
skyriuje paaiškinta, kaip nustatyti, ar melagis patirs apgaulės 
atskleidimo baimę, kaltę dėl apgaulės ir džiaugsmą apgavus. 
Dabar pasvarstykime, kaip tiesos aiškintojui įvertinti, kokius 
jausmus gali patirti įtariamas melu, bet tiesą sakantis žmogus. 

Melo tikrintojas turi remtis Žiniomis apie įtariamojo asmeny- 
bę. Šio skyriaus pradžioje rašiau, kad melo tikrintojui reikia iš 
anksto susipažinti su įtariamuoju, kad sumažėtų pirmu įspūdžiu 
pagrįstų klaidų, kurios padaromos neatsižvelgiant į individua- 
laus elgesio skirtingumus, galinčius tapti apgaulės požymiais. 
Dabar kitam tikslui reikalingos kitokios žinios apie įtariamąjį. 
Melo tikrintojas turi žinoti emocinę įtariamojo charakteristiką, 
kad atmestų kai kurių emocijų ženklus kaip negalinčius būti ap- 
gaulės užuominomis. Ne kiekvienas jaus baimę, kaltę, pyktį ir 
kitokius jausmus, kai žino, kad yra kaltinami prasižengimais ar 
Melu. Iš dalies tai priklauso nuo įtariamojo asmenybės. 

Savo teisumu visiškai įsitikinęs asmuo sužinojęs, kad jį įtaria 
melu, gali jausti pyktį, bet tik ne baimę, kad juo nepatikės, ir 
ne kokią kaltę. Drovus asmuo, kuriam trūksta pasitikėjimo sa- 
vimi, gali bijoti, kad juo nepatikės, bet nei pykčio, nei kaltės jis 
veikiausiai nejaus. Jau minėjome individus, taip persekiojamus 
kaltės jausmo, kad vos kritus įtarimui jie jaučiasi kalti dėl to, ko 
nepadarė. Tačiau tokie kaltės varginami Žmonės gali ir nejaus- 
ti baimės ar pykčio, būti nustebę, nuliūdę ar susijaudinę. Melo 
tikrintojas turi atmesti emocijos ženklus kaip apgaulės užuominas, 
jeigu įtariamas asmuo iš prigimties linkęs išgyventi tokį jausmą net 
ir sakydamas tiesą. Kurias emocijas reikia atmesti, priklauso nuo 
įtariamojo, nes ne kiekvienas teisus žmogus, žinantis, kad jį įta- 
ria, patirs kiekvieną minėtų emocijų. 

Kokią emociją gali patirti žmonės, jei apskritai patiria suži- 
noję, kad yra įtariami nusikaltus, priklauso ir nuo jų santykio 
su melo tikrintoju. Apie tai galima spręsti iš jų pažinties su tuo 
žmogumi patirties. Vinslovų berniuko tėvas žinojo, kad Ronis lai- 
ko jį teisingu. Jis niekada nebuvo neteisingai apkaltinęs Ronio 
ir nebaudė, kai Ronis iš tiesų buvo nekaltas. Dėl to tėvui nerei- 
kėjo atmesti baimės ženklų, kurių būtų buvę galima tikėtis tiek 
Roniui sakant tiesą, tiek meluojant. Berniukui nebuvo pagrin- 
do bijoti, kad juo nepatikės, o jei būtų melavęs, galėtų pajusti 
tik apgaulės atskleidimo baimę. Dažnai neteisingai kaltinantys, 
nuolat teisiais žmonėmis netikintys asmenys sukuria tokius san- 
tykius, dėl kurių baimės ženklai tampa dviprasmiški: tuomet 
tiek įtariamajam meluojant, tiek sakant tiesą, baimės ženklai vei- 
kiausiai pasirodys. Daug kartų neištikimybe kaltinta, bet nekal- 
ta žmona, kenčianti žodinį ar fizinį smurtą, turės pagrindo bijoti 
tiek meluodama, tiek sakydama tiesą. Šalia kitų dalykų jos vyras 
neturi pagrindo baimės požymius laikyti melo įrodymais. Veri- 
fikuotojas privalo atmesti emocijos ženklą kaip apgaulės užuominą, 
jeigu pagal įtariamojo santykių su melo tikrintoju patirtį įtariamasis šį 
jausmą patiria net sakydamas tiesą. 

Gali taip susiklostyti, kad anksčiau nebuvę pažįstami asme- 
nys per pirmąjį susitikimą įtaria vienas kitą meluojant. Galbūt 
tai pirmasis pasimatymas ir vienas jų įtaria kitą, kad yra vedęs. 

Kandidatas gali įtarti, kad darbdavys meluoja, kai sako kalbė- 
sęsis su kitais prieš apsispręsdamas, kurį priims į darbą. Nusi- 
kaltėlis gali įtariai žiūrėti į policijos kvotėjo teiginį, kad jo drau- 
gužis prisipažino ir liudija prieš savo bendrininką. Pirkėjas gali 
svarstyti, ar nekilnojamojo turto agentas bando pakelti kainą, 
kai sako, kad savininkas tokio mažo pasiūlymo net nesvarstys. 
Negalėdamas pasiremti ankstesne pažintimi su įtariamuoju, 
melo tikrintojas rizikuoja dvigubai. Jis nepažįsta įtariamojo, 
nežino, kaip jis elgiasi tam tikromis aplinkybėmis, todėl negali 
įvertinti, kokias emocijas patiria, jį įtarus. Kad šitos emocijos 
būtų teisingai įvertintos, reikia žinoti, ko įtariamasis tikisi iš ve- 
rifikuotojo. 

Ne kiekvienas įtariamas žmogus turi susiformavęs aiškius 
su kiekvienu tiesos aiškintoju siejamus lūkesčius ir ne visų tie 
lūkesčiai bus vienodi. Įsivaizduokime, kad įtariamasis gali pri- 
eiti prie slaptos informacijos, jį matė bendraujant su žmonėmis, 
kurie, FTB įsitikinimu yra slapti sovietų agentai. Visai nesvar- 
bu, ar įtariamasis turėjo kokių nors kontaktų su konkrečiu FTB 
agentu, ar apskritai su kuo nors iš FTB, kad galėtų susiformuoti 
nuomonę apie FIB, į kurią derėtų atkreipti dėmesį. Jei šis asmuo 
įsitikinęs, kad FTB klaidų nedaro, yra visiškai patikimas, baimės 
ženklai neatmestini, juos reikėtų interpretuoti kaip atskleidimo 
baimę. Bet jei jis mano, kad FTB niekam tikusi ir linkusi juo- 
dinti žmones, baimės ženklus teks atmesti. Tada šio Žmogaus 
emocijos gali būti veikiau nuogąstavimas, kad juo nepatikės, ne 
apgaulės atskleidimo baimė. Melo tikrintojas turėtų atmesti emoci- 
jos ženklą kaip apgaulės užuominą, jeigu įtariamasis dėl savo lūkesčių 
galėtų jausti tokius jausmus net ir sakydamas tiesą. 

Iki šiol kalbėjau tik apie tai, kokią jausmų sumaištį gali sukelti 
tiesą sakančio Žmogaus įtarinėjimas meluojant. Tačiau emocinės 
tiesą sakančio Žmogaus reakcijos gali ir paaiškinti, ne tik supai- 
nioti, padėti atskirti teisų asmenį nuo melagio. Painiava kyla, kai 
atsiranda pavojus, kad abu, ir tiesą sakantis žmogus, ir melagis į 
Įtarimą reaguos tomis pačiomis emocijomis; aiškiau, kai galima 
tikėtis, kad jų reakcijos skirsis. Juk įtariamų žmonių reakcija, kai 
jie meluoja ir kai sako tiesą, gali būti visiškai skirtinga. 

To pavyzdys - Vinslovų berniukas. Tėvas turėjo pakankamai 
informacijos, žinių apie sūnaus asmenybę, jų ryšys turėjo isto- 
riją, kuri leido jam itin tiksliai įvertinti, kaip jo sūnus Ronis vei- 
kiausiai jausis tiek sakydamas tiesą, tiek meluodamas. Jis žinojo, 
kad sūnus nėra nei melagis iš prigimties, nei psichopatas, nei sle- 
giamas kaltės - tėvą ir sūnų siejo bendros vertybės. Tad meluo- 
damas Ronis jaustų didelį kaltės jausmą. Prisiminkime, meluoti 
jam reikštų neigti, kad vogęs, jei tai būtų tikrai padaręs. Tėvas 
žinojo, kad dėl savo būdo sūnus jaus kaltę, jei būtų nusikaltęs, 
nesvarbu, meluotų ar sakytų tiesą. Taigi, jei Ronis tikrai pavogė 
pašto perlaidą ir bandys tai nuslėpti, jį išduotų dvejopos kaltės 
jausmas — kaltė dėl apgaulės ir kaltė dėl slepiamo nusikaltimo. 
Jeigu neigdamas vagystę jis sako tiesą, kaltės jausti neturėtų. 

Tėvas žinojo, kad sūnus juo pasitiki. Jų praeities santykiai 
leido Roniui pasikliauti tėvo nuoširdumu. Todėl Roniui nerei- 
kia bijoti, kad tėvas juo nepatikės. Kad padidintų atskleidimo 
baimę, tėvas tarsi melo detektorius pasiskelbė neklystančiu: 
„. jeigu tu man pameluosi, aš žinosiu, nes melo tarp mūsų 
būti negali. Aš žinosiu tai, Roni, taigi prieš apsispręsdamas pri- 
simink tai.“ Ronis, veikiausiai remdamasis praeities patirtimi, 
tikėjo. Tad jei meluotų, Ronis turėtų bijoti būti pagautas. Galiau- 
siai tėvas už prisipažinimą pasiūlė amnestiją: „Jeigu tu tai pa- 
darei, privalai man pasakyti. Aš nepyksiu ant tavęs, Roni, jei tik 
pasakysi tiesą.“ Taip sakydamas tėvas taip pat padidino riziką, 
nes, jei Ronis meluotų, tėvas ant jo supyktų. Jei būtų apsivogęs, 
Ronis tikriausiai labai gėdintųsi ir tai galėtų trukdyti jam prisi- 
pažinti. Tėvas galėjo pasakyti, kad galima pasiduoti pagundai, 
bet svarbiausia yra ne slėpti, o pripažinti nusikaltimą. 

Įvertinus, kokias emocijas turi Ronis patirti, jei meluotų (bai- 
mę ir kaltę), ir turint pagrindo manyti, kad šios emocijos nebus, 
jei Ronis sakys tiesą, tėvas turės žengti dar vieną žingsnį, kad 
išvengtų galimų apgaulės užuominų interpretacijos klaidų. Jis 
privalo įsitikinti, kad pasakęs tiesą Ronis nejaus jokių jausmų, 
kurie galėtų priminti baimę arba kaltę, nors apsunkintų įvertini- 
mą, meluoja jis ar ne. Ronis gali pykti ant mokyklos direktoriaus 
už tai, kad neteisingai jį apvagino - taigi pykčio ženklai, ypač 


156 


jei bus kalbama apie mokyklos vadovybę, vertinimo pagrindu 
būti negali. Gal Ronis bus susikrimtęs dėl savo situacijos ir toks 
nusivylimas bus paženklinęs visą bendrą jo elgesį. Taigi tėvas 
gali interpretuoti šiuos jausmus kaip baimę ir kaltę, tarsi įrodan- 
čius jo melą, bet pyktį ir nusivylimą Ronis ko gero jaustų net ir 
sakydamas tiesą. 

Netgi kai situacija labai aiški — ir kai žinoma, kokias emocijas 
įtariamasis pajustų meluodamas, o kokias sakydamas tiesą, ir 
kai tai nėra tos pačios emocijos, — interpretuoti iš elgesio paste- 
bimas apgaulės užuominas vis tiek gali būti pavojinga. Daugelį 
poelgių atspindi įvairių emocijų ženklai, tad jei vieni rodo žmogų me- 
luojant, o kiti esant teisų, suabejoti reikia visais. Priede, 1 ir 2 lentelė- 
se, pateikiamas sąrašas, kuriame matyti, kokios emocijos lemia 
kiekvieną elgesio užuominą. 

Įsivaizduokime, tėvas pastebi, kad Ronis prakaituoja, dažnai 
ryja seiles. Šie ženklai jam būtų beverčiai, nes tai bet kokios, po- 
zityvios ar negatyvios, emocijos ženklai. Jeigu Ronis meluotų, 
šie požymiai rodytų baimę ar kaltę, jei sakytų tiesą - nusivylimą 
ir pyktį. Jei Ronis gausiai gestikuliuotų, tai irgi nieko nepaaiš- 
kintų, nes manipuliacinių veiksmų pagausėja su kiekviena nei- 
giama emocija. Tektų nekreipti dėmesio ir į tokius ženklus, kurie 
tikrai liudija tik neigiamas emocijas, pavyzdžiui, tylesnis balso 
tonas. Jei balsas taptų tylesnis dėl kaltės, tai būtų melo požymis, 
bet vaikinas galėtų kalbėti tyliau ir susikrimtęs, nuliūdęs, Ronis 
tikrai turėtų dėl ko sielotis tiek kalbėdamas tiesą, tiek meluoda- 
mas. Tad tik toks elgesys, kuris rodo baimę ar kaltę, bet ne pyktį, 
liūdesį ar sielvartą, galėtų būti interpretuojamas kaip apgaulės 
užuomina. Elgesys, kuris rodo pyktį arba sielvartą, bet ne baimę 
ar kaltę, galėtų būti interpretuojamas kaip sąžiningumo požy- 
Miai. 1 ir 2 lentelėse matyti, kad nustatyti, meluoja Ronis ar ne, 
galėtume iš tokių poelgių, kaip kalbos riktai, simboliniai gestai, 
mMikroišraiškos ir patikimų veido raumenų judesiai. Tai vienin- 
teliai poelgiai, kurie siunčia pakankamai tikslius informacijos si- 
ghalus, leidžiančius atskirti baimę ar kaltę nuo pykčio ar sielvar- 
to. Beje, patikrinus Ronį poligrafu, rezultatai būtų nepatikimi. 
Kaltas ar ne, Ronis vis tiek reaguotų emociškai. Poligrafas tik 

nustato, kad asmenį apėmė emocija, jis nenurodo, kokia emo- 
cija jaučiama. Nors poligrafo tikslumą pagrindžiantys tyrimai 
įrodė, kad jis gali įvertinti tiksliau nei paprastai spėjant, tačiau 
gana nemažai darbų atskleidė, jog padaroma daug netikėjimo 
tiesa klaidų. Tuos tyrimus ir jų reikšmingumą nagrinėju kitame 
skyriuje. 

Kaip atskleidžiau Vinslovų berniuko analizėje, sudėtinga įver- 
tinti, kokias emocijas įtariamasis jaustų sakydamas tiesą, ir ar jos 
skiriasi nuo tų, kurias jaustų meluodamas. Tam apie įtariamąjį 
reikia nemažai Žinoti. Tačiau neretai ir to nepakanka, tad labai 
tiksliai nustatyti melagį neįmanoma. Žinios mums patvirtintų, 
kad tiek meluodamas, tiek sakydamas tiesą įtariamasis galbūt 
patirs tą pačią emociją, kaip atsitiko Dezdemonai. Bet kai verti- 
nimai skatina manyti, kad sakantį tiesą ir meluojantį asmenį tu- 
rėtų apimti skirtingos emocijos, elgesio požymiai gali būti dvi- 
prasmiški. Gali būti, kad nė vieni nebus būdingi tik toms emo- 
cijoms, kurios padėtų atskirti meluojantį nuo tiesą sakančio. Tad 
kai nepakanka žinių įvertinti įtariamojo emocijas, kai nustato- 
ma, kad įtariamasis patirs tas pačias emocijas tiek meluodamas, 
tiek sakydamas tiesą arba kai Žinoma, jog melagis ir sąžiningas 
žmogus patirs skirtingas emocijas, bet jų elgesio užuominos yra 
daugiaprasmės, melo tikrintojas negali naudotis jokiomis su 
emocijomis susijusiomis apgaulės užuominomis.* 

Tik supratęs, kad atsidūrė tokioje keblioje padėtyje verifikuo- 
tojas gali išvengti netikėjimo tiesa klaidos ir nepakliūti ant me- 
lagio meškerės padarydamas patikėjimo melu klaidą. Žinoma, 
kartais pati analizė, kokios emocijos kilus įtarimui apimtų mela- 
gį ir kokios teisų žmogų, gali padėti išaiškinti melą. Iš Vinslovų 
berniuko pavyzdžio matyti, kad taip analizuojant bus atrinkti ne- 
dviprasmiški sąžiningumo arba apgaulės požymiai ir melo aiš- 
kintoją nukreipus ieškoti būtent su šiais ženklais susietų poelgių 
palengvės jo užduotis. 

Mano apgaulės aiškinimo pavojų ir galimų atsargos priemo- 
nių nagrinėjimas kol kas buvo susijęs tik su tokiomis situaci- 


* Prisiminkime, kad esama ir kitokių apgaulės užuominų, nesusijusių su emocijomis, 
kaip antai, kalbos, simbolinių gestų riktai ir tirados. 

jomis, kai įtariamasis žino, jog jis įtariamas melu. Tačiau tiesą 
sakantys Žmonės gali ir nesuvokti, kad kiekvienas jų ištariamas 
žodis, kiekvienas gestas ir veido raumens truktelėjimas kuriuo 
nors metu tiriamas melu juos įtariančio asmens. Kartais teisūs 
žmonės galvoja, kad jie yra tokiu būdu stebimi, nors iš tiesų ne. 
Melagiai irgi ne visada žino, ar jų aukos įtaria jų apgaules. Įta- 
rimui užglostyti sukurtas įmantrus pateisinimas anksčiau pasi- 
tikėjusiai aukai gali sukelti klausimų. Įtardamos apgaulę aukos 
pačios gali imti meluoti slėpdamos savo įtarimus, stengdamosi 
nuraminti melagį ir pastūmėti klaidingam žingsniui. Kai kontr- 
žvalgyba atskleidžia šnipą, gali būti slepiama, 0 per jį priešui 
teikiama melaginga informacija. Kai kurios aukos gal net nu- 
slėps supratusios, kad buvo klaidinamos, — norėdamos susikeis- 
ti vaidmenimis ir pažiūrėti, kaip melagis rezga tinklus nesumo- 
damas, jog auka mato jo melą. 

Kai įtariamasis nežino, kad yra įtarinėjamas, melo tikrintojas 
ir laimi, ir pralaimi. Melagis galbūt nedangsto pėdsakų, nesitiki 
klausimų ir neparuošia atsakymų, neišmoksta žodžių ir kitais 
būdais nesisaugo, jeigu nemano, kad kiekvieną jo judesį įtariai 
stebi auka. Ilgainiui, kai, atrodo, melas visiškai priimtas, mela- 
gis gali taip atsipalaiduoti, kad per daug pasitikėdamas ims da- 
ryti klaidas. Šį melo tikrintojo laimėjimą atsveria tikimybė, kad 
savimi pasikliaudamas melagis nesistengs slėptis, nes didelės 
išaiškinimo baimės nejaus. Klaidas, padaromas iš baimės būti 
išaiškintam, dabar pakeičia neapdairumo klaidos. Tad melo aiš- 
kintojas praranda ne tik baimės sukeltas elgesy pasirodančias 
apgaulės užuominas, bet ir melagis jau nepatiria trikdančio bai- 
mės poveikio, dėl kurio, kaip ir dėl perdėtos savikliovos, gali 
žlugti melagio planai. Turbūt didžiausias praradimas verifikuo- 
tojui yra melagio pagavimo baimė - jeigu melagis nemano, kad 
Jį kas nori pagauti, jos tikrai nepakaks motyvuoti prisipažinimą. 

Rossas Mullaney, policijos tardytojų rengimo specialistas, 
propaguoja vadinamąją Trojos arklio strategiją. Policijos parei- 
gūnas dedasi tikįs įtariamuoju, kad įtariamasis imtų daugiau 
kalbėti ir meluodamas susipainiotų. Nors atskleidimo baimė gali 
Sumažėti, padidėja tikimybė, kad įtariamasis padarys jį atsklei- 

džiančią klaidą. Pasak Mullaney, „pareigūnas turi paskatinti 
šaltinį [įtariamąjį] apgaudinėti, skatindamas jį, traukdamas vis 
daugiau ir daugiau detalių, kaip jis įtaria, jam pateikiamose pra- 
manytose istorijose. Iš tiesų pareigūnas, dėdamasis, kad šaltiniu 
tiki, irgi apgaudinėja. ... Bet sąžiningam šaltiniui tai žalos pada- 
ryti negali. Jeigu pareigūnas iš pradžių suklydo, kad įtariamasis 
galimai apgaudinėja... [ši apklausos technika] nesukels jokios 
skriaudos. Jos bijoti reikia apgaudinėjantiems.“** Ši strategija 
primena Schopenhauerio patarimą: „Jeigu turi pagrindo įtarti, 
kad žmogus tau meluoja, dėkis, kad patikėjai kiekvienu jo Žo- 
džiu. Tai padrąsins jį tęsti, jis vis labiau aistrinsis, kol pagaliau 
išsiduos.“*? 

Įtikinimas, kad auka pasitiki, turėtų sumažinti melagio išaiš- 
kinimo baimę, bet sunku pasakyti, kaip toks Žinojimas paveiks 
kitus melo sukeliamus jausmus. Kai kurie melagiai gali pasijusti 
labiau kalti dėl apgaulės klaidindami pasitikinčią auką negu įta- 
rią. Kiti gali jaustis mažiau kalti teisindamiesi, kad kol auka ne- 
žino, kol jos nekankina įtarimai, jokios skriaudos jai nedaroma. 
Tokie melagiai gali manyti, kad jų melą skatina gerumas, noras 
neįskaudinti aukos. Jei melagis žino, kad jo taikinys juo pasi- 
tiki, apgaulės džiaugsmas irgi gali pakrypti tiek į vieną, tiek į 
kitą pusę, sustiprėti arba susilpnėti. Visiškai pasitikinčios aukos 
kvailinimas gali teikti ypatingo pasigardžiavimo, lydimo dar ir 
paniekos, tačiau sunkesnis iššūkis - įtaraus melo taikinio apgau- 
lė - gali būti labiau jaudinantis. 

Tad nėra būdo numatyti, ar aukai atskleidus įtarimą melagis 
darys daugiau ar mažiau klaidų. Žinoma, gali būti ir taip, kad 
įtarimai nepagrįsti, įtariamasis gali būti sąžiningas. Ar būtų len- 
gviau nustatyti įtariamojo teisumą, jeigu jis nežinotų esąs įtaria- 
mas? Jeigu jis nežino, kad jį įtaria meluojant, neturėtų bijoti, kad 
juo nepatikės, neturėtų jausti nė pykčio ar suirzti dėl to, kad įį 
įtaria meluojant, taigi įtariamasis, netgi slegiamas kaltės, netu- 
rėtų jokio pagrindo elgtis taip, tarsi jam kažkas grėstų. Visa tai į 

* Ross Mullaney, “The Third Way - The Interroview,“ neskelbtas, rotaprintu daugintas 

tekstas, 1979. 


*5 Schopenhauer, “Our Relation to Others,“ in The Works of Schopenhauer, ed. Will Durant 
Garden City, N. Y.: Garden City Publishing Company, 1933. 

gera, nes tada visi šių emocijų ženklai gali būti interpretuojami 
kaip apgaulės užuominos, ir jau nereikia svarstyti, ar tai negalė- 
tų būti įtariamo, bet tiesą sakančio Žmogaus emocijos. Deja, šis 
laimėjimas pasiekiamas jau minėta kaina, kad kai kurie su melu 
susiję jausmai, kuriantys apgaulės užuominas, ypač išaiškinimo 
baimė, susilpnės, jei iš tikrųjų meluojantis asmuo nežino, kad 
yra įtariamas melu. Kai įtariamasis to nežino, melo tikrintojas 
tikriausiai padarys mažiau netikėjimo tiesa klaidų, nes labiau 
tikėtina, kad jo emocijų ženklai bus apgaulės užuominos. Tačiau 
gali pasitaikyti daugiau patikėjimo melu klaidų, nes melą lydin- 
tys jausmai nebus tokie stiprūs, kad išduotų melagį. Jeigu apie 
įtarimą Žinoma, tada priešingai, daugiau pasitaikys netikėjimo 
tiesa, bet mažiau tikėjimo melu klaidų. 

Dvi problemos, ar melo tikrintojui nebūtų geriau, jei įtaria- 
masis nežinotų esąs įtariamas, padaro klausimą dar keblesnį. 
Pirma — melo tikrintojas gali neturėti pasirinkimo. Ne kiekviena 
situacija leis apgaulės aukai paslėpti savo įtarinėjimus. Net jei 
tai įmanoma, ne kiekvienas, kuris numano esantis melo taikiniu, 
norės tokius įtarimus slėpti - meluoti, kad sugautų melagį. Ir ne 
kiekvienas melo tikrintojas turi melagio talentą, kad jam pavyk- 
tų neatskleisti savo apgaulės. 

Antroji problema dar sudėtingesnė. Bandydamas slėpti įta- 
rimus melo tikrintojas rizikuoja, kad jo slaptumas iškils aikštėn 
nepasiekus tikslo. Jis, žinoma, negali tikėtis, kad melagis bus 5ą- 
žiningas! Kai kurie melagiai vos pastebėję, kad yra įtariami, gali 
drąsiai meluoti toliau, ypač jei jie gali atskleisti aukos pastan- 
gas slėpti įtarimus. Melagis gali dėtis teisuoliu, pasipiktinusiu 
ir įskaudintu, kad auka tiesiai nepateikė savo įtarimų, neteisėtai 
atėmė iš jo galimybę išsiteisinti. Net jei šis manevras neįtikina, 
jis gali bent tam tikram laikui įbauginti auką. Ne kiekvienas 
melagis bus toks begėdiškas. Kai kurie gali slėpti supratę, kad 
auka ėmė įtarinėti, ir šitaip laimėti laiko sunaikinti pėdsakus ir 
pasiruošti pabėgti. Deja, tokį atradimą gali slėpti ne tik melagis. 
Ir teisūs žmonės gali slėpti žinantys, kad yra įtarinėjami — ar no- 
rėdami išvengti scenų, ar laimėti laiko, per kurį tikisi susirinkti 
Savo teisumą įrodančių liudijimų, ar kad galėtų imtis veiksmų, 


161 


dėl kurių įtariantis asmuo įvertintų jų naudai, jei manytų, kad 
šie veiksmai atlikti nenumanant apie įtarimus. 

Vienas iš įtarimų atskleidimo pranašumų yra bandymas iš- 
vengti netikrumo klampynės. Pagaliau jau auka žino, kad įtaria- 
masis supranta esąs įtariamas. Net ir tada teisus žmogus, kaip ir 
melagis, gali bandyti slėpti jausmus, susijusius su jo įtarinėjimu. 
Įtarimui iškilus viešumon melagis tikriausiai norės visiškai nu- 
slėpti išaiškinimo baimę, bet teisus Žmogus taip pat gali slėpti 
baimę, kad juo nepatikės. Nerimas, kad šie jausmai bus palaiky- 
ti melo įrodymais, jį gali priversti slėpti ir pyktį bei susierzinimą 
dėl įtarinėjimo. Jei jausmus nuslėpti stengtųsi tik melagiai, at- 
skleisti apgaulę būtų lengviau. Tačiau jei taip būtų, kai kuriems 
melagiams pakaktų gudrumo jausmus rodyti. 

Kitas pranašumas, įgyjamas kai atvirai rodomas įtarimas, 
yra tai, kad tada jis gali taikyti kaltininko žinių metodą. Da- 
vidas Lykkenas, fiziologas psichologas, kritiškai žiūrintis į 
poligrafą, yra įsitikinęs, kad kaltininko žinių metodas gali pa- 
gerinti poligrafo testo rezultatus. Užuot klausęs įtariamojo, ar 
jis padarė nusikaltimą, tardytojas klausia jo to, ką gali žinoti 
tik kaltas Žmogus. Įsivaizduokime, kažkas yra įtariamas nu- 
žudymu, įtariamasis turėjo motyvą, jis pastebėtas netoli nusi- 
kaltimo vietos. Taikant kaltininko Žinių metodą įtariamajam 
pateikiami klausimai ir galimi atsakymai. Vienas kiekvieno 
klausimo atsakymas apibūdina, kas iš tiesų atsitiko, kiti, nors 
tokie pat įtikinami atsakymai, - ko iš tiesų nebuvo. Tik kaltas, 
o ne nekaltas įtariamasis skirs šiuos atsakymus. Pavyzdžiui, 
įtariamojo gali klausti: „Ar nužudytas žmogus gulėjo kniūbs- 
čias, aukštielninkas, ant šono, ar sėdėjo?“ Perskaitęs kiekvieną 
pasirenkamą atsakymą įtariamasis turi pasakyti „ne“ arba „aš 
nežinau“. Tik nusikaltimą padaręs žmogus gali žinoti, kad nu- 
žudytasis gulėjo aukštielninkas. Atlikdamas laboratorinius melą 
tiriančius eksperimentus Lykkenas atrado, kad tokią kaltininko 
informaciją turinčio Žmogaus autonominėje nervų sistemoje 
įvyksta pokytis, kurį, paminėjus teisingą variantą, užregistruoja 
poligrafas; nekaltas žmogus pagal poligrafo duomenis į visus 
atsakymus reaguoja vienodai. Nors kaltas žmogus stengiasi nu- 

slėpti tai, ką gali Žinoti tik kaltas, taikant šį metodą melo detek- 
torius jį atskleidžia.“ 

Kaltininko žinių testas pranašus tuo, kad neįprastos reakcijos 
negali sukelti nekalto įtariamo Žmogaus jausmai. Net jei nekal- 
tas žmogus bijo, kad juo nepatikės, pyksta dėl įtarimo, išgyvena 
dėl savo padėties, tik atsitiktinai jis galėtų emocingiau reaguoti 
į atsakymą „gulėjo aukštielninkas“ nei į visus kitus alternaty- 
vius atsakymus. Pateikiant daug tokių pasirenkamų atsakymų į 
klausimus bet kokios neįprastos nekalto žmogaus reakcijos bus 
vienodos į teisingus ir neteisingus alternatyvius atsakymus. Tai- 
gi kaltininko žinių testas pašalina didžiausią pavojų aptinkant 
apgaulę - netikėjimo tiesa klaidas, kai įtariamo teisaus Žmogaus 
jausmai supainiojami su melagio jausmais. 

Deja, šis perspektyvus melo atskleidimo metodas nebuvo 
pakankamai ištirtas, kad būtų galima įvertinti jo tikslumą, o at- 
likti tyrimai liudija, kad jis ne visada veikia taip tiksliai, kaip iš 
pradžių teigė Lykkenas. Naujoje Technologinio vertinimo biuro 
ataskaitoje, kurioje apžvelgiamas poligrafo panaudojimas, pa- 
stebėta, kad kaltininko žinių testas „...atskleidė šiek tiek mažiau 
kaltų asmenų negu [įprastinis poligrafo testas].“ Buvo nustaty- 
ta, kad taip tikrinant padaryta palyginti daugiau tikėjimo melu, 
bet mažiau netikėjimo tiesa klaidų.*? 

Kad ir kaip būtų, kaltininko žinių testas be kriminalinio tar- 
dymo galėtų būti pritaikytas tik labai ribotai. Pernelyg dažnai 
asmenys, manantys, kad yra aukos, neturi tos informacijos, ku- 
rią turi melagis, o be jos kaltininko Žinių testo atlikti neįmano- 
ma. Updike romane Susituokime Ruta žino, kad ji suka romaną, 
ir žino su kuo. Jos vyras Džeris tik įtaria, bet informacijos, kurią 
turėtų tik kaltas asmuo, jis neturi, tad kaltojo informacijos testo 
Jis nebūtų galėjęs pritaikyti. Kad galėtų taikyti šį metodą, melo 
tikrintojas turi žinoti, kas įvyko - jis tik nežino, kas tai padarė. 

Net jeigu melo tikrintojas žino visas alternatyvas, kaltojo in- 
formacijos testas negali būti pritaikytas sužinoti, kuri iš jų įvyko. 

8 Žr. Lykkeno knygą Tremor in the Blood, New York: McGraw-Hill, 1981, kurioje išsamiai 

aprašyta, kaip kriminalinių kvotų metu tikrinant poligrafu taikomas kaltininko žinių testas. 

* Scientific Validityų of Polygraph Testing: A Research Review and Evaluation - A Technical 


Memorandum, Washington D.C.; U.S. Congress, Office of Technology Assessment, OTA- 
TM-H-1, November 1983. 

Melo tikrintojas, taikydamas kaltininko žinių testą, turi visiškai 
tikrai žinoti, kas įvyko, ojo užduotis tik išsiaiškinti, ar tai įvykdė 
įtariamasis. Jeigu užduotis kitokia (sužinoti, ką šis asmuo pa- 
darė, kaip jis jaučiasi), jei verifikuotojas nežino, ką įtariamasis 
padarė, kaltininko Žinių testo taikyti negalima. 


Atsargumo priemonės, interpretuojant apgaulę liudijančias 
elgesio užuominas 


Interpretuojant apgaulę liudijančias elgesio užuominas kyla 
įvairių klaidų pavojų. Toliau pateikiamas sąrašas, kuriame iš- 
dėstytos visos atsargumo priemonės, padedančios sumažinti šia- 
me skyriuje aptartas klaidas. Melo tikrintojas visada turi įvertinti 
tikimybę, kad gestas arba išraiška rodo melą arba tiesą — abso- 
liutus tikrumas įmanomas retai. Kai tai įmanoma - kai emocija 
prieštarauja melui, kurį rodo paprasta išraiška arba tik mikroiš- 
raiška, kai dalis slepiamos informacijos išsprūsta tirada, - tai su- 
vokęs įtariamasis ims ir prisipažins. 


1. Pasistenkite aiškiai nusakyti, kuo paremtos visos jūsų nuo- 
jautos ir intuicijos, meluoja asmuo ar ne. Labiau įsisąmoninę, 
kaip jūs interpretuojate apgaulę liudijančio elgesio užuominas, 
išmoksite pastebėti savo klaidas ir tas aplinkybes, kuriomis turi- 
te nedaug šansų padaryti teisingą sprendimą. 

2. Prisiminkite, kad atskleidžiant apgaulę, padaromos dvejo- 
pos klaidos: netikėjimo tiesa (kai tiesą sakantis žmogus palaiko- 
mas melagiu) ir tikėjimo melu (kai melagis palaikomas teisiu). 
Nėra būdo visiškai išvengti vienų ar kitų klaidų. Apsvarstykite, 
kokios bus pasekmės, jei rizikuosite padaryti vieną arba kitą 
klaidą. 

3. Tai, kad nematote apgaulės ženklų, neįrodo tiesos. Kai ku- 
rie žmonės neišsiduoda. Pasirodęs apgaulės ženklas ne visada 
yra melo įrodymas; yra žmonių, kurie atrodo susivaržę ar sle- 
giami kaltės net tada, kai sako tiesą. Brokaw spąstų, gresiančių 
dėl individualių ekspresyvios raiškos skirtumų, pavojų galima 
sumažinti sprendimus pagrindžiant įtariamojo elgesio pokyčiais. 

4. Pasvarstykite, ar neturite apie įtariamąjį jokių išankstinių 
nuostatų. Pagalvokite, ar jūsų išankstinės nuostatos nesutruk- 
dys priimti teisingo sprendimo. Nebandykite nuspręsti, ar kas 
nors meluoja, jeigu jus apėmęs pavydas ar itin stiprios emocijos. 
Venkite pagundos įtarti apgaulę vien todėl, kad tai paaiškintų 
kitaip nepaaiškinamus dalykus. 

5. Visada apsvarstykite galimybę, kad emocijos ženklas gali 
būti užuomina ne apgaulės, o to, kaip tiesą sakantis Žmogus jau- 
čiasi, kai įtariamas meluojant. Atmeskite emocijos ženklą kaip 
apgaulės užuominą, jei: teisus įtariamas Žmogus galėtų patirti 
tokią emociją dėl savo asmenybės prigimties; jei su įtariamuoju 
praeityje siejo ypatingas santykis, ir dėl įtariamojo lūkesčių. 

6. Turėkite galvoje, kad daugelis apgaulės užuominų yra 
daugiau nei vienos emocijos ženklai. Jeigu vieną iš šių emocijų 
galėtų patirti teisus įtariamasis, o kitą meluojantis asmuo, tokie 
emocijų ženklai turi būti atmesti. 

7. Apsvarstykite, ar įtariamasis žino esąs įtariamas, ir ką at- 
skleidus apgaulę abi pusės laimėtų ar prarastų. 

8. Jeigu turite informacijos, kurią įtariamasis Žinotų tik jei ne- 
meluotų, ir galite apklausti įtariamąjį, susidarykite kaltininko 
žinių testą. 

9. Niekada nedarykite galutinės išvados, meluoja įtariamasis 
ar ne, vien interpretuodami apgaulę liudijančius elgesio Žen- 
klus. Elgesyje atsispindinčios apgaulės užuominos turėtų tik 
padėti jums apsispręsti, kokios tolesnės informacijos ir tyrinė- 
jimo reikėtų. Elgesio užuominos, kaip ir poligrafas, nepateikia 
absoliučių įrodymų. 

10. Naudodamiesi priede 4 lentelėje pateikta atmintine, įver- 
tinkite melą, melagį ir save, melo tikrintoją, įvertinkite klaidų 
tikimybę ir teisingo sprendimo apie teisumą galimybę. 


Bandymai aptikti melą poligrafu - irgi neapsaugoti nuo klai- 
dų. Nors aš daugiausia domiuosi iš elgesio pastebimomis ap- 
gaulės užuominomis ir daugeliu aplinkybių, kuriomis žmonės 
gali meluoti ir įtarti melą, o ne poligrafo testo apimama siaura 
sritimi, poligrafo taikymą aptarsiu kitame skyriuje. Jis vis daž- 

niau naudojamas daugelyje svarbių sričių — kontržvalgyboje, 
aiškinant nusikaltimus ir vis plačiau versle. Viliuosi, kad šiame 
ir ankstesniuose skyriuose mano pateikta melo analizė gali pa- 
dėti geriau suprasti stipriąsias ir silpnąsias puses atskleidžiant 
poligrafu melą. Be to, svarstymai apie poligrafo tikslumo pro- 
blemas padės verifikuotojui giliau suprasti pavojus klaidų, ku- 
rias nesunku padaryti atskleidžiant apgaulę iš elgesio užuomi- 
nų. Reikėtų apsvarstyti dar vieną įdomų ir praktišką klausimą — 
kas tiksliau atskleidžia melą, poligrafas ar elgesyje pasirodantys 
apgaulės požymiai? 


SEPTINTAS SKYRIUS 


Poligrafas kaip melo 
tikrintojas 


Policininkas iš kito Kalifornijos valstijos miesto pateikė do- 
kumentus norėdamas įsidarbinti mūsų policijos nuovadoje. Jis 
atrodė pats tikriausias tobulo policininko įsikūnijimas, žinojo 
visus kodeksus ir jau turėjo šio darbo patirties, tad lyg ir buvo 
idealus kandidatas. Prieš patikrinimą poligrafu neprisipažino pa- 
daręs kokių nusižengimų. Tik kai poligrafas parodė jį meluojant, 
prisipažino darbo metu įvykdęs dvylika apiplėšimų, policijos 
automobiliu gabenęs vogtus daiktus, padėdavęs narkotikų ne- 
kaltiems įtariamiesiems, kad galėtų juos areštuoti, ir keletą kartų 
turėjęs lytinių santykių policijos automobilyje su ne vyresnėmis 
kaip šešiolikos metų merginomis. (Detektyvo seržanto V. C. Meeko, 
Kalifornijos valstijos Salinaso policijos departamento poligrafo opera- 
toriaus ataskaita apie poligrafo pritaikymą jų departamente.**) 


Fay areštuotas 1978 m. Tolede, kai apiplėšimu ir nužudymu 
jį apkaltino jo pažįstamas, kuris prieš mirdamas patvirtino, jog 
kaukėtas plėšikas „atrodęs kaip Vabzdys [Fay]“. Du mėnesius 
Fay prabuvo uždarytas kalėjime be galimybės būti paleistas už 
jęs su nužudymu. Pagaliau kaltintojas pasiūlė, jei Fay išlaikys 
patikrinimą poligrafu, jam pareikštų kaltinimų bus atsisakyta, 
tačiau gavo Fay sutikimą, kad poligrafui parodžius apgaulę, jo 
išvados bus pateiktos teisme. Fay sutiko, tikrinamas poligrafu 
susikirto, neišlaikė patikrinimo antrą kartą, kito operatoriaus, 
ir už nužudymą sunkinančiomis aplinkybėmis buvo nuteistas 
kalėti iki gyvos galvos. Po daugiau kaip poros metų surasti tikri 


88 Richard O. Arther, “How Many Robbers, Burglars, Sex Criminals Is Your Department 
Hiring This Year?? (Hopefully, Just 10“ of Those Employed!),“ Journal of Polygraph Stu- 
dies 6, May-June 1972, puslapiai nenurodyti. 

žudikai ir jie prisipažino. Paaiškėjus, kad Fay nekaltas, buvo iš- 
teisintas ir netrukus paleistas. ( Šį įvykį aprašė psichologas Davidas 
Lykkenas straipsnyje, kuriame autorius patikrinimą poligrafu vadina 
„pseudomoksline metodika“ **) 


Šie pavyzdžiai už ir prieš poligrafo panaudojimą toliau kaiti- 
na diskusijas apie poligrafą, tačiau mokslinių įrodymų apie šio 
prietaiso tinkamumą melui nustatyti nėra itin nedaug. Iš dau- 
giau kaip 4000 šia tema publikuotų straipsnių ar knygų mažiau 
kaip 400 remiasi kokiais nors faktiniais tyrimais, iš jų ne dau- 
giau kaip 30-40 atitinka minimalius mokslinius reikalavimus.“ 

Neparemtas moksliniais tyrimais aršus ginčas dėl poligrafo 
verda toliau. Daugiausia poligrafo naudojimui pritaria teisėsau- 
gos, žvalgybos tarnybų, su vagiliavimu ir švaistymu susidurian- 
čio verslo atstovai ir šios srities tyrinėjimus vykdantys moksli- 
ninkai. Kritiškai apie poligrafą atsiliepia piliečių teisių gynėjai, 
kai kurie teisininkai ir advokatai, ir kai kurie kiti poligrafą stu- 
dijavę mokslininkai.* 

Mano tikslas šiame skyriuje - ne išspręsti šį ginčą, bet pateikti 
labiau argumentuotus paaiškinimus. Tvirtų patarimų apie po- 
ligrafo naudojimą aš nepateikiu, tik stengiuosi paaiškinti šiuos 
prieštaravimus, kad tie, kurie turi priimti sprendimus, suprastų, 
iš ko jie gali rinktis, ir įžvelgtų mokslinių įrodymų ribotumus. 
Šią aptartį skiriu ne vien vyriausybės pareigūnams, policinin- 
kams, teisėjams ir advokatams. Šiais laikais visi turėtume su- 
prasti ginčus dėl poligrafo, nes kada jį panaudoti, ką daryti su 
patikrinimo rezultatais, yra svarbūs viešosios politikos klausi- 
mai. Be geriau informuotos viešuomenės jų tinkamai neišsprę- 
sime. Gali būti ir asmeninių priežasčių, kodėl kiekvienas asmuo 
norėtų būti geriau informuotas. Daugelyje su vyriausybės veikla 
visai nesusijusių darbų, kuriuos dirba daugiau ar mažiau išsila- 
vinę žmonės, niekada nejįtarti jokiais nusikaltimais, jie paprašo- 
mi pasitikrinti poligrafu — tiek priimant į darbą, tiek tą darbą 
išsaugant, tiek pakeliant į aukštesnes pareigas. 

* David T. Lykken, “Polygraphic Interrogation,“ Nature, February 23, 1984, p. 681-684. 

* Iš asmeninio susirašinėjimo su Leonardu Saxe. 


* Labai nedaug mokslininkų tyrinėjo melo atskleidimą poligrafu. 

Daugelis mano idėjų, kaip atpažinti apgaulę išduodančias 
elgesio užuominas, kurias aiškinau šešiuose ankstesniuose sky- 
riuose, ne mažiau tinka ir aiškinant apgaulę poligrafu. Tikrina- 
mi poligrafu melagiai gali išsiduoti, nes bijo būti išaiškinti, o gal 
jaučiasi kalti, kad apgaudinėja, ar dėl to, kad apgavę apsvaigsta 
iš džiaugsmo. Melo verifikuotojai turėtų saugotis Otelo klaidos 
ir Brokaw spąstų - klaidų, padaromų dėl individualių emocinio 
elgesio skirtumų. Poligrafo operatoriams teks stengtis nepada- 
ryti tikėjimo melu ir netikėjimo tiesa klaidų. Dauguma priemo- 
nių išvengti klaidų ir pavojų jas padaryti aiškinant melą yra tos 
pačios, nesvarbu ar naudojamas poligrafas, ar nustatoma iš el- 
gesio užuominų. Tačiau yra ir kai kurių naujų, sudėtingų sam- 
pratų, kurias reikia žinoti: 

e tikslumo ir naudingumo skirtumas — supratimas, kad 

poligrafas gali būti naudingas, net jei nėra visiškai tikslus, 

e pagrindinės tiesos nustatymas - supratimas, kaip sunku 
įvertinti poligrafo tikslumą aiškiai nežinant, kas yra 
melagiai, 

e bazinė melo norma - supratimas, kad net itin tiksliu testu 
galima padaryti daug klaidų, kai įtariamųjų grupėje 
melagių yra tik labai mažai, 

e atgrasymas nuo melo — supratimas, kaip baimė būti 
patikrintiems net ir ydinga tikrinimo procedūra gali kai 
kuriuos asmenis atgrasyti nuo melo. 


Poligrafo testo panaudojimo sritys 


Poligrafo naudojimas aiškinant vieną ar kitą melo formą pla- 
čiai paplitęs - taip tikrinama vis dažniau. Sunku nustatyti tikslų 
tokių patikrinimų skaičių JAV, bet galima spėti, kad susidarytų 
daugiau kaip milijonas per metus.?! Didžiąją jų dalį - apie 300 000 
per metus — atlieka privatūs darbdaviai. Šie testai atliekami kaip 


*! Medžiagą apie poligrafo panaudojimą paėmiau iš: Scientific Validity of Polygraph Testing: 
A Research Review and Evaluation - A Technical Memorandum, Washington D.C.: U.S. Con- 
gress, Office of Technology Assessment, OTA-TM-H-1, November 1983. Iš esmės ta pati 
ataskaita pateikta straipsniu, pavadintu “The Validity of Polygraph Testing,“ by Leonard 
Saxe, Denise Dougherty, and Theodore Cross, in American Psychologist, January 1984. 

patikrinimo dalis priimant į darbą, vykdant nusikalstamumo 
kontrolę darbovietėse, kaip dalis procedūrų, atliekamų reko- 
mendavus suteikti asmeniui aukštesnes pareigas. Pokalbis nau- 
dojant melo detektorių ypač populiarus tarp Nacionalinės vais- 
tinių asociacijos ir Nacionalinės greito apsipirkimo parduotuvių 
asociacijos (savininkas Brinks, Inc.), Bakalėjos prekių asociacijos 
narių.?? Nors aštuoniolikoje JAV valstijų uždrausta reikalauti, 
kad darbuotojai tikrintųsi poligrafu, darbdaviai randa būdų 
šiuos įstatymus apeiti. „Darbdaviai gali pasakyti darbuotojams, 
kad įtaria juos vagyste, bet jei darbuotojas rastų būdą parody- 
ti esąs nekaltas, darbdavys jo iš darbo neatleisiąs.“*?* Trisdešimt 
vienoje valstijoje darbuotojai gali būti paraginti tikrintis melo 
detektoriumi. Iš privačių darbdavių dažniausiai poligrafo testu 
naudojasi bankai ir didmeninės prekybos operacijų vykdyto- 
jai. Pavyzdžiui, maždaug pusėje iš 4700 „McDonald's“ greitojo 
maisto restoranų prieš priimant į darbą darbuotojai tikrinami 
poligrafu.?* 

Po verslo poligrafo testas dažniausiai naudojamas vykdant 
baudžiamuosius tyrimus. Juo testuojami ne tik įtariami nu- 
sikaltimais asmenys, bet kartais ir liudininkai ar aukos, kurių 
parodymais abejojama. Teisingumo departamentas, FTB, daug 
policijos nuovadų laikosi taktikos poligrafu tikrinti tik tada, kai 
per išankstinę kvotą įtariamųjų jau būna sumažėję. Daugelyje 
JAV valstijų poligrafo testo rezultatų teisme skelbti neleidžiama. 
Dvidešimt dviejose valstijose poligrafo testo rezultatus galima 
panaudoti kaip įrodymus, jeigu dėl to iš anksto kaltintojas ir gy- 
nėjas susitaria. Kaltinamojo advokatas paprastai sutinka, už tai 
pareikalaudamas kaltintojo sutikimo, kad jei poligrafas parodys 
įtariamąjį sakius tiesą, bylos svarstymas bus nutrauktas. Kaip 
tik taip ir atsitiko šio skyriaus pradžioje aprašytoje „Vabzdžio“ 
Fay byloje. Paprastai, kaip ir šioje byloje, kaltintojas nesiūlo to- 
kio susitarimo, jei jam pakanka tvirtų įrodymų įtikinti prisieku- 
siuosius įtariamojo kaltumu. 

"2 David C. Raskin, “The Truth about Lie Detectors,“ The Wharton Magazine, Fall 1980, p. 29. 

* Technologinio vertinimo biuro ataskaita, p. 31. 


* Benjamin Kleinmuntz and Julian J. Szucko, “On the Fallibility of Lie Detection,“ Law 
and Society Review 17, 1982, p. 91. 

Naujosios Meksikos ir Masačusetso valstijose poligrafo tes- 
to rezultatai gali būti pateikti teisme be išankstinio susitarimo. 
Taip pat gali būti pateikti teisme tik iš anksto susitarus ir dau- 
gelyje, bet ne visuose federaliniuose apeliaciniuose teismuose. 
Nė vienas JAV apeliacinis teismas neatšaukė apygardos teismo 
nuosprendžio, kad šis atmetė galimybę susipažinti su melo de- 
tektoriaus testo rezultatais. Pasak JAV Generalinio prokuroro 
pavaduotojo Richardo K. Willardo, „Aukščiausiasis Teismas, 
kitaip nei federalinis, niekada nėra priėmęs nutarimo, kuriuo 
reikalautų atlikti testą poligrafu.“** 

Federalinė vyriausybė yra trečiasis didžiausias poligrafo tes- 
to rezultatų naudotojas. 1982 m. įvairios federalinės tarnybos 
patvirtino atlikusios 22 597 poligrafo testus.* Daugelis patikri- 
nimų poligrafu, išskyrus Nacionalinės saugumo agentūros ir 
Centrinės žvalgybos valdybos, daryti tiriant nusikaltimus. Mi- 
nėtos tarnybos naudoja poligrafą žvalgybos ir kontržvalgybos 
tyrimams. Jiems priskiriamas ir tikrinimas asmenų, kuriems su- 
teikti įgaliojimai darbe prieiti prie slaptos informacijos ir kurie 
įtariami dalyvavimu saugumo užtikrinimui grėsmę keliančioje 
veikloje, taip pat šnipinėjimu įtariamų asmenų ir norinčių gauti 
įgaliojimus dirbti su slapta informacija. Nacionalinė saugumo 
agentūra 1982 m. atliko 9672 patikrinimus poligrafu - daugiau- 
sia tikrinti būsimieji darbuotojai. CŽV nepateikia melo detekto- 
riaus panaudojimo skaičių, bet patvirtina tikrinusi panašiomis 
aplinkybėmis kaip Nacionalinė saugumo agentūra. 

1982 m. Gynybos departamentas pasiūlė keletą su poligrafo 
naudojimu susijusių pakeitimų. Siūlyta, kad dažniau būtų tikri- 
nami naujai priimami darbuotojai ir kartkartėmis tikrinti leidi- 
mus dirbti su slapta informacija turinčius darbuotojus. Gynybos 


* JAV Teisingumo departamento, vyriausiojo prokuroro pavaduotojo, Richardo K. Wil- 
lardo pareiškimas Įstatymų leidybos ir nacionalinio saugumo komitetui apie vyriausy- 
bės operacijas, JAV Atstovų Rūmai, 1983, spalio 19, dauginta kopijavimo aparatu, p. 22. 


* Poligrafo testą šiuo metu taiko JAV kariuomenės kriminalinių tyrimų vadovybė, JAV 
kariuomenės žvalgybos ir saugumo vadovybė, Jūrų laivyno kriminalinių tyrimų tarny- 
ba, Oro pajėgų specialiųjų tyrimų tarnyba, JAV jūrų pėstininkų korpuso Kriminalinių 
tyrimų skyrius, Nacionalinio saugumo agentūra, Slaptoji tarnyba, Federalinis tyrimų 
biuras, Pašto inspekcijos tarnyba, Kovos su narkotikais administracija, CŽV, Maršalų 
tarnyba, Muitinės tarnyba ir Darbo departamentas. 


171 


departamento siūloma naujovė dar turėjo reikšti, kad darbuo- 
tojų ar pageidaujančių gauti darbą asmenų atsisakymas pasi- 
tikrinti poligrafu gali turėti „nepalankių padarinių.“ 1983 m. 
prezidentas Reaganas pasiūlė plačiau taikyti poligrafo testą. 
Visi vykdomieji departamentai buvo įgalioti „pareikalauti, kad 
darbuotojai būtų patikrinti melo detektoriumi tiriant neteisėtą 
slaptos informacijos atskleidimą... [Kaip ir Gynybos departa- 
mento siūlymu] pasitikrinimas poligrafu gali baigtis... admi- 
nistracinėmis sankcijomis ir įgaliojimų dirbti su slapta informa- 
cija praradimu... [Dar viena nauja vyriausybės nuostata] leistų 
vyriausybės tamyboje naudoti poligrafą tikrinant personalą, 
darbuotojus ir kandidatus, dirbančius ar dirbsiančius su ypač 
slapta informacija. Taigi ši nauja politika suteiktų vyriausybės 
institucijų vadovams įgaliojimus periodiškai arba ne poligrafu 
tikrinti atsitiktinai parinktus darbuotojus, dirbančius su ypač 
slapta informacija, ir uždrausti priėjimą prie jos atsisakiusiems 
pasitikrinti.“*? Apsvarstęs šį Gynybos departamento pasiūlymą 
Kongresas priėmė įstatymus, iki 1984 m. balandžio mėnesio 
atidedančius tokios politikos įgyvendinimą ir pareikalavo, kad 
Technologinio vertinimo biuras (TVB) parengtų ataskaitą apie 
tikrinimo poligrafu tikslumo mokslinius įrodymus.?? TVB atas- 
kaita paskelbta 1983 m. lapkričio mėnesį ir kaip tik man apie tai 
rašant Baltieji Rūmai peržiūrėjo pasiūlymą apie poligrafo panau- 
dojimą, po savaitės jį pradės svarstyti Kongresas. 

Technologinio vertinimo biuro ataskaita yra nepaprastos 
vertės dokumentas, pateikiantis įrodymų apie poligrafo taiky- 
mo mokslinį pagrįstumą išsamią, nešališką apžvalgą ir kritišką 
analizę.* Parengti tokią ataskaitą nebuvo lengva, nes klausimai 

* Technologinio vertinimo biuro ataskaita. 

*" Technologinio vertinimo biuras buvo sukurtas 1972 m. kaip Kongreso pagalbininkas 


analizėms. Ataskaitą apie poligrafą galima gauti raštu kreipiantis į JAV Vyriausybės 
spaudos biurą Dokumentų skyriaus viršininką Vašingtone, D. C. 20402. 


* Rašydamas šį skyrių rėmiausi Technologinio vertinimo biuro ataskaita. Esu dėkingas 
keturiems autoriams, perskaičiusiems šį skyrių ir pateikusiems daug naudingų ir kritiš- 
kų pastabų: Leonardui Saxe (Bostono universiteto psichologijos docentui) ir Denise 
Dougherty (Technologinio vertinimo biuro analitikei), šios ataskaitos autorei ir bendra“ 
autorei, Davidui T. Lykkenui iš Minesotos universiteto bei Davidui S. Raskinui iš Jutos 
universiteto. Denise Dougherty taip pat kantriai atsakė į gausius klausimus, iškilusiU5 
man skinantis kelią tarp prieštaringų argumentų ir nuomonių šia tema. 

sudėtingi, o nuostatos dėl poligrafo teisėtumo net mokslinės 
visuomenės nebuvo vienareikšmiškos. Lėmė tai, kad pataria- 
mosiose grupėse, prižiūrėjusiose ataskaitos rengimą, buvo 
įtakingiausių įvairių požiūrių šalininkų. Ne visi tikėjosi juos 
susitarsiant, kad ataskaita teisinga, bet jiems pavyko. Nors, 
žinia, šiokio tokio nepasitenkinimo būta, bet priekaištai jiems 
nedideli. 

Technologinio vertinimo biuro ataskaita per daug neigiamai 
vertina poligrafo testo tikslumą. 1983 m. Nacionalinės saugumo 
agentūros ataskaita „Tikrinimo poligrafu tikslumas ir praktišku- 
mas“ buvo parengta armijos, laivyno, oro pajėgų ir Nacionali- 
nio saugumo agentūros poligrafo skyrių vadovų.“ Jų ataskaita, 
kurią parengė per 30 dienų nesinaudodami mokslinės bendruo- 
menės patarimais ar apžvalga, rėmėsi tik vieno poligrafo testo 
šalininko nuomone. Tačiau Nacionalinio saugumo agentūros 
(NSA) ir Technologinio vertinimo biuro ataskaitose sutariama 
dėl poligrafo panaudojimo vienam tikslui — nors TVB laikosi at- 
sargesnės nuomonės už NSA, bet ir vieni, ir kiti sutinka, kad 
poligrafu geriau nei spėjant įmanoma išaiškinti melą, kai tiriami 
konkretūs nusikaltimai. Vėliau paaiškinsiu jų nesutarimus dėl 
įrodymų įtaigumo, taip pat TVB ir NSA nesutarimą dėl to, kaip 
tikrinti poligrafu suteikiant darbuotojams įgaliojimus dirbti su 
slapta informacija ir kontržvalgybje. 

TVB ataskaitoje nepateikta viena paprasta išvada, kurią būtų 
įmanoma padaryti įstatymu. Kaip ir galima tikėtis, jų nuomone, 
poligrafo (ar kokios kitos technikos) tikslumas priklauso nuo 
aiškinamo melo pobūdžio, melagio ir melo tikrintojo (nors TVB 
ataskaitoje šie terminai nevartojami). Poligrafo panaudojimas 
priklauso nuo konkrečios klausimų pateikimo technikos, nuo 
tikrintojo įgūdžių suformuluoti klausimus, nuo to, kaip sumuo- 
jami poligrafu tikrinamų atsakymų rezultatai. 


* Marcia Garwood and Norman Ansley, The Accuracy and Utility of Polygraph Testing, 
Department of Defense, 1983, puslapiai nenumeruoti. 

Kaip veikia melo detektorius? 


Vebsterio žodyne terminas poligrafas reiškia „instrumentą, skirtą 
registruoti keletą skirtingų impulsų vienu metu; platesne prasme, 
melo detektorius.“ Impulsai registruojami slenkančio popieriaus 
lape judriais rašikliais. Paprastai terminu poligrafas nusakomas 
autonominės nervų sistemos veiklos pokyčių registravimas, nors 
poligrafo rašikliai gali užregistruoti bet kokią veiklą. Ketvirtame 
skyriuje paaiškinau, kad autonominės nervų sistemos veikla - šir- 
dies ritmo, kraujo spaudimo, odos temperatūros ir kiti pokyčiai — 
yra emocinio susijaudinimo požymiai. Minėjau, jog kai kurie šių 
pokyčių - padažnėjęs kvėpavimas, prakaitavimas, veido parau- 
dimas ar išbalimas, - pastebimi ir be poligrafo. Prietaisas tokias 
permainas užregistruoja tiksliau, aptinka nežymesnius pokyčius, 
kurie akimis nepastebimi, be to, jis registruoja tokius autonomi- 
nės nervų sistemos pokyčius, kaip, pavyzdžiui, širdies ritmas, 
kurie paprastai nematomi. Prietaisas sustiprina signalus, pri- 
imamus iš sensorių, kurie prijungiami prie įvairių žmogaus kūno 
dalių. Paprastai naudojant poligrafą melui aiškinti prie tiriamo 
asmens prijungiami keturi sensoriai. Giluminiams pokyčiams ir 
kvėpavimo dažniui nustatyti dviem pneumatiniais vamzdeliais 
ar diržais apjuosiama asmens krūtinė ir pilvas. Ant bicepso už- 
dedamas širdies veiklą ir kraujo spaudimą matuojantis apmovas. 
Ketvirtas daviklis matuoja nežymius prakaitavimo pokyčius, ku- 
riuos registruoja prie piršto prijungti metaliniai elektrodai. 

Vebsterio žodyne teisingai pasakyta, kad poligrafas kartais vadi- 
namas ir melo detektoriumi, tačiau iš tiesų tai klaidina. Poligra- 
fas pats savaime melo neišaiškina. Būtų daug paprasčiau, jeigu 
būtų koks tiesioginis tik melui būdingas požymis, kuris nereikš- 
tų nieko kito. Deja, to nėra. Beveik dėl visų poligrafo naudojimo 
aspektų ginčijamasi, bet visi, kas tikrina poligrafu, sutaria, kad 
tiesiogiai melo jis nefiksuoja. Poligrafas fiksuoja tik autonominės 
nervų sistemos sujaudinimo signalus - fiziologines permainas, 
kurias sukelia visų pirma emocinis susijaudinimas.* 


* Kai kurie informavimo procesai - susikaupimas, informacijos pateikimas, galbūt IT 
sumišimas — taip pat gali sukelti autonominės nervų sistemos veiklos pokyčius. Nors 
daug paaiškinimų, kodėl poligrafas atskleidžia melą, akcentavo emocinio sujaudinimo 
vaidmenį, tiek Raskinas, tiek Lykkenas įsitikinę, kad tikrinant poligrafu informacijos įVė“ 
dimas yra ne mažiau svarbus veiksnys, sukeliantis autonominės nervų sistemos veiklą. 

Taip pat atsitinka ir su iš elgesio matomomis apgaulės užuo- 
minomis. Prisimenate, aš jau aiškinau, kad nėra tokios veido iš- 
raiškos, gesto, balso pokyčio, kuris savaime būtų melo požymis. 
Šie elgesio požymiai tik įspėja apie emocinį susijaudinimą arba 
mąstymo sunkumus. Melą galima iš jų numanyti, kai emocijos 
nepatvirtina to, kas kalbama, arba pastebėti, kad asmuo „impro- 
vizuoja“ tekstą. Poligrafas nesuteikia tokios tikslios informacijos 
kaip elgesio užuominos, kokia emocija sužadinama. Mikroiš- 
raiška gali parodyti, kad žmogus piktas, išsigandęs, prasikaltęs. 
Poligrafas gali pasakyti tik tai, kad kažkokia emocija sužadinta, 
bet negali nurodyti, kokia tai emocija. 

Kad atskleistų melą, poligrafo operatorius palygina duome- 
nis, užregistruotus, kai įtariamam asmeniui užduodamas klau- 
simas, dėl kurio jis tikrinamas, pavyzdžiui, „Ar jūs pavogėte 750 
dolerių?“, su įtariamojo atsakymu į kitą klausimą, nesusijusį su 
pagrindiniu, pavyzdžiui, „Ar šiandien antradienis?“, o gal „Ar 
esate kada gyvenime ką nors pavogęs?“ Nustatoma, jog įtaria- 
masis meluoja, kai poligrafas užregistruoja daugiau emocinės 
veiklos atsakant į pagrindinį klausimą nei į kitus. 

Tiek tikrindamas poligrafu, tiek aiškindamas elgesio užuo- 
minas tyrėjas nėra apsaugotas nuo Otelo klaidos. Prisimename, 
jog Otelas nepajėgė suprasti, kad Dezdemonos baimė gali būti ne 
neištikimos Žmonos nuogąstavimas būti išaiškintai, bet ištikimos 
žmonos baimė dėl to, kad vyras ja netiki. Įtarti melu susijaudina 
ne tik melagiai, bet ir nekalti. Kaltinamas nusikaltimu, kvočia- 
mas apie veiklą, dėl kurios rizikuoja netekti darbui reikalingų 
įgaliojimų prieiti prie slaptos informacijos, įtariamas, kad perda- 
Vė spaudai slaptus dokumentus, nekaltas žmogus irgi gali emo- 
Ciškai susijaudinti. Kai kuriems žmonėms baimę sukelia jau vien 
Nurodymas tikrintis poligrafu. Ji gali dar sustiprėti, jei įtariamas 
melu asmuo turi priežasčių manyti, jog poligrafo operatorius ir 
Policija nusiteikę priešiškai. Baimė - ne vienintelė emocija, kuri 
gali apimti melagį. Kaip paaiškinau trečiame skyriuje, melagis 
gali jausti kaltę dėl to, kad apgaudinėja, ar džiaugsmą, jei pa- 
Vyksta apgauti. Bet kuri šių emocijų sukelia poligrafo registruo- 
Jamą autonominės nervų sistemos veiklą. Visus šiuos jausmus 

gali jausti ne tik melagiai, bet ir niekuo dėti žmonės. Kokias 
emocijas jaus įtariamasis, priklausys nuo jo asmenybės, ankstes- 
nių įtariamojo ir melo tikrintojo santykių ir įtariamojo lūkesčių. 
Visa tai jau aptariau šeštame skyriuje. 


Kontrolinio klausimo metodas 


Visi, ir tie, kurie taiko poligrafo metodą, ir kurie jį kritikuo- 
ja, pripažįsta būtinybę sumažinti Otelo klaidų. Nesutariama 
tik dėl to, kaip sėkmingai poligrafo klausimų uždavimo proce- 
dūros gali jų sumažinti ar padėti išvengti. Tikrinant poligrafu 
naudojamos keturių rūšių klausimų uždavimo procedūros, o 
kartais ir daugiau, jei prireikia kokių nors šių keturių variantų. 
Dabar mums reikia apsvarstyti dvi. Pirmoji iš jų — kontrolinio 
klausimo metodas, dažniausiai taikomas kvočiant nusikaltimais 
įtariamus asmenis. Įtariamajam užduodamas ne tik tiesiogiai su 
nusikaltimu susijęs klausimas („Ar jūs pavogėte 750 dolerių?“), 
bet ir kontroliniai klausimai. Didžiumą su šiuo metodu susijusių 
prieštaravimų sukelia nesutarimai, ką šis klausimas kontroliuoja 
ir kaip sėkmingai. 

Pacituosiu psichologą Davidą Raskiną, šis mokslininkas vie- 
nas įtakingiausių, pritariančių kontrolinio klausimo metodui: 
„Tikrinantis asmuo gali tyrimo subjektui pasakyti: 'Kadangi aiš- 
kinama vagystė, turiu užduoti jums kelis bendrus klausimus, 
susijusius su jūsų paties požiūriu į vagystę, nes mums reikia 
nustatyti, ar esate toks žmogus, kuris galėtų pavogti pinigus 1r 
apie tai sumeluoti. Tad jeigu jūsų paklausčiau, ar per pirmuo- 
sius aštuoniolika savo gyvenimo metų esate paėmęs ką nors, kas 
jums nepriklausė, ką atsakytumėte į šį klausimą?" Tiek klausimo 
formulavimo būdas, tiek kvočiančiojo elgsena skatina tyrimo 
subjektą imti gintis ir susigėdus atsakyti „ne“. Dėl tokio klau- 
simo formulavimo būdo [rašo Raskinas] nekaltam įtariamajam 
labiau rūpės, kaip teisingai atsakyti į kontrolinius, ne į tiesiogia! 
su nusikaltimu susijusius klausimus. Tačiau kaltam tiriamajam 
labiau rūpės, kaip sumeluoti atsakant į svarbiausius klausimus: 
nes kaip tik jie ir kelia jam rimčiausią grėsmę. Tačiau nekalta“ 

žmogus žino, kad į svarbiausią klausimą jis atsako sąžiningai, 
tad jis ima labiau jaudintis, ar jo atsakymai į kontrolinius klausi- 
mus nėra apgaulingi ir ar įtaigiai į juos atsako.“ 

Davidas Lykkenas, psichologas, kaltininko žinių testo, kurį ap- 
rašiau šešto skyriaus pabaigoje, šalininkas, yra pagrindinis kontro- 
linio klausimo metodo kritikas (o Raskinas kritiškai vertina kalti- 
ninko žinių testą). Paskutinėje savo knygoje apie poligrafo naudoji- 
mą Lykkenas rašo: „Kad kontrolinio klausimo metodas veiktų kaip 
skelbiama, kiekvieną tikrinamą asmenį reikėtų įtikinti, kad prietai- 
sas kone neklystantis (o tai netiesa) ir kad per daug kontroliuoda- 
mi savo atsakymus rizikuoja būti išaiškinti (o teisinga yra kaip tik 
priešinga). Neįtikėtina, kad visi poligrafo operatoriai įtikins visus 
tikrinamus asmenis abiem šiomis klaidingomis prielaidomis.“ 19 

Lykkenas teisus sakydamas, kad šios abi prielaidos, kuriomis 
privalo patikėti tiriamasis, klaidingos. Niekas, net nekritiškiau- 
si poligrafo šalininkai, nelaiko jo neklystančiu. Taip, poligrafu 
tikrinant padaroma klaidų. Tačiau Lykkenas irgi, matyt, teisus 
teigdamas, kad tikrinamas asmuo neturėtų šito Žinoti.* Jei ne- 
kaltas tiriamasis žinos, kad poligrafas daro klaidų, jis veikiausiai 
nuogąstaus, jog ydingas metodas neteisingai jį įvertins. Toks ne- 
pasitikintis, įgąsdintas tiriamasis gali vienodai atsakyti ir į kon- 
trolinį, ir į pagrindinius klausimus, ir jei jis bus emociškai sujau- 
dintas ir vienu, ir kitu atveju, poligrafo operatorius nežinos, ar jį 
vertinti kaip kaltą ar kaip nekaltą. Manau, nekaltas įtariamasis, 
įsitikinęs poligrafo klaidingumu, gali labiau išsigąsti, kai jam 
užduodamas tiesiogiai su nusikaltimu susijęs klausimas, ir dėl 
to gali atrodyti, kad jis kaltas.** 

* David C. Raskin, “The Scientific Basis of Polygraph Technigues and Their Uses in the 

Judicial Process“, in Reconstructing the Past: The Role of Psychologists in Criminal Trials, ed. 


A. Trankbell, Stockholm: Norstedt and Soners, 1982, p. 325. 
' David T. Lykken, A Tremor in the Blood, New York: McGraw-Hill, 1981, p. 118. 


* Nors Lykkeno logika šiuo klausimu atrodo įtikinama ir neprieštarauja mano sampro- 
tavimams, Raskinas teigia, kad šito įrodymai itin netvirti. Lyginant du poligrafo testus, 
kai vienas tikrinamas asmuo žinojo detektorių nesant neklaidingą, o kitas ne, pastebimo 
skirtumo aiškinant melą neaptikta. Tačiau Raskino pavyzdžiu pateikiamų tyrimų adek- 
Vatumas abejotinas. Taigi, tai vienas iš tų daugelio klausimų, kuriuos dar reikės ištirti. 
“* Raskinas teigia, kad patyręs poligrafo operatorius turėtų sugebėti nuo tiriamojo as- 
Mens nuslėpti, kokie klausimai jo likimui svarbesni — kontroliniai ar tiesiogiai susiję su 
įvykiu. Tačiau tiek man, tiek visiems tiems, kurie kritikuoja kontrolinių klausimų meto- 
dą, tai atrodo menkai įtikinama, ypač jei tiriamasis asmuo gana sumanus. 

Antroji prielaida, kad didesnė reakcija atsakant į kontrolinius 
klausimus įtariamojo padėtį tik pablogins, taip pat klaidinga. 
Tai irgi žino visi poligrafo operatoriai. Teisinga yra kaip tik prie- 
šinga, nes jei įtariamasis aktyviau reaguoja į kontrolinius klau- 
simus („Ar iki aštuoniolikos metų esate paėmęs ką nors, kas 
jums nepriklauso?“ ) nei į tiesiogiai susijusius su įvykiu („Ar jūs 
pavogėte 750 dolerių? “), jis nustumia nuo savęs grėsmę, jis ver- 
tinamas kaip nekaltas. Tai vagį, ne nekaltą asmenį turėtų labiau 
sujaudinti su nusikaltimu susijęs klausimas apie pavogtus 750 
dolerių. 

Kad tyrimas poligrafu būtų sėkmingas, kontrolinis klausi- 
mas turėtų emociškai sujaudinti nekaltą asmenį - bent tiek, jei 
ne daugiau, kaip su nusikaltimu susijęs klausimas. Jei tikimės 
nekaltą įtariamąjį priversti labiau susirūpinti kontroliniu klausi- 
mu nei tiesiai su nusikaltimu susijusiu, to pasieksime paskatinę 
ji patikėti, kad jo atsakymas į kontrolinį klausimą labai svarbus, 
kad jis lems vertinimą. Pavyzdžiui, poligrafo operatorius daro 
prielaidą, kad beveik visi žmonės iki aštuoniolikos metų būna 
paėmę kažką, kas jiems nepriklauso. Paprastai daugelis prisi- 
pažįsta apie tokį ankstyvą nusižengimą. Bet tikrinant poligrafu 
nekaltas įtariamasis tuo neprisipažins, nes jam atrodys, kad pri- 
sipažindamas apie tokį nusižengimą pasirodys esąs toks žmo- 
gus, kuris gali pavogti 750 dolerių. Poligrafo operatorius nori, 
kad atsakydamas į kontrolinį klausimą nekaltas asmuo pame- 
luotų, paneigtų paėmęs kažką jam nepriklausančio. Tikrinantis 
asmuo tikisi, kad nekaltas įtariamasis emociškai susijaudins dėl 
melo ir tai užregistruos prietaisas. Kai nekaltam įtariamajam už- 
duoda su nusikaltimu susijusį klausimą, „Ar jūs pavogėte 750 
dolerių?“, jis teisingai atsako - „Ne“. Jis nemeluoja, todėl ir emo- 
ciškai nesusijaudina, bent jau nesusijaudina tiek, kiek susijau- 
dino melagingai atsakydamas į kontrolinį klausimą, ir šiuokart 
poligrafas ypatingos reakcijos neužregistruos. Vagis, paklaustas 
apie 750 dolerių, irgi pasakys „ne“, tačiau emociškai susijaudins 
daug labiau būtent dėl šio su nusikaltimu susijusio klausimo, 
negu melagingai atsakydamas į kontrolinį klausimą. Tad logi- 
ka tokia, jog nekalto asmens poligrafo nubraižytas grafikas pa- 

rodys didesnį emocinį susijaudinimą atsakant į klausimą „Ar 
kada nors paėmėte ką ne savo?...“ nei į klausimą „Ar pavogėte 
750 dolerių?“ Tik kaltas labiau susijaudins emociškai atsakyda- 
mas į klausimą apie 750 dolerių. 

Kontrolinio klausimo metodas pašalina Otelo klaidą tik tada, 
jei nekaltas įtariamasis labiau emociškai susijaudina dėl kontro- 
linio nei su nusikaltimu tiesiogiai susieto klausimo. Kitaip gre- 
sia padaryti netikėjimo tiesa klaidą. Apsvarstykime, kas sukelia 
tokią klaidą. Kas galėtų paskatinti nekaltą įtariamąjį smarkiau 
susijaudinti emociškai dėl su nusikaltimu susijusio klausimo 
(„Arjūs pavogėte 750 dolerių?“) negu dėl kontrolinio klausimo 
(„Ar iki aštuoniolikos metų esate paėmęs ką nors, kas jums ne- 
priklauso?“ )* Čia reikia atsižvelgti į intelektinį ir emocinį veiks- 
nį. Logiškai įtariamasis turi suvokti, kad tie du klausimai ski- 
riasi, kad ir kaip poligrafo operatorius stengiasi to nepabrėžti. 
Nekaltas įtariamasis gal atkreips dėmesį tik į tai, kad klausimas 
apie 750 dolerių susijęs su konkrečiu dabarties įvykiu. Arba ne- 
kaltas įtariamasis gali suprasti, kad pagrindinis klausimas kelia 
jam didesnę grėsmę. Tai klausimas, dėl kurio jis gali būti nubaus- 
tas, tuo tarpu kontrolinis klausimas nukreiptas į praeitį, už jį 
baudžiamas nebus.** 

Tikrinimas poligrafu gali duoti rezultatų ir jei nekaltas įta- 
riamasis emociškai nereaguoja, kai jam užduodamas konkretus, 
grėsmę keliantis su nusikaltimu susijęs klausimas. Apsvarstyki- 
me kelias priežastis, kodėl kai kurie nekalti įtariamieji gali elgtis 
priešingai ir būti pripažinti kaltais, nes emocingiau reaguoja į 
svarbiausius, ne į kontrolinius klausimus. 

1. Policija padaro klaidų. Ne visi galimai įvykdę konkretų nu- 
sikaltimą tikrinami poligrafu. Pasitikrinti poligrafu paprašytas 
nekaltas įtariamasis Žino, jog policija jį įtardama suklydo, ir tai 
jau pakenkė šio žmogaus reputacijai. Jis jau paaiškino policijai, 


* Iš tikrųjų užduodamas ne vienas tiesiogiai su nusikaltimu susijęs klausimas, tačiau 
mano analizės esmės tai nekeičia. 

** Kontrolinio klausimo metodo šalininkas pasakys, kad įgudęs poligrafo operatorius 
gali priversti įtariamąjį jaustis kaltu dėl praeities, taip patikėti, jog praeities klaidos pa- 
veiks jo vertinimą, ir taip nervintis, kad nepagautų meluojant, jei neprisipažins, kad atsa- 
kydamas į kontrolinį klausimą reaguos žymiai emocingiau nei atsakydamas į pagrindinį. 

kodėl jis neįvykdė nusikaltimo, kodėl negalėjo jo įvykdyti ir nie. 
kada neįvykdytų. Akivaizdu, kad policija juo nepatikėjo, nors 
patikėti turėjo. Galimybę pasitikrinti poligrafu šis žmogus turė. 
tų laikyti palankia proga įrodyti savo nekaltumą, bet jis nuogas. 
tauja, kad tie, kurie suklydo jį įtardami, gali padaryti ir daugiau 
klaidų. Jeigu policija gali šitaip klysti, jų patikrinimas poligrafų 
irgi gali būti klaidingas. 

2. Policija nėra teisinga. Gal dar žmogus iki įtarimo nusikalti- 
mu nemėgo teisėtvarkos pareigūnų ir jais nepasitikėjo. Jei nekal- 
tas įtariamasis priklauso etninėms mažumoms ar subkultūros 
grupei, niekinančiai policiją ir ja nepasitikinčiai, jis ko gera ti- 
kėsis ir bijos, kad poligrafo operatorius ir jį įvertins neteisingai. 

3. Technika gali suklysti. Gal žmogui pasirodys visai supranta- 
ma, kad policija apklausia žmogų dėl nusikaltimo, kurio jis ne- 
padarė. Bet net ir taip nusiteikęs asmuo nebūtinai pasitiki poli- 
grafu. Gali būti, kad jis apskritai nepasitiki tokia technologija, gal 
jam į rankas jau buvo patekęs vienas iš tų gausių poligrafą kriti- 
kuojančių straipsnių ar žurnalų, gal matė tokią televizijos laidą. 

4. Įtariamasis gali būti išsigandęs, jaustis prasikaltęs, priešiškai nu- 
siteikęs. Kas linkęs nuogąstauti ar jaustis kaltas, gali smarkiau rea- 
guoti į konkrečius, su dabartimi susijusius ir jam grėsmę keliančius 
klausimus, panašiai reaguos ir priešiškų nuostatų, ypač ant valdžios 
niršti linkęs žmogus. Visas šias emocijas užregistruos poligrafas. 

5. Įtariamajam, net ir nekaltam, gali sukelti emocijas su nusikalti- 
mu susiję įvykiai. Emocingesnė reakcija į nusikaltimo įvykius, ne 
į kontrolinį klausimą, kartais būdinga ne tik kaltajam. Pavyz- 
džiui, nekaltas asmuo, įtariamas bendradarbio nužudymu, iki 
šiol pavydėjo jam sėkmingesnės karjeros. Dabar, kai konkuren- 
tas miręs, įtariamasis jaučia sąžinės priekaištus dėl savo pavy- 
do, šiokį tokį pranašumo džiaugsmą, kaltę dėl to džiūgavimo 
ir kitus jausmus. Ar, pavyzdžiui, nekaltas įtariamasis buvo ne- 
paprastai sukrėstas, kai rado kruviną suniokotą bendradarbio 
kūną. Kvota apie nužudymą vėl tai primena, vėl sukelia pana- 
šius jausmus, bet žmogaus išdidumas neleidžia to prisipažinti. 
Visų šių jausmų pats įtariamasis gali nesuvokti. Poligrafas už- 
registruos, kad jis meluoja, tačiau juk slepia jis ne nužudymą, 0 


180 


prieštaringus jausmus ar puikybę. Kitame skyriuje aptarsiu atsi- 
vkimą, kai patikrintas poligrafu nekaltas įtariamasis pripažintas 
kaltu ir nuteistas už nužudymą. 

Kontrolinio klausimo metodo nusikaltimams tirti šalininkai 
pripažįsta visus šiuos klaidų šaltinius, tačiau teigia, kad suklys- 
trama nedažnai. O jo kritikai tvirtina, kad dideliam procentui 
nekaltų įtariamųjų — aršiausiųjų teigimu, 50/0 — kilo didesnė 
emocinė reakcija į pagrindinį klausimą nei į kontrolinius. Kai 
taip atsitinka, poligrafas padaro klaidų. Tai Otelo klaida, kai ne- 
patikima tiesą sakančiu žmogumi. 


Kaltininko žinių testas 


Šeštame skyriuje aprašytas kaltininko žinių testas sumažina 
galimybių padaryti netikėjimo tiesa klaidų. Kad galėtų panau- 
doti šį apklausos metodą, melo tikrintojas privalo apie nusikal- 
timą turėti tokios informacijos, kokios turi tik kaltas asmuo. Pa- 
vyzdžiui, niekas, išskyrus vagį ir poligrafo operatorių, nežino, 
kiek buvo pavogta pinigų, nežino, kad visi banknotai buvo po 
50 dolerių. Įtariamasis bus paklaustas: „Jei jūs pavogėte iš kasos 
pinigus, žinote, kiek buvo pavogta. Ar 150, ar 350, ar 550, ar 750, 
ar 950 dolerių?“ Ir: „Pavogti pinigai buvo vieno nominalo. Jei 
paėmėte pinigus, žinote, kokio nominalo jie buvo. Ar 5, ar 10, ar 
20, ar 50, ar 100 nominalo banknotai?“ 

„Nekaltas žmogus turi tik vieną šansą iš penkių stipriausiai 
sureaguoti į vieno klausimo vieną teisingą atsakymą, tik vieną 
šansą iš dvidešimt penkių smarkiausiai sureaguoti į vieną tei- 
singą atsakymą iš dviejų pateiktų klausimų ir tik vieną šansą 
iš dešimties milijonų smarkiau sureaguoti į teisingą klausimą, 
jei pateikiama dešimt klausimų apie nusikaltimą.“!?! „Svarbus 
psichologinis kalto ir nekalto įtariamojo skirtumas, kad vienas 
buvo nusikaltimo vietoje, žino, kas ten įvyko, jo sąmonėje liko 
Vaizdinių, kurių nekaltas žmogui neturi... Kaip tik dėl šių ži- 
nių kaltas įtariamasis pažins su nusikaltimu susijusius žmones, 
Objektus ir įvykius... Tai paskatins jį susijaudinti...“102 


9! Iš asmeninio susirašinėjimo su Davidu T. Lykkenu. 
"2 Lykken, Tremor in the Blood, p. 251. 

Vienas kaltininko žinių testo trūkumų, kad net nusikaltimams 
tirti jį ne visada galima panaudoti. Informacija apie nusikaltimą 
kartais būna taip plačiai pagarsinama, kad visus faktus sužino 
ir nekaltieji, ir kaltieji. Jei tos informacijos neatskleidžia laikraš- 
čiai, apklausdama įtariamuosius dažnai ją pagarsina policija. 
Yra nusikaltimų, kuriems taip paprastai kaltininko Žinių testo 
nepritaikysi. Pavyzdžiui, būtų nelengva įvertinti, ar nužudymu 
įtariamas asmuo meluoja tvirtindamas, kad tai buvusi savigyna. 
O kartais ir nekaltas įtariamasis, buvęs nusikaltimo vietoje, žino 
visas smulkmenas ne prasčiau už policiją. 

Kontrolinio klausimo metodo šalininkas Raskinas teigia, kad 
naudojant kaltininko žinių testą padaroma daugiau patikėjimo 
melu klaidų: „... tariama, kad kaltininkas neva žino nusikaltimo 
detales, kurias stengiamasi išaiškinti jam užduodamais klausi- 
mais. Bet jeigu įtariamas nusikaltimu asmuo neatkreipė tinkamo 
dėmesio į tas detales, jeigu neturėjo galimybių tas smulkmenas 
pastebėti, o gal įvykio metu buvo apsvaigęs, slepiamos informa- 
cijos testas tokiam subjektui netinka.“10 

Kaltininko Žinių testas neduos naudos, kai įtariamąjį tikri- 
nant poligrafu aparatas neužfiksuoja jokios autonominės nervų 
sistemos reakcijos. Kaip minėjau šeštame skyriuje, aptardamas 
iš elgesio pastebimas apgaulės užuominas, individų emocinis 
elgesys smarkiai skiriasi. Nėra tokių emocinio sujaudinimo žen- 
klų, kurie būtų visiškai patikimi ir nėra tokių apgaulės požymių, 
kurie būtų būdingi kiekvienam asmeniui. Nesvarbu, ką anali- 
zuotume - veido išraišką, gestus, balsą, širdies ritmą, kvėpavi- 
mą - bus Žmonių, kurių nė vienas šis požymis jokių emocinių 
pokyčių neparodys. Jau anksčiau pabrėžiau, kad kalbos klaidų 
ar emblemos funkciją atliekančių gestų klaidų nedarymas dar 
neįrodo, jog įtariamasis nekaltas. Panašiai ir autonominės ner- 
vų sistemos veiklos pokyčių nebuvimas - juos paprastai tikrina 
poligrafas — ne visais atvejais rodo, kad asmuo nėra emociškai 
sujaudintas. Žmonių, kurių autonominė nervų sistema emociš- 
kai susijaudinus daug aktyvumo neparodo, šio testo rezultatai 
bus nepatikimi. Lykkenas sako, kad taip įvyksta itin retai, tačiau 


15 Raskin, “Scientific Basis,“ p. 341. 

tirta per mažai, kad žinotume, kaip dažnai šis testas neduoda 
rezultatų tikrinant asmenis, įtariamus nusikaltimais ar šnipinė- 
jimu. Žmonių, kurie autonominė nervų sistema nerodo didelio 
aktyvumo, kontrolinio klausimo testo rezultatai irgi bus gana 
nepatikimi, nes tiek į kontrolinius, tiek į klausimus, susijusius su 
nusikaltimu, jie atsakys vienodai. 

Be to, įvairūs vaistai, taip pat narkotikai, slopina autonominės 
nervų sistemos veiklą, tad tikrinant poligrafu rezultatai gauna- 
mi netikslūs tiek taikant kaltininko žinių, tiek kontrolinio klau- 
simo metodą. Vėliau apibendrinsiu šiuos klausimus ir aptarsiu, 
ar psichopatai gali išsisukti tikrinami šiais metodais. 

Technologinio vertinimo biuro ataskaitoje, kurioje kritiškai 
įvertinti visi įrodymai, nustatyta, kad abu apklausos metodai 
neapsaugoti nuo kritikų nurodomų klaidų. Vertinant kaltininko 
žinių testą paprastai padaroma daugiau tikėjimo melu klaidų, 
o kontrolinio klausimo testą - daugiau netikėjimo tiesa klaidų. 
Tačiau kai kurie poligrafo operatoriai ir tyrėjai nepritaria net ir 
šiai išvadai. Taip yra ir dėl to, kad dar nedaug atlikta tyrimų“ ir 
kad poligrafo tikslumą įvertinančius tyrimus atlikti sunku. Iki 
šiol nėra nė vienos studijos, kuri neturėtų ydų. Ypač svarbi va- 
dinamoji pamatinė tiesa (ground truth) - koks nors būdas, kokiu, 
neatsižvelgiant į poligrafo duomenis, būtų įmanoma sužinoti 
tiesą — ar tas asmuo melavo, ar sakė tiesą. Jeigu tyrėjas šios tiesos 
nežino, jei nežino, kuris melavo, o kuris sakė tiesą, nėra būdo, 
kuriuo būtų įmanoma įvertinti poligrafo tikslumą. 


Poligrafo tikslumo tyrimas 


Tyrėjų požiūriai į poligrafo tikslumo tyrimą skiriasi pagal tai, 
kiek jie gali būti pagrįsti pamatine tiesa. Realiomis sąlygomis vyk- 
domi tyrimai nagrinėja faktinius realaus gyvenimo epizodus. 
Analoginiuose arba realias sąlygas imituojančiuose tyrimuose 
Nagrinėjamas koks nors, dažniausiai tyrėjo parengtas, eksperi- 


* Nors apie poligrafą parašyta tūkstančiai straipsnių, tyrimais paremti tik nedaugelis. 


neatitiko minimalių mokslinių reikalavimų. Technologinio vertinimo biuro tyrėjų many- 
mu, tik apie 30 poligrafo tikslumą vertinančių mokslinių tyrimų buvo atlikti sąžiningai. 

mentas. Realių sąlygų ir eksperimento situacijos tyrimai atspindi 
vieni kitų stipriąsias ir silpnąsias puses. Atliekant realių situacijų 
tyrimus įtariamieji iš tiesų jaudinasi dėl patikrinimo poligrafu 
rezultatų, todėl reikia tikėtis intensyvių emocijų pasirodymo. 
Kitas tokio tyrimo pranašumas yra tai, kad tiriami tinkami su- 
bjektai — tikri įtariamieji, ne koledžo pirmakursiai. Tokių prakti- 
nių tyrimų silpnoji pusė yra pamatinės tiesos dviprasmiškumas. 
Tikras pamatinės tiesos Žinojimas yra realias sąlygas imituojan- 
čių (analoginių) tyrimų stiprioji pusė; šią tiesą nesunku sužino- 
ti, nes tyrėjas susitaria, kas meluos, kas sakys tiesą. Šio eksperi- 
mento trūkumas yra tai, kad „įtariamieji“ paprastai mažai kuo ar 
niekuo nerizikuoja, tad veikiausiai intensyvių emocijų sužadinta 
nebus. Tikrinami asmenys šiuo atveju mažai primins tuos, kurie 
realiame gyvenime dažniausiai tikrinami poligrafu. 


Realiomis sąlygomis vykdomi tyrimai 


Pirmiausia aptarkime, kodėl realiomis sąlygomis atliekant 
tyrimus taip sunku nustatyti tiesą. Žmonės, kurie faktiškai įta- 
riami nusikaltimu, tikrinami poligrafu ne tyrimo tikslais, bet tik 
siejant tai su nusikaltimo tyrimu. Vėliau jau galima sužinoti, ar 
jie prisipažino, ar buvo pripažinti kaltais ar nekaltais, ar kaltini- 
mai buvo atmesti. Atrodytų, jog turint visą tą informaciją nebuū- 
tų sunku nustatyti pamatinę tiesą, tačiau taip nėra. Pacituosiu 
Technologinio vertinimo biuro ataskaitą: 


Kaltinimai gali būti atmesti ne dėl nekaltumo, bet kad trūksta pa- 
kankamų įrodymų. Jei prisiekusieji išteisina kaltinamąjį, neįmanoma 
nustatyti, kiek iš tiesų jie buvo įsitikinę jo faktiniu nekaltumu, o gal 
jiems tiesiog nepakako įrodymų neabejotinai pripažinti jį kaltu. Dau- 
gelis prisipažinusiųjų faktiškai pripažįsta mažesnę kaltę nei jiems in- 
kriminuojama, kaip pažymi Raskinas, tad sunku paaiškinti, kaip tokių 
prisipažinimų turinys susijęs su nusikaltimu, kuriuo įtariamasis visų 
pirma kaltinamas. Taigi naudojant poligrafą baudžiamosios teisės 
sistemoje padaroma daug [netikėjimo tiesa] klaidų kaltinamąjį ištei- 
sinant ir [tikėjimo melu] klaidų bylas nutraukiant.!?“ 


104 Technologinio vertinimo biuro ataskaita, p. 50. 

Atrodytų, kad šias problemas būtų galima išspręsti sušaukus 
ekspertų komisiją, kuri peržiūrėtų visus įrodymus ir nuspręs- 
tų, kaltas asmuo ar ne, vis dėlto čia susiduriame su dvejopos 
prigimties esminiais sunkumais. Ekspertai ne visuomet sutaria, 
o kai sutaria, nėra kaip įsitikinti, ar jie neklysta. Juk net prisi- 
pažinimai ne visada viską išsprendžia. Prisipažįsta ir nekalti 
žmonės, ir net jei prisipažinimai pagrįsti, jie tampa pagrindine 
tiesa tik nedidelei, galėtume sakyti, ypatingai kaltinimų daliai, 
dėl kurių tikrinama poligrafu. Beveik visų realiomis sąlygomis 
atliktų eksperimentų trūkumas dar ir tas, kad nežinoma, kaip 
tiems tyrimams buvo pasirinkti žmonės. 


Analoginiai tyrimai 


Analoginių tyrimų problemų ne mažiau, tik jos kitokios. 
Šiuo atveju dėl pagrindinės tiesos galima neabejoti, nes tyrėjai 
liepia vieniems tiriamiesiems „įvykdyti“ nusikaltimą, kitiems 
ne. Netikra tik tai, ar toks nusikaltimo imitavimas kada nors bus 
rimtai priimtas kaip tikras nusikaltimas. Tyrėjai sukūrė imitaci- 
nius nusikaltimų modelius, kurie sudomintų tiriamuosius, nes 
jie motyvuojami apdovanojimais, jei poligrafas jų nepagaus me- 
luojant. Kartkartėmis tyrimo subjektams net būdavo grasinama 
bausmėmis, jei jų melą išaiškintų, tačiau dėl etinių priežasčių 
tokios bausmės nedidelės (tarkime, už nesėkmingą dalyvavimą 
eksperimente bus neužskaitytas kursas). Beveik visi, taikiusieji 
kontrolinio klausimo metodą, panaudojo toliau aprašytą Raski- 
no pasiūlytą imituojamo nusikaltimo situaciją. 


Pusė tiriamųjų iš įrašo sužino, kad kažkuriame pastato kabinete 
pavogtas žiedas ir jiems teks pasitikrinti melo detektoriumi, kuris 
nustatytų, ar neigdami dalyvavę vagystėje jie sako tiesą. Jiems pasa- 
kyta, kad jei tikrinant paaiškės, jog jie sako tiesą, gaus gana solidžią 
piniginę premiją. Kitai tiriamųjų daliai buvo nurodyta, kaip įvykdyti 
jiems paskirtą nusikaltimą. Tad jie nuėjo į kabinetą kitame aukšte, iš- 
viliojo iš jo sekretorę, surado jos rašomojo stalo stalčiuose grynųjų 
pinigų dėžutę, kurioje buvo žiedas, užmovė jį vienam eksperimento 

dalyviui ant piršto ir grįžo į laboratoriją pasitikrinti poligrafu. Jiems 
buvo liepta niekam nesakyti, kad dalyvauja eksperimente, parengti 
alibi, jei kas netyčia aptiktų juos sekretorės kabinete. Dar buvo įspėti 
neatskleisti jokių nusikaltimo detalių poligrafo operatoriui, nes jei jis 
sužinos, jie praras ir pinigus, kuriuos jiems žadėta sumokėti, ir dešim- 
ties dolerių premiją.!“* 


Bandymas imituoti tikrą nusikaltimą įspūdingas, bet kylą 
klausimas, ar meluojant tokiomis aplinkybėmis sužadinamos 
kokios nors emocijos. Poligrafas fiksuoja emocinį susijaudinimą, 
tad nusikaltimo imitacija galėtų parodyti, ar poligrafo duome- 
nys tikslūs tik tada, jei būtų sužadintos tos pačios ir tokio pat 
intensyvumo emocijos, kaip įvykdžius tikrą nusikaltimą. 

Trečiame skyriuje paaiškinau, kokios trejopos emocijos suža- 
dinamos meluojant, aptariau kiekvieną jų, paaiškinau, kas nu- 
lems vienos ar kitos jaučiamų emocijų intensyvumą. Aptarkime, 
ar tikrinant poligrafo tikslumą šios emocijos bus jaučiamos ir 
įvykdžius imituojamą nusikaltimą. 

Išaiškinimo baimė. Tai labai svarbus veiksnys, kuriuo įtariamasis 
rizikuoja, jei bus išaiškintas meluojant. Trečiame skyriuje minė- 
jau, kad kuo didesnis atlygis už sėkmingą sumelavimą, kuo di- 
desnė bausmė už nesėkmingą melą, tuo didesnę išaiškinimo bai- 
mę žmogus jaus. Daugiausia, matyt, lemia bausmės už nesėkmę 
sunkumas. Sunki bausmė ir teisiam Žmogui sukels ne mažesnę 
baimę būti neteisingai įvertintam, negu melagiui baimę būti išaiš- 
kintam - juk padariniai abiem vienodi. Imituojant nusikaltimus 
atpildas menkas, bausmių nėra, tad nei teisus Žmogus, nei mela- 
gis neturėtų jausti baimės, kad jį gali sugauti meluojant. Gal tiria- 
mieji šiek tiek ir susijaudins, kad jie daro tai, už ką jiems mokama, 
bet tai beveik be abejonių ne toks stiprus jausmas kaip baimė, ku- 
rią nekaltas ar kaltas asmuo jaučia tiriant tikrą nusikaltimą. 

Kaltė dėl apgaulės. Kaltės jausmas apima, kai melagį ir auką 
sieja bendros vertybės. Imituojant nusikaltimus kaltė sumažė- 
ja, nes meluoti leidžiama, melui pritariama, to reikalauja ty- 
rimas. Imituojamuose nusikaltimuose melagiui liepiama me- 


105 Raskin, “Scientific Basis,“ p. 330. 

luoti, meluodamas jis padeda mokslui. Žmonės, meluojantys 
įmituojamuose nusikaltimuose, tikrai neturėtų jausti ypatin- 
gos kaltės. 

Džiaugsmas apgavus. Iššūkio džiaugsmą, malonumą apmauti 
melagis jaus daug stipriau, jei jis turi kieto riešutėlio reputaciją. 
Apkvailinti poligrafą yra tikras iššūkis, šis jausmas turėtų būti 
itin stiprus, jei nesusimaišo su jokiomis kitomis emocijos, pavyz- 
džiui, baime ar kalte.* Tad džiaugsmą apgavus jaus tik melagis, 
ne teisus Žmogus. 

Iš to, kas nagrinėta anksčiau, galima spręsti, kad imituojami 
nusikaltimai sukels tik vieną iš tų trijų emocijų, kurias jaučia ti- 
krai nusikaltęs asmuo, — džiaugsmą apgavus. Šią emociją jaus 
tik melagis, ne teisus Žmogus. Veikiausiai tik melagis susijau- 
dins emociškai, tad jį išaiškinti imituojant realų nusikaltimą bus 
lengviau nei aiškinant iš tikrųjų padarytą nusikaltimą, kai teisų 
žmogų gali apimti tie patys jausmai kaip ir melagį. Taigi, iš viso 
to, kas pasakyta, galima daryti išvadą, kad tyrimams, kurie poli- 
grafo tikslumą vertins remdamiesi realų nusikaltimą imituojan- 
čiomis situacijomis, bus būdingas polinkis jį pervertinti. 


Mišrūs tyrimai 


Yra dar vienas tyrimo būdas, kuriuo stengiamasi išvengti re- 
alių ir jas imituojančių situacijų tyrimo metodo silpnųjų pusių, 
suderinant abiejų geriausias ypatybes. Dėl tiesos čia neabejoja- 
ma, kaip ir realius nusikaltimus imituojančių tyrimų atvejais - ir 
teisūs, ir įtariami daug kuo rizikuoja, kaip ir realiomis sąlygomis 
Vykdomuose eksperimentuose. Netzeris Daie, Izraelio Jeruzalės 
miesto policijos Mokslinių tyrimų skyriaus darbuotojas, rengda- 
mas daktaro disertaciją atliko tokį tyrimą. Melas buvo „... tikras, 
žmonės neapsimetinėjo; ...tyrimo subjektai tikėjo, kad kvotėjas 
nežino, kas įvykdė nusikalstamą poelgį; tyrimo subjektams... 


* Dar nesusipažinęs su mano poligrafo testo analize Raskinas man sakė, kad, jo many- 
mu, melagį išduoda ne tiek išaiškinimo baimė ar džiaugsmas apgauti, kiek iššūkio pri- 
ėmimas. Nors tai ir nepatvirtina mano teiginių, bet sustiprina argumentus, kad netikri 
nusikaltimai nėra pats geriausias būdas pasireikšti visai tai skalei emocijų, kurios jaučia- 
mos įvykdžius tikrą nusikaltimą, kai tiek kaltas, tiek nekaltas turi kuo rizikuoti. 

nuoširdžiai rūpėjo patikrinimo poligrafu rezultatai; ...o poligra- 
fo operatorius nežinojo, kurie atrinktieji tirti yra kalti, kurie ne- 
kalti.“'** Tikrinta dvidešimt vienas Izraelio policininkas. Jie rašė 
rašomąjį pieštuku ant popieriaus, neva tinkamumo darbui tes- 
tą. Tiriamieji buvo paprašyti įvertinti savo pačių rašomuosius, 
o tai suteikė galimybę sukčiauti, pataisyti iš pradžių parašytus 
atsakymus. Rašomųjų lapai buvo apdoroti specialia chemi- 
ne medžiaga, kad nesąžiningi taisymai būtų matyti. Septyni iš 
dvidešimt vieno policininko pataisė pradinius savo atsakymus. 
Vėliau tiriamiesiems buvo pranešta, kad juos įtaria sukčiavimu, 
todėl pasiūlyta pasitikrinti poligrafu. Jie įspėti, kad nuo rezulta- 
tų gali priklausyti tolesnė jų karjera.!?? 

Realiame gyvenime policininkams suteikiama galimybė at- 
sisakyti tikrintis poligrafu — baudžiamosiose bylose tikrinti 
įtariamuosius poligrafu tėra viena iš galimybių, tačiau nerei- 
kalaujama, kad įtariamasis tai būtinai darytų. Trys iš septynių 
policininkų prisipažino. Vienas prisipažinęs sukčiavimu ir kiti 
du, kurie teigė nesukčiavę, atsisakė tikrintis poligrafu, o trečia- 
sis apgavikas neatėjo į patikrinimą poligrafu.* Tad iš rašomąjį 
rašiusių dvidešimt vieno policininko tik penkiolika tikrinosi po- 
ligrafu — du sukčiavę ir trylika nesukčiavusių. Taikytas kontro- 
linio klausimo metodas, abu sukčiavusieji policininkai tiksliai 
nustatyti. Du iš trylikos nesukčiavusių buvo klaidingai nustatyti 
kaip sukčiavę. 

Tad iš šio eksperimento neįmanoma padaryti jokių išvadų, 
nes patikrintas nedidelis skaičius Žmonių. Bet tokie mišrūs tyri- 
mai gali būti labai naudingi, yra tik etikos problema - žmonės 
skatinami apgaudinėti ir meluoti. Izraelio tyrėjai mano, kad tai 
pateisinama, nes svarbiau įsitikinti, kaip teisingai galima nusta- 
tyti melą. „Tūkstančiai žmonių kasmet patikrinami poligrafu... 


106 Avital Ginton, Netzer Daie, Eitan Ellad, and Gershon Ben-Shakhar, “A Method o! 
Evaluating the Use of the Polygraph in a Real-Life Situation,“ Journal of Applied Psycholo- 
gy 67, 1982, p. 132. 

17 Technologinio vertinimo biuro ataskaita, p. 132. 


* Šie skaičiai rodo tą patį, ką teigia poligrafo operatoriai, kad patikrinimo poligrafu grės- 
mė paskatina kai kuriuos kaltus asmenis prisipažinti. Tačiau atsisakymas tikrintis poli 
grafu tikrai nėra kaltės įrodymas. 

ir patikrinimo rezultatais pagrindžiami svarbūs sprendimai. Ta- 
čiau tikrasis šio instrumento patikimumas dar nežinomas...“ 108 
Galbūt tokį tikrinimo būdą būtų galima dažniau siūlyti policijai, 
nes policininkų darbas susijęs su ypatinga rizika, jie dažniau su- 
siję su aplinkybėmis, kai poligrafu teisingai arba ne įvertinami 
žmonės. Šio mišraus eksperimento vertingas aspektas yra tai, 
kad jis tikroviškas. Tikrai, yra policininkų, kurie sukčiauja lai- 
kydami egzaminus. „Ypač slaptas aukšto lygio pareigūnų pa- 
tikrinimas FTB leido įsitikinti, kaip plačiai paplitęs apgaudi- 
nėjimas — keli šimtai šio biuro darbuotojų sukčiavo laikydami 
egzaminus, turinčius lemti, kam teks taip trokštamas ypatingojo 
agento darbas.“!"? Taigi Izraelio policijos mišrus eksperimentas 
nebuvo žaidimas. Tai nebuvo ir vien iššūkis, skirtas sėkmingai 
apkvailinti eksperimentuotoją. Policininkai turėjo labai bijoti, 
kad pagaus sukčiaujant, jausti kaltę dėl melo, nes rizikavo ne tik 
reputacija, bet, ko gero, ir visa savo karjera. 


Tyrimų išvados 


Minimalius mokslinius reikalavimus atitiko dešimt realiomis 
sąlygomis atliktų eksperimentų ir keturiolika šias sąlygas imi- 
tuojančių (analoginių) eksperimentų, kuriuose pritaikytas kon- 
trolinio klausimo metodas, bei šeši realias sąlygas imituojantys 
(analoginiai) eksperimentai, kuriuose panaudotas kaltininko ži- 
nių testas.* Toliau pateiktas šiais eksperimentais paremtas gra- 


18 Ginton et al., “Method for Evaluating," p. 136. 
19 Jack Anderson, San Francisco Chronicle, May 21, 1984. 


* Apie tai, kurie realiomis sąlygomis atlikti ir kurie analoginiai kontrolinio klausimo me- 
todą taikę eksperimentai atitiko mokslinius kriterijus, rėmiausi Technologinio vertinimo 
biuro ataskaita. Lykkenas man sakė, kad jis pasitiki tais realiomis sąlygomis atliktais 
tyrimais, kuriuos kaip pavyzdinius atrinko Technologinio vertinimo biuras, tačiau 
mano, kad realiomis sąlygomis atliktų tyrimų rezultatai šiek tiek pagerinti. Į galutinius 
apibendrinimus TVB neįtraukė kaltojo žinių testo rezultatų. Aš juos įtraukiau, kad skai- 
tytojas galėtų palyginti juos su kontrolinio klausimo testo rezultatais. Nepateikiau tik 
Timmo eksperimento, kuriame nebuvo nekaltų subjektų, rezultatų. Panaudojau ir pir- 
mojo testo rezultatus, gautus iš Ballouno ir Holmes tyrimo bei EDT duomenis iš Bradley 
ir Janisse studijos (H. W. Timm, “Analyzing Deception from the Respiration Patterns,“ 
Journal of Political Science and Administration 10, 1982, p. 47-51; K. D. Balloun and DS. 
Holmes, “Effects of Repeated Examination on the Ability to Detect Guilt with a Po- 
lygraphic Examination: A Laboratory Experiment with a Real Crime,“ Journal of Applied 
Psychology 64, 1979: p. 316-322; M. T. Bradley and M. P. Janisse, Accuracy Demonstra- 
tions, Threat, and the Detection of Deception: Cardiovascular, Electrodermal, and Pupil- 
lary Measures,“ Psychophysiology 18, 1981, p. 307-314. 

fikas rodo, kad poligrafas naudingas. Jis padeda melą išaiškinti 
dažniau, tačiau tikrinant juo ir suklystama. Kiek padaroma klai- 
dų, kokios jos, priklauso nuo to, ar šie eksperimentai atlikti rea- 
liomis sąlygomis ar jas imituojančiomis, ar panaudotas kontro- 
linio klausimo ir kaltojo Žinių metodas, taip pat nuo konkretaus 
eksperimento detalių. 

Štai kelios bendros išvados: 

1. Didesnio tikslumo pasiekiama realiomis sąlygomis atlie- 
kamais eksperimentais nei realias sąlygas imituojančiais (analo- 
giniai eksperimentai). Tai gali lemti keletas veiksnių. Realiomis 
sąlygomis atliekamuose eksperimentuose sukeliamas didesnis 
emocinis sujaudinimas, įtariamieji mažiau apmokyti, bet pama- 
tinė tiesa ne tokia tikra, nes mažiau tikros informacijos turima 
apie eksperimentui parinktus asmenis. 

2. Daug padaroma netikėjimo tiesa klaidų, kai tikrinama kal- 
tojo Žinių analogijos testu. Dar reikia atlikti daugiau tyrimų, 
ypač eksperimentų realiomis sąlygomis, taip pat mišrių, pritai- 
kant kaltojo Žinių testą. 

3. Daug padaroma tikėjimo melu klaidų, daugiausia naudo- 
jant kaltojo Žinių testą. 


Poligrafo tikslumas 


Realiomis sąlygomis Analoginiai eksperimentai* 
atlikti eksperimentai 
Procentai | | 
Kontrolinio klausimo Kaltininko žinių 

100 metodas testas 
= 80 
00 
£ 
£ 
Žž 60 
Ė 
= 
3 40 
Z 

20 
z 
£ 0 
v 
k?) 
7 
£ 2 
£ J 
S 40 HU  Melagiai 
Ž [||| | Teisingi žmonės 

Nors Raskinas mano, kad skaičiai grafike poligrafo tikslumą 
sumažina, o Lykkenas teigia, kad padidina, trims bendroms čia 
pateikiamoms išvadoms neprieštarauja nei vienas, nei kitas. Vis 
dėlto dar nesutariama dėl daugelio problemų, susijusių su po- 
ligrafo rezultatų patikimumu. Ar psichopatai gali lengviau iš- 
vengti išaiškinimo tikrinami poligrafu? Išvados prieštaringos, 
kai tikrinant taikomas kontrolinio klausimo metodas. Lykkenas 
neabejoja, kad kaltininko Žinių testas turėtų išaiškinti ir meluo- 
jančius psichopatus. Jis samprotauja, nors jie ir nerodo jokios 
baimės, kad gali būti išaiškinti, nei to, ką pavadinau džiaugs- 
mu apgauti, paprasčiausiai teisingo atsakymo Žinojimas iš teste 
pateiktų atsakymų jau sukels autonominės nervų sistemos vei- 
klos pokyčius. Tačiau iki šiol neatlikta tyrimų, ar psichopatams 
taikomas kaltininko žinių testas tikrinant poligrafu duos kokių 
rezultatų. Reikia atliktų daugiau psichopatų tyrimų, taip pat 
pasistengti nustatyti kitas grupes Žmonių, kuriems tikrinimas 
poligrafu sukelia minimalią reakciją. 

Ar gali būti sėkmingos kontrpriemonės - sąmoningos mela- 
gio pastangos išvengti apgaulės išaiškinimo? Ir vėl tam reikia 
daugiau tyrimų. Manau, sveikas protas verčia sutikti, kad nau- 
dojant kontrpriemones kažkokiam skaičiui melagių pasiseks iš- 
vengti išaiškinimo. Manau, tai pavyktų, jei būtų sudarytos gali- 
mybės keletą mėnesių apmokyti melagį, kaip naudojantis sudė- 
tinga technologija pritaikyti kontrpriemones. Niekas nežino, ar 
šiuo metu to mokomi šnipai, mano supratimu, būtų neprotinga 
manyti, kad nemokomi. Kalbama, kad tokia ypatingo parengi- 
mo mokykla, kurioje agentai mokomi pergudrauti poligrafą, yra 


* Grafike pateikti vidurkiai, kurie ne visada tiksliai atspindi tyrimų rezultatų skalę. Ska- 
lės nurodomos toliau. Teisingai nustatytų melagių realiomis sąlygomis atliktuose eks- 
perimentuose 71-9974; analoginiuose eksperimentuose, naudojant kontrolinio klausi- 
mo metodą, 351007; analoginiuose eksperimentuose, naudojant kaltojo Žinių testą, 
61-95'c. Teisingai nustatytų asmenų: realiomis sąlygomis atliktuose eksperimentuose 
13-9445; analoginiuose eksperimentuose, naudojant kontrolinio klausimo metodą, 32- 
9170; analoginiuose eksperimentuose, naudojant kaltojo žinių testą, 80—-100“4. Neteisin- 
gai nustatytų teisių asmenų: realiomis sąlygomis atliktuose eksperimentuose 0-75'“0; 
analoginiuose eksperimentuose, naudojant kontrolinio klausimo metodą, 2-51“+; analo- 
giniuose eksperimentuose, naudojant kaltininko žinių testą, 0-12“0. Neteisingai nustaty- 
tų melagių: realiomis sąlygomis atliktuose eksperimentuose 0-29“0; analoginiuose eks- 
perimentuose, naudojant kontrolinio klausimo techniką, 0—29“40; analoginiuose eksperi- 
mentuose, naudojant kaltininko žinių testą, 5-39“4. 

kažkurioje Rytų bloko šalių. Sakoma, kad tai savo prisipažinime 
parodė KGB agentas, kuris ne itin sėkmingai išmoko toje moky- 
kloje dėstytų dalykų. 

TVB ataskaitos baigiamajame paragrafe teigiama, kad po- 
ligrafo tyrimai pateikia „...tam tikrų įrodymų, kad tikrinimas 
poligrafu gali būti pagrįstas kaip įprastų baudžiamųjų tyrimų 
papildymas konkretiems nusikaltimams atskleisti...""9 Tačiau aš 
tikiu, kad įmanoma žengtelėti ir truputėlį toliau tos atsargios iš- 
vados, išsaugant šiokį tokį įtakingiausių poligrafo šalininkų ir 
kritikų sutarimą. 

Daugiau reikšmės reikėtų teikti poligrafo testo rezultatams, kuriais 
patvirtinama, kad įtariamasis sako tiesą, nei kad meluoja. Jei kitais as- 
pektais įrodymai nėra įtikinami, tardytojai galėtų apsispręsti at- 
mesti įtariamajam iškeltus kaltinimus, kai paaiškėja, kad jis sako 
tiesą. Raskinas ir kiti tokią priemonę siūlo taikyti ypač tais atve- 
jais, kai atliekamas kontrolinio klausimo testas poligrafu, nes jį 
taikant padaroma tik nedaug tikėjimo melu klaidų. Lykkenas 
įsitikinęs, kad kontrolinio klausimo testas apskritai neturėtų būti 
taikomas, ir kad tik kaltininko žinių metodas yra vaisingiausias 
nagrinėjant baudžiamuosius nusikaltimus. 

Kai įtariamojo patikrinimas poligrafu rodo jį meluojant, tai neturė- 
tų būti laikoma „pakankamu pagrindu jį nuteisti ar net patraukti bau- 
džiamojon atsakomybėn... apgaulę rodantys poligrafo testo rezultatai 
tiesiog taptų priežastimi toliau tęsti tyrimą...“ Lykkenas pritaria 
šiai Raskino minčiai, bet tik tuomet, kai tikrinant poligrafu nau- 
dojamas kaltininko Žinių testas, ne kontrolinio klausimo metodas. 

Aštuntame skyriuje paaiškinsiu, ką vadinu melo tikrinimu, 
arba verifikacija, o priede 4 lentelėje išvardiju trisdešimt aštuonis 
klausimus, kuriuos galima užduoti apie melą norint įvertinti jo 
išaiškinimo galimybes poligrafu arba iš elgesio užuominų. Vie- 
na mano melo patikrinimo iliustracijų yra įtariamo Žmogžudys- 
te asmens tikrinimo poligrafu smulkus aprašymas. Tas pavyz- 
dys suteikia dar vieną galimybę apsvarstyti klausimą, kaip pa- 
tikrinimas poligrafu gali būti panaudotas tiriant kriminalinius 

"10 Technologinio vertinimo biuro ataskaita, p. 102. 


"1 Davido C. Raskino pareiškimas (1845) Konstitucijos pakomitečiui Jungtinių Amerikos 
Valstijų Senate, 1978, rugsėjo 19, p. 14. 


192 


nusikaltimus. Dabar aptarkime, kur dar gali būti panaudotas 
poligrafo testas, nes kaip tik dėl tų dalykų šiuo metu daugiausia 
nesutariama. 


Tikrinimas poligrafu priimant i darbą 


TVB ataskaitos rengėjai ir Raskinas su Lykkenu nepritaria, 
kad kandidatai į darbą būtų tikrinami poligrafu. Tačiau tokiam 
patikrinimui pritaria daugybė darbdavių, profesionalių poligra- 
fo operatorių, kai kurie vyriausybės pareigūnai, ypač dirbantys 
žvalgybos tarnybose. Poligrafas labai dažnai naudojamas tikri- 
nant kandidatus į darbą, bet dar neatlikta jokių mokslinių tyri- 
mų, kaip tiksliai poligrafas nustato, kurie kandidatai sumeluoja 
tokius dalykus, kuriems paaiškėjus jų į darbą nepriimtų. Nesun- 
ku suprasti, kodėl tokių eksperimentų neatlikta. Atliekant juos 
realiomis sąlygomis pamatinę tiesą nustatyti būtų sunku. Tiesą 
nustatyti būtų galima tik tokiu eksperimentu, kai į darbą būtų 
priimti visi kandidatai, neatsižvelgiant į patikrinimo poligrafu 
rezultatus, o paskui stebint juos darbo vietose būtų tikrinamos ir 
išaiškinamos vagystės ar kitokia žalinga veikla. Kitas būdas nu- 
statyti tiesą būtų stropiai ištirti visų kandidatų darbinės veiklos 
istoriją ir išsiaiškinti, kurie iš jų apie savo praeitį meluoja. Atlikti 
tai stropiai, padarant kuo mažiau klaidų, būtų labai brangu. Įvyk- 
dyti tik du realias sąlygas imituojantys eksperimentai — vienas 
patvirtino, kad poligrafo vertinimas buvo labai tikslus, kitas ne, 
tačiau tų eksperimentų duomenys daugeliu atžvilgiu nesutampa, 
kiekvieno jų vykdytojams iškilo sunkumų, dėl kurių buvo sunku 
padaryti išvadas.* 

Kandidatų į darbą patikrinimo poligrafu tikslumo neįmano- 
Ma įvertinti, jeigų manysime, kad jis bus toks pats kaip ekspe- 
rimentuose, tiriančiuose poligrafo naudojimą kriminaliniams 


* Aš naudojausi TVB pateiktu šių dviejų eksperimentų įvertinimu.!'? Tikrinimo poligra- 
fu šalininkai šias studijas laiko patikimomis ir svarbiomis. Net jeigu jų rezultatus priim- 
tume, vis tiek manyčiau, kad kol kas pagrįstai galima tvirtinti, jog daryti išvadas apie 
kandidatų į darbą tikrinimo poligrafu tikslumą mokslinio pagrindo nėra. Tokiam svar- 
biam ir prieštaringam dalykui pagrįsti reikia daugiau nei dviejų eksperimentų. 


"2 Technologinio vertinimo biuro ataskaita, p. 75-76. 

įvykiams nagrinėti (žr. grafiką). Tikrinami asmenys, kaip ir 
egzaminuotojai bei egzaminavimo technikos, gali labai skirtis. 
Kandidatuojantis į darbą turi pasitikrinti poligrafu, kad galėtų 
užimti pareigas, 0 įtariamieji nusikaltimu turi galimybę nesi- 
tikrinti poligrafu ir toks atsisakymas nebus laikomas įrodymų 
prieš juos. Raskinas tikina, kad kandidatų į darbą patikrinimas 
poligrafu yra „... prievartinis ir veikiausiai sukels pasipiktini- 
mą, kuris smarkiai trukdys gauti tikslius tikrinimo poligrafu 
rezultatus.“! Tikrinami asmenys rizikuoja skirtingais dalykais. 
Bausmė poligrafo testu nustačius melą turėtų būti mažesnė ti- 
krinant būsimuosius darbuotojus nei nusikaltimu įtariamus 
asmenis. Dėl mažesnės rizikos melagiai turėtų jausti mažesnę 
išaiškinimo baimę, tad juos ir pagauti meluojant sunkiau. Tačiau 
niekuo nenusikaltę, tik labiausiai norintys gauti darbą bijos būti 
neteisingai įvertinti, ir kaip tik dėl šios baimės jie ir bus neteisin- 
gai įvertinti. 

Pritariančių tikrinimui poligrafu kontrargumentas yra tai, 
kad šis patikrinimas vis dėlto duoda vaisių. Daugelis poligrafu 
patikrintų kandidatų prisipažino apie jiems pakenkusius daly- 
kus - pasisakė įvykdę tokius nusižengimus, apie kuriuos nebuvo 
užsiminę prieš tikrinami poligrafu. Tad tai praktinis argumentas. 
Nesvarbu, ar poligrafas tiksliai padeda pagauti meluojančius, 
jeigu tie, kurie neturėtų būti priimti į darbą, identifikuojami 
tokiu būdu patikrinus. Lykkenas mano, kad tvirtinimai apie 
praktiškumą patys savaime nėra pagrįsti!“ Jo manymu, prane- 
šimų apie sau pakenkusius kandidatus prisipažinimų skaičius 
padidinamas, o kai kurie jų gali būti ir melagingi, išgauti darant 
spaudimą. Negana to, asmenys, padarę tokius dalykus, dėl ku- 
rių galėtų būti nepriimti į darbą, patikrinimo poligrafu gali ne- 
bijoti tiek, kad prisipažintų. Be tikslių tyrimų nėra kaip sužinoti, 
kiek asmenų, neišlaikiusių poligrafo testo, būtų buvę ištikimi 
darbuotojai nei kiek poligrafo testą išlaikiusių vogs. 

Raskino išugdytas psichologas Gordonas Barlandas, kuris at- 
lieka kandidatų į darbą patikrinimą poligrafu, pateikia dar vien4 


"5 Raskin, Statement, p. 17. 
"4 Lykken, Tremor in the Blood, chap. 15. 

argumentą, patvirtinantį poligrafo testo naudingumą. Barlan- 
das susipažino su keturiais šimtais kandidatų į tokius darbus, 
kaip sunkvežimio vairuotojas, kasininkas, sandėlių darbininkas 
ir kitais, kuriuos darbdaviai atsiuntė į privačią patikrinimo poli- 
grafu firmą. Pusė iš 155 pareiškimus į darbą padavusių kandida- 
tų, sužinoję, kad poligrafo testo rezultatai parodė juos melavus, 
prisipažino. Tačiau Barlandas sužinojo, kad darbdaviai pasam- 
dė 5870 iš tų melu prisipažinusių žmonių. „Daugeliui darbdavių 
patikrinimo poligrafu rezultatai reikalingi ne tiek tam, kad ap- 
sispręstų, ar priimti asmenį į darbą, kiek kad galėtų išsiaiškin- 
ti, kokį darbą jis galėtų dirbti. Pavyzdžiui, jeigu nustatyta, kad 
kandidatas į darbą alkoholikas, jis galbūt bus pasamdytas dirbti 
kroviku, ne vairuotoju“! 

Barlandas teisingai nurodo, kad ypač turėtų dominti tų sep- 
tyniasdešimt aštuonių asmenų, kuriuos poligrafas parodė mela- 
vus, tačiau jie paneigė, likimas, nes tai gali būti netikėjimo tiesa 
klaidų aukos. Barlandas įrodinėja, kad 6676 iš jų vis dėlto buvo 
priimti į darbą. Bet nėra kaip įsitikinti, ar jie pasamdyti dirbti 
tokius darbus, kokių būtų pageidavę, ir kokius būtų gavę, jei ne 
patikrinimo poligrafu rezultatai. Diduma nepasamdytų, kurie 
neigė melavę, nors poligrafas tai patvirtinta, buvo nepriimti dėl 
to, kuo prisipažino per pokalbį prieš poligrafo testą. „Tik labai 
nedidelė dalis (mažiau negu 1070) kandidatų, kurie nustatyti 
kaip melavę, bet neprisipažinę, potencialių darbdavių buvo at- 
mesti būtent dėl tos priežasties.“!'* 

Vertinimas to mažiau nei 10Y/o skaičiaus, kiek žalos juo galima 
padaryti, priklauso nuo bazinės melo normos. Ji yra statistinis vei- 
klos rodiklis, pavyzdžiui, poligrafu tikrinamų įtariamų nusikal- 
timais asmenų bazinė melo norma veikiausiai gana aukšta, ko 
gero, 5070. Atliekant kriminalinius tyrimus poligrafu tikrinami 
Ne visi, tik maža įtariamųjų grupelė. Barlando studija leidžia 
Prieiti prie išvados, kad kandidatų į darbą bazinė melo norma 
Yra apie 2076. Maždaug vienas iš penkių kandidatų pameluos ką 
Nors, kam paaiškėjus jis nebūtų pasamdytas į šią tarnybą. 


"5 Gordon H. Barland, “A Survey of the Effect of the Polygraph in Screening Job Applic- 
ants: Preliminary Results,“ Polygraph 6, December 1977, p. 321. 


"6 Tbid. 

Net jei pripažinsime, kad poligrafo testas tikslesnis nei iš ti- 
krųjų, 2070 bazinė melo norma vis vien jau gali sukelti nelemtų 
padarinių. Nors Raskinas prieštarauja, kad kandidatai į darbą 
būtų tikrinami poligrafu, vis dėlto daro prielaidą, kad tikrinimo 
poligrafu rezultatų tikslumas yra 90“. 


Tad remiantis šiomis prielaidomis kandidatų į darbą tikrinimas 
poligrafu duos tokius rezultatus: iš 200 apgauti linkusių subjektų 
180 bus teisingai nustatyti kaip apgavikai, o 20 bus neteisingai nu- 
statyti kaip teisūs; iš 800 sakančių tiesą subjektų 720 bus teisingai 
nustatyti kaip sakantys tiesą, o 80 bus neteisingai nustatyti kaip ap- 
gaudinėjantys. Iš 260 subjektų, nustatytų kaip melagiai, 80 faktiškai 
sakys tiesą. Tad iš tų, kurie bus įvertinti kaip apgavikai, 3196 faktiškai 
bus teisingi žmonės. Tai labai aukšta [netikėjimo tiesa klaidų] norma, 
dėl kurios žmonės nebus priimti į darbą, jei sprendimai bus daromi 
remiantis tikrinimo poligrafu rezultatais. Tiriant baudžiamuosius nu- 
sikaltimus rezultatai bus kitokie, nes čia apgaulės bazinė norma vei- 
kiausiai yra 5090 ar aukštesnė, o didesnis technikos tikslumas neleis 
padaryti tiek daug klaidų.''' 


Tad kontrargumentas prieš poligrafą gali būti toks: 

Bazinės melo normos tikrinant kandidatus į darbą įvertinimas 2070 
yra per žemas. Šis argumentas paremtas tik viena kandidatų į 
darbą Jutos valstijoje tyrimo studija. Gal valstijose, kur mormo- 
nų procentas mažesnis, melagių pasitaikys daugiau. Net jei jis 
būtų ir 5070, poligrafo testo priimant į darbą priešininkai sakys, 
kad tikrinimas poligrafu neturėtų būti atliekamas neįvertinus jo 
tikslumo. O tas tikslumas, matyt, daug mažesnis nei 90“o . 

Tačiau poligrafo testo tikslumas iš tiesų nėra toks jau svarbus. Pa- 
tikrinimas ar patikrinimo grėsmė priverčia žmones prisipažinti 
apie jiems patiems galinčius pakenkti dalykus, ko kitomis aplin- 
kybėmis nepripažintų. Vėlgi reikėtų pasakyti, kad neatlikus 
tikslumo analizės nėra būdų sužinoti, kiek žmonių neprisipažįs- 
ta kada nors padarę tokius dalykus, dėl kurių darbdaviai vėliau 
galėtų nukentėti. 


"7 Raskin, Statement, p. 21. 

Reikia pasakyti, kad poligrafu periodiškai tikrinami dirban- 
tys asmenys. Tokiam poligrafo naudojimui tinka visa ta kritika, 
kuri jau išsakyta dėl kandidatų į darbą tikrinimo. 


Tikrinimas poligrafu priimant į darbą policijoje 


Tai dar viena sritis, kurioje plačiai taikomas tikrinimas poli- 
grafu. Visi argumentai, kuriuos ką tik aptariau kalbėdamas apie 
kandidatų į kitus darbus tikrinimą poligrafu tinka ir šioje srityje. 
Tačiau norinčius dirbti policijoje aptariu atskirai, nes yra duo- 
menų apie jų tikrinimo poligrafu naudą, be to, policijos darbo 
specifika leidžia pateikti naujų argumentų, paremiančių kandi- 
datų į darbą tikrinimą poligrafu. 

Richardo Artherio, profesionalaus poligrafo operatoriaus, 
straipsnio pavadinimas „Kiek plėšikų, įsilaužėlių, seksualinių 
nusikaltėlių jūsų departamentas pasamdys šįmet? (Tikėkimės, 
kad tik 1096 visų naujai priimtų darbuotojų!)“"'š atspindi visų 
šių argumentų esmę. Artherio išvados, padarytos pagal apklau- 
sas, gautas iš trisdešimt dviejų skirtingų teisėsaugos institucijų. 
Jis nepateikia informacijos, koks procentas teisėsaugos instituci- 
jų į tas anketas atsakė. Artheris praneša, kad 1970 m. įjo apklau- 
są atsiliepę teisėsaugos pareigūnai teigė atlikę 6524 kandidatų į 
darbą patikrinimą poligrafu. „Svarbi kandidatus žeminanti in- 
formacija jau pirmą kartą patikrinus gauta iš 2119 padavusiųjų 
dokumentus gauti darbą. Tai 3240. Dar svarbiau, kad daugumos 
šių 6524 poligrafo testą laikiusių asmenų jau buvo atliktas deta- 
lus biografijos patikrinimas.“ Artheris savo argumentus paremia 
Cituodamas įvairius pavyzdžius, kaip svarbu buvo panaudoti 
poligrafą. Štai vieną atsiuntė Normanas Luckay, Ohajo valstijos 
Klivlendo policijos departamento poligrafo operatorius: „[Tas] 
asmuo buvo vienas iš dešimties geriausių kandidatų, kuris prieš 
Priimant į tarnybą buvo patikrintas poligrafu. Prisipažino daly- 
Vavęs neišaiškintame ginkluotame apiplėšime.“!? 


"8 Arther, “How Many,“ puslapiai nesunumeruoti. 
119 Ibid 

Kadir kokios tai būtų įspūdingos istorijos ir meluojančių poli- 
cininkų stulbinami skaičiai, vis viena negalime užmiršti, kad vis 
dar nėra mokslinių įrodymų apie kandidatų į policijos tarnybą 
tikrinimo poligrafu tikslumą. Tuo sunku patikėti tik dėl to, kad 
taip paprasta supainioti naudą su tikslumu. Artherio duomenys 
patvirtina poligrafo naudą. Apsvarstykime, ko jis nepasakė. 

Kiek kandidatų į policijos darbą, kuriuos poligrafas parodė meluo- 
jant, to neprisipažino, nepasakė kuo nors nusižengę? Kas įvyko sų 
jais? Tai irgi svarbu, tačiau diduma kandidatų į darbą tikrinimo 
poligrafu šalininkų šių skaičių nemini. 

Kiek tų, kurie nustatyti melavę, bet tai neigę, faktiškai sakė teisybę 
ir turėjo būti priimti į darbą? Kad atsakytume į šį klausimą - kiek 
netikėjimo tiesa klaidų buvo padaryta - reikia poligrafo tikslu- 
mo vertinimo studijų. 

Kiek tų, kurie nustatyti nemelavę, iš tiesų melavo? Kiek plėšikų, 
įsilaužėlių, prievartautojų ir kitų apkvailino poligrafą? Kad at- 
sakytume į šį klausimą - kiek tikėjimo melu klaidų buvo pada- 
ryta — taip pat reikia tikslumo vertinimo studijų. 

Mane stebina, kad šioje srityje nėra jokių praktinių duome- 
nų. Aišku, sukaupti jų nebūtų nei paprasta, nei pigu, tačiau ir jų 
nepakanka. Per daug rizikuojama nežinant, kiek padaroma ti- 
kėjimo melu klaidų, jau nekalbant apie netikėjimo tiesa klaidas. 
Taigi, kol bus padaryti tokie tyrimai, kandidatų dirbti policijoje 
tikrinimas poligrafu vis viena gali būti pateisinamas, kad ir kiek 
klaidų būtų padaroma, nes taip tikrinant įmanoma atsijoti ne 
taip jau mažai nepageidaujamų asmenų. Net jei poligrafu ne- 
atmetami visi, kuriuos reikėtų, net jei kai kurie asmenys, kurie 
būtų tapę gerais policininkais, į darbą nepriimami (jie tampa ne- 
tikėjimo tiesa aukomis), vis viena ši kaina nėra per didelė paly- 
ginus su rezultatais. 

Tai socialinis ir politinis sprendimas. Jį padaryti privalu Ži- 
nant, kad nėra mokslinių įrodymų apie poligrafo tikslumą tikri- 
nant juo kandidatus į policininko pareigas. Esu įsitikinęs, kad 
pritariantys tikrinimui poligrafu, nes taip atsijojami bent kai ku- 
rie nepageidaujami kandidatai, turėtų pasirūpinti, kad tikrinant 
poligrafu būtų atliekami ir tikslumo nustatymo tyrimai sten- 

giantis išaiškinti bent jau tai, kaip dažnai žmonės nepriimami į 
darbą neteisėtai. 


Tikrinimas poligrafu šnipams susekti 


Armijos seržantas, dirbęs su slapta informacija, norėjo gauti pos- 
tą civilinėje tarnyboje, susijusioje su žvalgyba. Tikrinant poligrafu jis 
reagavo į įvairius svarbius klausimus. Per pokalbį po patikrinimo po- 
ligrafu jis prisipažino padaręs smulkių nusikaltimų, šiokių tokių nu- 
sižengimų. Poligrafo operatorius pastebėjo, kad jis nuosekliai labiau 
reaguoja į specifinius pagrindinius klausimus; tas pats pasikartojo 
po keleto savaičių seržantą dar kartą patikrinus poligrafu. Jam buvo 
atimta teisė dirbti su slapta informacija, pradėtas tyrimas. Tyrimo dar 
nebaigus seržantas rastas negyvas automobilyje. Vėliau paaiškėjo, 
kad jis šnipinėjo Sovietų Sąjungai.'?0 


Nacionalinės saugumo agentūros ataskaita apie poligrafo pa- 
naudojimą pateikia šį ir daug kitų pavyzdžių, kaip priimamus 
žmones į darbą įprastai tikrinant poligrafu buvo išaiškinti šni- 
pai. Aišku, gali būti, kad ir kai kurie ne šnipai ir visiškai tinkami 
darbui žmonės neišlaikė poligrafo testo. NSA nepateikia informa- 
cijos, kiek ji išaiškina šnipų, kiek, kaip išaiškėja vėliau, poligrafas 
neatspėja. Bet NSA praneša, kiek žmonių nepriimta dėl įvairių 
prisipažinimų, tokių, kaip teistumas už praeityje padarytus nusi- 
kaltimus. Pavyzdžiui, apie 2902 kandidatus, kurių darbui reikėjo 
specialaus įgaliojimo dirbti su slapta informacija, tikrinimą poli- 
grafu paskelbti tokie duomenys - 437 nustatyti kaip sakantys tie- 
są, bet vėlesnė informacija parodė, kad 17 iš 2902 slėpė nepalankią 
sau informaciją. Tad tikėjimo melu klaidų žinomas procentas buvo 
mažesnis nei 176 (17 iš 2902 patikrintų poligrafu asmenų). 2170 ne- 
išlaikė patikrinimo poligrafu ir tada prisipažino padarę didelius 
nusižengimus, dėl kurių jie nepriimti į darbą. 2470 neišlaikė poli- 
grafo testo ir prisipažino įvykdę mažesnius nusižengimus, kurie 
netapo kliūtimi juos pasamdyti į darbą. 876 neišlaikė patikrinimo 
poligrafu, tačiau niekuo neprisipažino. 


120 Garwood and Ansley, Accuracy and Utility, puslapiai nesužymėti. 

Tie 8/o galėtų būti netikėjimo tiesa klaidos. NSA ataskaitoje 
pabrėžta, jog poligrafas nėra nei vienintelis instrumentas, nau- 
dojamas nusprendžiant, kas bus priimtas į darbą, nei galutinis 
arbitras. Patikrinimo poligrafu neišlaikiusieji asmenys paskui 
kviečiami pokalbiui, stengiamasi išsiaiškinti, kodėl tikrinamas 
poligrafu Žmogus emociškai sureagavo į konkretų klausimą. 
Gordonas Barlandas man sakė, kad nepavykus išsiaiškinti, ko- 
dėl kandidatas susikirto tikrinamas poligrafu, NSA į darbą jis 
nepriimamas. 

Ir dar kartą tenka priminti, kad šie skaičiai rodo tik naudin- 
gumą, ne tikslumą. Neturint duomenų apie tikslumą, neįmano- 
ma atsakyti į tokį klausimą, pavyzdžiui, kiek dar neišaiškintų 
melagių gali būti likę Nacionalinio saugumo agentūroje? NSA 
mano, kad jų skaičius mažesnis nei 170, tačiau jokių tikslesnių 
tyrimų tam patvirtinti nėra. Nors jiems ir gali atrodyti, kad poli- 
grafas išaiškina visus meluojančius asmenis, labai tikri tuo būti 
jie negali. Technologinio vertinimo biuro ataskaitoje pažymėta, 
kad „tie individai, kuriuos federalinė vyriausybė labiausiai no- 
rėtų išaiškinti (už nacionalinio saugumo pažeidimus), gali būti 
labiausiai motyvuoti ir geriausiai parengti neįkliūti tikrinant." '*! 
Neatlikus tikslumo tyrimų nėra kaip įsitikinti, kiek patikėjimo 
melu klaidų padaroma. Poligrafo tikslumo tyrimus atlikti, be 
abejo, būtų sunku, tačiau nėra neįmanoma. Mišrius eksperimen- 
tus, tokius kaip mano aprašytas Izraelio policijos atliktas tyri- 
mas, tikriausiai būtų įmanoma padaryti. 

Ar atsakomosios priemonės galėtų apgauti poligrafą? Prie 
jų priskirtini tokie fiziniai veiksmai, kaip liežuvio kramtymas, 
narkotikų vartojimas, hipnozė, grįžtamasis ryšys. Atlikti tyri- 
mai rodo, kad tam tikru laipsniu atsakomosios priemonės gali 
duoti rezultatų; tačiau turint galvoje, kokią žalą nacionaliniam 
saugumui gali padaryti bent vienas nenustatytas šnipas, jei bus 
padaryta bent viena tikėjimo melu klaida, tyrimų turėtų būti 
atliekama kur kas daugiau. Šių tyrimų objektas turėtų būti taria- 
mieji agentai, naudojantys atsakomąsias priemones stengdamie- 
si apgauti poligrafą, kai jiems padeda ekspertai, kai prieinama 


"1 Technologinio vertinimo biuro ataskaita, p. 100. 

techninė įranga, kai jiems parengti skiriami ištisi mėnesiai, o kaip 
tik tokias galimybes veikiausiai ir turės tikrasis agentas. Dr. Joh- 
nas Beary III, buvęs gynybos sekretoriaus padėjėjas sveikatos 
apsaugos reikalams, „...įspėjo Pentagoną, kad jų pasikliovimas 
poligrafu ne stiprina nacionalinį saugumą, o kelia jam grėsmę. 
Jis girdėjęs apie tai, kad kažkurioje Rytų bloko šalyje sovietai 
turi mokyklą, kurioje agentus moko apgauti poligrafą. Dauge- 
lis mūsų Gynybos departamento atsakingų pareigūnų įsitikinę, 
kad poligrafu galima pasitikėti, jie jaučiasi apgaulingai saugūs 
ir palengvina sovietiniam šnipui, išlaikiusiam patikrinimą poli- 
grafu, prasigauti į Pentagoną.“*“ Turint galvoje šią galimybę ste- 
bina tai, kad, pasak Technologinio vertinimo biuro, NSA vykdo 
nedaug tokių poligrafo apgavimo priemonių bandomųjų tyrimų. 

Kiek iš tų 87/o, kuriuos nustatė meluojant, nors jie tai panei- 
gė, mano skaičiavimais, 245 žmonės (iš tiesų melagiai), ir kiek 
teisingų Žmonių neteisingai įvertino poligrafas? Ir vėl, atsakyti 
galėtų poligrafo tikslumo tyrimas. 

Tiek Nacionalinėje saugumo agentūroje, tiek Centrinėje žval- 
gybos tarnyboje, užklausus Technologinio vertinimo biurui, at- 
likti tik vieni poligrafo tikslumo tyrimai - atliktas sąlygas imi- 
tuojantis eksperimentas, kuriame dalyvavo studentai. Šio eks- 
perimento tiesos nustatymo kriterijai abejotini, o suformuluoti 
klausimai mažai susiję su nacionaliniu saugumu! Ir vėl stebina, 
kad tokiais svarbiais klausimais atlikta tiek nedaug tyrimų. Net 
jei atmestume netikėjimo tiesa klaidas, kai rizikuojama tokiais 
svarbiais dalykais, ypač svarbu išvengti tikėjimo melu klaidų. 

Be abejo, nors nėra duomenų apie poligrafo testo tikslumą, 
reikėtų rekomenduoti patikrinimą poligrafu parenkant kandi- 
datus į pareigas, susijusias su slapta informacija, kuri patekusi 
į priešų rankas sukeltų grėsmę nacionaliniam saugumui. Gene- 
ralinio prokuroro padėjėjas Richardas K. Willardas reziumuoja: 
„Net jei tikrinant poligrafu klaidingai atmetami kai kurie iš tiesų 
kvalifikuoti kandidatai, mūsų manymu, svarbiau išvengti klai- 
dos priimti į darbą tuos, kurie keltų grėsmę nacionaliniam sau- 


22 Daniel Rapoport, “To Tell the Truth,“ The Washingtonian, February 1984, p. 80. 

gumui.“' Lykkenas argumentuotai prieštarauja Didžiojoje Bri- 
tanijoje neseniai priimtam nutarimui taikyti tikrinimą poligrafu 
institucijose, kurių darbuotojams prieinama slapta informacija: 
„Jau nekalbant apie žalą nekaltų asmenų karjerai ir reputacijai, 
šiuo sprendimu vyriausybė tikriausiai praras pačius ištikimiau- 
sius valstybės tarnautojus. ...[Ir] dėl tos tendencijos ignoruoti 
šiek tiek brangesnes, bet veiksmingesnes saugumo procedūras, 
priėmus šį sprendimą ir įvedus tikrinimą poligrafu, į slaptąsias 
tarnybas bus atvertos durys užsienio agentams, išmokytiems 
apgauti poligrafą.“'4 


Darbuotojų tikrinimas poligrafu 


Neabejotinai svarbu, kad nepageidaujami asmenys netaptų 
žvalgybos tarnybų darbuotojais, deimantų pirkliais ar prekybos 
centro pardavėjais, bet, atrodytų, akivaizdžiai naudinga būtų 
ir jau dirbančius žmones kartkartėmis patikrinti, ar jie kartais 
nepaslydo. Taip daro daugelis verslininkų. Ir vėl nėra duome- 
nų, ar taip pritaikomas poligrafas duotų tikslius rezultatus. Čia 
bazinės melo normos tikriausiai žemesnės: juk tikrinant prieš 
priimant į darbą, diduma „supuvusių obuolių“ nupurtyti; lygi- 
nant su kandidatais į darbą, dirbantys asmenys mažiau turi ką 
slėpti. Kuo žemesnė bazinė melo norma, tuo daugiau pasitaikys 
klaidingų įvertinimų. Grįžkime prie ankstesnio pavyzdžio apie 
tūkstantį darbuotojų, kai tarėme, kad poligrafo tikslumas bus 
9070, tik šį sykį sakykime, kad bazinė melo norma yra ne 20“4, 
bet 5“o, tad rezultatai bus tokie: 45 melagiai bus teisingai identi- 
fikuoti, bet 95 teisūs asmenys bus identifikuoti neteisingai kaip 
melavę, 855 teisūs asmenys bus identifikuoti teisingai, bet 5 me- 
lagiai prasmuks, klaidingai nustatyti kaip teisūs. 

7 ir 8 grafikuose pateikiami tokios žemos bazinės melo nor- 
mos rezultatai. Kad parodyčiau, kaip pakitusi bazinė melo nor- 
ma pakeičia klaidingai melagiais identifikuotų Žmonių skaičių, 


13 Willard, ibid., p. 36. 
14 Lykken, “Polygraphic Interrogation,“ p. 684. 

įvertinimo tikslumą palikau nepakeistą - tą patį 9070.* Kai melo 
norma 20*o, išaiškinimo santykis yra vidutiniškai du melagiai ir 
vienas neteisingai įvertintas asmuo. Kai bazinė melo norma 5“o, 
santykis atvirkščias — kiekvienam sugautam melagiui tenka du 
teisingi Žmonės, įvertinti klaidingai. 

Čia nereikėtų pamiršti ir to, kad dėl pasipiktinimo, kurį jau- 
čia tikrintis poligrafu verčiami asmenys, tikslius rezultatus gauti 
sunkiau. Dirbantys Žmonės gali net ir labiau piktintis, kad verčia- 
mi tikrintis melo detektoriumi, nei tada, kai siekė gauti šį darbą. 

Tikrai teisūs 
— 


Tikri melagiai 


Tikrai teisūs 


Tikri melagiai 


Įvertinti kaip melavę Įvertinti kaip teisūs 


7 pav. 
Poligrafo testo rezultatai 
Iš tikrintų 1000 asmenų 20“6 (200) yra melagiai 


Tiek policininkų, tiek tokios tarnybos kaip Nacionalinė sau- 
gumo agentūra darbuotojų tikrinimą poligrafu galima patei- 
sinti. Policijos darbuotojai tikrinami retai, nors turint galvoje 
jų darbe tykančias pagundas, korupcijos paplitimą, toks tikri- 
nimas tikrai atrodytų pateisinamas. NSA poligrafu tikrina dir- 
bančius darbuotojus. Jei darbuotojas neišlaiko poligrafo testo ir 
vėliau pokalbis nepadeda išsiaiškinti to priežasties, atliekamas 


* Kadangi tai tinkamai neištirta, nėra kaip išsiaiškinti, koks kiekvienu atveju būtų tikslu- 
mas. Tačiau vargu ar jis galėtų būti aukštesnis nei 90“. 

saugumo tyrimas. Į mano klausimą, kas nutinka, jei klausimo 
nepavyksta išspręsti, jei darbuotojas keliskart neišlaiko poligra- 
fo testo, tačiau nieko neteisėto neatskleidžiama, man atsakė, kad 
to dar nėra atsitikę, tad nėra jokios kitos taktikos, kaip kiekvieną 
atvejį spręsti individualiai — tokio sprendimo nėra tekę priimti. 
Tai būtų gana kebli situacija. Būtų nelengva atleisti iš darbo il- 
gametį darbuotoją, jei nėra jokių nusižengimų įrodymų, išsky- 
rus keliskart neišlaikytą poligrafo testą. Jei asmuo būtų nekal- 
tas, įniršis dėl to, kad išmetė iš darbo, gali paskatinti jį išduoti 
slaptą informaciją, kurią sužinojo dirbdamas. Tačiau jei kaskart 
šį asmenį paklausus, ar per pastaruosius metus jis išdavė infor- 
maciją kokios nors šalies agentams, jam atsakant neigiamai po- 
ligrafas užregistruos smarkesnę jo emocinę reakciją, nekreipti į 


tai dėmesio būtų gana sunku. 
Tikrai 
teisūs 


Tikri melagiai 


A 


Įvertinti kaip melavę Įvertinti kaip teisūs 


8 pav. 
Poligrafo testo rezultatai 
Iš tikrintų 1000 asmenų 5“o (50) yra melagiai 

Informacijos nuotėkio aptikimas ir atgrasymo nuo melo teorija 


Viena iš siūlomų naujų poligrafo panaudojimo sričių yra neį- 
traukiant Gynybos departamento identifikuoti vyriausybėje dir- 
bančius žmones, kurie neteisėtai atskleidė slaptą informaciją. Iki 
šiol visi tokie tyrimai būdavo prilyginami baudžiamosioms by- 
Joms. Jei Reagano administracijos pasiūlyti 1983 m. pakeitimai 
įsigaliotų, neteisėtus informacijos atskleidimo atvejus būtų gali- 
ma nagrinėti kaip „administracinius“. Bet kurios vyriausybinės 
institucijos viršininkas, manantis, kad jo darbuotojas paskleidė 
informaciją, gali paprašyti jį pasitikrinti poligrafu. Neaišku, ar 
to būtų reikalaujama visų, kuriems buvo prieinamas paviešintas 
dokumentas, - tuomet bazinė melo norma būtų žema, o klaidų 
norma vertinant poligrafu aukšta, - ar tik tų, kurie tyrimu prieš 
tai nustatyti kaip galimi įtariamieji. 

Technologinio vertinimo biuro ataskaitoje pabrėžiama, kad 
neatlikta jokių tyrimų vertinant poligrafo tikslumą, kai jis nau- 
dojamas aiškinantis neteisėtą informacijos atskleidimą. Tiesa, 
Federalinis tyrimų biuras pateikė duomenis, kad per ketverius 
metus jie sėkmingai panaudojo poligrafą dvidešimt šešiems to- 
kiems atvejams, kurie pasirodė sėkmingi, nes dauguma neišlai- 
kiusiųjų poligrafo testo, prisipažino.'? Bet Federaliniame tyrimų 
biure poligrafo panaudojimas skiriasi nuo to, kas bus leidžiama 
pagal naujus vyriausybės nurodymus. FTB netikrindavo visų, 
kurie galėtų būti prisidėję prie neteisėto informacijos atskleidi- 
mo. Tokia procedūra buvo pavadinta poligrafo panaudojimas 
nusikaltėliams gaudyti. Tikrindavo mažesnę grupelę įtariamųjų, 
išaiškintų prieš tai vykdytu tyrimu, tad bazinė melo norma būda- 
Vo aukštesnė, o klaidų pasitaikydavo mažiau nei tikrinant pagal 
nusikaltėlių gaudymo sistemą. FTB nurodymai draudžia taikyti 
„nusikaltėlių išaiškinimo poligrafo testą dideliam skaičiui indivi- 
dų tikrinti arba panaudoti jį kaip logiško tyrimo įprastomis prie- 
Monėmis pakaitą.“!** Bet 1983 m. siūlomi priimti nauji nuostatai 
legalizuotų nusikaltėlių išaiškinimui naudoti poligrafo testą. 


"5 Technologinio vertinimo biuro ataskaita, p. 109-110. 
126 Technologinio vertinimo biuro ataskaita, p. 99. 

Tikrinami asmenys, poligrafo testo turinys, testavimo proce- 
dūros administraciniais tikrinimo poligrafu atvejais veikiausiai 
skirsis nuo kriminaliniais poelgiais įtariamų asmenų tikrinimo 
poligrafu. Administraciniais atvejais pasipiktinimo lygis, matyt, 
bus aukštas, nes nepasitikrinęs poligrafu darbuotojas rizikuotų 
prarasti teisę savo darbe naudotis slapta informacija. NSA, atli- 
kusi darbuotojų apklausą, nustatė, kad darbuotojai įsitikinę, jog 
tikrinimas poligrafu pateisinamas. Tai gal ir tiesa, bet jei apklau- 
sa nebuvo anoniminė, tie, kurie nepritaria tikrinimui poligrafu, 
to nepripažins. Manau, kitų vyriausybės institucijų darbuotojai 
neabejoja, jog tikrinimas poligrafu pateisinamas nustatant infor- 
macijos nutekėjimą, ypač jei atrodo, kad tikslas — užstaptinti in- 
formaciją, kurios pagarsinimas pavojingesnis pačiai institucijai 
nei nacionaliniam saugumui. 

JAV generalinio prokuroro pavaduotojas Willardas, atsiskaity- 
damas Kongresui, pateikė dar vieną tikrinimo poligrafu netikė- 
tą pagrindimą: „Papildoma poligrafo nauda yra atgrasymas nuo 
konkretaus žalingo elgesio, kurį būtų nelengva atskleisti kitomis 
priemonėmis. Žinodami, kad gali būti patikrinti poligrafu, dar- 
buotojai veikiausiai susilaikys nuo žalingo elgesio.“!*/ Tačiau ne 
visada viskas čia taip gerai, kaip galėtų atrodyti. Kai darbuotojai 
nedirba žvalgybos tarnyboje, tikrinant poligrafu veikiausiai bus 
padaroma kur kas daugiau klaidų stengiantis išaiškinti asmenis, 
meluojančius apie slaptos informacijos pagarsinimą, tačiau net jei 
taip ir nėra - niekas iš tiesų nežino, — jei tikrinami žmonės viliasi 
ar net žino, jog tiesos niekas nesužinos, atgrasymas gali ir nesu- 
veikti. Poligrafas duoda gerus rezultatus tik tada, jeigu dauguma 
juo tikrinamų Žmonių tiki. Tiriant neteisėtą informacijos atsklei- 
dimą pareikalavus tikrintis poligrafu nekalti darbuotojai gali išsi- 
gąsti, ne mažiau nei kalti, o supykti irgi gali ne mažiau už kaltus. 

Galima ginčytis, kad ne taip svarbu tikrinimo poligrafu re- 
zultatai, nes bus žmonių, kuriems tai vis viena turės atgrasomąjį 
poveikį. O jei neskirsime bausmės susikirtusiems tikrinant po- 
ligrafu, išvengsime etinės dilemos ir nenubausime neteisingai 
įvertintų nekaltų asmenų. Tačiau jei poligrafu nustačius melą jo 


127 Willard, Statement, p. 17. 

pasekmės nereikšmingos, tikrinimas veikiausiai jokių rezultatų 
neduos, o žinant, kad poligrafo testo neišlaikę nėra baudžiami, 
didelio atgrasomojo poveikio toks tikrinimas irgi neturės. 


Poligrafo duomenų ir elgesio teikiamų apgaulės užuominų 
palyginimas 


Poligrafo operatoriai apie įtariamojo melą sprendžia ne vien iš 
poligrato grafiko. Operatorius žino, kas paaiškėjo prieš tai vykusio 
nagrinėjimo metu. Per pokalbį prieš tikrinant poligrafu aiškinda- 
mas tiriamajam procedūrą ir rengdamas klausimus, kurie bus pa- 
teikti tikrinant, operatorius gauna daugiau informacijos. Poligrafo 
operatorius taip pat susikuria tam tikrą įspūdį iš tyrimo subjekto 
veido išraiškų, balso, gestų, kalbėdamasis su juo prieš poligrafo 
testą — jį sustiprina tikrindamas poligrafu ir per pokalbį po pati- 
krinimo. Į tai, ar poligrafo operatorius savo vertinimą —- meluoja 
įtariamasis ar ne — turėtų pagrįsti ir elgesio užuominomis, ne tik 
poligrafo brėžiniu, žiūrima dvejopai. Mokomoji medžiaga, kurią 
man teko matyti, naudojama tų, kurie remiasi ir elgesio apgaulės 
užuominomis, apverktinai pasenusi, neparemta naujausiais tyri- 
mais. Joje daugybė neteisingų minčių ir viena kita teisinga, kaip 
interpretuoti elgesio suteikiamas apgaulės užuominas. 

Tik keturiuose darbuose palyginti poligrafo testais i7 elgesio 
užuominomis paremti vertinimai su poligrafo operatorių, nety- 
rusių pačių subjektų, bet nagrinėjusių tik poligrafo duomenis 
pateiktais vertinimais. Dviejuose darbuose nurodyta, kad tiks- 
lumas remiantis vien elgesio užuominomis prilygsta tikslumui, 
pagrįstam vien poligrafo duomenimis, viename nustatyta, jog 
elgesio užuominos suteikė įrodymų, kurie buvo tikslūs, tačiau 
ne tokie tikslūs, kaip patikrinus poligrafu. Visi trys darbai turėjo 
didelių trūkumų: nebuvo apibrėžta pagrindinė tiesa, patikrinta 
Per mažai įtariamųjų arba per mažai poligrafo operatorių atli- 
ko įvertinimus.!28 Šie trūkumai buvo pašalinti ketvirtajame dar 

"28 Ginton et al., “Method for Evaluating.“ Taip pat: John A. Podlesny and David C. Ras- 

kin, “Effectiveness of Technigues and Physiological Measures in the Detection of Decep- 

tion,“ Psychophysiology 15, 1978, p. 344—359 and Frank Horvath, “Verbal and Nonverbal 


Clues to Truth and Deception During Polygraph Examinations," Journal of Police Science 
and Administration 1, 1973, p. 138-152. 

nepublikuotame Raskino ir Kircherio darbe."? Jie parodė, kad 
elgesio užuominomis paremti vertinimai nėra tikslesni nei spėji- 
mas, O tik poligrafo duomenimis paremti vertinimai, be kontak- 
to su įtariamaisiais, daug tikslesni nei spėjimas. 

Interpretuodami elgesio teikiamas apgaulės užuominas žmo- 
nės dažnai apsirinka. Prisiminkime ketvirtojo skyriaus pradžioje 
mano aprašytą eksperimentą, kuriuo įrodyta, kad vien iš vide- 
ojuostų Žmonės neįstengdavo atspėti, ar slaugos studentės me- 
luoja, ar savo emocijas nusako teisingai. Mes žinome, kad toje 
situacijoje būta nepastebėtų apgaulės užuominų. Kai studentės 
melavo slėpdamos neigiamas emocijas, kurias patyrė žiūrėda- 
mos filmus su operacinės scenomis, jų balsai tapdavo:aukštesni, 
žodžius jos mažiau iliustruodavo, dažniau trūkčiodavo pečiu 
padarydamos simbolinio gesto klaidą. Mes neseniai baigėme šių 
tyrimo subjektų veido išraiškų vertinimą, nors dar neturėjome 
laiko šiuos rezultatus paskelbti, jie teikia didelių vilčių identi- 
fikuojant melą. Išraiškingiausias iš visų mimikos įrodymų yra 
pastebėti subtilūs veido raumenų judėjimo ženklai, išduodantys 
pasibjaurėjimą ar panieką, kurie pasirodydavo sumišę su taria- 
mai laimingomis šypsenomis. 

Mums reikėtų ištirti informaciją, kuri žmonėms arba nežino- 
ma, arba neįžvelgiama. Kitąmet ketiname išsiaiškinti, kaip iš tie- 
sų yra. Mes apmokysime grupę Žmonių paaiškindami jiems, į ką 
atkreipti dėmesį, tada parodysime jiems tas videojuostas. Jei jų 
vertinimai ir tuomet bus klaidingi, žinosime, kad norint tiksliau 
pastebėti elgesio užuominas, tas videojuostas būtina peržiūrėti 
daugelį kartų ir sulėtinus, atidžiai vertinant. Galiu lažintis, kad 
tie asmenys atspės taip, kaip juos parengsime, bet ne taip tiks- 
liai, kaip specialiai tiriant. 

Tokiame darbe kaip Raskino ir Kircherio būtų svarbu paly- 
ginti vertinimų, atliktų remiantis elgesio užuominų stebėjimu 
ir suderintų su poligrafo duomenimis tikslumą su apmokytų, 
nenaivių stebėtojų vertinimais. Tikiuosi, kad bent kai kurių įta- 
riamųjų elgesio stebėjimas derinant jį su poligrafo duomenimis 


"> David C. Raskin and John C. Kircher, “Accuracy of Diagnosing Truth and Deception 
from Behavioral Observation and Polygraph Recordings,“ rengiama. 

paremtu vertinimu gerokai padidins galimybę tiksliau atskleisti 
melą. Elgesio užuominos gali suteikti informaciją, kokia emocija 
jaučiama, ar poligrafo rezultatus nulemia baimė, pyktis, nuosta- 
ba, sielvartas ar susijaudinimas. 

Konkrečią informaciją, kokia emocija jaučiama, būtų galima 
gauti ir iš pačių poligrafo duomenų. Prisiminkime mūsų atra- 
dimus, aprašytus ketvirto skyriaus pabaigoje, apie tai, kad kie- 
kvienai emocijai būdingas kitoks autonominės nervų sistemos 
veiklos modelis. Niekas dar nemėgino šito pritaikyti interpre- 
tuojant poligrafo parodymus melui aiškinti. Informacija apie 
konkrečias emocijas - gauta tiek iš elgesio užuominų, tiek iš po- 
ligrafo duomenų — padėtų sumažinti ir pasitaikančių netikėji- 
mo tiesa, ir patikėjimo melu klaidų. Kitas svarbus dalykas, kurį 
reikia nustatyti —- kaip sėkmingai galima pastebėti melo išaiški- 
nimui sutrukdyti skirtas kontrpriemones iš elgesio užuominų ir 
konkrečias emocijas atitinkančių poligrafo grafikų. 

Poligrafu įmanoma tikrinti tik bendradarbiauti linkusius, 
sutinkančius su tuo asmenis. Bet elgesio užuominas galima pa- 
stebėti bet kada, be jokio leidimo, be išankstinio įspėjimo, įtaria- 
majam nežinant, kad jis įtariamas. Nors ir būtų galima įstatymu 
uždrausti tikrinimą poligrafu tam tikrose srityse, kažin ar kada 
pavyktų uždrausti interpretuoti elgesio požymius aiškinant ap- 
gaulę. Net jei poligrafas ir nebūtų legalizuotas išaiškinti paslap- 
tis pagarsinantiems valstybės darbuotojams, tiesos aiškintojai 
gali tirti ir tirs jiems įtarimą keliantį elgesį. 

Daugelyje sričių, kai įtariama apgaule — santuokoje, diplo- 
matijoje ar derybose — apie poligrafo panaudojimą negali būti 
nė kalbos. Net nesvarbu, kad nesitikima išgirsti tiesos, tokiose 
srityse neįmanoma pateikti klausimų kaip per apklausą. Kai 
tikimasi pasitikėjimo, pavyzdžiui, sutuoktinių, draugų, tėvo ir 
Vaiko, tokie tiesioginiai klausimai net be poligrafo jau kelia pa- 
vojų santykiams. Net tėvai, kurie turi daugiau valdžios savo vai- 
kui nei dauguma melo tikrintojų įtariamiesiems, gali nepakelti 
tokios kvotos įtampos. Nepajėgdami patikėti vaiko nekaltumu 
tėvai gali visam laikui pakenkti jų santykiams, net jei vaikas ir 
Nusileistų, o nusileis ne kiekvienas. 

Kai kurie žmonės jausis dori ir nenusižengiantys moralei tik 
stengdamiesi nepastebėti melo, patikėti žmonėmis, kliaudamiesi 
jų šnekomis, priimdami gyvenimą tokį, koks jis atrodo, nedaryti 
visiškai nieko, kad juos bent truputėlį mažiau apgaudinėtų. Jie 
verčiau renkasi nerizikuoti, kad kartais nepagrįstai neapkaltintų 
kitų melu, net jei ir rizikuoja patys būti apgauti. Kartais nieko 
geresnio ir negali pasirinkti. Priklauso nuo to, kuo rizikuojama, 
kas gali būti įtariamas, kokia galimybė suklysti, koks melo ti- 
krintojo požiūris į kitus. Pavyzdžiui, ką Updike romane Susituo- 
kime prarastų Džeris patikėjęs, kad žmona Ruta sako tiesą, nors 
ji apie savo romaną meluoja, ir kaip galėtume palyginti su tuo, 
ką jis pralaimėtų ar laimėtų patikėjęs, jog žmona meluoja, nors 
ji yra ištikima? Kai kuriose santuokose nepagrįstų kaltinimų 
padaroma žala gali būti didesnė nei leidžiant klestėti apgaulei, 
jos neatskleidžiant tol, kol įrodymai nepasipila it kruša. Tačiau 
taip yra ne visada, viskas priklauso nuo kiekvienos situacijos 
konkrečių detalių. Kartais didelio pasirinkimo nėra, gal žmogus 
tiesiog per daug įtarus, kad rizikuotų galimybe patikėti melu, 
tad jis verčiau pasirinks nepagrįstai apkaltinti kitą, nei rizikuoti 
pats būti apgautas. 

Vienas pasiūlymas, į ką visuomet derėtų atkreipti dėmesį nu- 
sprendžiant, kuo rizikuoti, būtų toks: niekada nesistenkime pada- 
ryti galutinės išvados, meluoja įtariamasis ar sako tiesą, remdamiesi 
vien tik poligrafu ar vien tik apgaulės užuominomis iš elgesio. Šešta- 
me skyriuje paaiškinau galimus pavojus interpretuojant elgesio 
teikiamas apgaulės užuominas ir kaip jų galima išvengti. Iš šio 
skyriaus turėjo paaiškėti, kokios galimos klaidos interpretuojant 
poligrafo duomenis kaip melo įrodymus. Melo tikrintojas visuo- 
met turėtų pradėti nuo prielaidos, kad gestas, išraiška, poligrafo 
ženklas, bylojantys apie emocinį sujaudinimą, rodo arba melą 
arba tiesą; absoliučiai tikri jie būna retai. Tais retais atvejais, kai 
neigiant melą atitinkamai pasikeis veido išraiška, kai kokią nu- 
slėptos informacijos dalį išduos žodžių tirada, tai suvokęs ir pats 
įtariamasis prisipažins. Tačiau daug dažniau, kad ir su poligrafo 
pagalba, įžvelgę iš elgesio matomas apgaulės ar teisingo elgesi0 
užuominas, lengviau apsispręsime, tęsti tyrimą ar ne. 

Melo verifikuotojas turėtų įvertinti konkretų melo atvejį, ne- 
užmiršti, kad melagis gali nepadaryti jokių klaidų. Kartais ap- 
gauti taip lengva, kad beveik neįmanoma tikėtis pasirodysiant 
kokių nors išdavikiškų elgesio užuominų. O kitu kartu sume- 
luoti bus taip sunku, jog apgaulę rodančių elgesio požymių bus 
gausybė. Kitame skyriuje aptarsime, į ką atkreipti dėmesį nusta- 
tant, ar melą pažinti bus lengva ar sunku. 


ASTUNTAS SKYRIUS 


Melo tikrinimas 


Melagiams dažnai sumeluoti pavyksta, nes niekas nesivargi- 
na aiškintis, kaip juos pagauti. Paprastai tai nėra labai svarbu. 
Bet kai ant kortos pastatyti rimti dalykai — kai patikėjusi melu 
auka smarkiai nukentėtų, kai sugautam melagiui gresia rimti 
padariniai arba būtų atlyginta, jei jį klaidingai palaikytų teisiu, 
tuomet verta šį darbą atlikti. Melo patikrinimas nėra paprasta, 
greitai atliekama užduotis. Tenka apsvarstyti daugelį klausimų, 
kad įvertintume, ar galime tikėtis meluojančio klaidų, kokių 
klaidų ir kaip jas įžvelgti iš konkrečių elgesio požymių. Reikia 
aiškintis ir melo pobūdį, konkretaus melagio ir konkretaus melo 
tikrintojo savybes. Niekas negali būti absoliučiai tikras, kad mela- 
gis susikirs arba teisus žmogus bus išteisintas. Melo patikrinimo 
rezultatas —- ne daugiau negu žiniomis pagrįstas spėjimas. Bet 
jei pasistengtume bent prielaidomis įvertinti, turėtų sumažėti ti- 
kėjimo melu ir netikėjimo tiesa klaidų. Bent jau tiek melagiui, 
tiek melo tikrintojui turėtų paaiškėti, kaip sunku prognozuoti 
melagio sugavimo sėkmę. 

Melo tikrinimas sudarys sąlygas įtarimą pajutusiam Žmogui 
įvertinti savo įtarinėjimo patvirtinimo ar atmetimo galimybes. 
Kartais jam tik paaiškės, kad išsiaiškinti tiesos nepavyks. O, kad 
tai būtų žinojęs Otelas. Būna, kad pavyksta išsiaiškinti, kokių 
klaidų galima tikėtis, į ką reikia atkreipti dėmesį, ką išgirsti. 
Melo tikrinimas gali būti naudingas ir melagiui. Kai kurie su- 
manę meluoti gali suprasti, kad šansų turi nedaug ir nesigriebti 
melo arba liautis melavus. Kiti gali pasijusti drąsiau, jei pasiro- 
do, kad ne taip sunku išplaukti sausam, arba išmokti išvengti 
klaidų, kurias kitaip veikiausiai padarytų. Kitame skyriuje pa- 
aiškinsiu, kodėl šiame ir kituose skyriuose pateikta informacija 
melo tikrintojui padės labiau nei melagiui. 

Tikrinant melą reikia atsakyti į trisdešimt aštuonis klausimus. 
Daugelis jų jau buvo minėti ankstesniuose skyriuose aiškinant 
kitus dalykus. Dabar aš juos sudėjau į vieną vietą, pridėjau dar 
keletą kitų, kurių dar neturėjau progos aprašyti. Išnagrinėsiu 
keletą skirtingų melo atvejų pagal šiuos klausimus ir parodysiu, 
kodėl vieni melai lengvi, o kiti - sunkūs. (Visas trisdešimt aštuo- 
nių klausimų sąrašas pateiktas priede 4 lentelėje). 

Kai melagiui /lengvai sekasi meluoti, jis neturėtų daryti daug 
klaidų, dėl to melo tikrintojui jį būtų sunku susekti, o jei melagiui 
sunkiai einasi meluoti, melo tikrintojas turėtų lengvai jį atskleisti. 
Lengvas melas nereikalauja slėpti ar klastoti emocijų, melagis 
turi pakankamai laiko pasitreniruoti, kaip konkrečiai jis meluos, 
jam netrūksta melavimo patirties, ir nei tas, kam meluojama, nei 
potencialus melo tikrintojas įtarimo nepajus. Laikraščio straips- 
nyje „Kaip kvalifikuotų darbuotojų medžiotojai korporacijų 
džiunglėse persekioja vykdomuosius direktorius“"?? aprašoma 
nemažai tokių labai lengvų melų. 

Kvalifikuotų darbuotojų medžiotojai susiranda vykdomuo- 
sius direktorius, kuriuos būtų galima pervilioti iš vienos bendro- 
vės į kitą konkuruojančią bendrovę. Nė viena bendrovė nenori 
prarasti talentingų darbuotojų ir atiduoti jų konkurentams, tad 
darbuotojų medžiotojai, bandydami sužinoti apie verbavimo 
galimybes, negali klausinėti tiesiai. Vienoje Niujorko bendrovių 
dirbanti medžiotoja Sara Jones pasakojo, kaip dėdamasi pra- 
monės tyrinėtoja surenka jai reikiamą informaciją iš „taikinio“. 
Ji sako: „Mes atliekame žmogaus studijų tyrimą - kaip karjera 
koreliuoja su išsilavinimu. Ar galėčiau pateikti porą klausimų? 
Manęs nedomina jūsų vardas, tik statistiniai duomenys apie 
jūsų karjerą ir išsilavinimą. Taip vyruką išklausinėju visko: kiek 
uždirba, ar susituokęs, kokio amžiaus, kiek turi vaikų... Galvų 
medžioklė — tai manipuliacija žmonėmis, siekiant išpešti iš jų 
informaciją. Kalbant tiesiai šviesiai, mes tai ir darome.“!?! Kitas 
galvų medžiotojas savo darbą apibūdino taip: „Kai žmonės va- 


'*9 Randall Rothenberg, “Bagging the Big Shot,“ San Francisco Chronicle, January 3, 1983, 
p. 12-15. 
5! Ibid. 

karėlyje manęs klausia, iš ko gyvenu, atsakau jiems, kad meluo- 
ju, apgaudinėju ir vagiu.“** 

Pirmame skyriuje aprašytas pokalbis su psichiatrijos paciente 
Marija yra labai sunkaus melo pavyzdys: 


GybyToJAS: Na, Marija, kaip jūs šiandien jaučiatės? 

MaRija: Gerai, daktare. Norėčiau praleisti savaitgalį su šeima, na, ži- 
note. Jau penketą savaičių praleidau ligoninėje. 

GyovToJaAs: Ar jau niekas nebeslegia, Marija? Ar tikrai negalvojate 
apie savižudybę? 

MaRijA: Dabar man net drovu dėl to. Dabar jau taip nesijaučiu, 
tikrai ne. Tik norėčiau vykti namo, pabūti su vyru. 


Ir Marijai, ir Sarai pavyksta sumeluoti. Nė viena nepagau- 
ta, bet Mariją galėjo ir pagauti. Visais požiūriais Marijos melas 
pasmerktas, o Sarai visos aplinkybės palankios. Marijos melas 
daug sunkesnis. Ji mažiau patyrusi melagė, o gydytojas kaip 
melo tikrintojas turėjo daugiau pranašumų. Pirmiausia pasvars- 
tykime, kuo šių moterų melas skiriasi pats savaime, nesiejant su 
meluojančiomis ir tą melą tikrinančiomis asmenybėmis. 

Marijai tenka meluoti apie jausmus, Sarai - ne. Marija slepia 
sielvartą, dėl kurio ji kuria savižudiškus planus. Šie jausmai gali 
prasiveržti, ji gali palūžti nuo jų slėpimo naštos ir atskleisti, kad 
tie teigiami jausmai yra melagingi. Marijai, kitaip nei Sarai, tenka 
ne tik meluoti apie jausmus — pats melas jai irgi sukelia didelių 
emocijų, kurias taip pat tenka slėpti. Saros melas įteisintas — tai 
jos darbo dalis, tad kalta dėl melo ji nesijaučia. Neteisėtas Marijos 
melas sukelia kaltės jausmą. Pacientas turėtų sąžiningai elgtis su 
gydytoju, kuris bando jai padėti - dar daugiau, Marija mėgsta 
savo gydytoją. Marija jaučia ir gėdą - dėl melo, dėl savo savižu- 
dybės planų. Sunkiausia meluoti apie jausmus, kurie patiriami žmo- 
gui meluojant; kuo šie jausmai stipresni, kuo daugiau įvairių slėptinų 
jausmų apima, tuo sunkesnis bus melas. Kol kas paaiškinau, kodėl 
Marija, apimta sielvarto, jaučia dar ir kaltę bei gėdą. Kai dabar, 
apsvarstę šių melų prigimtį, išanalizuosime melages, suprasime, 
kodėl Marija patiria dar ir ketvirtą emociją, kurią jai tenka slėpti. 

2 Ibid. 

Marija turi mažiau melavimo įgūdžių ir patirties. Anksčiau 
ji nebandė slėpti nerimo ir savižudybės planų, neturi patirties, 
kaip meluoti psichiatrui. Patirties stoka kelia baimę, kad ją pa- 
gaus meluojant, tad ir ši baimė gali išryškėti — taip ji pasunki- 
na jos slepiamų jausmų naštą. Dėl psichikos ligos ji tampa ypač 
pažeidžiama baimės, kaltės ir gėdos. Dar blogiau, veikiausiai ji 
nepajėgs šių jausmų nuslėpti. 

Marija nesitikėjo visų klausimų, kuriuos gydytojas galėtų už- 
duoti, tad atsakymus jai tenka kurti iškart paklaustai. Saros pa- 
dėtis visai priešinga. Ji tokio melo srityje patyrusi, darė tai dau- 
gelį kartų, pasitiki savo gebėjimais, pagrįstais praeities sėkme, 
paruošusi gerai surepetuotus, išbandytus žodžius. Sara turi ir 
kitą pranašumą, ji užima aktyvią poziciją, tad savo vaidmenį at- 
lieka meistriškai, kartais patikėdama tuo pati. 

Gydytojas kaip melo tikrintojas trimis aspektais pranašesnis 
už vykdomąjį direktorių. Tai ne pirmas jų susitikimas ir tai, kad 
jis pažįsta Mariją, sudaro jam geresnę galimybę išvengti Brokaw 
spąstų, kai suklystama nepajėgus įvertinti individualių skirty- 
bių. Nors ne visi psichiatrai apmokyti pastebėti slepiamos emo- 
cijos ženklus, jis tokį įgūdį turi. Kitaip nei vykdomasis direk- 
torius, gydytojas yra atidus. Jis budriai numato apgaulės gali- 
mybę, yra pasimokęs, kad į savižudybę linkę pacientai po kelių 
savaičių ligoninėje gali imti slėpti tikruosius jausmus siekdami 
pasprukti iš ligoninės ir nusižudyti. 

Marijos klaidos akivaizdžiai pastebimos iš jos kalbos, balso, 
kūno, išraiškų. Ji nepatyrusi melagė, nesugeba sklandžiai kal- 
bėti: jos balsas, žodžių parinkimas, kalbos klaidos, kalbėjimas 
užuolankomis, frazių nenuoseklumas, pauzės - jau yra apgau- 
lės užuominos. Šias kalbos klaidas lemia stiprios tuo metu iš- 
gyvenamos neigiamos emocijos, ji kalba pakeltu balsu. Šias pa- 
slėptas keturias emocijas rodo užuominos, slypinčios būdinguo- 
se informacijos nutekėjimo ženkluose - simboliniuose gestuose. 
Tai gūžtelėjimas, kūno manipuliacijos, retesnės iliustracijos ir 
visas šias keturias emocijas patvirtinančios veido mikroišraiš- 
kos. Visas keturias emocijas parodė patikimi raumenų judesiai, 
nors Marija ir stengėsi jas paslėpti. Gydytojas jau pažįsta Mari- 

ją, tad jis turėjo sugebėti geriau interpretuoti jos iliustracijas ir 
manipuliacijas, kurias, pavyzdžiui, per pirmą susitikimą dėl in- 
dividualių skirtybių būtų galėjęs interpretuoti klaidingai. Tiesą 
sakant, gydytojas neperskaitė Marijos apgaulės užuominų, nors 
aš manau, kad jei būtų kreipęs dėmesį į tai, ką aš aprašiau, jis ir 
dauguma kitų būtų šią apgaulę pastebėję. 

Saros padėtis beveik idealiai tinka melui: jausmų slėpti jai ne- 
reikia, ji turi tokio melo patirties ir laiko parepetuoti, praeities 
sėkmė teikia jai pasitikėjimo, o vaidindama kliaujasi prigimti- 
niais ir susikurtais įgūdžiais, jos melas įteisintas, auka nieko ne- 
įtaria, nes tai pirmas jų susitikimas, be to, neturi ypatingo talen- 
to spręsti apie žmones. Žinoma, aš negalėjau išnagrinėti Saros 
situacijos, kitaip negu Marijos, pažiūrėti vaizdo įrašo, ar jame 
pastebimos apgaulės užuominos, nes remiuosi tik laikraščio 
straipsniu. Galiu tik tarti, kad nei aš, nei kas kitas nepastebėtų 
jokių apgaulės ženklų. Tai buvo labai lengva apgaulė, suklysti 
nebuvo jokios priežasties. 

Vienintelis kitas pranašumas, kurį dar Sara būtų galėjusi tu- 
rėti, būtų aktyviai apgaulės procese bendradarbiaujanti auka, 
dėl asmeninių priežasčių linkusi leistis klaidinama. Šio prana- 
šumo neturėjo nei Sara, nei Marija. Jį turėjo Ruta, kuri flirtavo 
su draugužiu, iš ankstesniuose knygos skyriuose mano cituoto 
Updike romano Susituokime epizodo. Rutos melas labai sunkus, 
veikiausiai ji darė daug klaidų, bet apgaulei pasiduodanti auka 
jų nepastebėjo. Prisiminkime, Džeris, Rutos vyras, nugirsta ją te- 
lefonu kalbantis su meilužiu. Pastebėjęs, kad jos balsas skamba 
kitaip, Džeris klausia Rutą, su kuo kalbėjosi. Pagauta Ruta suku- 
ria pasiteisinimą, kad skambino iš sekmadieninės mokyklos, bet 
Džeris tuo suabejoja, nes ši versija nedera su jo išgirstais žodžiais. 
Bet toliau šios situacijos nenarplioja. Updike nori parodyti, kad 
Džeris neatskleidžia Rutos apgaulės, nes pats turi priežastį - jis 
irgi slepia romaną, ir, kaip paaiškėja, su Rutos meilužio žmona! 

Palyginkime labai sunkų, bet neatskleistą Rutos melą su itin 
lengvu, kuris irgi praslysta neatskleistas, bet dėl visai skirtingų 
priežasčių. Šis lengvas melas paimtas iš apgaulės triukų meistrų 
technikos analizės: 

„Veidrodžio žaidime“ ... triukų meistras puola auką garsiai išrėždamas 
šios slaptą mintį ir pajutęs auką ruošiantis konfrontacijai, nuginkluoja 
ją. Johnas Hamrakas - vienas išradingiausių XX amžiaus pradžios triu- 
kų meistras Vengrijoje - ir techniku persirengęs jo bendrininkas atėjo į 
miesto rotušę, į miesto tarybos nario kabinetą. Hamrakas pranešė, kad 
jie atėję laikrodžio, kurį reikia pataisyti. Veikiausiai dėl to, kad laikrodis 
buvo labai vertingas, tarybos narys nenorėjo jo duoti. Hamrakas, užuot 
bandęs įtikinti, nukreipė tarybos nario dėmesį į ypatingą to laikrodžio 
vertę, sakydamas, kad kaip tik dėl šios priežasties jis atėjęs pats. Taigi 
apgaulės triukų meistrai nori nukreipti aukos dėmesį į jautriausią vie- 
tą - taip tariamai kenkdami savo tikslui jie padaro savo vaidmenį labai 
tikrovišką.'33 


Norint išsiaiškinti, ar galima tikėtis pastebimų apgaulės 
užuominų, pirmiausia reikia išsiaiškinti, ar melas susijęs su 
emocijomis, išgyvenamomis meluojant. Kaip paaiškinau trečia- 
me skyriuje ir iliustravau psichiatrijos pacientės Marijos melo 
pavyzdžio analize, sunkiausias melas susijęs su meluojant pati- 
riamomis emocijomis. Bet emocijos dar ne viskas: reikia klaus- 
ti ir kitų klausimų, kad įvertintume, ar tas emocijas pavyks sė- 
kmingai paslėpti. Tačiau darbą pradėti reikėtų nuo klausimų 
apie emocijas. 

Paslėpti emocijas gali būti ir pagrindinis melo tikslas — taip 
atsitiko Marijai, bet ne Rutai. Netgi kai meluojama ne apie jaus- 
mus, gali įspinti su melu susiję jausmai. Pakankamai priežasčių 
Rutai jausti išaiškinimo baimę ir kaltę dėl apgaulės. Akivaizdu, 
kad ji bijotų pasekmių, jeigu jos pastangos slėpti romaną būtų 
atskleistos. Melui nepavykus Ruta ne tik negalėtų toliau tęsti 
malonaus romano, bet, ko gero, būtų net nubausta. Atskleidęs 
neištikimybę vyras Džeris gali Rutą palikti, o jeigu skirsis, liu- 
dijimas apie jos neištikimybę gali neigiamai paveikti skyrybų fi- 
nansines sąlygas (Updike romanas parašytas tuo metu, kai sky- 
rybų, neapkaltinant nė vieno sutuoktinio, samprata dar nebuvo 
prigijusi). Ir netgi tose šalyse, kuriose skiriamasi ir be tokios kal- 


55 Agness Hankiss, “Games Con Men Play: The Semiosis of Deceptive Interaction,“ Jour- 
nal of Communication 3, 1980, p. 104-112. 

tės, svetimavimas gali neigiamai lemti klausimo, kuriam tėvų 
teks vaiko globa, sprendimą. O jei santuoka ir neiširs, bent jau 
kurį laiką ji bus sugadinta. 

Ne kiekvienas sugautas melagis nubaudžiamas - nei darbuo- 
tojų medžiotoja Sara, nei psichiatrijos pacientė Marija jų melui žlu- 
gus nebūtų susilaukusios jokios bausmės. Triukų meistras Ham- 
rakas, kaip ir Ruta, būtų nubaustas, jo atskleidimo baimę silpnina 
kiti dalykai. Hamrakas įgudęs taip meluoti, žino turįs asmeninių 
išteklių, kurie jam kaip melagiui padeda. Ruta sėkmingai apgau- 
dinėja vyrą, bet ji nėra labai patyrusi, kad žinotų tiksliai, ko reikia 
būtent šiam melui - kaip pridengti nugirstą pokalbį telefonu. Dėl 
savo, kaip melagės, talento Ruta nėra itin tikra. 

Supratimas, kad melui išaiškėjus bus nubausta, yra tik vie- 
na priežastis Rutai nuogąstauti dėl melo išaiškinimo. Ji bijo ir 
bausmės. Jeigu Džeris sužinos, kad Ruta norėjo ir sugebėjo jį ap- 
gauti, jo nepasitikėjimas, be neištikimybės, gali atsirasti ir dėl 
kito dalyko. Kai kurie apgauti sutuoktiniai teigia, jog atleisti 
negali ne tiek neištikimybės, kiek sugriauto pasitikėjimo. Ir vėl, 
atkreipkite dėmesį, kad ne kiekvienas melagis nubaudžiamas 
už melą. Taip yra tik tuomet, kai melagis ir auka ketina turėti 
bendrų reikalų ateityje, ir nepasitikėjimas kelia tai ateičiai pa- 
vojų. Pagauta meluojant darbuotojų medžiotoja Sara viso labo 
negalėtų gauti informacijos iš konkretaus „taikinio“. Hamrakas 
būtų nubaustas ne už vaidybą, bet už vagystę arba mėginimą 
apvogti. Net psichiatrijos pacientė Marija už melą, kaip atskirą 
prasižengimą, baudžiama nebūtų. Išsiaiškinęs, kad ji meluoja, 
gydytojas tiesiog taptų apdairesnis. Ne iš kiekvieno ilgalaikio 
santykio tikimasi ar reikalaujama kito Žmogaus teisingumo, ši- 
toks pasitikėjimas būdingas net ne kiekvienai santuokai. 

Džerio įtarimas turi padidinti Rutos baimę, kad jos melą gali 
išaiškinti. Hamrako aukai, miesto tarybos nariui jo vertingą lai- 
krodį norintis pasiimti žmogus irgi kelia įtarimą. „Veidrodžio 
žaidimas“ žavus tuo, kad tiesiai ir viešai įvardijus slaptai jaučia- 
mą įtarimą, jis sumažinamas. Auka pamano, kad vagis niekada 
nebūtų toks įžūlus, jog pripažintų kaip tik tai, ko auka bijo. To- 
kia logika gali paskatinti melo tikrintoją atmesti šį požymį kaip 

apgaulės ženklą, jam turėtų būti nelengva patikėti, kad melagis 
padarytų tokią klaidą. Analizuodami karines apgaules Donal- 
das Danielis ir Katherine Herbig pastebi, kad „... kuo didesnis 
informacijos nutekėjimas, tuo mažesnė tikimybė, kad auka juo 
patikės, nes atrodo per daug gerai, kad tai būtų tikra. [Daugeliu 
atvejų karo specialistai atmetė tokiu būdu paaiškėjusią tiesą]... 
kaip pernelyg akivaizdžią, kad ji galėtų būti ne apgaulė.“'?* 

Rutą, kaip ir psichiatrijos pacientę Mariją, su auka sieja ben- 
dros vertybės, todėl meluodama gali jautis kalta. Tačiau nėra 
pakankamai aišku, ar Rutai atrodo, kad jos romano slapstymas 
yra teisėtas. Netgi smerkiantys svetimavimą Žmonės ne visada 
mano, kad neištikimi sutuoktiniai ir sutuoktinės turėtų atskleisti 
savo neištikimybę. Su Hamraku viskas paprasčiau. Kaip ir gal- 
vų medžiotoja Sara, kaltės jis nejaučia - melas jo darbas, iš kurio 
pragyvena. Galbūt Hamrakas yra melagis iš prigimties arba psi- 
chopatas - tai dar sumažina tikimybę, kad meluodamas galėtų 
jausti kaltę. Hamrako bendraminčiai mano, kad meluoti apgau- 
lės objektams yra teisėta. 

Rutos ir Hamrako melas iliustruoja dar du dalykus. Ruta ne- 
numato, kada jai prireiks meluoti, todėl nepasirengia ir nesure- 
petuoja žodžių. Pradėjusiai meluoti Rutai gali padidėti pagavimo 
baimė, nes ji žino, kad negalės pasinaudoti paruoštais atsakymais. 
Net jeigu Hamraką būtų sugavę tokiomis aplinkybėmis — profe- 
sionaliam melagiui tai nedažnai pasitaiko — šis artistas dar gali 
improvizuoti, tuo tarpu Ruta tokio talento neturi. Bet, palyginti 
su Hamraku, Ruta turi vieną didelį pranašumą - jos auka sutin- 
ka būti apgauta, nes dėl savų priežasčių nenori iškelti aikštėn 
jos melo. Kartais tokia auka gali net nesuvokti, kad tarsi slap- 
tas bendrininkas ji palaiko apgaulę. Updike skaitytojui aiškiai 
nepasako, ar Džeris suvokia tapęs bendrininku ir ar Ruta tą 
suvokia. Melagio užduotį aukos palengvina dviem būdais. Me- 
lagiai mažiau bijo būti pagauti, jeigu Žino, kad aukos aklos jų 
klaidoms. Apgavę tokias aukas melagiai jaučiasi mažiau kalti, 
nes gali manyti, kad daro tik tai, ko iš jų nori aukos. 

4 Donald C. Daniel and Katherine L. Herbig, “Propositions on Military Deception“, in 


Strategic Military Deception, ed. Daniel and Herbig, New York: Pergamon Press, 1982, 
p. 17. 

Kol kas išanalizavome keturis melo atvejus nurodydami, ko- 
dėl Marijai ir Rutai meluojant gali pasirodyti apgaulės užuomi- 
nos ir kodėl tų užuominų nebūtų meluojant Sarai ar Hamrakui. 
Dabar panagrinėkime situaciją, kai tiesą sakęs žmogus palaiky- 
tas melagiu, kad pamatytume, kaip melo patikrinimas būtų ga- 
lėjęs padėti išvengti tokių klaidų. 

Geraldas Andersonas buvo apkaltintas išprievartavęs ir nu- 
žudęs Nancy Johnson, artimiausių kaimynų Žmoną. Sugrįžęs 
namo vidury nakties Nancy vyras aptiko ją negyvą, nubėgęs į 
Andersonų namus pranešė šią žinią, sakė, neranda sūnaus ir pa- 
prašė poną Andersoną iškviesti policiją. 

Andersonas tapo įtariamuoju dėl keleto epizodų. Kitą dieną 
po nužudymo jis nėjo į darbą, liko namuose, daug gėrė greti- 
mame bare, kalbėjo apie nužudymus, o kai jį pargabeno namo, 
žmonės nugirdo jį verkiant ir sakant Žmonai, kad nenorėjęs to 
daryti, bet privalėjęs. Vėlesniu jo teiginiu — esą jis kalbėjęs ne 
apie nužudymą, 0 apie tai, kad prisigėrė, - niekas nepatikėjo. 
Policijai paklausus apie dėmę ant jo automobilio sėdynės, jis 
atsakė, kad dėmė buvo jau jam perkant šį automobilį. Vėliau 
tardomas Andersonas pripažino melavęs, nes jam buvo gėda 
pasakyti, kad susiginčijęs su žmona taip skėlė jai, kad iš nosies 
pliūptelėjo kraujas. Tardytojai kelis kartus pakartojo, kad šis 
epizodas liudija, jog jis yra smurtaujantis žmogus, kuris galėtų 
nužudyti, ir melagis, kuris tai padaręs neigtų. Tardomas Ander- 
sonas prisipažino, kad dvylikos metų buvo įpainiotas į smulkų 
seksualinį nusižengimą, kuriuo mergina nebuvo nuskriausta, 
ir toks jo elgesys daugiau nepasikartojo. Vėliau paaiškėjo, kad 
tuo metu jam buvo ne dvylika, o penkiolika metų. Tai, pasak 
tardytojo, buvo dar vienas įrodymas, kad jis melagis ir kad turi 
seksualinių problemų, todėl ir galėtų būti savo kaimynės Nancy 
prievartautojas ir žudikas. 

Buvo pakviestas Joe Townsendas, profesionalus poligrafo 
Operatorius, kurį tardytojai pažinojo kaip neklystantį melagių 
identifikavimo specialistą. 

Iš pradžių Townsendas patikrino Andersoną, atlikdamas dvi ilgas 
serijas testų ir gavo gluminančius, prieštaringus atsakymus. Ander- 
sonui liudijant poligrafo brėžinyje buvo matyti ženklai, parodantys, 
kad neigdamas kaltę jis apgaudinėja. Tačiau pateikus klausimus apie 
nužudymo ginklą, kaip ir kur jis jo atsikratė, poligrafo įrašas rodė, kad 
įtariamasis „švarus“. Paprasčiau tariant, Andersono rezultatai rodė jį 
esant „kaltą“ Nancy nužudymu, bet „nekaltą“ dėl ginklo, kuriuo ji 
buvo žiauriai nudurta ir subadyta. Kai jam pateikė klausimą, kur jis 
gavęs peilį, koks buvo tas peilis ir kur jis juo nusikratė, Andersonas 
sakė „nežinau“, o įrašas nefiksavo pokyčių... Townsendas tris kartus 
klausinėjo Andersoną apie nužudymo ginklą - rezultatai buvo tie 
patys. Kai jis baigė, Joe Townsendas pasakė Andersonui, kad jis neiš- 
laikė melo detektoriaus testo.'?* 


Poligrafo operatoriaus sprendimas sutapo su tardytojų įsiti- 
kinimu, kad jie surado žudiką. Jie tardė Andersoną ištisas šešias 
dienas. Tardymo garso įrašai liudija, kad Andersonas išseko ir 
galiausiai prisipažino nusikaltimu, kurio įvykdęs nebuvo. Be- 
veik iki pat pabaigos tvirtino esąs nekaltas, protestavo, kad ne- 
galėjęs to padaryti, nes neprisimenąs, kad būtų prievartavęs ar 
užmušęs Nancy. Tardytojai pateikė kontrargumentų, kad jam 
galėjo būti aptemusi sąmonė. Tai, kad jis neprisimena žudęs, 
sakė jie, dar neįrodo, kad to nepadarė. Andersonas pasirašė prisi- 
pažinimą po to, kai tardytojai jam patvirtino, neva jo Žmona sakė 
žinanti, kad jis nužudė Nancy; nors vėliau Žmona paneigė tai sa- 
kiusi. Po kelių dienų Andersonas paneigė savo prisipažinimą, o 
po septynių mėnesių tikrasis žudikas, kaltinamas ir kitu išprie- 
vartavimu bei nužudymu, prisipažino nužudęs Nancy Johnson. 

Mano analizė rodo, kad Andersono emocines reakcijas į klau- 
simus apie nužudymą tikrinant poligrafu sukėlė kiti veiksniai, 
ne tik galimas melas, kai jis tvirtino nežudęs. Prisiminkime, kad 
poligrafas nėra melo verifikuotojas. Jis fiksuoja tik emocinį susi- 


"5 Pavyzdį paėmiau iš Johno Phelano, ši nuostabi istorija aprašyta knygos Scandals, 
Scamps and Scoundrels (New York: Random House, 1982, p. 114) šeštame skyriuje. Papa- 
sakojau tik jos dalį. Kam įdomu, kaip atskleidžiamas nusikaltimus įvykdžiusių asmenų 
melas, turėtų perskaityti šį skyrių. Jame aptarta ir daugiau kliūčių, kurios gali atsirasti 
kvočiant ir aiškinant melą. 

jaudinimą. Kyla klausimas, ar tardomas dėl nužudymo Ander- 
sonas galėjo susijaudinti tik tuomet, jei būtų nužudęs Nancy. Ar 
yra kitų priežasčių, dėl kurių Andersonas, net nepadaręs nusi- 
kaltimo, galėjo emociškai susijaudinti minint nužudymą)? Jeigu 
tokių priežasčių buvo, tai reikštų, kad poligrafo testas buvo ne- 
tikslus. 

Čia ant kortos buvo pastatyta labai daug — bausmė tokia 
griežta, kad dauguma* taip nusikaltusių įtariamųjų jaustų baimę, 
bet tokią pat baimę jaustų ir kai kurie nekalti. Poligrafo operato- 
riai bando sumažinti nekaltųjų baimę, kad jais nepatikės, ir pa- 
didinti kaltojo baimę, kad jį pagaus, sakydami įtariamajam, jog 
mašina neklysta. Viena priežasčių, dėl kurių Andersonas bijojo, 
kad juo nepatikės, buvo prieš poligrafo testą vykusio tardymo 
pobūdis. Policijos ekspertai"* skiria pokalbius, skirtus informa- 
cijai gauti, nuo tardymų, kurie vykdomi pareiškus įtarimą ir 
yra skirti išgauti prisipažinimą. Tardytojai dažnai daro spaudi- 
mą atvirai kalbėdami apie aiškią įtariamojo kaltę, kaip darė ir 
su Andersonu, kad priverstų jį atsiimti nekaltumo pareiškimą. 
Nors galima įbauginti kaltą, kad jis prisipažintų, to pasiekiama 
nekaltojo įbauginimu, jo suvokimu, kad tardytojai nėra objekty- 
vūs jo atžvilgiu. Andersonas poligrafo testą atliko po dvidešimt 
keturių valandų tardymo be pertraukos. 

Poligrafo užfiksuotos Andersono emocinės reakcijos į klau- 
simus apie nužudymą galėjo būti sukeltos ne tik baimės, kad 
juo nepatikės, bet ir gėdos bei kaltės jausmų. Nors Andersonas 
nenužudė, jam buvo gėda dėl kitų dviejų nusikaltimų. Jo tardy- 
tojai žinojo, kad jis gėdijasi sudavęs Žmonai ir kad paauglystėje 
padarė seksualinį nusižengimą. Jis jautė kaltę dėl apgaulės, kai 
stengėsi nuslėpti ir neteisingai pavaizduoti šiuos įvykius. Tar- 
dytojai priminė jam tai, grįžo prie šių įvykių ir pateikė juos taip, 
kad įtikintų Andersoną, jog jis esąs tokio tipo žmogus, kuris ga- 


* Sakau, dauguma kaltų įtariamųjų jaustų baimę, nes ne kiekvienas žudikas bijo būti su- 
gautas. Nei profesionalas, nei psichopatas to nebijotų. 


136 Už šią informaciją apie kvotas dėkoju Rossiteriui C. Mullaney, 1948-1971 m. dirbu- 
siam FTB agentu, paskui iki 1981 m. Šiaurės Centrinio Teksaso regioninės policijos aka- 
demijos tardymo programų koordinatoriumi. Žr. jo straipsnį “Wanted! Performance 
Standards for Interrogation and Interview,“ The Police Chief, June 1977, p. 77-80. 

lėtų žudyti ir prievartauti. Tai irgi galėjo padidinti jo gėdos ir 
kaltės jausmus ir susieti su nusikaltimu, kurio įvykdymu buvo 
kaltinamas. 

Melo verifikavimas paaiškina, kodėl tokie baimės, gėdos ar 
kaltės jausmo ženklai, kuriuos pastebime iš Anderseno išraiš- 
kos, gestų, balso, kalbos, poligrafo užregistruotos autonominės 
nervų sistemos veiklos, yra dviprasmiškos apgaulės užuominos. 
Šios emocijos galėjo sukilti ir jei Andersonas būtų nekaltas, ir jei 
jis būtų Žudikas. Iš Anderseno reakcijų, meluoja jis ar ne, nu- 
spręsti tardytojams sutrukdė dar vienas jiems nežinomas įvykis. 
Kai Andersonas išėjo iš kalėjimo, Jamesas Phelanas, žurnalistas, 
kurio straipsnis pagreitino Andersono išlaisvinimą, paklausė jo, 
dėl ko galėjęs „neišlaikyti“ poligrafo testo. Andersonas atsklei- 
dė dar vieną šaltinį emocijų, susietų su nusikaltimu, kurio jis 
nepadarė. Nancy nužudymo naktį, kai Andersonas su policija 
nuėjo į kaimyno namus, jis keliskart žvilgtelėjo į nuogą nužudy- 
tosios kūną. Jautėsi padaręs baisų dalyką. Savo mintyse įvykdė 
nusikaltimą, kitokį nei nužudymas, bet vis tiek dėl to jautė kaltę 
ir gėdą, o prietaisas tai fiksavo. Slėpdamas šį baisų poelgį nuo 
tardytojų ir nuo poligrafo operatoriaus jis melavo, ir, žinoma, 
jautėsi dėl to kaltas. 

Andersono kvotėjai padarė Otelo klaidą. Kaip ir Otelas, jie 
teisingai suprato, kad jų įtariamasis emociškai sujaudintas. Su- 
klydo jie neteisingai nustatydami emocijos priežastį, nesupras- 
dami, kad tiek kaltas, tiek nekaltas įtariamasis galėjo patirti vie- 
nodai identifikuojamas emocijas. Kaip Dezdemona sielojosi ne 
dėl to, kad prarado tariamąjį mylimąjį, taip ir Andersono gėda, 
kaltė ir baimė buvo susijusios ne su nužudymu, bet su kitais jo 
nusikaltimais. Kaip ir Otelas, tardytojai tapo išankstinių nuosta- 
tų apie savo įtariamąjį aukomis. Jie irgi negalėjo pripažinti, kad 
tikrai nežino, meluoja įtariamasis ar ne. Atsitiktinai kvotėjai tu- 
rėjo informacijos ir žinojo detales apie nužudymo ginklą - infor- 
macijos, kurią galėtų Žinoti tik kaltas Žmogus, bet ne nekaltas. 
Matant, jog tikrinamas poligrafu Andersonas nereagavo į klau- 
simus apie peilį, poligrafo operatoriui derėjo pagalvoti, kad An- 
dersonas gali būti nekaltas. Užuot kartojęs testą tris kartus poli- 

grafo specialistas turėjo parengti kaltininko Žinių testą, kuriame 
būtų tik nusikaltėliui žinoma informacija apie nusikaltimą. 
Apgavikas Hamrakas ir žmogaus nužudymu kaltinamas An- 
dersonas iliustruoja dviejų tipų klaidas, kurios sumenkina pa- 
stangas pagauti melagius nusikaltėlius. Tardomas arba tikrina- 
mas poligrafu Hamrakas veikiausiai emociškai nesusijaudintų, 
atrodytų, kad jis visiškai nekaltas. Melo verifikacija paaiškina, 
kodėl patyrę profesionalūs melagiai iš prigimties arba psicho- 
patai meluodami klysta retai. Hamrakas yra tipiškas Žmogus, 
kurių melu tikima. Andersonas visiškai priešingas pavyzdys. Jis 
buvo nekaltas žmogus, bet dėl visų aukščiau išdėstytų priežas- 
čių buvo palaikytas kaltu — padaryta netikėjimo tiesa klaida. 
Šiuos du pavyzdžius nagrinėju ne siekdamas, kad apklausiant 
nusikalstamais poelgiais įtariamus asmenis būtų uždrausta nau- 
doti poligrafą, arba raginu nepasikliauti apgaulės požymiais, 
pastebimais iš žmogaus išraiškos. Kiekvieno Žmogaus nuomo- 
nė apie kitą iš dalies pagrįsta kito Žmogaus elgesio raiška, kuri 
sukuria vaizdą apie daug daugiau dalykų nei tik to žmogaus 
teisumas. Elgesio raiška yra pagrindinis šaltinis, iš kurio susida- 
rome įspūdį, ar žmogus draugiškas, atviras, dominuojantis, pa- 
trauklus, mokantis patraukti kitus, intelektualus, ar domisi tuo, 
ką šneka kitas, ar tai supranta, ir daug kitų dalykų. Paprastai to- 
kie įspūdžiai susiformuoja savaime, Žmogui negalvojant, į kokį 
elgesio požymį jis atkreipė dėmesį. Šeštame skyriuje jau paaiški- 
nau, kodėl klaidų pasitaikys mažiau, jeigu tokie vertinimai bus 
tikslesni. Jei žmogus suvokia, iš kokio šaltinio kilo tas įspūdis, 
jei žino taisykles, kuriomis reikia vadovautis analizuojant tokį 
elgesį, galima tikėtis, kad klaidos bus ištaisytos. Tuomet tokie 
vertinimai bus atviresni ir kolegų, ir vertinamo žmogaus kriti- 
kai, o remiantis patirtimi bus lengviau pasverti, kurie iš jų buvo 
teisingi, kurie klaidingi. Dažniausiai rengiant policininkus iš el- 
gesio pastebimoms apgaulės užuominoms dėmesio neskiriama. 
Darau prielaidą, kad detektyvai dažniausiai aiškiai nežino, kuo 
remiasi jų nuojauta, kad šis įtariamasis kaltas, o anas - ne. Nors 
dabartiniame poligrafo operatorių mokymo kurse pabrėžiama 
neverbalinių apgaulės požymių svarba, jų Žinios, kokie apgau- 

lės požymiai nustatomi iš elgesio, yra pasenusios arba nepagrįs- 
tos, per mažai teikiama reikšmės supratimui, kada tokie požy- 
miai neduoda naudos arba klaidina. 

Baudžiamųjų bylų kvotėjams neįmanoma uždrausti remtis iš 
elgesio pastebimomis apgaulės užuominomis ir nesu tikras, kad 
tai pasitarnautų teisingumui. Kai gali būti prarasta gyvybė, kai 
už nusikaltimą gali būti neteisingai įkalintas arba mirties baus- 
me nubaustas nekaltas Žmogus, kai gresia, kad meluojantis žu- 
dikas paspruks nenuteistas, turi būti panaudota kiekviena tei- 
sėta priemonė tiesai išaiškinti. Aš linkęs skatinti, kad tokių ap- 
gaulės užuominų interpretavimo procesas būtų kuo atviresnis, 
labiau apgalvotas ir atsargesnis. Jau pabrėžiau klaidų galimybę, 
ir kaip melo tikrintojas, apsvarstydamas kiekvieną klausimą iš 
mano melo tikrinimo klausimyno (pateiktas priede 4 lentelėje), 
gali įvertinti šansus atskleisti melą arba sužinoti tiesą. Tikiu, kad 
mokymas, kaip pastebėti apgaulės užuominas, klaidų pavojų, ir 
atsargumo priemonių aiškinimasis, melo verifikavimo praktika 
išugdytų kruopštesnius detektyvus, sumažintų tiek netikėjimo 
tiesa, tiek tikėjimo melu klaidų. Bet tam reikėtų tyrimų realiomis 
sąlygomis, kuriuose dalyvautų policijos tardytojai ir nusikalti- 
mais įtariami asmenys. Toks darbas buvo pradėtas ir rezultatai 
teikė vilčių, deja, jis nebaigtas.'?? 

Kai ištikus tarptautinei krizei susitinka priešiškų valstybių 
vadovai, apgaulė gali sukelti dar rimtesnius mirtinus padari- 
nius nei policijos darbe, o ją atskleisti būtų dar pavojingiau ir 
sunkiau. Čia klaidingo sprendimo - netikėjimo tiesa ar tikėjimo 
melu — kaina yra didesnė nei baisiausių kriminalinių apgaulių 
atvejais. Vos keli mokslininkai politologai yra rašę apie melo ir 
apgaulės atskleidimo svarbą per valstybės vadovų arba aukšto 
lygio pareigūnų asmeninius susitikimus. Alexanderis Grothas 
sako: „Perprasti kitos pusės nuostatas, ketinimus ir nuoširdumą 
yra svarbiausia bet kurioje politikos srityje.“"?* Nors joks valsty- 


57 Mullaney pradėjo itin sėkmingą seriją mokymų, kurie turėjo parengti tardytojus rem- 
tis apgaulės požymiais atpažįstant melą ir sykiu įvertinti šių mokymų naudingumą, ta- 
čiau neužbaigęs darbo išėjo į pensiją. 

"8 Alexander J. Groth, “On the Intelligence Aspects of Personal Diplomacy,“ Orbis 7, 
1964, p. 848. 

bės vadovas nenori pelnyti akiplėšiško melagio reputacijos, tai 
gali būti atlyginta, kai, pasak Roberto Jerviso, „sėkminga apgau- 
lė įstengia pakeisti pagrindinį tarptautinės jėgos santykį. Nes 
jeigu melas gali padėti valstybei įgyti dominuojančią pasaulyje 
padėtį, ne taip jau svarbu, kad ji įgyja melagės reputaciją.“ *?? 
Henry Kissingeris, regis, su tuo nesutinka, jis mano, kad me- 
las ir gudrybės - neprotinga politika: „Tik romantikai tikisi, kad 
derybose gali paimti viršų gudrybėmis... Diplomatui gudrybės 
yra ne išminties, bet pražūties kelias. Kadangi tenka daug kar- 
tų turėti reikalų su tuo pačiu Žmogumi, tad išsisukti geriausiu 
atveju pavyktų vieną kartą, ir tai tik [nuolatinių] slogių santykių 
sąskaita.“'** Gal diplomatas gali pripažinti apgaulės svarbą tik 
baigęs savo karjerą, bet toli gražu neatrodo, kad Kissingeris ją 
jau baigė. Kaip ten bebūtų, jo pasakojime apie savo diplomati- 
nes pastangas gausu pavyzdžių, kai jis ėmėsi to, ką vadinu melu 
nuslepiant ar pusiau nuslepiant, ir ne mažiau svarstymų, ar jo 
kolegos kitoje pusėje slepia tiesą ar pateikia suklastotą melą. 
Stalinas tai suformulavo labai tiesmukai: „Diplomato žodžiai 
turi visiškai nesisieti su veiksmais — kitaip kokia gi tai diploma- 
tija?... Geri žodžiai skirti paslėpti blogus darbus. Nuoširdi diplo- 
matija įmanoma ne daugiau nei sausas vanduo arba geležinis 
medis.“'*! Akivaizdu, kad tai pernelyg radikalus teiginys. Kar- 
tais diplomatai kalba tiesą, tačiau, be abejonės, ne visada, o sa- 
kydami tiesą savo tautos interesams pakenkia retai. Kai nelieka 
abejonių, kad būtent tokia politika gali padėti įgyvendinti vals- 
tybės interesus, kitos valstybės jau Žino, ko iš jos tikėtis ir niekas 
nesijaudina dėl melo, veikiausiai jo net nesiimama, nes apgau- 
lė būtų akivaizdi. Bet dažnai nebūna taip paprasta. Viena šalis 
mano, kad kita viliasi turėti naudos iš slaptų veiksmų, apgaulių 
arba klaidinančių pareiškimų, net jeigu jos negarbingi veiksmai 
vėliau bus atskleisti. Tuomet nepakanka įvertinti nacionalinius 
interesus, nieko nereiškia nė nepasitikėjimą sukėlusios šalies žo- 
džiai ar veiksmai. Apgaule įtariama šalis dėsis tokia pat teisinga, 
5? Robert Jarvis, The Logic of Images in International Relations, Princeton, N.J.: Princeton 
University Press, 1970, p. 67-68. 


40 Henry Kissinger, Years of Upheaval, Boston: Little, Brown and Company, 1982, p. 214, 485. 
“! Jervis, Logic, p. 69-70. 

kaip ir teisingai besielgianti. Jervisas pažymi: „Rusai tiek ketin- 
dami apgauti (dėl atominio ginklo bandymo uždraudimo), tiek 
kalbėti tiesą sukurdavo sąžiningo derybininko įspūdį. Paklaus- 
tas, ar sakys tiesą, tiek sąžiningas žmogus, tiek melagis atsako 
teigiamai.“ '42 

Todėl nieko keista, kad vyriausybės ieško būdų atskleisti 
savo priešininkų melą. Tarptautinė apgaulė galima daugybėje 
įvairių kontekstų, gali tarnauti visiškai skirtingiems nacionali- 
niams tikslams. Vienas jau paminėtas kontekstas — kai lyderiai 
arba lyderiui atstovaujantys aukšto rango pareigūnai derasi 
siekdami išspręsti tarptautinę krizę. Abi pusės gali norėti dumti 
viena kitai akis, teikti negalutinius pasiūlymus, bet turėti vilties, 
kad jie bus priimti, neatskleisti tikrų ketinimų. Abi pusės kartais 
nori įsitikinti, kad priešininkas gerai supranta jų įvardijamas 
grėsmes, kad jos nėra išgalvotos, tuos pasiūlymus, kurie tikrai 
galutiniai, ketinimus, kurie bus vykdyti. 

Melo ir melo verifikavimo įgūdžiai svarbūs ir kai reikia pa- 
slėpti arba atskleisti netikėtą užpuolimą. Politologas Michaelis 
Handelis aprašo tokį pavyzdį: „Iki birželio 2 d. [1967 m.] Izrae- 
lio vyriausybei tapo aišku, kad karas neišvengiamas. Jiems iškilo 
problema, kaip parengti sėkmingą netikėtą puolimą, kai abi pusės 
mobilizavo kariuomenę ir laiko ją parengties būsenoje. Sumanęs 
apgaulę, kuri turėjo nuslėpti Izraelio ketinimą kariauti, Dayanas 
[Izraelio gynybos ministras] birželio 2 d. vienam britų Žžurnalis- 
tui pasakė, kad Izraeliui dabar pradėti karą būtų per anksti ir 
per vėlu. Šį teiginį jis pakartojo per spaudos konferenciją birže- 
lio 3 d.“' Nors tai nebuvo vienintelė priemonė, kurios Izraelis 
ėmėsi savo priešininkams apkvailinti, Dayano melas padėjo bir- 
želio 5 d. Izraeliui sėkmingai pradėti visiškai netikėtą puolimą. 

Kitas apgaulės panaudojimo būdas - priešininko klaidinimas 
apie savo karinius išteklius. Bartono Whaley atlikta slapto Vo- 
kietijos persiginklavimo nuo 1919 iki 1939 metų analizė duoda 
daugybę pavyzdžių, kaip meistriškai tai darė vokiečiai. 


42 Ibid., p. 67-68. 
43 Michael I. Handel, "Intelligence and Deception,“ Journal of Strategic Studies 5, 1982 
p. 123-153. 

„.. 1938 m. rugpjūtį, kai Hitleriui spaudžiant Čekoslovakijos krizė 
vis labiau aštrėjo [Vokietijos karinių oro pajėgų maršalas], Herman- 
nas Gėringas pakvietė Prancūzijos karinių oro pajėgų viršininkus ap- 
žiūrėti vokiečių karinių oro pajėgų. Generolas Josephas Vuilleminas, 
karinių oro pajėgų generalinio štabo vadas, nedelsdamas priėmė 
kvietimą... [Vokiečių generolas Ernstas Udetas ] nuskraidino Vuille- 
miną asmeniniu kurjerio lėktuvu. ... Kai Udetas ėmė dar labiau lėtinti 
ir taip lėtą lėktuvą..., atėjo kruopščiai jo suplanuota akimirka. Staiga 
visu greičiu pro šalį nėrė „Heinkel He-100“, jie pamatė tik dūmus ir 
išgirdo šnypštimą. Abu lėktuvai nusileido, ir vokiečiai nuvedė išsi- 
gandusius lankytojus pažiūrėti... „Klausyk, Udetai, - su apsimestiniu 
abejingumu paklausė [vokiečių generolas] Milchas - o kiek mes pa- 
sistūmėjome su jų gamyba?“ Udetas atsakė ta pačia gaidele: „O, pa- 
rengta antra gamybos linija, trečia bus po poros savaičių“ Sumišęs 
Vuilleminas Ieptelėjo Milchui, esąs „sukrėstas“ Prancūzų delegacija 
grįžo į Paryžių nusiteikę pralaimėti, jiems pasirodė, kad vokiečių kari- 
nės oro pajėgos nenugalimos.'“* 


„He-100“ naikintuvas, kurio greitį padidino triukas, buvo 
tik vienas iš trijų pagamintų. Toks akių dūmimas, vaidyba, kad 
turi nesunaikinamas karines oro pajėgas, „...tapo svarbia dalimi 
Hitlerio diplomatinių derybų, pasibaigusių serija jo pergalių — 
nuolaidžiavimo politika iš dalies buvo pagrįsta vokiečių karinių 
oro pajėgų baime.“'* 

Nors apgaulei tarptautiniuose santykiuose ne visada būtinai 
reikia tiesioginio melagio ir aukos kontakto (tai gali būti mas- 
kuotė, suklastoti komunikatai ir kiti dalykai), šie pavyzdžiai 
rodo, kad kartais meluojama ir akis į akį. Tokiais atvejais ne- 
įmanoma panaudoti poligrafo ar kokios nors kitos intervencinės 
priemonės, kurioms reikia oponento sutikimo. Taigi pastarai- 
Siais dešimt metų jau domėtasi ir aiškinamasi, gal šioje srityje 
būtų galima pritaikyti elgesio suteikiamų apgaulės užuominų 
mokslinius tyrimus. Įvade paaiškinau, kad man susitikus su savo 


"4 Barton Whaley, “Covert Rearmament in Germany, 1919-1939: Deception and Misma- 
nagement;“ Journal of Strategic Studies 5, 1982, p. 26-27. 

8 6 P 
45 Handel, Intelligence“, p. 129. 

vyriausybės ir kitų šalių vyriausybių pareigūnais, įspėjimai apie 
klaidų pavojus jiems tarsi nepadarė jokio įspūdžio. Vienas mano 
motyvų rašant šią knygą yra dar kartą išdėstyti savo raginimą 
melą aiškintis labai atsargiai, kruopščiai ir išsamiai, pasistengti, 
kad šios žinios būtų prieinamos plačiau, o ne tik keliems parei- 
gūnams, su kuriais teko kalbėtis. Kaip ir kriminalinės apgau- 
lės atvejais, pasirinkti nėra paprasta. Kartais iš elgesio matomi 
apgaulės požymiai gali padėti nustatyti, ar vadovas arba kitas 
valstybei atstovaujantis asmuo meluoja. Sudėtinga atskirti, kada 
tai įmanoma, 0 kada ne, ir kada vadovus gali suklaidinti savo 
pačių ar jų ekspertų pateikti apgaulės užuominų vertinimai. 

Grįžkime prie šios knygos pradžioje mano pateikto pavyz- 
džio, kai 1938 m. rugsėjo 15 d., penkiolika dienų prieš Miun- 
cheno konferenciją Berchtesgadene, Chamberlainas pirmą kartą 
susitinka su Hitleriu.* Hitleris stengėsi įtikinti Chamberlainą, 
kad neplanuoja karo prieš Europą, o tik siekia išspręsti Sude- 
tų vokiečių problemas Čekoslovakijoje. Jeigu Didžioji Britanija 
pritartų jo planui, Čekoslovakijos teritorijose, kuriose gyven- 
tojų daugumą sudaro Sudetų vokiečiai, turėtų būti surengtas 
plebiscitas, ir jei žmonės pritartų, tos teritorijos turėtų būti pri- 
jungtos prie Vokietijos. Slapta Hitleris jau buvo pradėjęs rengtis 
karui. Jis jau spalio 1-ąją prie Čekoslovakijos sienos buvo sutel- 
kęs armiją, ir jo planai tuo nesibaigė. Prisiminkime mano anks- 
čiau cituotą Chamberlaino laišką seseriai po pirmojo susitikimo 
su Hitleriu: „[Hitleris] tai žmogus, kurio žodžiu galima pasitikė- 
ti.“** Atsakydamas į opozicinės leiboristų partijos lyderių kriti- 
ką Chamberlainas Hitlerį apibūdino kaip „keisčiausią būtybę“, 
„Žmogų, kuris daug geresnis nei gali spręsti iš jo žodžių.“'* 

Po savaitės Chamberlainas Bad Godesberge susitiko su Hitle- 
riu antrą kartą. Dabar Hitleris pateikė naujus reikalavimus - vo- 
kiečių daliniai turi nedelsiant užimti teritorijas, kuriose gyvena 
Sudetų vokiečiai, plebiscitas bus surengtas ne prieš, bet po Vo- 


M6 Ši citata analizuota Grotho “Intelligence Aspects." 

* Šias žinias apie Chamberlainą ir Hitlerį paėmiau iš Telfordo Tayloro knygos Miunche- 
nas (žr. išnašą). Esu dėkingas p. Taylorui, kad patikrino mano interpretacijos ir medžia- 
gos panaudojimo tikslumą. 

“47 Cit.: Groth, “Intelligence Aspects.“ 

kietijos aneksijos, teritorijų šį kartą pareikalauta didesnių negu 
anąsyk. Įtikinęs ministrų kabinetą priimti šiuos reikalavimus, 
Chamberlainas kalbėjo: „Kad suprastume Žmonių veiksmus, 
būtina suprasti jų motyvus ir ką apie tai galvoja... Ponas Hitle- 
ris buvo ribotas Žmogus, kai kuriais klausimais įnirtingai gynė 
savo požiūrį, bet niekada sąmoningai neapgautų žmogaus, kurį 
gerbė ir su kuriuo derėjosi. O mane jis gerbia. Kai ponas Hitleris 
paskelbia, kad ketina ką nors daryti, nelieka jokių abejonių, kad 
jis tai ir padarys.''* Pacitavęs šiuos Chamberlaino žodžius isto- 
rikas Telfordas Tayloras klausia: „Ar Hitleris tikrai taip tobulai 
apgavo Chamberlainą, o gal šis, paklusdamas Hitlerio reikala- 
vimams, apgaudinėjo kolegas?“"*? Kartu su Tayloru darykime 
prielaidą, kad Chamberlainas patikėjo Hitleriu, bent jau per pir- 
mą jų susitikimą Berchtesgadene.* 

Dėl tokios itin didelės rizikos Hitleris galėjo jausti melo išaiš- 
kinimo baimę, bet tikriausiai nejautė. Jo auka sutiko būti apgau- 
ta. Hitleris suvokė, kad perkandęs jo melą Chamberlainas su- 
prastų, jog visa jo nuolaidžiavimo Hitleriui politika žlugo. Tuo 
metu nuolaidžiavimo politika nebuvo laikoma gėdinga, priešin- 
gai, kėlė susižavėjimą, tačiau po kelių savaičių šis požiūris pasi- 
keitė, kai netikėtas Hitlerio puolimas aiškiai parodė, kad Cham- 
berlainas buvo kvailinamas. Hitleris buvo užsimojęs paimti Eu- 
ropą jėga. Jeigu Hitleriu būtų buvę galima pasitikėti, jeigu jis 
būtų laikęsis savo susitarimų, Chamberlainui pasaulis būtų pa- 
dėkojęs už Europos išgelbėjimą nuo karo. Chamberlainas norėjo 
tikėti Hitleriu, ir Hitleris tai žinojo. Kitas veiksnys, sumažinęs jo 
atskleidimo baimę, buvo tai, kad Hitleris tiksliai žinojo, kada jam 
reikės meluoti, ką sakyti, taigi tekstą galėjo paruošti ir surepetuo- 
ti. Hitleriui nebuvo pagrindo jaustis kaltam ar gėdintis apgau- 
dinėjant — apgauti britus jam nebuvo negarbinga, to reikalavo 
jo misijos ir istorijos suvokimas. Ir ne tik toks niekingas lyderis 


"8 Telford Taylor, Munich, New York: Vintage, 1980, p. 752. 
9 Ibid., p. 821. 


* Nors visi tame susitikime dalyvavę Žmonės taip ir vertina, yra viena išimtis - Josepho 
Cennedy pranešime apie jų susitikimą su Chamberlainu Vašingtonui teigiama, kad 
„Chamberlainas susidarė itin blogą nuomonę apie [Hitlerį]... jis žiaurus, primeta savo 
valią, kietas ir ... tikslų siekia negailestingiausiais metodais“ (Taylor, Munich, p. 752). 

kaip Hitleris meluodamas priešininkams nesigėdina ir nejaučia 
kaltės. Daugelio politologų akimis, tarptautinėje diplomatijoje 
ir reikia tikėtis melo, jis kelia abejonių tik tada, kai neatitinka 
nacionalinių interesų. Vienintelė emocija, kurią Hitleris patyrė 
ir kuria galėjo išsiduoti, buvo džiaugsmas apgavus. Kaip pasa- 
kojama, Hitleris itin mėgavosi savo gebėjimu suklaidinti britus, 
o tai, kad dalyvavo ir kiti vokiečiai, kurie matė jo sėkmingą ap- 
gaulę, tikriausiai padidino Hitlerio susijaudinimą ir džiaugsmą 
kvailinant Chamberlainą. Bet Hitleris buvo itin gabus melagis, 
ir, regis, pasistengė, kad šie jausmai nepasirodytų. 

Kai melagis ir auka yra iš skirtingų kultūrų, kai kalba ne ta 
pačia kalba, atskleisti apgaulę dar sunkiau dėl keleto priežas- 
čių.* Net jeigu Hitleris darė klaidų, o Chamberlainas nebuvo su 
melu susitaikanti auka, jam tas klaidas pastebėti buvo labai sun- 
ku. Viena priežasčių ta, kad jie kalbėjosi per vertėjus. Dėl to me- 
lagis įgauna du pranašumus, lyginant su tiesioginiu pokalbiu. 
Jeigu jis daro verbalinių klaidų - per ilgų pauzių, kalbos klaidų, 
apsirikimų - vertėjas jas gali pridengti. Be to, nuoseklusis verti- 
mas suteikia kalbėtojui laiko, mat, kol verčiama kiekviena frazė, 
jis gali apgalvoti, kaip toliau meluos. Net jei klausytojas supran- 
ta melagio kalbą, bet ji nėra jo gimtoji, jis veikiausiai nepastebės 
subtilybių, kurios galėtų tapti apgaulės užuominomis. 

Nacionaliniai ir kultūriniai skirtumai irgi gali sutrukdyti 
įžvelgti balso, veido ir kūno išraiškoje apgaulės užuominas, tik čia 
viskas dar painiau ir sudėtingiau. Kiekvienai kultūrai būdingos 
savitos taisyklės, tam tikra prasme reguliuojančios kalbos greitį, 
toną, garsą, rankų ir veido judesius, kuriais iliustruojama kalba. 
Emocijos ženklai, atsispindintys veide ir balse, irgi yra reguliuo- 
jami. Mano penktame skyriuje aprašytomis taisyklėmis pavadinti 
susitarimai diktuoja emocinės ekspresijos papročius - tam tikrose 
kultūrose jie nėra vienodi. Jeigu melo verifikuotojas nežino šių 
skirtumų ir jų neįvertina, jis bus labiau linkęs neteisingai interpre- 
tuoti visą elgesį ir daryti netikėjimo tiesa ir tikėjimo melu klaidas. 

* Grothas pastebėjo šią problemą, nors jis nepaaiškino, kaip ir kodėl ji atsiranda: „... as- 

meniniai [lyderių] įspūdžiai veikiausiai bus vis labiau klaidinantys proporcingai didė- 


jančiam politiniam, ideologiniam, socialiniam ir kultūriniam dalyvių atotrūkiui“ (Groth 
„Intelligence Aspects“, p. 848, Žr. išnašą). 

Žvalgybos tarnybos pareigūnas čia galėtų paklausti, kaip 
tiksliai tokia mano pateikta Hitlerio ir Chamberlaino susitiki- 
mų analizė galėjo būti padaryta anuomet. Jei tai įmanoma tik po 
daugelio metų, kai iškyla anksčiau nežinoti faktai, melo verifi- 
kacija neturėtų praktinės naudos pagrindiniams veikėjams arba 
jų patarėjams, kai jiems tokia pagalba reikalinga. Remdamasis 
to meto aprašymais, manyčiau, kad daugelis mano sprendimų 
ir tada buvo akivaizdūs, bent jau kai kam. 1938 m. Chamberlai- 
nas tiek daug statė ant kortos tikėdamas Hitleriu, kad jei jis ir 
nesuprato pats, kiti turėjo suvokti, jog derėjo atsargiau kliautis 
Hitlerio teisingumu. Sakoma, Chamberlainas jautėsi pranašes- 
nebūtų priėmęs raginimų elgtis atsargiau. 

Iki Berchtesgadeno susitikimo Hitlerio nusiteikimas meluoti 
Anglijai jau buvo visiškai susikristalizavęs. Chamberlainui net 
nebūtų reikėję būti skaičius ir tikėti tuo, ką jis rašė savo kny- 
goje Mano kova. Buvo daugybė pavyzdžių, tokių kaip jo slapti 
Anglijos-Vokietijos jūrų pakto pažeidimai arba melas apie Vo- 
kietijos ketinimus Austrijos atžvilgiu. Prieš susitikimą su Hitle- 
riu Chamberlainas prasitarė įtariantis, kad Hitleris meluoja apie 
planus Čekoslovakijoje ir slepia siekį nukariauti Europą.'*! Buvo 
žinoma, kad Hitleris gabus melagis ir meluoja ne tik diploma- 
tiniais ir kariniais kanalais, bet ir į akis aukai. Jis gebėjo greitai 
pereiti nuo susižavėjimo į įniršį, su dideliu meistriškumu suža- 
vėti arba įbauginti, suklastoti jausmus ir planus. 

Politologai ir istorikai, nagrinėjantys 1938 m. Anglijos ir Vo- 
kietijos santykius, turėtų įvertinti, ar aš teisus sakydamas, kad 
tada buvo žinoma pakankamai, jog būtų galima atsakyti į melo 
testo klausimus (žr. priedą). Vis dėlto netikiu, kad melo patikri- 
nimą tuo metu būtų įmanoma atlikti taip patikimai, kad išaiškė- 
tų Hitlerio ketinimas meluoti. Bet ši analizė gal parodytų, kad 
Chamberlainas jo melo neatpažintų. Iš Hitlerio ir Chamberlaino 
susitikimo galima pasimokyti kitų dalykų apie melą, bet juos ge- 
riau apsvarstyti nagrinėjant kitą pavyzdį, kai valstybės vadovo 


1 Ibid., p. 552. 
5! Ibid., p. 629. 

melas galėjo būti atskleistas pagal patikimus apgaulės ženklus 
jo elgesyje. 

Per Kubos raketų krizę, porą dienų prieš susitinkant prezi- 
dentui Johnui F. Kennedy ir sovietų užsienio reikalų ministrui 
Andrejui Gromykai,* 1962 m. spalio 14 d., antradienį, preziden- 
tą Kennedy McGeorge Bundy informavo, kad U-2 praskridus 
virš Kubos gauta neginčijamų įrodymų, jog Sovietų Sąjunga 
dislokuoja Kuboje branduolines raketas. Paskui vėl pasigirdo 
tokių pat gandų, o lapkričio mėnesį artėjant rinkimams, Chruš- 
čiovas, pasak politologo Grahamo Allisono, „užtikrino prezi- 
dentą pačiais tiesiausiais asmeniniais kanalais, kad jis supranta 
Kennedy vidaus problemas, ir nedarys nieko, kas jas dar labiau 
sukomplikuotų. Chruščiovas prezidentą atsakingai užtikri- 
no, kad Sovietų Sąjunga branduolinių raketų Kuboje nedislo- 
kuos.“'?? Kennedy, anot Arthuro Schlesingerio,"? buvo įtūžęs. 
„„„Įpykęs dėl Chruščiovo pastangų jį apgauti...[jis]... išklausė 
naujienas ramiai, tačiau su nuostabos išraiška“, sakė apie tuos 
įvykius Theodore Sorensonas.“* Roberto Kennedy žodžiais, 
„... kai CŽV atstovai paaiškino tą rytą iš U-2 padarytas nuotrau- 
kas ... mes suvokėme, koks tai melas, - visas meno fabrikas.“ >? 
Svarbiausi prezidento patarėjai tą dieną susirinko svarstyti, 
kokių veiksmų turėtų imtis vyriausybė. Prezidentas nuspren- 
dė, kad „kol nebus pasirinktas ir paruoštas vykdymui veiksmų 
planas, ... mes neturime viešai atskleisti, kad žinome apie sovie- 
tų raketas Kuboje... Svarbiausia buvo saugumas, ir prezidentas 
aiškiai pasakė pasieksiąs, kad bent vieną kartą Vašingtono isto- 
rijoje informacija nenutekėtų, kad ir kokių priemonių tam pri- 


* Dėkoju Grahamui Allisonui, kuris peržiūrėjo Kennedy ir Gromykos susitikimo mano 
interpretaciją. Taip pat mano pateikimą patikrino kitas asmuo, buvęs Kennedy adminis- 
tracijos narys, tuo metu artimai bendravęs su visais su šiuo įvykiu susijusiais asmenimis. 


152 Graham T. Allison, Essence of Decision: Explaining the Cuban Missile Crisis, Boston: 
Little, Brown and Company, 1971, p. 193. 

"3 Arthur M. Schlesinger, Jr., A Thousand Days: John F. Kennedy in the White House, New 
York: Fawcett Premier Books, 1965, p. 734. 

'* Theodore C. Sorensen, Kennedy, New York: Harper and Row, 1965, p. 673. 

"5 Robert F. Kennedy, Thirteen Days: A Memoir of the Cuban Missile Crisis, New York: 
W.W. Norton, 1971, p. 5. 

reiktų“, prisimena tada Valstybės departamente dirbęs Rogeris 
Hilsmanas."* 

Po poros dienų, spalio 16-ąją, antradienį, kol jo patarėjai vis 
dar diskutavo, kokią poziciją šalis turėtų užimti, prezidentas 
Kennedy susitiko su Gromyka. „Gromyka daugiau nei savaitę 
prabuvo Jungtinėse Valstijoje, bet nė vienas amerikiečių parei- 
gūnas nežinojo, ko. ... Jis paprašė audiencijos Baltuosiuose Rū- 
muose. Šis kreipimasis gautas labai panašiu laiku, kaip ir ...[U-2 
fotografijų įrodymai]. Gal rusai pastebėjo U-2 lėktuvą? O gal no- 
rėjo pasišnekėti su Kennedy tikėdamiesi patirti jo reakcijas? Ar 
šį pokalbį jie išnaudos informuoti Vašingtoną, jog Chruščiovas 
šiuo momentu visai atvirai prabyla apie raketas ir atskleidžia 
savo sąmokslą, kol Jungtinės Amerikos Valstijos nespėjo staiga 
sureaguoti?“'?" Pasak Siorenseno, Kennedy „... artėjant susitiki- 
mui buvo sunerimęs, bet pajėgė nusišypsoti sutikdamas Gro- 
myką ir [Anatolijų] Dobryniną [sovietų ambasadorių] savo ka- 
binete“."š Dar neturėdamas konkretaus plano Kennedy manė, 
kad nuo Gromykos turėtų slėpti žinantis apie sovietų raketas, 
kad nesuteiktų sovietams pranašumo.* Susitikimas prasidėjo 
penktą po pietų ir truko iki penkiolikos po septynių. Valstybės 
sekretorius Deanas Ruskas, buvęs Jungtinių Valstijų ambasa- 
dorius Sovietų Sąjungoje Llewellynas Thompsonas ir Vokieti- 
jos reikalų departamento direktorius Martinas Hildebrandas 
atstovavo vienai pusei, o Dobryninas, sovietų užsienio reikalų 
ministro pavaduotojas Vladimiras Semenoras ir trečias sovietų 
pareigūnas atstovavo kitai šaliai. Dalyvavo abiejų pusių vertėjai. 
„Kennedy sėdėjo supamojoje kėdėje priešais židinį, Gromyka - 
jam iš dešinės ant vienos smėlio spalvos sofos. Įėjo fotografai, 
nuotrauka įamžino susitikimą [Žr. nuotrauką] ir išėjo. Ruskas 
atsirėmė į dryžuotą pagalvėlę ir prabilo...“ "?? 

156 Roger Hilsman, To Move a Nation, Garden City, N.Y.: Doubleday ėr Co., 1967, p. 98. 

157 David Detzer, The Brink, New York: Thomas Crowell, 1979. 


158 Sorensen, Kennedy, p. 690. 
19 Detzer, Brink, p. 142. 


* Pasakojimai šiuo klausimu skiriasi. Sorensonas praneša, kad Kennedy neabejojo dėl 
būtinybės nepasakyti tiesos Gromykai, Elie Abelis (The Missile Crisis, p. 63, Žr. išnašą) 
rašo, kad išsyk po to Kennedy paklausė Ruską ir Thompsoną, ar jis padarė klaidą nepa- 
sakydamas Gromykai tiesos. 

Sėdi iš kairės į dešinę: Anatolijus Dobryninas, Andrejus Gromyka, Johnas F. Kennedy 


Ilgokai šnekėjęs apie Berlyną Gromyka pagaliau pasuko kal- 
bą apie Kubą. Kaip prisiminė Robertas Kennedy, „Gromyka pa- 
reiškė, kad nori kreiptis į Jungtines Amerikos Valstijas ir į prezi- 
dentą Kennedy premjero Chruščiovo ir Sovietų Sąjungos vardu, 
siekdamas sumažinti dėl Kubos atsiradusią įtampą. Prezidentas 
Kennedy klausėsi apstulbęs, bet sykiu ir gėrėdamasis Gromy- 
kos drąsa. ... [prezidentas atsakinėjo] ... tvirtai, bet tvardyda- 
masis, nenorėdamas išprovokuoti ...“190 Žurnalistas Elie Abelis 
pasakoja: „Prezidentas Gromykai suteikė progą visa išdėstyti 
tiesiai, grįždamas prie ne kartą Chruščiovo ir Dobrynino įtiki- 
nėjimų, kad raketos Kuboje yra ne kas kita, kaip priešlėktuvinė 
gynyba... Gromyka užsispyręs pakartojo senuosius įtikinėjimus, 
kurie, dabar jau prezidentas žinojo, buvo melas. Kennedy nepa- 
teikė prieštaraujančių faktų.“'*' Kennedy „liko ramus... neparo- 
dė nė ženklo įtampos ar pykčio“, tvirtino Sorensonas.!?? 


19 Robert F. Kennedy, Thirteen Days, p. 18. 
19! Elie Abel, The Missile Crisis, New York: Bantam Books, 1966, p. 63. 
'62 Sorensen, Kennedy, p. 690. 

Kaip prisimena Abelis, išvykdamas iš Baltųjų Rūmų Gromy- 
ka buvo „kaip reta džiugios nuotaikos“ ./* Reporteriai paklausė, 
kas buvo kalbėta susitikime. „Gromyka, akivaizdžiai geros nuo- 
taikos, nusišypsojo ir pasakė, kad pokalbis buvo 'naudingas, 
labai naudingas.'“'** Robertas Kennedy pasakoja, „Aš atėjau ne- 
trukus po to, kai Gromyka išėjo iš Baltųjų rūmų. Galima sakyti, 
kad Jungtinių Amerikos Valstijų prezidentas buvo nepatenkin- 
tas Sovietų Sąjungos atstovu.“!*? Kaip teigia politologas Davi- 
das Detzeris, Kennedy pasakęs: „Nesitvėriau noru pateikti jam 
mūsų įrodymus.“!* Į jo kabinetą atėjusiems Robertui Lovettui ir 
Bundy Kennedy pakomentavo taip: „Gromyka... šiame kabinete 
vos prieš dešimtį minučių prišnekėjo man tiek gryniausio melo, 
kiek per tokį trumpą laiką dar niekada neteko girdėti. Visą tą 
laiką, kol jis neigė, ... kovojau su nežmoniška pagunda jam pa- 
rodyti viduriniame rašomojo stalo stalčiuje esančias iš nedidelio 
aukščio padarytas nuotraukas.“ !*? 

Pirmiausia aptarkime ambasadorių Dobryniną. Jis veikiausiai 
buvo vienintelis nemelavęs susitikimo dalyvis. Robertas Kenne- 
dy manė, kad sovietai pamelavo Dobryninui, nes nepasitikėjo 
jo melavimo įgūdžiais, taigi Dobryninas, ankstesniuose susitiki- 
muose su Robertu Kennedy neigęs, kad Kuboje yra raketų, ne- 
melavo, nes sakė, ką žinojo.* Tai nebūtų buvę visai neįprasta, kai 
dėl tokio tikslo šalies ambasadorių klaidina jo paties vyriausybė. 


163 Abel, Missile, p. 63. 

14 Detzer, Brink, p. 143. 

165 Kennedy, Thirteen Days, p. 20. 
166 Detzer, Brink, p. 143. 

67 Ibid., p. 144. 


* Ginčai dėl Dobrynino tęsiasi: „Nuo šio susitikimo lieka vienas taip ir neišspręstas klau- 
simas apie Dobryniną. Ar jis žinojo apie raketas, kai iš esmės padėjo savo užsienio reikalų 
ministrui apgauti JAV prezidentą? „Jis turėjo žinoti, - sako George W. Ballas, vėliau tapęs 
valstybės sekretoriaus pavaduotoju. - Juk turėjo meluoti gindamas savo šalies interesus.“ 
„Prezidentą ir jo brolį tam tikra prasme Dobryninas apgavo, - tvirtina buvęs Aukščiau- 
siojo Teismo teisėjas Arthuras J. Goldbergas. - Neįmanoma įsivaizduoti, kad jis galėjo to 
nežinoti.“ Kiti nėra tokie tikri. Kennedy nacionalinio saugumo patarėjas McGeorge Bun- 
dy sakosi linkęs spėti, jog Dobryninas apie raketas nežinojo. Daugelis Amerikos specia- 
listų su tuo sutinka aiškindami, kad sovietų sistemoje informacija kariniais klausimais 
buvo tokia slapta, kad Dobryninas galėjo ir nesuprasti, kokio pobūdžio yra Kuboje dis- 
lokuoti sovietų ginklai.“ (Madeline G. Kalb, “The Dobrynin Factor“, New York Times 
Magazine, May 13, 1984, p. 63). 

Johnas F. Kennedy lygiai taip buvo pasielgęs su Adlai Steven- 
sonu, kai neinformavo jo apie Kiaulių įlanką, ir, kaip pabrėžia 
Allisonas, „panašiai japonų ambasadorius nebuvo informuotas 
apie Pearl Harborą; vokiečių ambasadorius Maskvoje nebuvo 
informuotas apie „Barbaros“ [vokiečių planą pulti Rusiją].“'9š 
Visą tą laiką nuo 1962-ųjų birželio, kada, kaip manoma, sovie- 
tai nusprendė Kuboje dislokuoti raketas iki šio susitikimo spalio 
viduryje sovietai Dobrynino ir sovietų ambasados darbuotojo, 
atsakingo už viešąją informaciją Georgijaus Bolšakovo lūpomis 
keletą kartų užtikrino Kennedy administracijos narius (Rober- 
tą Kennedy, Chesterį Bowlesą ir Sorensoną), kad Kuboje nėra 
dislokuotų raketų su branduoliniu ginklu. Bolšakovui ir Dobry- 
ninui nereikėjo Žinoti tiesos, tikriausiai jie jos ir nežinojo. Nei 
Chruščiovas, nei Gromyka, nei niekas kitas iš Žinojusių tiesą 
nebuvo tiesiogiai susitikę su priešininkais iki spalio 14 d., likus 
porai dienų iki Gromykos ir Kennedy susitikimo. Chruščiovas 
susitiko Maskvoje su Amerikos ambasadoriumi Foy Kohleriu ir 
paneigė, kad Kuboje yra raketų. Tik tuomet sovietai pirmą kar- 
tą rizikavo, kad jų melas gali būti atskleistas, jeigu Chruščiovas 
arba po dviejų dienų Gromyka padarytų klaidą. 

Per susitikimą Baltuosiuose Rūmuose melavo dviese - Ken- 
nedy ir Gromyka. Gal kai kurie skaitytojai nustebs, kad aš varto- 
ju žodį melas kalbėdamas ir apie Kennedy, ne tik apie Gromyką. 
Dauguma Žmonių nemėgsta vartoti šio žodžio, kai kalba apie 
asmenį, kuriuo žavisi, mat jie - bet ne aš - laiko melą prigim- 
tiniu blogiu. Kennedy veiksmai tame susitikime atitinka mano 
melo nuslepiant apibrėžimą. Ir Kennedy, ir Gromyka nuslėpė 
vienas nuo kito tai, ką žinojo esant tiesa - kad Kuboje dislokuo- 
tos branduolinės raketos. Mano analizė siūlo paaiškinimą, kodėl 
yra didesnė tikimybė, kad Kennedy, o ne Gromyka pateikė ap- 
gaulės užuominų. 

Jei abu iš anksto buvo išmokę tekstą, o abu šia galimybe galė- 
jo pasinaudoti, veikiausiai neturėjo kilti problemų vienam nuo 
kito slepiant abiem žinomus faktus. Abu vyrai galėjo jausti melo 
atskleidimo baimę, nes rizikavo labai svarbiais dalykais. Galbūt 


'6 Allison, Essence, p. 135. 

nerimas, kaip pasakojama, apėmęs Kennedy prieš susitinkant 
Gromyką, ir buvo melo išaiškinimo baimė. Kennedy rizika ir sy- 
kiu išaiškinimo baimė veikiausiai buvo didesnė už Gromykos. 
Jungtinių Amerikos Valstijų vadovybė dar nebuvo nusprendusi, 
ką daryti. Net nebuvo išsamių žvalgybos duomenų, kiek rake- 
tų esama Kuboje, koks jų parengties lygis. Kennedy patarėjai 
manė, jog nereikia sovietams išsiduoti, kad raketos aptiktos, 
nes baiminosi, jei Chruščiovas sužinos apie tai prieš Jungtinėms 
Amerikos Valstijoms imantis kokių veiksmų, išsisukinėjimais 
ir grasinimais apsunkins amerikiečių veiksmus ir įgis taktinį 
pranašumą. Pasak McGeorge Bundy, „tai ir buvo svarbiausia. 
Aš ir tada jaučiau, ir iki šiol taip manau, jog rusai buvo pagauti 
nevykusiai apsimetinėjantys, kad nepadarė to, ką, kaip paaiškė- 
jo visam pasauliui, jie iš tiesų padarė.“'*? Sovietams irgi reikėjo 
laiko užbaigti statyti raketų bazes, tačiau tai, ar amerikiečiai iš- 
siaiškins apie branduolines raketas dabar, nebuvo taip svarbu. 
Sovietai žinojo, kad amerikiečių žvalgybiniai lėktuvai U-2 ne- 
trukus jas suras, jei to dar nepadarė. 

Net neįžvelgiant skirtumo, kuo kiekvienas jų rizikavo, Kenne- 
dy, matyt, turėjo jausti didesnę atskleidimo baimę nei Gromyka, 
nes veikiausiai nebuvo toks tikras dėl savo gebėjimo meluoti. Jis 
buvo mažiau patyręs už Gromyką. Be to, Gromyka galėjo labiau 
pasikliauti savimi, jei rėmėsi Chruščiovo nuomone, susidaryta 
prieš metus per Vienos viršūnių susitikimą, kad Kennedy nėra 
kietas riešutas. 

Be to, kad Kennedy jautė didesnę melo išaiškinimo baimę 
negu Gromyka, jam, pasak liudininkų, teko slėpti daugiau kitų 
emocijų. Sakoma, kad susitikimo metu Kennedy buvo apstul- 
bęs, susižavėjęs ir nepatenkintas. Bet kurios šios emocijos nu- 
tekėjimas būtų galėjęs jį išduoti, nes tokie jausmai būtų reiškę, 
kad Kennedy žino apie sovietų apgaulę. Antra vertus, Gromyka 
galėjo patirti net džiaugsmą apgavus. Tai būtų logiška, nes, anot 
liudininkų, po susitikimo jis atrodė linksmas. 

Informacijos nuotėkio ir apgaulės užuominų galimybė nebū- 
tų buvusi didelė, nes abu vyrai buvo įgudę ir turėjo asmeninių 


'* Abel, Missile, p. 64. 

savybių, kurios padėjo jiems paslėpti patiriamas emocijas. Bey 
Kennedy našta buvo sunkesnė negu Gromykos, pasak aprašy. 
mų, jis patyrė daugiau emocijų, buvo menkiau patyręs ir mą. 
Žiau pasitikintis apgavikas. Kultūros ir kalbos skirtumai galėjo 
pridengti apgaulės užuominas, vis dėlto ambasadorius Dobry. 
ninas turėjo sugebėti juos pastebėti. Daugelį metų praleidęs šio. 
je šalyje jis puikiai nutuokė apie amerikiečių elgesį, gerai mokėjo 
kalbą, be to, Dobryninas turėjo pranašumą, nes buvo stebėtojas, 
o ne tiesioginis dalyvis, tad galėjo atidžiai stebėti įtariamąjį. Pa- 
našiai ir ambasadoriaus Thompsono padėtis teikė jam puikias 
galimybes iš Gromykos elgesio pastebėti apgaulės užuominas. 

Turėjau galimybę naudotis daugeliu šio susitikimo aprašymų 
iš amerikiečių pusės, bet iš sovietų pusės nėra jokios informaci- 
jos nei būdo atspėti, ar Dobryninas iš tiesų nujautė tiesą. Prane- 
šimai, kad Dobryninas atrodė priblokštas ir regimai sukrėstas, 
kai po keturių dienų valstybės sekretorius Ruskas informavo 
apie rastas raketas ir kad amerikiečiai pradeda laivyno blokadą, 
buvo interpretuojami kaip įrodymas, jog sovietai ligi tol nežino- 
jo, kad amerikiečiai surado raketas." Jeigu jo vyriausybė iki tol 
nuslėpė nuo jo paties apie dislokuotas branduolines raketas, tai 
turėjo būti pirmas kartas, kai Dobryninas apie tai išgirdo. Net 
jeigu jis apie raketas Žinojo ir jeigu žinojo, kad Jungtinės Ame- 
rikos Valstijos jas aptiko, jis vis tiek galėjo būti apstulbintas ir 
sukrėstas amerikiečių sprendimu į šį „atradimą“ reaguoti kari- 
nėmis priemonėmis. 

Tačiau tuo siekiame ne nustatyti, ar kas nors atskleidė, ką 
nuslėpė Kennedy, bet kodėl tokia galimybė buvo, ir parodyti, 
jog net tada pažinti apgaulės užuominas nebūtų buvę paprasta. 
Remiantis pranešimais, Kennedy nepastebėjo kokių nors Gro- 
mykos melo klaidų. Kennedy tiesą jau žinojo, tad jam nereikėjo 
pastebėti apgaulės požymių. Apsiginklavęs tomis Žiniomis jis 
galėjo žavėtis Gromykos meistryste. 

Analizuodamas šiuos du tarptautinės apgaulės pavyzdžius 
sakiau, kad Hitleris, Kennedy ir Gromyka buvo melagiai iš pri- 
gimties — išradingi ir gudrūs, dėstė įtikinamai, kalbėjo sklan- 


"0 Allison, Essence, p. 134. 

4žiai. Aš manau, kad kiekvienas iš dalies savo gebėjimu ves- 
4 debatus ir sakyti viešąsias kalbas į valdžią iškeltas politikas, 

uikiai susidorojantis su klausimais spaudos konferencijose, 
„usikuriantis puikų įvaizdį televizijoje ar radijuje, turi melagio 
iš prigimties talentą. (Nors Gromyka tokiomis priemonėmis ga- 
Jios nepasiekė, jis ilgai išliko savo poste tuo metu, kai tai ma- 
zai kam pavykdavo, ir iki 1963 m. jau buvo gerai patyręs tiek 
diplomatijoje, tiek vidinėse Sovietų Sąjungos politikos kovose.) 
Tokie Žmonės sugeba įtikinti, tai jų kasdienė duona. Ar jie nu- 
sprendžia meluoti, ar ne, sugebėjimai padaryti tai gerai jiems 
vis tiek padeda. Žinoma, yra ir kitų kelių politinei galiai pasiek- 
ti. Įgūdžiai, svarbūs tarpusavio santykių apgaulei, nėra būtini 
surengti valstybės perversmą. Taip pat ir lyderis, kuris pasiekia 
valdžios biurokratiniais gebėjimais, paveldėjimo keliu, pergu- 
draudamas vietos konkurentus slaptais manevrais, nebūtinai 
turi būti melagis iš prigimties, talentingas oratorius. 

Talentas kalbėti - gebėjimas slėpti ir iškreipti žodžius atitin- 
kamomis išraiškomis ir gestais - nėra būtinas, jeigu melagiui ne- 
reikia susitikti ir kalbėtis su apgaulės auka. Apgauti galima raš- 
tu, per tarpininkus, per spaudos konferencijas, karinius veiks- 
mus ir kitus dalykus. Tačiau bet kuri melo forma sužlugs, jeigu 
melagis neturi strateginių įgūdžių, nesugeba apgalvoti savo ir 
savo aukos ėjimų. Aš manau, kad visi politiniai vadovai turi būti 
apsukrus strategai, bet tik kai kurie turi pokalbininko talentą, 
padedantį jam meluoti akis į akį savo pasirinktai aukai, kaip šio- 
je knygoje aprašomų apgaulių pavyzdžiai. 

Ne visi gali meluoti, ne visi ir nori. Manyčiau, kad dauguma 
politinių lyderių yra nusiteikę meluoti, bent jau tam tikriems 
asmenims ir tam tikromis aplinkybėmis. Netgi Jimmy Carte- 
ris, kuris per rinkiminę kampaniją žadėjo niekada nemeluoti 
Amerikos žmonėms ir pademonstravo tai prisipažindamas 
apie savo geidulingas fantazijas interviu „Playboy“ žurnalui, 
vėliau melavo slėpdamas planus jėga išlaisvinti įkaitus Irane. 
Karines apgaulės tyrinėjantys analitikai bandė nustatyti, ku- 
rie vadovai labiau pasirengę ar geriau sugeba meluoti. Galima 
Manyti, kad jie priklauso kultūroms, kuriose apgaulė toleruo- 

jama,"'! tačiau įrodymų, kad tokių kultūrų yra, nedaug.* Kita 
nepatvirtinta mintis yra ta, kad labiau linkę meluoti lyderiai tų 
šalių (ypač jeigu jos diktatūriškos), kurių vadovams tenka svar- 
bus vaidmuo priimant karinius sprendimus." Pastangos istori- 
joje atrasti apgaulingos asmenybės tipą, charakterizuojantį apsi- 
melavusius vadovus, vaisių nedavė, tačiau neturiu informacijos, 
kodėl nepavyko.!" 

Nėra aiškių įrodymų, nei patvirtinančių, nei paneigiančių, 
kad politiniai lyderiai paprastai būna gabūs melagiai, meluojan- 
tys meistriškiau ir noriau negu, pavyzdžiui, vykdomieji direkto- 
riai, verslininkai. Jeigu taip yra iš tikrųjų, tarptautinės apgaulės 
tampa dar sunkesnės, o melo verifikuotojui dar svarbiau atskirti 
tuos valstybių vadovus, kurie garsėja kaip neturintys įprastų 
melagio įgūdžių. 

Dabar pažvelkime į kitą monetos pusę - ar valstybių vado- 
vai yra gabesni už kitus melo tikrintojai. Tyrimai atskleidė, kad 
kai kurie Žmonės yra neįprastai gabūs melo tikrintojai ir šis su- 
gebėjimas nėra susijęs su gebėjimu meluoti."* Deja, į šį tyrimą 
daugiausia buvo įtraukti koledžo studentai. Niekas netyrinėjo 
kokiose nors organizacijose vadovaujamus postus užimančių 
žmonių. Jeigu tokių Žmonių testavimas parodytų, kad kai kurie 
jų yra gabūs melo tikrintojai, tuomet kiltų klausimas, ar galėtu- 


"1 Daniel and Herbig, “Propositions," p. 13. 

'72 Herbert Goldhamer, 24 nuoroda, cit.: Daniel and Herbig, “Propositions." 

"3 Barton Whaley, 2 nuoroda, cit.: Daniel and Herbig, “Propositions." 

'* Maureen O'Sullivan, “Measuring the Ability to Recognize Facial Expressions of Emo- 
tion,“ in Emotion in the Human Face, ed. Paul Edman, New York Cambridge University 
Press, 1982. 


* Sakoma, kad sovietai yra ir didžiausi slapukai, ir teisingesni negu kitų šalių žmonės. 
Sovietologas Walteris Hahas teigia, kad slaptumas turi seną istoriją ir yra rusų, ne sovie- 
tų savybė („The Mainsprings of Soviet Secrecy,“ Orbis, 1964, p. 719-747). Ronaldas Hin- 
glly teigia, kad rusai greičiau neprašyti papasakoja asmeninio gyvenimo detales, jie la- 
biau linkę svetimiems rodyti emocijas. Tai nereiškia, kad jie teisingesni arba mažiau tei- 
singi už kitas tautas. „Jie gali būti sausi, atšiaurūs, rezervuoti kaip legendiniai nekalbūs 
ir griežti anglosaksai, mat, rusų tautos psichologija tokia pat įvairialypė, kaip ir bet ku- 
rios kitos tautos. Sweetser įsitikinimu, kultūros skiriasi tik tuo, kokio tipo informacija 
tampa apgaulės objektu, o ne tuo, kad kuri nors tauta daugiau apgaudinėja už kitas 
(„The Definition of a Lie,“ in Cultural Models in Language and Thought, ed. Naomi Ouinn 
and Dorothy Holland). Kadangi aš neturiu pagrindo ginčytis, bet kokia išvada šiuo 
metu būtų ankstyva, nes nacionaliniai melavimo ir melo patikrinimo skirtumai dar tiek 
mažai tyrinėti. 

me nustatyti juos nuotoliniu būdu, netestuodami. Jei neįprastai 
talentingus melo tikrintojus galima nustatyti remiantis infor- 
macija, paprastai prieinama apie viešuosius asmenis, politinis 
vadovas, kuris laikomas meluojančiu, galėtų tiksliau pasverti 
savo priešininko šansus pastebėti informacijos nutekėjimą arba 
apgaulės užuominas. 

Politologas Grothas teigia ir, mano galva, įtikinamai, kad 
valstybės vadovai yra labai nevykę melo tikrintojai, kur kas neat- 
sargiau vertinantys savo gebėjimą perprasti priešininko charak- 
terį ir jo patikimumą negu profesionalūs diplomatai. „Valstybių 
vadovams ir užsienio reikalų ministrams dažnai trūksta papras- 
čiausių derybų ir komunikacijos įgūdžių, apie savo priešininkus 
jie neturi biografinių Žinių, kurios padėtų kompetentingai juos 
įvertinti.“!? Jervisas pritaria pažymėdamas, kad valstybių gal- 
vos gali pervertinti savo kaip melo tikrintojų gebėjimą, jeigu „jie 
iškilo į valdžią iš dalies ir dėl savo aštrios įžvalgos vertinant ki- 
tus.“'* Net jeigu vadovas teisingai mano esantis itin talentingas 
melo tikrintojas, jam gali nepavykti įvertinti, kaip šią užduotį 
pasunkina kitos kultūros ir kita kalba kalbantis įtariamasis. 

Aš Chamberlainą įvertinau kaip apgaulės auką savo noru — 
jį taip įkvėpė siekis išvengti karo, jei tai apskritai buvo įmano- 
ma, taip beviltiškai norėjo patikėti Hitleriu, kad pervertino savo 
gebėjimą perprasti Hitlerio charakterį. Chamberlainas nebuvo 
kvailas žmogus, kad nenumanytų Hitlerį meluojant. Bet Cham- 
berlainas turėjo labai stiprų motyvą Hitleriu tikėti, nes jei būtų 
negalėjęs to daryti, būtų tekę išsyk pradėti karą. Tokios valsty- 
bės galvų sprendimuose pasitaikančios klaidos, klaidingas pa- 
sitikėjimas savo kaip tiesos aiškintojo savybėmis, pasak Grotho, 
nėra neįprastas dalykas. Mano akimis, jos itin tikėtinos, kai rizi- 
kuojama ypač svarbiais dalykais. Kaip tik gresiant didžiausiam 
pavojui valstybės galva tampa pažeidžiama ir sutinka tapti prie- 
šininko apgaulės auka. 

Paimkime kitą aukos savo noru pavyzdį. Kad išlyginčiau re- 
zultatą, šį kartą iš daugelio Grotho pateiktų pavyzdžių parinkau 


5 Groth, “Intelligence Aspects,“ p. 847. 
Ve Jervis, Logic, p. 33. 

Chamberlaino oponentą Winstoną Churchillį. Jis teigia, jog tai, 
kad Stalinas „žodį Rusiją tardavo taip pat dažnai, kaip 'Sovietų 
Sąjungą ir minėjo Dievą“! sukėlė jam abejonių, ar Stalinas neturi 
kokių nors religinių įsitikinimų.* Kitas epizodas — 1945 m. grįžęs 
iš Jaltos Churchillis šitaip gynė savo tikėjimą Stalino pažadais: 
„Ašjaučiu, kad jo žodis tvirtas. Nežinau kitos vyriausybės, kuri 
laikytųsi savo pareigų net patirdama nuostolių tvirčiau negu 
Rusijos vyriausybė.“'* Vienas biografų apie Churchillį rašė: 
„„. nors ir puikiai žinodamas sovietų praeitį, Winstonas buvo 
pasirengęs galimybę abejoti perleisti Stalinui, o pats buvo linkęs 
pasitikėti jo ketinimais. Jam buvo sunku nepatikėti aukštas pa- 
reigas užimančių asmenų, su kuriais turėdavo reikalų, sąžinin- 
gumu.“'? Stalinas tuo pačiu jam neatsakė. Milovanas Djilasas ci- 
tuoja 1944 m. Stalino pasakytus žodžius: „Gal manote, kad vien 
todėl, jog esame anglų sąjungininkai ... pamiršome, kas jie yra, 
ir kas yra Churchillis. Jiems nėra nieko saldžiau nei apmauti są- 
jungininkus. Churchillis iš tų, kurie, jei tik akis nuleisi, ištrauks 
ir kapeiką tau iš kišenės...“'*9 Gal dėl to, kad Churchillis taip sie- 
kė sunaikinti Hitlerį, o tam jam būtinai reikėjo pasitelkti Staliną, 
jis tapo Stalino apgaulės nuolankia auka. 

Lyginant su visomis kitomis apgaulės formomis, kurias na- 
grinėjau šiame skyriuje, valstybės vadovų savitarpio apgaulę 
aptariau plačiausiai. Ir ne dėl to, kad tai būtų sritis, kurioje gali- 
ma atskleisti daugiausia apgaulę išduodančių elgesio požymių, 
bet kad tai pavojingiausia sritis, kurioje klaidingi sprendimai 

177 Winston Churchill, The Hinge of Fate, Boston: Houghton Mifflin, 1950, p. 481, 493, cit.: 

Groth, ibid., p. 841. 

"8 Lewis Broad, The War Churchill Waged, London: Hutchison and Company, 1960, p. 356, 

cit.: Groth, “Intelligence Aspects,“ p. 846. 

'8 Broad, War, p. 358, cit.: Groth, “Intelligence Aspects,“ p. 846. 


180 Milovan Djilas, Conversations with Stalin, New York: Harcourt, Brace, Jovanovich, 
1962, p. 73, cit.: Groth, ibid., p. 846. 


* Jimmy Carteriui irgi panašiai pasirodė. Aprašydamas pirmąjį susitikimą su sovietų 
prezidentu Leonidu Brežnevu Carteris pacitavo savo įžanginį atsakymą, kurį kitą dieną 
pateikė Brežnevui: “Šis susitikimas buvo per ilgai atidėliotas, bet dabar, kai mes paga- 
liau susitikome, turime kuo labiau pasistūmėti į priekį. Vakar man tikrai padarė įspūdį, 
kai prezidentas Brežnevas man tarė Jeigu mums nepavyks, Dievas mums neatleis'“" 
Carterio komentaras, kad „Brežnevas atrodė šiek tiek susidrovėjęs“ dėl šios pastabos, 
reiškia, kad Carteris, kaip ir Churchillis, šį Dievo paminėjimą priėmė rimtai (Carter 
Keeping the Faith, New York: Bantam Books, 1982, p. 248). 

gali kainuoti brangiausiai, nes tokios apgaulės gali kelti mirtiną 
pavojų. Tačiau kaip ir atskleidžiant kriminaliniais nusikaltimais 
įtariamų asmenų apgaulę, nėra reikalo įrodinėti, kad negalima 
atmesti galimybės iš elgesio požymių atskleisti apgaulę. Nėra 
tokios šalies, kuri tai uždraustų. Rinkti tokią informaciją, bent 
jau laisva forma, Žmogaus prigimčiai būdinga. Ir, kaip sakiau 
aptarinėdamas pavojus, kylančius atskleidžiant apgaulę kvotų 
metu, geriausiai apsisaugos nuo klaidų, jeigu tiesioginiai dalyviai 
ir jiems patariantys žinos, kaip vertinti apgaulės užuominas žmo- 
gaus išraiškose, negu kad pasikliautų vien nuojauta ir intuicija. 
Tai, ką pastebėjau kalbėdamas apie apgaulės aptikimą nagri- 
nėjant kriminalines bylas, pritaikysiu ir tarptautiniams susitiki- 
mams, nes nemanau, kad šiais atvejais nebūtų įmanoma iš el- 
gesio pastebimų apgaulės užuominų interpretacija. Juk istorijos 
metraščiuose įamžintos liūdnai pagarsėjusios visai nesenos pra- 
eities apgaulės. Kas nenorėtų, kad jų šalis geriau pajėgtų paste- 
bėti tokį melą? Problema viena - kaip tai padaryti nepadidinat 
klaidingų sprendimų tikimybės. Bijau, kad perdėta Chamberlai- 
no bei Churchillio savikliova, esą jie pajėgia įžvelgti apgaulę ir 
įvertinti savo partnerių charakterį, nublanktų šalia psichologo 
bihevioristo puikavimosi, kuris pragyvena iš to, kad neva suge- 
ba atpažinti užsienio lyderių apgaulės požymius. 
mo ekspertams, kad ir kokioje šalyje jie dirbtų neva melo aiškin- 
tojais, bandydamas jiems parodyti jų užduoties sudėtingumą, o 
jų klientus, tuos, kuriems jie teikia patarimus, norėjau paraginti 
žvelgti skeptiškiau. Mano iššūkis netiesioginis, nes šie ekspertai, 
jeijų esama, dirba slapta,* kaip ir tie kiti, kurie atlieka slaptus ty- 
rimus, kaip atskleisti derybininkų ir valstybių vadovų apgaulę. 
Aš tikiuosi, kad tokie anonimiški tyrėjai taps atsargesni, o tie, 
kurie už jų darbą moka, bus reiklesni ir kritiškiau vertins savo 
darbuotojų tvirtinimus apie jų darbo naudą. 


* Nors niekas neprisipažins, kad gilinasi į šią problemą, iš susirašinėjimo su Gynybos 
departamento darbuotojais bei pokalbių telefonu su CŽV, pavyko suprasti, kad yra 
žmonių, kurie kontržvalgybos ir diplomatijos srityse tyrinėja apgaulės požymius. Vie- 
nas toks neslaptas mano matytas Gynybos departamento darbas buvo pasibaisėtinas ir 
neatitiko įprastų mokslinių reikalavimų. 

Nesupraskite manęs neteisingai. Aš noriu, kad tokie tyrimai 
būtų vykdomi, manau, kad to reikia, ir sugebėčiau suprasti, ko- 
dėl kuri nors šalis bent dalį jų atliktų slapta. Galbūt tyrimas, kas 
iš tų, kurie tampa valstybių vardu priimamus sprendimus le- 
miančiomis asmenybėmis, yra vykę, o kas nevykę melagiai bei 
melo tikrintojai, parodys, kad misija neįmanoma, bet stengtis 
aiškintis tai reikia. 

Panašiai manau, kad tyrimai, imituojantys viršūnių susitiki- 
mus arba derybas krizių metu, kai dalyvauja itin patyrę skir- 
tingų valstybių atstovai, ir kai subjektai rizikuoja svarbiais da- 
lykais (o ne įprastinis laboratorinis eksperimentas su koledžo 
pirmakursiais), parodytų, kad nauda jų menka. Bet tokius tyri- 
mus reikia daryti, 0 jų rezultatai neturi būti slepiami, turi būti 
prienami visiems. 


Šiame skyriuje atskleidėme, kad apgaulės sėkmė nepriklau- 
so nuo to, kurioje srityje meluojama. Nebūtinai visi sutuoktinių 
tarpusavio melai sužlunga, o visi verslo, nusikaltimų ir tarptau- 
tiniai pavyksta. Nesėkmė arba sėkmė priklauso nuo melo, me- 
lagio ir nuo melo tikrintojo ypatybių. Tarptautiniu lygiu melas 
daug sudėtingesnis negu melas tarp tėvų ir vaikų, bet kiekvie- 
nas tėvas ar mama žino, kad net ir jie neapsaugoti nuo klaidos. 

Priedų 4 lentelėje išvardyti visi trisdešimt aštuoni melo tikri- 
nimo klausimai. Beveik pusė — aštuoniolika —- padeda nustatyti, 
ar melagiui teks slėpti arba klastoti emocijas, atskleisti, ar jis me- 
luoja apie patiriamus jausmus. 

Atsakymais į šiuos klausimus ne visada pavyks pagrįsti ver- 
tinimą. Gali būti, kad pritruks Žinių atsakyti į daugelį klausimų, 
arba atsakymai bus mišrus — iš vienų atrodys, kad šį melą bus 
lengva atskleisti, iš kitų - kad sunku. Tačiau tai Žinoti pravartu. 
Netgi kai galima įvertinti, ar melas bus sunkiai ar lengvai at- 
skleidžiamas, prognozuojant galima suklysti, nes melagius gali 
išduoti ne tik jų, bet ir trečiosios pusės elgesys, o akivaizdžiau- 
sios apgaulės užuominos atsitiktinai gali praslysti nepastebėtos. 
Bet tiek melagis, tiek melo tikrintojas norėtų Žinoti šį įvertinimą. 
Kam šios žinios labiau padeda - melagiui ar melo tikrintojui? 
Tai pirmasis klausimas, kurį aptarsiu kitame skyriuje. 

Melo ir melagių aiškinimas 
1990-alsials 


Pradėjau šią knygą aprašydamas 1938 m. vykusį pirmąjį Vo- 
kietijos kanclerio Adolfo Hitlerio ir Didžiosios Britanijos minis- 
tro pirmininko Neville Chamberlaino susitikimą. Šį įvykį pasi- 
rinkau kaip vieną didžiausių istorijos apgavysčių, suteikiančių 
svarbią pamoką, kodėl melas pasiseka. Prisiminkime — slapta 
Hitleris jau buvo įsakęs Vokietijos kariuomenei pulti Čekoslova- 
kiją. Tačiau praeis dar keletas savaičių, kol jo armija bus visiškai 
mobilizuota pulti. Norėdamas užpulti netikėtai Hitleris nuslė- 
pė sprendimą pradėti karą. Jis pranešė Chamberlainui, kad yra 
pasirengęs išsaugoti taiką, jeigu čekai įvykdys jo reikalavimus 
ir peržiūrės dviejų valstybių sienas. Chamberlainas patikėjo Hi- 
tlerio melu ir pasistengė įtikinti čekų vyriausybę nemobilizuoti 
armijos, kol dar yra šansų išsaugoti taiką. 

Tam tikra prasme Chamberlainas buvo savanoriška auka, su- 
tinkanti būti suklaidinta. Kitaip jam būtų tekę pripažinti, kad jo 
politika su Vokietija visiškai sužlugo, ir jis sukėlė grėsmę savo 
šalies saugumui. Ši melo pamoka mus įspėja, jog gali būti aukų, 
kurios nesąmoningai bendradarbiauja rezgant joms pačioms 
skirtas apgaulės pinkles. Kritiškas vertinimas nuslopinamas, 
prieštaringos informacijos nepaisoma, nes išsiaiškinti tiesą yra 
skausmingiau nei patikėti melu, bent jau tuo momentu. 

Nors aš tebetikiu, kad tai itin svarbi pamoka, kurią galima pri- 
taikyti ir daugeliui kitų melo situacijų, ne tik toms, kai meluoja 
valstybės vadovai, dabar, praėjus septynetui metų nuo pirmojo 
šios knygos leidimo, jaudinuosi dėl to, kad Hitlerio ir Chamber- 
laino susitikimas neduotų kitų dviejų neteisingų pamokų apie 
melą. Gali pasirodyti, kad jei Chamberlainas nebūtų norėjęs būti 
apgautas, Hitleriui nebūtų pasisekę. Mūsų tyrimai po 1985 m., 
kai pirmąkart pasirodė ši knyga, leidžia manyti, kad net Wins- 

tonas Churchillis, Chamberlaino konkurentas, įspėjęs saugotis 
Hitlerio, ko gero, nebūtų įstengęs perprasti Hitlerio melo. Net 
jei Chamberlainas būtų atsivežęs ekspertus iš Skotland Jardo ar 
britų žvalgybos - turbūt ir jiems nebūtų pasisekę. 

Šiame skyriuje paaiškinu naujus mūsų tyrimų duomenis, ku- 
rie leido man padaryti naujas išvadas. Aprašysiu, kas dar su- 
žinota apie galimybes išaiškinti melagius, pateiksiu kai kurių 
naujų melo aiškinimo įrodymų. Pateiksiu ir patarimų, paremtų 
tuo, ką naujo sužinojau apie mūsų tiriamojo eksperimento pri- 
taikymą aiškinantis realaus gyvenimo melus, daugiausia kliau- 
juosi savo patirtimi, kurią sukaupiau per penkerius metus mo- 
kydamas kasdien su melu įtariamais žmonėmis susiduriančius 
profesionalus. 

Hitleris buvo įsikūnijęs blogis, tad šis pavyzdys, Žinia, gali 
pamokyti ir to, kad valstybių vadovams meluoti nedera. Tačiau 
tokia išvada būtų pernelyg paprasta. Dešimtame skyriuje pagal 
žinomus melo pavyzdžius iš šiuolaikinės Amerikos politinės 
istorijos pasigilinsiu į argumentus, kada melas visuomenės gy- 
venime gali būti pateisintas. Aptardamas buvusio prezidento 
Lyndono Johnsono melagingus teiginius apie amerikiečių kari- 
nių pajėgų tariamą sėkmę Vietnamo kare bei Nacionalinės aero- 
nautikos ir kosmoso administracijos (NASA) sprendimą paleisti 
kosminį laivą Challenger gresiant nemenkam jo sprogimo pavo- 
jui, paliesiu ir klausimą, ar šie melo pavyzdžiai buvo ir saviap- 
gaulės pavyzdžiai. O jei buvo, ar tie, kurie melavo patys sau, vis 
tiek turėtų būti laikomi atsakingais už savo veiksmus? 


Kas gali sugauti melagius? 


Kai rašiau šią knygą, maniau, kad melas, į kokį gilinausi aš, — 
apgaulė, kurios Žmogus griebiasi, kad nuslėptų jam meluojant 
patiriamas stiprias emocijas - mažai tegali būti susijęs su tomis 
situacijomis, kai meluoja diplomatai, politikai, nusikaltėliai ar 
šnipai. Nuogąstavau, kad profesionalūs melo verifikuotojai — 
policija, Centrinės žvalgybos valdybos agentai, teisėjai ir su vy- 
riausybe bendradarbiaujantys psichologijos ar psichiatrijos eks- 

pertai - galbūt per daug optimistiškai vertina savo gebėjimą iš 
elgesio užuominų nustatyti, ar asmuo meluoja. Norėjau įspėti 
tuos, kurių darbas reikalauja spręsti apie melą ir tiesą, nepasi- 
kliauti niekuo, kas tvirtina gebantis išaiškinti apgaulę iš elgesio 
užuominų, kurias vadinu elgsena. Norėjau įspėti juos, kad per 
daug nepasikliautų savo gebėjimu pastebėti melagį. 

Dabar jau yra tvirtų įrodymų, kad buvau teisus įspėdamas 
profesionalius melo tikrintojus dėl to, kad diduma jų turėtų ma- 
žiau pasikliauti savo gebėjimais. Tačiau supratau, kad gal per 
daug nuogąstavau. Gerokai nustebau sužinojęs, kad kai kurie 
profesionalūs melagių gaudytojai itin talentingai pažįsta melus 
iš elgesio požymių. Šį tą sužinojau, kas jie yra ir kodėl jie šioje 
srityje taip įgudę. O dabar jau turiu priežasčių manyti, kad tai, 
ką sužinojau apie melagingas emocijas, galima pritaikyti atsklei- 
džiant kai kurių rūšių melą politinėje, baudžiamojoje bei kontr- 
žvalgybos srityse. 

Šito turbūt niekuomet nebūčiau sužinojęs, jeigu jau nebūčiau 
parašęs knygos Žinau, kad meluoji. Psichologijos profesorius, ku- 
ris laboratorijoje atlieka melo ir emocijų eksperimentus, papras- 
tai nesutinka visų tų žmonių, dirbančių baudžiamojo teisingu- 
mo sistemoje ar žvalgyboje bei kontržvalgyboje. Šie profesiona- 
lūs melo gaudytojai sužinojo apie mane ne iš mano mokslinių 
publikacijų, pasirodžiusių per pastaruosius trisdešimt metų, bet 
per žiniasklaidos paskelbtus mano darbo, susijusio su knyga Ži- 
nau, kad meluoji, vertinimus. Netrukus mane pakvietė vesti se- 
minarų miesto, valstijos, federaliniams teisėjams, advokatams, 
policijai, poligrafo operatoriams iš Federalinio tyrimų biuro, 
Centrinės žvalgybos valdybos, Nacionalinio saugumo agentūu- 
ros, Kovos su narkotikais agentūros, Slaptosios tarnybos, armi- 
jos, laivyno ir karinių oro pajėgų. 

Melas šiems žmonėms nėra akademinis dalykas. Į savo darbą 
ir tai, ką aš galiu jiems pasakyti, jie žiūri baisiai rimtai. Tai ne 
studentai, kurie priima profesoriaus žodį, nes šis juos vertina 
pažymiu, jis yra knygą parašęs autoritetas. Šioms specialistų 
grupėms mano akademinės kvalifikacijos veikiau yra trūkumas. 
Jie prašo pavyzdžių iš realaus gyvenimo, kad palyginčiau jų 

patirtį, susipažinčiau su jų sunkumais ir pateikčiau jiems ką 
nors, ką galėtų pritaikyti jau rytoj. Galėčiau papasakoti, kaip 
sunku išaiškinti melagį, tačiau sprendimus jiems teks priimti 
nedelsiant, tad tolesnių tyrinėjimų laukti jie negali. Jie nori tiek 
pagalbos, kiek įstengiu jiems suteikti, ne tik įspėjimo būti labai 
atsargiems, ir kartu jie be galo skeptiški, kritiški. 

Savo nuostabai išsiaiškinau, kad jie daug paslankesni nei aka- 
deminis pasaulis. Lyginant su daugumos universitetų mokslo 
programų komitetais, jie pasirodė labiau pasirengę peržiūrėti savo 
darbo organizavimo principus. Per pietų pertrauką vienas teisėjas 
manęs paklausė, gal jam pertvarkyti teismo salę, kad matytų liu- 
dininkų veidus, o ne jų pakaušius. Apie tokį paprastą dalyką ne- 
buvau nė pagalvojęs. Nuo tada kalbėdamas su teisėjais visada tai 
jiems pasiūlydavau, ir daugelis taip pertvarkė teismų sales. 

Vienas Slaptosios tarnybos agentas man guodėsi, kaip sun- 
ku atskirti, ar į prezidentą pabandęs pasikėsinti asmuo meluoja 
ar sako tiesą, kai tikina, jog tai nebuvo rimtas pasikėsinimas, jis 
tenorėjęs padaryti įspūdį draugui. Šis agentas su siaubu prisi- 
minė, kaip jiems nusprendus, kad Sarah Jane Moore nesanti ti- 
kra žudikė, kad ji tik „kuoktelėjusi“, per klaidą paleista į laisvę 
vos po keleto valandų, 1975 m. rugsėjo 22 d., šovė į prezidentą 
Geraldą Fordą. Pasakiau agentui, kad seminaras, kurį galiu pa- 
siūlyti, suteiks jiems tik itin kuklių papildomų žinių, kurios gal 
kokiu 170 padidins jų spėjimų tikslumą. „Puiku, - tarė jis, - tuo- 
met rengiam tą seminarą.“ 

Mudu su kolege Maureen O Sullivan!*! visuomet pradėda- 
vome seminarus trumpu testu, kuriuo patikrindavome, kaip 
kiekvienas dalyvių iš elgsenos sugeba pažinti melą. Parodome 
dešimt skirtingų Žmonių, slaugos studenčių, kurios dalyvavo 
antrame skyriuje aprašytame eksperimente. Visos studentės 
teigia Žiūrėjusios filmą su nuostabiais gamtos vaizdais, žai- 
džiančiais gyvulėliais. Penkios moterys sako tiesą, kitos pen- 

kios meluoja. Meluojančios iš tikrųjų Žiūrėjo šiurpius filmus 


81 Su kolege ir bičiule Maureen O'Sullivan iš San Fransisko universiteto drauge dirbau 
daugelį metų kurdamas šį testą, su ja bendradarbiavau tirdamas profesionalius melo ti- 
krintojus, drauge vedėme ne vieną seminarą. 

su vaizdais iš operacinės, tačiau stengiasi nuslėpti, kaip tas 
vaizdas jas prislėgė, įtikinti pašnekovą, kad žiūrėti filmai buvę 
malonus. 

Šį gebėjimo pažinti melą testą atlieku dėl dviejų priežasčių. 
Negaliu praleisti progos pasižiūrėti, kaip tiksliai žmonės, kas- 
dien susiduriantys su pačiomis baisiausiomis apgaulėmis, iš ti- 
krųjų sugeba pažinti melą. Be to, neabejoju, kad toks melo paži- 
nimo patikrinimo testas yra puikus būdas pradėti seminarą. Jis 
iškart parodo mano auditorijai, kaip sunku pasakyti, ar žmogus 
meluoja. Sugundydavau klausytojus sakydamas, kad jiems su- 
teikiama unikali galimybė sužinoti, kaip jie sugeba pažinti melą. 
Juk šiems Žmonėms įvertinti melą ar tiesą tenka nuolatos, tai 
negi jie nenorėtų iš tiesų sužinoti, ar tai daro tiksliai? Štai dabar 
jie gali tuo įsitikinti. Vos jie pasitikrina, aš iškart pasakau teisin- 
gus atsakymus. Tada paprašau pakelti rankas teisingai atspėju- 
sius visus dešimt kartų, paskui tuos, kurie atspėjo devynis kar- 
tus ir taip toliau. Rezultatus surašau ant lentos, kad visi galėtų 
įvertinti, kaip kiekvienam sekėsi, palyginti savo rezultatus su 
grupės. Nors tokio tikslo ir neturėjau, bet ši procedūra parody- 
davo ir tai, kaip kiekvienam jų pavyko. 

Didumai, kaip ir tikėjausi, tiksliai įvertinti nepavykdavo. Šis 
liūdnas pavyzdys puikiai atitiko mano tikslą įspėti šiuos žŽmo- 
nes atsargiau nuspręsti, ar žmogus meluoja. Per pirmuosius 
kelis seminarus aš jaudindavausi, kad mano „studentai“ prieš- 
taraus, nenorės, kad viešai išaiškėtų, jeigu pažinti meluojančių 
jiems nepavyko. Kai sužinodavo, kaip prastai kai kuriems iš jų 
pasisekė, laukiau, kad suabejos mano patikrinimo pagrįstumu, 
ginčysis, kad mano parodytas melas visiškai nesusijęs su tokiu, 
kokiu tenka susidurti jiems. Tačiau to niekada nebuvo. Šie vyrai 
ir moterys iš baudžiamojo teisingumo ir žvalgybos bendruomenių 
mielai sutikdavo, kad jų gebėjimas pažinti melą būtų pagarsintas 
kolegoms. Tad jie parodė daugiau drąsos nei mano akademinių 
sluoksnių kolegos, kai pasiūliau jiems tą pačią galimybę - viešai, 
studentų ir dėstytojų akivaizdoje išsiaiškinti, kaip jiems pavyks 
pažinti melą. 

Išsiaiškinę, kaip prastai jie įstengia pažinti melą, kai kurie iš 

šių profesionalių melo tikrintojų buvo priversti atsisakyti tam 
tikrų bendriausių principų, kuriais iki šiol kliaudavosi savo dar- 
be. Jie ėmė kur kas atsargiau spręsti apie apgaulę iš elgsenos. 
Įspėjau juos vengti ir tų gausių stereotipų, kuriais Žmonės va- 
dovaujasi neva išsiaiškinti, ar kitas meluoja, kaip, pavyzdžiui, 
įsitikinimo, kad tie asmenys, kurie nenustygsta vietoje ar dažnai 
nukreipia žvilgsnį į šoną, paprastai meluoja. 

Norėdamas patarti jiems ką nors teigiamo parodžiau, kaip 
naudoti melo patikrinimo klausimyną, aprašytą aštuntame sky- 
riuje, su kai kuriais realaus gyvenimo pavyzdžiais. Pabrėžiau, 
kaip ir ankstesniuose šios knygos skyriuose, kaip melą gali iš- 
duoti emocijos, kaip pastebėti tų emocijų ženklus. Aš parodžiau 
jiems tuzinus veido išraiškų, trunkančių labai trumpai, gal 
šimtąją sekundės dalį, kad jie išmoktų lengviau pastebėti vei- 
do mikroišraiškas. Parodydavau į videojuostą įrašytus įvairių 
melo rūšių pavyzdžius, kad jie galėtų pritaikyti naujai įgytus 
įgūdžius. 

1991 m. rugsėjo mėnesį buvo publikuoti mūsų duomenys 
apie šiuos profesionalius melo tikrintojus.'*ž Paaiškėjo, kad tik 
viena profesinė grupė, JAV Slaptoji tarnyba, vertindama melą 
parodė geresnius nei atsitiktinis spėjimas rezultatus. Šiek tiek 
daugiau nei pusės jų tikslumas buvo per 7070, o kone kas trečias 
pasiekė 80“/o ir daugiau. Nors tiksliai negaliu pasakyti, kodėl 
Slaptoji tarnyba pasirodė daug geriau už kitas grupes, spėčiau, 
galbūt dėl to, kad daugumos darbas buvo susijęs su apsauga - 
jie stebi minią ir pagal įmanomus ženklus identifikuoja tuos, ku- 
rie galėtų kelti grėsmę jų saugomam asmeniui. Tokia budrumo 
praktika turėtų būti ypač geras pasirengimas tiems, kurie nori 
išsiugdyti pastabumą subtilioms elgesio teikiamoms apgaulės 
užuominoms. 

Daugelis nustebo sužinoję, kad visų kitų dažnai su melu susi- 
duriančių grupių - teisėjų, advokatų, policijos, poligrafo opera- 
torių, dirbančių Centrinės žvalgybos valdyboje, Federaliniame 
tyrimų biure ar Nacionalinėje saugumo agentūroje, karinėse tar- 


182 Straipsnyje “Who Can Catch a Liar“ Paulio Ekmano ir Maureen O'Sullivan keliama 
problema pasirodė 1991 rugsėjo mėnesį žurnale American Psychologist. 

nybose, net psichiatrų, dirbančių teismo medicinos srityje — re- 
zultatai nebuvo geresni nei atsitiktinis spėjimas. Ne mažiau nu- 
stebino ir tai, kad diduma jų nežinojo nesugebantys pažinti melo 
iš elgesio. Jų atsakymas į klausimą, kurį uždavėme prieš patikri- 
nimą, kaip mano, ar jiems seksis spėti, visiškai neatspindėjo to, 
kaip gerai ar prastai jie pasirodė iš tiesų, to neatspindėjo ir jų at- 
sakymas į tą patį klausimą, kurį uždavėme iškart po patikrinimo. 

Mane nustebino, kad kai kurie šių profesionalių melo aiš- 
kintojų tiksliai pastebėjo melą, nors jie nieko nežinojo nei apie 
konkrečią situaciją, nei apie savybes melavusių asmenų, ku- 
riuos išvydo. Videojuostoje situaciją aš sumodeliavau taip, kad 
ji primintų psichiatrinės ligoninės pacientės, slepiančios savo 
planą nusižudyti, kai tik ištruks į laisvę nuo medikų priežiū- 
ros. Ji privalo slėpti sielvartą ir elgtis įtikinamai, tarsi jos jau 
nebeslegia depresija. Stiprias tuo metu jaučiamas neigiamas 
emocijas ji slėpė po teigiamomis emocijomis. Su tokiomis si- 
tuacijomis dažnai susiduria psichiatrai ir psichologai, tačiau ir 
jie kaip grupė nenustebino geresniais nei atsitiktinio spėjimo 
rezultatais. Kodėl Slaptoji tarnyba gerai pažino tokio pobūdžio 
apgaulę?* 

Tada to aš dar nesuvokiau, tačiau apmąstant šių mūsų tyrimų 
rezultatus, man gimė nauja idėja, kada būtų įmanoma aptikti 
apgaulę iš elgesio suteikiamų užuominų. Melo tikrintojui nerei- 
kia daug žinoti nei apie įtariamąjį melu, nei apie situaciją, jei 
sužadinamos stiprios emocijos. Kai žmogus atrodo išsigandęs, 
kaltas ar susijaudinęs, kai tos išraiškos nesutampa su tuo, ką jis 
sako, galima lažintis, kad šis asmuo meluoja. Kai žmogaus kal- 
ba dažnai pertraukiama pauzių, tokių įterpimų, kaip „hmm“, 
kai, atrodo, nėra jokios priežasties, kodėl įtariamasis nežinotų, 
ką pasakyti, kai įtariamasis kalba ne taip, kaip paprastai, jis vei- 
kiausiai meluoja. Tokių elgsenos suteikiamų apgaulės užuomi- 


* Gal profesinės grupės tikrinamos būtų pasirodžiusios daug geriau, jeigu jų nariai būtų 
paprašyti įvertinti melą, kuris būdingas tai situacijai, su kuria jiems tenka susidurti daž- 
niau. Gal mums pavyko išsiaiškinti tik gerus verifikuotojus, neatsižvelgiant į tai, ar jie 
veikia pažįstamoje situacijoje, o ne tuos, kurie gerai atpažįsta melą tada, kai veikia įpras- 
toje savo teritorijoje. Aš nemanau, kad taip yra, tačiau tokią galimybę galėtų paneigti tik 
tolesni tyrimai. 

nų bus kur kas mažiau, kai nesužadinamos emocijos. Jeigu me- 
lagis neslepia stiprių emocijų, norint sėkmingiau atskleisti melą 
melo verifikuotojui teks geriau susipažinti su konkrečiomis sitų- 
acijos detalėmis bei melagio asmeninėmis savybėmis. 

Kai meluojantis asmuo daug kuo rizikuoja, labai gali būti, 
kad baimė būti sugautam, troškimas pergudrauti melo tikrin- 
toją (šį jausmą pavadinau džiaugsmu apgauti) leis gana tiksliai 
išaiškinti melą, ir melo tikrintojui net nebereikės daugiau ko- 
kių detalių apie situaciją ar apie įtariamąjį melu. Bet, ir šis „bet“ 
gana svarbus, didelė rizika ne kiekvieną meluojantį privers išsi- 
gąsti, kad jis gali būti sugautas. Tokios baimės nejaus nusikal- 
tėliai, kurie pripratę išsisukti, nei mergininkas, kuriam jau ne 
vieną kartą pavyko nuslėpti romanus, nei patyręs derybininkas. 
O su didele rizika susijęs melas ir nekaltus įtariamuosius, bijan- 
čius, kad jais nepatikės, privers atrodyti taip, tarsi jie meluoja 
(žr. Otelo klaidos aptartį). Jeigu melagį su melo auka sieja ben- 
dros vertybės ir pagarba, gali būti, kad melagis jausis kaltas dėl 
melo ir tos kaltės požymiai elgesyje išduos melą arba motyvuos 
prisipažinimą. Tačiau melo tikrintojas turėtų atsispirti pagundai 
galvoti apie save per gerai tikėdamasis pagarbos, kurios nenu- 
sipelnė. Nepasitikinti ar pernelyg kritiška motina turėtų pažinti 
save, kad suvoktų, jog negali kliautis prielaida, kad dukra jausis 
kalta jai meluodama. Neteisingas darbdavys turėtų Žinoti, kad 
darbuotojai laiko jį neteisingu, tad jam nevertėtų pasikliauti kal- 
tės požymiais, kurie išduotų jų apgaulę. 

Paprastai neprotinga pasikliauti vertinimais, ar žmogus me- 
luoja, visiškai nieko nežinant apie įtariamąjį ar apie situaciją. 
Mano melo aiškinimo testas melo tikrintojui nesuteikė jokios 
galimybės susipažinti su kiekvienu asmeniu, kurio melą jam 
teko įvertinti. Nuspręsti, žmogus meluoja ar sako tiesą, reikėjo 
pamačius asmenį vos vieną kartą, neturint apie jį daugiau jokios 
informacijos. Tokiomis aplinkybėmis meluojančius asmenis tei- 
singai įvertino tik labai nedaug žmonių. Tai nebuvo neįmanoma, 
tačiau daugumai sunku. (Vėliau aš paaiškinsiu, kaip tie, kurie 
įvertino tiksliai, pajėgė padaryti šį sprendimą remdamiesi tokia 
menka informacija). Mes esame parengę dar kitą šio patikrinimo 

versiją, kurioje parodomi to paties asmens du elgesio variantai. 
Kai melo tikrintojas gali palyginti to paties asmens elgesį dviejo- 
se situacijose, jų vertinimai tikslesni, nors ir tada daugelis įverti- 
na tik šiek tiek tiksliau, negu paprastai spėdami.!*? 

Aštuntame skyriuje aprašytas melo tikrinimo klausimynas 
turėtų padėti įvertinti, ar esant didelei rizikai pasirodys akivaiz- 
dūs, klaidinantys, ar vienas kitas apgaulę rodantis elgesio požy- 
mis. Tai turėtų padėti įvertinti, ar melagis jaus išaiškinimo bai- 
mę, kaltę dėl apgaulės ar džiaugsmą apgavus. Melo tikrintojas 
niekada neturėtų paprasčiausiai remtis prielaida, kad iš elgesio 
požymių visuomet įmanoma apgaulę atskleisti. Jis privalo atsi- 
spirti pagundai ir nepervertinti savo gebėjimo pastebėti melą. 

Slaptoji tarnyba buvo vienintelė profesinė grupė, kurios melo 
vertinimo rezultatai pranoko paprasto spėjimo rezultatus, vie- 
nas kitas žmogus kiekvienoje kitoje grupėje taip pat labai tiksliai 
įvertino meluojančius asmenis. Aš toliau tęsiu tiriamąjį darbą, 
kuris turėtų išaiškinti, kodėl kai kurie žmonės sugeba taip tiks- 
liai pažinti apgaulę. Kaip jie šito išmoko? Kodėl visi kiti negalėtų 
išmokti tiksliau pažinti melą? Ar šis įgūdis tikrai išmokstamas, 
o gal tai galėtų būti talentas, kažkas, ką turi arba ne? Ši keista 
mintis man dingtelėjo, kai paaiškėjo, jog mano vienuolikmetė 
duktė pažino meluojančius asmenis kone taip pat tiksliai, kaip 
geriausi JAV Slaptosios tarnybos agentai. Ji juk neskaitė mano 
knygų ar straipsnių. Gal mano duktė ir nėra niekuo ypatinga, 
gal dauguma vaikų geriau nei suaugusieji pažįsta melą? Prade- 
dame tyrimus išaiškinti ir tai. 

Gal lengviau atsakytume į šį klausimą, kodėl vieni žmonės 
tiksliau pažįsta melą, jei pažiūrėtume, ką mūsų testą laikiusieji 
asmenys parašė paklausti, kokiomis užuominomis jie vadova- 
vosi vertindami, ar žmogus meluoja. Lygindami visus įvairių 
profesinių grupių atstovus, kurie atspėjo tiksliai, su atspėjusiais 
ne taip tiksliai, išaiškinome, jog tiksliai atspėję asmenys paminė- 
jo gavę informacijos iš veido, balso, kūno, o atspėjusieji netiks- 
liai paminėjo kreipę dėmesį tik į tariamus žodžius. Šie duome- 


183 Šie atradimai aprašomi: “The Effect of Comparisons on Detecting Deceit“ by M. O'Sul- 
livan, P. Ekman, and W.V. Friesen, Journal of Nonverbal Behavior 12, 1988, p. 203—215. 

nys, Žinia, puikiai patvirtina tai, ką sakiau anksčiau, pradiniuo- 
se knygos Žinau, kad meluoji skyriuose, tačiau niekas iš mūsų 
eksperimente dalyvavusių asmenų prieš tai šios knygos nebuvo 
skaitę. Kai kas iš tiksliau atpažinusių melą asmenų žinojo, kad 
žodžiais tiesą daug lengviau užmaskuoti negu veido išraiško- 
mis, balsu ar kūno judesiais. Nesakau, kad žodžiai nesvarbūs — 
labai dažnai žodžiuose išryškėjantys prieštaravimai gali daug 
atskleisti, o sudėtinga kalbos analizė ko gera taip pat padėtų iš- 
aiškinti melą,'** bet dėmesį reikėtų kreipti ne tik į turinį. Mums 
dar teks paaiškinti, kodėl ne visi Žmonės lygina žodžius su vei- 
do išraiškomis, balsu. 


Nauji duomenys apie elgesio suteikiamas apgaulės užuominas 


Kiti per pastaruosius porą metų užbaigti tyrimai patvirtina 
ir papildo tai, kas knygoje Žinau, kad meluoji pasakyta apie vei- 
do ir balso svarbą išsiaiškinant apgaulę. Įvertindami veido iš- 
raiškas, įrašytas videojuostoje, kurioje matėme meluojančias ir 
tiesą sakančias slaugos studentes, pastebėjome dviejų skirtingų 
rūšių šypsenas. Kai jos iš tiesų džiaugėsi, daugelis jų šypsojosi 
nuoširdžia šypsena (5a pav. penktame skyriuje), o meluodamos 
šypsojosi tokiomis šypsenomis, kurias pavadinome „maskuo- 
jančiomis“. („Maskuojančioje“ šypsenoje matyti ne tik besišyp- 
sančios lūpos, bet ir liūdesio [3a pav.], baimės [3b pav.], pykčio 
[3c ar 4 pav.] ar paniekos ženklai.)'8* 

Tokie šių šypsenų rūšių skirtingumai patvirtinti stebint ne 
tik meluojančius vaikus ir suaugusiuosius tiek mūsų šalyje, 
tiek užsienyje įvairiomis aplinkybėmis. Išaiškinome skirtumus 
tarp to, kas vyksta smegenyse, ir ką Žmonės teigia jaučiantys, 
kai šypsosi tikromis šypsenomis ir palyginome jas su kitomis 
šypsenų rūšimis. Patikimiausia užuomina, rodanti, kad šypso- 


14 Mokslininkas Udo Undeutschas iš Vokietijos sukūrė procedūrą, vadinamą teiginių 
analize, kurios pagrįstumą vertindami vaikų liudijimus šiuo metu tikrina nemažai ame- 
rikiečių. 

185 Šie duomenys pateikiami: “Face, Voice, and Body in Detecting Deceit“ by Paul 
Edman, Maureen O'Sullivan, Wallace V. Friesen, and Klaus C. Scherer, Journal of Nonver- 
bal Behavior, vol. 15, 1991, p. 203-215. 

damasis asmuo tikrai jaučia džiaugsmą, yra žiedinio akies rau- 
mens dalyvavimas šypsenoje, ne vien šypsojimasis lūpomis.!*? 
Nepakanka vien pastebėti raukšleles išoriniuose akių kampuo- 
se, nes ir jos dar nėra galutinis įrodymas. Raukšlelės po akimis 
yra nuoširdžios šypsenos užuomina, kai šypsomasi neplačiai, 
kai džiugesys nėra itin didelis. Šypsantis didele plačia šypse- 
na lūpos pačios suformuoja raukšleles, bet dar reikia atkreipti 
dėmesį į antakius. Jei tai nuoširdi šypsena, kurioje dalyvauja 
žiedinis akies raumuo, antakiai šiek tiek nusileis žemyn. Tai 
subtili užuomina, tačiau, kaip išsiaiškinome, Žmonės pajėgūs ją 
pastebėti be jokio specialaus mokymo.!?7 

Išsiaiškinome, kad kai būsimosios slaugytojos meluodavo, 
jos imdavo šnekėti aukštesniais balsais. Toks balso aukščio po- 
kytis rodo intensyvesnį emocinį sujaudinimą, tačiau pats savai- 
me jis nėra melo įrodymas. Jeigu moteris sako gėrisi malonia, 
raminama scena, jos balsas neturėtų tapti aukštesnis. Tačiau 
ne kiekvieno melagio veidas ar balsas suteiks užuominų, kad 
jis meluoja. Kreipiant dėmesį į abu šiuos užuominų apie melą 
šaltinius, melo aiškinimo rezultatai buvo rekordiniai - 8676. Ta- 
čiau vis dėlto 1440 visų spėjimų buvo klaidingi — pasikliaudami 
veido ir balso požymiais manėme, kad asmuo sako tiesą, kai jis 
melavo, ir manėme, kad meluoja, kai jis sakė tiesą. Tad nors šie 
požymiai tinka aiškinant didumą Žmonių, visiems jie netinka. 
Aš ir nesitikiu, kad kada nors pavyktų sukaupti tokį elgesio po- 
žymių rinkinį, kurį būtų galima pritaikyti kiekvienam žmogui. 
Juk iš prigimties talentingi melagiai niekada nebus sugauti me- 
luojant, o asmenų, pasižyminčių ypatingomis individualiomis 
raiškomis, taip pat nepavyks įvertinti pagal kitiems taikomus 
bendresnius požymius. 

Iš tyrimų, kuriuos kaip tik atliekame su dr. Marku Franku, ga- 
vome mano idėją paremiančius pirmuosius patvirtinimus, kad 
yra nepaprastai talentingų melagių iš prigimties, bet yra žmo- 


186 “The Duchenne Smile: Emotional Expression and Brain Physiology II“ by P. Ekman, 
R. J. Davidson, and W.V. Friesen, Journal of Personality and Social Psychology 58, 1990. 

187 M. G. Frank, P. Ekman, and W.V. Friesen “Behavioral Markers and Recognizability of 
the Smile of Enjoyment;" Journal of Personality and Social Psychology 64, 1993, p. 83-93. 

nių, kurie meluoja itin nevykusiai, kuriems niekada nepavyks 
nieko apgauti. Mudu su dr. Franku paprašėme žmones sumeluotiį 
arba pasakyti tiesą pagal du apgaulės scenarijus. Pagal vieną sce- 
narijų jie galėjo padaryti „nusikaltimą“ paimdami iš portfelio 50) 
dolerių, kuriuos galėtų pasilikti, jeigu pavyktų įtikinti kvotėją, jog 
tvirtindami nepaėmę pinigų sako tiesą. Pagal kitą scenarijų jiems 
reikėjo meluoti arba sakyti tiesą išdėstant savo nuomonę tokiomis 
opiomis temomis, kaip abortai arba mirties bausmė. Frankas nu- 
statė, kad tiems, kurie sėkmingai sumelavo pagal pirmąjį scena- 
rijų, gerai pasisekė ir meluojant pagal antrąjį, o tie, kuriuos buvo 
lengva išaiškinti meluojant, kai dėstė neva savo nuomones, buvo 
be vargo išaiškinti ir kai melavo apie vagystę.'** 

Galbūt šie samprotavimai pasirodys savaime suprantami, ta- 
čiau daug kas iš pasakyto ankstesniuose skyriuose tarsi ir leidžia 
manyti, kad tai, ar konkreti apgaulė pavyks, nulemia konkre- 
taus melo ypatybės, ne meluojančio asmens gebėjimas. Veikiau- 
siai svarbus ir vienas, ir kitas veiksnys. Yra žmonių, kurie me- 
luoja taip puikiai ar taip prastai, kad konkretaus melo situacija 
ir detalės didelės reikšmės neturi. Gabieji paprastai išsisuks, o 
mažiau gabius išaiškins. Tačiau ar sėkmingai pameluos didžioji 
dauguma, priklausys nuo to, kam meluoja, apie ką meluoja, kuo 
rizikuoja, jei išaiškintų. 


Ar įmanoma pažinti melagį teismo salėje? 


Per pastaruosius penkerius metus mokydamas policiją, tei- 
sėjus ir advokatus, supratau vieną dalyką ir dabar dažnai per 
seminarus paminiu jį kaip pokštą: baudžiamojo teisingumo 
sistema aiškiai buvo sukurta kažkieno, kuris siekė, kad pažin- 
ti apgaulę iš elgesio būtų neįmanoma. Nusikaltimu įtariamam 
asmeniui suteikiama daugybė galimybių pasirengti ir sure- 
petuoti atsakymus, kol jo byla bus išnagrinėta prisiekusiųjų 
komisijos arba teisėjo. Taigi, jam suteikiama pasitikėjimo su- 
mažinant baimę, kad galėtų būti išaiškintas. Taigi vienas nulis 

188 M.G. Frank and P. Ekman, “The Ability to Detect Deceit Generalizes across Differen! 


Types of High-Stake Lies,“ Journal of Personality and Social Psychology 72, 1997, p. 1429- 
1439. 

teisėjo ir prisiekusiųjų žiuri nenaudai. Tiesioginės ir kryžminės 
apklausos trunka mėnesių mėnesius, jei ne metus, ir taip at- 
bunka įtariamojo emocijos, susijusios su baudžiamuoju įvykiu. 
Taigi, du nulis teisėjo ir prisiekusiųjų nenaudai. Dėl to, kokia 
galybė laiko praeina, kol prasideda bylos svarstymas teisme, 
įtariamasis jau būna pakartojęs melagingą savo istoriją apie 
įvykį tiek kartų, kad jis gali imti ir patikėti savo paties prama- 
nytu pasakojimu, o kai tai įvyksta, liudydamas jis jau tam ti- 
kra prasme nebemeluoja. Tad trys nulis teisėjo ir prisiekusiųjų 
nenaudai. Kai vyksta kryžminė apklausa, kaltinamąjį jau būna 
parengęs advokatas, o gal net kartu jie surepetuoja atsakymus, 
tad į klausimus gali atsakyti paprastai - taip arba ne. Taigi jau 
ir keturi nulis teisėjo ir prisiekusiųjų nenaudai. Na o dabar įsi- 
vaizduokime nekaltą kaltinamąjį, kuris atvyksta į teismą išsi- 
gandęs, kad juo nepatikės. Kodėl prisiekusieji ir teisėjas turėtų 
juo patikėti, jei nepatikėjo policija, kaltintojas, teisėjas, kai jis 
iki teismo prašėsi paleidžiamas? Baimės, kad juo nepatikės, 
požymiai gali būti neteisingai interpretuoti kaip kalto asmens 
baimė būti sugautam. Taigi, ir penki vienas teisėjo ir prisieku- 
siųjų nenaudai. 

Įkalčių ieškotojai, kaip vadiname teisėją ir prisiekusiuosius, 
turi mažai šansų pasikliauti elgesio užuominomis, bet didelius 
šansus turi tie asmenys, kurie atlieka pirminę apklausą arba 
kvotą. Kartais tai policija, o tiriant smurtą prieš vaikus ir sociali- 
nis darbuotojas. Šie žmonės turi geriausias galimybes iš elgesio 
užuominų nustatyti, ar asmuo meluoja. Melagis čia jau neturi 
jokių šansų surepetuoti, ir veikiausiai jis bijos būti sugautas arba 
jausis kaltas dėl padaryto blogio. Nors policija ir socialiniai dar- 
buotojai gali turėti gerų ketinimų, dauguma jų nėra tinkamai 
apmokyti, kaip užduoti netiesioginius ir į atsakymą nenukrei- 
piančius klausimus. Jie nėra išmokyti įžvelgti elgesio užuomi- 
nų, įvertinti, kas teisus, kas meluoja, jie šališki ir linkę daryti 
tipiškas prielaidas.!*? Jiems atrodo, kad kone visi, su kuriais jie 
Susiduria, yra kalti, visi meluoja ir su tokia nuostata jie kone vi- 


"*? Profesorius Johnas Yuille, dirbantis Britų Kolumbijos universitete, vadovauja progra- 
mai, pagal kurią socialiniai darbuotojai mokomi geresnių pokalbių su vaikais metodų. 

sus apklausia. Pirmą kartą tikrinant mano testu policininkus, kai 
jie turėjo pažinti meluojančias studentes, paaiškėjo, jog daugelis 
kiekvieną vaizdo juostoje išvystą asmenį palaikė melagiu. „Nie- 
kas niekada nesako tiesos“, aiškino jie man. Laimei, prisiekusieji 
ne visuomet susiduria tik su nusikaltusiais įtariamaisiais, dėl to 
nėra linkę pradėti nuo prielaidos, kad įtariamasis būtinai kaltas. 


Signalinės vėliavėlės admirolo Poindexterio byloje 


Elgesio užuominos, kurias išduoda veidas, kūnas, balsas, kal- 
bėjimo maniera, savaime dar nėra melo ženklai. Tačiau jos gali 
būti emocijų, nederančių su tuo, kas sakoma, ženklai.:Ar tai gali 
būti ženklai, kad įtariamasis prieš pasakydamas galvoja, ką rei- 
kėtų pasakyti. Šios užuominos tai tarsi vėliavėlės, žyminčios sri- 
tis, kurias reikia tyrinėti. Jos melo tikrintoją įspėja, kad čia kaž- 
kas vyksta, kad tai jis turėtų išsiaiškinti užduodamas daugiau 
klausimų, patikrindamas kitą informaciją. Pažvelkime į vieną 
pavyzdį, kuris rodo, kaip „veikia“ šios vėliavėlės. 

Prisiminkime, kaip 1986 m. viduryje Jungtinės Amerikos 
Valstijos pardavė ginklų Iranui tikėdamosi, kad už tai bus pa- 
leisti Irano siųstų ar jam prijaučiančių grupuočių pagrobti Liba- 
ne laikomi amerikiečių įkaitai. Reagano administracija tvirtino, 
kad tai buvo ne paprastas ginklų keitimas į įkaitus, o pastangos 
atkurti geresnius santykius su ajatola Chomeini Irane pakeitu- 
sia nauja nuosaikia islamiška vyriausybe. Tačiau kilo didžiu- 
lis skandalas paaiškėjus, kad dalis pelno už parduotus Iranui 
ginklus, pažeidžiant Kongrese priimtas Bolando pataisas, buvo 
slapta panaudota nupirkti ginklų „kontroms“- proamerikietiš- 
kai Nikaragvos sukilėlių grupei, kovojančiai su nauja proso- 
vietine sandinistine šios Centrinės Amerikos šalies vyriausybe. 
1986 m. spaudos konferencijoje prezidentas Ronaldas Reaganas 
ir generalinis prokuroras Edwinas Meese patys atskleidė, kad 
lėšos buvo nukreiptos sukilėliams. Kartu jie teigė nieko apie tai 
nežinoję. Jie informavo, kad viceadmirolas Johnas Poindexteris, 
patarėjas nacionalinio saugumo klausimais, atsistatydino, o jo 
kolega jūrų pėstininkų pulkininkas leitenantas Oliveris Northas 

atleistas iš pareigų Nacionalinėje saugumo taryboje. Žiniasklai- 
da plačiai komentavo Irano ir „kontrų“ skandalą, o viešosios 
nuomonės apklausos rodė, jog dauguma amerikiečių netiki pre- 
zidentu Reaganu, kad jis nežinojo apie nelegalų pelno už gin- 
klus nukreipimą sukilėliams. 

Po aštuonių mėnesių pulkininkas leitenantas Northas davė 
parodymus Irano ir „kontrų“ klausimą nagrinėjusiam Kongreso 
komitetui. Jis patvirtino dažnai svarstęs šį reikalą su Centrinės 
žvalgybos valdybos direktoriumi Williamu Casey. Tačiau Casey 
mirė likus trejetui mėnesių iki jo parodymų davimo. Northas 
Kongreso komitetui pasakė, jog Casey buvo jį įspėjęs, kad jam 
teks būti tuo „mušamu“ ir tuo „mušamo“ vaidmeniu, apsau- 
gant prezidentą, su juo gali tekti pasidalinti Poindexteriui. 

Liudydamas Kongreso komitetui dabar jau Poindexteris sakė, 
kad jis vienintelis patvirtino pulkininko Northo planą už ginklų 
pardavimą gautą pelną nukreipti sukilėliams. „Jis patvirtina 
pasinaudojęs savo įgaliojimais, nesakęs prezidentui norėdamas 
apginti Reaganą nuo "politiniu sprogimu gresiančios virsti pro- 
blemos', kuri paskui tikrai sukėlė didžiulį triukšmą. 'Sprendimą 
priėmiau aš“, pasakė jis dalykišku tonu.“'?? 

Kai liudijant buvo paklaustas apie priešpiečius, kuriuos val- 
gęs su velioniu CŽV direktoriumi Williamu Casey, Poindexte- 
ris pareiškė neprisimenąs, kas per tuos priešpiečius šnekėta, 
prisimenąs tik kad valgę sumuštinius. Senatorius Samas Nun- 
nas smarkiai užsipuola Poindexterį dėl tokios susilpnėjusios jo 
atminties ir per kitas dvi minutes Poindexterio veide atsiranda 
dvi itin trumpos pykčio mikroišraiškos, jo balso tonas pakyla, jis 
keturiskart nuryja seiles, padaro daug pauzių, kartoja tuos pa- 
čius žodžius. Šis Poindexterio liudijimo momentas pailiustruoja 
keturis svarbius melo aptikimo principus. 

1. Kai elgesio pokyčiai neapsiriboja vienu modalumu (veido, 
balso ar autonominės nervų sistemos veiklos, kuri pasireiškia, 
pavyzdžiui, seilių rijimu), tai svarbus ženklas, kad vyksta kaž- 
kas svarbaus, ką dar reikėtų patyrinėti. Nereikia ignoruoti ir 
tokių požymių, kuriuos rodo vienos rūšies elgesys, nes tai gali 


50 Time, July 27, 1987, p. 10. 

Buvęs patarėjas nacionalinio saugumo klausimais viceadmirolas 
Johnas Poindexteris 


būti vienintelė turima užuomina, nors patikimiau, - 0 emocijai 
stiprėjant tokių intensyvesnių pokyčių bus, - jei tokie požymiai 
išryškės keliais elgesio aspektais. 

2. Mažiau rizikinga interpretuoti elgesio pokytį nei kokį žmo- 
gaus elgesio ypatumą, kuris nuolat pasikartoja. Poindexteris ne 
taip dažnai dvejodavo šnekėdamas, įterpdavo pauzių, rydavo 
seiles. Tad melo tikrintojas, vengdamas Brokaw spąstų (juos ap- 
rašiau ketvirtame skyriuje), paprastai turėtų stebėti, ar elgesys 
keičiasi. Jei kreipsime dėmesį į šias elgesio teikiamas užuomi- 
nas, neapsigausime, mūsų nesuklaidins atskiro asmens ypatin- 
gos individualios savybės. 

3. Kai reaguojant į konkretų klausimą ar temą elgesys kei- 
čiasi, melo tikrintojas turėtų suprasti, jog paliesta svarbi sritis, 
į kurią reikia atkreipti dėmesį. Nors senatorius Nunnas ir kiti 
kongresmenai spaudė Poindexterį daugeliu klausimų, jo elge- 
sys nedavė jokių užuominų, kol senatorius neėmė klausinėti jo 
apie priešpiečius su Casey. Poindexterio elgesio pokyčiai išnyko 
senatoriui liovusis klausinėti apie priešpiečius ir perėjus prie ki- 
tos temos. Kai elgesio pokyčiai atsiranda užkliudžius tam tikrą 
temą, melo tikrintojas turėtų patikrinti, ar šiuos pokyčius sukėlė 
būtent ji. Vienas būdas, kaip tai padaryti, — pereiti prie kitos te- 
mos, taip padarė Nunnas, o paskui vėl grįžti prie to paties klau- 
simo įsitikinant, ar tie elgesio pokyčiai vėl pasikartos. 

4. Melo tikrintojas turėtų pabandyti sužinoti ir kitus galimus 
elgesio pokyčių paaiškinimus, apsvarstyti, ar nėra kitų alterna- 
tyvų, vien tik apgaulės požymiai. Jei paklaustas apie priešpie- 
čius Poindexteris būtų melavęs, jis veikiausiai susinervintų. Jį 
žmonės pažinojo kaip religingą Žmogų, kurio žmona buvo jų 
bažnyčios diakonė. Veikiausiai jis būtų kankinęsis meluodamas, 
net ir įsitikinęs, kad jo melą pateisina šalies interesai. Tačiau jei 
meluotų, dar tikriausiai lygiai taip pat bijotų, kad jį gali išaiškin- 
ti. Vis dėlto reikia apsvarstyti ir kitas alternatyvas. 

Poindexteris davė parodymus daugelį dienų. Gal per pie- 
tų pertrauką jis paprastai tardavosi su advokatais valgydamas 
žmonos suteptą sumuštinį. Tarkime, šiandien, kai paklausė 
žmoną, ar sutepė sumuštinį, ji suirzusi atsakė: „Johnai, aš ne- 
galiu diena iš dienos tau sutepti sumuštinio, juk man dar tiek 
daug kuo reikia pasirūpinti.“ Ir jei jie pykstasi retai, Poindexte- 
rį kaip tik tai galėjo sunervinti. Tą rytą senatoriui Nunnui už- 
davus klausimą apie priešpiečius, kai Poindexteris pamini, kad 
jie valgę sumuštinius, vėl iškyla dėl ginčo su Žmona susikau- 
pusios emocijos, gal mes kaip tik ir pastebime šiuos jausmus, o 
ne kaltę, kad pamelavo dėl kurio nors Irano ir „kontrų“ aspek- 
to, ne baimę, kad jį gali pagauti meluojant. Neturiu galimybių 
patikrinti, ar mano samprotavimai pagrįsti, bet noriu pasakyti 
štai ką. Melo tikrintojas visuomet privalo apsvarstyti ir kitus ga- 
limus paaiškinimus, ne vien melą, jis turėtų surinkti informaciją, 
kuri padėtų tuos kitus spėjimus atmesti. Iš Poindexterio elge- 
sio tik paaiškėjo, kad per priešpiečius su direktoriumi Cassey 
kalbėta opia tema, bet mes nežinome kokia. Tad neatmetus kitų 
galimybių nereikėtų skubėti padaryti išvadų, jog jis meluoja. 


Oliverio Northo artisto talentas 


Pulkininko leitenanto Northo liudijimas nagrinėjant Irano ir 
„kontrų“ klausimą pailiustruoja dar vieną šioje knygoje išdėsty- 
tą mintį. Northas puikus artisto iš prigimties pavyzdys."?! Neno- 

"1! Ankstesniuose skyriuose vartojau frazę melagis iš prigimties, tačiau ji tarsi implikuoja, 


kad šie žmonės meluos daugiau už kitus, nors tokių įrodymų neturiu. Frazė artistas iš pri- 
gimties geriau išreiškia tai, ką turiu galvoje, tai yra, kad jei jie meluoja, daro tai meistriška! 

Buvęs pulkininkas leitenan- 
tas Oliveris Northas 


riu pasakyti, kad Northas iš tikrųjų melavo (nors jis buvo pripa- 
žintas kaltu, kad melavo anksčiau liudydamas Kongrese), sakau 
tik tai, kad jei būtų melavęs, iš jo elgsenos to nebūtų įmanoma 
suprasti. Jei būtų melavęs, jo melas būtų be galo įtikinamas. Jo, 
kaip artisto, pasirodymas akiai buvo malonus."* 

Tuo metu atlikta nuomonių apklausa parodė, kad dauguma 
Amerikos žmonių Northu žavėjosi. Gal net matė jį kaip Dovydą, 
stojusį į kovą su galinga valstybe Galijotu, Kongreso komitetu. 
Kai kam įspūdį darė ir jo uniforma. Galėjo, aišku, jis būti ir tas 
„nekaltai mušamas“ —- nekaltas, bet prisiimantis kaltę už prezi- 
dentą ar Centrinės žvalgybos valdybos direktorių. Jo patrauklu- 
mą lėmė ir manieros, elgsena. Vienas iš prigimtinio artisto talen- 
to įrodymų yra tai, kad jo elgesį malonu stebėti, jo pasirodymu 
žavimasi. Nėra jokios priežasties manyti, kad tokie žmonės me- 
luoja daugiau už kitus (nors gal jiems galėtų kilti daugiau pa- 
gundų, nes žino, kad pavyks išsisukti), tačiau meluoja jie tobulai. 

Northo liudijimas iškelia ir etinių bei politinių klausimų apie 
valstybės atstovo melą. Kitame skyriuje aptariu ir tą, ir kitus is- 
torinius pavyzdžius. 


"2 Kadangi neturėjau galimybės sutikti Northą ir pats tiesiogiai jo paklausinėti, nesu tik- 
ras, kad mano vertinimas teisingas. Tačiau jo pasirodymas per televiziją tiksliai atitinka 
mano aprašymų. 

DEŠIMTAS SKYRIUS 


Melas viešajame gyvenime 


Ankstesniame skyriuje aprašiau naujausių ir dar vykdomų 
tyrimų rezultatus remdamasis patirtimi, kurią sukaupiau mo- 
kydamas profesionalius melo tikrintojus. Šis skyrius nepagrįs- 
tas jokiais moksliniais įrodymais. Jame remiuosi asmeniniais 
įvertinimais, kuriuos padariau apmąstydamas melo prigimtį, 
ir pastangomis pritaikyti savo tyrinėjimus visuomenės, kurioje 
gyvenu, geresniam supratimui. 


Oliverio Northo melo pateisinimas 


Duodamas parodymus pulkininkas leitenantas Northas vie- 
nu metu pripažino, kad prieš keletą metų melavo Kongresui apie 
gautų lėšų, pardavus Iranui ginklus, paskyrimą proamerikietiš- 
kiems Nikaragvos sukilėliams. „Meluoti man nelengva, —- pasakė 
jis. - Tačiau mums teko įvertinti, kas svarbiau, žmonių gyvybės 
ar melas.“ Northas pacitavo klasikinį melo pateisinimą, kuris 
filosofijoje Žinomas ne vieną amžių. Ką pasakytumėte ginklą 
žvanginančiam žmogui, kuris klausia: „Kur tavo brolis? Aš jį 
nudėsiu.“ Juk tokios aplinkybės mums nesukelia jokių dilemų. 
Meluosime, pasakysime jam melagingą vietą. Kaip sako Olive- 
ris Northas, jei pavojuje atsiduria gyvybė, tenka meluoti. Štai ir 
proziškesnis pavyzdys - užšovę duris tėvai nurodo vaikams, ką 
pasakyti, jei pasibelstų nepažįstamas Žmogus. Jiems juk liepia 
nesakyti, kad jie namuose vieni, bet pameluoti neva tėvai atsi- 
gulė nusnūsti. 

Knygoje, kurią Northas išleido praėjus ketveriems metams 
po liudijimo Kongresui, jis aprašė, ką jautė apklausiamas Kon- 
grese, paaiškino, kodėl savo reikalą laikė teisiu: „Man dauguma 
senatorių, kongresmenų ir net jų samdomi darbuotojai atrodė 

privilegijuoti žmonės, kurie begėdiškai apleido Nikaragvos pa- 
sipriešinimo judėjimą, paliko sukilėlius kariauti su galingu ir 
gerai ginkluotu priešu. O paskui jie dar norėjo pažeminti mane 
už tai, kad padariau tai, ką jie turėjo padaryti! ... Niekada nelai- 
kiau savęs aukščiau įstatymo, niekada neketinau daryti ko nors 
nelegalaus. Visada tikėjau ir tebetikiu, kad Bolando pataisos 
neuždraudė Nacionalinei saugumo tarybai paremti kontrrevo- 
liucionierių. Net ir griežčiausiose pataisose buvo galima rasti 
spragų, kuriomis pasinaudojome, kad padėtume Nikaragvos 
pasipriešinimo kovotojams.“!?* Savo knygoje Northas prisipaži- 
no, kad 1986 m. suklaidino Kongreso narius, kai šie bandė išsi- 
aiškinti, ar jis tiesiogiai teikė pagalbą sukilėliams. 

Northo paaiškinimas, kad melavo gelbėdamas gyvybes, ne- 
pateisinamas visų pirma dėl neaiškumo, ar tikrai gelbėjo gy- 
vybes. Jis teigė, kad dėl Bolando pataisų revoliucionieriai bus 
išžudyti, mat, jomis buvo uždrausta toliau teikti jiems „mirtį 
nešančią“ pagalbą. Tačiau ekspertai nesutarė, ar tokios pagalbos 
sustabdymas sukilėliams reikštų mirtį. Tai buvo politinis spren- 
dimas, dėl kurio diduma demokratų ir respublikonų smarkiai 
nesutarė. Jie tikrai nepasiekė tokio tikrumo, koks būtų viešai tai 
pripažįstančio žudiko grasinimas nužudyti. 

Antras prieštaravimas pateisinti Northo melą, neva jis gelbė- 
jęs gyvybes, kad jis supainiojo melo aukas. Jis melavo ne tam 
asmeniui, kuris pareiškė apie savo ketinimą nužudyti, - jeigu 
kas ir žudytų, tai Nikaragvos armija, ne Kongreso nariai. Nors 
Bolando pataisų priešininkai galėtų tvirtinti, kad kaip tik tokios 
ir būtų pasekmės, tačiau balsavusieji už Bolando pataisas apie 
tokį ketinimą tikrai nebuvo pareiškę, tad negalima teigti, kad 
šiomis įstatymų pataisomis to buvo siekta, jau nekalbant, kad tai 
nebuvo ir paskelbta. 

Išmintingi ir, reikia manyti, tokie pat dorovingi žmonės nesu- 
tarė, kokios galėtų būti „mirtį nešančios“ pagalbos sustabdymo 
pasekmės, ir ar Bolando įstatymų pataisos uždaro visas spra- 
gas tai pagalbai. Užsidegęs Northas neįžvelgė, o jei ir įžvelgė, 
nekreipė į tai dėmesio, kad vieningo sprendimo, dėl kurio visi 


"8 Oliver L. North, Under Fire, New York: Harper Collins, 1991, p. 66. 

racionalūs Žmonės būtų sutikę, šiuo klausimu nebuvo. Northo 
puikybė pastūmėjo jį savo sprendimą laikyti svarbesniu negu 
Kongreso daugumos ir neabejoti, kad tai pakankamas Kongreso 
klaidinimo pateisinimas. 

Trečias Northo pasiteisinimo prieštaravimas, kad melavo gel- 
bėdamas gyvybes, būtų tai, jog jis pažeidė sutartį, kurią buvo 
sudaręs su Kongresu ir kuri jam draudė meluoti. Juk niekas ne- 
įpareigotas sąžiningai atsakyti grasinančiam nužudyti asmeniui. 
Paskelbdamas apie savo ketinimą žudikas sulaužo įstatymą, ku- 
riam ir mes, ir jis paklūstame. Mūsų vaikai nėra įpareigoti sąži- 
ningai elgtis su beldžiančiu į duris nepažįstamu asmeniu, nors, 
žinoma, reikalai susikomplikuoja, jeigu jis sakosi ištiktas bėdos. 
Tačiau visi esame įpareigoti teisingai liudyti Kongreso komite- 
tui ir už melą galime būti nuteisti. Northas turėjo ir papildo- 
mų priežasčių būti teisingu, juk to reikalavo karininko statusas. 
Pulkininkas leitenantas Northas buvo prisiekęs laikytis Konsti- 
tucijos. Meluodamas Kongresui Northas pažeidė Konstitucijos 
skirsnį apie dviejų valstybės valdžių atsakomybę, konkrečiai, 
biudžeto ir vykdomosios valdžios kontrolę, kurią Konstitucija 
suteikia Kongresui."* Juk Northas galėjo rasti kitų būdų prieš- 
tarauti, jei jautėsi suvaržytas politikos, kuri savo nemoralumu, 
kaip jam atrodė, kėlė grėsmę kitiems. Jis galėjo atsistatydinti ir 
viešai reikšti savo protestą prieš Bolando pataisas. 

Ginčai tęsiasi ir dabar, kai patraukiami teisinėn atsakomybėn 
CŽV pareigūnai, tariamai melavę Kongresui. Vienas spaudoje 
neseniai nagrinėtas klausimas, ar CŽV pareigūnams galioja ypa- 
tingos taisyklės, ar jie dėl savo darbo slaptumo gali būti įgalioti 
Kongresui neatskleisti tiesos. Northas gaudavo įsakymus tiesiai 
iš CŽV direktoriaus Cassey, jo veiksmus būtų galima pateisinti 
sakant, kad laikėsi valdybos darbuotojams taikomų normų. 
Davidas Whipple, buvusių CŽV darbuotojų asociacijos di- 
rektorius, sakė: „Mano manymu, jei darbuotojai sugeba prieš 
Kongresą išsisukti tepasakydami tik tiek, kiek būtina, nieko 
blogo čia nėra. Man būtų sunku tuos vyrus už ką nors kaltin- 


"4 Su Konstitucija susijusių panašių problemų aptartis neseniai pateikta straipsnyje: Ed- 
win M. Yoder, Jr., “A Poor Substitute for an Impeachment Proceeding,“ International He- 
rald Tribune, July 23, 1991. 

ti.“195 Ray Cline, irgi išėjęs į pensiją CŽV pareigūnas, pasako- 
jo: „Pagal senas CŽV tradicijas vadovybė turėtų būti apsaugota 
nuo demaskavimo.“'"** Stansfieldas Turneris, kuris 1977-1981 m., 
prezidento Jimmy Carterio laikais, buvo CŽV direktoriumi, tei- 
gia, kad prezidentas neturėtų suteikti CŽV jokių įgaliojimų me- 
luoti Kongresui, anot jo, valdybos darbuotojai turėtų Žinoti, kad 
niekas jų neužstos, jeigu meluos."? 

Būtent tai ir rodo Northo, Poindexterio, o neseniai ir CŽV 
pareigūnų Alano Fierso ir Clairo George patraukimas baudžia- 
mojon atsakomybėn. George yra aukščiausias CŽV pareigūnas, 
patrauktas teisminėn atsakomybėn už tai, kad 1987 m. melavo 
Kongreso komitetui, nagrinėjusiam Irano ir Nikaragvos suki- 
lėlių klausimą. Gerai žinoma, kad CŽV direktorius Cassey rei- 
kalavimo nemeluoti Kongresui per daug nepaisė, tad būtų ga- 
lima ginčytis, ar teisinga bausti žmones, kurie buvo paskatinti 
manyti, kad ne tik daro tai, ko nori prezidentas, bet išaiškinus 
bus ginami. 


Prezidentas Richardas Nixonas ir Votergeito skandalas 


Buvęs prezidentas Richardas Nixonas yra, matyt, dažniausiai 
melu kaltintas valstybės pareigūnas. Jis buvo pirmasis atsistaty- 
dinęs prezidentas, bet ne vien dėl to, kad paprasčiausiai melavo. 
Atsistatydinti priverstas jis buvo ne dėl to, kad 1972 m. birže- 
lio mėnesį Baltųjų Rūmų darbuotojai buvo sugauti Votergeito 
viešbutyje, kai mėgino įsilaužti į Demokratų partijos būstinę. 
Svarbiausia buvo tų įvykių dengimas, melai, kuriuos preziden- 
tas skleidė tam įvykiui pridengti. Vėliau iš Nixono pokalbių Bal- 
tuosiuose Rūmuose paskelbtų garso įrašų sužinota, jog jis sakęs: 
„Man nerūpi, kas įvyko, išsisukite, kaip išmanote, prisidenkite 
penktąja pataisa, jei tai padės, - bet situacija turi būti išgelbėta.“ 

Ir pridengti pavyko, tikrojo įsilaužimo masto neišaiškino 
kone metus, kol Jamesas McCordas, vienas nuteistųjų už įsilau- 


5 Stansfield Turner, “Purge the CIA of KGB Types," New York Times, October 2, 1991, p. 21. 
96 Ibid. 
97 Ibid. 


268 


žimą, teisėjui pasakė, jog tai buvę kur kas didesnis sąmokslas. 
Tada paaiškėjo, kad Nixonas įrašė visus Ovaliniame kabinete 
vykusius pokalbius. Nors prezidentas stengėsi nuslėpti labiau- 
siai kompromituojančią informaciją, Rūmų Teisės komitetui 
pakako įrodymų, kad galėtų pritaikyti apkaltos straipsnį. Kai 
Aukščiausiojo Teismo nurodymu Nixono pareikalauta perduoti 
įrašus didžiajai prisiekusiųjų žiuri, 1974 m. rugpjūčio 9 d. prezi- 
dentas atsistatydino. 

Bėda, man atrodo, čia ne ta, kad Nixonas melavo, nes, manau, 
valstybių lyderiai kartais priversti meluoti, svarbiau, apie ką 
Nixonas melavo, jo melo motyvacija, kam melavo. Jis nebandė 
suklaidinti kitos vyriausybės, Nixono melo auka tapo Amerikos 
tauta. Sunku būtų buvę sugalvoti kokį įmanomą paaiškinimą, 
pavyzdžiui, kad to reikėję kažkokiems užsienio politikos tiks- 
lams. Nixonas nuslėpė, ką žinojo apie nusikaltimą, kad įsilauž- 
ta siekiant pavogti dokumentus iš Demokratų partijos būstinės 
Votergeite. Jis stengėsi išsaugoti postą, nerizikuoti prarasti už 
jį balsavusiųjų palaikymą, jei kartais paaiškėtų, kad jis žinojęs, 
jog jo darbuotojai, siekdami jo pranašumo artėjančiuose rinki- 
muose, sulaužė įstatymą. Pirmasis apkaltos straipsnis kaltino 
Nixoną nusižengus įstatymams, antrasis už piktnaudžiavimą 
valdžia, nesugebėjimą užtikrinti, kad būtų laikomasi įstatymų. 
Pagal trečiąjį straipsnį Nixonas buvo apkaltintas sąmoningu ne- 
paklusimu Teisės komiteto reikalavimui pateikti teismui įrašus 
ir kitus dokumentus. Nixono negalime taip paprastai pasmerkti 
už melą, nors jo nekentę asmenys dažniausiai džiugiai kartoda- 
vo kaip tik šį kaltinimą. Tačiau valstybių vadovai tikrai negalėtų 
atlikti savo darbo, jeigu bet kokiomis aplinkybėmis jiems būtų 
uždrausta meluoti. 


Prezidento Jimmy Carterio melo pateisinimas 
Gerą pavyzdį, kokiomis aplinkybėmis valstybės pareigūno 
melas gali būti pateisintas, galėtume pateikti iš Jimmy Carterio 


prezidentavimo laikotarpio. 1976 m. įveikęs Geraldą Fordą, už- 
ėmusį prezidento postą po Nixono atsistatydinimo, buvęs Džor- 

džijos valstijos gubernatorius Jimmy Carteris išrinktas prezi- 
dentu. Per rinkimų kampaniją Carteris pažadėjo po varginančių 
ir skandalingų Votergeito metų sugrąžinti į Baltuosius Rūmus 
moralę. Jimmy Carteris prieš televizijos kameras nuoširdžiai 
sakė niekada Amerikos žmonėms nemeluosiąs. Tačiau jau po 
trejų metų šiam prezidentui ne kartą teko meluoti slepiant ame- 
rikiečių įkaitų gelbėjimo iš Irano planą. 

Pirmaisiais Carterio prezidentavimo metais islamiškoji fun- 
damentalizmo revoliucija Irano šachą nuvertė nuo sosto. JAV vi- 
suomet rėmė šachą, tad kai jį ištrėmė iš Irano, Carteris leido jam 
atvykti į Jungtines Amerikos Valstijas pataisyti sveikatos. Įniršę 
dėl to Irano kariškiai užgrobė JAV ambasadą Teherane ir paėmė 
įkaitais 60 asmenų. Diplomatų bandymai įveikti įkaitų krizę tru- 
ko ištisus mėnesius, bet jokių rezultatų nedavė. Televizijos Žinių 
laidų vedėjai kiekvieną vakarą skaičiuodavo krizės dienas, pas- 
kui jau ėmė skaičiuoti ir mėnesius, o įkaitai amerikiečiai buvo 
toliau kalinami. 

Netrukus po įkaitų pagrobimo Carteris slapta įsakė kariš- 
kiams ruoštis gelbėjimo operacijai. Pasiruošimas buvo ne šiaip 
paprastai nuslėptas — administracijos atstovai daug kartų skel- 
bė melagingus pareiškimus, kurie turėjo sumažinti bet kokius 
įtarimus apie pasiruošimą. Ne vieną mėnesį Pentagonas, Vals- 
tybės departamentas ir Baltieji Rūmai kartojo, kad įkaitų gelbė- 
jimo misija logiškai neįmanoma. 1980 m. sausio 8 d. prezidentas 
Carteris melavo spaudos konferencijoje sakydamas, kad „karinė 
gelbėjimo operacija tikrų tikriausiai žlugtų ir beveik be abejo- 
nių baigtųsi įkaitų mirtimi.“ "Tuo tarpu „Delta“ karinės pajėgos, 
paslėptos pietvakarinėje Jungtinių Amerikos Valstijų dykumoje, 
jau rengėsi gelbėjimo operacijai. 

Carteris melavo Amerikos žmonėms, nes žinojo, kad ir Iranas 
klauso, ką jis kalba, tad norėjo suteikti jų kariniams vadeivoms 
apgaulingo saugumo jausmą. Carterio nurodymu, jau vykstant 
gelbėjimo misijai, spaudos sekretorius Jody Powellas paneigė, 
kad vyriausybė planuoja įkaitų gelbėjimą. Carteris savo memu- 
aruose rašė: „Bet koks jų kariškių įtarimas, kad gali būti mėgi- 
nama gelbėti įkaitus, grėsė sužlugdyti mūsų planus... Sėkmė 

priklausė nuo visiško netikėtumo.“'?š Prisiminkime, kad Hitleris 
irgi melavo siekdamas įgyti netikėto puolimo pranašumą. Hitle- 
rį smerkiame ne už tai, kad melavo, bet už jo tikslus ir poelgius. 
Valstybės vadovui meluoti, kad įgytų pranašumą prieš priešą, 
savaime dar nėra blogis. 

Carteris melavo visų pirma iraniečiams, kurie sulaužė tarp- 
tautinius įstatymus pagrobdami įkaitais JAV ambasados dar- 
buotojus. Neapgavus Amerikos žmonių ir Kongreso nebuvo kito 
būdo apgauti Iraną. Prezidento melo motyvas dar buvo ir apsau- 
goti amerikietiškąsias karines pajėgas. Melas buvo trumpalaikis. 
Nors kai kurie Kongreso nariai kėlė klausimą, ar Carteris turėjo 
teisę taip elgtis, iš anksto jų neįspėjęs, kaip reikalaujama Karo ga- 
lių rezoliucijoje, Carteris atsakė, jog ši gelbėjimo operacija buvo 
malonės, o ne karo aktas. Carteris buvo pasmerktas dėl žlugu- 
sios gelbėjimo misijos, o ne todėl, kad sulaužė pažadą nemeluoti. 

Stansfieldas Turneris, CŽV direktorius Carterio prezidentavi- 
mo laikotarpiu, rašydamas apie Irano ir Nikaragvos sukilėlių si- 
tuaciją ir apie tai, kad CŽV pareigūnai turėtų būti sąžiningi Kon- 
gresui, iškelia klausimą, ką jis būtų daręs Kongreso paklaustas, 
ar CŽV rengia gelbėjimo operaciją: „Būčiau nežinojęs, ką atsa- 
kyti. Tikiuosi, būčiau pasakęs ką nors, pavyzdžiui, - manau, ne- 
patartina šnekėti apie kokius nors įkaitų problemos sprendimo 
būdus, kad nebūtų padaryta neteisingų išvadų, ir ta informa- 
cija, ko gero, pasiektų Iraną. O paskui būčiau pasikonsultavęs 
su prezidentu, ar man grįžti ir tiesiai atsakyti į šį klausimą.“'? 
Stansfieldas nepasako, ką būtų daręs, jei prezidentas Carteris 
būtų liepęs jam grįžti į Kongreso posėdžių salę ir paneigti, kad 
yra planų gelbėti įkaitus. 


Prezidento Lyndono Johnsono melas apie Vietnamo karą 


Kur kas pavojingesnis buvo prezidento Lyndono Johnsono 
melas, kuriuo jis nuslėpė nuo visuomenės nepalankią informa- 
ciją apie karo Vietname eigą. Johnsonas užėmė prezidento postą 
po 1963 m. Johno E. Kennedy nužudymo, tačiau 1964 m. pats da- 


"8 Jimmy Carter, Keeping Faith: Memoirs of a President, New York: Bantam Books, 1982, p.511. 
1 Žr. 3 išnašą. 

lyvavo rinkimuose. Per rinkimų kampaniją Johnsono oponen- 
tas Arizonos senatorius Barry Goldwateris pareiškė, jog karui 
laimėti pasirengęs panaudoti branduolinius ginklus. Johnsonas 
laikėsi priešingos taktikos: „Mes nesiųsime amerikiečių vaiki- 
nų už dešimties ar devynių tūkstančių mylių, kad jie padarytų 
tai, ką azijiečiai vaikinai turėtų atlikti patys.“ Tačiau išrinktas 
ir įsitikinęs, kad laimėtų karą Vietname, teks pasiųsti karinius 
dalinius, Johnsonas per keletą ateinančių metų į Vietnamą iš- 
siuntė apie pusę milijono amerikiečių vaikinų. Amerika numetė 
ant Vietnamo daugiau bombų nei per visą Antrąjį pasaulinį karą 
buvo numesta apskritai. 

Johnsonas buvo įsitikinęs, kad jam pavyks išsiderėti tinkamą 
sau karo Vietname pabaigą tik tada, jei šiaurės vietnamiečiai ti- 
kės, kad jį palaiko Amerikos visuomenė. Tad Johnsonas atrink- 
davo informaciją, kurią apie karo eigą derėtų pateikti Amerikos 
žmonėms. Karo vadai netrukus suprato, kad jis norėjo gauti tik 
pačius palankiausius pranešimus apie amerikiečių pergales ir 
Vietnamo bei nacionalinio išsivadavimo fronto Vietkongo pra- 
laimėjimus. Tačiau ši apgaulė išaiškėjo 1968 m. sausio mėnesį, 
kai vietnamiečiams švenčiant Naujųjų metų šventę Tet Šiau- 
rės Vietnamas ir Vietkongas perėjo į triuškinamą puolimą, ku- 
ris amerikiečiams ir pasauliui parodė, kad JAV toli gražu karo 
nelaimi. Tet puolimas vyko naujos JAV prezidento rinkiminės 
kampanijos metu. Senatorius Robertas Kennedy, rimčiausias 
Demokratų partijos Johnsono varžovas rinkimuose, pasakė, 
kad Tet puolimas „nuplėšė oficialių iliuzijų kaukę, po kuria net 
nuo savęs slėpėme tikrąją padėtį.“ Po keleto mėnesių Lyndonas 
Johnsonas paskelbė savo sprendimą nesivaržyti dėl prezidento 
posto antrai kadencijai. 

Demokratijos sąlygomis nėra paprastų būdų, kuriais būtų 
galima apgauti kitą tautą neapgaunant savosios, tad ilgą laiką 
palaikoma apgaulė tampa pavojinga politika. Johnsonas savo 
tautą apgaudinėjo ne dienas ir ne savaites, net ne mėnesius. Su- 
kūręs iliuziją, kad pergalė čia pat, Johnsonas atėmė iš rinkėjų 
informaciją, kuri jiems buvo reikalinga, kad galėtų pasirinkti, už 
kurį kandidatą balsuoti. Demokratija negali gyvuoti, jeigu viena 

politinė partija kontroliuoja tą rinkėjams teikiamą informaciją, 
kuri lemia jų balsą. 

Kaip pastebėjo senatorius Kennedy, ir įtariu aš, dar vienas 
šios apgaulės aspektas, kad Johnsonas ir kai kurie jo patarėjai 
beveik patikėjo savo pačių melais. Į šiuos spąstus patenka ne 
vien valstybės pareigūnai. Man atrodo, kad kuo dažniau žmo- 
gus kartoja melą, tuo lengviau patiki juo pats. Kaskart melą kar- 
tojant, vis mažiau dvejojama, ar teisinga apgaudinėti. Daugelį 
kartų melą pakartojęs melagis gali taip su juo susitaikyti, kad 
nė nebegalvos meluojąs. Ir tik bakštinamas ar išgirdęs abejones 
melu prisimins sumelavęs. Nors Johnsonas ir norėjo patikėti 
apgaulingais tvirtinimais, kaip gerai jam sekasi karas, kartais 
galjam net pasirodydavo, kad tai tiesa, vis dėlto abejoju, ar jam 
kada nors pavyko pačiam visiškai apsigauti. 


Erdvėlaivis „Challenger“, tragedija ir saviapgaulė 


Sakydami, kad Žmogus apgavo pats save, susiduriame jau 
su kitokiu reiškiniu. Saviapgaulės auka tapęs žmogus nesuvo- 
kia, kad meluoja sau. Jis neturi ir saviapgaulės motyvo. Saviap- 
gaulės, neabejoju, pasitaiko kur kas mažiau nei teigia kaltinami 
žmonės, norėdami, kad jiems būtų atleista už blogus poelgius. 
Veiksmai, kurie vedė į erdvėlaivio „Challenger“ tragediją, kelia 
klausimą, ar priėmusieji sprendimus, nepaisydami perspėjimų 
apie galimus pavojus, galėjo būti saviapgaulės aukos? Kaip ki- 
taip paaiškinti sprendimą žmonių, kurie žinodami apie pavojų 
rizikavo erdvėlaivį paleisti? 
lijonai žmonių. Apie šio erdvėlaivio startą buvo daug kalbama 
viešai, nes įguloje buvo mokytoja Christa McAuliffe. Per televi- 
ziją šį įvykį Žiūėjo daugybė vaikų, taip pat Christos McAuliffe 
klasės mokiniai. Ji turėjo vesti jiems pamoką iš kosmoso. Tačiau 
tepraėjus septyniasdešimt trims sekundėms nuo starto erdvėlai- 
vis sprogo, visi septyni įgulos nariai žuvo. 

Vakare prieš erdvėlaivio paleidimą bendrovės „Morton Thio- 
kol“, gaminusios paleidimo variklius, inžinierių grupė oficialiai 

rekomendavo atidėti paleidimą, nes naktį pranašaujamas šaltis 
grėsė smarkiai sumažinti guminių izoliacinių žiedų elastingu- 
mą. Jeigu tai įvyktų, dėl ištekėjusio kuro gali sprogti paleidimo 
varikliai. „Morton Thiokol“ inžinieriai paskambino į Naciona- 
linę aeronautikos ir kosmoso administraciją (NASA), vieningai 
ragino numatyto pakilimo datą perkelti į kitos dienos rytą. 
Pakilimo data jau tris kartus buvo atidėta pažeidžiant NASA 
pažadą, kad erdvėlaivio paleidimas vyks pagal numatytą tvar- 
karaštį. Lawrence Mulloy, NASA raketų projektų vadovas, nesu- 
tiko su „Morton Thiokol“ inžinieriais, jis sakė, neva nėra pakan- 
kamų įrodymų, kad šaltis gali pakenkti izoliaciniams žiedams. 
Tą vakarą Mulloy kalbėjosi su „Morton Thiokol“ vadybininku 
Bobu Lundu, kuris vėliau davė parodymus „Challenger“ tra- 
gediją nagrinėti prezidento paskirtai komisijai. Lundas paliu- 
dijo, kad tą vakarą Mulloy paragino jį pasijusti ne inžinieriumi, 
bet vadybininku. Matyt, taip ir pasielgęs Lundas nebesiprieši- 
no erdvėlaivio paleidimui, įtikino ir savo inžinierius. Mulloy 
kreipėsi ir į Joe Kilministerį, vieną „Morton Thiokol“ vicepre- 

zidentų prašydamas jį pasirašyti erdvėlaivio paleidimo do- 
kumentą. Likus penkiolikai minučių iki pusiaunakčio jis taip 
ir padarė, o faksą su paleidimo rekomendacijomis nusiuntė 
NASA. „Morton Thiokol“ raketų projektų direktorius Allanas 
McDonaldas atsisakė pasirašyti oficialų erdvėlaivio paleidimo 
dokumentą. Po dviejų mėnesių McDonaldas buvo priverstas 
palikti tarnybą. 

Vėliau prezidento sudaryta komisija išsiaiškino, kad keturi iš 
svarbiausių NASA vyriausiųjų vykdomųjų pareigūnų, atsakin- 
gų už kiekvieno erdvėlaivio startą, tą vakarą, kai buvo priimtas 
sprendimas paleisti erdvėlaivį, nebuvo informuoti apie nesuta- 
rimą tarp „Morton Thiokol“ inžinierių ir NASA raketų valdy- 
mo vadybininkų. Kennedy kosmoso skrydžių centro erdvėlai- 
vių vadybininkas Robertas Sieckas, Kennedy kosmoso skrydžių 
centro „Challenger“ paleidimo direktorius Gene Thomas, John- 
sono kosmoso skrydžių centro Hjustone transportavimo siste- 
mų vadybininkas Arnoldas Aldrichas ir erdvėlaivių direktorius 
Moore - visi jie paliudijo, kad nebuvo informuoti apie „Morton 
Thiokol“ inžinierių prieštaravimą paleisti erdvėlaivį. 

Kaip galėjo Mulloy paleisti erdvėlaivį, jei žinojo, kad jis gali 
susprogti? Vienas paaiškinimas galėtų būti, kad spaudžiamas 
inžinierių jis tapo saviapgaulės auka. Jis buvo įsitikinęs, kad in- 
žinieriai per daug nuogąstauja dėl nereikšmingų dalykų. Tad 
jei Mulloy iš tiesų tapo saviapgaulės auka, ar jis atsakingas už 
neteisingą sprendimą? Pavyzdžiui, Mulloy būtų pamelavę ir pa- 
sakę, kad jokios rizikos nėra. Juk tuomet tikrai jo nekaltintume, 
kad padarė neteisingą sprendimą. Ar skiriasi ši situacija nuo tos, 
kai jis pats apsigavo? Tikriausiai ne, jei Mulloy iš tiesų apgavo 
pats save. Klausimas tik, ar tai buvo saviapgaulė, ar netinkamas, 
gerai racionalizuotas sprendimas? 

Kad atsakytume į šį klausimą, palyginkime, ką žinome apie 
Mulloy, su vienu iš tų itin aiškių pavyzdžių, kurį dažnai patei- 
kia saviapgaulę nagrinėjantys ekspertai.“ Nepagydoma vėžio 


20 Šiuolaikinę įvairių požiūrių į saviapgaulę aptartį žr.: Self-Deception: An Adaptive Me- 
chanism? ed. by Joan S. Lockard and Delroy L. Paulhus, Englewood Cliffs, N.J.: Prenti- 
ce-Hall, 1988. 

forma sergantis pacientas tikisi pasveikti — nors yra daugybė 
požymių, kad jo auglys piktybinis, sparčiai progresuojantis, jis 
puoselėja klaidingas viltis. Mulloy irgi puoselėjo klaidingą viltį, 
kad erdvėlaivis gali būti paleistas saugiai. (Kad Mulloy galėjo 
tikrai Žinoti, jog šis susprogs, manau, reikėtų atmesti). Sergantis 
vėžiu Žmogus yra įsitikinęs, kad pasveiks, nepaisydamas kuo 
tvirčiausių priešingų įrodymų. Vėžininkas žino, kad jis silps- 
ta, kad jam vis labiau skauda, tačiau viliasi, kad tai tik laikinai. 
Nors buvo informuotas, Mulloy irgi laikėsi klaidingo įsitikini- 
mo. Jis žinojo inžinierių perspėjimą, kad šaltis gali sumažinti ap- 
sauginių žiedų elastingumą, ir jei kuras ištekės, erdvėlaivis gali 
sprogti, tačiau jų susirūpinimą palaikė perdėtu. 

Tai, ką iki šiol aptariau, vis dar nepaaiškina, ar vėžininkas ir 
Mulloy yra sąmoningi melagiai, ar saviapgaulės aukos. Saviap- 
gaulės svarbiausia ypatybė, kad auka nesuvokia savo motyva- 
cijos, verčiančios ją laikytis tokio klaidingo įsitikinimo.* Vėžiu 
sergantis Žmogus sąmoningai nesuvokia, kad jo saviapgaulę 
motyvuoja negalėjimas įveikti artėjančios mirties baimės. Šio 
elemento, nesuvokimo, kokia jo saviapgaulės motyvacija, kaip 
tik ir trūksta Mulloy. Kai jis liepia Lundui pasijusti vadybininku, 
jis parodo, kaip puikiai suvokia, ką privalo daryti, kad nesuabe- 
jotų savo įsitikinimu, jog erdvėlaivis turi būti paleistas. 

Richardas Feynmanas, fizikas, Nobelio premijos laureatas, 
paskirtas į prezidento suformuotą „Challenger“ katastrofos prie- 
žastis nagrinėjusią komisiją, apie valdymo mentalitetą, kuriam 
pasidavė ir Mulloy, rašė taip: „Kai buvo baigtas mėnulio projek- 
tas, NASA ... turėjo įtikinti Kongresą, kad tokius užmojus įvyk- 
dyti tegali jie. Kad Kongresą tuo įtikintų, iš visko sprendžiant, 
atrodė būtina pabrėžti, koks ekonomiškas bus erdvėlaivis, išpūs- 
ti, kaip dažnai jis galės skristi, perdėti, koks jis bus saugus, su- 
reikšminti svarbiausius mokslinius faktus, kurie bus atrasti.“?0! 


* Galėtų atrodyti, jog saviapgaulė tėra kitas Freudo slopinimo teorijos terminas. Tačiau 
reikėtų nurodyti bent du jų skirtumus. Slopinant nuo savęs slepiama informacija kyla iš 
giluminės reikmės asmenybės sanklodoje, bet saviapgaulei tai nebūdinga. Kai kas teigia, 
kad jeigu save apgaudinėjančiam asmeniui atversi tiesą, jam tai padės išsivaduoti nuo 
saviapgaulės, o slopinant toks akivaizdus tiesos iškėlimas neprivers asmens pripažinti 
tiesos. Šių klausimų aptartį žr.: Lockard and Paulhus, Self-Deception. 


?1 Richard Feynman, What Do You Care What Other People Think? Further Adventures of a 
Curious Character, New York: W.W. Norton, 1988. 

Newsweek žurnalas rašė: „Administracija tarsi tapo savo pačios 
reklamos auka, jie ėmė elgtis taip, tarsi kelionė į kosmosą būtų 
toks įprastas dalykas, kaip pavažiavimas autobusu.“ 

Mulloy buvo tik vienas iš daugelio NASA darbuotojų, palai- 
kiusių tuos sutirštinimus. Tad jis veikiausiai bijojo Kongreso re- 
akcijos, jeigu erdvėlaivio paleidimą tektų atidėti ketvirtą kartą. 
Prasta šlovė, kuri prieštaravo išpūstoms, su erdvėlaiviais sieja- 
moms NASA ambicijoms, galėjo neigiamai atsiliepti tolesniam 
darbų finansavimui. Dar vieną kartą atidėta erdvėlaivio paleidi- 
mo data, be abejonių, reiškė tik nieko gero nežadantį triukšmą. 
O rizika dėl oro sąlygų buvo tik galimybė, ne tikra. Net startui 
nepritariantys inžinieriai nebuvo absoliučiai tikri, kad sprogi- 
mas įvyks. Kai kurie iš jų vėliau sakė, jog; likus sekundėms iki 
sprogimo dar vylėsi, kad viskas bus gerai. 

Taigi Mulloy turėtų būti pasmerktas už ydingą sprendi- 
mą, kad nutarė vadovo rūpestį paleisti erdvėlaivį laiku laikyti 
svarbesniu už inžinierių susirūpinimą saugumu. Erdvėlaivių 
saugumo ekspertas Hankas Shuey, kuris NASA pareikalavus 
jos klaida. Padarytas neteisingas sprendimas.“ Tad aiškinti ar 
teisinti šį klaidingą sprendimą kaip saviapgaulę nereikėtų. Rei- 
kėtų smerkti Mulloy, kad apie tai, ką darė ar ko nedarė, nepra- 
nešė savo vyresnybei, kuri turėjo tarti paskutinį Žodį — paleisti 
erdvėlaivį ar ne. Feynmanas pateikia įtikinamą paaiškinimą, 
kodėl Mulloy nusprendė pats prisiimti atsakomybę: „Vaikinai, 
kurie stengiasi gauti Kongreso pritarimą savo darbams, tokios 
kalbos [apie problemas, riziką, panašius dalykus] girdėti neno- 
ri. Geriau, jeigu jie to negirdi, tada gali būti 'sąžiningesni' ir su 
Kongresu - jie juk nenori atsidurti tokioje padėtyje, kai reikės 
Kongresui meluoti! Tad gana greitai nuostatos pakinta: nema- 
loni informacija iš apačios, — na, kad ir tokia, "turime bėdų su 
izoliaciniais žiedais, reikėtų juos sutvarkyti, iki skrydžio; - dide- 
lių viršininkų ir tarpininkų būna nuslopinama, jie tepasako: 'Jei 
aiškinsite apie tuos netikusius žiedus, tai teks patupdyti erdvėlai- 
vį ant žemės ir remontuoti./ O gal: “Ne, ne, skriskite, nes neskris- 
dami prastai pasirodysime.' O gal tiesiog: “Gali man nepasakoti, 

nieko nenoriu girdėti.' Galjie taip tiesiai ir nepasako, kad nenori 
nieko girdėti, bet neskatina ir neigiamų pranešimų, o tai juk pri- 
lygsta tokiam pasakymui.“02 

Mulloy sprendimas neinformuoti vyresnybės apie didelius 
nesutarimus dėl erdvėlaivio paleidimo galėtų būti laikomas 
melu nutylint. Prisiminkime mano melo apibrėžimą antrame 
skyriuje. Meluojama, kai vienas asmuo sąmoningai suklaidina 
kitą neįspėdamas apie šią apgaulę. Nesvarbu, ar sumeluojama 
pasakant ką neteisingą, ar praleidžiant (nepasakant) itin svarbios 
informacijos. Tai tik technikos skirtumai, o rezultatas toks pat. 

Svarbiausia yra įspėjimas. Aktoriai nėra melagiai, jie — vai- 
dmenų imituotojai, nes auditorija žino, kad aktorius vaidins. 
Gal šiek tiek dviprasmiškesnis yra pokerio lošimas, kai taisy- 
klės leidžia kai kurių rūšių apgaulę, pavyzdžiui, akių dūmimą, 
ir nekilnojamojo turto pardavimas, kai niekas nesitiki, kad par- 
davėjas iš pat pradžių pasakys tikrąją pardavimo kainą. Jeigu 
Feynmanas teisus, jeigu NASA vadovaujantys darbuotojai iš 
tiesų neskatino komunikacijos, iš esmės pasakydami nenorintys 
nieko girdėti, tai gali būti laikoma įspėjimu, jog sutinka būti ap- 
gauti. Mulloy, kaip, matyt, ir kiti NASA organizacijoje, žinojo, 
kad blogos naujienos ir sudėtingi sprendimai viršenybės netu- 
rėtų pasiekti. Jeigu taip iš tiesų buvo, tuomet Mulloy negalėtų 
būti laikomas melagiu už tai, kad neinformavo vyresnybės, nes 
jie suteikė teisę apgaudinėti, tad ir žinojo, kad visko jiems pa- 
sakyta nebus. Mano vertinimu, vyresnybė, kuriai jis nepranešė, 
lygiai taip pat, kaip ir apie ją neįspėjęs Mulloy, turėtų būti kalti- 
nama dėl tos nelaimės. Viršininkai juk atsako ne tik už galutinio 
sprendimo paleisti erdvėlaivį priėmimą, bet ir už tokių aplinky- 
bių, kuriomis veikė Mulloy, sukūrimą. 

Feynmanas atkreipė dėmesį į panašumus NASA situacijos 
ir to, kaip elgėsi vidutinio rango pareigūnai, pavyzdžiui, Poin- 
dexteris per Irano ir Nikaragvos sukilėlių skandalą, kai nepra- 
nešė prezidentui apie savo veiksmus. Valdžia griaunama, jei 
sukuriama atmosfera, kurioje pavaldiniai įsitikina, jog tie, ku- 
riems priklauso aukščiausia sprendimų galia, neturėtų būti in- 


202 Ibid., p. 214. 

formuojami apie dalykus, už kuriuos jie galėtų būti apkaltinti, 
taip paliekant jiems, šiuokart prezidentui, galimybę paneigti ką 
nors žinojus. Buvęs prezidentas Harry Trumanas teisingai pa- 
stebėjo, kad „čia atsakomybė ir pasibaigia.“ O juk prezidentas 
ar vyriausiasis vykdomasis pareigūnas privalėtų stebėti, įvertin- 
ti, nuspręsti ir būti atsakingas už padarytus sprendimus. Kitas 
būdas būtų gal ir parankesnė trumpalaikė išeitis, bet ji kenkia 
organizacijos hierarchijai, nes sukelia netikėtus „sprogimus“ ir 
sukuria įteisinto apgaudinėjimo atmosferą. 


Teisėjas Clarence Thomasas ir profesorė Anita Hill 


Nemažai prablaivančių pamokų melo tema 1991 m. rudenį 
davė labai prieštaringi kandidato į Aukščiausiąjį Teismą Clarence 
Thomaso ir teisės profesorės Anitos Hill liudijimai. Dramatiška 
per televiziją transliuojama akistata prasidėjo prieš pat Senatui 
patvirtinant Thomaso kandidatūrą į Aukščiausiąjį Teismą. Pro- 
fesorė Hil paliudijo Senato Teismų komitetui, kad 1981-1983 m. 
laikotarpiu, kai dirbusi Clarense Thomaso padėjėja, iš pradžių 
Švietimo departamento Pilietinių teisių biure, paskui Thomasui 
vadovaujant Lygių įsidarbinimo galimybių komisijai, ji buvusi 
seksualinio priekabiavimo auka. „Jis pasakodavo apie porno- 
grafiniuose filmuose matytus seksualinius aktus, scenas, kaip 
moterys santykiauja su gyvuliais, grupinį seksą ar prievarta- 
vimą... Šnekėdavo apie vyrus su didžiuliais peniais ar moteris 
milžiniškomis krūtimis, dalyvaujančius įvairiuose seksualiniuo- 
se aktuose. Keletą kartų Thomasas jai vaizdingai pasakojo apie 
savo paties seksualinį pajėgumą... Sakė, jeigu kam nors apie tai 
užsiminčiau, sugriautų jo karjerą.“ Ji kalbėjo visiškai ramiai, 
nuosekliai, stebėtojams pasirodė be galo įtikinama. 

Netrukus po jos liudijimo Thomasas visiškai paneigė jos kal- 
tinimus: „Aš nesakiau ir nedariau nė vieno to dalyko, apie ku- 
riuos kalba Anita Hill.“ Po Hill liudijimo Thomasas pareiškė: 
„Norėčiau pradėti kuo tvirčiausiai pareikšdamas, kad neigiu vi- 
sus ir kiekvieną atskirai man pareikštą įtarimą.“ Teisėtai įpykęs 
ant komiteto, kad suteršė jo reputaciją, Thomasas tvirtino esąs 


279 


Clarence Thomasas 


rasistinių paskatų motyvuoto puolimo auka. Jis tęsė: „Aš nega- 
liu nusimesti visų šių kaltinimų, nes jie atitinka nepalankiausius 
stereotipus, kurie šioje šalyje taikomi juodaodžiams.“ Skųsda- 
masis dėl to, ką jį privertęs iškęsti Senatas, Thomasas pasakė: 
„Verčiau jau žudikas būtų paleidęs į mane kulką nei šitas gyvas 
pragaras.“ Šis parodymų teikimas, jo manymu, „rafinuotas lin- 
čas, surengtas juodaodžių aukštuomenei.“ 

Tos savaitės Time žurnale didelė antraštė skelbė: „Tautai ste- 
bint, du patikimi, puikiai mintis dėstantys liudininkai pateikia 
prieštaringus liudijimus apie prieš dešimtį metų vykusius įvy- 
kius.“ Skilties redaktorė žurnalistė Nancy Gibbs Time žurnale 
rašė: „Net ir išklausius visų tų skaudžių liudijimų, kas dabar 
galėtų pasakyti žinantis, kaip buvo iš tiesų? Kuris iš šių dviejų 
epinio masto melagis?“ 

Aš sutelkiu dėmesį į šiek tiek siauresnį reiškinį, į Hill ir Tho- 
maso elgesį, kai kiekvienas jų liudijo komitetui dar prieš Anitai 
iškeliant bylą, ne į kiekvieno jų gyvenimo istoriją, ne į liudinin- 
kų parodymus apie vieną ar kitą. Įvertindamas tik elgesį jokios 

ypatingos informacijos negavau. Pastebėjau tik ką rašė ir spau- 
da, kad kiekvienas šnekėjo ir elgėsi tikrai įtikinamai. Tačiau iš 
šios konfrontacijos galima padaryti svarbių išvadų apie melą ir 
elgseną. 

Nė vienam iš jų nebūtų buvę lengva sąmoningai meluoti ste- 
bint visai tautai. Abu tikrai daug kuo rizikavo. Tereikia pagalvoti, 
kaip būtų pasibaigę, jeigu bent vienas būtų elgęsis taip, kad tie- 
siogiai ar ne, žiniasklaidos ar Amerikos žmonių būtų įvertintas 
kaip melagis. Bet to neįvyko — abu atrodė taip, lyg sakytų tiesą. 

Sakykime, teisi buvo Hill, ir Thomasas sąmoningai nuspren- 
dė meluoti. Jei jis būtų susipažinęs su šios knygos antru sky- 
riumi, ten būtų radęs mano patarimą, kad baimės išaiškinimo 
jausmą geriausia nuslėpti pridengiant apsimestine kita emocija. 
Pateikdamas pavyzdį iš Johno Updike romano Susituokime, ap- 
rašiau, kaip neištikima žmona Ruta galėtų apkvailinti įtarų vyrą 
pati jį užsipuldama, pati pratrūkdama pykčiu ir priversdama jį 
gintis, kodėl ja netiki. Kaip tik taip ir pasielgė Clarense Thoma- 
sas. Jo pyktis išsiveržė galingai, pykčio taikiniu tapo ne Anita 
Hill, bet Senatas. Jam padėjo ir tai, kad pavyko sužadinti visų 
įpykusių ant politikų užuojautą ir pasirodyti jų akyse tarsi Do- 
vydu, stojančiu į kovą su Galijoto galybe. 

Kaip Thomasas, užsipuldamas Hill, būtų praradęs visų prijau- 
čiančių simpatiją, taip pat ir senatoriai būtų praradę tautos palan- 
kumą, jei būtų užsipuolę Thomasą, juodąjį, teigiantį, neva jis lin- 
čiuojamas už priklausomybę aukštuomenei. Jei jis ketino meluoti, 
jam būtų buvę geriau nežiūrėti Anitos liudijimų, kad senatoriams 
nebūtų buvę galimybės tiesiogiai apie tai jam užduoti klausimų. 

Nors tokie samprotavimai patiktų tiems, kurie iki jam liudi- 
jant buvo Thomaso priešininkai, tai dar neįrodo, kad jis melavo. 
Jis galėjo užpulti Senato komitetą ir sakydamas tiesą. Jei melavo 
Hill, tuomet Thomasas turi teisę pagrįstai pykti ant Senato, kam 
klausė jos istorijų, kurias ši iškėlė į viešumą paskutinę akimirką, 
kai politiniai priešininkai, besistengiantys sutrukdyti jo pasky- 
rimui į Aukščiausiąjį Teismą, rodos, jau pralaimėjo. Jei Hill me- 
lavo, Thomasas galėjo taip nervintis ir pykti, kad nebūtų galėjęs 
žiūrėti, kaip ji liudija per televiziją. 

Anita Hill 


Ar galėjo meluoti Anita Hill? Menka tikimybė, nes jei ji būtų 
melavusi, būtų bijojusi, kad melas gali išaiškėti, tačiau ji nepa- 
rodė nė trupučio baimės dėl to. Ji liudijo šaltakraujiškai, ramiai, 
beveik be jokių emocijų. Tačiau apgaulės užuominų nebuvimas 
elgesyje dar nereiškia, kad asmuo sako tiesą. Anita Hill turėjo 
laiko pasiruošti ir surepetuoti savo istoriją. Dėl to ji galėjo me- 
luoti įtikinamai, nors mažai tikėtina. 

Labiau tikėtina, kad melavo ne Anita, o Thomasas, bet yra 
dar trečia galimybė, kuri, man atrodo, labiausiai įtikina. Galėjo 
nė vienas nesakyti tiesos, tačiau galėjo nė vienas ir nemeluoti. 
Pavyzdžiui, įvyko kažkas, bet ne tiek, kiek pasakoja profesorė 
Anita Hill, ir daugiau, nei prisipažįsta teisėjas Thomasas. Jei iki 
liudijimo ji savo išpūstus kaltinimus, o jis neigimus kartojo daug 
kartų, mažai šansų, kad nors vienas iš jų prisimins, jog jų Žo- 
džiai nėra visiška tiesa. 

Thomasas gal jau ir pamiršo, ką jis iš tiesų sakė, o jei ir prisi- 
mena, tai padailintą versiją. Tada jo pyktis dėl profesorės kalti- 
nimų būtų visiškai pateisintas. Jis nemeluoja, jis sako tiesą, kaip 

pats mato ir prisimena. O jei Hill dėl kokios nors priežasties, 
nepagarbos ar įžeidimo, tikro ar prasimanyto, ant jo pyksta, jei 
tebeniršta dėl kokios kitos priežasties, per tiek laiko ji jau galėjo 
pagražinti, pridėti detalių, padidinti, kas iš tiesų buvo sakoma. 
Ji irgi sako tiesą, tokią, kokią ją prisimena, kokia tiki. Tai panašu 
į saviapgaulę, tik pagrindinis skirtumas, kad čia neteisingas įsi- 
tikinimas susiklosto per ilgesnį laiką, kaskart pakartotas jis vis 
po truputėlį patobulinamas. Kai kurie apie saviapgaulę rašę au- 
toriai neatkreipė dėmesio į šį svarbų skirtumą. 

Iš jų elgsenos neįmanoma pasakyti, kuris pasakojimas teisin- 
gas, - meluoja jis ar ji, ar nė vienas nesako tikros tiesos? Tačiau, 
kai žmonių įsitikinimai tvirti, - ojie tvirti tokiais klausimais, kaip 
seksualinis priekabiavimas, kokios asmenybės turi teisę patekti 
į Aukščiausiąjį Teismą, kokie turi būti senatoriai, kokie yra vy- 
rai ir apie kitus dalykus, - jiems sunku pripažinti, kad nežino, 
kokias padaryti išvadas. Kai susiduriama su tokia dviprasmiška 
situacija, dauguma Žmonių stengiasi įveikti ją manydami, kad iš 
elgsenos gali atspėti, kas sako tiesą. Ir paprastai jie nusprendžia, 
kad teisus tas žmogus, kuriam palankumą pajuto iš pat pradžių. 

Tad nereikėtų manyti, jog elgesio užuominos nenaudingos, 
reikėtų tik Žinoti, kada jos tokios naudos duos, kada ne, o kada 
teks susitaikyti, jog negalėsime pasakyti, ar Žmogus meluoja, 
ar ne. Kaltinimams seksualiniu priekabiavimu galioja senaties 
įstatymas, juos reikalaujama pateikti per 90 dienų. Viena to 
priežasčių, kad per tiek laiko įvykiai dar nepasensta, o geriau 
pastebimos elgesio teikiamos apgaulės užuominos. Jei būtume 
galėję kiekvieną jų stebėti praėjus vos kelioms savaitėms po ta- 
riamo seksualinio priekabiavimo, iš jų elgesio būtų lengviau 
įvertinti, kas sako tiesą. Tada gal ir kaltinimai bei jų neigimas 
skambėtų kitaip. 


Melo šalis 
Prieš keletą metų maniau, kad Amerika tapo melų šalimi: 


Lyndonas Johnsonas melavo apie Vietnamo karą, Nixonas liū- 
dnai pagarsėjo dėl Votergeito skandalo, Reaganas dėl Irano ir 

Nikaragvos sukilėlių peripetijų, taip ir neišaiškintas paslaptin- 
gas senatoriaus Edvardo Kennedy vaidmuo, susijęs su jo pa- 
žįstamos moters mirties Čapakidike aplinkybėmis; senatoriaus 
Baideno plagiatas, buvusio senatoriaus Gary Harto melas 1984 
m. per prezidentinę kampaniją apie meilės romaną. Ir tai jau ne 
tik politika: melai versle perduodami iš kartos į kartą, Volstry- 
to skandalai, taip pat skandalai dėl santaupų ir paskolų, melas 
sporte, pavyzdžiui, žymus beisbolininkas Pete Rose slėpė, kad 
lošia azartinius lošimus, o olimpinis sportininkas Benas John- 
sonas, kad vartojo narkotikus. Bet 1990 m. gegužės mėnesį man 
teko penketą savaičių skaityti paskaitas Rusijoje. 

Jau buvau Rusijoje lankęsis 1979 m. kaip Fulbraito akademi- 
nių mainų programos profesorius, tad nustebau pamatęs, kad 
1990 m. žmonės tapo daug atviresni. Jie jau nebijojo šnekėtis su 
amerikiečiais ar kritikuoti savo vyriausybę. „Jūs atvykote būtent 
į tą šalį, - dažnai jie kartodavo man. — Čia juk melo šalis! Septy- 
niasdešimt melo metų!“ Taigi rusai man nuolat kartojo visuomet 
žinoję, kad jų vyriausybė jiems meluoja. Per penketą ten pra- 
leistų savaičių pamačiau, kad jie apstulbę klausosi apie naujus 
melus, kokių anksčiau nė neįtarė. Skaudus pavyzdys buvo tiesa 
apie Leningrado žmonių kančias per Antrąjį pasaulinį karą. 

Vos nacistinė Vokietija 1941 m. įsiveržė į Rusiją, nacių dali- 
niai apsupo Leningradą (dabar Sankt Peterburgas). Apgultis tru- 
ko 900 dienų. Tada Leningrade mirė pusantro milijono Žmonių, 
daugiausia iš bado. Beveik kiekvienas suaugusysis, kuriuos man 
teko sutikti, pasakodavo apie žuvusius šeimos narius per Lenin- 
grado blokadą. Tačiau tuo metu vyriausybė pranešė, kad žuvu- 
siųjų per blokadą civilių skaičiai padidinti. Gegužės mėnesį, kai 
visa šalis šventė pergalę prieš nacius, sovietų vyriausybė prane- 
šė, kad kare Žuvo tiek daug todėl, kad trūko karininkų vadovau- 
ti sovietų daliniams. Sovietų vadas Stalinas, tvirtino vyriausybė, 
išžudė daugybę savų karininkų dar prieš prasidedant karui. 

Tad iškyla ne tik seni praeities melai, jis klesti ir šiandien. 
Praėjus vos metams po Michailo Gorbačiovo atėjimo į valdžią 
Černobylio atominėje elektrinėje įvyko katastrofinis sprogimas. 
Radiacijos debesis nuplaukė virš Vakarų ir Rytų Europos šalių 

teritorijų, tačiau sovietų vyriausybė iš pradžių nieko neprane- 
šė apie avariją. Skandinavijos šalių mokslininkai užregistravo 
aukštą radiacijos lygį atmosferoje. Po trijų dienų sovietų pa- 
reigūnai pripažino, kad įvyko didžiulė avarija, patvirtino mi- 
rus trisdešimt du žmones. Gorbačiovas apie tai prabilo viešai 
praėjus kelioms savaitėms. Daugiausia dėmesio jo kalboje buvo 
skiriama Vakarų reakcijai. Vyriausybė taip niekada ir neprisipa- 
žino, kad Žmonės iš tų teritorijų nebuvo pakankamai anksti eva- 
kuoti, kad daugelis susirgo spinduline liga. Šiuolaikinių rusų 
mokslininkų apskaičiavimu dėl Černobylio avarijos pasekmių 
gali mirti iki 10 000 žmonių. 

Visa tai aš sužinojau iš ukrainiečių gydytojo, su kuriuo vienoje 
naktinio traukinio kupė vykau į Kijevą. Komunistų partijos nariai 
išgabeno savo šeimas, pasakojo jis, tačiau visiems kitiems prane- 
šė, kad pasilikti visiškai saugu. Šis gydytojas dabar gydo jaunas 
kiaušidžių vėžiu sergančias merginas, o anksčiau jaunos moterys 
paprastai tokiomis ligomis nesirgdavo. Spinduline liga sergančių 
vaikų palatoje kūneliai naktį švyti. Susikalbėti mums buvo nelen- 
gva, aš taip ir nesupratau, ar jis kalbėjo rimtai, ar metaforiškai. 
„Gorbačiovas meluoja mums lygiai tai pat, kaip ir visi kiti, — tarė 
jis. - Jis Žino, kas įvyko, žino ir tai, kad mes jo melus perprantame.“ 

Susitikau su psichologų, kuris buvo paskirtas kalbėtis su 
Černobylio apylinkėse gyvenančiais žmonėmis, kad įvertintų, 
kaip po trejų metų jie įveikia streso dėl šio įvykio padarinius. 
Jo nuomone, padariniai būtų lengvesni, jeigu nesijaustų taip 
savo vyriausybės užmiršti. Jis oficialiai rekomendavo Gorba- 
čiovui kreiptis į tautą ir pasakyti: „Mes padarėme baisią klaidą 
neįvertindami, koks aukštas buvo radiacijos lygis. Mes privalė- 
jome evakuoti jūsų kur kas daugiau ir kur kas greičiau, tačiau 
neturėjome kur jūsų dėti. Sužinoję apie savo klaidą privalėjome 
pasakyti jums tiesą, tačiau to nepadarėme. Dabar norime, kad 
jūs Žinotumėte tiesą, kad Žinotumėte, jog tauta jus užjaučia. Mes 
pasirūpinsime jūsų sveikata ir tikimės, kad jums viskas bus ge- 
rai.“ Tačiau ši rekomendacija atsako nesulaukė. 

Pyktis dėl melo apie Černobylį dar neužgeso. 1991 m. gruo- 
džio pradžioje, praėjus daugiau kaip penkeriems metams po 

Černobylio avarijos, Ukrainos parlamentas pareikalavo, kad Mi- 
chailas Gorbačiovas ir septyniolika kitų sąjungos ir ukrainiečių 
pareigūnų būtų patraukti baudžiamojon atsakomybėn. Ukrai- 
nos parlamento komisijos, tyrusios avariją, pirmininkas Volodi- 
miras Javorivskis sakė: „Visa vadovybė, pradedant Gorbačiovu 
ir baigiant koduotų telegramų šifruotojais, žinojo radioaktyvaus 
užterštumo lygį.“ Ukrainos vadovai sakė, kad prezidentas Gor- 
bačiovas „pats asmeniškai nuslėpė radiacijos mastą.“ 

Ištisus dešimtmečius sovietų žmonės mokėsi, kad norint ką 
pasiekti būtina palenkti arba apeiti įstatymus. Šioje šalyje me- 
las ir apgaulė tapo įprastais dalykais, visi žinojo, kad sistema 
korumpuota, įstatymai neteisingi, kad norint išgyventi juos 
tenka apeiti. Visuomenės institucijos negali funkcionuoti, jeigu 
visi mano, kad bet kokius įstatymus reikia sulaužyti arba apei- 
ti. Nesu įsitikinęs, kad kokios nors permainos vyriausybėje to- 
kias nuostatas galėtų sparčiai pakeisti. Šiuo metu niekas netiki, 
kad dabartine vyriausybe galima tikėti. Nedaug sutikau, kurie 
tikėtų Gorbačiovu, o juk buvo likę metai iki nepavykusio 1991 
m. rugpjūčio pučo. Tauta negali išlikti, jei niekas netiki, ką sako 
vadai. Gal dėl to gyventojų dauguma pasirengusi, netgi trokšta 
turėti stiprų lyderį, kurio tvirtinimai drąsūs, o veiksmai pakan- 
kamai tikri, kad galėtų palenkti masių pasitikėjimą. 

Amerikiečiai pajuokauja apie meluojančius politikus: „Kaip 
žinoti, kada politikas meluoja? — Kai tik jis judina lūpas!“ Ta- 
čiau vizitas į Rusiją mane įtikino, kad mes, kitaip nei jie, dar 
tikimės, kad mūsų lyderiai elgsis teisingai, nors ir įtariame, kad 
jie taip nesielgs. Įstatymai veikia, kai dauguma žmonių įsitikinę 
jų teisingumu, tik mažuma įsitikinusi, kad įstatymą pažeisti yra 
teisinga. Demokratijos sąlygomis vyriausybė funkcionuoja tik 
tada, kai dauguma Žmonių tiki, kad dažniausiai jiems sakoma 
tiesa, kai yra pagrindo tikėtis tiesos ir teisingumo. 

Nė vieni svarbesni santykiai ilgiau netvers, jeigu nebus pasi- 
tikėjimo. Jei išsiaiškinate, kad jūsų draugas jus išdavė, kad jis ne 
kartą savanaudiškai melavo, tokia draugystė tęstis negali. Nega- 
li ir santuoka būti ne daugiau nei didelis nesusipratimų kamuo- 
lys, jei vienas sutuoktinis išsiaiškina, kad kitas apgaudinėjo jį, ir 

ne vieną, bet daug kartų. Nemanau, kad kokia nors vyriausybės 
forma galėtų ilgai išsilaikyti, nebent panaudotų jėgą savo tautą 
prispausti, jei žmonės neabejotų, kad vadai visada meluoja. 

Nemanau, kad mes jau šito pasiekėme. Valstybės pareigūnų 
melas ir toliau traukia žiniasklaidos dėmesį, jis smerkiamas, o ne 
garbstomas. Melas ir korupcija jau mūsų istorijos dalis. Jie jokia 
naujiena, tačiau ir toliau laikomi nukrypimu nuo normos, o ne 
norma. Mes ir toliau tikime, kad niekšais pajėgsime nusikratyti. 

Nors Votergeito skandalas ir Irano bei Nikaragvos sukilėlių 
krizė galėtų būti laikomi įrodymu, kad amerikietiškoji sistema 
žlugo, tuo pat metu šiuos įvykius galima vertinti ir kaip prie- 
šingo įrodymus. Nixonui teko atsistatydinti. Kai Aukščiausio- 
jo Teismo pirmininkas Warrenas Burgeris prisaikdino Nixoną 
pakeitusį prezidentą Geraldą Fordą, vienam iš dalyvaujančių 
senatorių jis pasakė: „Tai suveikė, ačiū Dievui, [sistema] suvei- 
kė.“20 Northas, Poindexteris, dabar kiti traukiami baudžiamo- 
jon atsakomybėn už tai, kad melavo Kongresui. Kongrese svars- 
tant Irano bei Nikaragvos sukilėlių klausimą, kongresmenas Lee 
Hamiltonas įspėjo Oliverį Northą tokia Tomo Jeffersono citata: 
„Menas valdyti yra menas būti sąžiningam.“ 


25 Time, August 19, 1974, p. 9. 


VIENUOLIKTAS SKYRIUS 


Nauji duomenys apie melą 
ir melo tikrinimą 


Šį skyrių parašiau leisdamas šios knygos trečiąjį leidimą ir 
sudėjau į jį naują medžiagą, kurios nėra paskutiniame 1992 m. 
amerikietiškajame leidime. Visų pirma jame aprašau melo ir 
kitų neteisingo informavimo formų naujus rastus skirtumus. 
Antra, aptariu žmogų meluoti skatinančius motyvus. Pagaliau 
apsvarstau gausias priežastis, kurios galėtų paaiškinti, kodėl 
žmonėms ir toliau nelabai sekasi išaiškinti melagius. Šiame 
skirsnyje papasakosiu du naujus atradimus - jog mes jau daug 
sėkmingiau pažįstame melą iš veido išraiškų nei aprašyta anks- 
tesniuose skyriuose, taip pat išaiškinome, kad yra ir kitų profe- 
sijų grupių, kurios atskiria melą iš elgsenos užuominų taip pat 
gerai, kaip Slaptosios tarnybos darbuotojai.* 


Nauji skirtumai 


Sisela Bok?“* sąmoningą nuslėpimą vadina slapumu. Manau, 
kad tai reikalą tik supainioja, nes slapumą nuo melo nuslėpi- 
mo skiria įspėjimas. Aš slapumo terminu apibūdinčiau tokią 
situaciją, kai įspėja apie ketinimą neatskleisti informacijos. Pa- 
vadindami ką nors paslaptimi mes pareiškiame savo teisę šito 
neatskleisti, išsaugoti jo slaptumą. Paslaptį gali saugoti vienas 
asmuo, 0 kartais du ar daugiau Žmonių gali nuo kitų slėpti in- 
formaciją, kurią laiko slapta. Jeigu klausiu dukrą, ar ji turi vai- 
kiną, ji gali visai teisėtai man pasakyti, kad „tai paslaptis“. Jei 


* Esu dėkingas Helenai Kroninai iš Londono ekonomikos mokyklos už klausimą, kodėl 
evoliucija neparengė mūsų geriau pažinti melą, taip pat Markui Frankui iš Ratgerso 
universiteto ir Richardui Schusteriui iš Haifos universiteto už daugybę naudingų šio 
rankraščio komentarų. 


24 S. Bok, Secrets, New York: Pantheon, 1982. 

ji iš tiesų turi vaikiną, tuomet nuo manęs tai nuslėpė, tačiau tai 
jau pripažinta paslaptis. Sakykime, aš nebūčiau jos apie tai pa- 
klausęs, bet iš ankstesnių pokalbių ji žino, kad mane tai domina. 
Jeigu ji turi vaikiną, tačiau man nesako, vadinasi, nuo manęs tai 
slepia, bet tai ne paslaptis, nes ji nepareiškė savo teisės slėpti 
tiesą, bet tai ir ne melas, nes man nebuvo pažadėjusi būtinai pra- 
nešti apie savo romantiškus susižavėjimus. 

Sulaužytas pažadas nėra melas. Likus savaitei iki prezidento 
Clintono atėjimo į valdžią reporteris apkaltino jį sulaužius pa- 
žadą dėl emigracijos iš Haičio, mat, dabar jis jau žiūri į šį klausi- 
mą taip, kaip ir ankstesnis prezidentas Bushas, o juk jo politiką 
kritikavo per rinkimų kampaniją. Clintonas pyktelėjęs pareiškė, 
kad amerikiečiai laikytų jį kvailiu, jeigu aplinkybėms pasikei- 
tus jis nepakeistų savo politikos. Mano požiūriu, Clintonas būtų 
melavęs tik tada, jeigu kritikuodamas Bushą būtų žinojęs, kad 
pats ketina laikytis tokios pačios politikos. Tada ir Bushą, kuris 
baigiantis kadencijai padidino mokesčius, galėtume pavadinti 
melagiu. Ir tikrai, juk per rinkimų kampaniją buvo pažadėjęs 
mokesčių nedidinti, tačiau meluojant jį būtų galima apkaltinti 
tik tada, jei būtų įrodyta, kad duodamas tokį pažadą ketino jį 
sulaužyti. 

Negalėjimas prisiminti nėra melas, nors išaiškinti melagiai 
dažnai bando pateisinti savo melus skųsdamiesi sušlubavusia 
atmintimi. Nieko neįprasta užmiršti veiksmus, dėl kurių apgai- 
lestaujame, bet iš tikrųjų užmiršus jie nebeturėtų būti laikomi 
melu, nes nebėra iš ko rinktis. Dažnai neįmanoma įsitikinti, ar 
žmogus tikrai pamiršo, ar skundas nusilpusia atmintimi pats sa- 
vaime yra melas. 

Jei asmuo neteisingai praneša apie tai, kas iš tiesų įvyko, tai 
nebūtinai reiškia, kad jis ketino suklaidinti, ir jei sąmoningai 
neketino suklaidinti, neteisingas tvirtinimas neturėtų būti laiko- 
mas melu. Kodėl turėtų būti svarbu, ką galime vadinti neteisin- 
gu tvirtinimu? Tai nėra vien semantikos ar apibrėžimo klausi- 
mas. Jei asmuo nemeluoja, jei nemano, kad jis apgaudinėja, nors 
iš tikrųjų taip yra, manyčiau, kad jo elgsena bus teisaus žmo- 
gaus elgsena. Neturėtų atsirasti jokių elgesio užuominų, rodan- 

čių, kad jo informacija neteisinga, jei asmuo tuo momentu yra 
įsitikinęs, kad nemeluoja. Nors šio spėjimo tiesioginių įrodymų 
neturiu, jis neprieštarauja mano bendrajai teorijai apie tai, kada 
elgesys išduoda melą, ir šį tvirtinimą paremia kiti įrodymai.“ 
Yra ne vienas būdas žmonėms suteikti melagingą informaciją, 
kurią jie laiko teisinga. 

Žmonės neteisingai interpretuoja įvykius, ypač kitų žmonių 
veiksmų prasmę ir vienaip ar kitaip pasielgti paskatinusius kitų 
žmonių motyvus. Jei žmogus interpretuoja dalykus taip, kad jie 
teigiamai parodo jį patį, kad suteikia jam galimybę daryti, ko jis 
pageidauja, dar nereiškia, kad šis Žmogus būtinai meluoja, o ne 
paprasčiausiai klaidingai interpretuoja. Tokį reiškinį nebūtinai 
laikysime saviapgaulės išraiška. Ne kiekvienas klaidingas su- 
pratimas arba klaidinga interpretacija yra saviapgaulė. 

Štai įtariamas prievartavimu asmuo tikina, kad auka pati no- 
rėjusi su juo seksualinių santykių. Taip sako net tie prievartau- 
tojai, kurie puikiai Žino, kad auka visiškai nenorėjo, jie meluoja 
stengdamiesi išvengti bausmės, ir toks tvirtinimas pats savaime 
nėra melagingas. Net jei tai ir neįtikėtina, galima įsivaizduoti, 
kad tai gali būti tiesa. Tarkime, auka buvo išprievartauta per 
pasimatymą, ji buvo drovi ar labai baili, protestavo tik vieną- 
kart, ne itin griežtai, o paskui nesipriešino. Prievartautojas ga- 
lėtų klaidingai interpretuoti pradinį protestą, o tai, kad auka 
vėliau nebeprotestavo, jis gali klaidingai aiškinti kaip sutikimą. 
Ar prievartautojas būtų saviapgaulės auka? Manau, ne, išskyrus 
tuos atvejus, jei tikrai būtų Žinoma, kai jis visiškai nesuvokė, jog 
klaidingą aukos elgesio interpretaciją nulėmė jo troškimas pa- 
tenkinti savo poreikius. Tad ar buvo prievarta? Bijau, atsakyti 
reikėtų — taip, nors prievartautojui taip gali ir neatrodyti, jis gali 
ir toliau teigti, kad jo auka netiesiogiai sutiko. Viena priežasčių, 
kodėl šitaip tvirtinančio asmens elgesys gali pasirodyti įtikina- 
mas, yra ta, kad jis nemano meluojąs, jis tuo tiki. (Žr. Crosso ir 


5 P. Ekman, W. V. Friesen, and M. O'Sullivan, “Smiles When Lying,“ Journal of Persona- 
lity and Social Psychology 54, 1988, p. 414—430; P. Ekman, M. O'Sullivan, W. V. Friesen, 
and K. R. Scherer, “Face, Voice and Body in Detecting Deception,“ Journal of Nonverbal 
Behavior, 15, 1991, p. 125-135. 

Saxe*““ šios problemos kritiką, kurią jie išdėsto aptardami liudi- 
ninkų tikrinimą poligrafu vaikų seksualinės prievartos bylose). 

Suprantama, tai ne vienintelė priežastis, kodėl vienas ar kitas 
asmuo gali visiškai įtikinti. Artistai iš prigimties turi gebėjimą 
susilieti su atliekamu vaidmeniu, akimirką visiškai tikėti tuo, ką 
sako, o kadangi jie tuo tiki, jų ir elgesys atrodo įtikinamas. 

Patikėti, kad jos ar jo neteisingas tvirtinimas yra tiesa, asmuo 
gali ne tik klaidingai interpretuodamas. Iš pradžių žmogus gali 
žinoti, kad jis meluoja, tačiau paskui patiki savo melu. Kai tik 
jis patiki, kad jo melas yra tikras įvykio atpasakojimas, jis gali 
atrodyti teisingas. Štai vaiko tvirkintojas, kuris apkaltintas iš 
pradžių sako, jog tik glostė vaiką, iš tiesų nedarė nieko blogo, ko 
vaikas nebūtų norėjęs, kas jam nebūtų patikę. Nors iš pradžių jis 
žinojo meluojantis, per ilgesnį laiką daug sykių šį melą pakarto- 
jęs tvirkintojas, manau, patikės melagingo savo pasakojimo tei- 
singumu. Gali būti, kad sąmonėje jis išsaugojęs ir prisiminimą 
apie tikrą įvykį — apie prievartą prieš vaiką — ir pramanytą įsiti- 
kinimą, kad jis tik glamonėjo tam neprieštaraujantį vaiką. Arba 
tikrą įvykį jis gali prisiminti vis menkiau už pramanytą, o gal jo 
visai neprisiminti. 

O dabar tarkime, kad vaikas vaizduojasi, jog mokytoja jį sek- 
sualiai išnaudojo, nors žino, kad taip nebuvo. Gal jis turėjo mo- 
tyvą nubausti mokytoją, pažeminusią jį prieš klasę už prastai 
parašytą rašomąjį. Jei vaikas jaučiasi turįs teisę keršyti, jis gali 
samprotauti, kad kaip tik ši mokytoja ir būtų galėjusi piktnau- 
džiauti, ji veikiausiai skriaudė ir kitus vaikus. Negalima atmesti 
galimybės, kad praeis daugiau laiko, ir šį vaizdinį kartodamas bei 
padailindamas vaikas patikės, jog jis buvo seksualiai nuskriaustas. 

Šie pavyzdžiai kelia nerimą, nes nežinoma, ar dažnai tokie 
dalykai vyksta. Nežinome, ar vaikai labiau nei suaugę linkę pa- 
tikėti tuo melu, neišsiaiškinome, ar esama konkrečių asmenybės 
požymių, kuriuos turintys žmonės labiau į tai linktų. Kol kas 
nėra ir tikrų būdų nustatyti, ar prisiminimas teisingas, ar jis iš 
dalies, o gal visas išgalvotas. Yra būdų pažinti melagingą įvykio 


206 T. P. Cross and L. Saxe, “A Critigue of the Validity of Polygraph Testing in Child Sexu- 
al Abuse Cases,“ Journal of Child Sexual Abuse 1, 1992, p. 19-33. 

pateikimą, juos pakomentuosiu vėliau, tačiau pažinti jį įmano- 
ma tik tada, jei tokį melagingą pranešimą pateikęs asmuo žino, 
kad sako netiesą. 


Melo motyvai 


Iš pokalbių su vaikais?" ir klausimynų suaugusiesiems man 
pavyko nustatyti devynis skirtingus melavimo motyvus. 

1. Bausmės vengimas. Dažniausiai vaikų ir suaugusiųjų nu- 
rodomas motyvas. Bausmės Žmogus gali bijoti už netinkamą el- 
gesį ar už atsitiktinę klaidą. 

2. Troškimas gauti kitaip nepasiekiamą atpildą. Tai antras 
dažniausiai minimas melo motyvas, nurodomas ir vaikų, ir su- 
augusiųjų. 

3. Siekis apsaugoti nuo bausmės kitą žmogų. 

4. Siekis apsisaugoti nuo fizinės skriaudos. Fizinė skriauda 
nėra tapati bausmei, paprastai ji atsiranda ne dėl nederamo po- 
elgio. Pavyzdys galėtų būti vaikas, kai paliktas vienas namie 
sako svetimam, į duris beldžiančiam asmeniui, kad tėvas šiuo 
metu miega, kad ateitų vėliau. 

5. Siekis įgyti kitų palankumą. 

6. Siekis išsisukti iš nepalankios socialinės situacijos. Pavyz- 
pasprukti iš nuobodaus vakarėlio, ar pokalbio telefonu užbaigi- 
mas, pareiškiant, kad kažkas skambina prie durų. 

7. Siekis išvengti gėdos. Pavyzdys galėtų būti vaikas, kuris 
įrodinėja, jog sėdynė sušlapo dėl išpilto vandens, o ne dėl jo ar 
jos prišlapintų kelnių, - jeigu jis bijo tik gėdos, ne bausmės. 

8. Siekis išsaugoti slaptumą, jei asmuo neįspėja apie ketinimą 
informaciją laikyti paslaptimi. 

9. Siekis išlaikyti galią kitų atžvilgiu, kai meluojantis nori 
kontroliuoti informaciją. 


Nesu tikras, kad šie devyni motyvai apima visas melo rūšis, 
bet būtent jie išryškėjo iš mano pokalbių su žmonėmis. Gali būti 


*7 P. Ekman, Why Kids Lie, New York: Charles Scribner's Sons, 1989. 

įvairių banalių melų, mandagumo ir takto melų, kurių taip len- 
gvai šiais motyvais neapibendrinsi. Bet pagal mano apibrėžimą 
jie nėra melas, nes mandagumo etiketas pats savaime yra įspėji- 
mas, kad bus meluojama. Daug sunkiau sumeluoti, pavyzdžiui, 
apie netikėtą, paslapčia surengtą gimtadienio vakarėlį. Gal net 
šiuo atveju lemia ne melo, o slapumo motyvas! 


Nauji rezultatai 


Visoje šioje knygoje akcentavau, kaip sunku pažinti melą iš 
elgsenos. Naujausi mūsų duomenys ir paremia šį požiūrį, ir jį 
paneigia. Analizuojant situacijas, kai meluojama apie pavogtus 
pinigus, ir situacijas, kai pateikiamos melagingos nuomonės, 
mums pavyko vien iš veido išraiškų atskirti 8070 meluojančių 
nuo sakančių tiesą. Tikiuosi, kad pridėjus vertinimus, gau- 
namus iš kūno judesių, balso ir kalbos, ir visus 9070 teisingai 
identifikuotume. Reikia turėti galvoje, kad šiems vertinimams 
atlikti prireikė daugelio valandų. Vis dar išsiaiškiname, kad 
daugelis žmonių, kurie vaizdo juostas matė tik vieną kartą 
nesugebėdavo tiksliau nei spėdami įvertinti, kas meluoja, kas 
sako tiesą. 

Radome įrodymų, kad egzistuoja bendras gebėjimas atskirti 
meluojančius nuo sakančių tiesą. Tie tiksliai nustatę, kas melavo 
apie pavogtus pinigus, sugebėdavo tiksliai atspėti ir kas melavo 
išsakydami nuomones. Manau, taip yra dėl to, kad kai daug kuo 
rizikuojama, elgesio užuominos būna panašios, kad ir kas me- 
luojama. Suprantama, melai yra įvairūs, kaip ir tam tikrų elgesio 
užuominų dažnumas. Pavyzdžiui, žmonėms išsakant melagingas 
nuomones, kalbos turinyje bus daugiau užuominų nei jiems me- 
luojant apie pinigus. Nepaisant to, kuo daugiau žodžių žmonės 
pasakydavo meluodami apie bet ką, tuo tiksliau juos įvertindavo. 
Geri interviu vedėjai Žino, kad jų pagrindinė užduotis yra kalbina- 
mą asmenį prašnekinti. Kuo žmogus daugiau šneka, tuo geriau, 
kaip tik tai mūsų duomenys ir patvirtino. Ir ne vien todėl, kad 
daugiau užuominų atsiranda žodžiuose, bet ir dėl to, kad žmo- 
nėms kalbant daugiau užuominų pasirodo veide, kūne, balse. 

Jau turime duomenų, kad gebėjimas sumeluoti nepriklauso 
nuo to, kas meluojama?“. Tie asmenys, kurie sėkmingai sume- 
lavo dėstydami nuomones, lygiai taip meistriškai melavo ir 
apie pavogtus pinigus. 

Mes*" nustatėme tris profesines grupes, kurios įstengia tiks- 
liau negu spėdami atskirti tuos, kurie meluoja dėstydami nuo- 
mones, nuo tų, kurie sako tiesą. Vieną grupę sudaro įvairios 
federalinės agentūros, jų atstovai savo noru pasisiūlė dalyvauti 
vienos dienos seminare, kuriame mokiau, kaip pažinti melą iš 
elgsenos. Nė vienas į tą seminarą neatėjo verčiamas, visi savo 
noru. Jų gebėjimas pažinti melą buvo tikrinamas prieš seminarą, 
kaip ir kitų toliau aprašomų grupių. Šių federalinių institucijų 
darbuotojai buvo daug tikslesni nei kitų teisėsaugos grupių na- 
riai ar federalinių teismų teisėjai. 

Antrą tiksliai spėjančių grupę sudarė įvairių policijos depar- 
tamentų darbuotojai, kurie savo noru sutiko išklausyti dviejų 
savaičių kursą, kaip mokyti kitus policininkus apklausos meto- 
dų. Tai daugiausia buvo sėkmingomis apklausomis garsėjantys 
policininkai. Jie melą identifikuodavo kur kas tiksliau negu įvai- 
rių teisėsaugos institucijų grupių atstovai. Trečia grupė tiksliai 
melą pažinusių asmenų buvo klinikiniai psichologai, besiver- 
čiantys privačia praktika, ir nusprendę paaukoti dviejų savaičių 
uždarbį, kad išklausytų kursą apie apgaulę ir iš elgesio pažįsta- 
mus jos požymius. Jie melą identifikuodavo daug tiksliau negu 
lyginamoji klinikinių psichologų grupė, kuri šio kurso išklausy- 
ti nepanoro, ir tiksliau nei akademinių psichologų grupė. 

Na o iš visų keturių tiksliau melą pažįstančių grupių - JAV 
Slaptosios tarnybos (apie ją rašiau devintame skyriuje), vals- 
tybės tarnautojų, Los Andželo šerifų ir praktikų psichologų — 
rezultatai faktiškai neprilygo atsitiktiniam spėjimui ar žemes- 
niam rezultatui, daugiau kaip trečdalio tikslumas buvo 8074 ar 
aukštesnis. Kitose grupėse tokių gerų rezultatų pasiekė mažiau 


208 M. Frank and P. Ekman, “The Ability to Detect Deceit Generalizes across Deception 
Situations,“ Journal of Personality and Social Psychology 72, 1997, p. 1429-1439. 

29 P. Ekman, M. O'Sullivan, and M. Frank, “A Few Can Catch a Liar,“ Psychological Science 
10, 1999, p. 263-266. 

kaip 1070, o daugelio rezultatai prilygo atsitiktiniam spėjimui ar 
buvo žemesni. 

Vertindami visus mūsų analizuotus asmenis — psichiatrus, 
teisėjus, advokatus, policininkus, valstybės tarnautojus ir psi- 
chologus - nustatėme, kad amžius, lytis, darbo patirtis su melo 
identifikavimo tikslumu nesusiję. Tie, kuriems melą vertinti se- 
kėsi tiksliausiai, šiuo savo gebėjimu pasitikėjo labiau nei kiti, 
tačiau bendras pasitikėjimas su tikslumu nedaug susijęs. Gebė- 
jimas pastebėti mikroišraiškas buvo susijęs su tikslumu atski- 
riant melagį nuo teisaus asmens, kai žmonės apibūdindavo savo 
emocijas tiek situacijose su „pavogtais“ pinigais, tiek pateikda- 
mi nuomones socialiniais klausimais. 

Tiksliausiai spėjančių asmenų grupės melą pažino daug sė- 
kmingiau už kitas, ne tiek daug nuo kitų jos skyrėsi ir atpažin- 
damos tiesą. Tai tik dar kartą įrodo, kaip svarbu mokyti žmones 
pažinti melu įtariamą teisų asmenį. 


Kodėl sunku pagauti melagį 


Dabar pasvarstykime, ką žinome apie tai, kaip žmonėms se- 
kasi įžvelgti melą iš melagio elgesio. Įrodymus, kad daugumai 
žmonių ne itin gerai sekasi pažinti melagius, gavome iš toliau 
aprašomo eksperimento. Eksperimentui surenkami studentai, 
vienų prašoma meluoti, kitų — sakyti tiesą apie menkai jiems 
rūpimus dalykus. Tai, apie ką jie kalba, niekaip nesusiję nei su 
jų praeities gyvenimu, nei su tikėtina ateitimi. Kartais imama- 
si menkų (mano manymu) pastangų juos motyvuoti, jiems sa- 
koma, kad gebėjimas sumeluoti svarbus, arba kad sumaniems 
žmonėms ši užduotis gerai sekasi. Jų elgesio vaizdo įrašai rodo- 
mi kitiems studentams ir klausiama jų, kas meluoja, o kas sako 
tiesą. Paprastai daugumai bandančių pažinti melagius pasiseka 
pataikyti ne geriau nei atspėjant atsitiktinai arba vos šiek tiek 
geriau. Mūsų atliktas tyrimas skyrėsi keliais aspektais. 

Mes stengiamės, kad melas būtų susietas su meluojančių gy- 
venimu, ir kad sėkmės arba nesėkmės kaina būtų itin didelė. To 
siekėme dėl dviejų priežasčių. Tik tas melas, kuriuo daug siekia- 

ma arba rizikuojama daug netekti, sužadina su melavimu susi- 
jusias emocijas (baimę, kaltę, susijaudinimą arba tai, ką pavadi- 
nau džiaugsmu apgavus), galinčias išduoti melagį. Šios stiprios 
emocijos ne tik elgesyje sukels apgaulės požymių, bet jos gali 
suardyti melagio kognityvinį minties darbą, dėl to jis ima išsisu- 
kinėti, neįtikinamai, nesklandžiai pasakoti. Kita priežastis, dėl 
kurios tyrinėjame su didele rizika susijusį melą, kad visuomenei 
kaip tik toks melas kelia daugiausia rūpesčių. 

Antrame skyriuje viename aprašytų eksperimentų tyrėme, 
kaip būsimosioms slaugytojoms sekėsi slėpti neigiamas emoci- 
jas, patiriamas Žiūrint filmus apie amputacijas ir nudegimus. 
Jos buvo labai motyvuotos sėkmingai sumeluoti, nes manė, kad 
mūsų eksperimentas teikia joms galimybę susiformuoti įgūdį, 
kurio prireiks ateityje susidūrus su tokiais sukrečiamais vaiz- 
dais. Kito mūsų scenarijaus dalyviai turėjo galimybę pasiimti ir 
negrąžinti 50 dolerių, jei jiems pavyks įtikinti kvotėją, kad pini- 
gų nepaėmė. Tie, kurie pinigų paėmę nebuvo, galėjo uždirbti 10 
dolerių, jeigu juos apklausiantis asmuo patikėdavo jų tvirtini- 
mu, kad 50 dolerių nepaėmę. Paskutinis scenarijaus tikslas - pir- 
miausia nustatyti, kokie socialiniai klausimai tyrimo subjektams 
labiausiai rūpi, tada paprašėme juos sąžiningai išdėstyti savo 
nuomonę ir sudarėme galimybę uždirbti 10 dolerių, jei jais pati- 
kės, arba pateikti priešingą tikrajai savo nuomonei ir uždirbti 50 
dolerių, jei jais patikės. 

Atlikdami naują tyrimą kai kuriems tiriamiesiems suteikėme 
galimybę rinktis —- meluoti ar sakyti tiesą. Tokią galimybę žmo- 
nės turi realiame gyvenime. Yra daugybė priežasčių, dėl kurių 
kai kurie žmonės nusprendžia nemeluoti, viena iš jų gali būti 
ta, kad iš ankstesnės patirties žino, jog juos visą laiką išaiškina. 
Į melagių atranką įtraukus tokius prastus melagius, kurie ver- 
čiau nemeluos, jei jų nepriverčia eksperimento vykdytojas, melo 
išaiškinimo atvejų gali neproporcingai padaugėti. Faktiškai per 
visus praeityje atliktus tyrimus - tiek tarpusavio santykių srity- 
je, tiek melo atskleidimo poligrafu — tyrimo subjektai neturėjo 
pasirinkimo meluoti ar sakyti tiesą. Viena išimtis buvo septin- 
tame skyriuje aprašytas Gintono, Daie, Ellado ir Ben-Shakharo 

atliktas poligrafo tikslumo tyrimas — tąsyk tyrimo vykdytojai 
žinojo, kurie policininkai apgaudinėjo atsakydami į testo klausi- 
mus dėl paaukštinimo tarnyboje. Stiffas, Cormanas, Krizekas ir 
Snideris*'irgi žinojo, kurie iš studentų apgaudinėjo per egzami- 
ną. Bradley?! taip pat leido savo tyrimo subjektams pasirinkti, 
meluoti ar sakyti tiesą atliekant tyrimą poligrafu. 

Kita mūsų naujausių tyrimų ypatybė, kad mes pasakėme ti- 
riamiesiems, jog jų laukia bausmė - ir nemenka, - jeigu kvotė- 
jas nuspręs, kad jie meluoja. Sakę tiesą, bet klaidingai palaikyti 
meluojančiais, ir atskleistieji melagiai pelnys tą pačią bausmę. 
Taigi pirmą kartą atliekant melo tyrimus bijoti turėjo pagrindo 
ir teisūs, ir melagiai, kad jais nepatikės sakant tiesą arba pagaus 
meluojant. Jei būti apkaltintas melu bijotų tik melagis, melo ti- 
krintojui tai būtų pernelyg paprasta, neatspindinti tikro gyve- 
nimo situacija. O jei bausmės nebijotų nei melagis, nei teisus 
žmogus, tai mažai sietųsi su tokiu melu, su kuriuo susiduriama 
baudžiamosios teisenos arba nacionalinio saugumo srityje, jau 
nekalbant apie sutuoktinių ginčus, tėvų ir vaikų bei kitus konf- 
liktus. 

Nors mūsų naujieji bandymai galėtų pretenduoti į didesnį 
pritaikomumą realiam gyvenimui negu anksčiau atlikti tyrimai 
ar diduma tarpasmeninių santykių apgaulei ir melo atskleidi- 
mui poligrafu skirtos literatūros, duomenys apie melo atsklei- 
džiamumą iš esmės nesiskiria. Dauguma asmenų, mačiusių 
įrašus ir vertinusių juose melavusius ar tiesą sakiusius asmenis, 
pataikydavo kaip ir spėdami atsitiktinai arba vos šiek tiek tiks- 
liau. Mūsų eksperimentuose dalyvavo tūkstančiai Žmonių ir, iš- 
skyrus keletą išimčių, - baudžiamojo teisingumo sistemos dar- 
buotojų (policininkų, advokatų, teisėjų), žvalgybos darbuotojų 
ir psichoterapeutų - vertinimų tikslumas buvo vos aukštesnis 
už atsitiktinį spėjimą. Viena išimtis — policijos grupė, sudaryta 
iš skyriuose atrinktų kvotos ekspertų, kurių kiekvienas dalyva- 
vo savaitės seminare, skirtame iš elgesio pastebimiems apgaulės 

210 J. Stiff, S. Corman, B. Krizek, and E. Snider, “Individual Differences and Changes in 

Nonverbal Behavior,“ Communication Research 21, 1994: p. 555-581. 


“I M. T. Bradley, “Choice and the Detection of Deception.“ Perceptual and Motor Skills 66, 
1988, p. 43—48. 

požymiams nustatyti. Jiems itin gerai sekėsi atskleisti melagin- 
gas nuomones dėstančius asmenis. 

Imdamiesi svarstyti, kodėl žmonėms taip prastai sekasi at- 
skleisti melą, atkreipkime dėmesį į tam tikrą mūsų tyrimo ribo- 
tumą, dėl kurio nepavyko visiškai įvertinti sugebėjimo pastebėti 
melą iš elgesio. Didžia dalimi stebėtojai, kurie vertino, kas me- 
luoja ir kas sako tiesą, nebuvo gyvybiškai suinteresuoti nuspręs- 
ti kuo tiksliau. Už didesnį tikslumą jiems niekas nepasiūlė di- 
desnio atlygio. Atskleisti melagius neturėta ir vidinės motyvaci- 
jos, nes daugumos tų žmonių melo atskleidimas nėra profesija. 
Šį ribotumą mes bandėme įveikti savo tyrimais,*"* bandė ir kitos 
mokslininkų grupės,“ kurios sutelkė dėmesį daugiausia į melą 
aiškinančius profesionalus. Paaiškėjo, kad Federalinio tyrimų 
biuro, Centrinės žvalgybos valdybos, Alkoholio, tabako, šauna- 
mųjų ginklų ir narkotikų tarnybos kvotėjų, teismo psichiatrų, 
muitinės pareigūnų, policininkų, pirmosios instancijos teismo 
teisėjų ir teismų advokatų vertinimo tikslumas nebuvo didesnis 
už atsitiktinį spėjimą. 

Gal didesnio tikslumo būtų pasiekta, jeigu sprendimus pri- 
imantys asmenys, užuot pasyviai stebėję, būtų galėję pateikti 
klausimus. Negalėčiau tokios galimybės atmesti, nors abejoju, 
kad tikrai taip būtų buvę. Klausimų pateikimas veikiausiai truk- 
dytų apdoroti vertinamo asmens pateikiamą informaciją. Būtent 
dėl šios priežasties daugelyje kvotų vienas asmuo pateikia klau- 
simus, o kitas, nedalyvaujantis apklausoje, nagrinėja įtariamojo 
atsakymus. Būtų labai įdomu, jei profesionalūs kvotėjai galėtų 
pateikti klausimus mūsų eksperimentų dalyviams, o paskui nu- 
statyti, ar tų, pažiūrėjusių šią vaizdo medžiagą, vertinimai būtų 
tikslesni nei ligi šiol. 

Mūsų stebėtojai vertinamų Žmonių nepažinojo, būtų galima 
manyti, kad jei jie būtų pažinę, vertinimas būtų tikslesnis. Ži- 

212 P. Ekman and M. O'Sullivan, “Who Can Catch a Liar,“ American Psychologist 46, p. 

1991, p. 913-920. 

23 R. E. Kraut and E. Poe, “On the Line: The Deception Judgments of Customs Inspectors 

and Laymen,;“ Journal of Personality and Social Psychology 39, 1980, p. 784-798; B. M. De- 

paulo and R. L. Pheifer, “On-the-job Experience and Skill at Detecting Deception,“ Journal 


of Applied Social Psychology 16, 1986, p. 249-267; G. Kohnken, “Training Police Officers to 
Detect Deceptive Eye-witness Statements: Does it Work?“ Social Behavior 2, 1987, p. 1-17. 


299 


noma, pasitaiko daugybė situacijų, kai sprendimai dėl melo da- 
romi vertinant nepažįstamus Žmones, tad mūsų eksperimentai 
susiję būtent su tokiomis situacijomis. Tačiau nesu tikras, kad 
pažintis visada padeda atskleisti melą. Nors atsiranda galimybė 
atmesti išskirtines konkretaus asmens elgesio apraiškas, bet tai 
dar ne viskas. Mes linkę puoselėti savo draugystes, darbo san- 
tykius, tad noras juos išsaugoti gali paskatinti užsimerkti prieš 
tam tikrą tų Žmonių elgesį, kuris galėtų juos suardyti. Pasiti- 
kintis žmogus lengviau suklaidinimas, nes sumažėja įprastinis 
budrumo lygis, o neaiškumus paprastai palenkiame įtariamo 
melu asmens naudai. Santykis su įtariamuoju gali paskatinti pa- 
sitikėjimą savo gebėjimu atskleisti apgaulę, o toks pasitikėjimas 
savaime daro žmogų labiau pažeidžiamą. Pažintis taptų neabe- 
jotinai naudinga aplinkybe tik tais atvejais, kai turima reikalo 
su žmonėmis, kuriais yra pagrindas nepasitikėti, ir apie kuriuos 
žinoma, kaip ir kada jie gali išduoti. 

Mūsų eksperimentuose stebėtojams buvo parodytos tik ke- 
lios kiekvieno pokalbio minutės, po to juos reikėjo įvertinti. Ta- 
čiau ilgesni videoįrašo pavyzdžiai greičiausiai nebūtų labiau 
padėję atskleisti melą. Atlikome vieną bandymą ir parodėme 
dvigubai ilgesnius pavyzdžius, bet tikslumas nepadidėjo. Be to, 
iš atlikto elgesio vertinimo žinome, kad šiuose trumpesniuose 
pavyzdžiuose jau yra apgaulės užuominų. Tačiau tokio apriboji- 
mo visai atmesti negalime. Jeigu vertinama būtų remiantis daug 
ilgesniais pavyzdžiais, tarkime, valandos ar poros valandų ilgio 
epizodais, gal įvertinta ir būtų tiksliau. 

Kritikui gali kilti klausimas, ar nedidelį tikslumą lėmė tai, kad 
būta mažai iš elgesio pastebimų apgaulės požymių, tačiau, kaip 
ką tik paminėjau, mūsų eksperimentams tai neturėjo trukdyti. 
Mūsų ir kolegų atlikti veido judesių, balso ir kalbos vertinimai 
rodo, kad įmanoma buvo pasiekti didelio, iki 80“, tikslumo at- 
skiriant meluojančius nuo sakančių tiesą. Kadangi tokiems ver- 
tinimams prireikė sulėtinus kelis kartus atsukti įrašą, žinome, 
kad teisingi vertinimai įmanomi tik žiūrint šiuos vaizdo įrašus 
realiu laiku. Nedidelis mūsų tirtų asmenų skaičius pasiekė 8076 
ar net didesnio tikslumo, ir tai jiems pavyko vertinant daugiau 

nei vieną scenarijų, tad nepanašu, kad tai tik laimingas atsi- 
tiktinumas. Be to, išaiškinome kelias profesines grupes, kurios 
vertino labai tiksliai. JAV Slaptosios tarnybos nariai itin tiksliai 
nustatė melą apie emocijas, nė vienas jų nesurinko spėjimui pri- 
lygstančio ar žemesnio balo, o trečdalis pasiekė 80“6 ir aukštesnį 
tikslumo lygį. Atrinkti savo įgūdžiais garsėjantys kvotėjai po sa- 
vaitės mokymo melą nustatydavo ne tiksliau nei anksčiau. 

Nors mūsų nagrinėtų melų rizika buvo didesnė negu kitų at- 
liktų panašių eksperimentų, ji, suprantama, nebuvo tokia didelė 
kaip daugelio nusikaltimų ar su nacionaliniu saugumu susiju- 
siais atvejais. Jei meluojant rizika būtų buvusi daug didesnė, gal 
vaizdo įrašuose matytųsi daug akivaizdžių apgaulės ženklų, tad 
ir melo spėjimas būtų buvęs tikslesnis. Tokios galimybės nega- 
lėčiau nuginčyti, tačiau, kaip jau rašiau anksčiau ir kaip matėme 
iš vaizdo medžiagos, kelios profesinės grupės spėdavo tiksliau. 
Tačiau taip ir liko neaišku, kodėl visos kitos grupės neįstengda- 
vo melo pažinti tiksliau. 

Juk informacijos apie melą tuose scenarijuose buvo, vieni ją 
pastebėdavo, bet daugelis ne. Tačiau prieš imantis svarstyti, ko- 
dėl didžioji dauguma melą pažindavo retai, atkreipkime dėme- 
sį į dar vieną mūsų eksperimentų ypatybę, kuri galėjo padidinti 
spėjimų tikslumą. Dėl jos ir melo atpažinimo tikslumą įvertinome 
kaip didesnį, ne kaip mažesnį. Paskutiniuose atliktuose eksperi- 
mentuose stebėtojus įspėjome, kad apie 40-60/o žmonių, kuriuos 
matys vaizdo juostoje, meluoja. Iš pradžių eksperimentuodami to 
nedarydavome ir paaiškėjo, kad policininkų grupė visus matytus 
vaizdo įrašuose asmenis palaikė meluojančiais.Vėliau jie paaiški- 
no, kad meluoja visi, ypač policijai. Žinant bazinę melo normą 
meluojančius asmenis pažinti būtų lengviau, tačiau tokios gali- 
mybės dažnai neturime. Apie tai daugiau užsiminsiu vėliau. 

Nors mūsų įrodymai ir nebuvo galutiniai, vaizdo įrašuose vis 
dėlto buvo iš elgesio pastebimų apgaulės užuominų. Kai kurie 
žmonės pastebi jas tiksliai, tačiau dauguma visai nepastebi. Tie 
dalykai rodo, kad realiame gyvenime didžioji dauguma Žmonių 
iš elgesio nepastebi melo, kurio atskleidimas susijęs su didžiu- 
le rizika. Tad aš klausiu — kodėl jie to nepastebi, kodėl mums 

visiems negalėtų sektis šiek tiek geriau? Juk nesakysime, kad 
mums visai tas pats. Viešosios nuomonės apklausos gana dažnai 
atskleidžia, kad sąžiningumas yra viena iš penkių svarbiausių 
pageidaujamų lyderio, draugo, mylimojo savybių. O pramogų 
pasaulyje gausybė istorijų, filmų ir dainų, kuriose vaizduojamos 
tragiškos išdavystės pasekmės. 

Kodėl esame tokie nevykę melo tikrintojai aiškinčiau tuo, kad 
evoliucija neparengė mūsų nei meluoti, nei melo atskleisti. Nu- 
manau, kad mūsų protėviai gyveno tokioje aplinkoje, kur galė- 
jai meluoti ir lengvai išsisukti. Sugautam melagiui veikiausiai 
grėsė gana žiauri bausmė. Jeigu ši prielaida teisinga, žmonėms, 
kurie buvo itin gabūs melo tikrintojai ar melagiai, nebuvo jokio 
pasirinkimo. Fosilijų duomenys nedaug ką pasako apie sociali- 
nį gyvenimą, taigi belieka spėlioti, koks galėjo būti medžioklių 
ir miško gėrybių rinkėjų gyvenimas. Prie šio įsivaizdavimo dar 
pridedu savo darbo patirtį prieš trisdešimt metų dabar Papua 
Naująja Gvinėja vadinamoje šalyje, kur tuo metu būta ikirašyti- 
nės akmens amžiaus kultūros. 

Tame mažame kaimelyje nebuvo patalpų su durimis, labai 
mažai privatumo, visą dieną vieni kitus matė ir viską vieni apie 
kitus žinojo. Melą dažniausiai atskleisdavo auka ar koks nors 
kitas liudininkas, stebėjęs melui prieštaraujantį elgesį, ar kito- 
kie fiziniai įrodymai. Kaimelyje, kuriame gyvenau, dažniausiai 
dangstyti melu mėgindavo svetimavimą. Tačiau toks melas bū- 
davo atskleidžiamas ne tyrinėjant ištikimybę prisiekinėjančio 
svetimautojo elgesio ženklus, bet užklupus jį ar ją po krūmu. 

Galbūt tokioje aplinkoje būtų sunkiau atskleisti melą apie įsi- 
tikinimus, emocijas ir planus. Tačiau kai kurie šių melų vis tiek 
galiausiai vestų į vienokį ar kitokį veiksmą, tuomet ir tiktų mano 
argumentas, kaip sunku paslėpti ar suklastoti veiksmus aplin- 
koje, kurioje nėra jokio privatumo. 

Bendruomenėje, kurioje individas labai priklausomas nuo kitų 
narių, netekti gero vardo dėl to, kad sugavo meluojant svarbius 
dalykus, gali būti itin pavojinga. Gali būti, kad niekas nebenorės 
bendradarbiauti su žmogumi, kuris, kaip visi sužinos, rimtai ap- 
simelavo. Keisti sutuoktinius, darbus ar kaimus ne taip lengva. 

Cheney ir Seyfarthas** skyriuje apie gyvulių apgaulę dėsto 
labai panašias mintis. Svarbus nuo melo sulaikantis suvaržymas 


„kyla iš rūšies socialinės sanklodos. Bandydami apgaulingai ko- 
munikuoti, pastoviomis socialinėmis grupėmis gyvenantys gyvuliai 
susiduria su ypatingomis problemomis... Tarp bendruomenėje gyve- 
nančių gyvulių apgaulingi signalai tikriausiai turi būti subtilesni ir, 
kad jų neaptiktų, siunčiami žemesniais dažniais. Ne mažiau svarbu ir 
tai, kad jei gyvuliai gyvena socialinėmis grupėmis, kuriose išlikimui 
būtinas tam tikras bendradarbiavimas, poreikis dirbti drauge suma- 
žina nepatikimų signalų siuntimo dažnumą. 


Tokiomis aplinkybėmis ypatingo melo atskleidimo (arba 
melavimo) įgūdis nebūtų turėjęs didelės taikomosios vertės. Ti- 
kriausiai dėl svarbių dalykų nebūdavo meluojama taip dažnai, 
nes galimybių mažai, o melo kaina didžiulė. Veikiausiai ir įta- 
riama melu ar jis atskleidžiamas buvo ne pagal elgesį. (Noriu 
atkreipti dėmesį, kad aš kalbu tik apie melą grupės viduje, ne- 
abejotinai melo galėjo pasitaikyti ir tarp grupių, tąsyk jo kaina ir 
atskleidimas galėtų būti visai kitoks.) 

Yra ir altruistinis melas, bet mano tyrinėjimas skirtas ne 
draugiškam melui, bet kai meluojama vienam Žmogui įgyjant 
pranašumą dažnai melo aukos sąskaita. Kai pranašumas įgyja- 
mas pažeidžiant įstatymą arba nepateisinus lūkesčių, vadiname 
apgaule. Melo kartais prireikia apgaulei įtvirtinti, melas papras- 
tai būtinas jai pridengti. Tie, kuriuos apgauna, paprastai dėkingi 
nebūna, juos tai paskatina atskleisti melą. Tačiau mūsų protėvių 
aplinkoje apgaulių veikiausiai nepasitaikydavo taip dažnai, kad 
itin gabūs apgavysčių aiškintojai būtų įgiję pranašumą. Ir kaip 
jau sakiau, tikriausiai būta tiek mažai privatumo, kad apgaulės 
būtų buvusios atskleistos kitomis priemonėmis, ne bandant nu- 
statyti žmonių nusižengimus iš jų elgesio. Biologas Alanas Gra- 
fenas*"? rašė: 

24 D. L. Cheney and R. M. Seyfarth, How Monkeys See the World, Chicago and London: 

Kol apgaulė nėra labai paplitusi, jos signalai daugmaž patiki- 
mi. Kai signalizuotojams tenka maksimaliai prisitaikyti, reiškia, kad 
aplinkybės, kuriomis apgaulė teikia pranašumo, ribotos. Gal signa- 
lizuotojų, kuriems naudinga sukčiauti, tėra mažuma, o gal signalo 
siuntėjui tik nedaugelyje situacijų verta apgaudinėti... Apgaulė tikė- 
tina evoliucijos požiūriu stabiliose signalų sistemose, bet tokia siste- 
ma gali būti stabili tik tokiu atveju, jeigu susiklosto daugiausia tokios 
aplinkybės, kad sukčiauti neverta. Sukčiavimas prie signalo reikšmės 
tarsi prideda papildomą mokestį. Pagrindinė stabilių signalizavimo 
sistemų vertė yra garbingumas, o, kad stabilumas būtų išlaikytas, si- 
gnalo prasmės nuvertinimas sukčiaujant turi būti apribotas. (p. 533) 


Taigi, apgavikų signalai, kuriuos aš vadinu melu, dėl tokios 
priežasties turėtų būti ne itin paplitę. Anot L. Cosmides ir J. To- 
oby*“, mes išsiugdėme jautrumą taisyklių laužymui, ir apgavi- 
kai nėra gerbiami. Tai gali paaiškinti, kodėl apgaulės pasitaiko 
nedažnai. Mūsų tyrimų duomenys rodo, kad apgavikų mes ne- 
nustatysime vien iš jų elgesio, kad teks imtis kokių nors kitų 
priemonių. 

Apibendrinant galima pasakyti, kad protėvių aplinka nepa- 
rengė mūsų būti skvarbiais melo tikrintojais. Tie, kuriems būtų 
galėję geriausiai sektis nustatyti melagį iš elgesio, būtų turėję 
minimalios naudos tomis sąlygomis, kuriomis tikriausiai gy- 
veno mūsų protėviai. Rimtai tikriausiai dažnai nemeluodavo, 
nes privatumo stygius būtų smarkiai padidinęs melagio atsklei- 
dimo šansus. Toks privatumo nebuvimas, matyt, reiškia, kad 
melą paprastai atskleisdavo tiesiog pamatę arba kitais fiziniais 
įrodymais, kad netekdavo kliautis elgesio požymiais. Galiausiai 
bendrai dirbančioje, uždaroje, mažoje bendruomenėje melagio 
išaiškinimas būtų neišvengiamas, o melagio vardas individui 
būtų per brangi kaina. 

Modernių industrinių visuomenių situacija visiškai kitokia. 
Galimybių meluoti daugybė, už daugybės uždarų durų priva- 
tumo pasiekti nesunku. Melagio išaiškinimo pasekmės ne tokios 


216 L. Cosmides and J. Tooby, “Cognitive Adaptations for Social Exchange,“ in The Adapted 

tragiškos — juk galima pakeisti darbą, sutuoktinę, kaimą. Blo- 
ga reputacija tavęs nepersekios. Šitaip mąstydami susikuriame 
aplinką, kuri veikiau skatina, nei atgraso nuo melo, įrodymus ir 
veiklą nuslėpti daug lengviau, todėl sprendžiant melo problemą 
tenka daug labiau kliautis elgesio stebėjimu. O evoliucija mūsų 
neparengė pastebėti melagingų elgesio užuominų. 

Jei pritariame, kad evoliucija neparengė mūsų susekti melo 
iš elgesio, kodėl mes to neišmokstame? Tikėtina - ir tai yra dar 
vienas mano paaiškinimas — kad tėvai moko mus nepastebėti jų 
melo. Jų gyvenimas dažnai priverčia klaidinti vaikus apie tai, 
ką jie daro, kada tai daro ir kodėl. Akivaizdu, kad šitaip melu 
dangstomi seksualiniai dalykai, tačiau gali būti ir kitokių daly- 
kų, kuriuos tėvai nori nuslėpti nuo vaikų. 

Trečiasis paaiškinimas — esame linkę apskritai melagių ne- 
pastebėti, nes gyvenimo vertybė yra pasitikėjimas, o ne įtari- 
nėjimas, nors už tai ir gali tekti sumokėti. Nuolatinės abejo- 
nės, neteisingi kaltinimai ne tik nemalonūs abejojančiam, bet 
sumažina tikimybę užmegzti poros, draugų ar bendradarbių 
artimus santykius. Negalime sau leisti netikėti draugu, savo 
vaiku, sutuoktiniu, kai jie tikrai sako tiesą, todėl geriau klysta- 
me kitaip — patikėdami melu. Pasikliauti kitais ne tik reikalau- 
jama - tai palengvina gyvenimą. Argi svarbu, kad nepastebime 
kažko, kas tuo pasitikėjimu naudojasi, jei to iš tikrųjų nepaste- 
bime. Tik paranoikas skuba prarasti dvasios ramybę arba tie 
žmonės, kurių gyvybei tikrai gresia pavojus, jei jie nėra gerai 
pasirengę pastebėti išdavystę. Laikydamiesi šios formuluotės 
mes (Bugentalis, Shennumas, Frankas ir Ekmanas*") surinkome 
pradinius įrodymus, kad globos ar priežiūros įstaigose gyve- 
nantys vaikai, su kuriais elgiamasi šiurkščiai, taikliau negu kiti 
pastebi melą iš elgesio. 

Kol kas paaiškinau tris priežastis, kodėl mes nepagauname 
melagių: tam mūsų neparengė mūsų evoliucija, tėvai neišmokė, 
mes labiau linkę tikėti nei įtarinėti. Ketvirtasis mano paaiškini- 
mas - dažnai mes norime būti suklaidinti, nė nenumanydami 


27 D. B. Bugental, W. Shennum, M. Frank, and P. Ekman, “True Lies': Children's Abuse 
History and Power Attributions as Influences on Deception Detection“ (rankraštis). 

slapta tampame melo bendrininkais, nes nežinoti tiesos mums 
vienaip ar kitaip naudinga. Pasvarstykime porą sutuoktinių pa- 
vyzdžių. Motina, auginanti labai mažus vaikus, nebus suintere- 
suota atskleisti sutuoktinio neištikimybę dengiantį melą, jei jis 
trumpam romanui nenaudoja jai ir jos vaikams skirtų išteklių. 
Mergininkas irgi nenori būti sugautas, taigi jiems abiem palan- 
kiau, kad melas nebūtų atskleistas. Panašia logika pagrįstas ir 
panašus, tik labiau altruistinis melas ir slaptas tikėjimas. Mote- 
ris klausia vyrą „Ar vakarėlyje buvo gražesnė už mane mote- 
ris?“ Jis meluoja sakydamas, kad ji buvusi patraukliausia, nors 
tai netiesa. Jis nenori, kad ji imtų pavydėti, nenori patirti, ką jai 
sukeltų tokie jausmai, 0 ji veikiausiai linkusi tikėti, kad buvo 
pati patraukliausia. 

Kai kuriais atvejais naudos iš melo siekianti auka gali tos 
naudos negauti arba gauti tik trumpalaikės. Pasvarstykime dar 
kartą apie bene prasčiausiai pagarsėjusį šio amžiaus pavyzdį, 
kai auka patikėjo melagiu, kuris siekė jam blogo. Kalbu apie 
britų premjero Neville Chamberlaino ir Adolfo Hitlerio, Vokie- 
tijos kanclerio 1938 m. rugsėjo 15 d. susitikimą, kurį aprašiau 
šios knygos pradžioje. Kodėl Chamberlainas patikėjo Hitleriu? 
Juk ne visi juo tikėjo, daugelis Didžiosios Britanijos opozicinės 
partijos narių ir kiti suprato, kad Hitleris nesilaiko žodžio. Aš 
manau, kad Chamberlainas nesuvokdamas tapo Hitlerio ben- 
drininku, nes jis turėjo patikėti Hitleriu. Jei Chamberlainas būtų 
pripažinęs Hitlerio melą, jam būtų tekę pripažinti akivaizdų 
faktą, kad savo nuolaidžiavimo politika įstūmė kraštą į rimtą 
pavojų. Praėjus kelioms savaitėms jam vis tiek teko tai pripažin- 
ti, tad galėtume paklausti, kodėl to nepripažino per susitikimą 
su Hitleriu. Tai būtų buvęs logiškas žingsnis, bet psichologija 
veikia kitaip. Daugelis mūsų veikiame pagal nerašytą taisyklę, 
skatinančią atidėlioti akistatą su itin nemaloniais dalykais, šitai 
galime daryti ir dėdamiesi nepastebintys melagio klaidų. 

Chamberlainas nebuvo išskirtinis. Melo aukos dažnai nė 
nenutuokia, kad padeda melagiui juo patikėdamos. Tas pats 
motyvas —- nenoras pripažinti gresiančio pavojaus — paaiškina, 
kodėl verslininkas, per klaidą pasamdęs išeikvotoją, ir toliau 


306 


nepastebi švaistymo ženklų. Racionaliai galvojant — kuo grei- 
čiau jis atskleis išeikvojimą, tuo geriau, tačiau psichologiškai tai 
reiškia, kad teks pripažinti ne tik bendrovės nuostolius, bet ir 
savo klaidą, kad pasamdė tokį niekšą. Panašiai ir kai visi, išsky- 
rus raguotą sutuoktinį, žino, kas vyksta. Arba dar paauglystės 
nesulaukusi stiprius narkotikus vartojanti mergaitė gali būti 
įsitikinusi, kad jos tėvai tikrai žino, ką ji daro, o tėvai patys to 
nesuvokdami stengiasi nepastebėti melo, kuris priverstų juos 
pripažinti, kad jiems, kaip tėvams, nepasisekė, dabar jų laukia 
sunki kova. Beveik visada renkamasi geriau trumpai neiškelti į 
viešumą melagio, net jei tai reiškia, kad rytoj pasekmės bus dar 
blogesnės. 

Motyvai, skatinę auką nepričiupti melagio, akivaizdūs CŽV 
darbuotojo Aldricho Ames, 1994 m. areštuoto už šnipinėjimą, 
istorijoje. Devynerius metus Ames teikė KGB informaciją apie 
visus su CŽV bendradarbiavusius rusus, ir ne vienas jų buvo 
nužudytas. Ames nebuvo subtilus vyrukas ir sovietų duoda- 
mus pinigus leido nesivaržydamas — nusipirko namą ir au- 
tomobilį, gerokai pranokstantį jo atlyginimą. Sandy Grimes, 
kontržvalgybos agentė, pagaliau sugavusi Amesą, taip apibū- 
dino savo darbą: „Sėkmingiausi tavo ėjimai, nuostabiausios 
pergalės sykiu yra ir didžiausi pralaimėjimai... Kai sugauni šni- 
pą, reiškia, kad tavo tarnyboje yra akivaizdžių trūkumų — nes 
kodėl to Žmogaus nepagavai anksčiau!“ 

Penktąjį paaiškinimą pagrįsiu Ervingo Goffmano tekstu.?!ė 
Mes išauklėti bendrauti mandagiai, nevogti informacijos. Ryš- 
kus to pavyzdys - kaip mes nė nenuvokdami nukreipiame 
žvilgsnį, kai kas nors kalbėdamasis su mumis krapštosi ausis 
ar nosį. Goffmanas sako ir tai, kad netiesa socialiniu požiūriu 
gali būti svarbesnė negu tiesa. Tai pripažinta informacija, ku- 
rią asmuo pateikia ir už ją imasi atsakomybės. Kai sekretorė, 
griauždamasi dėl vakarykščio ginčo su vyru, į viršininko klausi- 
mą „Kaip jautiesi šį rytą?“ atsako „Gerai“, šis neteisingas prane- 
šimas aktualus jos bendravimui su viršininku. Tai reiškia, kad ji 
padarys savo darbą. Tiesa - kad ji jaučiasi nelaiminga - jam gali 


218 E. Goffman, Frame Analysis, New York: Harper and Row, 1974. 

būti visai nesvarbi, jei tik ji neketina leisti, kad ši būsena sutruk- 
dytų tinkamai atlikti darbą. 

Nė vienas iki šiol mano pateiktų aiškinimų neatsako į klau- 
simą, kodėl dauguma baudžiamosios teisės ir žvalgybos narių 
taip menkai sugeba atskleisti melagius iš jų elgesio. Policijos ir 
kontržvalgybos kvotėjai nėra nusiteikę pasitikėti įtariamaisiais, 
jie netampa slaptais bendrininkais, savo noru sutinkančiais su 
apgaule, jie pasirengę pavogti nesuteiktą informaciją. Tad kodėl 
jiems nesiseka geriau atskleisti melagius iš elgesio? Jiems trukdo 
aukštas bazinis melo lygis ir nepakankamas atsakomasis ryšys. 
Dauguma žmonių, su kuriais jie susiduria, tikriausiai jiems me- 
luoja. Tie, su kuriais man teko kalbėtis, mano, kad bazinis melo 
lygis — trys ketvirtadaliai. Toks aukštas lygis nėra geras moky- 
muisi pastebėti subtilias apgaulę liudijančias elgesio užuomi- 
nas. Pernelyg dažnai jų pastangos skirtos ne pastebėti melagį, 
bet išgauti įrodymams ir melagį prigriebti. O kai jie padaro klai- 
dą ir sužino, kad kas nors buvo neteisingai nubaustas, ši grįŽ- 
tamoji informacija būna pavėluota, per smarkiai nutolusi nuo 
klaidingo sprendimo, kad jį būtų galima ištaisyti. 

Tai leidžia spręsti, kad jei bazinis melo lygis būtų žemesnis, 
pavyzdžiui, apie 5070, jei po kiekvieno padaryto sprendimo gau- 
tų patikslintą grįžtamąją informaciją, jie galėtų išmokti taikliai 
nustatyti melą iš elgesio. Šį eksperimentą dabar ir planuojame. 
Nesitikiu, kad pasiektume 10076 tikslumo, ir dėl to nemanau, 
kad tokie sprendimai dėl melo galėtų būti teisme leistini kaip 
įrodymai. Tačiau tokie parodymai gali suteikti tvirtesnį pagrin- 
dą spręsti, bet jau tyrimo pradžioje, kurį asmenį tirti toliau, ir 
kada pateikti klausimus, kurie išaiškintų, kodėl jo elgesyje pa- 
stebėta kas nors neįprasta.*"? 


1? Nemažai pirmosios dalies teksto pasirodė skyriuje, kurį parašiau knygai Memory for 
Everyday and Emotional Events, red. N. L. Stein, P. A. Ornstein, B. Tversky, and C. Brai- 
nerd, Hillsdale, New Jersey: Lawrence Erlbaum Associates, 1996. Paskutinė dalis buvo 
publikuota žurnale Social Research, 63 (3), Fall 1996, p. 801-817. 

Epilogas 


Visa, ką čia parašiau, turėtų būti naudingiau melo tikrinto- 
jams nei melagiams. Aš manau, kad lengviau išsiugdyti įgūdį 
pažinti melą negu meluoti. Lengviau išmokti, ką reikia suprasti. 
Nereikia jokio ypatingo talento suprasti mano idėjas, kaip at- 
skirti melą. Kiekvienas kruopštus Žmogus gali pasinaudoti prie- 
de pateiktu melo patikrinimo klausimynu ir įvertinti, ar galima 
tikėtis melagio klaidų. Norint išmokti pastebėti apgaulės užuo- 
minas, reikia daugiau nei vien suprasti tai, ką išdėsčiau - įgūdis 
formuojamas taikant jį praktiškai. Bet kiekvienas, kuris skiria 
laiko, kuris įdėmiai klauso bei stebi kreipdamas dėmesį į ketvir- 
tame ir penktame skyriuose aprašytas užuominas gali padaryti 
pažangą. Mes ir kiti psichologai organizavome seminarus, ku- 
riuose mokėme įdėmiau žiūrėti ir klausyti, daugeliui seminaro 
dalyvių tai tikrai buvo naudinga. Net ir nedalyvaudami semina- 
ruose žmonės gali savarankiškai praktiškai pabandyti pastebėti 
apgaulės užuominas. 

Galėtų būti įkurta melo tikrintojų mokykla, bet steigti me- 
lagių mokyklą nebūtų prasmės. Melagiams iš prigimties to ne- 
reikia, o kiti neturime talento, kad tokie mokslai teiktų naudos. 
Melagiai iš prigimties žino ir naudoja daugumą mano aprašytų 
dalykų kartais to gal nė nesuvokdami. Gerai meluoti — ypatin- 
gas talentas, ir jis nėra lengvai įgyjamas. Tam reikia prigimtinių 
vaidybos duomenų, savo pusėn patraukiančių ir žavinčių ma- 
nierų. Tokie žmonės sugeba lengvai kontroliuoti veido išraiškas, 
sukurti tokį įspūdį, kokį jie nori perteikti. Jiems nereikalinga 
ypatinga pagalba. 

Kitiems žmonėms pagalbos reikia, bet jei jie neturi prigimti- 
nio artisto talento, niekuomet nesugebės meluoti gerai. Visa, ką 
paaiškinau, kas išduoda melą ir kas suteikia melui tikrovišku- 

mo įspūdį, mažai jiems padės. O pakenkti gali. Žinodamas, ką 
daryti ir ko nedaryti, nepameluosi įtikinamiau. Rimtai abejoju, 
ar praktika galėtų duoti naudos. Susikaustęs melagis, kuris me- 
luodamas dar planuoja kiekvieną žingsnį, primintų slidininką, 
kuris slysdamas nuo šlaito galvoja apie kiekvieną pasispyrimą. 

Yra dvi išimtys - dvi melo pamokos, kurios gali padėti kie- 
kvienam. Melagiai turėtų kruopščiau išplėtoti ir mintinai išmok- 
ti sugalvotos istorijos tekstą. Dauguma melagių negali numa- 
tyti visų klausimų, kurie bus pateikti, visų netikėtų epizodų, į 
kuriuos gali pakliūti. Melagis turi pasirengti, surepetuoti atsa- 
kymus didesniam skaičiui netikėtų situacijų nei jam veikiausiai 
teks patirti. Kad melagis užkluptas greitai ir įtikinamai sugalvo- 
tų atsakymą, tiksliai atitinkantį tai, kas jau buvo pasakyta, ir ką 
galbūt dar teks patvirtinti ateityje, reikia intelektinių gebėjimų, 
spaudžiamam neprasti savitvardos, o šiomis savybėmis pasi- 
žymi nedaugelis. Kita pamoka apie melą, kurią dabar jau bus 
išmokę visi skaitytojai, - kaip sunku meluojant nedaryti klaidų. 
Dauguma žmonių sumelavę išsisuka tik todėl, kad jų apgaulės 
aukos nesistengia jų melo atskleisti. Labai sunku išvengti, kad 
neprasprūstų tiesa, kad visos apgaulės užuominos būtų tinka- 
mai paslėptos. 

Tiesą sakant, niekada nebandžiau išmokyti ką nors meluoti 
geriau. Mano sprendimas, kad tikriausiai ne kažin kiek galėjau 
padėti, pagrįstas logika, ne įrodymais. Viliuosi, kad neklystu, nes 
labiau norėčiau, kad mano tyrimas padėtų melo tikrintojui negu 
melagiui. Vis dėlto aš nemanau, kad melas iš prigimties - blogis. 
Daugelis filosofų įtikinamai įrodinėjo, kad bent kai kurias melo 
rūšis galima pateisinti moraliniu požiūriu, o tiesa gali būti Žiauri 
ir negailestinga.*“? Aš esu melo tikrintojo, o ne melagio pusėje. 
Galbūt todėl, kad mano mokslinis darbas sutelktas paieškoms 
požymių, atskleidžiančių tikrąją Žmonių būseną. Man įdomus 


20 Argumentus prieš melą klastojant žr. Siselos Bok knygoje Lying: Moral Choice in Public 
and Private Life, New York: Pantheon, 1978. Argumentai už slaptumą asmeniniame, bet 
ne viešame gyvenime, pateikti knygoje Secrets, New York: Pantheon, 1982. Priešingą 
požiūrį, įžvelgiantį melo teigiamybių, rasite: Robert L. Walk and Arthur Henley, The 
Right to Lie: A Psychological Guide to the Uses of Deceit in Everyday Life, New York: Peter H. 
Wyden, 1970. 

po kauke slepiamą emociją. Atradimas, kuo skiriasi tikra ir apsi- 
mestinė emocijos, kad tobulai nuslėpti nepavyksta, kad suklas- 
tota emocijos išraiška tik primena tikrąją, teikia pasitenkinimo. 
Šiuo požiūriu apgaulės tyrimai dar platesni. Jie teikia galimybę 
stebėti valingų ir nevalingų mūsų gyvenimo aspektų didelę vi- 
dinę kovą, sužinoti, kiek įstengiame apgalvotai kontroliuoti vi- 
dinio gyvenimo išorinius požymius. 

Nors labiau simpatizuoju melo tikrinimui, palyginti su me- 
lavimu, suvokiu, kad melo atskleidimas ne visada teisuoliškas. 
Draugas, geraširdiškai slepiantis nuobodulį, teisėtai įsižeistų, jei 
jo apgaulė būtų atskleista. Vyras, apsimetantis, kad jam patinka 
žmonos nevykusiai papasakotas juokas, žmona, neva susidomė- 
jusi sutuoktinio pasakojimu, kaip jis pataisė kokį įrenginį, pasi- 
justų prastai, jei jų apgaulę imtųsi atskleisti. O karinės apgaulės 
atvejais nacionalinius interesus visai deramai gina melagis, ne 
melo tikrintojas. Tarkime, ar per Antrąjį pasaulinį karą bent vie- 
na iš Sąjungininkų nenorėjo, kad Hitleris būtų suklaidintas dėl 
to, kurioje pakrantėje - Normandijos ar Kalė - išsilaipins 5Sąjun- 
gininkų pajėgos? 

Nors Hitleris akivaizdžiai turėjo visą teisę bandyti atskleisti 
Sąjungininkų melą, melo atskleidimas ne visada pateisinamas. 
Kartais tenka gerbti ketinimą, nesvarbu, ką išties manome ar 
jaučiame. Kartais Žmogus turi teisę, kad jį priimtų pagal jo žodį. 
Melo atskleidimas pažeidžia privatumą, teisę kai kurias mintis 
arjausmus pasilikti tik sau. Nors ir yra aplinkybių, kuriomis me- 
las įteisintas - atliekant baudžiamąjį tyrimą, perkant automobilį, 
derantis dėl kontrakto, ir kitomis, — bet yra ir kitokių sričių, kai 
žmonės mano turį teisę, jei jie taip nusprendžia, neatskleisti ki- 
tiems savo asmeninių jausmų ir minčių, ir tikėtis, kad jie priims 
tai, ką jis sako. 

Ne tik altruizmas ar privatumo gerbimas turėtų apmaldyti 
nerimstantį melo tikrintoją. Kartais būti suklaidintam Žmogui 
tiesiog geriau. Šeimininkui geriau manyti, kad svečiui buvo 
smagu, žmonai geriau tikėti, kad ji vykusiai juokauja. Suklastota 
melagio žinia gali būti ne tik malonesnė, ji gali būti netgi nau- 

dingesnė už tiesą. Melagingas staliaus atsakymas viršininkui 
„Viskas gerai“ įjo klausimą „kaip šiandien jautiesi?“ gal suteikia 
svarbesnę informaciją, nei teiktų jo teisingas atsakymas „Dar vis 
jaučiuosi siaubingai po vakarykščio barnio namuose“. Žmogaus 
melas teisingai atspindi jo ketinimą atlikti darbą nors ir yra pri- 
slėgtas. Žinoma, net šiomis geranoriškomis aplinkybėmis ap- 
gaulė turi tam tikrą kainą. Veikiausiai žinodamas apie staliaus 
susikrimtimą viršininkas geriau paskirstytų darbus. Įžvelgusi 
vyro apgaulę žmona gal išmoktų geriau pasakoti anekdotus, o 
gal nuspręstų ir visai nepasakoti. Esu įsitikinęs, kad reikia at- 
kreipti dėmesį į tai, jog kartais melo atskleidimas pažeidžia santy- 
kį, išduoda pasitikėjimą, pavagia informaciją, kuri dėl rimtų prie- 
žasčių nebuvo pateikta. Melo tikrintojas turi Žinoti, kad apgaulės 
požymių aiškinimas yra perdėtas pasitikėjimas savimi, nes infor- 
macija pasiimama be leidimo, nepaisant kito žmogaus norų. 

Kai pradėjau tyrinėti apgaulę, negalėjau žinoti, ką atskleisiu. 
Būta prieštaringų tvirtinimų. Kažkada Freudas sakė: „Tas, kuris 
turi akis ir mato, ir kuris turi ausis ir girdi, gali įsitikinti, kad 
mirtingas žmogus negali išsaugoti paslapties. Jeigu tyli lūpos, jis 
plepa pirštų galiukais, per visas jo poras sunkiasi išdavystė“. 
Tačiau aš Žinojau daugybę visai sėkmingų melų, o mano pirmie- 
ji tyrimai parodė, kad dauguma Žmonių apgaulę pastebi atsitik- 
tinai. Ne geriau tai sekėsi ir psichiatrams bei psichologams. Esu 
patenkintas rastu atsakymu. Kaip melagiai nesame nei tobuli, 
nei nevykėliai, atskleisti melą nėra nei taip lengva, kaip tvirti- 
no Freudas, nei neįmanoma. Reikalas čia daug sudėtingesnis ir 
dėl to įdomesnis. Mūsų netobulas gebėjimas meluoti yra vienas 
kertinių — ir galbūt neišvengiamai būtinų - mūsų egzistencijos 
akmenų. 

Pasvarstykime, koks būtų gyvenimas, jeigu kiekvienas galėtų 
tobulai meluoti arba niekas negalėtų sumeluoti. Apie tai dau- 
giausia galvojau turėdamas omeny melą apie emocijas, nes tai 
sunkiausias melas, o emocijos mane domina labiausiai. Jei nie- 
kada negalėtume sužinoti, kaip kas nors jaučiasi, ir jei paaiškė- 


21 Sigmund Freud, “Fragment of an analysis of a case of hysteria“ (1905), Collected Pa- 
pers, vol. 3, New York: Basic Books, 1959, p. 94. 

tų, kad sužinoti negalime, gyvenimas būtų ne toks jaudinantis. 
Tvirtai žinodami, kad kiekviena emocijos išraiška gali būti paro- 
domoji, kad ja siekiama įsiteikti, manipuliuoti arba suklaidinti, 
žmonės gyventų atitrūkę vienas nuo kito, tvirčiau neprisirištų. 
Akimirkai įsivaizduokime, kokia dilema iškiltų tėvams, jei vie- 
no mėnesio kūdikis sugebėtų taip slėpti ir klastoti emocijas, kaip 
gali dauguma suaugusiųjų. Kiekvienas pravirkimas būtų „vil- 
ko“ stūgavimas. Mes gyvename tikėdami, kad egzistuoja emo- 
cinė tiesos šerdis, kad dauguma žmonių negali mūsų suklaidinti 
ir neklaidins sakydami, ką jie jaučia. Jeigu emocijas būtų taip 
lengva išduoti kaip idėjas, jeigu išraiškas ir gestus galėtume taip 
lengvai klastoti kaip žodžius, mūsų emocinis gyvenimas būtų 
kur kas skurdesnis ir uždaresnis nei yra. 

Ir jei mes niekada negalėtume sumeluoti, jei kiekvienas šyp- 
sotųsi, kai jam malonu, ir nesišypsotų, jei jis iš tikrųjų nesidžiau- 
gia, gyvenime būtų daug daugiau grubumo, daugelį santykių 
būtų gerokai sunkiau išsaugoti. Mandagumo, pastangų už- 
glaistyti situaciją, paslėpti jausmus, kurių pats žmogus mieliau 
nepatirtų, — viso to neliktų. Neliktų būdo likti nepastebėtam, 
pakiurksoti paniurus ar išsilaižyti žaizdas kitaip, kaip tik vie- 
numoje. Įsivaizduokite, kad turėtumėt draugą, bendradarbį ar 
mylimąjį, kuris nesugebėtų valdyti ir paslėpti emocijų kaip tri- 
jų mėnesių kūdikis, tačiau visais kitais požiūriais — išsilavini- 
mo, įgūdžių ir kitais, - būtų visiškai subrendęs. Tai būtų gana 
skausminga. 

Mes nesame nei peršviečiami kaip kūdikiai, nei tobulai užsi- 
slaptinę. Galime meluoti arba sakyti tiesą, pastebėti apgaulę arba 
leisti jai prasprūsti. Rinktis galime, nes tokia mūsų prigimtis. 

Priedas 


1 ir 2 lentelėse apibendrintai pateikta visa informacija apie 
apgaulės užuominas, aprašytas ketvirtame ir penktame skyriuo- 
se. 1 lentelė sudaryta pagal iš elgesio pastebimas užuominas, 2 
lentelė - pagal perteikiamą informaciją. Norėdamas sužinoti, ką 
gali atskleisti tam tikra informacija apie tam tikrą elgesį, skai- 
tytojas turėtų žiūrėti į 1 lentelę, o norėdamas išsiaiškinti, koks 
elgesys gali suteikti tam tikro tipo informaciją, turėtų pasigilinti 
į 2 lentelę. 

Prisiminkime, kad yra du pagrindiniai melavimo būdai: 
slėpimas ir klastojimas. Abi 1 ir 2 lentelės apibūdina slėpimą. 
3 lentelėje apibūdinti iš elgesio pastebimi melo klastojant po- 
žymiai. 4 lentelėje pateikiamas išsamus klausimynas, pagal kurį 
galima patikrinti, ar asmuo meluoja. 


1 LENTELĖ 


Slepiamos informacijos atskleidimas pagal iš elgesio 
pastebimus požymius 


Apgaulės požymis Atskleista informacija 


Kalbos riktai Gali būti susiję su konkrečia emocija, gali iš- 
duoti nesusijusią su emocija informaciją 


Tirados Gali būti susijusios su konkrečia emocija, gali 
išduoti nesusijusią su emocija informaciją 


Kalba užuolankomis Neparengtas tekstas; arba neigiamos emoci- 
jos, veikiausiai baimė 


Pauzės ir kalbos klaidos Neparengtas tekstas; arba neigiamos emoci- 
jos, veikiausiai baimė 


Pakeltas balsas Neigiama emocija, veikiausiai pyktis ir/arba 
baimė 
Pažemėjęs balsas Neigiama emocija, veikiausiai liūdesys 

Garsesnė, greitesnė kalba 
Lėtesnė, tylesnė kalba 


Emblemos 
(simboliniai gestai) 


Sumažėja iliustracijų 
Padaugėja kūno 
manipuliacijų 


Greitas arba paviršutiniškas 
kvėpavimas 


Prakaitavimas 
Dažnas seilių rijimas 
Mikroišraiška 


Nuslopinta išraiška 


Patikimi veido raumenys 
Patankėjęs mirksėjimas 
Vyzdžių išsiplėtimas 
Ašaros 

Paraudęs veidas 


Išbalęs veidas 


Tikriausiai pyktis, baimė ir/arba susijaudinimas 
Tikriausiai liūdesys ir/arba nuobodulys 


Gali būti susieti su konkrečia emocija, gali at- 
skleisti su emocija nesusijusią informaciją 


Nuobodulys, neparengtas tekstas arba sveria- 
mas kiekvienas žodis 


Neigiama emocija 


Neapibrėžta emocija 


Neapibrėžta emocija 

Neapibrėžta emocija 

Bet kuri konkreti emocija 

Konkrečios emocijos; arba ji rodo, kad kokia 
nors emocija buvo nuslopinta, tačiau nerodo 
kokia 

Baimė arba liūdesys 

Neapibrėžta emocija 

Neapibrėžta emocija 

Liūdesys, sukrėtimas, nekontroliuojamas juokas 


Susidrovėjimas, gėda arba pyktis, galbūt kaltė 


Baimė arba pyktis 

2 LENTELĖ 


Slepiamos informacijos nutekėjimas, sugrupuota pagal 


informacijos tipą 


Informacijos tipas 


Neparengtas tekstas 
Neemocinė informacija 
(pvz., faktai, planai, fantazijos) 


Emocijos 
(pvz. laimė, nuostaba, sielvartas) 


Baimė 


Pyktis 


Liūdesys (gali būti kaltė 
arba gėda) 


Susidrovėjimas 
Susijaudinimas 
Nuobodulys 


Neigiamos emocijos 


Bet kokios emocijos sužadinimas 

Elgesio užuomina 


Kalbėjimas užuolankomis, pauzės, kalbos 
klaidos, mažiau iliustruojančių gestų 


Kalbos riktas, tirada, simbolinis gestas, 
emblema??? 


Kalbos riktas, tirada, mikroišraiška, 
užgniaužta išraiška 


Kalbėjimas užuolankomis, pauzės, kalbos 
klaidos, aukštesnis balso tonas, garsesnė ir 
greitesnė kalba, patikimų veido raumenų 
judesiai, išblyškęs veidas 


Balso tonas pakeltas, garsesnė ir greitesnė 
kalba, paraudęs, išbalęs veidas 


Balso tonas nuleistas, lėtesnė ir tylesnė kalba, 
patikimi veido raumenys, ašaros, žvilgsnis 
nuleistas, veidas paraudęs 


Veidas paraudęs, žvilgsnis nuleistas arba nu- 
kreiptas į šalį 


Daugiau iliustracijų, balso tonas pakeltas, 
garsesnė ir greitesnė kalba 


Mažiau iliustracijų, lėtesnė ir tylesnė kalba 


Netiesioginė kalba, pauzės, kalbos klaidos, 
balso tonas pakeltas arba nuleistas, daugiau 
manipuliacinių gestų 


Pasikeitęs kvėpavimas, prakaitavimas, seilių 
rijimas, užgniaužta išraiška, padažnėjęs 
mirksėjimas, išsiplėtę vyzdžiai 


3 LENTELĖ 


Apsimestinių išraiškų požymiai 


Apsimesta emocija 
Baimė 

Liūdesys 

Laimė 


Entuziazmas ar susidomėjimas 
tuo, kas sakoma 


Neigiamos emocijos 


Bet kokia emocija 


Elgesio užuomina, rodanti apsimestą emociją 
Nėra aiškios kaktos išraiškos 
Nėra aiškios kaktos išraiškos 
Nedalyvauja akių raumenys 


Nepadaugėja iliustracijų, neteisingas iliustra- 
cijų laikas 
Nėra prakaitavimo, pakitusio kvėpavimo, 


nepadaugėja kūno manipuliacijų 


Asimetrinė išraiška, emocija per staiga pra- 
sideda, per greitai arba netolygiai pranyksta, 
neteisingai įterpiama į kalbą 


22 Emblemos (simboliniai gestai) neperteikia tiek įvairios informacijos kaip kalbos riktai 
arba tirados. Amerikiečiai naudoja apie šešiasdešimt skirtingą reikšmę turinčių emble- 


mų ar simbolinių gestų. 

4 LENTELĖ 


Melo tikrinimo klausimų sąrašas 


Apsimesta emocija 


KLAUSIMAI APIE MELĄ 


1. Ar melagis gali 
numatyti, kada tiksliai 
jam arjai reikės meluoti? 


2. Ar meluojama tik 
slepiant, nereikia klastoti? 


3. Ar melas susijęs su šiuo 
momentu patiriamomis 
emocijomis? 


4. Ar prisipažinęs melagis 
gali tikėtis atleidimo? 


5. Ar melu tikimasi daug 
laimėti arba išvengti 
didelės bausmės? 


6. Ar pagavus meluojant 
gresia didelė bausmė? 

TAIP: tekstas parengtas 
ir surepetuotas 


TAIP 


NE 


NE: sustiprina mela- 
gio motyvaciją siekti 
sėkmingai sumeluoti 


Elgesio užuomina, 
rodanti apsimestą emociją 


NE: tekstas neparengtas 


NE 


TAIP: ypač sunku, jeigu 

a) tenka slėpti neigiamas 
emocijas, tokias kaip pyktį, 
baimę, sukrėtimą, 

b) melagis turi apsimesti, 
kad nepatiria jokių emo- 
cijų ir negali pasitelkti 
kitos emocijos, kuria 
pridengtų slėpdamas 


TAIP: sudaro galimybę 
paskatinti prisipažinti 


Sunku prognozuoti: nors meluojant dėl svarbių 
dalykų turėtų padidėti melo išaiškinimo baimė, 
kita vertus, bausmės baimė melagį motyvuoja 


įtikinamiau meluoti 


NE: tuomet melo 
išaiškinimo baimė 
nedidelė, dėl to net gali 
imti meluoti ne taip 
rūpestingai 


TAIP: sustiprina melo 
išaiškinimo baimę, bet 
žmogus gali bijoti, kad juo 
nepatikės, iš to kyla netei- 
singo teigimo klaidos 


7. Ar laukia bausmė už 
pati melo faktą, be to, 
kas lauktų už 
nepavykusį melą? 


8. Ar auka dėl melo nepatirs 
nuostolių, o gal net 
pasipelnys? Ar melas 
altruistinis, ar jis 

melagiui nėra naudingas? 


9. Ar šioje situacijoje auka 
bus linkusi pasikliauti 
melagiu neįtardama, kad 
gali būti suklaidinta? 


10. Ar melagiui anksčiau 
yra pavykę apgauti auką? 


11. Ar melagį ir auką 
sieja bendros vertybės? 


12. Ar šis melas įteisintas? 
13. Ar melo auka 
anoniminė? 


14. Ar auka ir melagis 
asmeniškai pažįstami? 


15. Ar melo tikrintojas 
turi slėpti savo įtarimus 
nuo melagio? 


NE 


TAIP: mažesnė kaltė 
dėl apgaulės, jeigu 
melagis tuo tiki 


TAIP 


TAIP: sumažina melo 
išaiškinimo baimę; 

jei auka gėdinsis ar 
kitaip kentės turėdama 
pripažinti, kad ją 
apkvailino, gali tapti 
auka savo noru 


NE: sumažina kaltę 
dėl apgaulės 


TAIP: sumažina kaltę 
dėl apgaulės 


TAIP: sumažina kaltę 
dėl apgaulės 


NE 


TAIP: melo tikrintojas 
gali slėpdamas susi- 
painioti ir negalės 
budriai stebėti melagio 
elgesio 


TAIP: sustiprina melo 
išaiškinimo baimę; žmogus 
gali persigalvoti ir neme- 
luoti, jei jis ar ji žino, kad 
bausmė už bandymą 
meluoti bus didesnė negu 
praras nemeluodamas 


NE: padidina kaltę dėl 
apgaulės 


NE 


NE 


TAIP: padidina kaltę dėl 
apgaulės 


NE: padidina kaltę dėl 
apgaulės 


NE 


TAIP: melo tikrintojas 
sėkmingiau išvengs klaidų 
dėl individualių melagio 
savybių 


NE 

16. Ar melo tikrintojas NE 
žino informaciją, kurią 

gali Žinoti tik kaltas, 

bet negali nekaltas asmuo? 


17. Ar yra auditorija, kuri NE 
žino arba įtaria, kad auka 


apgaudinėjama? 

18. Ar melagis ir melo NE: daugiau klaidų 
tikrintojas kalba ta pačia vertinant apgaulės 
kalba, ar juos sieja užuominas 
nacionalinis arba kultūrinis 

bendrumas? 


KLAUSIMAI APIE MELAGĮ 


19. Ar melagis patyręs? TAIP: ypač jei dažnai 
meluoja tokiu būdu 


20. Ar melagis išradingas TAIP 
ir gudriai klastoja? 


21. Ar melagio gera atmintis? TAIP 


22. Ar melagis iškalbingas, TAIP 
kalba įtikinamai? 


23. Ar melagis naudojasi TAIP: geriau sugeba 


patikimais raumenimis slėpti arba klastoti veido 
pokalbiui pabrėžti? išraišką 
24. Ar melagis patyręs TAIP 


kaip aktorius, sugeba 
taikyti Stanislavskio metodą? 


25. Ar melagis sugeba pats TAIP 
save įtikinti, kad tai, ką jis 


sako, yra tiesa? 


26. Ar jis melagis iš TAIP 
prigimties arba psichopatas? 

TAIP: jeigu įtariamąjį 
galima apklausti, galima 
bandyti sudaryti kaltininko 
žinių testą 

TAIP: gali sustiprinti 
džiaugsmą apgauti, 
išaiškinimo baimę ar kaltę 
dėl apgaulės 

TAIP: pajėgs geriau 
interpretuoti apgaulės 
užuominas 


NE 


NE 


NE 


NE 


NE 


NE 


NE 


NE 


27. Ar dėl melagio 
asmenybės tipo jis yra 
pažeidžiamas baimės, 
kaltės arba apgaulės 
džiaugsmo? 


28. Ar jis/ji gėdinasi 
to, ką slepia? 


29. Ar galima įtarti, kad 


NE 


TAIP 


Sunku prognozuoti, nors gėda prisipažinimo neska- 
tina, gėda gali išduoti melą 


TAIP: Negali interpre- 


įtariamas melu jaučia baimę, tuoti emocijų 


kaltę arba apgaulės 


džiaugsmą, net jei jis nekaltas 
ir nemeluoja arba meluoja ką 


kitą, ne kuo įtariamas? 


užuominų 


KLAUSIMAI APIE MELO TIKRINTOJĄ 


30. Ar melo tikrintojas turi 
nesuklaidinamo žmogaus 
reputaciją? 


31. Ar melo tikrintojas turi 
nepatiklaus žmogaus 
reputaciją? 


32. Ar melo tikrintojas turi 


teisingo Žmogaus reputaciją? 


33. Ar melo tikrintojas 
linkęs neigti ir vengti 


problemų, galvoti apie kitus 


kuo palankiau? 


34. Ar melo tikrintojas turi 
išskirtinių gabumų 
interpretuoti elgesio 
išraišką? 


NE: ypač jei praeityje 
melagiui sėkmingai 
pavyko melo tikrintoją 
apkvailinti 


NE: šių emocijų ženklai 
yra apgaulės požymiai 


TAIP: padidina išaiškinimo 
baimę, gali padidinti 
džiaugsmą apgavus 


Sunku prognozuoti: tokia reputacija gali sumažinti 
kaltę dėl apgaulės, gali padidinti melo išaiškinimo 


baimę. 


NE: mažiau tikėtina, 
kad melagis jausis 
kaltas apgavęs melo 
tikrintoją 


TAIP: tikriausiai 
nepastebės apgaulės 
užuominų, bus linkęs 
į neteisingo neiginio 
klaidas 


NE 


TAIP: padidina kaltę dėl 
apgaulės 


NE 


TAIP 

35. Ar melo tikrintojas 
melagio atžvilgiu turi 
išankstinių šališkų 
įsitikinimų? 


36. Ar melo tikrintojas 
patirs kokios nors naudos 
neatskleidęs melo? 


37. Ar melo tikrintojas 
nesusitaiko su tuo, kad 
yra apgaudinėjamas? 


38. Ar melo tikrintojas 
yra labai emocionalus? 

NE 


TAIP: melo tikrinto- 
jas sąmoningai arba 
nejučiom ignoruos 
apgaulės užuominas 


TAIP: nors melo tikrintojas 
ir budriai stebės apgaulės 
užuominas, jis bus linkęs 
daryti netikėjimo tiesa 
klaidų 


NE 


Sunku prognozuoti, gali padaryti tiek netikėjimo 
tiesa, tiek tikėjimo melu klaidų 


NE 


TAIP: melagiai bus pagauti, 
bet nekalti bus apkaltinti 
melu (netikėjimo tiesa klai- 
dos) 

Ar tiesa, kad pokalbio metu šiuolaikinis žmogus meluoja vidutiniškai 
tris kartus per dešimt minučių? Ką gali išduoti veidas, kalba, kūno jude- 
siai? Kaip pastebėti tiesos ženklus? Knygoje rasite išsamius atsakymus, 
išmoksite matyti tai, ko kiti nepastebi. Savo elgesiu gali išsiduoti ir la- 
biausiai užkietėję melagiai. 


Garsus emocijų ir neverbalinės komunikacijos tyrinėtojas Paulis Ekma- 
nas pateikia naujos informacijos apie melo tyrimus ir būdus jį atskleisti. 
Analizuojama daugybė apgaulės strategijų —- nuo tarptautinių visuo- 
menės veikėjų, tokių kaip Adolfas Hitleris ir Richardas Nixonas, politi- 
nių strategijų iki privačių asmenų apgaulingo elgesio. Kaip kvotėjai gali 
išgauti daugiau informacijos, galinčios padėti atskleisti netiesą, ir kaip 
žmogaus kūno kalba, balsas, veido išraiškos gali išduoti melą, bet vis 
dėlto apkvailina profesionalius melo „medžiotojus“? 


Jungtinių Amerikos Valstijų FTB agentai naudoja šią medžiagą rengiant 
slaptus pareigūnus. Aukščiausio lygio derybininkai, teisėjai, advokatai, 
policijos, poligrafo operatoriai, dirbantys Centrinės žvalgybos valdybo- 
je, Federaliniame tyrimų biure ar Nacionalinėje saugumo agentūroje, 
karinėse tarnybose, net psichiatrai ir psichoterapeutai remiasi šiomis 
metodikomis ir patarimais. 


Paulio Ekmano eksperimentais paremtas populiarus FOX televizijos se- 
rialas „Melo teorija“ (Lie to Me), kuriame jis - pagrindinio herojaus dak- 
taro Laitmano prototipas. 

